
Prolog 

îmi amintesc momentul naşterii mele. 

De fapt, am amintiri dinainte de asta. Nu era niciun pic de lumină, dar 
se auzea o muzică: scârţâitul articulaţiilor, sângele învolburându-se, 
cântecul sacadat al inimii, simfonia bogată a indigestiei. Eram învăluită în 
sunete şi mă simţeam în siguranţă. 

Apoi, dintr-odată, lumea mi-a fost sfâşiată şi am fost azvârlită într-o 
lumină rece şi tăcută. Am încercat să umplu golul cu tipetele mele, dar 
spaţiul era prea vast. M-am împotrivit din răsputeri, dar nu era cale de 
întoarcere. 

Nu-mi mai amintesc nimic altceva; la urma urmei, nu eram decât un 
bebeluş, chiar dacă unul ciudat. Sângele şi teama nu însemnau mare lucru 
pentru mine. Nu-mi amintesc groaza moaşei, plânsul tatei sau pe preot 
dându-i ultima binecuvântare mamei. 

Mama mi-a lăsat o moştenire complicată şi împovărătoare. Tata a 
ascuns detaliile îngrozitoare de toată lumea, inclusiv de mine. A aranjat să 
ne mutăm înapoi în Lavondaville, capitala Goreddului, şi a reînceput să 
practice avocatura. Şi-a reinventat nevasta moartă, astfel încât să facă 
lucrurile mai suportabile. Credeam în ea aşa cum unii oameni cred în 
Ceruri. 

Am fost un copil mofturos; nu voiam să sug decât dacă doica îmi cânta 
fără să rateze vreo notă. 

— Are auzul selectiv, remarca Orma, un cunoscut 
înalt şi colţuros de-al tatălui meu, care ne vizita des pe-atunci. 

Orma nu-mi spunea niciodată pe nume, de parcă aş fi fost un câine; mă 
simţeam atrasă de răceala lui, la fel cum pisicile gravitează în jurul 
oamenilor care ar prefera să le evite. 

Intr-o dimineaţă de primăvară ne-a însoţit la catedrală, unde tânărul 
preot mi-a uns părul rar cu ulei de levănţică şi mi-a spus că, în ochii celor 
din Ceruri, eram o regină. Am urlat ca din gură de şarpe, aşa cum îi stă 
bine unui sugar care se respectă; ţipetele mele răsunau în tot naosul. Fără 
a se obosi să-şi înalțe privirea din dosarul pe care îl adusese cu el, tatăl 
meu a promis să mă crească cum se cuvine în ritul Tuturorsfinţilor. Preotul 
mi-a oferit psaltirea tatălui meu, iar eu i-am dat drumul din mână ca la 
comandă. în cădere, s-a deschis la imaginea Sf. Yirtrudis a cărei faţă 
fusese înnegrită. 

Preotul şi-a pupat dosul mâinii, ţinând degetul mic ridicat. 

— Psaltirea dumneavoastră încă îi mai conţine pe 
eretici! 

— Este o psaltire foarte veche, a spus tata, fără să 
ridice privirea, şi nu-mi place să distrug cărţile. 

— Noi îi sfătuim pe credincioşii bibliofili să lipească 
paginile cu Yirtrudis una de cealaltă, pentru ca această greşeală să nu se 
poată repeta, a spus preotul, după care a dat pagina. Cu siguranţă, 
Cerurile s-au gândit, de fapt, la Sf. Capiti. 

Tata a mormăit ceva despre înşelătorie plină de superstiții, suficient de 
tare încât preotul să-l poată auzi. A urmat o discuţie aprinsă între tatăl 
meu şi preot, dar nu mi-o amintesc. Mă uitam cu ochi mari, transfigurată, 
la o procesiune 

de călugări care înaintau de-a lungul naosului. Au trecut pe lângă noi în 
pantofii lor moi, un stol şuşotitor de rase monahale întunecate şi de rozarii 
clinchetitoare, apoi şi-au ocupat locurile în balconul corului. Scaunele au 
scârţâit; câţiva călugări au tugşit. 

Au început să cânte. 

Catedrala, răsunând de vocile bărbăteşti, părea să se umfle dinaintea 
ochilor mei. Soarele strălucea prin ferestrele înalte; pe podeaua de 
marmură înfloreau pete purpurii şi aurii. Muzica îmi făcea trupşorul să 
plutească, umplân- du-mă şi învăluindu-mă, mă făcea să nu-mi mai încap 
în piele. Ea reprezenta răspunsul la o întrebare pe care nu o rostisem 
niciodată, era modul de a umple golul înfricoşător în care fusesem 
azvârlită la naştere. Credeam - nu, ştiam - că puteam transcende 
imensitatea, pentru a ajunge să ating tavanul boltit cu mâna. 

Am încercat s-o fac. 

Doica a ţipat scurt atunci când, zvârcolindu-mă, aproape că i-am 
scăpat din braţe. M-a prins de gleznă într-un unghi ciudat, aşa încât am 
ajuns să mă uit ameţită la podea; părea înclinată şi se învârtea. 

Tata m-a ridicat, cuprinzându-mi trunchiul grăsuţ cu braţele-i lungi şi 


ţinându-mă la distanţă de o lungime de braţ, de parcă tocmai ar fi 
descoperit un broscoi supradimensionat şi uluitor. l-am întâlnit ochii 
cenuşii ca marea, iar colţurile li s-au încreţit trist. 

Preotul s-a năpustit pe lângă noi fără să-mi mai dea binecuvântarea. 
Orma l-a urmărit cu privirea până când a dispărut după colţul Casei Aurite, 
apoi a spus: 

— Claude, explică-mi, te rog. A plecat pentru că ai reuşit să-l convingi 
că religia lui este o înşelătorie? Sau s-a simţit... cum îi zice? jignit? 

Tatăl meu nu părea să-l fi auzit; ceva legat de fiinţa mea îi atrăsese 
atenţia. 

— Uită-te la ochii ei. Aş putea să jur că ne înţelege. 

— Are o privire lucidă pentru un bebeluş, a spus Orma, împingându-şi 
ochelarii în sus pe nas şi cercetându-mă la rându-i cu privirea lui 
pătrunzătoare. 

Avea ochii căprui închis, ca ai mei. însă, spre deosebire de ai mei, ai lui 
erau reci şi misterioşi precum cerul noaptea. 

— Nu m-am achitat cum trebuie de sarcina asta, Sera- phina, a spus 
tata încetişor. Se prea poate să nu reuşesc niciodată pe deplin, dar cred 
că mă pot descurca mai bine de acum încolo. Trebuie să găsim o 
modalitate de a reprezenta o familie unul pentru celălalt. 

Mi-a sărutat creştetul acoperit cu puf. Nu mai făcuse niciodată asta. Mă 
uitam la el cu gura căscată, de-a dreptul uluită. Vocile lichide ale 
călugărilor ne înconjurau şi ne ţineau pe toţi trei laolaltă. Preţ de o 
secundă binecuvântată, am retrăit sentimentul dintâi, cel pe care îl 
pierdusem la naştere: totul era la locul lui, iar eu eram întocmai acolo 
unde trebuia să fiu. 

După aceea totul s-a risipit. Am ieşit pe uşile bătute în bronz ale 
catedralei; muzica s-a stins în urma noastră. Orma a pornit alene de-a 
lungul piaţetei fără să-şi fi luat rămas bun, cu pelerina fluturându-i 
asemenea aripilor unui liliac gigantic. Tata m-a dat doicii în grijă şi şi-a 
strâns pelerina pe lângă trup, îndesându-şi capul între umeri din pricina 
vântului sălbatic. Am ţipat după el, însă nu s-a întors. Deasupra noastră 
cerul se înălța gol şi foarte îndepărtat. 

înşelătorie plină de superstiție sau nu, mesajul psalti- rei era clar: 
„Adevărul nu poate fi spus. lată în schimb o minciună acceptabilă. “ 

Nu că Sf. Capiti - să mă ţină în inima ei! - ar fi reprezentat o 
înlocuitoare nedemnă. Dimpotrivă, nici că putea fi mai bine aleasă. Sf. 
Capiti îşi purta propriul cap pe un talger, de parcă ar fi fost o gâscă la 
cuptor; ţeasta ei se zgâia la mine din paginile cărţii, provocându-mă să o 
judec. Ea reprezenta viaţa minţii, complet independentă de mecanismele 
sordide ale trupului. 

Pe măsură ce am crescut, am ajuns să înţeleg această distincţie şi m- 
am văzut copleşită eu însămi de bizareriile propriului trup, dar chiar şi 
când eram foarte mică, am simţit întotdeauna o simpatie viscerală faţă de 


Sf. Capiti. Cine ar fi putut iubi pe cineva cu capul desprins de trup? Cum 
să fi realizat ceva în viaţă când mâinile îi erau permanent ocupate cu 
tipsia aceea? Existau oare oameni care s-o înţeleagă şi care să şi-o 
revendice drept prietena lor? 

Tata îi îngăduise doicii să lipească paginile cu Sf. Yirtrudis una de 
cealaltă; biata femeie nu şi-a găsit liniştea la noi în casă până n-a făcut 
asta. Eu n-am apucat să mă uit vreodată la eretică. Dacă ţineam pagina în 
lumină, reuşeam să disting contururile ambelor sfinte, contopite într-un 
singur sfânt grotesc. Braţele întinse ale Sf. Yirtrudis ţâşneau din spinarea 
Sf. Capiti asemenea unei perechi de aripi inutile; capul ei se înălța pe locul 
unde ar fi trebuit să fie cel al Sf Capiti. Era o sfântă dublă pentru viaţa 
mea dublă. 

Muzica a fost aceea care m-a ademenit în cele din urmă departe de 
spaţiul protector al case tatălui meu, facându-mă 

să mă îndrept către oraş şi către curtea regală. Mi-am asumat un risc 
teribil, dar nu aveam încotro. Nu înţelegeam că purtam singurătatea 
dinaintea-mi pe o tipsie şi că muzica era lumina ce avea să îmi 
călăuzească paşii. 

Unu 

în mijlocul catedralei era amplasată o machetă a Cerurilor, numită Casa 
Aurită. Acoperişul ei se deschidea ca o floare, pentru a dezvălui o 
scobitură cât un stat de om în care zăcea trupul Prințului Rufus înfăşurat 
într-un giulgiu ţesut cu aur. Picioarele i se odihneau pe pragul 
binecuvântat al Casei; capul îi era încununat cu stele aurii. 

Sau, cel puţin, aşa s-ar fi cuvenit să fie. Asasinul Principelui Rufus îl 
decapitase. Garda străbătuse pădurea şi ţinutul mlăştinos în lung şi-n lat, 
căutând zadarnic ţeasta prinţului; avea să fie îngropat fără ea. 

Stăteam în picioare pe treptele balconului corului, cu faţa către 
ceremonial. Din amvonul situat în stânga mea, episcopul se ruga 
deasupra Casei Aurite, a familiei regale şi a mulţimii de nobili îndoliaţi 
care umplea inima bisericii. Dincolo de un gard de lemn, enoriaşi de rând 
se îngrămădeau în naosul întunecos. De îndată ce episcopul avea să-şi 
încheie rugăciunea, trebuia să cânt închinarea către Sf. Eustace, cel ce 
călăuzea spiritele în sus pe Scara Cerească. Mă legănam pe picioare, 
ameţită, îngrozită, de parcă mi s-ar fi cerut să cânt la flaut pe o faleză 
măturată de vânt. 

în realitate, nimeni nu-mi ceruse să cânt. Nu figuram în program; la 
plecare îi promisesem tatei că nu aveam să cânt în public. Auzisem 
închinarea o dată sau de două ori, 

dar nu o meii interpretasem niciodată. Acela nici măcar nu era flautul 
meu. 

Solistul ales de mine, însă, se aşezase din greşeală pe instrument şi îi 
îndoise muştiucul; solistul de rezervă închinase prea multe pahare pentru 
sufletul Principelui Rufus şi acum era în grădina mănăstirii, chinuit de 
regrete. Nu aveam o a doua soluţie de rezervă. Ceremonia avea să fie un 


eşec fără închinare. Eu eram responsabilă cu muzica, aşa că totul cădea în 
sarcina mea. 

Rugăciunea episcopului continua cu descrierea minunatei Case Cereşti, 
căminul Tuturorsfinţilor, unde cu toţii aveam să ne odihnim cândva întru 
eternă fericire. Nu a pomenit vreo excepţie; nu era nevoie. Privirea mi-a 
lunecat fără să vreau către ambasadorul dragon şi contingentul 
bunăvoinţei din ambasada sa, aşezaţi în spatele nobilimii dar înaintea 
gloatei. Erau în saarantrai - formele lor umane - dar se distingeau imediat, 
chiar şi de la distanţa aceea, după clopoţeii de argint de pe umeri, după 
locurile rămase neocupate de jur împrejurul lor, dar şi după faptul că nu-şi 
plecau niciodată fruntea în timpul rugăciunii. 

Dragonii nu au suflet. Nimeni nu se aştepta la evlavie din partea lor. 

— Fie de-a pururi astfel! a intonat episcopul. 

Acesta era semnalul că trebuia să încep să cânt, dar chiar în clipa 
aceea l-am zărit pe tatăl meu în naosul aglomerat, dincolo de barieră. Era 
palid şi tras la faţă. în minte mi-au venit vorbele pe care mi le spusese în 
ziua în care am plecat la curte, cu doar două săptămâni în urmă: 

„Nu care cumva să atragi atenţia asupra ta. Dacă nu te gândeşti la 
propria ta siguranţă, adu-ţi aminte cel puţin câte am eu de pierdut! “ 

Episcopul şi-a dres glasul. Mie îmi îngheţase inima şi de abia mai 
puteam respira. M-am uitat în jur în încercarea disperată de a-mi recăpăta 
concentrarea. 

Privirea mi s-a oprit asupra familiei regale, trei generaţii aşezate 
laolaltă dinaintea Casei Aurite, un tablou al durerii. Regina Lavonda îşi 
lăsase pletele încărunţite să-i atârne pe umeri; ochii de un albastru 
spălăcit îi erau roşii de cât plânsese după fiul ei. Principesa Dionne şedea 
mândră şi arunca priviri crunte împrejur, ca şi cum ar fi plănuit o 
răzbunare împotriva asasinilor fratelui ei mai mic sau chiar a lui Rufus 
însuşi pentru că nu reuşise să apuce a patruzecea aniversare. Principesa 
Glisselda, fiica Dionnei, îşi sprijinea capul bălai pe umărul bunicii sale 
pentru a o alina. Principele Lucian Kiggs, vărul şi logodnicul Glisseldei, 
şedea puţin izolat de restul familiei, privind în gol. Nu era fiul Principelui 
Rufus, dar părea atât de şocat şi de îndurerat, încât parcă şi-ar fi pierdut 
propriul părinte. 

Aveau nevoie de pacea Cerurilor. Nu ştiam mare lucru despre Sfinţi, 
dar ştiam destule despre tristeţe şi mai ştiam şi că muzica e cel mai sigur 
leac pentru ea. Măcar atâta alinare le puteam oferi. Am dus flautul la 
buze, mi-am înălţat privirile către cupola boltită şi am început să cânt. 

Am început prea încet, nesigură de melodie, însă notele au părut să îşi 
găsească drumul către mine şi am căpătat încredere. Muzica ţâşnea din 
mine asemenea unei porumbiţe eliberate în imensitatea naosului; 
catedrala însăşi îi împrumuta din bogăţia ei, de parcă măreţul edificiu ar fi 
fost, şi el, instrumentul meu. 

Sunt unele melodii care vorbesc la fel de grăitor precum cuvintele, care 
izvorăsc logic şi inevitabil dintr-o emoție unică, pură. închinarea este una 
dintre ele, ca şi cum 

compozitorul ar fi căutat să distileze cea mai pură esenţă a suferinţei, 
spunând: „Asta înseamnă să pierzi pe cineva. “ 

Am repetat de două ori închinarea, nevrând s-o las să se stingă, 
anticipând în sfârşitul muzicii o altă pierdere palpabilă. Am lansat ultima 
notă în eter, mi-am ascuţit auzul pentru ultimul ecou şi am simţit cum mă 
prăbuşesc pe dinăuntru, epuizată. Nu aveau să urmeze aplauze, căci aşa 
o cerea ocazia, însă tăcerea însăşi era asurzitoare. M-am uitat la marea de 
chipuri, de la cele ale nobilimii şi ale celorlalţi oaspeţi de seamă, la gloata 
de oameni simpli de dincolo de barieră. Cu toţii stăteau neclintiţi, cu 
excepţia dragonilor care se foiau neliniştiţi în scaunele lor şi a lui Orma 
care, lipit de gardul despărțitor, îşi flutura în mod absurd pălăria în direcţia 
mea. 

Eram prea istovită să mă simt stânjenită de gestul lui. Am înclinat din 
cap şi m-am retras. 

* 


Eram noua asistentă a compozitorului curţii, post pe care îl câştigasem 
după ce mă luptasem cu alţi douăzeci şi şapte de muzicieni, de la 
trubaduri itineranţi până la maeştri recunoscuţi. Eu reprezentam o 
surpriză; nimeni de la conservator nu mă băgase în seamă ca protejată a 
lui Orma. Orma era un modest profesor de teorie muzicală, nu un 
muzician adevărat. Cânta bine la clavecin, dar numai în măsura în care 
instrumentul părea să cânte singur dacă el apăsa clapele potrivite. îi 
lipseau pasiunea şi simţul muzical. Nimeni nu se aştepta ca vreun student 
de-al lui să fie capabil de mare lucru. 

Anonimatul meu era premeditat. Tata îmi interzisese să socializez cu 
ceilalţi studenţi şi profesori; înţelegeam raţiunea din spatele acestui lucru, 
oricât de singură m-aş 

fi simţit. Nu îmi interzisese în mod explicit să dau probă pentru vreun post, 
însă ştiam prea bine că nu i-ar fi convenit. Aşa mergeau de obicei lucrurile 
între noi: el fixa nişte limite foarte stricte, iar eu mă conformam până când 
nu mai rezistam. întotdeauna muzica a fost aceea care m-a împins dincolo 
de ceea ce el considera a fi sigur. Chiar şi aşa, nu prevăzusem amploarea 
şi profunzimea furiei sale atunci când a aflat că mă pregăteam să plec de 
acasă. Ştiam că mânia lui ascundea de fapt teama pentru binele meu, dar 
asta n-a făcut-o mai uşor de suportat. 

Acum lucram pentru Viridius, compozitorul curţii, care era bolnav şi 
avea nevoie disperată de un asistent. Cea de a patruzecea aniversare a 
tratatului dintre Goredd şi neamul dragonilor se apropia cu repeziciune şi 
însuşi Ardmagarul Comonot, marele general dragon, avea să sosească 
pentru festivități peste numai zece zile. Concertele, balurile şi celelalte 
delicii muzicale cădeau în sarcina lui Viridius. Eu urma să-l ajut să 
selecteze interpreţii, să organizez programele şi să-i predau Principesei 
Glisselda lecţia de clavecin, lucru pe care Viridius îl găsea plictisitor. 

Toate astea mă ţinuseră ocupată în primele două săptămâni de lucru, 
dar întreruperea neaşteptată reprezentată de aceste funeralii adusese cu 
sine câteva sarcini suplimentare. Criza de gută a lui Viridius îl scosese din 


joc, aşa încât întreg programul muzical căzuse în sarcina mea. 

Trupul Principelui Rufus a fost transportat către criptă, însoţit doar de 
familia regală, de preoţime şi de cei mai de seamă oaspeţi. Corul 
catedralei a cântat Despărțirea, iar mulţimea a început să se împrăştie. M- 
am împleticit la loc în absidă. Nu cântasem niciodată dinaintea unui public 
alcătuit din mai mult de una sau două persoane; nu anticipasem neliniştea 
de dinaintea concertului şi epuizarea de după. 

Sfinţi din Ceruri, era ca şi cum aş fi stat despuiată dinaintea lumii 
întregi! 

Mă foiam de colo-colo, felicitându-mi muzicienii şi supraveghind 
retragerea lor. Guntard, asistentul meu autopro- pus, s-a furişat în spatele 
meu şi mi-a pus o mână pe umăr, gest care m-a surprins neplăcut. 

— Maestra! A fost mai mult decât frumos! 

Am înclinat într-o doară din cap în semn de mulţumire şi m-am 
îndepărtat. 

— Te caută un bătrân, a continuat Guntard. A apărut în timpul soloului 
tău, dar l-am trimis să aştepte. A schiţat un gest în susul absidei, către 
capelă, unde zăbovea un bărbat în vârstă. Tenul său închis la culoare lăsa 
se se înţeleagă că provenea din îndepărtatul Porfir. Părul încărunţit era 
împletit în codițe îngrijite, iar chipul i se încreţea într-un zâmbet. 

— Cine? am întrebat. 

Guntard şi-a scuturat tonsura plin de dispreţ. 

— Are o şleahtă de dansatori de pygegyria şi i-a intrat în cap că am 
vrea să-i punem să danseze la înmormântare. 

Buzele lui Guntard se strânseră în rânjetul acela pe jumătate 
condescendent, pe jumătate invidios, pe care îl afişează goreddienii atunci 
când vorbesc despre străinii decandenti. 

Nu m-aş fi gândit niciodată să introduc pygegyria în program; noi, 
goreddienii, nu obişnuim să dansăm la înmormântări. Chiar şi aşa, nu 
puteam trece cu vederea aroganţa lui Guntard. 

— Pygegyria este o formă de dans străveche şi respectată în Porfir. 

Guntard a pufnit. 

— Pygegyria se traduce efectiv prin „dat din fund“! 

A aruncat o privire temătoare în direcţia Sfinţilor din nişe, i-a văzut pe 
câţiva dintre ei încruntându-se şi şi-a lipit, pios, încheieturile degetelor de 
buze. 

— Oricum, trupa lui este în mănăstire. îi cherchelesc pe călugări. 

Simţeam că începe să mă doară capul. l-am dat flautul lui Guntard. 

— înapoiază-i-l proprietarului. Şi trimite-i la plimbare pe dansatorii 
ăştia, dar fă-o politicos, te rog. 

— Pleci înapoi deja? a întrebat Guntard. Câţiva dintre noi mergem la 
Maimuţa însorită. 

Mi-a pus o mână pe antebraţul stâng. Am încremenit, luptându-mă cu 
impulsul de a-l împinge sau de a o rupe la fugă. Am tras adânc aer în piept 
pentru a mă calma. 


— Mulţumesc, dar nu pot, am spus, dezlipindu-i mâna de pe a mea, 
sperând că nu avea să se supere. 

Expresia lui sugera că se supărase puţin. 

Nu era vina lui; presupunea că sunt o persoană normală, al cărei braţ 
poate fi atins fără teama de consecinţe, îmi doream foarte mult să-mi fac 
prieteni la acest loc de muncă, dar întotdeauna urma un avertisment, aşa 
cum noaptea îi urmează zilei: nu aveam niciodată voie să las de tot garda 
jos. 

M-am întors către galeria corului pentru a-mi lua pelerina; Guntard a 
plecat alene să facă ce-l rugasem. în spatele meu, bătrânul a strigat: 

— Doamnă, aşteptaţi! Abdo bătut atâta drum, doar ca să întâlnească cu 
domnia ta! 

Am continuat să privesc drept înainte, furişându-mă în sus pe scări şi în 
afara câmpului său vizual. 

Călugării terminaseră de cântat Despărțirea o dată şi încă o dată, însă 
naosul continua să fie pe jumătate plin; 

nimeni nu părea dispus să plece. Principele Rufus fusese îndrăgit de 
oameni. Eu abia dacă apucasem să-l cunosc, însă se arătase amabil atunci 
când mă prezentase Viridius, iar în ochi i se ghicea un licăr de interes. 
judecând după mulţimea de cetăţeni care aşteptau, vorbind în şoaptă şi 
clătinând din cap a neîncredere, procedase întocmai cu jumătate de oraş. 

Rufus fusese ucis în timpul unei partide de vânătoare, iar Garda 
Reginei nu descoperise niciun indiciu legat de asasin. Lipsa capului îi 
făcea pe unii să se gândească la dragoni. îmi închipuiam că saarantraii 
prezenţi la funeralii erau cât se poate de conştienţi de asta. Mai aveam 
doar zece zile până la sosirea Ardmagarului şi paisprezece până la 
aniversarea tratatului. Dacă Principele Rufus fusese, într-adevăr, ucis de 
un dragon, momentul ales era cum nu se poate mai prost. Cetăţenii noştri 
erau şi aşa suficient de neliniştiţi când venea vorba de dragoni. 

Am pornit-o de-a lungul traveei sudice, însă uşa de la capătul ei era 
blocată de nişte lucrări de construcţie. Un maldăr de ţevi de metal şi de 
lemne ocupa jumătate din podea. Am continuat să înaintez spre porţile 
principale, atentă ca nu cumva tatăl meu să mă încolţească de după vreo 
coloană. 

— îţi mulţumesc! mi-a strigat o doamnă de onoare în vârstă când am 
trecut pe lângă ea. Şi-a dus mâinile la inimă. Nu am mai fost niciodată 
atât de mişcată. 

Am făcut o plecăciune uşoară şi mi-am văzut de drum, însă 
entuziasmul ei atrăsese alţi curteni aflaţi prin apropiere. „înălţător!" am 
auzit, şi „Sublim!". Am înclinat grațios din cap şi am încercat să zâmbesc, 
evitând mâinile care încercau să mă atingă. Mi-am croit drum afară din 
mulţime, 

simţindu-mi zâmbetul la fel de împietrit şi de fals precum cel al unui 
saarantras. 

Mi-am tras gluga pe cap atunci când am trecut prin dreptul unui pâlc 


de cetăţeni în tunici albe din pânză ţesută în casă. 

— Am îngropat mai mulţi oameni decât pot număra, şedea-r-ar toţi la 
masa Cerului! declama un breslaş masiv cu o pălărie albă de fetru 
îndesată pe cap. Dar nu mi-a fost niciodată dat să văd Scara Cerească 
până azi. 

— N-am mai auzit pe nimeni să cânte aşa. Nu era tocmai cântat de 
femeie, ce zici? 

— Poate că-i străină. 

Au râs. 

Mi-am strâns braţele pe lângă corp şi am iuţit pasul către porţile 
principale, sărutându-mi încheieturile degetelor cu privirea înălţată către 
Ceruri, căci aşa se face atunci când ieşi din catedrală, chiar dacă eşti... ca 
mine. 

Am năvălit afară în lumina palidă a după-amiezii, umplându-mi 
plămânii cu aerul rece şi curat, simțind cum încordarea începe să se 
risipească. Cerul iernii era de un albastru orbitor; cei care asistaseră la 
ceremonie se împrăştiau asemenea frunzelor purtate de vântul aspru. 

De abia atunci l-am remarcat pe dragonul care mă aştepta pe treptele 
catedralei şi care îmi adresa cea mai bună imitație a unui zâmbet 
omenesc de care era capabil. Nimeni altcineva în afară de mine nu ar fi 
găsit expresia chinuită a lui Orma înduioşătoare. 

9 

Orma beneficia de o scutire de la a purta clopotul rezervată învăţaţilor, 
aşa încât puţini erau cei care îşi dădeau seama că e dragon. Avea 
ciudăţeniile lui, evident: nu râdea niciodată; nu înţelegea moda, bunele 
maniere şi nici arta; îi plăceau calculele matematice complicate şi 
țesăturile care nu îi provocau mâncărimi. Un alt saarantras l-ar fi 
recunoscut după miros, însă puţini oameni aveau un nas suficient de fin 
încât să poată distinge un saar, sau cunoştinţe care să le permită să 
înţeleagă ce miroseau. Pentru restul populaţiei din Goredd, Orma era un 
bărbat ca oricare altul: înalt, uscăţiv, cu barbă si ochelari. 

Barba era falsă; am reuşit eu să i-o smulg odată în copilărie. Masculilor 
saarantrai nu le creştea barbă, o particularitate a transformării, asemenea 
sângelui lor argintiu. Orma nu avea nevoie de barbă pentru a trece drept 
om; cred că pur şi simplu îi plăcea cum îi stătea. 

Şi-a fluturat pălăria în direcţia mea, de parcă aş fi putut să nu-l observ. 

— încă te mai grăbeşti la glissando, dar pari în sfârşit să fi stăpânit 
vibratoul acela uvular, mi-a spus, sărind peste partea cu salutul, căreia 
dragonii nu îi înţeleg deloc rostul. 

— Şi eu mă bucur să te văd, i-am replicat dar apoi am regretat 
sarcasmul, chiar dacă el nu îl sesizase. Mă bucur că ţi-a plăcut. 

A mijit ochii şi şi-a înclinat capul într-o parte, aşa cum facea atunci 
când ştia că îi scapă un detaliu crucial, dar nu îşi putea da seama despre 
ce anume era vorba. 

— Crezi că ar fi trebuit să te salut mai întâi, şi-a dat el cu presupusul. 


Am oftat. 

— Cred că sunt prea obosită să îmi pese că nu am atins perfecțiunea 
tehnică. 

— Exact asta nu pot eu să înţeleg niciodată, a spus el, scuturându-şi 
pălăria de fetru în direcţia mea. Părea să fi uitat că era făcută să fie 
purtată. Dacă ai fi interpretat perfect, aşa cum ar fi făcut-o un saar, nu ți- 
ai fi emoţionat spectatorii într-atât. Oamenii au plâns, şi asta nu pentru că 
uneori îngâni atunci când cânţi. 

— Glumeşti, i-am răspuns, îngrozită. 

— A avut un efect interesant. Majoritatea timpului a fost armonios, 
numai cvarte şi cvinte, dar ici şi colo te lansai într-o septimă disonantă. De 
ce? 

— Nu îmi dădeam seama că asta fac! 

Orma a coborât brusc privirea. O puştoaică îmbrăcată într-o tunică de 
doliu din al cărei alb iniţial se mai ghicea doar o idee, trăgea cu putere de 
tivul pelerinei lui Orma. 

— Atrag copilaşi, a bombănit Orma, frământând pălăria între degete. 
Alung-o, te rog. 

— Domnule, asta este pentru dumneavoastră, a spus fata, strecurându- 
şi pumnul micut în mâna lui. 

Am zărit o sclipire de aur. Ce nebunie mai era şi asta, o cerşetoare care 
îi dădea lui Orma o monedă? Orma s-a 
9 
uitat lung la obiectul din palma sa. 

— Trebuia să-mi transmiţi şi un mesaj? 

Glasul i-a tremurat când a vorbit, iar pe mine m-a trecut un fior. Aceea 
era o emoție, limpede ca lumina zilei. Nu mai auzisem niciodată asta în 
vocea lui. 

— Moneda este mesajul, a recitat fetiţa. 

Orma a înălţat capul şi s-a uitat de jur împrejurul nostru, de la porţile 
cele mari ale catedralei, în jos pe trepte, peste piaţeta populată, dincolo 
de Podul Catedralei, de-a lungul fluviului şi înapoi. M-am uitat şi eu, din 
reflex, fără să am nici cea mai vagă idee ce anume caut. Soarele la apus 
scânteia deasupra acoperişurilor; o mulţime se adunase pe pod; ţipătorul 
Orologiu Comonot de dincolo de piaţă arăta Zece Zile; copacii golaşi de pe 
malul fluviului fremătau în bătaia vântului. Nu am văzut nimic altceva. 

M-am uitat din nou la Orma, care acum căuta pe jos de parcă ar fi 
pierdut ceva. Am presupus că a pierdut moneda, dar nu era asta. 

— Unde s-a dus? m-a întrebat. 

Fetiţa dispăruse. 

— Ce ţi-a dat? 

Nu mi-a răspuns, şi a ascuns cu grijă obiectul în vestonul de doliu din 
lână, îngăduindu-mi să-i zăresc cămaşa de mătase de pe dedesubt. 

— Bine, i-am zis. N-ai decât să nu-mi spui. 

A părut uluit. 

— Nu am nici cea mai mică intenţie să-ţi spun. 

Am tras încet aer în piept, încercând să nu mă supăr pe el. Exact în 


momentul acela, s-a produs o busculadă pe Podul Catedralei. M-am uitat 
în direcţia de unde se auzeau strigătele şi am îngheţat: pe o parte a 
podului, şase bătăuşi cu pene negre la pălărie - Fii ai Sf. Ogdo - alcătuiseră 
un semicerc în jurul unui amărât. Oamenii se îndreptau în direcţia 
zgomotului din toate părţile. 

— Hai să ne întoarcem înapoi înăuntru până când se termină toată 
treaba asta, am spus eu, dând să-l apuc pe Orma de mânecă, însă cuo 
secundă prea târziu. Observase 

ce se întâmplă şi cobora cu paşi grăbiţi treptele care dădeau înspre 
mulţime. 

Cel țintuit de parapetul podului era un dragon. îi întrezărisem sclipirea 
argintie a clopoţelului tocmai de pe treptele catedralei. Orma şi-a făcut loc 
cu coatele prin mulţime. Am încercat să ţin pasul cu el, dar cineva m-a 
împins şi m-am trezit intr-un spaţiu deschis, în faţa gloatei, acolo unde Fiii 
Sf. Ogdo agitau bâte în direcţia saarantrasului înspăimântat. Recitau din 
Blestemul Sf. Ogdo împotriva Fiarei: „Blestemaţi fie-ţi ochii, vierme! Toţi 
Sfinţii te bles- teamă, Ochiul Cerului te blesteamă, fiece gând şerpesc de- 
al tău să se întoarcă asupră-ţi ca un blestem!" 

Acum că îi vedeam faţa, mi se făcuse milă de dragon. Era un piele- 
nouă crud, uscăţiv şi neîngrijit, dezlânat şi saşiu. Un cucui umflat şi 
cenuşiu i se iţea de-a lungul obrazului livid. 

Mulțimea urla în spatele meu asemenea unui lup gata să înşface oasele 
însângerate pe care le-ar fi putut azvârli Fiii. Doi dintre aceştia îşi 
scoseseră cuţitele, iar un al treilea extrăsese o bucată de lanţ din vestonul 
de piele iar acum o scutura ameninţător la spate, ca pe o coadă; metalul 
zdrăngănea pe pavelele podului. 

Orma şi-a croit drum până în raza vizuală a saarantrasului şi a făcut 
semn în direcţia cerceilor, ca să-i amintească tovarăşului său ce avea de 
făcut. Pielea-nouă nu a schiţat niciun gest. Atunci Orma şi-a dus mâna la 
cercelul lui, activându-l. 

Cerceii dragonilor erau nişte dispozitive fantastice, capabile să vadă, să 
audă şi să vorbească la distanţe mari. Prin intermediul lor, un saarantras 
putea cere ajutorul sau putea fi monitorizat de către superiori. Cândva, 
Orma şi-i desfăcuse pe ai lui în bucăţi ca să mi-i arate; erau doar nişte 
maşinării, însă majoritatea oamenilor credeau că sunt lucrături diavoleşti. 

— Tu i-ai smuls capul Principelui Rufus, vierme? a urlat unul dintre Fii, 
un barcagiu musculos. îl apucase pe piele- nouă de braţul plăpând de 
parcă ar fi vrut să i-l rupă. 

Saarantrasul s-a foit în hainele lui prost croite, iar Fiii s-au tras înapoi 
ca şi cum de sub piele ar fi fost în orice clipă gata să-i ţâşnească aripi, 
coarne şi coadă. 

— Tratatul ne interzice să smulgem capete de oameni cu dinţii, a spus 
pielea-nouă, iar glasul i-a sunat asemenea unei balamale ruginite. Dar n-o 
să mă prefac că am uitat ce gust au. 

Fiii s-ar fi mulţumit cu orice pretext să-l facă una cu pământul, însă cel 


pe care tocmai li-l oferise era atât de înspăimântător încât preţ de o clipă 
au încremenit. 

Apoi, cu un răget sălbatic, mulţimea a prins viaţă. Fiii l-au atacat pe 
piele-nouă, izbindu-l cu spatele de parapet. Am apucat să-i zăresc tăietura 
de pe frunte şi obrazul scăldat în sânge argintiu, înainte ca mulţimea să 
strângă rândurile dinaintea mea, blocându-mi vederea. 

Mi-am făcut loc, urmărind părul stufos şi negru şi nasul coroiat al lui 
Orma. Pentru ca mulţimea să se năpustească asupra lui, nu era nevoie 
decât de o buză spartă şi de un licăr din sângele lui argintiu. L-am strigat 
pe nume, apoi am ţipat, dar nu avea cum să mă audă în zarva aceea. 

Din direcţia catedralei s-au auzit ţipete de spaimă; potcoavele în galop 
răsunau de-a lungul pieţei. Garda sosise în sfârşit, cu cimpoaiele şuierând. 
Fiii Sf. Ogdo şi-au aruncat pălăriile în aer şi s-au făcut nevăzuţi. Doi dintre 
ei s-au aruncat peste parapet, însă eu am auzit doar un singur pleoscăit în 
apa râului. 

Orma şedea pe vine lângă pielea-nouă, care arăta cam tăvălit; am fugit 
înspre el, în contra valului de orăşeni care băteau în retragere. Nu am 
îndrăznit să-l îmbrăţişez, însă 

mă simţeam atât de uşurată încât am îngenuncheat şi l-am apucat de 
mână. 

— Slavă Tuturorsfinţilor! am spus. 

Orma s-a scuturat cu un gest brutal. 

— Ajută-mă să-l ridic, Seraphina. 

Am trecut anevoie în partea cealaltă şi l-am prins pe piele-nouă de 
braţ. Mă privea tâmp. Capul i-a alunecat pe umărul meu, murdărindu-mi 
pelerina cu sângele lui argintiu. Mi-am reprimat un puseu de greață. L-am 
ajutat pe saarul rănit să se ridice şi să se ţină pe picioare, apoi ne-a împins 
la o parte şi a continuat să stea drept, clătinându-se uşor în bătaia 
vântului. 

Căpitanul Gărzii, Principele Lucian Kiggs, îşi croia drum înspre noi. 
Oamenii se dădeau în lături dinaintea-i asemenea valurilor dinaintea Sf. 
Fionnuala. Purta tot veşmintele de doliu, un mantou scurt şi alb cu mâneci 
lungi în clopot, însă toată tristeţea lui lăsase locul unei iritări cumplite. 

L-am tras pe Orma de mânecă. 

— Să mergem! 

— Nu pot. Ambasada o să se conecteze la cercelul meu. Trebuie să 
rămân cu piele-nouă. 

îl mai zărisem pe principele bastard prin câte-o sală aglomerată de la 
curte. Avea reputaţia unui anchetator iscoditor şi tenace; lucra tot timpul 
şi nu era la fel de extravertit precum fusese unchiul său, Rufus. Nu era nici 
la fel de chipeş - nu avea barbă, din păcate - însă, văzându-l de aproape, 
mi-am dat seama că inteligenţa privirii sale compensa cu asupra de 
măsură această lipsă. 

Mi-am ferit privirea. Pe toţi câinii Sfinţilor, aveam umărul plin de sânge 
de dragon! 

Principele Lucian ne-a ignorat pe Orma şi pe mine şi i s-a adresat lui 
piele-nouă, cu o expresie plină de îngrijorare: 


— Sângerezi! 

Piele-nouă şi-a înălţat faţa pentru a se lăsa inspectat. 

— Pare mai grav decât este, înălţimea Voastră. Aceste capete umane 
conţin un număr mare de vase de sânge, uşor de spart de către... 

— Da, da, a spus Principele tresărind la vederea tăieturii de pe faţa 
dragonului. 

A făcut semn unuia dintre oamenii săi, care s-a înfiinţat cu o bucată de 
pânză şi o ploscă cu apă. Piele-nouă a deschis plosca şi a prins a-şi turna 
apa drept în creştet. Aceasta îi şiro- ia în jos pe scalp în firişoare 
ineficiente, udându-i pieptarul. 

Sfinţi din Ceruri! Avea să se îngheţe singur şi cei mai de seamă 
locuitori ai Goreddului nu schiţau nici cel mai mic gest să-l împiedice. l-am 
smuls pânza şi plosca din mâinile nevolnice, am udat cârpa şi i-am arătat 
cum să-şi tamponeze faţa. A început să-mi imite mişcările şi m-am retras. 
Principele Lucian a schiţat un gest din cap în direcţia mea în semn de 
mulţumire. 

— Eşti transparent de nou, a spus principele. Cum te numeşti? 

9 

— Basind. 

A sunat mai degrabă ca un râgâit decât ca un nume. Am surprins 
inevitabila expresie de milă şi dezgust din ochii întunecaţi ai principelui. 

— Cum au început toate astea? a întrebat el. 

— Nu ştiu, a spus Basind. Mă întorceam acasă de la piaţa de peşte... 

— Cineva atât de nou ca tine nu artrebui să se plimbe de colo-colo de 
unul singur, l-a repezit principele. Cu siguranţă că ambasada ţi-a explicat 
acest lucru cât se poate de limpede, nu-i aşa? 

M-am uitat la Basind, remarcându-i în sfârşit îmbrăcămintea: veston, 
pantalon bufant şi însemnele specifice. 

— Te-ai rătăcit? l-a iscodit Principele Lucian. 

Basind a ridicat din umeri. 

Principele a reluat pe un ton mai blând. 

— Te-au urmărit? 

— Nu ştiu. Meditam la modul de preparare a cambulei de râu, a 
răspuns, fluturând un pachet jilav prin faţa prinţului. M-au încercuit. 

Principele Lucian s-a ferit de pachetul care duhnea a peşte, fără să se 
lase descurajat de la continuarea interogatoriului. 

— Câţi indivizi erau? 

— Două sute nouăsprezece, cu toate că se poate să mai fi fost unii pe 
care nu i-am putut vedea. 

Principele a rămas cu gura căscată. în mod evident, nu era prea 
obişnuit să interogheze dragoni. M-am hotărât să-l scot din încurcătură. 

— Câţi dintre ei aveau pene negre la chipiu, saar Basind? 

— Şase, a răspuns Basind, clipind asemenea cuiva care nu e obişnuit să 
aibă doar două pleoape. 


— Tu ai apucat să îi vezi, Seraphina? m-a întrebat prinţul, vădit uşurat 
că intervenisem. 

Am încuviinţat umil, simțind cum mă cuprinde o uşoară senzaţie de 
panică la auzul numelui meu rostit de prinţ. Eram nn nimeni la palat; ce 
motiv avea să ştie cum mă cheamă? 

A continuat să mi se adreseze: 

— Am să-i pun pe băieţii mei să-i aducă pe cei pe care i-au arestat. Tu, 
piele-nouă şi prietenul tău de colo - a arătat către Orma - ar trebui să vă 
uitaţi la ei şi să vedeţi dacă puteţi să-i descrieţi pe cei care ne-au scăpat. 

Principele le-a făcut semn oamenilor lui să-i aducă pe prizonieri, apoi s- 
a aplecat şi mi-a dat răspunsul la întrebarea pe care nu o rostisem. 

29 
RACHEL HARTMAN 

— Verişoara Glisselda vorbeşte întruna despre tine. Era cât pe ce să 
renunţe la muzică. Avem mare noroc că ai venit la noi. 

—  Viridius era prea dur cu ea, am bombănit, stânjenită. 

Ochii negri i-au scăpărat în direcţia lui Orma, care se 
întorsese cu spatele şi scruta zarea în aşteptarea saaran- trailor 
ambasadei. 

— Cum îl cheamă pe prietenul tău înalt? E dragon, nu-i aşa? 

Principele era prea ascuţit la minte pentru liniştea mea. 

— Ce anume vă face să credeţi asta? 

—  Intuiţia. Am dreptate, aşadar? 

Începusem să transpir, în ciuda frigului. 

— Îl cheamă Orma. Este profesorul meu. 

Lucian Kiggs mi-a cercetat chipul. 

— E suficient. O să vreau să-i văd scutirea. De-abia ce-am moştenit 
lista; nu îi ştiu pe toţi învățații sub acoperire, cum obişnuia să le spună 
unchiul Rufus. 

Privirea i-a rătăcit preţ de o clipă, însă şi-a recăpătat concentrarea. 

— Orma a anunţat ambasada, bănuiesc? 

— Da. 

— Bun. Atunci am face bine să terminăm aici înainte să fiu nevoit să 
trec în defensivă. 

Unul dintre străjeri i-a plimbat pe prizonieri prin faţa noastră; nu 
prinseseră decât doi. Mă gândeam că cei care săriseră în apa râului ar fi 
trebuit să fie uşor de identificat atunci când ar fi ieşit de acolo uzi şi 
tremurând, însă poate că membrii Gărzii nu îşi dăduseră seama... 

— Doi dintre ei au sărit peste parapet, însă nu am auzit decât un 
pleoscăit, am spus. 

Principele Lucian a înţeles imediat încotro băteam. Cu patru gesturi 
iuți, şi-a distribuit soldaţii de ambele părţi ale 

podului. După ce au numărat în gând până la trei, aceştia s-au rostogolit 
sub pod, şi, ce să vezi!, unul dintre Fii era tot acolo, agăţat de bârne. L-au 
zburătăcit ca pe o prepeliţă; spre deosebire de o prepeliţă, însă, n-a fost în 
stare să zboare nici măcar puţin. S-a prăvălit în apă, iar doi străjeri au 
sărit imediat după el. 


Principele mi-a aruncat o privire plină de admiraţie. 

— Ai spirit de observaţie. 

— Uneori, am răspuns, evitându-i privirea. 

— Căpitane Kiggs! s-a auzit o voce feminină din spatele meu. 

— A început, a bombănit el, dându-mi ocol. 

Când m-am întors, am văzut descălecând o saarantras cu păr negru şi 
scurt. Călărea ca bărbaţii, îmbrăcată cu pantaloni şi caftan despicat, cu un 
clopot de argint mare cât un măr prins ostentativ la catarama pelerinei. 
Cei trei saarantrai din spatele ei nu s-au dat jos de pe cai, ţinându-şi 
armăsarii nervoşi pregătiţi; clopoţeii le zornăiau surprinzător de vesel în 
bătaia vântului. 

— Doamnă subsecretar Eskar! 

Principele s-a apropiat de ea cu mâna întinsă. Ea nu s-a sinchisit să i-o 
strângă, ci s-a dus ţintă către Basind. 

— Raportează, i-a spus ea. 

Basind i-a dat onorul în maniera saar, schiţând un gest către cer. 

— Totul este în ard. Garda a sosit cu acceptabil de multă grabă, 
doamnă subsecretar. Căpitanul Kiggs a venit direct de la mormântul 
unchiului său. 

— Catedrala se află la două minute de mers de aici, a spus Eskar. 
Diferenţa de timp dintre primul tău semnal şi cel de al doilea este de 
treisprezece minute. Dacă Garda ar fi fost aici la momentul acela, nici nu 
ar mai fi fost nevoie de cel de al doilea. 

Principele Lucian s-a apropiat încet. Chipul său era o mască a calmului. 

— Să înţeleg că acesta a fost un soi de test? 

— Aşa e, a spus ea pe un ton neutru. Găsim că sistemul vostru de 
protecţie este ineficient, căpitane Kiggs. Acesta este al treilea atac în 
decurs de trei săptămâni, şi al doilea în care a fost rănit un saar. 

— Un atac pus la cale de voi nu ar trebui să intre la socoteală. Ştiţi că 
acest incident este atipic. Oamenii sunt cu nervii întinşi la maximum. 
Generalul Comonot soseşte peste zece zile... 

— Tocmai de aceea trebuie să vă străduiţi mai tare, a spus ea cu 
răceală. 

— .. „iar Principele Rufus tocmai a fost ucis într-o manieră suspect de 
dragonică. 

— Nu există nicio dovadă că autorul crimei ar fi un dragon, a răspuns 
ea. 

— li lipseşte capul! a spus principele şi a schiţat un gest către propriul 
cap. Maxilarul încleştat şi părul bătut de vânt îi dădeau un aer fioros. 

Eskar a ridicat dintr-o sprânceană. 

— Şi un om nu ar fi fost capabil de aşa ceva? 

Principele Lucian s-a îndepărtat brusc de ea şi a început 
să se plimbe în cerc, trecându-şi insistent o mână peste faţă. Nu are 
niciun rost să te enervezi pe saarantrai; cu cât te aprinzi tu mai mult, cu 
atât mai reci devin ei. Eskar rămânea enervant de indiferentă. 

Ascunzându-şi orgoliul rănit, principele a mai făcut o încercare. 

— Eskar, înţelege, te rog! Asta îi înspăimântă pe oameni. Există încă 


foarte multă neîncredere adânc înrădăcinată. Fiii Sf. Ogdo profită de asta, 
exploatează temerile oamenilor. .. 

— Patruzeci de ani, l-a întrerupt Eskar. Am avut patruzeci de ani de 
pace. Dumneata nici măcar nu erai născut când s-a semnat Tratatul lui 
Comonot. însăşi mama dumi- tale... 

— Odihnească-se pe vatra Cerului! am bălmăjit eu, de parcă ar fi fost 
datoria mea să compensez pentru lipsa de maniere a dragonilor din toată 
lumea. 

Principele mi-a aruncat o privire plină de recunoştinţă. 

— ...nu era decât un grăunte în pântecele reginei, a continuat Eskar 
netulburată, de parcă nici n-aş fi vorbit. Numai vârstnicii voştri îşi mai 
amintesc războiul, dar nu bătrânii sunt aceia care se înrolează în Ordinul 
Fraţii Sf. Ogdo sau care se răscoală pe străzi. Cum poate exista 
neîncredere adânc înrădăcinată în nişte oameni care nu au trecut 
niciodată prin focurile războiului? Propriul meu părinte a căzut victimă 
cavalerilor voştri şi a dragomachiei voastre perfide. Toţi saarantraii îşi 
aduc aminte de zilele acelea; toţi am pierdut rude atunci. Am trecut peste 
asta, aşa cum ni s-a cerut, de dragul păcii. Nu purtăm pică. Oamenii voştri 
îşi transmit emoţiile prin intermediul sângelui, de la mamă la făt, aşa cum 
facem noi, dragonii, cu amintirile? Voi vă moşteniţi temerile? Nu înţeleg 
cum de frica aceasta persistă în rândurile populaţiei voastre sau de ce nu 
vreţi s-o anihilaţi. 

— Noi preferăm să nu ni le anihilăm pe ale noastre. Numeşte-o o altă 
prostie de-ale noastre, a spus Principele Lucian, zâmbind amar; poate că e 
nevoie să treacă mai multe generaţii până să ni se ostoiască definitiv 
temerile. Pe de altă parte, nu eu sunt cel care judecă o întreagă specie 
după acţiunile câtorva reprezentanţi ai ei. 

Eskar a rămas neimpresionată. 

— Ardmagarul Comonot va primi raportul meu. Rămâne de văzut dacă 
îşi va anula vizita. 

Principele Lucian şi-a arborat zâmbetul ca pe un drapel de capitulare. 

— M-ar scuti de multă bătaie de cap dacă ar sta acasă. Cât de amabil 
din partea ta să te gândeşti la binele meu! 

Eskar a plecat capul într-o parte, ca o pasăre, apoi şi-a revenit din 
stupoare. Şi-a trimis însoțitorii să-l ridice pe Basind, care se retrăsese 
către capătul podului şi acum se freca de parapet asemenea unei pisici. 

Durerea surdă din spatele ochilor se transformase într-una bubuitoare, 
de parcă cineva ar fi bătut să fie lăsat să iasă. Asta era neplăcut; durerile 
mele de cap nu erau niciodată doar nişte simple dureri de cap. Nu voiam 
să plec fără să aflu ce îi dăduse puştoaica lui Orma, dar Eskar îl trăsese 
deoparte; aveau capetele apropiate şi vorbeau în şoaptă. 

— Probabil este un profesor excelent, a spus Principele Lucian iar vocea 
i-a sunat atât de brusc şi de aproape încât am tresărit. 

Am executat semi-reverenţa în tăcere. Nu puteam vorbi cu nimeni în 
amănunt despre Orma, darămite cu Căpitanul Gărzii Reginei. 


— Ar trebui să fie, a spus el. Am fost uimiţi atunci când Viridius a ales o 
femeie drept asistentă. Nu că o femeie nu ar fi capabilă de asta, doar că 
Viridius este de modă veche. Ar trebui să fii fantastică pentru a-i capta 
atenţia. 

De data aceasta am făcut o reverență completă, însă el continua să 
vorbească. 

— Soloul tău a fost cu adevărat emoţionant. Sunt sigur că toată lumea 
îţi spune asta, dar n-a rămas niciun ochi uscat în toată catedrala. 

Bineînţeles. Părea că îmi pierdusem pentru totdeauna anonimatul 
confortabil. Aşa îmi trebuia dacă nu luasem aminte la sfatul tatei. 

— Vă mulţumesc, am spus. Vă rog să mă scuzaţi, înălţimea Voastră. 
Trebuie să vorbesc cu profesorul meu despre... trilurile mele. 

M-am întors cu spatele la el. Era culmea proastei creşteri. A mai 
zăbovit în spatele meu o clipă, apoi s-a îndepărtat. M-am uitat în urmă. 
Ultimele raze ale apusului îi poleiau veşmintele de doliu în auriu. l-a cerut 
calul unuia dintre sergenţii săi, l-a încălecat cu graţie de balerin şi şi-a 
strâns detaşamentul la loc în formaţie. 

Mi-am îngăduit o mică strângere de inimă la gândul dispreţului său 
inevitabil, apoi am alungat sentimentul şi am înaintat către Orma şi Eskar. 
Când am ajuns în dreptul lor, Orma a întins braţul fără să mă atingă. 

— V-o prezint pe Seraphina, a spus el. 

Subsecretarul Eskar m-a privit pe deasupra nasului 
său acvilin de parcă ar fi verificat un inventar de trăsături omeneşti. Două 
braţe: bifat. Două picioare: neconfirmat din pricina mantoului lung. Doi 
ochi, căprui, bovini: bifat. Părul de culoarea ceaiului tare, scăpat din 
coadă: bifat. Sâni: nu la prima vedere. înaltă, dar în parametri normali. 
Roşeaţă de furie sau stânjeneală în obraji: bifat. 

— Hm, a mormăit ea. Nu este nici pe departe atât de hidos pe cât mi l- 
am imaginat. 

Orma, binecuvântată fie-i inima uscată de dragon, a corectat-o: 

— Este o „ea“. 

— Nu este steril aşa cum sunt catării? 

— Ea, a spus Orma hotărât, de parcă nu ar fi făcut şi el aceeaşi 
greşeală prima dată. Toţi oamenii sunt desemnaţi cu un pronume de gen, 
indiferent de capacitatea lor de reproducere. 

— Altfel ne considerăm jigniţi, am spus eu zâmbind ingenuu. 

Eskar şi-a pierdut brusc interesul faţă de mine şi şi-a mutat privirea. 
Subordonaţii săi se întorceau de la celălalt capăt al podului urmaţi de saar 
Basind călare pe un cal sperios. Subsecretarul Eskard a încălecat pe 
murgul său, s-a rotit pe loc apoi i-a dat pinteni fără să ne mai arunce o 
singură privire mie şi lui Orma. Suita a urmat-o. 

Când au trecut prin dreptul nostru, privirea năucă a lui Basind a 
adăstat asupra mea vreme îndelungată. Am simţit un val brusc de ură. 
Orma, Eskar şi ceilalţi se putea să fi învăţat să treacă drept oameni, însă 
el era dovada vie a ceea ce se ascundea dedesubt. Aceea nu era privire 


omenească. 

M-am întors către Orma, care privea gânditor în gol. 

— A fost cât se poate de umilitor, am spus eu. 

El a tresărit. 

— Găseşti? 

— Ce-a fost în mintea ta să-i povesteşti despre mine? Poate că am ieşit 
de sub tutela tatălui meu, dar vechile reguli sunt în continuare valabile. 
Nu putem pur şi simplu să le spunem tuturor... 

— A! a făcut el, ridicând mâna ca pentru a para argumentul meu. Nu eu 
i-am spus. Eskar a ştiut dintotdeauna. Pe vremuri a lucrat pentru Cenzori. 

Am simţit cum mi se întoarce stomacul pe dos. Cenzorii, o agenţie 
dragonică ce nu dădea socoteală nimănui, îi sancţiona pe saarantrai 
pentru comportament nedemn de un dragon şi exciza frecvent creierul 
dragonilor pe care îi considera compromişi emoţional. 

— Minunat! Deci ce ai făcut să atragi atenţia Cenzorilor de data asta? 

— Nimic, s-a grăbit să răspundă. în orice caz, nu mai lucrează pentru 
Cenzori. 

— Am crezut că poate te-au luat la ochi pentru că îmi arăţi o afecţiune 
nepotrivită, am spus, apoi am adăugat pe un ton înţepător: te-ai fi 
aşteptat să remarc aşa ceva. 

— îţi port un interes corespunzător, în limita parametrilor emoţionali 
acceptabili. 

Din păcate, asta suna a exagerare. 

în apărarea lui, ştia că subiectul mă supăra. Nu oricărui saar i-ar fi 
păsat. Se foia, ca de obicei când nu ştia ce să facă cu o informaţie. 

— Vii la lecţie săptămâna aceasta? a întrebat, făcând o trimitere către o 
zonă familiară, cel mai reconfortant gest de care era capabil. 

Am suspinat. 

— Bineînţeles. lar tu o să-mi spui ce ţi-a dat copila. 

— Pari a crede că e ceva de spus, mi-a răspuns el, dar, într-un gest 
involuntar, şi-a dus mâna la piept, acolo unde ascunsese moneda de aur. 
Am simţit o undă de îngrijorare, dar ştiam că nu avea niciun rost să-l 

bat la cap. Avea să-mi spună când găsea că a venit momentul potrivit. 

Ca de obicei, nu s-a obosit să mă salute de rămas-bun; s-a răsucit pe 
călcâie fără niciun cuvânt şi a pornit în direcţia catedralei. Silueta lui 
proiecta o umbră întunecată pe faţada clădirii care strălucea roşiatic în 
lumina apusului. L-am urmărit cu privirea până când s-a făcut nevăzut 
după transeptul nordic, apoi am continuat să fixez locul în care dispăruse. 

Abia dacă mai băgăm de seamă singurătatea. Era starea mea normală, 
prin forţa împrejurărilor dacă nu prin cea a firii. După emoţiile acelei zilei, 
însă, simţeam cum mă apasă mai mult decât de obicei. Orma ştia totul 
despre mine, dar el era dragon. într-o zi bună, putea ţine loc de prieten, 
într-o zi proastă, o confruntare cu stângăcia lui era ca şi 

cum m-aş fi împiedicat urcând scările. Era dureros, însă simțeam că totul 
se întâmpla din vina mea. 


Chiar şi aşa, numai pe el îl aveam. 

Singurele sunete care se auzeau erau susurul râului de dedesubt, 
şuieratul vântului prin copacii desfrunziţi şi frânturile slabe de melodie 
purtate în aval tocmai de la tavernele de pe lângă şcoala de muzică. 
Ascultam cu braţele strânse în jurul corpului şi mă uitam la stelele care 
pulsau pe boltă. Mi-am şters ochii cu mâneca - nu putea fi decât vântul cel 
care îi făcea să lăcrimeze - şi am pornit către casă gândindu-mă la Orma, 
la tot ce simţeam că trebuie să rămână nespus şi la fiecare datorie pe 
care o aveam faţă el şi care nu putea fi în veci răscumpărată. 

Trei 

Orma îmi salvase viaţa de trei ori. 

Când aveam opt ani, Orma mi-a angajat un institutor dragon, o femelă 
tânără pe nume Zeyd. Tatăl meu s-a împotrivit din răsputeri. îi dispreţuia 
pe dragoni, în ciuda faptului că era expertul Coroanei în problemele 
tratatului şi că apărase chiar saarantrai în instanţă. 

Eram uimită de ciudăţeniile lui Zeyd: rigiditatea ei, clinchetul neîncetat 
al clopoţelului, capacitatea de a rezolva ecuaţii complexe în minte. Dintre 
toţi profesorii mei - şi am trecut prin mâinile unui batalion întreg - ea a 
fost preferata mea, până în clipa în care a încercat să mă arunce din 
vârful clopotniţei catedralei. 

Mă ademenise în turn sub pretextul că avea să-mi ţină o lecţie de 
fizică, apoi cât ai zice peşte, m-a înşfăcat şi a început să mă ţină lao 
lungime de braţ peste parapet. Vântul îmi urla în urechi. Am văzut cum 
pantoful care îmi alunecase din picior ricoşează de capetele strâmbe ale 
gurguielor şi apoi se izbeşte de caldarâmul pieţei catedralei. 

— De ce cad obiectele? Ştii? m-a întrebat Zeyd, pe un ton atât de 
plăcut, încât parcă mi-ar fi ţinut lecţia asta în camera mea de acasă. 

Eram prea îngrozită să-i pot răspunde. Mi-am pierdut şi celălalt pantof 
şi cu greu mă ţineam să nu vărs. 

— Există nişte forţe nevăzute care acţionează asupra noastră, a 
tuturor, permanent, şi o fac în moduri previzibile. Dacă ar fi să-ţi dau 
drumul din acest turn - aici m-a scuturat, iar întreg oraşul a prins a se 
învârti asemenea unui vortex gata să mă înghită cu totul - trupul tău în 
cădere ar accelera la un ritm de treizeci şi două de picioare pe secundă la 
pătrat. La fel s-ar întâmpla cu pălăria mea; la fel a fost cu pantofii tăi. Cu 
toţii suntem atraşi către propria pierzanie în acelaşi mod, de exact aceeaşi 
forţă. 

Vorbea de gravitație - dragonii nu se pricep la metafore - însă vorbele 
ei m-au afectat într-un mod mai personal. Factori invizibili din viaţa mea 
aveau să-mi provoace în mod inevitabil prăbuşirea. Simţeam că ştiusem 
asta din- totdeauna. Nu era cale de scăpare. 

Orma apăruse, aparent de nicăieri, şi reuşise imposibilul, salvându-mă 
fără să pară că mă salvează. Nu am înţeles decât nişte ani mai târziu că 
aceea fusese o farsă pusă la cale de Cenzori pentru a-i testa stabilitatea 
emoţională şi ataşamentul faţă de mine. Acea experienţă mi-a lăsat o 
groază profundă, de nezdruncinat, de înălţimi, dar, în mod absurd, nu şi o 
neîncredere în dragoni. 


Faptul că un dragon mă salvase nu a jucat niciun rol în această ecuaţie. 
Nimeni nu se obosise să-mi spună că Orma e dragon. 

* 

Când aveam unsprezece ani, tatăl meu şi cu mine am traversat un 
moment de criză. Am dat peste flautul mamei ascuns în camera de la etaj. 
Tata le interzisese institutorilor mei să mă înveţe muzică, dar nu 
decretase în mod explicit că nu puteam învăţa să cânt de una singură. 
Eram pe jumătate avocat; întotdeauna găseam portiţele din lege. Cântam 
pe 

ascuns când tata era la lucru, iar mama vitregă la biserică, şi reuşisem să- 
mi alcătuiesc un mic repertoriu din cântece populare bine interpretate. 
Când tata a dat o petrecere cu ocazia Ajunului Tratatului, aniversarea 
păcii dintre Goredd şi neamul dragonilor, am ascuns flautul lângă 
şemineu, plă- nuind să le ofer un spectacol improvizat oaspeţilor săi. 

Tata a găsit primul flautul, a ghicit ce puneam la cale şi m-a împins în 
camera mea. 

— Ce crezi că faci? a ţipat. 

Nu mai văzusem niciodată atâta furie în ochii lui. 

— Vreau să te fac de ruşine ca să mă laşi să iau lecţii de muzică, i-am 
spus mult mai calmă decât mă simţeam. Când o să audă toţi cât de bine 
cânt, o să creadă că eşti nebun să nu mă laşi... 

M-a întrerupt cu un gest brutal, ridicând flautul de parcă ar fi fost gata 
să mă lovească cu el. M-am ferit, dar lovitura nu s-a mai abătut. Când am 
cutezat să-mi înalţ din nou privirea, el rupea cu putere flautul peste 
genunchi. 

S-a frânt cu un sunet înfiorător, ca un os sau ca inima mea. M-am 
prăvălit în genunchi din pricina şocului. 

Tata a dat drumul instrumentului frânt pe podea şi s-a dat un pas 
înapoi. Arăta la fel de rău pe cât mă simţeam eu, ca şi cum flautul ar fi 
fost o bucată din el însuşi. 

— N-ai înţeles niciodată asta, Seraphina, a spus el. Am ascuns orice 
urmă a existenţei mamei tale, i-am dat alt nume, un alt trecut, o altă 
viaţă. Numai două lucruri rămase de la ea ne mai pot face rău: nesuferitul 
acela de frate al ei - dar n-o s-o facă, atâta timp cât o să stau eu cu ochii 
pe el - şi muzica ei. 

— A avut un frate? am întrebat, cu vocea încărcată de lacrimi. 

Moştenisem atât de puţine lucruri de la mama iar el mi le lua şi pe 
acelea! 

A clătinat din cap. 

— Mă străduiesc să ne protejez pe amândoi. 

A ieşit trântind uşa după el, apoi s-a auzit încuietoa- rea. Nu era nevoie; 
nu m-aş fi putut întoarce la petrecerea de Ajun de Tratat. Mi-era rău. Mi- 
am apropiat fruntea de podea şi am început să plâng. 

Am adormit pe jos, cu degetele încleştate pe ceea ce mai rămăsese din 
flaut. Prima mea impresie atunci când m-am trezit a fost că ar fi trebuit să 


mătur pe sub pat. A doua, că era ciudat de multă linişte în casă, având în 
vedere cât de sus era soarele pe cer. Mi-am spălat faţa în lavoar iar apa 
rece m-a făcut să mă trezesc imediat. Bineînţeles că toată lumea dormea: 
cu o seară înainte fusese Ajunul Tratatului şi cu toţii stătuseră treji până în 
zori, la fel cum făcuseră Regina Lavonda şi Ardmagarul Comonot cu 
treizeci şi cinci de ani în urmă, asigurând viitorul celor două popoare. 

Asta însemna că nu puteam ieşi din cameră până când nu se trezea 
cineva să-mi dea drumul. 

Durerea mea amorţită avusese o noapte întreagă să se transforme în 
mânie, iar asta m-a făcut mai necugetată decât fusesem vreodată. M-am 
înfofolit cât de gros am putut, mi-am pus geanta pe umăr, am dat 
fereastra în lături şi am coborât pe geam. 

Picioarele m-au dus singure pe străduţe, peste poduri şi de-a lungul 
cheiurilor îngheţate. Spre surprinderea mea, am văzut oameni 
deplasându-se încoace şi încolo, trafic stradal, magazine deschise. Sănii 
alunecau pe lângă mine în sunet de clopoței, încărcate cu lemne de foc 
sau cu fân. Servitorii târau spre casă ulcioare şi coşuri de la prăvălii, fără 
să se sinchisească de noroiul de pe saboţii de lemn; nevestele tinere îşi 
croiau cu grijă drum printre băltoace. Plăcintele cu carne concurau cu 
castanele coapte pentru a-i 

îmbia pe trecători, iar un vânzător de vin fiert promitea un strop de 
căldură la pahar. 

Lângă mine, un bătrân i-a şoptit vecinului său: 

— Nu pot să cred că Regina îngăduie asta. După toate sacrificiile şi 
lupta noastră! 

— Sunt surprins că te mai poate surprinde ceva, a spus tovarăşul lui 
mai tânăr, zâmbind amar. 

— O să regrete tratatul acesta, Maurizio. 

— Au trecut treizeci şi cinci de ani şi încă n-a ajuns să-l regrete. 

— Regina e nebună dacă-şi închipuie că dragonii îşi pot controla setea 
de sânge! 

— Vă rog să mă iertaţi, am chiţăit, temându-mă de străini. 

Maurizio s-a uitat în jos la mine, cu sprâncenele înălțate 
uşor a mirare. 

— Aşteptăm să vină dragoni? am întrebat. 

El a zâmbit. Era chipeş, într-un fel nebărbierit, nespălat. 

— Aşa e, domniţă. Este procesiunea de cinci ani. 

Când l-am privit nedumerită, mi-a explicat: 

— La fiecare cinci ani, nobila noastră regină... 

— Despotul nostru nebun! a strigat bărbatul mai în vârstă. 

— Pace, Karal! După cum spuneam, preabuna noastră regina le 
îngăduie să ia forma lor naturală în interiorul zidurilor oraşului şi să 
mărşăluiască într-o procesiune pentru a sărbători tratatul. îşi închipuie că 
ne va ajuta să ne calmăm temerile dacă îi vedem la intervale regulate în 
toată monstruozitatea lor sulfuroasă. Dacă mă întrebi pe mine, aş zice că 
se întâmplă exact opusul. 

Dacă avea dreptate, jumătate din Lavondaville se strânsese în piaţă 


pentru plăcerea de a se lăsa înspăimântați. Numai bătrânii îşi mai 
aminteau de vremurile când dragonii erau o privelişte la ordinea zilei, 
când o umbră pe cerera 

suficientă ca să-ţi îngheţe sângele în vene. Cu toţii ştiam poveştile, cum 
sate întregi arseseră din temelii, cum, dacă îndrăzneai să te uiţi în ochii 
unui dragon, te transformai în piatră, cât de curajoşi fuseseră cavalerii în 
faţa sorţilor cum nu se poate mai potrivnici. 

Cavalerii fuseseră scoşi în afara legii după ani de zile de la intrarea în 
vigoare a Tratatului lui Comonot. Fără dragoni cu care să se lupte, se 
apucaseră să se războiască cu vecinii Goreddului, Ninys şi Samsam. Cele 
trei naţiuni au dus un război de uzură la graniţe timp de două decenii, 
până când Regina i-a pus capăt. Toate ordinele cavalereşti din Ținuturile 
de Sud au fost desfiinţate - chiar şi cele ale vecinilor Ninys şi Samsam - 
însă se zvonea că foştii luptători trăiau în enclave secrete ascunse în 
munţi sau prin satele cele mai izolate. 

M-am trezit trăgând pe furiş cu ochiul la bărbatul în vârstă, Karal; 
vorbea atâta despre sacrificiu, dar mă întrebam dacă se luptase vreodată 
cu dragonii. Avea vârsta potrivită. 

Mulțimea a tras aer în piept la unison. Un monstru cu coarne dădea 
colţul cartierului de magazine, iar spinarea lui arcuită ajungea până la 
catul al doilea al clădirilor. Aripile şi le ţinea strânse cuminte pe lângă 
corp, ca să nu dărâme olanele coşurilor din apropiere. Gâtul elegant îi era 
plecat în faţă asemenea unui câine supus, o postură menită să nu pară 
amenințătoare. 

Cel puţin eu îl găseam suficient de inofensiv, cum înainta aşa, cu ţepii 
lipiţi de creştet. Alţii nu păreau să înţeleagă limbajul corpului lui; de jur 
împrejurul meu, cetăţenii îngroziţi se agăţau unul de altul, îşi făceau 
semnul Sf. Ogdo şi şuşoteau cu chipul ascuns în palme. O femeie din 
apropiere a început să ţipe isteric: 

— Dinţii ăia îngrozitori! 

Apoi a fost luată pe sus de soţul ei. 

l-am urmărit până când s-au pierdut în mulţime, dorin- du-mi s-o pot 
linişti: era un lucru bun dacă îi vedeai dinţii unui dragon. Un dragon cu 
gura închisă era mult mai probabil să se pregătească să scuipe o flacără. 
Asta părea cât se poate de evident. 

lar asta m-a pus pe gânduri. Peste tot în jurul meu, priveliştea acelor 
dinţi îi făcea pe cetăţeni să suspine de groază. Ceea ce mie mi se părea 
evident le scăpa, pare-se, tuturor celorlalţi. 

Erau doisprezece dragoni cu totul; Principesa Dionne şi mezina ei, 
Glisselda, încheiau procesiunea pe sanie. Sub cerul alb de iarnă dragonii 
păreau ruginiţi, o culoare dezamăgitoare pentru o specie atât de 
fabuloasă, dar mi-am dat curând seama că nuanțele lor erau subtile. O 
rază de soare căzută de-a curmezişul scotea la iveală strălucirea irizată a 
solzilor care sclipeau în culori bogate, de la violet la auriu. 

Karal adusese cu el o butelcă cu ceai fierbinte, din care îi oferea cu 


zgârcenie lui Maurizio. 

— Trebuie să ne ajungă până diseară, bodogănea Karal, trăgându-şi 
nasul. Dacă tot trebuie să serbăm Tratatul lui Comonot, te-ai gândi că ard- 
fanfaronul ăla de Comonot s-ar fi sinchisit să-şi arate faţa. Nu se înjoseşte 
să coboare în sud sau să ia formă umană. 

— Am auzit că se teme de dumneata, sire, a spus Maurizio afabil. Cred 
că e logic. 

N-am reuşit să înţeleg, după aceea, cum de a luat totul o întorsătură 
atât de urâtă. 

Bătrânul cavaler - găseam că acel „sire“ venea să-mi confirme bănuiala 
- a început să profereze insulte: „Viermi! Baloane cu gaz! Bestii infernale!" 
Câţiva cetăţeni mai zdraveni de primprejur i s-au alăturat. Unii au început 
să arunce cu bulgări de zăpadă. 

Un dragon aflat aproape de centra s-a speriat. Poate că mulţimea s-a 
apropiat prea mult sau l-a lovit un bulgăre. Şi-a îndreptat de tot capul şi 
corpul, iar acum atingea înălţimea hanului de trei etaje de dincolo de 
piaţă. Spectatorii aflaţi cel mai aproape de el s-au panicat şi au rapt-o la 
fugă. 

Nu aveau unde fugi. Erau înconjurați de sute de concetăţeni goreddieni 
îngheţaţi de frică. Au avut loc ciocniri. Ciocnirile s-au lăsat cu ţipete. 
Ţipetele au făcut ca şi mai mulţi dragoni să-şi înalțe capetele neliniştiţi. 

Dragonul din fruntea procesiunii a scos un țipăt care facea să îţi 
îngheţe sângele în vine. Spre uluirea mea, l-am înţeles: „Capetele jos! “ 

Unul dintre dragoni şi-a întins aripile. Mulțimea se strângea şi se clătina 
ca o mare pe furtună. Conducătorul lor a ţipat din nou: 

— Fikri, aripile strânse! Dacă îţi iei zborul, vei fi încălcat secţiunea 
şapte, articolul cinci şi o să te aduc de coadă dinaintea unui tribunal cât ai 
zice... 

Pentru mulţime, însă, predica dragonului suna doar ca o înşiruire de 
ţipete sălbatice care le umpleau sufletele de groază. Cu toţii se năpusteau 
înspre străzile lăturalnice. 

Cireada lovită de streche m-a măturat şi pe mine. Un cot m-a lovit în 
bărbie; un şut în genunchi m-a trântit la pământ. Cineva m-a călcat pe 
gambă; altcineva s-a împiedicat de capul meu. Am văzut stele verzi, iar 
strigătele au scăzut în intensitate. 

Apoi, dintr-odată, am simţit că am din nou aer, şi loc. Şi o respiraţie 
fierbinte în ceafa. Am deschis ochii. 

Deasupra mea stătea aplecat un dragon, iar cele patra picioare ale sale 
semănau cu coloanele unui templu. Aproape că am leşinat la loc, însă 
respiraţia lui sulfuroasă m-a 
46 
Seraphina 
făcut să-mi revin în simţiri. M-a împuns cu nasul şi a făcut un semn către o 
alee. 

— O să te însoțesc până acolo, a ţipat, acelaşi țipăt oribil ca al celuilalt 
dragon. 

M-am ridicat, sprijinindu-mă de piciorul lui ca să mă echilibrez; era 


aspru şi neclintit precum un copac, şi neaşteptat de cald. Zăpada de sub 
el se transforma în zloată. 

— îţi mulţumesc, saar, i-am spus. 

— Ai înţeles ce ţi-am spus sau reacţionezi la intenţia mea, aşa cum ai 
perceput-o? 

Am îngheţat. înţelegeam, dar cum? Nu studiasem niciodată mootya; 
puţini oameni o ştiau. Părea mai înţelept să nu-i răspund, aşa că am pornit 
înspre alee fără un cuvânt. Dragonul mergea în urma mea; oamenii se 
refugiau speriaţi din calea noastră. 

Aleea nu ducea niciunde şi era plină de butoaie, aşa încât mulţimea 
înnebunită nu se înghesuia s-o traverseze. Chiar şi aşa, s-a postat la 
intrare. A sosit Garda Reginei, mărşăluind în formaţie de-a lungul pieţei cu 
panaşele fluturând în aer şi cimpoaiele şuierând. Majoritatea dragonilor se 
aşezaseră în cerc de jur împrejurul trăsurii Principesei Dionne, apărând-o 
de mulţime; Garda i-a eliberat din post, preluând misiunea. Mulțimea 
rămasă a ovaţionat iar încrederea, dacă nu şi ordinea, a fost restabilită. 

Am făcut o semi-reverenţă, aşteptându-mă ca dragonul să plece. Şi-a 
plecat capul până la nivelul meu. 

— Seraphina! a ţipat. 

L-am privit fix, uluită că îmi ştia numele. M-a privit la rândul lui. Din 
nări îi ieşea fum, iar ochii îi erau negri şi stranii. 

Şi, cu toate astea, nu erau atât de stranii. Aveau în ei ceva familiar, dar 
nu-mi puteam da seama ce anume. Aveam vederea înceţoşată, de parcă 
m-aş fi uitat la el prin apă. 

— Nimic? a ţipat saarul. Era convinsă că va putea să-ţi lase măcar o 
amintire. 

Zac în pat, gata să nasc. Aşternuturile sunt lipicioase; tremur şi mă 
chircesc de greață. Orma stă la celălalt capăt al camerei într-un petic de 
lumină, privind în gol pe geam. Nu ascultă. Mă zvârcolesc de nerăbdare; 
nu ştiu cât timp mi-a mai rămas. 

— Vreau ca acest copil să te cunoască, îi spun. 

— Nu mă interesează progenitura ta, îmi răspunde, examinându-şi 
unghiile. Nici n-o să păstrez legătura cu nefericitul de bărbatu-tău după ce 
mori. 

Plâng, incapabilă să mă abţin dar ruşinată la gândul că va vedea cum 
mi-a pierit stăpânirea de sine. înghite, iar gura i se strâmbă de parcă ar 
gusta fiere. în ochii lui sunt monstruoasă, ştiu, dar îl iubesc. Aceasta se 
poate să fie ultima ocazie pe care o mai avem să vorbim. 

— li las copilului nişte amintiri, spun. 

Orma se uită în sfârşit la mine cu ochi străini. 

— Poţi face asta? 

Nu sunt sigură şi nu am vlagă să vorbesc despre asta. Mă foiesc sub 
aşternuturi pentru a ostoi o durere ascuţită din pelvis. îi spun: 

— Am de gând să-i las copilului meu o perlă-a-minţii. 

Orma îşi scarpină gâtul subţire. 

— Presupun că perla va conţine amintiri cu mine. De asta mi-ai spus. 
Ce anume o va declanşa ? 


— Vederea ta aşa cum eşti în realitate, îi spun, gâfâind uşor, pentru 
că durerea creşte în intensitate. 

El scoate un fornăit de cal. 

— în ce împrejurări m-ar putea vedea un copil în starea mea naturală 
? 

— Tu vei hotărî, atunci când vei fi gata să admiţi că eşti unchi. 

Trag adânc aer în piept în clipa în care o crampă puternică îmi cuprinde 
abdomenul. Abia dacă voi avea timp să fac perla-minţii. Nici măcar nu 
sunt sigură că voi avea puterea să mă concentrez suficient. li vorbesc lui 
Orma cât pot de calm: 

—  Adu-l pe Claude! Acum! Te rog. 

lartă-mă, copilă, că am inclus şi toată această durere. Nu am timp s-o 
dau la o parte. 

Ochii mi s-au deschis brusc şi îmi simţeam tâmplele zvâcnind de 
durere. Zăceam în braţele lui Maurizio, ghemuită asemenea unui bebeluş. 
Câţiva paşi mai încolo, bătrânul Karal dansa o gigă stranie în zăpadă. 
Cavalerul găsise o halebardă pe care începuse s-o fluture prin faţa 
dragonului, alungându-l. Acesta s-a refugiat dincolo de piaţă, la fraţii lui. 
La fraţii lui. Ai lui. Eu nu mă feream ca Orma. Orma 
9 
care îmi era... 

Nici s-o gândesc nu puteam. 

Chipul îngrijorat al lui Maurizio apărea şi dispărea. Am reuşit să îngaim 
„Casa Dombegh, lângă Sf. Fionnuala“, înainte să îmi pierd din nou 
cunoştinţa. Mi-am revenit de abia atunci când Maurizio m-a depus în 
braţele tatălui meu. Tata m-a dus sus, iar eu m-am prăbuşit pe pat. 

Ca prin vis, l-am auzit ţipând la cineva. Când m-am trezit, Orma era la 
căpătâiul meu, vorbind de parcă ar fi crezut că sunt deja trează: 

— .. .0 amintire maternă încapsulată. Nu ştiu ce anume ţi-a dezvăluit. 
Ştiu doar că şi-a dorit să afli adevărul despre mine, şi despre ea. 

El era dragon şi fratele mamei mele. încă nu îndrăznisem să deduc ce 
anume însemna asta despre ea, însă el m-a obligat să trag concluzia. M- 
am aplecat peste marginea patului şi am vomitat. El se scobea în dinţi cu 
o unghie, privind fix la mizeria de pe podea de parcă s-ar fi aşteptat să-i 
spună cât de multe ştiam. 

— Nu mă aşteptam să participi la procesiune. Nu voiam să afli despre 
asta acum. De fapt, niciodată. Tatăl tău şi cu mine căzuserăm de acord 
asupra acestui lucru, mi-a spus. Dar n-am putut să las să te calce 
mulţimea în picioare. Nu sunt sigur de ce. 

Asta a fost tot ce am auzit din explicaţiile lui, căci m-a cuprins o altă 
viziune. Nu era o altă amintire de-a mamei mele. Eram tot eu, fără trup, 
însă, şi mă uitam în jos la un orăşel, un port animat ascuns între munţii de 
pe coastă. Şi nu doar că îl vedeam: am simţit miros de peşte şi de 
mirodenii şi respiraţia sărată a oceanului pe faţa mea imaterială. M-am 
înălţat ca o ciocârlie prin cerul albastru prăfuit, am zburat roată peste 


domurile albe şi peste clopotniţe şi am plutit peste docurile zgomotoase. 
O grădină luxuriantă aparţinând unui templu, plină de fântâni clipocitoare 
şi de lămâi în floare m-a atras înăuntru. Era ceva acolo pe care trebuia să-l 
văd. 

Nu, nu ceva, cineva. Un băieţel de vreo şase ani, poate, atârna cu 
capul în jos asemenea unui liliac de fructe intr-un smochin fusiform. Avea 
pielea de culoarea brazdei proaspăt întoarse, părul ca un nor pufos şi 
întunecat, ochii vioi şi luminoşi. Mânca o portocală felie cu felie, părând 
perfect mulţumit de sine. Avea privirea inteligentă, însă se uita drept prin 
mine de parcă aş fi fost invizibilă. 

Am redevenit eu însămi suficient cât să-mi trag sufletul înainte ca alte 
două viziuni să mă copleşească la scurt 

timp una după cealaltă. Am văzut un muntean samsamez bine făcut care 
cânta la cimpoi pe acoperişul unei biserici şi o bătrână aferată cu ochelari 
cu lentile groase care îşi suduia bucătăreasa pentru că pusese prea mult 
coriandru în tocană. Fiecare nouă viziune îmi agrava durerea de cap; 
stomacul meu întors pe dos nu mai avea nimic în el. 

Am zăcut la pat vreme de o săptămână; viziunile erau atât de dense şi 
de rapide încât, dacă încercam să mă ridic, mă prăvăleam sub greutatea 
lor. Am văzut oameni deformaţi şi groteşti: bărbaţi cu barbişon şi gheare, 
femei cu aripi atavice şi o fiară asemenea unui melc fără casă care 
răscolea noroiul dintr-o baltă. Am ţipat până am răguşit la vederea lor, 
zvârcolindu-mă în aşternuturile asudate şi înspăimântând-o pe mama mea 
vitregă. 

Antebraţul stâng şi mijlocul mă mâncau, mă ardeau, şi din loc în loc îmi 
apăreau cruste care supurau. Le rupeam cu sălbăticie, ceea ce nu făcea 
decât să înrăutăţească lucrurile. 

Aveam febră; nu reţineam mâncarea. Orma mi-a stat la căpătâi în tot 
timpul acesta, iar eu îmi închipuiam că dincolo de pielea lui - a oricui - era 
un gol, un vid negru ca smoala. Mi-a suflecat mâneca să se uite la braţul 
meu iar eu am ţipat, convinsă că-mi va da la o parte pielea şi va vedea 
vidul de sub ea. 

Spre sfârşitul săptămânii, râia furioasă de pe pielea mea se întărise şi 
începuse să se cojească, lăsând locul unei porţiuni cu solzi rotunzi şi 
deschişi la culoare, încă moi precum cei ai unui pui de şarpe, care se 
întindea de la încheietură, pe interiorul braţului până la cot, pe exterior. O 
alta mai lată mă încingea de jur împrejurul taliei, precum un brâu. La 
vederea lor, am plâns până când mi s-a făcut rău. Orma stătea nemişcat 
lângă pat, fără să clipească, gândind gândurile lui de dragon de 
nepătruns. 

51 
RACHEL HARTMAN 

El era dragon şi fratele mamei mele. încă nu îndrăznisem să deduc ce 
anume însemna asta despre ea, însă el m-a obligat să trag concluzia. M- 
am aplecat peste marginea patului şi am vomitat. El se scobea în dinţi cu 
o unghie, privind fix la mizeria de pe podea de parcă s-ar fi aşteptat să-i 
spună cât de multe ştiam. 


— Nu mă aşteptam să participi la procesiune. Nu voiam să afli despre 
asta acum. De fapt, niciodată. Tatăl tău şi cu mine căzuserăm de acord 
asupra acestui lucru, mi-a spus. Dar n-am putut să las să te calce 
mulţimea în picioare. Nu sunt sigur de ce. 

Asta a fost tot ce am auzit din explicaţiile lui, căci m-a cuprins o altă 
viziune. Nu era o altă amintire de-a mamei mele. Eram tot eu, fără trup, 
însă, şi mă uitam în jos la un orăşel, un port animat ascuns între munţii de 
pe coastă. Şi nu doar că îl vedeam: am simţit miros de peşte şi de 
mirodenii şi respiraţia sărată a oceanului pe faţa mea imaterială. M-am 
înălţat ca o ciocârlie prin cerul albastru prăfuit, am zburat roată peste 
domurile albe şi peste clopotniţe şi am plutit peste docurile zgomotoase. 
O grădină luxuriantă aparţinând unui templu, plină de fântâni clipocitoare 
şi de lămâi în floare m-a atras înăuntru. Era ceva acolo pe care trebuia să-l 
văd. 

Nu, nu ceva, cineva. Un băieţel de vreo şase ani, poate, atârna cu 
capul în jos asemenea unui liliac de fructe într-un smochin fusiform. Avea 
pielea de culoarea brazdei proaspăt întoarse, părul ca un nor pufos şi 
întunecat, ochii vioi şi luminoşi. Mânca o portocală felie cu felie, părând 
perfect mulţumit de sine. Avea privirea inteligentă, însă se uita drept prin 
mine de parcă aş fi fost invizibilă. 

Am redevenit eu însămi suficient cât să-mi trag sufletul înainte ca alte 
două viziuni să mă copleşească la scurt 

timp una după cealaltă. Am văzut un muntean samsamez bine făcut care 
cânta la cimpoi pe acoperişul unei biserici şi o bătrână aferată cu ochelari 
cu lentile groase care îşi suduia bucătăreasa pentru că pusese prea mult 
coriandru în tocană. Fiecare nouă viziune îmi agrava durerea de cap; 
stomacul meu întors pe dos nu mai avea nimic în el. 

Am zăcut la pat vreme de o săptămână; viziunile erau atât de dense şi 
de rapide încât, dacă încercam să mă ridic, mă prăvăleam sub greutatea 
lor. Am văzut oameni deformaţi şi groteşti: bărbaţi cu barbişon şi gheare, 
femei cu aripi atavice şi o fiară asemenea unui melc fără casă care 
răscolea noroiul dintr-o baltă. Am ţipat până am răguşit la vederea lor, 
zvârcolindu-mă în asternuturile asudate si înspăimântând-o pe mama mea 
vitregă. 

Antebraţul stâng şi mijlocul mă mâncau, mă ardeau, şi din loc în loc îmi 
apăreau cruste care supurau. Le rupeam cu sălbăticie, ceea ce nu făcea 
decât să înrăutăţească lucrurile. 

Aveam febră; nu reţineam mâncarea. Orma mi-a stat la căpătâi în tot 
timpul acesta, iar eu îmi închipuiam că dincolo de pielea lui - a oricui - era 
un gol, un vid negru ca smoala. Mi-a suflecat mâneca să se uite la braţul 
meu iar eu am tipat, convinsă că-mi va da la o parte pielea şi va vedea 
vidul de sub ea. 

Spre sfârşitul săptămânii, râia furioasă de pe pielea mea se întărise şi 
începuse să se cojească, lăsând locul unei porţiuni cu solzi rotunzi şi 
deschişi la culoare, încă moi precum cei ai unui pui de şarpe, care se 
întindea de la încheietură, pe interiorul braţului până la cot, pe exterior. O 
alta mai lată mă încingea de jur împrejurul taliei, precum un brâu. La 


vederea lor, am plâns până când mi s-a făcut rău. Orma stătea nemişcat 
lângă pat, fără să clipească, gândind gândurile lui de dragon de 
nepătruns. 

— Ce-o să mă fac eu cu tine, Seraphina? a întrebat tatăl meu. 

Era în spatele biroului, răscolind prin documentele lui. Eu stăteam 
vizavi de el pe un taburet; era prima zi în care mă simţisem suficient de 
bine cât să pot ieşi din camera mea. Orma ocupa scaunul din stejar 
sculptat din faţa ferestrei, iar lumina cenuşie a dimineţii proiecta o aură 
asupra părului lui nepieptănat. Anne-Marie ne adusese ceaiul şi se făcuse 
nevăzută, însă numai eu mă servisem. Băutura s-a răcit în ceaşcă. 

9 

— Ce aveai de gând să faci cu mine? am spus cu o undă de 
amărăciune, plimbându-mi degetul peste buza ceştii. 

Tata a ridicat din umerii înguşti, privind în gol. 

— Sperasem cumva să te mărit înainte ca aceste simptome 
dezgustătoare să-ţi apară pe braţ şi pe... A schiţat un gest în direcţia 
corpului meu, mişcându-şi mâna de sus în jos. 

M-am chircit în mine. Mă simţeam dezgustătoare până în suflet, asta 
dacă aveam măcar aşa ceva. Mama mea era dragon. Nimic nu mai era 
sigur pe lume. 

— înţeleg de ce nu ai vrut să aflu, am bombănit în ceaşca de ceai, iar 
de ruşine vocea mi s-a înăsprit. înainte de... acest episod, n-aş fi resimţit 
necesitatea păstrării secretului; m-aş fi confesat uneia dintre slujnice 
sau... Nu avusesem niciodată mulţi prieteni. Crede-mă, acum îi văd rostul. 

— Aşa deci? a spus tata, iar privirea i s-a focalizat brusc. Cunoştinţele 
tale despre tratat şi lege nu te-ar fi făcut să-ţi ţii gura, dar faptul că eşti 
urâtă face ca lucrurile să devină dintr-odată limpezi? 

— Ar fi trebuit să iei în considerare tratatul şi legea înainte să te însori 
cu ea. 

— N-am ştiut! a ţipat el. 

A clătinat din cap şi a reluat pe un ton mai blând: 

— Nu mi-a spus niciodată. A murit dându-ţi viaţă, sângerând argint prin 
tot patul iar eu am fost azvârilit în hău, fără ca măcar s-o am alături pe cea 
pe care o iubeam cel mai mult pe lume. 

Şi-a trecut mâna prin părul rărit. 

— Aş putea fi exilat sau executat, în funcţie de dispoziţia Reginei 
noastre, dar decizia finală s-ar putea să nu-i revină ei. Puţine cazuri de 
coabitare cu un dragon au ajuns la proces. Acuzaţii au fost cel mai adesea 
sfâşiaţi de mulţime, arşi de vii în propriile case sau pur şi simplu au 
dispărut înainte de a se ajunge la asta. 

Aveam gâtul prea uscat ca să pot vorbi; am luat o înghiţitură de ceai 
rece. Era amar. 

— Ce... ce s-a întâmplat cu copiii lor? 

— Nu există vreo informaţie că vreunii dintre ei ar fi avut copii, a spus 
tata. Dar să nu-ţi închipui nicio clipă că cetăţenii n-ar şti ce să facă cu tine 


dacă ar afla. N-au decât să apeleze la scriptură ca să afle! 

Orma, care până atunci se uitase în gol, şi-a îndreptat brusc privirea 
către noi. 

— Sf. Ogdo avea nişte recomandări specifice, dacă îmi amintesc bine, a 
spus el, trăgându-se de barbă. „Dacă viermii vă pângăresc femeile, 
producând abominaţii interrasia- le, nu îngăduiţi vreunei astfel de creaturi 
dezgustătoare să trăiască. Despicaţi ţeasta copilului cu un topor 
binecuvântat de trei ori înainte ca fontanela să i se întărească precum 
oţelul. Smulgeţi-i membrele solzoase şi ardeţi-le pe fiecare în focuri 
separate, ca nu cumva să se întoarcă noaptea, târându-se precum râmele, 
să-i ucidă pe cei drepţi. Despicaţi burta copilului-monstru, urinaţi peste 
măruntaiele lui apoi daţi-i foc. Corciturile se nasc gravide. Dacă îngropaţi 
abdomenul intact, alţi douăzeci se vor îţi din pământ..." 

— Ajunge, saar! a spus tata. Ochii lui de culoarea mării pe furtună îmi 
scrutau chipul. îl priveam la rândul meu îngrozită, muşcându-mi buzele ca 
să nu plâng. 

Se ferise de religie pentru că Sfinţii înşişi predicau uciderea copilului 
său? Oare goreddienii încă îi urau pe dragoni după treizeci şi cinci de ani 
de pace din pricină că aşa le cereau Cerurile? 

Orma nu băgase de seamă câtuşi de puţin tulburarea mea. 

— Mă întreb dacă Ogdo şi cei care arată un reviriment de opinii similar - 
Sf. Vitt, Sf. Munn, mulţi alţii - au avut de-a face cu metişi. Nu pentru că 
Seraphina s-ar încadra în descrierea respectivă, evident, ci pentru că 
acceptă măcar posibilitatea existenţei lor. Nu există niciun caz 
documentat de metisare la marea bibliotecă a Tanamootului, fapt uimitor 
în sine. Ţi-ai imagina că, în aproape o mie de ani, cineva ar fi testat treaba 
asta înadins. 

— Nu, a spus tata, eu nu mi-aş imagina aşa ceva. Numai un dragon 
amoral ar gândi astfel. 

— întocmai, a spus Orma, fără să pară deranjat. Un dragon amoral ar 
concepe această posibilitate, ar testa-o... 

— Cum, cu forţa? Gura tatei s-a încreţit de parcă numai la gândul acela 
i-ar fi venit pe gât toată fierea. Implicaţia nu l-a deranjat pe Orma. 

— ...Şİ ar înregistra rezultatele experimentului. Poate că nu suntem o 
specie atât de amorală pe cât se crede îndeobşte în Ținuturile din Sud. 

Nu mi-am mai putut reţine lacrimile. Mă simţeam ameţită, pustiită; un 
curent rece venit pe sub uşă m-a făcut să mă legăn nesigură. Totul îmi 
fusese luat: mama umană, propria mea umanitate şi orice speranţă de a 
mai părăsi casa tatălui meu. 

Am întrezărit vidul de sub suprafaţa lumii; ameninţa să mă tragă 
înăuntru. 

Nici chiar Orma n-a putut să nu-mi remarce tulburarea. A plecat capul 
într-o parte, nedumerit. 

— încredinţează-mi mie educaţia ei, Claude, a spus el, lăsându-se pe 


spate, ştergând cu vârful degetului condensul de pe geamurile micii 
ferestre şi apoi gustându-l. 

— Ţie! a pufnit tata. Şi ce-ai să faci tu cu ea? Nu trec două ceasuri fără 
ca aceste viziuni diabolice să-i provoace crize. 

— Am începe prin a le controla. Noi, saarantraii, avem tehnici prin care 
să îmblânzim un creier nedisciplinat. 

Orma s-a plesnit o dată peste frunte, apoi din nou, de parcă senzaţia |- 
ar fi intrigat. 

De ce nu mă izbise niciodată cât de ciudat era? 

— O s-o înveţi muzică, a spus tata, iar vocea caldă a luat o octavă prea 
sus. 

Puteam vedea lupta care se dădea dincolo de chipul său de parcă ar fi 
avut pielea de sticlă. Toată viaţa mea, nu mă protejase doar pe mine; îşi 
protejase propria inimă frântă. 

— Tată, te rog! Am întins mâinile cu palmele desfăcute asemenea 
unuia care imploră bunăvoința Sfinţilor. Nu mi-a mai rămas nimic pe lume. 

Tata s-a făcut mic în fotoliul său, clipind des ca să-şi stăvilească 
lacrimile. 

— Să nu te-aud! 

Două zile mai târziu, acasă ne-a fost livrată o spinetă. Tata a poruncit 
să fie instalată într-o cămară din fundul casei, departe de biroul lui. 
înăuntru nu era loc pentru taburet; am sfârşit prin a mă aşeza pe un cufăr. 
Orma îmi mai trimisese şi o carte de capricii aparţinându-i unui 
compozitor pe nume Viridius. Nu mai văzusem până atunci cum arată 
notația muzicală, însă am înţeles-o instantaneu, 

aşa cum se întâmplase şi cu limba dragonilor. Am stat acolo până când 
lumina din fereastră a început să scadă, desluşind muzica aceea de parcă 
ar fi fost literatură. 

Nu ştiam nimic despre spinete, dar am presupus că trebuia să deschizi 
capacul. Interiorul celei primite de mine avea pictată o scenă 
câmpenească: pisoi jucându-se într-o curte interioară, ţărani strângând 
fânul de pe câmpul din spatele lor. Unul dintre pisoi - cel care ataca fără 
milă un ghem de lână albastră - avea un ochi mult mai sticlos decât 
celălalt. M-am uitat atent la el în semiîntuneric şi apoi l-am lovit uşor cu 
degetul. 

— A, iată-te! a pârâit o voce groasă. 

Părea să vină, în mod absurd, din gâtlejul pisoiului pictat. 

— Orma? 

Cum îmi vorbea? Să fi fost aceea vreo invenţie de-a dra- 

gonilor? 
— Dacă eşti pregătită, a spus el, hai să începem. Avem multe de făcut. 
Şi aşa mi-a salvat viaţa a treia oară. 

în următorii cinci ani, Orma mi-a fost profesor şi unic prieten. Pentru 
cineva care nu avusese niciodată de gând să se declare unchiul meu, 


Orma şi-a luat datoria de unchi foarte în serios. Nu m-a învăţat doar 
muzică, ci şi tot ce credea că artrebui să ştiu despre neamul dragonilor: 
istorie, filosofie, fiziologie, matematici superioare (care aveau statut de 
religie). Mi-a răspuns chiar şi la cele mai impertinente întrebări. Da, 
dragonii puteau mirosi culorile în împrejurări favorabile. Da, era o idee 
teribil de proastă să te transformi în saarantras imediat după ce ai mâncat 
un bour. Nu, nu înţelegea natura exactă a viziunilor mele, dar credea că 
ştie o modalitate de a mă ajuta. 

Dragonii găseau condiţia umană derutantă şi adesea copleşitoare şi, 
de-a lungul anilor, puseseră la punct strategii prin care să-şi păstreze 
mintea „în ard“ cât timp luau forma umană. „Ard“ era un concept de bază 
al filosofiei dragonilor. Cuvântul însuşi însemna, în mare, „ordine“ sau 
„corectitudine". Goreddienii îl foloseau pentru a desemna un batalion de 
dragoni, iar aceasta era, într-adevăr, unul dintre sensurile lui. Pentru 
dragoni, însă, conceptul era mult mai profund. Ard era felul în care ar 
trebui să fie lumea, triumful ordinii asupra haosului, o armonie etică şi 
fizică. 

Emoţiile omeneşti, complicate şi imprevizibile, contraveneau întru totul 
ideii de ard. Dragonii foloseau meditaţia şi ceea ce Orma numea 
„arhitectura cognitivă!' pentru a-şi compartimenta minţile în spaţii 
discrete. îşi ţineau amintirile materne într-o încăpere, de exemplu, pentru 
că acestea erau tulburător de vii; unica amintire maternă pe care o 
trăisem mă făcuse să înnebunesc. Emoţiile, pe care saarii le găseau 
incomode şi copleşitoare, erau bine închise şi nu li se îngăduia niciodată 
să răzbată. 

Orma nu mai auzise niciodată de viziuni ca ale mele si 
È 9 
nu ştia ce anume le pricinuia. însă credea că un sistem de arhitectură 
cognitivă le-ar fi putut împiedica să mă facă să-mi pierd cunoştinţa. Am 
încercat diverse variante ale încăperii sale dedicate amintirii materne, 
încuierea viziunilor (de fapt, a unei cărți imaginare ce le reprezenta) într- 
un sipet, într-un mormânt şi, în cele din urmă, într-o închisoare pe fundul 
mării. Metoda a funcţionat preţ de câteva zile, până când m-am prăbuşit 
pe drumul către casă de la Sf. Ida şi am fost nevoiţi s-o luăm de la capăt. 

Viziunile mele îi înfăţişau pe aceiaşi oameni la nesfârşit; îmi deveniseră 
atât de familiari, încât îi dădusem fiecăruia câte o poreclă. Erau 
şaptesprezece de toţi, un număr frumos, prim, care îl interesa pe Orma în 
mod excesiv. în cele din urmă, i-a dat prin minte să încercăm să închidem 
indivizii şi nu viziunile ca atare. 

— încearcă să creezi o reprezentare, un avatar mental, al fiecărei 
persoane în parte şi apoi să construieşti un spaţiu unde şi-ar putea dori să 
stea, spusese Orma. Băiatul acela, Liliacul de Fructe, se caţără mereu în 
copaci, aşa că n-ai decât să plantezi un copac în minte. Vezi dacă avatarul 
lui se va căţăra în el şi va rămâne acolo. Poate dacă păstrezi şi cultivi 
legăturile pe care le ai cu aceşti indivizi, nu vor căuta să-ţi câştige atenţia 
în momente prost alese. 

Pornind de la această sugestie, a crescut o întreagă grădină. Fiecare 
avatar îşi avea propriul loc în această grădină a figurilor groteşti; mă 
ocupam de ei în fiecare seară, altfel înduram dureri de cap şi viziuni. Atâta 
vreme cât mă îngrijeam ca aceşti locatari ciudaţi să fie calmi şi împăcaţi, 
viziunile nu mă tulburau. Nici Orma, nici eu, nu înţelegeam exact de ce 
funcţiona metoda. Orma susţinea că era cea mai stranie structură 
mentală de care auzise vreodată; îi părea rău că nu putea scrie o teză pe 
tema asta, însă eu eram un secret, chiar şi pentru dragoni. 

Nicio viziune nedorită nu mă mai cuprinsese de patru ani, dar nu-mi 
permiteam să-mi slăbesc vigilenţa. Durerea de cap care mă cuprinsese 
după funeraliile Principelui Rufus însemna că groteştii din grădina mea 
erau agitaţi. Când se întâmplă asta, era cel mai probabil să mă 
copleşească o viziune. După ce Orma m-a lăsat pe pod, am fugit într-un 
suflet înapoi la Castelul Orison, având dinainte un ceas de muncă la igiena 
mea mentală, după cum o numea Orma, prin care să-mi pun mintea la loc 
în ard. 

Apartamentul meu de la palat avea două camere. Prima era salonul 
unde exersam. Spineta pe care mi-o dăruise Orma era lipită de peretele 
din fund; lângă ea era un raft cu cărţile şi flauturile mele şi cu lăuta. M-am 
împleticit în cealaltă cameră, care adăpostea garderobul, masa şi patul; 
nu avusesem decât două săptămâni să mă obişnuiesc cu mobila, însă o 
simţeam suficient de a mea încât să mă simt acasă în locul acela. 
Servitorii de la palat schimbaseră aşternuturile şi făcuseră focul. 

M-am schimbat în cămaşa mea de olandă. Trebuia să-mi spăl şi să-mi 
ung solzii, însă fiecare centimetru din corpul meu tânjea după patul care 
mă aştepta, şi mai era şi capul de care trebuia să mă ocup. 

Am tras perna cea mare de pe pat şi m-am aşezat pe ea picior peste 
picior, aşa cum mă învățase Orma. Am închis ochii. Aveam dureri atât de 
mari, încât îmi era greu să îmi încetinesc suficient ritmul respirației. Am 
repetat mantra „Totul în ard“ până când m-am calmat suficient cât să-mi 
văd grădina colorată de groteşti întinzându-se până la linia orizontului 
minţii mele. 

Am traversat un moment de derută până am reuşit să mă orientez în 
spaţiu; peisajul se schimba la fiecare vizită. Dinaintea mea se întindea 
zidul despărțitor din cărămizi străvechi, plate; din fiecare crăpătură 
creşteau ferigi ca nişte smocuri de păr verde. Dincolo de el am văzut 
arteziana Doamna Fără Chip, dâmbul cu maci şi o peluză cu tufişuri 
ornamentale răscrescute, pântecoase. Aşa cum mă învățase Orma, 
întotdeauna mă opream şi puneam palmele pe poarta de la intrare - fier 
forjat, de data aceasta - spunând: „Aceasta este grădina minţii mele. Eu o 
îngrijesc; eu o rânduiesc. Nu ama mă teme de nimic.“ 

Omul Pelican pândea de după tufişuri. Guşa moale, enormă îi atârna 
peste pieptarul tunicii asemenea unei bavete cărnoase. Era întotdeauna 
mai greu atunci când mă întâlneam mai întâi cu unul diform, însă am 
arborat un zâmbet forţat şi am păşit pe peluză. Rouă rece dintre degetele 
de la picioare m-a luat prin surprindere; nici nu remarcasem că eram 


desculţă. Omul Pelican nu a băgat de seamă că mă apropii, continuând să 
privească cerul, care era întotdeauna înstelat în partea aceea de grădină. 

— Te simţi bine, jupâne P? 

Omul Pelican şi-a întors privirea tristă către mine. Am încercat să-l apuc 
de cot - nu atingeam mâinile unui grotesc dacă aveam de ales - însă el s-a 
ferit. 

— Intr-adevăr, astăzi a fost o zi chinuitoare, am spus pe un ton blând, 
împingându-l înspre băncuţa lui de piatră. 

Locul de şezut scobit era plin cu pământ şi înăuntru fuseseră plantate tufe 
de sovârf care răspândeau un miros sublim atunci când te aşezai pe ele. 
Omul Pelican găsea aroma liniştitoare. S-a îndreptat în fine spre bancă şi 
s-a cuibărit printre ierburi. 

L-am privit pe Omul Pelican vreme de câteva clipe, ca să mă asigur că 
se calmase pe deplin. Pielea şi părul întunecate la culoare păreau 
porfiriene, însă guşa ca o desagă roşie care se umfla şi se contracta la 
fiecare respiraţie nu era de pe lumea asta. Oricât de însufleţite îmi păreau 
viziunile mele, mi se strângea inima să mi-l imaginez - pe el şi pe alţii încă 
şi mai strâmbi - umblând pe undeva prin lume. Cu siguranţă zeii Porfirului 
nu puteau fi atât de cruzi încât să-i îngăduie unuia ca Omul Pelican să 
existe. Propria mea povară de urâţenie era uşoară prin comparaţie cu a 
lui. 

El a rămas liniştit. Pe unul îl rezolvasem, şi nici nu fusese foarte greu. 
Intensitatea migrenei mele părea disproporţionată, dar poate că aveam să 
dau peste alţii mai agitati. 

M-am ridicat ca să îmi continui rondul, însă picioarele mele au dat de 
ceva rece şi alunecos în iarbă. Aplecându-mă, am găsit o bucată mare de 
coajă de portocală şi apoi alte câteva mai mici împrăştiate printre tufele 
de merişor turcesc. 

îi conferisem grădinii trăsături permanente specifice fiecărei creaturi în 
parte - copacii Liliacului de Fructe, cerul înstelat al Omului Pelican - însă 
restul era populat cu produsul minţii mele, curentul ascuns pe care Orma 
îl numea „gândirea de adâncime'!. Noi decoraţiuni, plante anume sau 
statui apăreau fără veste. Chiar şi aşa, gunoiul de pe gazon nu era un 
lucru normal. 

Am aruncat cojile sub gardul viu şi m-am şters pe mâini de fustă. Ştiam 
doar de un singur portocal în grădina 

aceasta. Am hotărât să nu-mi fac griji până când aveam să dau de el. 

Am găsit-o pe Miserere smulgându-şi penele lângă gardul scund; am 
condus-o la cuibul ei. Newt se fâțâia de colo-colo, strivind clopoţeii; l-am 
condus la locul de scăldat şi l-am frecat cu noroi pe capul moale. M-am 
asigurat că încuietoarea de la Căsuţă e încă bună şi apoi mi-am croit drum 
desculţă printr-un neaşteptat câmp de scaieţi. în depărtare vedeam 
copacii mai răsăriţi din crângul Liliacului de Fructe. Am luat-o pe aleea 
principală, afundându-mă în grădinile laterale, alinându-i, culcându-i, 
îngrijindu-i pe toţi. La sfârşitul plimbării, o prăpastie adâncă mi-a blocat 


drumul. Viroaga Băiatului Gălăgios îşi schimbase poziţia, iar acum îmi 
bloca înaintarea către curmalii Liliacului de Fructe. 

Băiatul Gălăgios era cimpoiaşul samsamez pe care îl văzusem. Era unul 
dintre preferaţii mei; îmi era ruşine să recunosc, dar gravitam mai 
degrabă către locatarii cu înfăţişare cât de cât normală. Acest avatar era 
neobişnuit prin aceea că scotea zgomote (de unde şi numele), construia 
lucruri şi, uneori, îşi părăsea arealul atribuit lui. La început, acest lucru nu- 
mi pricinuise vreo îngrijorare. Mai fusese o altă creatură, Jannoula, căreia 
îi plăcea să umble din loc în loc şi care mă speriase atât de tare încât 
o încuiasem în Căsuţă. 

* 

Viziunile îmi dădeau senzația că trag cu ochiul în viața altcuiva cu un 
ochean mistic. Jannoula, însă, fusese cumva capabilă să-mi întoarcă 
privirea prin intermediul avatarului ei. îmi vorbise, mă iscodise, îşi băgase 
nasul peste tot, furase şi mă minţise; îmi sorbise temerile ca pe un nectar 
şi îmi amuşina dorinţele în bătaia vântului. în cele din urmă, a început să 
încerce să-mi influenţeze gândurile şi să-mi controleze faptele. într-un 
acces de panică, i-am povestit lui Orma despre asta, iar el m-a ajutat să 
găsesc 

o modalitate de a o închide în Căsuţă. Cu greu am reuşit s-o păcălesc să 
intre acolo. Era greu să păcăleşti pe cineva care ştia ce gândeşti. 

în ceea ce-l privea pe Băiatul Gălăgios, însă, mişcarea părea doar o 
caracteristică a lui. Nu aveam senzaţia că un cimpoiaş samsamez 
adevărat mă priveşte la rândul lui. Peste tot prin grădină se iţeau foişoare 
şi pergole, daruri de la Gălăgia Sa, care îmi bucurau privirea. 

— Gălăgiosule! am strigat la marginea viroagei lui. Am nevoie de un 
pod! 

S-a ivit un cap cu ochi cenușii şi obraji rotunzi, urmat de un trup 
supradimensionat îmbrăcat în veşminte negre specific samsameze. S-a 
aşezat pe buza falezei, a scos trei peşti şi o cămaşă de noapte din geantă 
- făcând o larmă îngrozitoare în tot acest timp - şi le-a rânduit sub forma 
unui pod pe care să pot traversa. 

Semăna mult cu visarea, grădina aceasta. Mă străduiam să nu pun la 
îndoială logica lucrurilor care se petreceau în ea. 

— Ce mai faci? Nu cumva eşti supărat? l-am întrebat, mângâindu-l pe 
părul blond şi ţepos. 

Băiatul a scos un zbieret şi s-a făcut nevăzut în crăpătură. Acesta era 
un lucru normal; de obicei era mai calm decât ceilalţi, poate şi pentru că 
se îndeletnicea cu atât de multe lucruri. 

Am grăbit pasul către crângul Liliacului de Fructe, simțind cum mă 
cuprinde îngrijorarea. Liliacul de Fructe era grotescul meu preferat, iar 
singurul portocal din grădină creştea în livada lui de smochine, curmale, 
lămâi şi alte fructe pofiriene. Am ajuns în crâng şi m-am uitat în sus, însă 
nu l-am zărit printre frunze. Am coborât privirea; rân- duise fructele căzute 
în mici piramide, însă el nu se vedea pe nicăieri. 

îşi mai părăsise locul desemnat şi înainte, şi nu doar o dată. Am rămas 
în picioare vreme îndelungată, uitându-mă la copacii goi, încercând să dau 
un sens absenței lui. 

încercam să-mi potolesc inima speriată. 

Dacă Liliacul de Fructe umbla liber prin grădină, asta ar fi putut explica 
bucăţile de coajă de portocală de pe peluza Omului Pelican şi ar fi lămurit 
pe de-a-ntregul intensitatea durerii mele de cap. Dacă vreun băieţaş 
porfirian descoperise modul de a se uita înapoi prin ochean aşa cum 
făcuse Jannoula... Am îngheţat. Era de neconceput. Trebuia să existe o 
altă explicaţie. 

Mi s-ar fi frânt inima dacă ar fi fost nevoie să rup legătura cu unul de 
care mă simţeam, în mod inexplicabil, atât de legată. 

Am continuat să înaintez, liniştindu-i pe locatarii rămaşi, însă nu-mi 
stătea gândul la asta. Am găsit alte bucăţi de coajă de portocală în Golful 
Bolborositor şi pe cele Trei Dune. 

Ultima bucată de grădină din această seară era Grădina de Trandafiri, 
domeniul pedant al Cusurgioaicei. Aceasta era o bătrână scundă, robustă, 
cu o bonetă ţuguiată şi ochelari cu lentile groase, de-a casei fără să pară 
grotescă de la prima vedere. O văzusem şi pe ea în timpul acelei prime 
avalanşe de viziuni, făcându-şi griji în legătură cu tocana. De aici şi 
numele ei. 

Am aruncat o privire peste peluza în formă de cadran solar înspre 
poarta de ieşire; tânjeam să mă bag în pat şi să mă odihnesc, însă nu 
îndrăzneam să o fac chiar în clipa aceea. Trebuia să dau de urma Liliacului 
de Fructe. 

Acolo, pe faţa cadranului solar, se găsea o coajă de portocală întreagă, 
ruptă dintr-o bucată. 

Şi iată-l şi pe băiat, sus în străvechiul arbore de tisă aflat lângă zidul 
graniţei. Părea mulţumit că îl zărisem; mi-a făcut cu mâna, a sărit din 
copac şi a ţâşnit peste peluză în 

direcţia mea. Mă uitam la el cu gura căscată, speriată de ce ar fi putut 
însemna strălucirea din ochii lui şi zâmbetul acela larg. 

Mi-a întins o felie de portocală care se încovoia asemenea unui crevete 
în palma lui cafenie. 

Mă uitam la ea uluită. îmi puteam induce în mod voit o viziune, 
prinzând un grotesc de mâini; procedasem astfel o singură dată, cu 
fiecare dintre ei, preluând controlul asupra viziunilor şi anulându-l pe cel 
exercitat de ei asupra mea. N-o mai făcusem niciodată de atunci. îmi 
părea greşit, ca şi cum i-aş fi spionat. 

Oare Liliacul de Fructe îmi oferea doar o portocală sau dorea să-l prind 
de mână? Cea de a doua posibilitate îmi dădea fiori. l-am spus: 

— Mulţumesc, tare mult, Liliac, dar acum nu mi-e foame. Hai să 
mergem să-ţi găsim copacii. 

M-a urmat precum un căţeluş, dincolo de mlaştina lui Plăcintă cu Mere, 
prin grădina cu fluturi, până la crângul lui de baştină. Mă aşteptam să-l 
văd sărind imediat în copaci, însă el s-a uitat la mine cu ochii mari şi negri 
şi mi-a întins din nou bucata de portocală. 


— Trebuie să rămâi aici şi să nu mai rătăceşti de colo- colo, l-am certat. 
E de ajuns că aşa face Băiatul Gălăgios. Ai înţeles? 

Nu a lăsat în niciun fel să se vadă că ar fi înţeles; a mâncat felia de 
portocală, uitându-se lung în depărtare. L-am mângâiat pe părul ca un nor 
pufos şi am aşteptat să se urce într-un copac, apoi am plecat. 

Am ajuns la poartă, m-am înclinat în faţa peluzei în formă de cadran 
solar şi am rostit cuvintele stabilite pentru plecare: „Aceasta este grădina 
mea, totul în ard. O îngrijesc cu credinţă; fie ca ea să se încreadă în 
mine!“ 

Am deschis ochii în propria cameră şi mi-am întins picioarele 
înţepenite. Mi-am turnat nişte apă din ulciorul de pe masă şi am azvârlit 
perna la loc pe pat. Migrena dispăruse; se părea că rezolvasem problema, 
chiar dacă n-o înţelesesem. 

Orma trebuia să ştie câte ceva despre asta. Mi-am propus să-l întreb a 
doua zi, iar gândul acela mi-a alungat neliniştile, aşa că am adormit. 

* 


Ritualul meu matinal era unul elaborat şi îmi lua foarte mult timp, aşa 
că Orma îmi dăduse un ceas care emitea sunete cauzatoare de înjurături 
la ora matinală indicată, îl ţineam în salon, pe raftul cu cărți, într-un coş 
laolaltă cu alte câteva fleacuri, aşa încât eram nevoită să mă târâi până 
acolo şi să scotocesc după el pentru a-l opri. 

Sistemul era eficace, cu excepţia acelor dăţi când eram prea obosită 
pentru a-mi aminti să pun ceasul să sune. M-am trezit panicată cu o 
jumătate de oră înainte de începerea repetiţiei de cor, pe care trebuia s-o 
conduc. 

Mi-am eliberat braţele din mânecile cămăşii de noapte şi le-am trecut 
prin gaura gâtului, trăgând de veşmântul din olandă până când a ajuns să 
mi se odihnească pe şolduri ca o fustă. Am golit ulciorul în lavoar şi pe 
deasupra am turnat conţinutul ibricului, care era doar o idee mai cald de 
la faptul că stătuse pe cămin toată noaptea. Mi-am frecat solzii de pe braţ 
şi mijloc cu o bucată de pânză moale. Solzii în sine nu erau sensibili la 
temperatură. în ziua aceea, picăturile care mi se prelingeau pe corp erau 
prea reci pentru a mă face să mă simt bine. 

Tot restul lumii se spăla o dată pe săptămână, dar nimeni altcineva nu 
mai era predispus la căpuşe de solzi şi alte 

gângănii insidioase. M-am uscat şi m-am grăbit să ajung la raftul cu cărţi, 
unde ţineam vasul cu pomadă. Numai o emulsie din anumite ierburi şi 
grăsime de gâscă mă ajuta să nu mă mai mănânce solzii; Orma găsise un 
furnizor bun într-o parte a oraşului prietenoasă cu dragonii, cartierul numit 
Groapa cu Quig. 

De obicei îmi exersam zâmbetul atunci când îmi ungeam solzii cu 
substanţa lipicioasă, spunându-mi că, dacă reuşeam să zâmbesc într-un 
astfel de moment, atunci puteam zâmbi oricând. Dar în ziua aceea chiar 
nu aveam timp. 

Mi-am suflecat cămaşa şi mi-am înfăşurat un cordon de jur împrejurul 


braţului stâng, aşa încât mâneca să nu se poată desface. Mi-am puso 
fustă, rochia şi vindiacul; purtam cel puţin trei staturi de haine, chiar şi 
vara. Mi-am legat o eşarfă albă în semn de respect pentru Principele 
Rufus, mi-am pieptănat în grabă părul şi am năvălit pe coridor, simţindu- 
mă prea puţin pregătită să înfunt lumea. 

* 


Viridius, întins pe canapeaua lui de suferind, începuse deja să dirijeze 
corul castelului când am ajuns eu, cu răsuflarea întretăiată şi cornurile 
pentru mic dejun în mâini. M-a privit lung; sprâncenele lui încruntate erau 
încă roşcate, cu toate că smocurile de păr din jurul capului erau de un alb 
uluitor. Linia basului s-a împotmolit iar el a urlat: 

— Glo-ri-a, ceată de ticăiţi! De ce v-aţi oprit din dat din gură? Vi s-a 
părut cumva că eu nu mai dau din mână? Nicidecum! 

— îmi cer scuze că am întârziat, am bombănit eu, însă el nu mi-a med 
adresat nici măcar o privire până când nu s-a stins si ultimul acord. 

— Mai bine, le-a spus el cântăreților înainte să-şi întoarcă privirea 
îndurerată către mine. Ei bine? 

M-am prefăcut că îmi închipui că se interesează de concertul din ziua 
precedentă. 

— înmormântarea a decurs bine, după cum probabil aţi aflat. Guntard 
şi-a rupt din greşeală muştiucul de la oboi când s-a aşe... 

— Aveam un altul de rezervă, a intervenit Guntard, care ajuta şi la cor. 

— Pe care nu l-ai găsit decât mai târziu, la tavernă, a glumit altcineva. 

Viridius i-a redus pe toţi la tăcere cu o privire încruntată. 

— Corul idioţilor să se lase de prostii! Jupâniţă Dombegh, mă refeream 
la scuza pe care o ai pentru întârziere. Ai face bine să fie una bună! 

Am înghiţit zgomotos, repetând în minte: „Aceasta este slujba pe care 
mi-am dorit-o!“ Fusesem o admiratoare a muzicii lui Viridius din clipa în 
care îmi căzuseră ochii pe Capriciile sale, dar era greu să crezi că autorul 
înălţătoarei Suite Infanta era unul şi acelaşi cu bătrânul arţăgos de pe 
canapea. 

Coriştii mă priveau cu interes. Mulţi dăduseră audiții pentru postul 
meu; de fiecare dată când Viridius mă certa pe mine, se bucurau în sinea 
lor că scăpaseră ca prin urechile acului de această soartă. 

Am executat mecanic o semi-reverenţă. 

— M-am trezit târziu. Nu se va mai întâmpla. 

Viridius a clătinat din cap atât de violent încât i s-au 
cutremurat fălcile. 

— Trebuie oare să vă reamintesc, cârâitorilor amatori, faptul că 
ospitalitatea Reginei noastre - dar ce zic eu, valoarea întregii noastre 
naţii! - vor fi judecate în funcţie de 

calitatea prestaţiilor noastre atunci când va sosi Ardma- garul Comont? 

Câţiva dintre muzicieni au izbucnit în râs. Viridius a pus capăt veseliei 
cu o privire amenințătoare. 

— Vi se pare amuzant, lichele afone ce sunteţi? Muzica este singurul 


lucru pe care dragonii nu-l pot face mai bine decât noi. Şi-ar dori să poată, 
sunt fascinaţi, au încercat şi răsîncercat. Ei ating desăvârşirea tehnică, 
poate, dar întotdeauna lipseşte ceva. Ştiţi de ce? 

Am recitat laolaltă cu restul corului, deşi simţeam că vorbele îmi 
îngheaţă vintrele. 

— Dragonii nu au suflet! 

— întocmai! a spus Viridius, fluturându-şi prin aer pumnul deformat de 
gută. Ei nu pot face acest unic lucru - minunat, un dar ceresc care nouă ne 
este atât de la îndemână - şi cade în sarcina noastră să le dăm peste nas 
cu el! 

Coriştii au scos un mic „ura!“ înainte de a se împrăştia. l-am lăsat să 
plece fără mine; Viridius se aştepta să rămân şi să vorbesc cu el. 
Bineînţeles, şapte sau opt cântăreţi aveau întrebări presante. Stăteau de 
jur împrejurul canapelei, gâdilându-i orgoliul de parcă ar fi fost Paşa din 
Ziziba. Viridius le accepta laudele netulburat de parcă aceştia n-ar fi făcut 
altceva decât să-i înapoieze robele de cor. 

— Seraphina! a tunat maestrul, îndeptându-şi în cele din urmă atenţia 
către mine. Am auzit vorbe de laudă despre Invocaţia ta. Mi-aş fi dorit să 
fiu acolo. Această boală infernală face din mine prizonierul propriului meu 
trup. 

Mi-am pipăit manşeta de la mâneca stângă, înţelegân- du-l mai bine 
decât îşi închipuia. 

— Adu cerneala, jupâniţă! a spus el. Vreau să tai lucruri de pe listă. 

l-am adus instrumentele de lucru şi lista de sarcini pe care mi-o dictase 
atunci când începusem să lucrez pentru 

el. Nu mai rămâneau decât nouă zile până când avea să sosească 
Generalul Comonot, Ardmagar al Tuturor Drago- nilor; în prima seară erau 
programate un concert de bun venit şi un bal, urmate câteva zile mai 
târziu de festivitățile ocazionate de Ajunul Tratatului, ce trebuia să ţină 
toată noaptea. Munceam de două săptămâni, însă mai rămăseseră o 
mulţime de lucruri de făcut. 

Am citit cu glas tare lista, articol cu articol; el mă întrerupea după 
bunul plac. La un moment data urlat: 

— Scena e terminată! Tai-o de pe listă! 

Şi, mai apoi, a adăugat: 

— De ce nu ai vorbit încă cu somelierul? Era cea mai uşoară sarcină de 
pe listă! Crezi oare că eu am ajuns compozitorul curţii prin tărăgănare 
iscusită? Nicidecum! 

Am ajuns la articolul de care mă temeam: audițiile. Viri- dius a mijit 
ochii apoşi spunând: 

— Deci, cum merg audițiile, jupâniţă Dombegh? 

Ştia prea bine cum mergeau; se părea că voia să mă vadă asudând. 

Am răspuns pe un ton calm: 

— A trebuit să le anulez pe cele mai multe din pricina decesului 
Principelui Rufus - cinstească-se la masa Sfinţilor din Ceruri! - care a 
survenit într-un moment nepotrivit. Am reprogramat câteva pentru... 

— Audiţiile nu ar fi trebuit lăsate pe ultima clipă! a strigat el. Voiam să 


am interpreţii confirmaţi de acum o lună! 

— Cu tot respectul, maştere, dar eu nici măcar nu mă angajasem acum 
o lună. 

— Crezi că nu ştiu asta? a spus în vreme ce mandibula i se mişca în sus 
şi în jos, iar privirea îi fixa mâinile bandajate. lartă-mă, a spus el în cele 
din urmă cu glas aspru. Este dureros să nu mai poţi face tot ce erai 
obişnuit. Mori cât eşti tânără, Seraphina. Tertius a ştiut ce face. 

Nu ştiam cum să răspund. l-am spus: 

— Nu este atât de grav pe cât pare. Toţi numeroşii dumneavoastră 
protejaţi vor participa; programul este deja pe jumătate plin. 

A dat din cap gânditor atunci când i-am pomenit pe studenţii lui; omul 
avea mai mulţi protejaţi decât au majoritatea prieteni. Se făcuse timpul 
pentru lecţia Principesei Glisselda, aşa că am pus înapoi dopul călimarei şi 
am început să-mi curăţ stiloul cu o cârpă. 

Viridius a spus: 

— Când te poţi vedea cu tipul ăla cu megaharmoniumul? 

— Cu cine? am întrebat, punând stiloul la loc în cutie lângă celelalte. 

Şi-a dat peste cap ochii înroşiţi. 

— Te rog să-mi explici de ce îţi las bilete dacă tu nu le citeşti. 
Proiectantul megaharmoniumului vrea să te cunoască. 

Se pare că pe faţa mea continua să se citească nedumerirea, căci a 
continuat tare şi rar, de parcă aş fi fost proastă: 

— Instrumentul enorm pe care îl construim în transep- tul sudic al 
catedralei Sf. Gobnait? Me-ga-har-mo-ni-umull? 

Mi-am amintit de construcţia pe care o văzusem în catedrală, dar nu şi 
de bilet, care îmi scăpase probabil din vedere. 

— Este un instrument muzical? Arată ca o maşinărie. 

— Este şi una şi alta! a strigat el, iar ochii i s-au umplut de bucurie. Şi e 
aproape gata. Am pus chiar eu jumătate din banii pentru el. Este un 
proiect potrivit pentru un bătrân care se pregăteşte să părăsească scena 
vieţii. O moştenire. Va scoate un sunet nemaiauzit până acum! 

îl priveam cu gura căscată; înăuntrul bătrânului irascibil am zărit 
pentru o clipă un tânăr exaltat. 

— Trebuie neapărat să-l cunoşti. Vorbesc de celălalt protejat al meu, 
Lars, a declamat el, de parcă ar fi fost Episcopul Canapelei de Suferind, 
vorbind din amvon. Tot el a construit şi Ceasul Comonot cu Numărătoare 
Inversă din Piața Catedralei. Este un adevărat copil minune. Voi doi ați 
putea fi prieteni la cataramă. De obicei soseşte târziu, dar o să-l conving 
să treacă la o oră mai potrivită. O să te anunţ când ne vedem astăzi la 
Salonul Albastru. 

— Nu astă-seară, îmi pare rău, am spus, ridicându-mă şi strângând 
partiturile de clavecin de pe etajerele aglomerate ale lui Viridius. 

Principesa Glisselda găzduia aproape zilnic câte o serată în Salonul 
Albastru. Aveam o invitaţie permanentă de a participa, dar nu mă 
dusesem niciodată, în ciuda cicălelilor şi împunsăturilor constante ale lui 


Viridius. Faptul că eram rezervată şi precaută întreaga zi mă storcea de 
vlagă şi nu puteam rămâne în oraş până târziu, pentru că aveam o 
grădină de îngrijit şi un regim de întreţinere a solzilor peste care nu 
puteam sări. Nu-i puteam mărturisi lui Viridius aceste lucruri; invocasem 
timiditatea de nenumărate ori, însă el continua să insiste. 

Bătrânul a înălţat o sprânceană stufoasă şi s-a scărpinat în barbă. 

— N-ai să ajungi departe la curte dacă te izolezi, Sera- phina. 

— Sunt exact acolo unde îmi doresc să fiu, i-am răspuns, răsfoind colile 
de pergament. 

— Rişti să o superi pe Principesa Glisselda refuzându-i invitaţia. 

M-a privit cu subînţeles, adăugând: 

— Nu e chiar normal să fii antisocial, nu-i aşa? 

Am simţit cum mi se strânge stomacul. Am ridicat din umeri, hotărâtă 
să nu las câtuşi de puţin să se vadă cât de sensibilă eram la auzul 
cuvântului „normal!*. 

— O să vii diseară, a spus bătrânul. 

— Mi-am făcut deja planuri pentru diseară, i-am răspuns eu, zâmbind. 

Aceasta era una dintre ocaziile pentru care exersam. 

— Atunci o să vii mâine seară! a ţipat el înfuriat. Salonul Albastru, ora 
nouă! O să fii acolo sau o să te trezeşti brusc fără loc de muncă! 

Nu-mi puteam da seama dacă juca la intimidare sau nu; nu-l 
cunoşteam încă suficient de bine. Am tras anevoie aer în piept. Nu 
muream dacă mergeam o dată, preţ de jumătate de ceas. 

— Vă rog să mă iertaţi, domnule, am spus, înclinând capul. Bineînţeles 
că voi veni. Nu înţelesesem cât de important este pentru dumneavoastră. 

Continuând să etalez zâmbetul ca pe un scut înălţat între noi, am făcut 
o plecăciune şi am părăsit încăperea. 

* 


Le-am auzit chicotind încă de pe coridor pe Principesa Glisselda şi pe 
doamna de onoare pe care o târâse după ea de data aceea. Păreau de 
vârste apropiate, judecând după tonalitatea râsetelor. M-am întrebat în 
treacăt cum ar suna un concert de chicoteli. Am avea nevoie de un cor 
de... 

— Este într-adevăr foarte, foarte ţâfnoasă? a întrebat doamna de 
onoare. 

Am îngheţat. Nu se putea ca întrebarea aceea să se refere la mine, nu-i 
aşa? 

— Ai grijă! a strigat prinţesa, iar râsul i-a răsunat cristalin. Am spus 
țepoasă, nu ţâfnoasă! 

Am simţit cum obrajii îmi iau foc. Ţepoasă? Aşa eram? 

— Oricum, are un suflet bun, a adăugat Principesa Glis- selda, ceea ce 
face din ea opusul lui Viridius. Şi mai că ai zice că e drăguță, doar că are 
nişte gusturi îngrozitoare în materie de rochii şi nu-mi dau seama ce-şi 
imaginează că face cu părul ăla. 

— Astea sunt lucruri uşor de îndreptat, a spus doamna de onoare. 


Auzisem destule. Am păşit în încăpere, fumegând dar străduindu-mă să 
nu-mi confirm reputaţia. Doamna de onoare era pe jumătate porfiriană, 
judecând după buclele întunecate şi cafeniul închis al pielii; şi-a dus mâna 
la gură, ruşinată la gândul că fusese auzită. Principesa Glisselda a spus: 

— Phina! Tocmai despre tine vorbeam! 

Este privilegiul unei prințese să nu se simtă niciodată, dar niciodată, 
stânjenită în societate. A zâmbit cu o minunată neruşinare; lumina 
soarelui filtrată prin ferestre îi transforma părul auriu într-un nimb. Am 
executat plecăciunea şi m-am apropiat de clavecin. 

Principesa Glisselda s-a ridicat de pe locul ei de lângă fereastră şi s-a 
repezit după mine. Avea cincisprezece ani, cu un an mai puţin decât mine. 
Era minionă pentru vârsta ei, lucru care mă făcea să mă simt precum un 
uriaş nătâng în preajma ei. Adora brocartul bătut cu perle şi afişa mai 
multă încredere în sine decât îmi imaginam eu că aş putea avea vreodată. 

— Phina, a ciripit ea, fă cunoştinţă cu Lady Miliphrene. Ca şi tine, şi ea 
este împovărată de un nume inutil de lung, aşa că eu îi zic Millie. 

Am înclinat din cap în direcţia lui Millie, însă mi-am ţinut gura în 
privinţa absurdului unui astfel de comentariu venit din partea cuiva pe 
nume Glisselda. 

— Am luat o hotărâre, a anunţat principesa. La concertul de Ajunul 
Tratatului voi interpreta pavana şi gagliarda. Nu suita lui Viridius, pe cea a 
lui Tertius. 

Potriveam partiturile pe suportul pentru note. M-am oprit cu cartea în 
mână, cântărindu-mi cu atenţie vorbele. 

— Arpegiile din partitura lui Tertius reprezentau o provocare pentru 
domnia voastră, dacă vă aduceţi aminte... 

— Insinuezi că nu sunt suficient de bine pregătită? a spus Glisselda, 
înălţându-şi ameninţător bărbia. 

— Nu. îmi fac doar datoria să vă reamintesc ca l-aţi numit pe Tertius un 
broscoi sifilitic şi aţi aruncat partiturile prin cameră. 

Imediat, ambele fete au izbucnit în râs. Am adăugat, delicat, asemenea 
cuiva care păşeşte pe un pod instabil: 

— Dacă exersaţi şi îmi ascultați sfatul în legătură cu digitaţia, ar trebui 
să vă descurcaţi suficient de bine. 

„Suficient cât să nu vă faceţi de râs“, aş mai fi adăugat, dar mi s-a 
părut imprudent s-o spun cu voce tare. 

— Vreau să-i demonstrez lui Viridius că Tertius cântat prost este mai 
bun decât melodiile lui de nimic cântate corect, a spus ea, fluturând din 
deget. Pot atinge acest nivel de răzbunare meschină? 

— Fără nicio îndoială, i-am spus apoi m-am întrebat dacă nu m-am 
grăbit prea tare cu răspunsul. 

Ambele fete au început din nou să râdă, însă, aşa că am luat-o ca pe 
un semn că sunt în siguranţă. 

Glisselda s-a aşezat pe banchetă, şi-a dezmorţit degetele elegante şi a 
atacat partitura lui Tertius. Viridius o declarase la un moment dat „la fel 
de muzicală precum o varză fiartă“ - asta cu glas tare şi în faţa întregii 
curţi - însă eu o găseam sârguincioasă şi interesată, cu condiţia să fie 


tratată cu respect. Ne-am opintit la arpegiile acelea mai 

bine de un ceas. Avea mâinile foarte mici - nu avea să-i fie uşor - însă nici 
nu se plângea, nici nu trăgea de timp. 

Stomacul meu a fost acela care a decis încheierea lecţiei, când a 
început să chiorăie. Mă puteam oricând baza pe propriul meu corp să fie 
extrem de nepoliticos! 

— Ar trebui s-o lăsăm pe biata ta profesoară să meargă la masă, a spus 
Millie. 

— Stomacul tău e cel care s-a auzit? a întrebat vesel prinţesa. Aş fi 
putut jura că e un dragon în încăpere. Sf. Ogdo să ne aibe în pază în caz 
că se hotărăşte să ne ronţăie oasele! 

Mi-am trecut limba peste dinţi, trăgând de timp până când am simţit că 
pot vorbi fără să sune a reproş. 

— Ştiu că luarea în râs a dragonilor este un soi de sport naţional pentru 
noi, goreddienii, însă Ardmagarul Como- not soseşte în curând şi nu cred 
că l-ar amuza să vă audă vorbind aşa. 

Pe câinii Sfinţilor! Eram ţepoasă, chiar şi atunci când mă străduiam să 
nu fiu. Prinţesa nu exagerase deloc. 

— Pe dragoni nu-i amuză niciodată nimic, a spus Glis- selda, ridicând 
din sprânceană. 

— Dar are dreptate, a spus Millie. Grosolănia tot grosolănie rămâne, 
chiar şi atunci când trece neobservată. 

Glisselda şi-a dat ochii peste cap. 

— Ştii ce ar spune Lady Corongi. Trebuie să le demonstrăm 
superioritatea noastră şi să le arătăm care le e locul. Domină sau vei fi 
dominat. Dragonii nu cunosc altă cale. 

Mie una, acesta îmi părea un mod extrem de periculos de a 
interacţiona cu dragonii. Am ezitat, nefiind sigură dacă se cuvenea să o 
corectez pe Lady Corongi, guvernanta Glis- seldei, care îmi era superioară 
în toate privinţele posibile. 

— De ce crezi că s-au predat până la urmă? a întrebat Glisselda. Pentru 
că ne-au recunoscut superioritatea - militară, intelectuală, morală. 

— Asta spune Lady Corongi? am întrebat eu, alarmată dar străduindu- 
mă să nu o arăt. 

— Asta spun toţi, a pufnit Glisselda. Este evident. Dragonii ne invidiază; 
de asta ne iau forma ori de câte ori pot. 

Am privit-o cu gura căscată. Pe Sf. Prue, Glisselda urma să ajungă 
regină într-o zi! Trebuia să înţeleagă adevărul. 

— Nu i-am înfrânt, orice vi s-ar fi spus. Dragomachia noastră ne-a 
asigurat o egalitate aproximativă; nu puteau învinge fără să sufere 
pierderi inacceptabile. Nu a fost atât o capitulare, cât mai degrabă un 
armistițiu. 

Glisselda a strâmbat din nas. 

— Insinuezi că nu i-am dominat câtuşi de puţin. 

— Nu, din fericire! am spus, ridicându-mă în picioare şi încercând să-mi 


maschez agitația rearanjând partiturile pe suportul lor. N-ar fi tolerat aşa 
ceva; ar fi aşteptat până când am fi lăsat garda jos. 

Glisselda părea profund tulburată. 

— Dar dacă suntem mai slabi decât ei... 

M-am sprijinit de clavecin. 

— Nu e vorba de putere sau de slăbiciune, Principesă. De ce vă 
imaginaţi că popoarele noastre s-au războit atâta timp? 

Glisselda şi-a împreunat mâinile, ca şi cum s-ar fi pregătit să ţină o 
mică predică. 

— Dragonii ne urăsc pentru că suntem drepţi şi iubiţi de sfinţi. Răul 
caută întotdeauna să distrugă binele care i se pune împotrivă. 

— Nu! 

Aproape că am izbit capacul clavecinului, însă m-am controlat la timp, 
încetinindu-mi mişcarea mâinii şi, în 

schimb, ciocănind în el, de două ori. Chiar şi aşa, fetele mă priveau cu 
ochi mari aşteptând să-mi audă uimitoarele opinii. Am încercat să atenuez 
apăsarea care plutea în aer adoptând un ton blând. 

— Dragonii voiau să recâştige aceste teritorii. Gored- dul, Ninys şi 
Samsam constituiau, pe vremuri, terenul lor de vânătoare. Aici trăia vânat 
mare - elani, bouri, cerbi lopătari - în turme care se întindeau până în zare, 
asta înainte ca neamul nostru să se mute aici şi să le facă una cu 
pământul. 

— Asta a fost cu foarte mult timp în urmă. Nu se poate să le mai pară 
încă rău după ele, a spus Glisselda pe un ton răutăcios. 

Nu era înţelept să faci presupuneri pe seama inteligenţei sale doar 
uitându-te la chipul ei de heruvim, am remarcat în sinea mea. Avea 
privirea la fel de ascuţită ca a vărului ei Lucian. 

— Poporul nostru a migrat aici acum două mii de ani, am spus eu. Asta 
înseamnă zece generaţii la dragoni. Turmele au dispărut de aproape o mie 
de ani, însă dragonii încă le resimt, într-adevăr, pierderea. Sunt izolaţi în 
munţi, unde populaţia li se micşorează. 

— Nu pot vâna în câmpiile nordice? a întrebat principesa. 

— Ba pot şi o şi fac, însă câmpiile nordice reprezintă doar o treime din 
suprafaţa Ţinuturilor Sudice luate la un loc şi nu sunt nici nepopulate. 
Dragonii se luptă cu triburile barbare pentru turmele care se împuţinează. 

— Nu pot să-i mănânce pe barbari? a întrebat Glisselda. 

îmi displăcea tonul ei dispreţuitor, dar nu-i puteam spune asta. Am 
urmărit cu degetul conturul încrustaţiei de pe capacul instrumentului, 
canalizându-mi iritareă asupra înfloriturilor, apoi am spus: 

— Noi, oamenii, nu constituim o hrană adecvată - suntem prea cleioşi - 
şi nu suntem amuzant de vânat, pentru că ne strângem laolaltă şi 
ripostăm. Profesorul meu a auzit odată un dragon comparându-ne cu 
libărcile. 

Millie a strâmbat din nas, însă Glisselda mă privea întrebător. Se pare 
că nici măcar nu văzuse vreodată o libarcă. Am lăsat-o pe Millie să-i 


explice. Descrierea făcută de ea i-a smuls principesei un țipăt, urmat de o 
întrebare: 

— în ce privinţă ne asemănăm noi cu aceşti dăunători? 

— Dacă priviţi lucrurile din punctul de vedere al unui dragon, suntem 
peste tot, ne putem ascunde cu uşurinţă, ne înmulţim destul de repede, le 
stricăm vânătoarea şi mirosim urât. 

Fetele s-au încruntat. 

— Noi nu mirosim urât! a protestat Millie. 

— Din punctul lor de vedere, da. 

Această analogie se dovedea foarte eficientă, aşa că nu-mi rămânea 
decât s-o duc la capăt. 

— Imaginaţi-vă că aveţi de a face cu o infestare teribilă cu gândaci. Ce 
faceţi atunci? 

— îi omorâm! au strigat ambele fete în cor. 

— Dar dacă gândacii ar fi inteligenţi şi ar lucra împreună, folosind o 
dragomachie gândăcească împotriva noastră? Dacă ar avea şanse reale 
de câştig? 

Glisselda s-a cutremurat de groază, însă Millie a răspuns: 

— încheiem un armistițiu cu ei. Le lăsăm lor nişte case, cu condiţia ca 
ei să plece din cele în care trăim noi. 

— Nu am intenţiona să ne ţinem de cuvânt, însă, a spus principesa pe 
un ton înverşunat, bătând darabana pe capacul clavecinului. Ne-am 
preface că am căzut la pace, apoi le-am da foc caselor. 

Am râs. Reuşise să mă surprindă. 

79 
RACHEL HARTMAN 

— Amintiţi-mi să nu vă devin duşman, Principesă. Dar dacă gândacii 
ne-ar domina, n-am ceda? l-am păcăli? 

— Absolut! 

— Prea bine. Vă puteţi gândi la un lucru - oricare - pe care gândacii l-ar 
putea face să ne convingă să-i lăsăm în viaţă? 

Fetele au schimbat priviri neîncrezătoare. 

— Gândacii nu fac altceva decât să alerge peste tot şi să-ţi strice 
mâncarea, a spus Millie, încrucişându-şi braţele în jurul corpului. Vorbea 
din experienţă, după toate aparențele. 

Glisselda, însă, se gândea, iar vârful limbii îi ieşea din gură. 

— Dacă ar ţine sfat sau ar construi catedrale sau ar scrie poezie? 

— Atunci i-aţi lăsa în viaţă? 

— S-ar putea. Dar nu-i aşa că în realitate sunt teribil de urâţi? 

Am rânjit. 

— Prea târziu! Aţi remarcat deja că sunt interesanti. li înţelegeţi atunci 
când vorbesc. Dacă aţi putea deveni şi dumneavoastră unul, pentru scurte 
perioade de timp? 

Fetele s-au cutremurat de râs. Simţeam că înţeleseseră deja, dar am 
subliniat concluzia: 

— Supravieţuirea noastră depinde nu doar de superioritatea de care 
dăm dovadă, ci şi de cât de interesanţi suntem. 

— Spune-mi, a zis Glisselda, împrumutând batista brodată a lui Millie 
pentru a-şi şterge ochii, cum se face că o biată profesoară de muzică ştie 


atât de multe despre dragoni? 

l-am înfruntat privirea, încercând să-mi ascund tremurai din glas. 

— Tatăl meu este expertul legal al Coroanei în probleme ce ţin de 
Tratatul Comonot. Obişnuia să-mi citească din el în loc de poveste de 
noapte-bună. 

Mi-am dat seama că asta nu explica pe de-a-ntregul cunoştinţele mele, 
însă fetele au găsit ideea într-atât de amuzantă, încât nu mi-au mai pus 
alte întrebări. Am zâmbit dimpreună cu ele, însă am simţit o strângere de 
inimă pentru bietul, tristul meu tată. Fusese atât de disperat să înţeleagă 
unde se situa, din punct de vedere legal, pentru că se căsătorise în 
necunoştinţă de cauză cu o saarantras. 

Era, cum zice-o vorbă, afundat pân’ la gât în scuipatul Sf. Vitt. Amândoi 
eram. Am executat semi-reverenţa şi m-am retras rapid, ca nu cumva 
fetele să apuce să remarce această salivă cerească. Propria mea 
supravieţuire îmi cerea să contrabalansez calitatea de a mă face 
interesantă cu aceea de a deveni invizibilă. 

Cinci 

A fost, ca de obicei, o uşurare să mă retrag în apartamentul meu în seara 
aceea. Trebuia să exersez, aveam o carte despre cântecul din sinusuri 
Zibou pe care ardeam de nerăbdare s-o citesc şi, bineînţeles, o mulţime 
de întrebări pentru unchiul meu. Mai întâi m-am aşezat la spinetă şi am 
produs un acord strident, semnalul prin care îi dădeam de ştire lui Orma 
că am nevoie să-i vorbesc. 

— Bună seara, Phina! a tunat pisoiul. 

— Liliacul de Fructe a început să rătăcească prin grădină. Sunt 
îngrijorată că... 

— Opreşte-te! a spus Orma. leri te-ai supărat că nu te salut, însă azi tu 
eşti cea care sare direct la subiect. Vreau să mi se recunoască meritul de 
a fi dat bună seara. 

Am râs. 

— De acord. Dar ascultă, am o problemă. 

— Sunt sigur că ai, a spus el, însă eu aştept să-mi vină un elev în cinci 
minute. Este o problemă de cinci minute? 

— Mă îndoiesc. M-am oprit să mă gândesc. Pot să vin la tine la Sf. Ida? 
Oricum nu mă simt în largul meu vorbind despre asta prin intermediul 
spinetei. 

— Cum doreşti, a spus el. Acordă-mi cel puţin o oră, însă. Elevul acesta 
este deosebit de incapabil. 

In timp ce mă încotoşmăneam, mi-am dat seama că nu făcusem nimic 
în privinţa sângelui lui Basind de pe 

pelerină. Sângele dragonului se uscase de mult dar strălucea la fel de tare 
ca la început. Am lovit stofa cu palma, stârnind un nor de fulgi argintii. Am 
scos cât am putut din pată aşa, apoi am măturat resturile şi le-am aruncat 
în cămin. 

Am apucat-o pe Calea Regală, care cobora în curbe largi, graţioase. 


Străzile erau întunecate şi liniştite, luminate doar de pătrarul lunii, de 
ferestre şi, ici-colo, de câte un felinar de Speculus ce fusese aprins mai 
devreme. Jos, lângă fluviu, aerul era încărcat de mirosul dulceag al 
fumului de lemne şi de cel al vreunei cine cu usturoi, ca apoi să se umple 
de duhoarea de la haznalele din fundul curților. Sau poate de mirosul de 
hoit. Mă aflam oare în apropierea unei măcelării? 

O siluetă s-a desprins din umbră şi mi-a ieşit înainte pe stradă. Am 
îngheţat iar inima îmi bătea cu putere. îşi târ- şâia picioarele înspre mine 
iar mirosul sufocant se înteţea. Am început să tuşesc din pricina duhorii şi 
am dus mâna la cuţitaşul pe care îl ţineam ascuns în tivul pelerinei. 

Silueta întunecată a întins braţul stâng înspre mine cu palma în sus, de 
parcă ar fi cerşit. A ridicat un al doilea braţ stâng şi a spus: 

— Tlu-tlu-tluuu? 

O flăcăruie albastră i s-a iţit în timp ce vorbea din gura ca un cioc, şi i-a 
iluminat trăsăturile preţ de o secundă: pielea lucioasă şi plină de solzi, 
creasta ţepoasă ca a unei iguane Zibou, orbitele conice şi protuberante 
care se roteau independent una de cealaltă. 

Am expirat. Nu era decât un quigutl cerşetor. 

Quigutlii erau o a doua specie de dragoni, mult mai mici decât saarii. 
Acesta era aproape cât mine, ceea ce însemna că era înalt pentru un quig. 
Quigutlii nu-şi puteau schimba forma. Trăiau dimpreună cu populaţia saar 
în munţi, 

strecurându-se în crăpăturile şi în crevasele peşterilor dra- gonilor mai 
mari, hrănindu-se cu gunoi şi folosindu-se de cele patru mâini pentru a 
construi dispozitive complicate, miniaturale, precum cerceii pe care îi 
purtau toţi saaran- traii. Quigutilii fuseseră incluşi în Tratatul Comonot 
numai din politeţe; nimeni nu anticipase că vor veni în număr atât de 
mare în sud sau că vor găsi ungherele şi tainiţele - şi gunoiul - oraşului pe 
gustul lor în atare măsură. 

Quigutlii nu puteau vorbi goreddiana, neavând buze şi având o limbă 
precum o tulpină de trestie goală, însă majoritatea o înțelegeau. In ceea 
ce mă privea, înţelegeam limba guiguti; era la fel ca mootya, doar că 
foarte sâsâită. Creatura spusese: 

— Mirosss mărunţiss, domnisssă? 

— N-ar trebui să ieşi la cerşit după căderea întunericului, l-am certat 
eu. Ce cauţi afară din Groapă? Nu eşti în siguranţă pe străzi. Unul dintre 
fraţii tăi saar a fost atacat ieri în plină zi. 

— Da, am văsuţ toată tărăssenia de pe cornisssa unei magasssii, a spus 
el în vreme ce limba sa tubulară îi biciuia dinţii, împroşcându-i burta 
pestriță cu scântei. Tu ai un mirosss prietenosss, dar nu eşti sssaaar. Sunt 
sssurprinsss că mă posssi înssselege. 

— Am un talent pentru limbi străine, am răspuns. 

Orma îmi spusese că solzii mei miroseau a saar, chiar 
dacă nu foarte tare. Spusese că un saarantras trebuia să îşi lipească nasul 
de mine ca să-l poată simţi. Oare quigutiii aveau nasul mai sensibil? 

S-a apropiat pieziş şi a amuşinat pata de sânge uscat de pe umărul 
meu. 


Respirația quigului era atât de puturoasă încât nu-mi imaginam cum de 
putea simţi mirosuri mai subtile. Eu nu fusesem niciodată în stare să 
detectez mirosul de saar, nici 

măcar la Orma. Când quigul s-a dat deoparte, am amuşinat eu însămi 
pata. Simţeam prezenţa unui miros în nări - o senzaţie mai degrabă tactilă 
decât olfactivă - dar nu eram capabilă să discern nimic altceva în legătură 
cu ea. 

Am simţit o durere ascuţită în cap, de parcă mi-aş fi înfipt ţepuşe prin 
sinusuri. 

— Tu ai două mirosssuri sssar, a spus creatura. Ai de asssemenea sssi 
un chimir cu cinci monede de argint sssi opt de cupru sssi un cusssit - 
osssel ieftin, cam neascusssit. 

Chiar şi aceşti dragoni mici erau de o precizie pedantă. 

— Poţi mirosi cât de ascuţit îmi este cuțitul? am întrebat eu, apăsându- 
mi tâmplele cu podul palmelor ca pentru a strivi durerea. Manevra nu fu 
de niciun folos. 

— Ass putea mirosssi câte fire de păr ai în cap, dacă asss vrea, dar nu 
vreau. 

— Minunat! Ei bine, nu pot să-ţi dau pur şi simplu nişte mărunţiş. 
Metalul îl dau la schimb pentru metal, am spus, aşa cum îl auzisem la 
rândul meu pe Orma răspunzând la milogeala quigutlilor. 

Nu era răspunsul pe care l-ar fi dat în mod normal un goreddian şi nici 
ceva ce aş fi încercat cu alţii de faţă, însă Orma obținuse câteva flecuşteţe 
pentru mine în acest mod. Păstram strania colecţie intr-un coşuleţ, 
departe de ochii lumii. Nu erau ilegale - erau doar nişte jucării - însă astfel 
de „dispozitive diavoleşti" le-ar fi putut speria pe slujnice. 

Quigul a clipit şi şi-a lins buzele. Creaturile nu erau interesate de bani 
ca atare; ele voiau metal cu care să lucreze, şi toţi îl purtam în cantităţi 
convenabile, dinainte măsurate. 

Jumătate de cvartal mai încolo, dinapoia quigului, nişte porţi s-au auzit 
cutremurându-se şi deschizându-se. Un băiat a ieşit cu două felinare pe 
care le-a atârnat de o parte şi de alta, în aşteptarea întoarcerii călăreţilor. 
Quigul a aruncat o privire peste umăr, însă băiatul se uita în altă parte. 

Silueta ţepoasă a quigului se profila în contre-jour, creatura întinzându- 
şi şi trăgându-şi înăuntru conurile ochilor în timp ce analiza ce să ofere la 
schimb. A băgat mâna prin gât până în săculeţul extensibil al guşii şi de 
acolo a extras două obiecte. 

— Nu am la mine decât nissste lucruri mici: un pessste din filigran de 
cupru sssi argint - peştele îi legăna între cele două degete mari de la una 
dintre mâinile drepte - sssi asssta, care e mai mult cosssitor, o ssopârlă cu 
cap de om. 

Am mijit ochii în lumina slabă a grajdului. Şopârla cu chip de om era 
oribilă. Dintr-odată o voiam, de parcă ar fi fost un monstru abandonat care 
avea nevoie de un loc unde să trăiască. 

— Ţi-o dau pentru doi bani de argint, a spus quigul, remarcând încotro 


mă uitam. Poate ai impresssia că tinicheaua nu valorează atât, însssă are 
un mecanisssm complex. 

Din spatele prietenului meu reptilian s-au auzit sunete de copite. Am 
înălţat privirea, temându-mă să nu fim văzuţi. Nişte quigutli fuseseră 
bătuţi în oraş pentru hărţuirea femeilor umane; nu voiam să îmi imaginez 
ce păţeau femeile care le arătau bunăvoință quigutlilor. 

Călăreţii, însă, s-au oprit la grajduri fără a ne arunca măcar o privire. 
Pintenii le răsunau pe caldarâm la fiecare pas. Fiecare dintre ei purta un 
pumnal la cingătoare; oţelul sclipea în lumina lămpilor. 

Am simţit nevoia să-l trimit pe quig acasă şi să pornesc eu însămi mai 
departe spre Orma. îmi imaginasem că mirosul sângelui de saar fusese cel 
care îmi provocase migrena subită, însă durerea nu se risipise încă de tot. 
Două dureri de cap în două zile consecutive nu puteau însemna decât 
necazuri. 

Mi-am scos punga de bani din mânecă. 

— Sunt de acord cu schimbul, dar trebuie să mă asiguri că „mecanism 
complex! nu înseamnă „ilegal". 

Anumite dispozitive quigutl - cele capabile să vadă, să audă sau să 
vorbească la mare distanţă - nu puteau fi deţinute decât de saarantrai. 
Altele, precum viermii de uşă sau orice obiect de natură să explodeze, nu 
puteau fi deţinute de nimeni. 

Creatura s-a arătat şocată. 

— Nimic ilegal! Eu ressspect legea... 

— Mai puţin când vine vorba să stai în Groapă după căderea 
întunericului, l-am dojenit eu, înmânându-i argintul. Quigul a aruncat 
monedele pe gât. Eu am pus şopârla în pungă şi am strâns tare băierile de 
piele. 

Când am înălţat din nou privirea, quiguti se făcuse nevăzut. Dispăruse 
fără niciun sunet. Cei doi călăreţi goneau către mine, cu pumnalele 
scoase. 

— Sf. Daan pe divan! a ţipat unul dintre ei. Mâncătorul ăla de rahat a 
tulit-o în sus pe laterala casei! 

— Te simţi bine, domniţă? a întrebat celălalt, cel mai scund dintre ei, 
apucându-mă de braţ. Respirația îi duhnea a tavernă. 

— Vă mulţumesc că l-aţi alungat, am spus, extrăgându- mă din 
strânsoare. îmi bubuia capul. Cerşea. Ştiţi doar cât pot fi de insistenti. 

Scurtul a remarcat punga de bani din mâna mea. 

— A, la naiba, sper că nu i-ai dat bani! Asta nu face decât să-i 
încurajeze pe dăunătorii ăştia. 

— Viermi milogi! a mărâit tipul înalt, continuând să scruteze peretele 
clădirii, cu pumnalul pregătit. 

Cu nasul acela lătăreţ identic, el şi Scurtul păreau fraţi. Mi-am închipuit 
că sunt negustori; costumele lor de lână bine croite dar trainice denotau 
avuţie amestecată cu simţ practic. 

Păluga a scuipat. 


— Nu poţi merge cinci străzi fără să fii acostat. 

— Nu poţi intra în propria pivniţă fără să dai peste vreunul ghemuit în 
lada de ceapă, a spus scurtul, dând teatral din mâini. Sora noastră Louisa 
a găsit odată unul lipit pe sub masa din salon. Le-a împuţit toată cina de 
Speculus şi i-a transmis copilaşului boala căderii. Dar poate soţul ei să se 
apere împotriva intrusului în propria casă? Nu fără să ajungă la puşcărie! 

Auzisem de cazul acela. Tatăl meu îl apărase pe quigu- tl, însă la 
intrarea în Groapă fuseseră montate porţi, iar locuitorii ei de altă origine 
decât cea umană erau Încuiați pe durata nopţii, pentru propria lor 
siguranţă, desigur. Profesorii saarantrai de la Colegiul Sf. Bert se 
împotriviseră: tatăl meu îi reprezentase şi pe ei, fără niciun rezultat. 
Groapa s-a adâncit şi mai mult. 

îmi doream să le pot spune acestor fraţi că guigutlii erau inofensivi, că 
aceste creaturi păreau incapabile să perceapă diferenţa dintre al meu şi al 
tău când venea vorba de spaţiu de locuit şi că porcii miroseau la fel de 
rău, însă nimeni nu-i bănuia că ar fi nutrit intenţii răuvoitoare sau că ar fi 
transmis boli. îmi dădeam seama că nu mi-ar fi mulţumit 
9 
pentru încercarea de a le deschide ochii. 

Cei doi fraţi străluceau, o luminiscenţă violentă care răzbătea chiar 
imediat de sub piele, ca şi cum viscerele le-ar fi fost din plumb topit şi 
erau gata dintr-o clipă în alta să izbucnească în flăcări. 

Vai, nu! Acela era nimbul, singurul semn prevestitor că o viziune avea 
să pună stăpânire pe mine. Acum nu mai puteam face nimic s-o opresc. 
M-am aşezat pe jos pe stradă şi mi-am îndesat capul între genunchi astfel 
încât să nu mă lovesc în cădere. 

— Nu ti-e bine? m-a întrebat scurtul, iar vocea lui răz- bătea până la 
mine în valuri, ca şi cum mi-ar fi vorbit prin apă. 

— Nu mă lăsa să-mi mugşc limba, am reuşit să spun înainte să mă 
prăbuşesc şi întreaga simtire să-mi fie târâtă în vortexul viziunii. 

* 


Ochiul meu invizibil plutea la nivelul tavanului unei încăperi în care se 
găseau trei paturi masive şi o mulţime de bagaje nefacute. Eşarfe de 
mătase verzi, aurii şi trandafirii zăceau aruncate una peste alta într-un 
colţ, încurcate cu coliere de mărgele irizate, evantaie de pene şi şiraguri 
de monede mătuite. Era un han. în fiecare dintre paturi ar fi putut încăpea 
câte şase oameni. 

în clipa aceea nu era decât o persoană în cameră. îl cunoşteam, deşi 
crescuse în anii care trecuseră de la ultima viziune, iar de data asta nu era 
cocoţat într-un copac. 

O porfiriană a băgat capul pe uşă. Şuviţe împâslite groase cât pe 
deget, fiecare împodobită cu o mărgea din argint, îi încadrau chipul. 
Vorbea în porfiriană cu Liliacul de Fructe, care şedea pe patul din mijloc cu 
picioarele strânse şi privirea îndreptată către tavan. Acesta a tresărit de 
parcă i-ar fi întrerupt concentrarea. Ea a ridicat din sprâncene ca pentru a- 
şi cere scuze şi a mimat că mănâncă ceva. Ela clătinat din cap, iarea a 
închis uşa fără zgomot. 


Băiatul s-a ridicat iar picioarele goale i s-au afundat în salteaua 
noduroasă de paie. Purta pantaloni specific porfi- rieni şi o tunică până la 
genunchi, o amuletă paedis prinsă cu un şnur în jurul gâtului şi nişte 
cercei mici din aur. îşi flutura mâinile încet prin aer, ca şi cum ar fi rupt 
pânzele de păianjen de deasupra. Salteaua de paie nu avea cine 

ştie ce elasticitate, însă el sărea cât de sus putea, reuşind să atingă 
tavanul din a treia încercare. 

Niciun personaj din viziunile mele nu fusese vreodată conştient de 
prezenţa mea până atunci. Cum ar fi putut să fie? Nici măcar nu eram 
acolo. Nu mi-ar fi putut atinge faţa, pentru că nu exista o faţă pe care s-o 
atingă, însă am simţit nevoia să mă refugiez din calea mâinii lui care 
căuta. 

El s-a încruntat şi s-a scărpinat cu grijă în cap. Părul îi fusese aranjat în 
noduri răsucite pe toată suprafaţa scalpului, liniile de separație dintre 
secţiuni formând mici hexa- goane atent îngrijite. S-a aşezat din nou şi a 
continuat să fixeze tavanul, cu sprâncenele înălțate. Dacă acest lucru n-ar 
fi fost cu totul imposibil, aş fi zis că se uita drept la mine. 

* 

M-am trezit ţinând între dinți o mănuşă din piele sălcie la gust. Primul 
lucru pe care l-am văzut când am deschis ochii a fost o femeie care îmi 
legăna capul şi trunchiul pe genunchi. într-o mână avea un şirag de 
mărgele de rugăciune pe care le mişca cu degetul mare în acelaşi ritm 
alert în care îşi mişca şi buzele; mă concentram cu greu, însă am auzit-o 
spunând: 

— Sf. Faustian şi Sf. Branche, rugaţi-vă pentru ea! Sf. Ninnian şi Sf. 
Munn, vegheaţi asupra ei! Sf. Abaster şi Sf. Vitt, apăraţi-o... 

M-am ridicat dintr-odată şi mi-am smuls mănuşa din gură, speriind-o pe 
femeie. 

— îmi cer scuze, am bălmăijit înainte să-mi vărs stomacul pe caldarâm. 

Ea mi-a susţinut fruntea, mi-a întins o batistă imaculată cu care să mă 
şterg la gură după ce am terminat, apoi a strigat: 

— Fraţii mei! Si-a revenit! 

9 9 

Fraţii ei, Scurtul şi Păluga, au apărut din grajd conducând un atelaj şi o 
telegă pe laterala căreia scria cu negru „Fraţii Broadwick. Negustori de 
postavuri!'. Cei trei m-au înfăşurat într-o pătură din lână fină şi m-au 
îndesat în spate. Femeia, care am conchis că era sora de care pomenise 
Scurtul, şi-a aburcat persoana matriarhală împreună cu mine în spate şi 
m-a întrebat: 

— Unde vrei să te ducem, domniţă? 

— La Castelul Orison, am spus. 

Nu aveam să mai ajung acasă la Orma în seara aceea. Cam cu 
întârziere, mi-am amintit să adaug: 

— Vă rog! 

Ea a râs afabil si le-a dat instrucţiuni fraţilor ei, care cu siguranţă mă 


auziseră. Telega sălta şi se legăna. Femeia m-a prins de braţ şi m-a 
întrebat dacă îmi e frig. Nu-mi era. Restul drumului şi l-a petrecut 
învăţându-mă cum să scot petele de pe rochia pe care mi-o murdărisem 
aşezându-mă pe caldarâmul murdar. 

A durat aproape întreaga călătorie până ce pulsul să-mi încetinească şi 
să nu-mi mai clănţăne dinţii. Nu-mi venea să cred ce noroc avusesem să 
leşin în faţa unor oameni dispuşi să mă ajute. Aş fi putut să zac într-un 
gang, tâlhărită şi pe jumătate moartă. 

Louisa continua să sporovăiască, dar nu despre pete: 

— „îngrozitor lucru! Biata de tine! Trebuie să te fi speriat de moarte. 
Silas şi Thomas încearcă să găsească o modalitate de a le otrăvi pe 
drăcoveniile alea verzi, ceva pe care să-l poţi ascunde în gunoi, ca ei să 
nu-l observe. N-a fost uşor. Aştia pot mânca aproape orice, nu-i aşa, Silas? 

— Laptele le face rău, a spus fratele mai mic de statură, care tinea 
frâiele, însă nu într-atât încât să-i ucidă. Brânza o tolerează bine, aşa că 
mai rămâne doar zerul. Dacă reuşim să concentrăm zerul... 

— N-o să-l mănânce, am spus eu, iar glasul mi-a răsunat spart din 
pricina vomitatului. Au mirosul atât de ascuţit încât vor reuşi să-l evite. 

— De aia îl ascundem în gunoi, mi-a spus el ca unui nătăflet. 

Mi-am ţinut gura. Orice fiinţă putea simţi cât de ascuţit îmi era 
pumnalul, putea detecta şi zerul, fie el şi ascuns în mijlocul unei grămezi 
de bălegar. Dar n-aveau decât să încerce. Aveau să încerce şi să dea greş, 
iar acesta avea să fie cel mai bun deznodământ pentru toţi cei implicaţi. 

Am ajuns la turnul de pază, unde străjerul a oprit telega. Louisa m-a 
ajutat să mă dau jos. 

— Ce faci aici? m-a întrebat, uluită. 

Nu eram nobilă, asta era clar, dar chiar şi slujnica modestă a unei 
doamne avea o anumită distincţie. 

— Sunt asistenta profesorului de muzică, am spus eu, făcând o scurtă 
semi-reverenţă. încă mă clătinam pe picioare. 

— Jupâniţa Dombegh? Tu ai fost cea care a cântat la funeralii! a ţipat 
Silas. Thomas şi cu mine am fost mişcaţi până la lacrimi. 

Am înclinat din cap cu graţie, însă în momentul acela am simţit ceva 
pleznindu-mi în cap ca un arc eliberat, iar durerea a revenit în spatele 
ochilor. După toate aparențele, emoţiile serii nu se sfârşiseră încă. M-am 
răsucit pe călcâie şi am dat să intru. 

O mână puternică m-a prins de braţ şi m-a oprit din drum. Era Thomas. 
în spatele lui, Silas şi Louisa sporovăiau cu străjile, cerându-le să-i 
pomenească Reginei de fraţii 

Broadwick, neguţători de postavuri trainice. Thomas m-a tras un pic 
deoparte şi mi-a şoptit la ureche: 

— Silas m-a pus să te păzesc cât s-a dus el s-o aducă pe Louisa. Ti-am 
văzut idolul quig în punga cu bani. 

Am simţit cum mi se urcă sângele în obraji. Mă simţeam ruşinată 


împotriva oricărei raţiuni, de parcă eu aş fi fost cea vinovată şi nu 
persoana care cotrobăise prin lucrurile unei femei leşinate. 

Degetele lui îmi săpau adânc în carne. 

— Am mai întâlnit eu femei ca tine. lubitoare de viermi. Nici nu ştii cât 
de aproape ai fost să te loveşti la cap în timpul crizei. 

Nu se putea să fi vrut să spună ce mi s-a părut mie că aud. l-am 
înfruntat privirea; era îngheţată. 

— Femeile ca tine dispar în oraşul ăsta, a rânjit el. Vârâte în saci şi 
azvârlite în apele fluviului. Nimeni nu cere să se facă dreptate, pentru că 
au primit ce meritau. Insă cumnatul meu n-are voie să ucidă un împuţit de 
quig în propria lui casă fără... 

— Thomas! Plecăm! a strigat Louisa din spatele nostru. 

— Sf. Ogdo îţi cere să te căieşti, jupâniţă Dombegh, a spus el, dându-mi 
brutal drumul la braţ. Roagă-te pentru smerenie şi roagă-te să nu ne mai 
întâlnim vreodată. Apoi a pornit cu pas lung în direcţia fraţilor lui. 

Eu m-am clătinat, reuşind cu greu să nu cad din picioare. 

li crezusem buni la inimă, în ciuda prejudecăţilor lor, însă Thomas 
fusese tentat să-mi zdrobească ţeasta de caldarâm pentru simplul fapt că 
purtam la mine o figurină quiguti. Acea statuetă nu avea vreo semnificaţie 
ascunsă, nu? Oare fără să-mi dau seama o alesesem întocmai pe aceea 
care indica faptul că mă dedam la o perversiune anume? Poate că Orma 
avea să ştie să-mi răspundă. 

M-am împleticit dincolo de ghereta gărzii, croindu-mi drum către palat 
cât de bine puteam ţinând cont cu câtă violenţă îmi tremurau genunchii. 
Străjerii m-au întrebat dacă am nevoie de ajutor - trebuie să fi arătat 
îngrozitor - însă i-am concediat cu un gest. l-am mulţumit fiecărui sfânt 
care mi-a venit în minte şi m-am rugat ca lumina de pe turnurile castelului 
să provină de la făclii şi de la lună, iar nu de la o altă criză iminentă. 

Sase 

J 

Cu toate că îmi era rău şi mă simţeam epuizată, nu puteam amâna 
întâlnirea cu Liliacul de Fructe. Mi-am azvârlit perna pe podea, m-am 
trântit de jos şi am încercat să intru în grădină. A durat câteva minute 
până când mi s-au descleş- tat dinţii şi m-am relaxat suficient cât să pot 
vizualiza locul. 

Liliacul de Fructe era căţărat intr-un copac în crângul său. Am dat 
târcoale trunchiului, având grijă să nu mă împiedic de rădăcinile 
noduroase. Părea că doarme; părea tot de zece, unsprezece ani şi avea 
părul împletit în noduri, la fel ca în viziunea mea. După toate aparențele, 
mintea îi actualizase înfăţişarea potrivit noilor informaţii. 

M-am uitat în sus la chipul lui şi am simţit o strângere de inimă. Nu 
voiam să-l închid, dar nu aveam altă soluţie. Viziunile erau periculoase; 
puteam să mă lovesc la cap, să mă sufoc sau să mă dau de gol. Trebuia 
să mă apăr prin orice mijloace. 

A deschis un ochi, apoi l-a închis repede la loc. Nu dormea, pramatia. 
Voia doar ca eu să cred că doarme. 

— Liliacule de Fructe, am spus eu, încercând să par fermă şi să arăt că 


nu mă tem. Coboară, te rog! 

S-a dat jos, ferindu-şi ruşinat privirea. S-a aplecat, a cules o mână de 
curmale dintr-una dintre grămezile lui ordonate şi mi le-a întins. De data 
aceasta am acceptat darul, având grijă să nu-i ating mâna. 

— Nu ştiu ce ai făcut, am spus eu rar. Nu sunt sigură dacă a fost cu 
intenţie, însă... cred că m-ai atras într-o viziune. 

Mi-a înfruntat din nou privirea. Agerimea ochilor lui negri mă 
înspăimânta, dar nu era nicio urmă de răutate în ei. Mi-am luat inima în 
dinţi şi am spus: 

— Orice ai fi făcut, te rog să încetezi. Atunci când mă cuprinde o viziune 
împotriva voinţei mele, îmi pierd cunoştinţa. Mă pune în pericol. Te rog să 
nu mai faci asta niciodată, sau voi fi nevoită să te închid. 

A făcut ochii mari şi a scuturat violent din cap. Nădăjduiam că acesta 
era modul lui de a protesta împotriva ideii de a fi alungat din grădină şi nu 
refuzul de a se supune. 

S-a căţărat la loc în smochin. 

— Noapte bună! i-am urat, sperând că ştia că nu sunt supărată. 

Şi-a înfăşurat braţele pe lângă corp şi a adormit instantaneu. 

Aveam o grădină întreagă care mă aştepta să o îngrijesc. M-am uitat 
spre capătul opus, dar îmi simţeam sufletul obosit şi nu mă trăgea inima 
să mă apuc de lucru. Nu se putea să sar peste ceilalţi măcar de data asta? 
Totul în rest părea liniştit; frunzişul de un verde aprins era nespus de 
frumos, cu zăpada colorată căzând peste tot în jur. 

Zăpadă colorată? 

M-am uitat la cer. Norii se îngrămădeau deasupra mea, iar din ei se 
scuturau mii de fulgi ciudaţi, roz şi verzi şi galbeni, care aduceau mai 
degrabă cu confetti decât cu zăpada. Am întins mâinile să îi ating; se 
loveau de mine, licărind diafani. M-am învârtit încetişor, stârnind vârtejuri 
la picioare. 

Am prins un fulg pe limbă. Mi-a explodat în gură precum o mică furtună 
electrică şi, preţ de o clipă doar, am ţipat spre cer şi am plonjat după un 
bour. 

Fulgul s-a dizolvat complet, iar eu m-am trezit la loc în grădină simțind 
cum inima îmi bate mai să-mi spargă pieptul. în acea clipă scurtă, intensă, 
fusesem altcineva. Văzusem, în detalii minuţioase, întreaga lume 
întinzându- se dedesubtul meu: fiecare fir de iarbă de pe câmp şi fiecare 
tep de pe botul bourului, temperatura pământului de sub copitele lui, 
înşişi curenţii aerului. 

Am gustat un alt fulg şi, preţ de o clipă, am zăcut întinsă pe vârful unui 
munte în plin soare. Solzii îmi licăreau; în gură aveam un gust de cenuşă. 
Mi-am înălţat gâtul ca de şarpe. 

Apoi m-am trezit din nou în crângul Liliacului de Fructe, clipind şi 
bâlbâindu-mă, uluită. Acestea erau amintiri rămase de la mama mea, la 
fel ca cea pe care o rememorasem atunci când l-am văzut prima dată pe 
Orma în starea sa naturală. Ştiam din acea amintire că mama încercase 


să-mi lase şi altele. După toate aparențele, reuşise. 

De ce se întâmplau toate astea acum? Oare tensiunea ultimelor două 
zile declanşase o nouă serie de schimbări? Să fi reuşit Liliacul de Fructe să 
le disloce cumva? 

Precipitaţiile s-au atenuat. Pe pământ, fulgii pluteau unul către celălalt, 
contopindu-se, precum picăturile de argint-viu. Se turteau formând fâşii 
de pergament care erau apoi purtate de vânt. 

Nu puteam accepta ca amintirile mamei mele să mi se împrăştie peste 
tot prin cap. Dacă experienţa mă învățase ceva, era că ciudăţeniile mele 
aveau tendinţa să mă încolţească pe neaşteptate. Am adunat bucăţile de 
pergament, călcând pe ele când zburau prin apropiere, fugărindu-le prin 
mlaştina lui Plăcintă cu Mere şi peste Cele Trei Dune. 

Aveam nevoie de ceva în care să le pun; s-a ivit o cutie de tinichea. Am 
deschis-o, iar pergamentele - fără să spun eu nimic - mi-au zburat din 
mână ca la o etalare a cărţilor 

de joc la numerele de magie şi au umplut cutia. Capacul s-a închis cu un 
zdrăngănit. 

Totul fusese suspect de uşor. M-am uitat pe furiş în cutie; amintirile 
stăteau asemenea unor cartoline, fiecare etichetată deasupra cu un scris 
de mână ciudat, ascuţit care am presupus că era al mamei mele. Le-am 
frunzărit; păreau să se fi aşezat în ordine cronologică. Am extras una. 
Scria: „Toast în cinstea lui Orma cu ocazia celei de a cincizeci şi noua zile 
de la eclozare“ în partea de sus, însă restul paginii era gol. Titlul m-a 
intrigat, însă am pus-o la loc. 

Câteva cartoline dinspre fundul cutiei erau viu colorate. Am extras una 
roz şi am fost uluită să constat că nu era goală; conţinea un cântec de-ale 
mamei, transcris cu scrisul ei mărunt. Cunoşteam cântecul deja - îi ştiam 
toate cântecele - dar m-a încercat o strângere de inimă plăcută să îl văd 
notat de mâna ei. 

Cântecul se intitula „Credinţa să nu-mi vină uşor“. Nu m-am putut 
abţine; cu siguranţă aceasta era amintirea ei din momentul când scria 
acel cântec. Fulgii mi se topiseră pe limbă; mi-am închipuit că se aplica 
acelaşi principiu. Pagina mi-a pârâit şi mi-a scăpărat în gură, asemenea 
unei pături de lână într-o noapte de iarnă. In mod absurd, avea gust de 
căpşuni. 

Mâinile îmi ţâşnesc pe coală, fiecare cu câte o pensulă subţire, una 
pentru puncte, alta pentru linii şi arcuri, răsucindu-le una pe lângă cealaltă 
ca şi cum aş croşeta macrameuri în loc să scriu muzică. Efectul este unul 
caligrafic şi cât se poate de mulţumitor. Dincolo de fereastra deschisă 
cântă o ciocârlie iar mâna mea stângă - întotdeauna a fost cea mai 
năzdrăvană dintre cele două - schiţează notele în contrapunct cu melodia 
principală (cu doar o mică modificare a ritmului). E o 

întâmplare fericită. O mulţime de lucruri ar putea fi considerate astfel, 
dacă ne-am obosi să ne uităm. 

îi cunosc călcătura ca pe propriul puls - mai bine, poate, căci pulsul 


meu face lucruri de nepovestit în ultima vreme ca reacţie la auzul acelor 
paşi. Acum bate de şapte ori când al lui bate de trei. E prea rapid. Dr. 
Cara- mus nu s-a arătat îngrijorat când i-am explicat; nu m-a crezut când 
i-am spus că nu înţeleg cum vine asta. 

Sunt în picioare, fără să ştiu cum, aproape înainte să se audă bătaia în 
uşă. Am mâinile pătate de cerneală şi glasul îmi tremură atunci când strig: 

— Intră! 

Claude deschide uşa. Chipul lui afişează aerul acela bosumflat pe care 
îl are atunci când se străduieşte să nu-şi facă speranţe prea mari. Apuc o 
cârpă cu care să mă şterg pe mâini în încercarea de a-mi masca deruta. E 
caraghios sau înspăimântător ? Habar nu am avut că cele două pot fi atât 
de aproape una de cealaltă. 

— Am auzit că vrei să mă vezi, bălmăjeşte el. 

— Da. îmi cer scuze. Ar... ar fi trebuit să-ţi răspund la scrisori. Trebuie 
să mă gândesc foarte atent la asta. 

— Adică te gândeşti dacă să mă ajuţi să scriu aceste cântece ? spune 
el, iar glasul lui are în el ceva copilăresc. Arţăgos. Ceea ce este enervant 
pe de o parte şi înduioşător pe de alta. Este transparent de simplu tipul 
ăsta, şi totuşi neaşteptat de complicat. Şi strălucitor de frumos. 

îi înmânez pagina şi văd cum trăsăturile i se îmblânzesc într-o expresie 
de uimire. Mâinile mi se duc direct la piept, ca şi cum ar vrea să-mi 
strângă inima şi să-i domolească bătăile. El îmi dă înapoi cântecul şi vocea 
îi tremură: 

— Vrei, te rog, să-l cânţi ? 

Aş prefera să i-l interpretez la flaut, însă în mod evident el vrea să audă 
cuvintele şi melodia împreună: Credinţa să nu-mi vină uşor Nu este Rai 
fără de suferinţă. 

Zilele n-ar trebui să-mi treacă Neînsemnate, nici trecutul Fără de folos. 
Să nu mă ţină întristarea Speranţa, lumina, Sfânta mea-i iubirea Şi-n ea, 
unica mea credinţă. 

Mă priveşte fix în timpul ultimelor versuri şi mă tem că mă va lăsa 
vocea. Chiar şi aşa, de abia mai am suficientă suflare cât să cânt 
„credinţă“. Trag aer în piept, însă acesta pare să se împotmolească pe 
drum, asemenea tremurului respirației după o porţie de plâns. 

Emoţia aceasta este înnebunitoare în complexitatea ei. Seamănă cu 
momentul în care detectezi o pradă dificilă pe sol după o zi lungă de vânat 
fără niciun rezultat - încântarea unei urmăriri captivante amestecată cu 
teama că la sfârşit s-ar putea să nu te alegi cu nimic, dar nu se pune 
niciodată problema să nu încerci, căci însăşi existenţa ta depinde de asta. 
îmi aminteşte şi de prima dată când am plonjat de pe o faleză, ţinându-mi 
aripile strânse până în ultima secundă, navigând apoi pe deasupra coamei 
valurilor, cât să nu mă ajungă cu degetele lor de spumă, râzând în faţa 
pericolului, înspăimântată de cât de aproape fusesem. 

— Mă bucur atât de mult că ai venit! spun eu. îmi dau seama acum că 
te-am întristat foarte tare. Nu a fost nicicum intenţia mea. 

Claude îşi masează ceafa şi strâmbă din nas, gata să-mi spună că n-a 
fost niciodată trist. Cred că asta se numeşte bravadă şi nu este specifică 

sau bărbaţilor,; deşi combinaţia respectivă o face aproape inevitabilă. In 
mod normal, asta ar trebui să mă lase indiferentă, însă astăzi am nevoie 
să fie sincer. Astăzi este începutul şi sfârşitul. Mă întind şi-l prind de mână. 

Şocul pe care îl resimţim amândoi - căci văd cum îl loveşte şi pe el - 
este precum electricitatea, însă aceasta este o metaforă pe care nu i-o voi 
putea oferi niciodată, o noţiune ce nu poate fi explicată. Una din multele, 
din păcate, însă nădăjduiesc - nu, joc la risc, pariez pe însăşi viaţa mea! - 
că în cele din urmă nu va conta, că acest lucru dintre noi, acest mister, va 
fi de ajuns. 

— Linn! a spus el gâtuit în vreme ce bărbia îi tremura puţin. 

Şi el este înspăimântat. De ce să fie înspăimântătoare treaba asta? La 
ce ar folosi? 

— Linn, reia el, când am fost convins că n-ai să vrei să mă mai vezi 
niciodată, m-am simţit de parcă aş fi păşit în gol de pe o stâncă: pământul 
se îndrepta către mine cu o viteză îngrijorătoare. 

Metafora e stranie, însă emoția, prin însăşi natura ei, nu îţi îngăduie o 
abordare mai accesibilă. Nu am ajuns să stăpânesc această artă, însă 
comparaţiile lui mă impresionează întotdeauna prin precizia lor. Aş vrea 
să strig „Evrika!“ însă mă mulţumesc să spun doar: „Şi eu m-am simţit la 
fel! Exact aşa!tf 

Cealaltă mână ar vrea să-i atingă chipul, iar eu o las. El se întinde către 
ea, ca o pisică. 

Şi acesta este momentul în care ştiu că îl voi săruta, iar însuşi gândul 
acesta mă umple... Ei bine, e ca şi cum tocmai aş fi rezolvat ecuaţiile 
predictive ale lui Skivver sau, şi mai bine, ca şi cum aş fi intuit Marea 
Ecuaţie sau aş fi văzut numerele din spatele lunii şi al stelelor, al munţilor 
şi al istoriei, al artei şi morţii şi dorului, ca 

şi cum puterea mea de înţelegere ar fi suficient de mare încât să cuprindă 
Universul, de la începutul la sfârşitul timpului. 

Şi nu mă pot abţine să nu râd un pic de propria mea înfumurare, căci 
eu nu înţeleg nici prezentul, şi nu există nimic pe lume în afară de acest 
sărut. 

Amintirea s-a sfârşit, azvârlindu-mă nu în grădină, ci în viaţa reală: 
podeaua rece, dură, cămaşa de noapte şifonată, un gust amar în gură! 
Singură. Eram tulburată, dezorientată şi... Ce scârbos! Cel pe care îl 
săruta era tatăl meu. 

Mi-am sprijinit capul de pat, respirând încet, strădu- indu-mă să parez o 
emotie atât de îngrozitoare încât nu aveam puterea s-o contemplu. 

Vreme de cinci ani îmi înăbuşisem orice gând care o privea. Acelei 
Amaline Ducanahan a fanteziilor mele de copil îi luase locul un vid, un 
hău, o prăpastie prin care bătea vântul. Nu puteam umple golul acela cu 
Linn. Numele acela nu însemna nimic pentru mine! Era un surogat, un 
zero. 


Cu această singură amintire îmi sporisem cunoştinţele despre ea de o 
mie de ori. Ştiam ce senzaţie îi dădea peniţa pe care o ţinea în mână, cât 
de tare îi bătea inima la vederea tatălui meu, cum sunetele frumoase o 
mişcau. Ştiam ce simţise; fusesem ea şi simţisem eu însămi lucrurile 
acelea. 

Profunzimea acelei înţelegeri ar fi trebuit, cu siguranţă, să fie 
generatoare de empatie. Ar fi trebuit să simt un soi de legătură, vreo 
bucurie la gândul că o descoperisem, vreo dorinţă caldă, luminoasă, de 
pace sau ceva de genul ăsta. Ceva bun, măcar. Cu siguranţă nu conta ce 
fel de nuanţă de bine mă încerca, nu-i aşa? 

Pentru numele Cerurilor, doar era propria mea mamă! 

însă eu nu am simţit nimic de genul acesta. Am întrezărit emotia de la 
depărtare, am văzut cât de rea avea să fie şi am strivit-o aşa încât să nu 
mai simt absolut nimic. 

M-am ridicat cu greu şi m-am împleticit până în camera cealaltă. 

Micul meu orologiu arăta două ceasuri după miezul nopţii, însă nu-mi 
păsa dacă îl trezeam pe Orma din somn. Şi-o meritase. Am cântat acordul 
nostru o dată şi apoi încă o dată, a doua oară mai nervos. 

Vocea lui Orma a răzbătut, neaşteptat de tare: 

— Chiar mă întrebam dacă ai să mă cauţi. De ce n-ai venit în oraş? 

M-am străduit să-mi stăpânesc vocea. 

— Bănuiesc că nu ţi-ai făcut griji. 

— Griji în legătură cu ce, mai precis? 

— Unul dintre groteştii mei se comporta ciudat. îmi propusesem să 
traversez oraşul pe întuneric, dar n-am mai apucat. Nu ţi-a trecut prin 
minte că s-ar fi putut întâmpla ceva? 

A urmat o pauză cât a stat să se gândească. 

— Nu. Presupun că o să-mi spui că s-a întâmplat ceva. 

Mi-am şters ochii. Nu aveam vlagă să mă cert. l-am 
povestit tot ce se întâmplase: comportamentul straniu al Liliacului de 
Fructe, viziunea, amintirile materne. A rămas tăcut atât de multă vreme 
după ce am terminat eu de vorbit încât am ciocănit din nou în ochiul 
pisoiului. 

— Sunt aici, a spus el. E un noroc că nu ți s-a întâmplat ceva mai rău 
atunci când te-a cuprins viziunea. 

— Ai vreo sugestie în legătură cu comportamentul Liliacului de Fructe? 
am întrebat eu. 

— Pare să fie conştient de prezenţa ta, a spus Orma, însă nu înţeleg 
cum un astfel de lucru s-ar fi putut schimba în timp. Jannoula te-a văzut 
de la bun început. 

— Şi a devenit atât de puternică şi de pătrunzătoare încât a fost greu 
să scap de ea, am spus eu. S-ar putea să fie mai sigur să îl izolez pe Liliac 
acum, cât încă mai pot. 

— Nu! a spus Orma. Dacă se conformează cerinţelor tale, ar putea 
deveni o resursă mai degrabă decât o ameninţare. Sunt foarte multe 


întrebări rămase fără răspuns. De ce îl vezi? Cum te vede el pe tine? Nu 
irosi această oportunitate. Poţi induce viziuni: du-te să-l cauţi. 

Mi-am trecut degetele peste clapele spinetei. Acea ultimă sugestie era 
puţin exagerată, însă nici să-l izolez de tot pe Liliacul de Fructe nu părea o 
idee bună. 

— Poate va găsi o modalitate de a-ţi vorbi, până la urmă, spunea Orma. 

— Sau poate o să călătoresc până în Porfir cândva, o să dau de urma lui 
şi o să-i strâng mâna, am spus eu, zâmbind uşor. Dar nu înainte de vizita 
Ardmagarului Comonot, totuşi. O să fiu mult prea ocupată până atunci. 
Viridius este incapabil să supervizeze execuţia sarcinilor. 

— Asta e o idee excelentă, a spus Orma, imaginându-şi că vorbisem 
serios. Aş putea veni cu tine. Se spune că Biblia- gathonul din Porfir merită 
văzut. 

Am zâmbit la gândul obsesiei lui pentru biblioteci şi continuam să 
zâmbesc când m-am băgat în pat. N-am putut adormi; în mintea mea, mă 
şi vedeam călătorind cu unchiul meu, întâlnindu-mă cu Liliacul de Fructe şi 
obţinând, în sfârşit, nişte răspunsuri. 

Cum am stat trează până târziu în noapte şi apoi a trebuit să mă trezesc 
devreme pentru ritualul meu matinal, am dormit foarte puţin. M-am 
străduit să mă achit de îndatoriri, însă Viridius a văzut că mă chinui. 

— îţi curăţ eu peniţele, a spus el, luându-mi condeiul din mână, fără ca 
eu să mă împotrivesc. Ai să te întinzi pe canapeaua mea şi ai să tragi un 
pui de somn de jumătate de ceas. 

— Maestre, vă asigur că sunt... 

Un căscat uriaş mi-a subminat protestul. 

— Bineînţeles. însă trebuie să ne asigurăm că eşti în formă maximă 
pentru Salonul Albastru din această seară, şi nu sunt convins că ai 
ascultat cu suficientă atenţie ce ţi-am dictat. 

A cercetat pergamentul pe care notasem ideile lui componistice în timp 
ce le fredona. Sprâncenele i-au coborât şi s-a albăstrit uşor la faţă. 

— Ai notat-o în măsură ternară. Este o gavotă. Dansatorii o să se 
prăvălească unii peste alţii. 

Am vrut să-i răspund, însă ajunsesem deja lângă canapea. M-am 
prăvălit pe ea, iar explicaţia mea s-a transformat într-un vis despre Sf. 
Polypous care dansa o gavotă în trei pătrimi cu o naturaleţe desăvârşită. 
Dar, la urma urmei, el avea trei picioare. 

în seara aceea am ajuns devreme la Salonul Albastru, sperând să apuc 
să-mi prezint omagiile, să îl cunosc pe protejatul lui Viridius şi să plec 
înainte să sosească majoritatea invitaţilor. Mi-am dat seama pe dată de 
greşeală: Viridius nu ajunsese încă. Bineînţeles; era foarte probabil să 
întârzie, măscăriciul bătrân. Nu aveam să primesc puncte dacă o 
ştergeam înainte ca el să-şi facă apariţia. Nu reuşisem decât să-mi acord 
mai mult timp în care să mă simt stânjenită. 

Nu mă simţisem niciodată în largul meu la petreceri, chiar dinainte de a 


afla câte aveam de ascuns. Grupurile numeroase de oameni aproape 
necunoscuţi mă făceau să mă retrag automat în mine. M-am şi imaginat 
stând de una singură într-un colţ şi îndopându-mă cu tarte cu unt întreaga 
seară. 

Nici măcar Glisselda nu ajunsese încă; într-atât de ridicol de devreme 
venisem. Servitorii aprindeau candelabrele şi netezeau feţele de masă, 
aruncându-mi priviri furişe. Am pornit către partea din spate a salonului, 
trecând pe lângă scaunele tapisate din zona de şedere, pe lângă 
coloanele aurite, ajungând într-un spaţiu deschis, cu podea din parchet 
special conceput pentru dans. Stative pentru partituri şi taburete erau 
îngrămădite la întâmplare într-un colţ; le-am pregătit pentru un cvartet, 
nădăjduind că ce făceam era util şi nu doar excentric. 

Au sosit cinci muzicieni - Guntard, două viole, un cimpoi irlandez şi o 
darabană -, aşa că am pregătit un al cincilea stativ. Au părut încântați să 
mă vadă şi câtuşi de puţin surprinşi că asistenta profesorului de muzică 
era acolo, pregătind totul. Poate aş fi putut sta în colţul lor toată seara, 
întorcând pagina partiturilor şi aducându-le bere. 

Vin, adică. Eram la palat, doar, nu la Maimuta însorită. 

Au început să intre curtenii, strălucitori în veşmintele lor din mătăsuri şi 
brocart. Eu mă îmbrăcasem cu cea mai bună rochie a mea, din calamanco 
albastru închis cu o broderie discretă pe la tivuri, însă ceea ce trecea 
drept lux în oraş părea sărăcăcios aici. îi ştiam pe unii dintre curteni. La 
palat se angajau muzicieni profesionişti precum Guntar şi trupa, însă mulţi 
nobili tineri cochetau cu muzica. Cel mai adesea se înscriau în cor, însă 
samsamezul acela cu părul blond de vizavi de mine cânta straşnic la viola 
da gamba. 

Se numea Josef, Conte de Apsig. Mi-a surprins privirea şi şi-a trecut 
mâna prin părul de culoarea spicului, ca pentru a sublinia cât de frumos 
era. M-am uitat în altă parte. 

Samsamezii erau recunoscuţi pentru austeritate, dar chiar şi ei mă 
eclipsau aici. Neguţătorii lor se îmbrăcau în nuanţe de maro în oraş; 
curtenii purtau haine negre scumpe, reuşind să pară în acelaşi timp 
somptuoşi şi sobri. Pentru eventualitatea în care noi, goreddienii, n-am fi 
recunoscut din prima un material scump, samsamezii purtau şi ditamai 
pompoanele din dantelă prinse de manşete şi volane albe scrobite la gât. 

Prin comparaţie, curtenii Ninysh se străduiau să înglobeze toate culorile 
spectrului în ţinutele lor: broderie, panglici, pantaloni pestriţi, mătase 
strălucitoare care se iţea prin tăieturile mânecilor. Ţara lor se afla în inima 
sudului întunecat; puţine erau culorile ce se puteau vedea acolo, în afară 
de cele pe care le purtau pe ei. 

Am aruncat o privire către tichia ţuguiată de un verde aprins purtată de 
o bătrână Ninysh. Avea ochelari cu lentile groase, care îi făceau ochii să 
pară răi şi bulbucaţi. Cutele adânci de pe lângă gura mare creau impresia 
unei broaşte-râioase enorme, dezaprobatoare. 

Arăta precum Cusurgioaica, biata de ea. 
Ba nu, aceea chiar era Cusurgioaica. Nu încăpea urmă de îndoială. 


Privirea aceea nu putea fi decât a ei. Inima mi-a sărit din piept. Nu mai era 
nevoie să călătoresc până în Porfir; unul dintre groteşti stătea chiar în 
colţul opus al încăperii. 

Cusurgioaica, care era minionă, a dispărut cu totul după un pâlc de 
doamne de onoare, însă a reapărut câteva clipe mai târziu lângă un 
curtean Ninysh cu păr roşcat. Am dat să traversez încăperea până la ea. 

Nu am ajuns prea departe, însă, căci exact în clipa aceea au sosit 
Principesa Glisselda şi Principele Lucian, braţ la braţ. Mulțimea s-a tras în 
lături, creând un coridor larg pentru a-i lăsa să treacă şi n-am îndrăznit să- 
| traversez. Principesa strălucea în auriul şi albul brocartului bătut cu perle 
mărunte; a zâmbit radios către întreaga încăpere şi a îngăduit unui 
curtean Ninysh să o conducă până la locul ei. Principele Lucian, în 
vestonul stacojiu al Gărzii Reginei, nu s-a relaxat cât timp privirile 
adoratoare ale mulţimii au însoţit-o pe verişoara sa până în capătul opus 
al încăperii. 

Principesa Glisselda a ocupat canapeaua albastru închis, unde nimeni 
altcineva nu îndrăznise să se aşeze, şi a început să sporovăiască cu toată 
lumea, fără excepţie. Lucian Kiggs nu s-a aşezat, ci a rămas în picioare, 
într-o parte, scrutând cu privirea întreaga încăpere; nu părea să-şi ia 
niciodată liber de la obligaţiile profesionale. în încăperea alăturată, 
muzicienii au început în sfârşit cu o sarabandă plăcută. Am căutat-o pe 
Cusurgioaică, dar se făcuse nevăzută. 

— Alţii se pot îndoi că a fost un dragon. Nu şi eu, a spus cineva în 
spatele meu pe un ton egal, specific samsamez. 

— O, cât de îngrozitor! a exclamat o tânără. 

M-am întors şi l-am văzut pe Josef, Conte de Apsig, regalându-le pe trei 
doamne de onoare goreddiene cu o istorioară: 

— Am participat la ultima lui partidă de vânătoare, gra- usleine. Tocmai 
intrasem în Pădurea Reginei, când copoii s-au împrăştiat în toate direcţiile, 
de parcă ar fi fost douăzeci de cerbi, nu doar unul. Ne-am despărţit, unii 
apucând- o către nord, alţii către apus, fiecare grup imaginându-şi că 
Principele Rufus era cu ceilalţi, însă atunci când ne-am reîntâlnit, nu era 
nicăieri. L-am căutat până seara, apoi am chemat Garda Reginei şi am 
căutat întreaga noapte. Chiar căţeaua lui - o minunată ogăriţă tigrată pe 
nume Una - a fost cea care l-a găsit zăcând fără cap şi întins pe burtă în 
smârcurile din apropiere. 

Cele trei doamne au căscat gura de mirare. Bărbatul avea ochii de un 
albastru deschis; tenul lui nu avea nici măcar o pată sau vreun rid care să 
te ajute să-i ghiceşti vârsta. încerca, fără îndoială, să le impresioneze pe 
doamne, însă părea să spună adevărul. 

— Sunteţi sigur că a fost omorât de un dragon? Erau indicii clare în 
mlaştină? 

Josef şi-a aţintit întreaga forţă a frumuseţii lui asupra mea. Şi-a înălţat 
bărbia şi a zâmbit precum un Sfânt într-o biserică de la ţară, tot numai 
smerenie şi bunăvoință; de jur-împrejurul lui, doamnele de onoare 
bucălate ca nişte heruvimi mă fixau agitate în rochiile lor din mătase 
foşnitoare. 


— Cine altcineva te gândeşti că l-ar fi putut ucide, jupâ- niţă 
profesoară? 

Mi-am încrucişat braţele, imună la şarmul lui. 

— Tâlhari care să-i fi furat capul pentru recompensă? 

— Nu a existat nicio cerere de răscumpărare, a spus el, surâzând 
afectat. 

Heruvimii lui au surâs dimpreună cu el. 

— Fiii Sf. Ogdo, care doresc să aţâţe dragofobia înainte de sosirea 
Ardmagarului? 

A dat capul pe spate şi a râs; avea dinţi foarte albi. 

— Zău aşa, Seraphina, ai omis posibilitatea ca principele să fi zărit o 
frumoasă ciobăniţă după care să-şi fi pierdut pur şi simplu capul. 

Ceata cerească i-a răsplătit comentariul cu o simfonie de chicote. 

Eram gata să mă răsucesc pe călcâie - nu ştia nimic, asta era clar -, 
când un glas baritonal familiar a răsunat în spatele meu. 

— Jupâniţa Dombegh are dreptate. Este foarte probabil ca Fiii să-l fi 
ucis. 

M-am tras puţin în lături, îngăduindu-i Principelui Lucian să îl privească 
pe Josef drept în ochi. 

Acestuia i-a pălit zâmbetul. Principele Lucian nu luase în seamă 
insinuarea lipsită de respect la adresa unchiului său Rufus, însă cu 
siguranţă că auzise fiecare cuvânt. Contele a făcut o plecăciune 
exagerată. 

— îmi cer iertare, prinţe, dar de ce nu-i adunaţi pe Fii şi nu-i închideţi, 
dacă sunteţi atât de sigur că ei au facut-o? 

— Nu vom aresta pe nimeni fără dovezi, a spus principele, aparent 
netulburat. 

L-am văzut bătând rapid, de trei ori, din cizmă şi m-am întrebat dacă 
aveam şi eu astfel de ticuri de care nu eram conştientă. Principele a 
reluat, pe un ton la fel de degajat: 

— Arestările fără temei le-ar da Fiilor apă la moară şi i-ar scoate şi pe 
alţii din bârlog. în plus, sunt greşite din principiu. „Cel ce caută dreptatea 
trebuie să fie el însuşi drept. “ 

în clipa aceea m-am uitat la el, căci am recunoscut citatul. 

— Pontheus? 

— întocmai, a spus Principele Lucian şi a dat aprobator din cap. 

Josef a rânjit. 

— Cu tot respectul, Regentul Samsamului nu ar îngădui niciodată unui 
filosof porfirian nebun să-i influenţeze deciziile şi nici nu le-ar permite 
dragonilor să efectueze o vizită de stat în Samsam - fără a vrea să o 
jignesc pe Regina voastră, desigur. 

— Poate acesta este motivul pentru care nu Regentul Samsamului a 
fost arhitectul păcii, a spus principele pe un ton calm, continuând să bată 
din picior. Se pare că nu are niciun fel de scrupul în a profita de avantajele 
unui tratat inspirat de un porfirian nebun, fără ca el să fi suportat vreunul 


dintre riscuri. Va fi şi el prezent pentru această vizită de stat, o bătaie de 
cap în plus pentru mine - şi o spun cu toată dragostea şi tot respectul din 
lume. 

Oricât de fascinantă ar fi fost acea înfruntare între curteni, 
Cusurgioaica mi-a atras brusc privirea din încăperea alăturată. Tocmai 
accepta un pahar de porto roşiatic de la un paj. Nu puteam ajunge până la 
ea fără a mă strecura printre dansatorii care tocmai se lansaseră într-un 
levalto, ceea ce făcea ca prin aer să zboare o mulţime de membre. Am 
rămas locului, fără însă a-mi lua ochii de la ea. 

Un sunet de trompetă a făcut ca exuberantul dans să se oprească 
abrupt; trupa a amuţit brusc şi pe ringul de dans s-au înregistrat câteva 
coliziuni. Nu mi-am dezlipit privirea de Cusurgioaică să văd care era sursa 
agitaţiei, ceea ce a făcut să rămân de una singură în mijlocul culoarului 
larg care se crease încă o dată. 

Principele Lucian m-a apucat de braţ - cel drept - şi m-a tras din drum. 

în prag stătea însăşi Regina Lavonda. Avea chipul încreţit de vârstă, 
însă spatele îi era perfect drept; avea o coloană 

vertebrală de oțel, se spunea, iar ținuta sa o confirma. încă era 
înveşmântată în alb în memoria fiului ei, de la papucii din mătase până la 
văl şi boneta brodată. Mânecile ample atingeau podeaua. 

„ Glisselda a ţâşnit de pe canapea şi a făcut o plecăciune până la 
pământ. 

— Bunico! Ne onorezi cu prezenţa! 

— N-am venit să stau, Selda, şi nu sunt aici pentru mine, a spus Regina. 
Avea aceeaşi voce cu a nepoatei, însă în glasul ei se distingeau vârsta şi 
tonul poruncitor. Ţi-am mai adus câţiva oaspeţi, a spus ea, introducând în 
salon un grup de patru saarantrai, printre care şi Eskar. 

Aceştia stăteau drepţi, ca într-o formaţiune militară. Nu se osteniseră 
să se îmbrace de ocazie; clopoţeii lor nu erau suficient de strălucitori încât 
să poată fi luaţi drept bijuterii. Eskar purta şi de data asta pantaloni 
porfirieni. Toate privirile erau îndreptate asupra lor. 

— O! a chităit Glisselda. 

A făcut din nou o plecăciune, străduindu-se să-şi recapete stăpânirea 
de sine; când s-a ridicat, avea în continuare ochii mari de uimire. 

— Cărui lucru datorăm această, ăă... 

— Unui tratat semnat acum aproape patruzeci de ani, a spus Regina, 
care părea că se înalţă în timp ce se adresa întregii adunări. Am crezut, 
greşit, poate, că popoarele noastre au să se obişnuiască pur şi simplu unul 
cu celălalt, odată cu încetarea războiului. Suntem oare precum uleiul şi 
apa, de nu ne putem amesteca unii cu ceilalţi? Am greşit oare să cred că 
raţiunea şi bunacuviinţă au să învingă, în loc să-mi fi suflecat mânecile şi 
să le fi impus cu forţa? 

Fiinţele umane din încăpere aveau un aer spăşit; dra- gonii, unul 
încurcat. 

— Glisselda, vezi de oaspeţii tăi! s-a răstit Regina şi a părăsit salonul. 

Glisselda tremura vizibil. Lângă mine, Principele Lucian s-a foit 
neliniştit, apoi a murmurat: 

— Zău aşa, Selda! 

Nu se putea să-l fi auzit, însă ea şi-a înălţat bărbia ca şi cum ar fi facut- 
o, străduindu-se să imite aerul autoritar al bunicii sale. A pornit cu paşi 
mari către Eskar şi a sărutat-o pe ambii obraji. Micuța prinţesă a trebuit să 
se înalțe pe vârfuri pentru a ajunge la ea. Eskar s-a conformat cu graţie, 
înclinând capul, şi toată lumea a aplaudat. 

Apoi serata s-a reluat cu saarantraii ai căror clopoței răsunau tânguitor 
grupaţi într-o parte, asemenea unei turme speriate şi cu ceilalţi oaspeţi 
mişcându-se în cerc în jurul lor la mare distanţă. 

Şi eu am păstrat distanţa. Eskar mă ştia, însă nu voiam să risc să mă 
miroasă ceilalţi. Nu eram sigură cum ar fi reacţionat. Aş fi putut fi luată 
drept un învăţat scutit de la a purta clopoţelul sau Eskar ar fi putut să 
discute cu glas tare originea mea, putând fi auzită de întreaga adunare. 

Cu siguranţă n-ar fi făcut aşa ceva. Orma îmi spusese că încrucişarea 
speciilor încălca atât de grav ardul, încât niciunui dragon nu i-ar fi trecut 
măcar prin cap ideea că ar fi fost posibilă, darămite să o mai şi rostească 
cu glas tare. 

— Te provoc să o inviţi la dans, a spus un gentleman din spatele meu, 
întrerupându-mi şirul gândurilor. 

Preţ de o clipă, am crezut că se referea la mine. 

— Pe care? a întrebat omniprezentul Conte de Apsig. 

— Tu alegi, a râs prietenul său. 

— Nu, am vrut să spun care dintre ei este o „ea“. Sunt atât de 
bărbătoase, femelele astea de dragon! 

M-am enervat la auzul replicii lui, însă de ce am facut-o oare? La urma 
urmei, nu vorbeau despre mine, deşi, dacă 
113 
RACHEL HARTMAN 
stăteam bine să mă gândesc, într-un fel tangenţial, vorbeau şi despre 
mine. 

— Marea dificultate în ceea ce le priveşte pe aceste femei-vierme, a 
spus Josef, este dentiţia lor extrem de neconvenabilă. 

— Dentiţie? a întrebat prietenul lui, care părea cam greu de cap. 

Am simţit cum îmi iau foc obrajii. 

— Dinţi, a spus Josef, explicându-i de-a dreptul. în toate locurile 
nepotrivite, dacă înţelegi ce vreau să zic. 

— Dinti în... O! Au! 

— „Au“ este un fel blând de a pune problema. Nici masculii lor nu sunt 
mai prejos. Imaginează-ţi un harpon! Şi nu şi-ar dori nimic mai mult decât 
să ne străpungă femeile şi să le sfâşie... 

N-am mai putut suporta; am fugit ocolind ringul de dans, până când am 
dat de o fereastră pe care am deschis-o cu mâinile tremurânde, disperată 
după aer. Cu ochii închişi, mi-am imaginat liniştea grădinii mele, până 
când stânjeneala mi-a fost înlocuită de tristeţe. 

Nu fusese decât o glumă între gentlemeni, însă în ea am auzit toate 
glumele pe care le-ar fi făcut şi pe seama mea, dacă ar fi ştiut. 


9 

Naiba să-l ia pe Viridius! Nu mai puteam rămâne. Aveam să-i spun a 
doua zi că fusesem. Aveam martori. Sfântul protector al comediei a făcut, 
însă, să mă întâlnesc cu bătrânul în prag, în drum spre ieşire. Mi-a blocat 
calea cu bastonul. 

— Nu se poate să pleci deja, Seraphina! a ţipat el. Nu e nici măcar 
zece! 

— îmi cer scuze, domnule, eu... am bâiguit eu, cu glasul gâtuit, 
gesticulând disperat către adunare, în speranţa că bărbatul n-avea să-mi 
observe lacrimile din ochi. 

— Nici Lars n-a vrut să vină. Este la fel de timid ca şi tine, a spus 
Viridius pe un ton necaracteristic de blând. Ţi-ai prezentat omagiile 
principesei şi principelui? Nu? Ei bine, trebuie să faci măcar atâta lucru. 

M-a prins de braţul drept cu mâna bandajată, sprijinin- du-se în baston 
cu cealaltă. M-a îndrumat către canapeaua Principesei Glisselda, care 
strălucea asemenea unei stele pe fundalul albastru al tapiţeriei, în vreme 
ce curtenii orbitau în jurul ei precum planetele. Am aşteptat să ne vină 
rândul şi atunci Viridius m-a împins în faţă. 

— Infantă, a spus acesta, făcând o plecăciune, această tânără 
fermecătoare are foarte mult de lucru - pentru mine - însă i-am explicat 
cât se poate de limpede că ar fi un gest de o impoliteţe impardonabilă să 
plece înainte de a-şi fi prezentat omagiile. 

Glisselda mi-a zâmbit larg. 

— Ai venit! Millie şi cu mine am pus pariu dacă ai să vii sau nu. Acum îi 
datorez o zi liberă în plus, dar mă bucur. L-ai cunoscut pe vărul meu 
Lucian? 

Am deschis gura s-o asigur că îl cunoscusem, însă ea îl chema deja pe 
principe să i se alăture. 

— Lucian! Te întrebai cum de am ajuns să nutresc brusc opinii atât de 
interesante despre dragoni. Ei bine, ea este sfetnicul meu în problematica 
dragonilor! 

Principele părea încordat. Primul meu gând a fost că se simţise jignit, 
că fusesem nepoliticoasă fără ca măcar să-mi dau seama, însă în acel 
moment l-am văzut uitându-se la Eskar şi la micul ei grup, cum stăteau 
fără rost într-un colţ din apropiere. Poate că se simţea stânjenit de faptul 
că principesa discuta despre „problematica dragonilor! atât de tare, la o 
distanţă de la care putea fi auzită de dragonii adevăraţi, vii, pe care se 
prefăcea că nu-i vede. 

Principesa Glisselda părea uluită de stânjeneala care plutea în aer, de 
parcă ar fi fost un miros pe care nu-l mai simţise niciodată. M-am uitat la 
Principele Lucian, însă acesta privea fix în altă direcţie. îndrăzneam eu să 
spun lucrurilor pe nume, când el n-o făcuse? 

Aş fi putut vorbi de dragul lui Orma. 

Am spus: 

— Majestate, fie-mi iertată îndrăzneala. Am arătat cu privirea în direcţia 


saarantrailor. S-ar potrivi firii binevoitoare a Domniei Voastre să-i invitaţi 
pe saarantrai să se aşeze lângă Domnia Voastră, sau, şi mai bine, să 
dansaţi o măsură cu unul dintre ei. 

Glisselda a îngheţat. Discuţia teoretică despre neamul dragonilor era 
un lucru; să interacţioneze cu ei era cu totul altceva. l-a aruncat vărului ei 
o privire îngrozită. 

— Are dreptate, Selda, a spus acesta. Curtea îţi urmează exemplul. 

— Ştiu asta! s-a burzuluit prinţesa. Dar ce să... Cum să... Nu pot pur şi 
simplu să... 

— Trebuie! a spus Principele Lucian pe un ton ferm. 

Ardmagarul Comonot soseşte peste opt zile şi atunci ce-o 
să facem? N-o putem face de râs pe bunica. A tras de tivul 
mânecilor de la veston, îndreptându-le. O să încep eu, dacă 
îti este mai uşor. 

* > 

— O, da, îţi mulţumesc, Lucian! Bineînţeles că e mai uşor, a spus ea, 
uşurată. E mult mai bun la genul ăsta de lucruri decât mine, Phina. De 
aceea îmi va fi atât de util să mă mărit cu el; înţelege chestiunile practice 
şi oamenii de rând. La urma urmei, este un bastard. 

La început am fost uimită că îi spunea propriului logodnic bastard pe un 
ton atât de degajat, fără ca el să fie deran- 

jat, până când i-am văzut ochii. îl deranja. îl deranja foarte tare, însă poate 
că simţea că nu are dreptul să protesteze. 

Ştiam cum era. Mi-am îngăduit cel mai mărunt dintre sentimentele 
mărunte. înţelegere. Da. Asta era. 

Principele şi-a recuperat demnitatea, care era considerabilă; ca militar, 
ştia cum să se poarte. S-a apropiat de Eskar aşa cum un om cu capul pe 
umeri s-ar apropia de o bestie diabolică şuierătoare care scuipă flăcări: cu 
un calm precaut şi cu extrem de multă stăpânire de sine. în tot restul 
salonului, conversațiile trenau sau erau întrerupte pe măsură ce capetele 
se întorceau către prinţ. Eu însămi mi-am dat seama că îmi ţin respiraţia; 
cu siguranţă nu eram singura. 

A făcut o plecăciune elegantă. 

— Doamnă Subsecretar, a spus el, în auzul întregii încăperi amuţite, aţi 
vrea să mă însoţiţi într-o galiardă? 

Eskar a scrutat mulţimea, ca şi cum l-ar fi căutat pe autorul acelei 
farse, însă a spus: 

— Cred că o voi face. 

L-a luat de braţ. Caftanul ei Zibou fuchsia strălucea violent prin 
contrast cu stacojiul hainelor lui. Toată lumea a răsuflat cu zgomot. 

Am mai rămas câteva minute să-i privesc cum dansează, zâmbind în 
sinea mea. Pacea aceasta era realizabilă. Nu era nevoie decât de 
disponibilitate. l-am mulţumit în gând Principelui Lucian pentru atitudinea 
hotărâtă. l-am surprins privirea lui Viridius, aflat în celălalt capăt al 
încăperii. A părut să înţeleagă şi mi-a făcut semn că pot pleca. M-am 
răsucit pe călcâie, fericită să fi contribuit la ceva pozitiv, dar mai cu seamă 
uşurată să las în urmă mulţimea şi flecăreala. îngrijorarea - sau, mai 


degrabă, perspectiva de a scăpa în sfârşit de ea - m-a împins către uşă ca 
pe o 

bulă de aer către suprafaţa unui lac. Holul promitea să-mi ofere spaţiu să 
respir. 

M-am repezit pe coridor cu o viteză atât de mare, încât aproape că m- 
am ciocnit de Lady Corongi, guvernanta Principesei Glisselda. 

e 

Opt 

Lady Corongi era o femeie mică de statură, bătrână şi demodată. 
Testemelul îi era foarte apretat, iar vălul cu trenă - ieşit din modă de un 
deceniu - era rigidizat cu atât de multă sârmă încât ar fi putut scoate ochii 
cuiva cu el. Mânecile îi acopereau complet mâinile, ceea ce făcea ca 
mâncatul şi scrisul să fie o provocare, însă femeia aparţinea unei şcoli 
străvechi pentru care ritualurile elaborate echivalau cu bunele maniere. 
îmbrăcămintea care stânjenea funcţionarea elementară aparent îi oferea 
şi mai multe ocazii pentru face nazuri. 

M-a privit uluită. în spatele vălului, ochii îi ieşeau în orbite iar buzele 
pictate i se ţuguiaseră într-un boboc de trandafir afectat şi dezaprobator. 
Nu a rostit niciun cuvânt; eu trebuia să îmi cer scuze, de vreme ce în mod 
evident eu eram cea complet lipsită de maniere. 

Am făcut o reverență aşa de adâncă încât aproape că mi-am pierdut 
echilibrul. Ea şi-a dat ochii peste cap, văzând cum mă clatin. 

— îmi cer scuze, milady! am spus. 

— Mă uimeşte să văd că o maimuţă împiedicată ca dumneata are voie 
să se perinde atât de liber pe coridoare, a pufnit ea. Nu ai un îngrijitor? Nu 
te ţine nimeni în lesă? 

Nădăjduisem să vorbesc cu ea despre educaţia prinţesei. Faptul că o 
văzusem pe Glisselda atât de intimidată 

de saarantraii adevăraţi nu făcuse decât să-mi stimuleze impulsul de a 
vorbi, însă în clipa aceea mă simţeam eu însămi intimidată. 

Lady Corongi şi-a strâmbat buzele într-un rânjet şi a trecut pe lângă 
mine, împingându-mă din drum cu un cot în coaste. Nu a înaintat decât 
doi paşi înainte de a se întoarce brusc: 

— Cum ziceai că te cheamă, fetiţă? 

Am plonjat instantaneu într-o semi-reverenţă. 

— Seraphina, milady. îi predau Principesei Glisselda... 

— Lecţii de clavecin. Da, a pomenit de tine. A spus că eşti deşteaptă. S- 
a postat din nou în faţa mea, şi-a ridicat vălul pentru a vedea mai bine şi 
mi-a cercetat chipul cu ochii ei albaştri pătrunzători. De asta îi umpli capul 
cu prostii despre dragoni? Pentru că eşti atât de deşteaptă? 

Lucrul despre care voisem să-i vorbesc fusese pus pe tapet, fără să fie 
nevoie să duc eu însămi discuţia în direcţia respectivă. M-am străduit s-o 
liniştesc: 

— Nu ţine de deşteptăciune, milady, ci de expunere. Tatăl meu, după 
cum poate ştiţi, este expertul Coroanei în chestiunea Tratatului Comonot. 


Eu însămi am avut mulţi ani un preceptor dragon. Am un soi de intuiţie... 

— Că dragonii ne consideră nişte simple insecte? Asta este o intuiţie? 
9 

Stătea atât de aproape încât îi vedeam machiajul con- densându-se în 
încreţiturile feţei şi îi simţeam parfumul Ninysh greu. 

— Eu mă străduiesc să-i dau celei de a doua moştenitoare încredere în 
sine, să o fac să fie mândră de poporul ei şi de victoria acestuia împotriva 
neamului dragonilor. 

— Aceea nu este încredere. Este dispreţ, am spus, începând să-mi 
placă argumentaţia. Ar fi trebuit să-i fi văzut panica mai devreme doar la 
gândul de a fi nevoită 

să vorbească cu saarantraii. Este dezgustată şi înspăimântată. într-o zi va 
ajunge regină; nu îşi poate permite să fie nici una, nici alta. 

Lady Corongi şi-a împreunat degetul cel mare şi indexul într-un cerc şi 
şi le-a dus la inimă: semnul Sf. Ogdo. 

— Când va ajunge regină, Cerul să ne ajute, vom încheia acest conflict 
aşa cum ar fi trebuit să-l încheiem, în loc să cădem la pace ca nişte laşi. 

S-a răsucit pe călcâie şi a păşit mândră în Salonul Albastru. 

* 

întâlnirea cu Lady Corongi m-a lăsat extrem de agitată. M-am întors în 
apartamentul meu, am exersat la spinetă şi lăută pentru a mă calma şi m- 
am băgat în pat după multe ceasuri, fără să mă simt încă obosită. 

Trebuia, desigur, să îmi îngrijesc grădina, însă nu puteam face acest 
lucru stând întinsă. Jumătate dintre groteşti dormeau deja când am ajuns 
la ei. Chiar şi Liliacul de Fructe hoinărea de colo-colo visător. L-am depăşit 
în vârful picioarelor şi l-am lăsat în pace. 

Când am ajuns la Grădina de Trandafiri, am privit-o îndelung pe 
Cusurgioaica, ce trăgea în păduchii de plante cu o arbaletă minusculă. Eu 
uitasem complet că o văzusem la serată, însă o parte mai profundă a 
minţii mele îşi amintea. Era îmbrăcată cu rochia din catifea verde pe care 
o purtase în seara aceea. De fapt, întreaga ei persoană părea mai bine 
conturată şi mai prezentă, mai trupeşă şi mai robustă. Să fi fost aceea 
dovada că o văzusem cu adevărat sau doar semnul că aşa credeam? 

Dacă aş fi prins-o de mâini chiar în clipa aceea, ce-aş fi văzut? Dacă s- 
ar fi aflat tot Salonul Albastru, l-aş fi 

recunoscut imediat. Am simţit o mustrare de conştiinţă la gândul de ao 
spiona intenţionat, însă curiozitatea a învins. Trebuia să ştiu. 

Cusurgioaica mi-a întins mâinile fără să se împotrivească. Am pătruns 
în viziune simţindu-mă de parcă aş fi fost trasă printr-o scurgere şi 
scuipată în lume. 

încăperea prost luminată care se deschidea dinaintea ochiului meu din 
viziune nu era Salonul Albastru, lucru care m-a nedumerit preţ de o clipă. 
Trecuseră ceasuri întregi; poate că se dusese acasă. Priveam în interiorul 
unui budoar minuscul: mobilier greu sculptat într-un stil mai vechi, 
baldachin (gol), rafturi cu cărţi, o statuie stranie, toate luminate doar de 


focul din cămin. Nu arăta ca o cameră din palat, dar poate că avea o casă 
în oraş. 

Unde era, totuşi? 

— Cine e acolo? a întrebat dintr-odată, cât pe ce să mă scoată cu totul 
din viziune de spaimă. 

Forma pe care o luasem drept statuie s-a mişcat, se mişca, încetişor, 
cu un braţ ridicat, pipăind aerul din jur de parcă ar fi fost oarbă sau ca şi 
cum ar fi căutat ceva invizibil. 

— Nu ştiu cine eşti, a mârâit bătrâna de dedesubt, dar ai două opţiuni: 
să te prezinţi sau să aştepţi să te găsesc eu. Crede-mă că nu o vrei pe a 
doua. Nu-mi pasă că e miezul nopţii. O să vin după tine şi o să te fac să-ţi 
pară rău. 

Tot nu reuşeam s-o recunosc. M-am gândit că de vină era flacăra din 
cămin, dar nu era numai iluminatul slab. Arăta diferit. 

Era dezbrăcată şi mult mai slabă decât părea cu rochia pe ea. De fapt, 
părea aproape băieţoasă. Să fi fost decolteul ei impunător alcătuit numai 
din vătuială? în mod evident, o surprinsesem în mijlocul pregătirilor de 
culcare şi, deşi mă simţeam complet stânjenită, nu eram în stare să-mi iau 

ochii de la ea. Te-ai fi gândit că o doamnă atât de nobilă, fie ea şi cu sâni 
falşi, ar fi avut nişte servitori care s-o dezbrace. 

Apoi am înţeles de ce nu avea, iar uluirea m-a azvârlit afară din 
viziune, făcându-mă să redevin eu însămi. 

Mă simţeam de parcă aş fi căzut în propriul meu pat de la o înălţime 
considerabilă; eram ameţită şi dezorientată, iar gândul a ceea ce văzusem 
îmi dădea fiori. 

Avea o coadă, una scurtă şi groasă, acoperită cu solzi din argint. 

Solzi întocmai ca ai mei. 


Mi-am tras aşternuturile până peste cap şi am zăcut aşa, tremurând, 
îngrozită de ceea ce văzusem, încă şi mai îngrozită de propria mea groază 
şi, în mod absurd, emoţionată la gândul implicaţiilor. 

Era pe jumătate dragon. Cu siguranţă nu exista altă explicaţie pentru 
solzii aceia. 

Nu eram singura de felul meu! Dacă Cusurgioaica era pe jumătate 
dragon, oare asta însemna că şi restul groteştilor erau? Brusc, toţi cornii şi 
barbişoanele şi aripile atavice din grădina mea au căpătat un sens. Eu 
scăpasem uşor, doar cu nişte viziuni, câţiva solzi şi, când şi când, cu câte 
un viscol de amintiri materne. 

Eram tot trează un ceas mai târziu, când s-a auzit o bubuitură în uşă. 

— Deschide deîndată uşa sau am să-l aduc pe intendent s-o deschidă! 

Vocea Cusurgioaicei era perfect recognoscibilă, chiar şi prin uşă. M-am 
ridicat şi am traversat salonul, pregătin- du-mi explicaţia. Liliacul de 
Fructe îmi simţise prezenţa, însă nimeni altcineva dintr-o viziune n-o mai 
făcuse. Ce se 

schimbase? Faptul că o văzusem în lumea reală? Că fuseserăm atât de 


aproape una de alta? Dacă aş fi ştiut că mă poate identifica, nu aş fi 
spionat-o niciodată. 

Nu îmi rămânea nimic altceva de făcut decât să-mi cer scuze. Am 
deschis uşa, pregătită să fac exact asta. 

M-a lovit drept în faţă. Au urmat stele verzi şi un val de durere. 

M-am tras un pas în spate, clătinându-mă, vag conştientă de sângele 
care îmi şiroia din nas. Cusurgioaica stătea în prag, fluturând ditamai 
ceaslovul - arma folosită - răsu- flând greu în vreme ce ochii îi scăpărau 
nebuneşte. 

A pălit când m-a văzut sângerând, lucru pe care l-am interpretat greşit 
ca pe un semn de îndurare. 

— Cum ai reuşit? a mârâit ea printre dinţii încleştaţi, apropiindu-se şi 
lovindu-mă cu piciorul în tibie. 

A dat să mă lovească din nou în faţă, dar am reuşit să mă feresc. 
Mişcarea braţulului ei a lăsat în urmă un val absurd de parfum de liliac. 

— De ce mă spionezi? 

— Ngblaaa! am îngăimat eu. 

Nu era cea mai raţională explicaţie pe care o oferisem vreodată, însă 
nu eram obişnuită să vorbesc cu faţa plină de sânge. 

A încetat să mă mai lovească şi a închis uşa. Preţ de o clipă, m-am 
temut că asta ar fi putut însemna că plănu- ieşte ceva şi mai rău, însă ea 
a udat o cârpă în lavoar şi mi-a întins-o, făcând semn către nasul meu. S-a 
aşezat pe bancheta spinetei cât timp mi-am tamponat faţa. Gura ei de 
broască se ridica şi cobora, oscilând între dezgust, iritare, amuzament şi 
înapoi. Acum era îmbrăcată, evident, iar silueta ei îşi recăpătase 
demnitatea solidă. 

Cum reuşea să şadă pe coada aceea? Mi-am făcut de lucru cu sângele 
de pe cămaşa de noapte, doar ca să nu fiu tentată să mă holbez la ea. 

— lertaţi-mă, lady! am spus, ducându-mi din nou cârpa înroşită la nas. 
Nici măcar nu ştiu cine sunteţi. 

A ridicat brusc din sprâncene într-o expresie de surpriză. 

— Aşa carevasăzică! Ei bine, eu ştiu cine eşti dumneata, jupână 
Dombegh. L-am cunoscut pe tatăl dumitale. Este un avocat excelent, un 
bărbat bun şi omenos. 

Expresia i-a redevenit severă. 

— Nădăjduiesc că îi semeni în privinţa discreţiei. Să nu spui nimănui! 

— Ce să nu spun nimănui? Că aţi venit în creierii nopţii să mă 
cotonogiţi? 

A făcut abstracţie de replica mea; îmi cerceta chipul. 

— Poate că nu ai înţeles ce ai văzut. 

— Poate că nu am văzut nimic. 

— Mincinoaso! Mi-am urmat stomacul până aici, iar stomacul meu nu se 
înşală niciodată. 

Cuvântul „mincinoaso“ mi-a ars timpanul. M-am foit pe scaun. 

— Cum aţi ştiut că sunteţi urmărită? Mă puteaţi vedea? 

— Nu. Am simţit o prezenţă - nişte ochi aţintiţi asupra mea? Nu pot 
explica - n-am mai simţit niciodată aşa ceva. A fost vrăjitorie la mijloc? Nu 


cred în treburi dintr-astea, dar, la urma urmei, îmi închipui că sunt şi 
oameni care nu cred în existenţa unora ca mine. Şi-a încrucişat braţele 
peste pieptul umflat artificial. Mi-am pierdut răbdarea. Ce ai făcut şi cum 
ai făcut-o? 

Am netezit cârpa însângerată şi mi-am suflat nasul deznădăjduită. 
Interiorul nasului meu mirosea a fier. îi datoram o explicaţie, poate chiar 
adevărul. Era un metis, la fel ca mine; trebuie să se fi simţit absolut 
singură. Aş fi putut să-i demonstrez că nu era aşa doar suflecându-mi 
mâneca şi arătându-i solzii. 

Visasem la momentul acela, însă atunci, când sosise, mă lăsase vocea. 
Greutatea însăşi a intenţiei îmi apăsa pieptul. Nu eram în stare. Ceva mă 
împiedica s-o fac. Cerurile aveau să se prăvălească peste mine. Aveam să- 
mi suflec mâneca şi să izbucnesc în flăcări. Manşeta cămăşii de noapte 
era dezlegată. Am ridicat mâna şi am lăsat mâneca să-mi alunece de pe 
încheietură, dezvelindu-mi braţul până la cot. 

S-a blocat şi, preţ de o clipă, am avut senzaţia că timpul s-a oprit în loc. 

Se holba cu ochii ieşiţi din orbite. Tăcea de atât de mult timp încât am 
început să mă îndoiesc că văzusem cu adevărat ceea ce văzusem. Poate 
fusese doar o iluzie optică sau eu eram atât de disperată să ştiu că mai 
există şi alţii ca mine, încât îmi inchipuisem totul. Am coborât braţul şi l- 
am acoperit la loc, ruşinată. 

— Nu pot să cred! a spus ea în cele din urmă. Nu mai este nimeni aşa. 
Trebuie să fie vreun soi de şiretlic. 

— Vă asigur că nu este. Eu sunt... ce sunteţi şi domnia voastră. 

Ea evitase expresia „corcitură de dragon"; eu m-am trezit absurd de 
stânjenită s-o rostesc. 

— Te aştepţi să cred că ai o coadă? a spus ea, întinzindu-şi gâtul ca să 
se poată uita la spatele meu. 

— Nu, am răspuns, ruşinată de privirea ei iscoditoare. Doar nişte solzi 
pe braţ şi pe talie. 

Gura i s-a strâmbat intr-un zâmbet dispreţuitor. 

— îţi este îngrozitor de milă de tine, bănuiesc. 

Am simtit că-mi ia foc fata. 

9 9 

— Poate nu este la fel de grav ca o coadă, dar eu... 

— Da, da, biata de tine! Ţi-e greu să şezi şi ai nevoie de haine croite 
special încât să pară că ai un corp uman adevărat pe sub ele. Trebuie să fi 
trăit enorm de multă vre- 

me convinsă că eşti singură pe lume. O, nu, îmi cer scuze, despre mine 
era vorba. 

M-am simţit de parcă mi-ar fi dat o palmă. Oricare ar fi fost reacţia la 
care mă aşteptam, cu siguranţă nu era ostilitate. 

Mi-a aruncat o căutătură încruntată. 

— Tot nu m-ai făcut să înţeleg cum de poţi spiona lumea. 

—Nu o fac intenţionat. Am viziuni. în mod normal, nimeni din viziunile 


mele nu este conştient de prezenţa mea. 

Nu i-am dat detalii. Nu avea nevoie să ştie că o puteam vedea ori de 
câte ori doream. Lasă să se creadă specială, capabilă să-mi răsară în 
minte nechemată, singura care mă putea percepe. 

Nu aveam s-o mai spionez niciodată în mod intenţionat, îmi învăţasem 
lecţia. 

O parte din încruntarea expresiei ei s-a rispit; după toate aparențele, 
ciudăţeniile minţii mele nu erau la fel de enervante ca solzii mei. 

— Am şi eu ceva asemănător, a spus ea. O capacitate de a prevedea 
lucruri pe termen foarte, foarte scurt. In esenţă, este o abilitate 
neomenească de a mă afla în locul potrivit la momentul potrivit. 

— La asta vă refereaţi când vorbeaţi de stomacul dumneavoastră? am 
îndrăznit eu să întreb. 

Şi-a pus o mână pe burta vătuită. 

— Nu este magie. Seamănă mai degrabă cu indigestia, în mod normal, 
instrucţiunile pe care mi le dă sunt vagi sau simple - întoarce aici, evită 
stridiile -, dar am avut una destul de puternică ce-mi spunea că aveam să- 
| găsesc pe cel căruia îi aparţineau ochii aceia invizibili. 

S-a aplecat către mine, iar cutele din colţurile gurii i s-au adâncit într-o 
expresie fioroasă. 

— Să nu mai faci asta niciodată! 

— Aveţi cuvântul meu! am chiţăit eu. 

— Nu te pot lăsa să-mi tropăi prin minte. 

M-am gândit la Liliacul de Fructe şi la Jannoula şi am simţit un soi de 
înţelegere. 

— Dacă are vreo importanţă, eu văd oamenii doar de sus, cum i-ar 
vedea o vrabie. Nu pot citi gândurile - altfel as sti cum vă cheamă. 

9 9 

Expresia i s-a îndulcit uşor. 

— Doamna Okra Carmine, a spus ea, înclinând capul. Eu sunt 
ambasadorul Ninysh în Goredd. 

Toată mânia părea s-o fi părăsit-o în sfârşit. S-a ridicat să plece, dar s-a 
oprit cu mâna pe clanţă. 

— lartă-mă dacă am fost lipsită de diplomaţie, jupâniţă Dombegh. 
Reacţionez nefericit la surprize. 

„Nefericit*! era un eufemism, însă i-am spus: „Desigur!* şi i-am 
înapoiat cartea, pe care o uitase pe bancheta spi- netei. 

A pipăit absentă cotorul din piele, clătinând din cap. 

— Trebuie să recunosc, este înspăimântător să afli că tatăl dumitale, 
care iubeşte legea mai presus de orice, a batjocorit-o atât de îngrozitor 
înhăitându-se cu mama dumitale. 

— Nu a ştiut ce era ea până când a murit în chinurile facerii. 

— A! a exclamat fixând cu privirea un punct din apropiere. Bietul de el! 

Am închis uşa în urma ei şi m-am uitat la orologiul meu quiguti. Aş mai 
fi putut închide ochii puţin înainte de venirea zorilor, cu condiţia să mă 
bag imediat în pat. M-am foit şi m-am zvârcolit azvârlind păturile vreme 
de un ceas, tulburată şi incapabilă să-mi alung gândurile. Cum să mai fi 


putut dormi vreodată? 

Liliacul de Fructe care se cocoţa în copaci în Porfir era la fel ca mine. 
Fratele meu Băiatul Gălăgios cânta la cimpoi pe acoperişurile din 
Samsam. Nag şi Nagini alergau prin nisip pe undeva. Plăcintă cu Mere cel 
puternic lenevea în mlaştina lui. Temuta Miserere se lupta cu tâlharii, 
pizmaşa Jannoula complota, iar restul locatarilor grădinii băteau lumea în 
lung şi-n lat şi erau ai mei. împrăştiaţi peste tot şi ciudaţi - unii dintre noi 
sceptici şi furioşi - toţi eram un neam. 

lar eu mă găseam în centrul acestei roţi uriaşe. Puteam să-i aduc pe 
toţi laolaltă. într-un fel, o făcusem deja. 

Nouă 

Bineînţeles, nu puteam fugi în căutarea neamului meu. Aveam o slujbă. 
Viridius îmi cerea să stau până târziu în noapte şi să vin devreme 
dimineaţa. De abia dacă apucam să văd de grădină cum trebuie, să-i prind 
mâinile Liliacului de Fructe şi să aflu unde anume se găsea era în afara 
oricărei discuţii. Mi-am promis că aveam să-l caut mai târziu, odată trecut 
Ajunul Tratatului. Liliacul de Fructe s-a ţinut de partea lui de înţelegere şi 
nu mi-a făcut greutăţi, cu toate că ochii lui negri îmi cercetau chipul atunci 
când îl vizitam şi bănuiam că ce se auzea foşnind din tufăriş era el 
urmărindu-mă prin grădină. 

Lipsa somnului şi nasul vânăt şi umflat mă transformaseră într-o 
profesoară de muzică ursuză, ceea ce făcea ca zilele să se scurgă greu. 
Muzicienii mei nu erau deranjaţi; erau obişnuiţi cu Viridius, a cărui 
irascibilitate nu cunoştea limite. însuşi maestrul mă găsea amuzantă. Cu 
cât mârâiam mai mult, cu atât se înveselea el mai tare, până când 
aproape că începea să chicotească. Chiar şi aşa, nu a insistat să mai 
particip şi la alte serate sau să stabilească o întâlnire între mine şi Lars, 
geniul megaharmoniumului mecanic. Umbla în vârful picioarelor pe lângă 
mine, iar eu îl lăsam s-o facă. 

Tot mai aveam de finalizat programele pentru concertul de primire a 
Generalului Comonot şi reprezentațiile pentru 

Ajunul Tratatului. Comonot avea să sosească cu cinci zile înainte de 
aniversarea tratatului său. îşi dorea să experimenteze puţin din ceea ce 
noi goreddienii numim Săptămâna Aurită: o serie de sărbători care 
începea cu Speculus, cea mai lungă noapte a anului. Era anotimpul 
împăcării şi al strângerii laolaltă - pentru mari acte caritabile şi pentru 
festinuri şi mai mari; pentru a da ocol Casei de Aur şi a te ruga ca Sf. 
Eustace să-şi ţină mâinile unde trebuie şi anul următor; pentru a urmări 
Piesele Aurite şi a merge cu pantomima din uşă în uşă; pentru a face 
promisiuni grandioase pentru anul ce vine şi a cere Cerurilor favoruri, 
întâmplarea făcuse ca Regina Lavonda să cadă la pace cu Comonot în 
timpul Săptămânii Aurite, aşa încât se serba şi 'tratatul de Ajunul 
Tratatului, când stăteam treji întreaga noapte, şi Ziua Tratatului, când 
dormeam cu toţii ca să ne revenim. Aceste sărbători marcau noul an. 

Umplusem jumătate din program cu studenţii lui Viridius la 


recomandarea sa, privelişte nemaivăzută. Dragul lui Lars a primit o poziţie 
dintre cele mai bune, cu toate că bătrânul a bombănit: „Să-mi amintiţi să-i 
spun că trebuie să cânte!", ceea ce nu era întocmai încurajator. Era mult 
timp de umplut, cu precădere în Ajunul Tratatului, şi eu încă nu 
programasem suficiente audiții. Mi-am petrecut câteva zile citind alte 
solicitări de la posibili interpreţi şi audiindu-i. Unii erau excelenți; mulţi 
erau groaznici. Avea să fie greu să umplu o noapte întreagă, dacă nu mă 
hotărâm să repet nişte numere. Nădăjduisem la mai multă varietate. 

O solicitare apărea iar şi iar în vârful stivei: o trupă de dansatori de 
pygegyria. Trebuia să fie aceeaşi cu cea pe care o refuzasem la funeralii, 
asta dacă nu cumva avea loc un festival de pygegyria în oraş. Nu aveam 
nici cea mai mică intenţie să-i audiez; nu avea niciun rost. Principesa 
Dionne şi Lady Corongi de abia dacă tolerau dansurile 
131 
RACHEL HARTMAN 
noastre tradiţionale goreddiene, care le îngăduiau tinerelor să se amuze 
mai mult decât era cuviincios. (Ştiam asta de la Principesa Glisselda, care 
era ea însăşi deranjată de atitudinea mamei şi a guvernantei sale.) Nici nu 
voiam să-mi închipui ce ar fi înţeles dintr-un dans străin care avea 
reputaţia de a fi cam îndrăzneţ. 

Am rupt cererea în bucăţi şi am aruncat-o în foc. Mi-am reamintit foarte 
clar gestul atunci când o solicitare pygegyria a apărut din nou în vârful 
grămezii a doua zi. 


%4 
KS 


Uneori, Viridius mă lăsa să-mi iau câteva zile libere pentru lecțiile cu 
Orma. M-am gândit că merit o pauză cu trei zile înainte de sosirea lui 
Comonot şi s-a dezlănţuit haosul. M-am îmbrăcat gros, mi-am azvârlit 
lăuta pe umăr, mi-am vârât flautul în traistă şi am pornit-o către 
Conservatorul Sf. Ida la prima oră a dimineţii. Numai că nu săream într-un 
picior, atât de uşurată mă simţeam. larna nu-şi ascuţise colții încă; gheaţa 
de pe acoperişuri se topea la primul sărut al soarelui. Mi-am cumpărat 
micul dejun pe chei, cremă de peşte şi un pahar cu ceai. Am făcut un ocol 
prin Piaţa Sf. Willibald, care era acoperită, aglomerată şi încălzită. Inima 
mi s-a înveselit la vederea panglicilor ninysh ţipătoare, am râs de 
giumbuşlucurile unui câine care fura tăieţei şi m-am minunat de bucăţile 
enorme de şuncă puse la sărat. Era bine să fiu un chip oarecare din 
mulţime, să-mi clătesc ochii cu strălucirea banalului. 

Dar vai, nu mai eram la fel de anonimă ca pe vremuri. Un vânzător de 
mere mi-a strigat râzând când am trecut pe lângă el: „Cântă-ne ceva, 
drăguţo!“ Am presupus că îmi remarcase lăuta care atârna la vedere, dar 
el a mimat 

cântatul la flaut. Flautul era înfăşurat şi îndesat în traistă şi n-ar fi avut 
cum să-l vadă. Mă recunoscuse de la funeralii. 

în momentul acela, mulţimea s-a tras în lături dinaintea mea precum o 
cortină şi iată-mă în faţă la Fraţii Broa- dwick. Postăvari. Taraba lor era 
încărcată cu vârf cu stofe împăturite. însuşi Thomas Broadwick îşi înclina 
chipiul ţuguiat dinaintea unei matroane late în şolduri, fericita nouă 


posesoare a câtorva metri de pânză. 

Şi-a înălţat privirea şi ochii ni s-au înfruntat vreme îndelungată, de 
parcă timpul s-ar fi oprit. 

Mi-a trecut prin minte să-l abordez, să merg drept la el şi să-i spun că 
văzusem lumina şi că mă dezisesem de apucăturile de iubitoare de 
quigutli. în aceeaşi clipă, însă, mi-am amintit că figurina sub formă de 
şopârlă era tot în punga mea; nu mă sinchisisem să o scot de acolo. 
Gândul acela m-a făcut să ezit prea mult. 

A mijit ochii, de parcă vinovăția mi s-ar fi citit clar pe faţă. Ratasem 
ocazia de a juca la cacealma. 

M-am întors şi m-am afundat în cea mai densă parte a mulţimii, 
trăgându-mi lăuta în faţă ca s-o feresc de lovituri. Piaţa se întindea pe trei 
cvartale, ceea ce îmi oferea un spaţiu amplu în care să mă fac nevăzută. 
M-am pitit pe după taraba unui arămar şi m-am uitat în urmă printre 
ibricele strălucitoare. 

Era acolo, mişcându-se încet şi calculat prin mulţime, de parcă ar fi 
înaintat prin apă adâncă. Slavă Tuturorsfinţilor că era înalt, iar chipiul 
tuguiat îi mai adăuga cinci centimetri de-un verde aprins. Cu siguranţă 
avea să-mi fie mai uşor mie să-l văd pe el decât invers. Mi-am reluat 
drumul prin pasaj. 

Schimbam întruna direcţia, însă el era acolo ori de câte ori mă 
întorceam, de fiecare dată puţin mai aproape. Avea să mă ajungă din 
urmă înainte ca eu să fi găsit ieşirea, asta 

dacă nu o luam la fugă, ceea ce ar fi putut atrage atenţia întregii pieţe. 
Numai un hoţ fuge printr-o piaţă. 

Am început să asud. Vocile negustorilor răsunau pe sub cupolele 
boltite, însă dincolo de zumzetul surd se mai distingea un sunet, unul mai 
ascuţit, pătrunzător. 

Mie, una, îmi suna ca un mod binevenit de distragere a atenţiei. 

9 

Am dat colţul şi am văzut doi Fii ai Sf. Ogdo stând pe buza unei fântâni 
arteziene. Unul declama, în vreme ce al doilea stătea lângă el, cu o alură 
de dur şi ţinând de şase în cazul în care şi-ar fi făcut apariţia Garda. Am 
ocolit mulţimea şi m-am pitit în spatele unui cizmar gras - judecând după 
şorţul de piele şi după sule - de unde îl puteam pândi pe Thomas fără ca el 
să mă vadă. Aşa cum sperasem, Thomas s-a oprit în loc la vederea Fiului 
cu panaş negru care se foia ţanţoş pe buza fântânii. îl asculta cu gura 
căscată, laolaltă cu restul mulţimii. 

— Fraţi şi surori sub Ceruri! a strigat apărătorul Sf. Ogdo cu pana 
tresăltându-i şi cu flăcări în privire. Vă închipuiţi că, odată ce pune piciorul 
în Goredd, marele monstru va mai avea vreun gând să plece? 

— Nu! au răspuns nişte glasuri disparate. Alungaţi-i pe diavoli din ţară! 

Fiul si-a ridicat mâinile ciolănoase cerând să se facă 
9 
linişte. 

— Acest aşa-zis tratat - acest şomoiog de vase! - nu este decât un 
vicleşug. Ne adorm cu pacea. Ne păcălesc regina să-i scoată în afara legii 


pe cavaleri, care au fost cândva mândria întregului Ţinut de Sud şi 
aşteaptă să devenim cu totul neajutoraţi. Ce s-a ales de măreaţa 
dragomachie, arta războiului? Nu mai există dragomachie azi. De ce să fie 
nevoiţi viermii să se lupte cu noi? Au trimis deja o nenorocită de 
avangardă quig să scormonească prin inima putrezită 

134 

î 

Seraphina 

a oraşului ăsta. Acum, patruzeci de ani mai târziu, vin la invitația reginei 
însăşi. Patruzeci de ani nu Înseamnă nimic pentru nişte bestii atât de 
longevive! Aceştia sunt aceiaşi monştri cu care străbunicii noştri s-au 
luptat până la moarte - şi noi să ne încredem în ei? 

Au izbucnit ţipete răguşite. Thomas striga entuziasmat împreună cu 
ceilalţi; îl priveam printr-o pădure de pumni care fluturau. Aceea era şansa 
mea de a mă face nevăzută. Mi-am făcut loc cu coatele prin mulţimea 
sufocantă şi am ieşit din piaţa întortocheată în lumina plăpânadă a soarelui. 

Aerul rece mi-a limpezit gândurile, fără însă a-mi domoli bătăile inimii. 
leşisem la nici un cvartal depărtare de Sf. Ida. Am pornit în grabă, 
temându-mă să nu mă urmărească în continuare. 

Am urcat treptele de la Sf. Ida câte două odată, ajungând la biblioteca 
de muzică în câteva minute. Uşa biroului lui Orma astupa spaţiul dintre 
două rafturi cu cărţi; părea că fusese pur şi simplu proptită acolo, pentru 
că aşa şi era. 

Biroul lui nu era propriu-zis o încăpere. Era alcătuit din cărţi sau, mai 
precis, din spaţiul dintre cărţi, unde trei ferestruici făcuseră ca rafturile să 
nu poată fi împinse până la perete. îmi petrecusem perioade lungi de timp 
acolo, citind, exersând, luând lecţii, ba chiar dormisem acolo în mai multe 
rânduri, când atmosfera de acasă era prea încordată. 

Orma a dat la o parte un teanc de cărţi de pe un taburet pentru mine, 
în vreme ce el s-a aşezat pur şi simplu pe un alt teanc. Acel obicei al lui nu 
înceta să mă amuze. Dragonii nu mai strângeau aur; reformele lui 
Comonot scoseseră această practică în afara legii. Pentru Orma şi pentru 
cei din generaţia lui, comoara o reprezentau cunoştinţele. Aşa cum 
făcuseră dragonii de-a lungul secolelor, el le strângea şi apoi şedea pe ele. 

Doar faptul că eram cu el în spaţiul acela era suficient să mă facă să 
mă simt din nou în siguranţă. Mi-am despachetat instrumentele în vreme 
ce neliniştea mă părăsea, transformându-se în flecăreală: 

— Tocmai am fost fugărită prin Piaţa Sf. Willibad, şi ştii de ce? Pentru că 
am fost drăguță cu un quig. Eu îmi ascund cu conştiinciozitate fiecare 
motiv întemeiat pe care oamenii l-ar avea să mă urască, şi apoi se vede 
treaba că n-au nevoie de motive întemeiate. Cerurile au inventat un cuţit 
din ironie cu care să mă înjunghie. 

Nu mă aşteptam ca Orma să izbucnească în râs, însă era şi mai puţin 
receptiv ca de obicei. Fixa particulele de praf care dansau în lumina care 
răzbătea prin ferestrele minuscule. Reflexia din lentilele ochelarilor îi 
facea expresia imposibil de citit. 

— Nu mă asculţi, am zis eu. 


Nu a spus nimic; şi-a scos ochelarii şi s-a frecat la ochi cu degetul mare 
şi un arătător. îl supăra vederea? Nu se putuse niciodată obişnui cu ochii 
de om, care erau mult mai slabi decât cei ai dragonilor. în forma sa 
naturală, putea distinge un şoarece într-un câmp de grâu. Nicio pereche 
de ochelari, oricât ar fi fost ei de puternici, nu putea compensa diferenţa. 

L-am privit stăruitor. Erau unele lucruri pe care ochii mei - şi mintea 
omenească din spatele lor - le puteau distinge, iar ai lui nu. Arăta 
îngrozitor: palid şi tras la faţă, cu cearcăne şi... Nici în gând nu puteam s-o 
rostesc. 

Părea supărat. Niciun dragon n-ar fi remarcat asta. 

— Eşti bolnav? 

M-am aşezat dintr-un salt lângă el, fără să am curajul să-l ating. 

S-a strâmbat şi s-a întins gânditor, semn că probabil ajunsese la vreo 
concluzie. Şi-a scos cerceii şi i-a băgat într-un sertar al biroului; orice avea 
de gând să-mi spună, 

nu voia să-l audă şi Cenzorii. Din pliurile vestonului a scos un obiect pe 
care mi l-a pus în palmă. Era greu şi rece şi am ştiut fără să-mi spună că 
asta îi dăduse cerşetoarea după funeraliile Principelui Rufus. 

Era o monedă de aur, extrem de veche. Am remarcat efigia Reginei, 
sau cel puţin simbolurile ei; Pau-Henoa, eroul scamator, se lăfăia pe 
revers. 

— Datează de pe vremea lui Belondweg? am întrebat. Fusese cea dintâi 
regină a Goreddului, cu mai bine de un mileniu în urmă. De unde ai făcut 
rost de aşa ceva? Şi nu-mi spune că cerşetorii din oraş dădeau din astea la 
toată lumea, că eu n-am primit. 

l-am dat-o înapoi. Orma frământa moneda între degete. 

— Copilul era un mesager oarecare. Neimportant. Moneda vine de la 
tatăl meu. 

Mi-a trecut un fior pe şira spinării. în efortul de a reprima orice gând 
referitor la mama mea - şi nu îndrăzneam să mă gândesc la Orma ca la un 
unchi, de teamă să nu mă scap şi să-i spun aşa - îmi făcusem un obicei din 
a înăbuşi din faşă orice gând despre familia mea extinsă de dragoni. 

— De unde ştii? 

A ridicat o sprânceană. 

— Cunosc fiecare monedă din comoara tatălui meu. 

— Credeam că strânsul comorilor este ilegal. 

— Chiar şi eu sunt mai bătrân decât legea aia. îmi amintesc comoara lui 
de când eram copil, fiecare monedă şi fiecare pocal. 

Se uita din nou în gol, lingându-şi buzele ca şi cum aurul ar fi fost un 
lucru de al cărui gust îi era dor. S-a scuturat din visare şi s-a strâmbat la 
mine. 

—Tatăl meu a fost obligat să renunţe la ea, desigur, cu toate că s-a 
opus ani întregi. Ardmagarul s-a făcut că nu ştie, până când ruşinea 
mamei tale ne-a acoperit pe toţi. 

Nu se întâmpla des să vorbească despre mama; m-am trezit că-mi țin 


respiraţia. 

— Când Linn s-a înhăitat cu Claude şi a refuzat să se întoarcă acasă, 
Cenzorii ne-au recomandat pe toţi din familie pentru supravegherea 
sănătăţii mintale. Mama s-a sinucis de ruşine, confirmând un al doilea caz 
indiscutabil de nebunie în familie. 

— îmi aduc aminte, am spus cu glas răguşit. 

El a continuat: 

— îţi aminteşti şi că tatăl meu a fost un general de seamă. Nu era 
întotdeauna de acord cu Ardmagarul Comonot, însă loialitatea şi cariera 
lui glorioasă erau ireproşabile. După ce Linn... 

A lăsat fraza neterminată de parcă n-ar fi putut rosti „s-a îndrăgostit"; 
ideea era prea îngrozitoare. 

— Dintr-odată, tatăl nostru era pus sub urmărire, fiecare acţiune îi era 
analizată, fiecare vorbă, disecată. Dintr-odată, nu mai erau dispuşi să 
închidă ochii la comoara lui sau la împotrivirile lui ocazionale. 

— A fugit înainte de proces, nu-i aşa? 

Orma a încuviinţat din cap, fixând moneda cu privirea. 

— Comonot l-a exilat in absentia-, nimeni nu l-a mai văzut de atunci. 
încă mai este căutat pentru că ar fi stârnit disensiuni cu privire la 
reformele Ardmagarului. 

Expresia lui neutră atent studiată îmi sfâşia inima, dar nu era nimic 
omeneşte posibil pe care să-l fi putut face pentru el. 

— Deci, ce înseamnă moneda? l-am întrebat. 

Orma m-a privit pe deasupra ochelarilor, de parcă ar fi fost cea mai 
inutilă întrebare rostită vreodată. 

— Este în Goredd. Poţi fi sigură de asta. 

— Comoara lui nu a fost înglobată în vistieria Marelui Ker? 

138 
Seraphina 

A ridicat din umeri. 

— Cine ştie ce a reuşit saarul viclean să ia cu el? 

— N-ar fi putut fi trimisă de altcineva? De Comisia de Cenzori, să-ti 
testeze reacţia? 

9 9 

Orma şi-a ţuguiat buzele şi a scuturat puternic din cap. 

— Nu. Acesta era semnalul nostru când eram copil. Chiar această 
monedă. Mă avertiza să mă port cum trebuie la şcoală. „Nu ne face de 
ruşine!', asta voia să însemne. „Adu-ţi aminte de familia ta". 

— Ce ar putea însemna în contextul ăsta? 

Chipul îi părea şi mai străveziu decât înainte; barba falsă îi stătea 
strâmb sau poate că nu se obosise s-o aranjeze cum trebuie. 

— Cred că Imlann a fost la înmormiîntare şi îşi închipuie că poate l-am 
remarcat, deşi adevărul este că nu l-am văzut. Mă avertizează să nu-i stau 
în cale, să mă prefac că nu-i recunosc saarantrasul dacă îl văd şi să-l las 
să facă ce-i cere onoarea. 

Mi-am încrucişat braţele; în cameră părea brusc mult mai frig. 

— Ce să facă? Şi mai important, cui? Bărbatului cu care s-a măritat fiica 
lui? Copilului lor? 

Ochii căprui ai lui Orma s-au mărit în spatele ochelarilor. 


— La asta nu mă gândisem. Nu. Nu te teme pentru persoana ta; el 
crede că Linn a murit fără urmaşi. 

— Şi tata? 

— N-a îngăduit niciodată ca numele tatălui tău să fie rostit în prezenţa 
lui. însăşi existenţa tatălui tău încalcă prevederile ard şi a fost negată cu 
străşnicie de toată lumea. 

Orma îşi culegea scamele de pe genunchiul pantalonului de lână; purta 
desuuri de mătase, altfel s-ar fi scărpinat ca un câine plin de purici. 

— Cine ştie ce pune la cale Imlann de şaisprezece ani încoace? a spus 
el. Nu are niciun motiv să respecte legea sau să-şi înăbuşe emoţiile 
omeneşti. Această formă îşi spune cuvântul chiar şi asupra mea, care sunt 
permanent supravegheat şi respect legea pe cât de mult pot. Pe vremuri, 
graniţele nebuniei erau mult mai bine semnalizate decât sunt acum. 

— Dacă nu crezi că ne urmăreşte pe tata sau pe mine, atunci despre ce 
e vorba? Ce motiv are să fie aici? 

— Atât de aproape de vizita lui Comonot? 

M-a privit din nou pe deasupra ramelor ochelarilor. 

— Un asasinat? Se lansa cu uşurinţă în tot soiul de supoziţii, sau mai 
degrabă eu făceam asta. Crezi că pune la cale un complot împotriva 
Ardmagarului? 

— Cred că ar fi o prostie să închidem ochii şi să ne vedem de treabă ca 
si cum lucrurile n-ar sta asa. 

9 9 

— Ei bine, atunci, trebuie să le spui Principelui Lucian şi Gărzii despre 
asta. 

— Ah, tocmai asta e. S-a lăsat pe spate şi şi-a ciocănit dinţii cu 
marginea monedei. Nu pot. Sunt prins - care e expresia voastră? - între 
ciocan şi nicovală. Sunt prea implicat. N-am încredere că pot lua o decizie 
deplin raţională. 

l-am cercetat iarăşi chipul, cuta dintre sprâncene. Era limpede că în el 
se dădea o luptă. 

— Nu vrei să-l denunţi pentru că este tatăl tău? 

Orma şi-a întors privirea către mine. Albul ochilor îi 
scăpăra ca unui animal înspăimântat. 

— Dimpotrivă. Vreau să pun Garda pe urmele lui, vreau să-l văd adus în 
faţa justiţiei, vreau să-l văd spânzurat. Şi nu pentru că este, în mod logic, 
un real pericol pentru Ardmagar - pentru că ai dreptate, s-ar putea să nu 
fie - ci pentru că, de fapt... îl urăsc. 

în mod absurd, prima mea reacţie la auzul vorbelor lui a fost un puseu 
de gelozie, asemenea unui pumn în plex, la gândul nu doar că simţea 
ceva, ci că nutrea sentimente puternice în legătură cu altcineva decât cu 
mine. Mi-am reamintit că ce simţea era ură; nu se putea s-o fi preferat 
indiferenţei lui pline de bunăvoință, nu-i aşa? Am spus: 

— Ura este un lucru serios. Eşti sigur? 

A încuviinţat din cap, îngăduind în sfârşit ca totul să i se citească pe 


chip preţ de o fracțiune de secundă. Arăta îngrozitor. 

— De cât timp simţi asta? l-am întrebat. 

A ridicat din umeri deznădăjduit. 

— Linn nu a fost doar sora mea; mi-a fost şi dascăl. 

Orma îmi spusese adesea că printre dragoni nu era 
cuvânt de preţuire mai important decât „dascăl“; dascălii erau mai 
respectaţi decât părinţii, soţii, chiar şi decât Ardmagarul însuşi. 

— Când ea a murit şi ruşinea s-a abătut asupra familiei noastre, a spus 
el, eu n-am putut să mă dezic de ea aşa cum a făcut-o tatăl meu, şi cum 
trebuia să facem toţi, spre satisfacția Ardmagarului. Ne-am luptat; el m-a 
muşcat... 

— Te-a muşcat? 

— Suntem dragoni, Phina. Singura dată când m-ai văzut... 

A făcut un gest vag din mână, ca şi cum n-ar fi vrut s-o spună cu glas 
tare, ca şi cum l-aş fi văzut gol - ceea ce cred că, tehnic, era adevărat. 

— îmi ţineam aripile strânse, aşa că probabil n-ai remarcat leziunea de 
la stânga, acolo unde a fost cândva rupt osul. 

Am clătinat din cap, îngrozită. 

— Mai poţi zbura? 

— O, da, a spus el absent. Dar trebuie să înţelegi: în cele din urmă m- 
am dezis deea, împotriva voinţei mele. Chiar şi aşa, mama tot s-a sinucis. 
Chiar şi aşa, tatăl meu tot a fost exilat. în cele din urmă... 

Buzele îi tremurau. 

— Nu ştiu ce rosta avut. 

Mie îmi dăduseră lacrimile, dacă nu şi lui. 

— Comisia de Cenzori te-ar fi condamnat la excizare dacă n-ai fi făcut- 
O. 

— Da, este foarte probabil, a cugetat el, recăpătându-şi tonul neutru 
studiat de mai înainte. 

Cenzorii ar fi excizat-o şi pe mama, i-ar fi cotrobăit prin minte şi i-ar fi 
furat toate amintirile dragi cu tata. în capul meu, cutia de cositor cu 
amintiri a tresăltat dureros. 

— Faptul că m-am dezis de ea nu m-a scutit nici pe mine de 
supravegherea Cenzorilor, a spus Orma. Nu-mi cunosc adevăratele 
probleme, dar pot presupune că am unele, dat fiind istoricul familiei mele. 
Evident, suspectează că ţin la tine mai mult decât este îngăduit. 

— Asta trebuia să testeze Zeyd, am spus eu, încercând să-mi ascund 
amărăciunea din voce. 

S-a foit neliniştit, într-un mod imperceptibil pentru oricine altcineva. Nu 
afişase niciodată nici cea mai vagă urmă de remuşcare pentru faptul că 
mă pusese în pericol de moarte când eram mică. Această tulburare 
trecătoare era tot ce puteam aştepta de la el. 

— Nu vreau să-i las să-mi bănuiască adevărata problemă, a spus, 
înmânându-mi moneda. Fă ce vrei cu ea. 

— O să i-o predau Principelui Lucian Kiggs, cu toate că nu ştiu cum îl 
poate ajuta premoniţia ta vagă. Ai vreun sfat legat de modul în care poate 
fi recunoscut saarantrasul lui Imlann? 

— Eu aş şti să-l recunosc, asta dacă nu ar fi deghizat. L-aş recunoaşte 
după miros, a spus Orma. Saarantrasul tatălui meu era slab, însă se poate 
să-şi fi petrecut ultimii şaisprezece ani antrenându-se sau îndopându-se 
cu cremă de ou. Nu am cum să ştiu. Avea ochi albaştri, lucru neobişnuit la 
un saar, dar nu şi la un locuitor din Sud. Părul blond este uşor de vopsit. 

— Imlann poate trece drept om la fel de uşor ca Linn? am întrebat eu. 
Era versat în purtarea curtenească sau avea talent muzical la fel ca 
odraslele lui? Unde ar putea încerca să se integreze? 

— Cel mai uşor ar trece drept soldat, cred, sau ascuns pe undeva pe la 
curte, dar ştie că m-aş aştepta la aşa ceva. Artrebui să fie undeva unde 
nu se aşteaptă nimeni. 

— Dacă a fost la înmormântare si te-a văzut fără ca tu să-l vezi pe el, 
este posibil să fi stat... 

Pe câinii Sfinţilor! Orma fusese în centrul tuturor lucrurilor. Eu îl 
văzusem din spatele paravanului corului. Ar fi putut fi văzut din orice 
unghi. 

Orma s-a încordat. 

— Să nu te-apuci să-l cauţi pe Imlann. Te-ar putea ucide. 

— Nu ştie că exist. 

— Nu are nevoie să ştie că tu eşti „tu“ ca să te ucidă, a spus Orma. E 
suficient să creadă că încerci să-l împiedici să facă ce a venit să facă, 
oricare ar fi acel lucru. 

— înţeleg, am spus, pe jumătate râzând. Mai bine să-l omoare pe 
Principele Lucian Kiggs decât pe mine, bănuiesc. 

— Da! 

Vehemenţa acelui „da“ m-a făcut să mă trag un pas în spate. Nu i-am 
putut răspunde; o emoție îmi paralizase corzile vocale. 

Cineva ciocănea în uşa înclinată. Am dat-o la o parte, aşteptându-mă 
să dau peste unul dintre călugării bibliotecari. 

în prag, strâmb şi mai să se prăvălească, stătea Basind, pielea-nouă, 
respirând zgomotos pe gură. Ochii lui se uitau în două direcţii diferite. M- 
am tras înapoi, ţinând uşa dinaintea mea ca pe un scut. M-a împins şi a 
trecut mai departe, zornăind precum o cunună de Ziua Tuturorsfinţilor, 
holbân- du-se prin încăpere şi împiedicându-se de un teanc de cărţi. Orma 
s-a ridicat imediat în picioare. 

— Saar Basind! a spus el. Ce te aduce la Sf. Ida? 

Basind s-a căutat prin cămaşă, apoi în pantaloni, dând în cele din urmă 
de o scrisoare împăturită adresată lui Orma. Orma a citit-o iute şi mi-a 
întins-o. Am pus uşa la locul ei, am apucat scrisoarea cu două degete şi 
am citit: 

Orma, 

Iti aminteşti de Saar Basind. Nu-i găsim niciun rost la Ambasadă. Se 
pare că Ardmagarul îi datorează mamei lui Basind un favor pentru că şi-a 
denunţat soţul pentru strâns de comori. Altfel lui Basind nu ar fi trebuit să 
i se îngăduie niciodată să vină în Sud. Are nevoie de lecţii corective de 


comportament uman. Având în vedere istoricul familiei tale şi propria ta 
abilitate de a trece drept om, mă gândesc că tu ai putea fi profesorul 
ideal. 

Acordă acestei însărcinări tot timpul de care dispui, amintindu-ţi că nu 
eşti în niciun fel în postura de a o refuza. In mod special, convinge-l să-şi 
ţină hainele pe el în public. Atât de gravă este situaţia. 

Totul în ard, 

Eskar 
Orma nu a scos niciun strigăt de groază. Am exclamat eu în locul lui: 
— Sf. Daan pe divan! 

— în mod evident se grăbesc să scape de grija lui cât timp se pregătesc 
pentru sosirea Ardmagarului, a spus Orma neutru. Nu e de neînțeles. 

— Dar ce treabă ai tu cu el? am întrebat pe un ton scăzut, căci dincolo 
de rafturile cu cărţi putea fi oricine. Tu încerci să treci printre studenţii de 
la muzică; cum îţi explici că te-au încălţat cu un piele-nouă? 

— O să mă gândesc eu la ceva. 

A luat încetişor o carte din mâinile lui Basind şi a pus-o pe un raft înalt. 

— în perioada asta a anului aş putea fi țintuit la domiciliu din pricina 
unei pneumonii. 

Nu voiam să plec până când nu eram sigură că este bine şi, mai ales, 
nu voiam să îl las singur cu piele-nouă, însă Orma a fost de neînduplecat. 

— Ai o mulţime de alte lucruri de făcut, a spus el, deschi- zându-mi uşa. 
Ai o întâlnire cu Principele Lucian Kriggs, dacă îmi aduc bine aminte. 

— Sperasem să primesc o lecţie de muzică, m-am plâns eu. 

— Pot să-ţi dau o temă pentru acasă, a spus el, făcând, în mod cât se 
poate de enervant, abstracţie de disperarea mea. Opreşte-te pe la Sf. 
Gobnait şi uită-te la noul mega- harmonium. Tocmai ce l-au terminat şi 
înţeleg că pune în aplicare nişte principii acustice foarte interesante, 
nemai- testate până acum la o scară atât de largă. 

S-a străduit să zâmbească, ca să-mi arate că e bine. Apoi mi-a trântit 
uşa în nas. 

Am parcurs alene drumul până la catedrală, aşa cum îmi sugerase Orma, 
neavând niciun chef să mă întorc încă la palat. Cerul întinsese un văl 
subţire şi alb peste soare şi începuse să bată vântul. Poate că avea să 
ningă în curând. Mai erau cinci zile până la Speculus, cea mai lungă 
noapte din an. Cum se zice: ziua prinde-a se lungi, frigu' începe-a se-nteti. 

Orologiul cu Numărătoare Inversă se vedea tocmai de dincolo de piaţa 
Catedralei. După câte se părea, cifrele se schimbau la mijlocul dimineţii, 
cam la ora la care Como- not era aşteptat să sosească. Am admirat genul 
acesta de pedanterie şi m-am oprit să mă uit la figurinele mecanice care 
ieşeau de după uşiţele din cadran. Un dragon verde aprins şi o regină 
îmbrăcată în violet au făcut un pas în faţă, au executat o reverență, s-au 
fugărit pe rând unul pe celălalt apoi au înălţat între ei o bucată de pânză, 
care bănuiesc că reprezenta tratatul. S-au auzit un hârşâit şi un cloncănit 


şi limba uriaşă a ceasului a arătat ora trei. 

Trei zile. Mă întrebam dacă Fiii Sf. Ogdo se simțeau presaţi de timp. Era 
dificil să organizezi revolte? Aveau suficiente torţe şi pene negre? 
Suficienţi oratori turbaţi? 

M-am întors către Catedrala Sf. Gognait, simțind cum mă încearcă un 
soi de curiozitate legată de protejatul lui Viridius. Cu siguranţă făcuse un 
ceas interesant. 

146 


Seraphina 

Am perceput megaharmoniumul înainte de a-l fi auzit, prin tălpi, prin 
caldarâm, nu ca pe un un sunet ci sub formă de vibraţie şi ca pe o apăsare 
extraordinară a aerului. Mai aproape de catedrală, am înţeles că exista şi 
un sunet, dar mi-ar fi fost greu să-l identific. M-am oprit în porticul 
transeptului nordic, cu mâna pe un stâlp şi am simţit megaharmoniumul 
până în măduva oaselor. 

Era zgomotos. încă nu mă simţeam calificată să ofer o opinie mai 
nuanţată. 

Am deschis uşa care dădea înspre transeptul nordic. Muzica aproape că 
m-a azvârlit înapoi afară. întreaga catedrală era plină de sunet, până la 
ultima nişă, de parcă sunetul ar fi fost o masă solidă, care nu mai lăsa loc 
pentru vreun pic de aer, pentru vreun mediu prin care să circule. Nu am 
putut intra până când nu mi s-a obişnuit auzul, ceea ce s-a întâmplat 
surprinzător de repede. 

Odată ce am încetat să mai fiu îngrozită, am fost uluită. Flautul meu 
amărât făcuse să răsune întreaga clădire, însă sunetul acela plăpând se 
înălţase precum fumul de lumânare; asta era o conflagrație. 

Mi-am croit drum până la Casa Aurită de la marea trecere, păşind 
anevoie prin sunet, apoi am continuat de-a lungul transeptului sudic. Am 
văzut că instrumentul avea patru claviaturi manuale care străluceau 
asemenea unor şiraguri de dinţi şi una mai mare pentru picioare. 
Deasupra, dedesubtul şi în spatele lui, tuburile fuseseră dispuse în rânduri 
ordonate, alcătuind o palisadă de fluiere; semăna cu progenitura 
nenaturală rezultată din împerecherea unui cimpoi cu un... dragon. 

Un bărbat masiv îmbrăcat în negru domina bancheta. Picioarele îi 
dansau o gigă pe basul de pe podea, în vreme ce umerii laţi îi îngăduiau o 
deschidere a braţelor demnă de o maimuţă de stâncă Zibou. Nu eram 
scundă, însă nu 

aş fi putut ajunge în atât de multe direcţii în acelaşi timp fără să-mi rup 
ceva. 

Nu era nicio partitură pe stativ; cu siguranţă încă nu fusese compusă 
nicio piesă pentru monstruozitatea aceea. Oare cacofonia aia de sunete 
era propria lui compoziţie? Aşa îmi închipuiam. Era strălucită, ca o furtună 
electrică peste mlaştini sau ca un torent furios, în măsura în care se poate 
spune despre o forţă a naturii că posedă geniu. 

Mă pripeam. Pe măsură ce ascultam, începeam să disting o construcţie 
muzicală. Volumul şi intensitatea îmi distrăseseră atenţia de la melodia 


însăşi, un lucru fragil, timid aproape. Zgomotul din jur nu era decât o 
cacealma. 

A eliberat ultimul acord ca pe un bolovan dintr-o catapultă. Un stol de 
călugări care se asundeau în capelele din apropiere au ieşit în fugă şi l-au 
abordat pe interpret, şuşotind: 

— Foarte frumos! Ne bucurăm că funcţionează. Ajunge cu testarea; 
trebuie să începem slujba. 

— Aş putea cânta în timpul slujbei, da? a întrebat bărbatul masiv cu un 
puternic accent samsamez. 

Capul, cu păr scurt şi blond, i s-a bălăbănit supus. 

— Nu! Nu! Nu! Refuzul a răsunat în tot transeptul. 

Umerii bărbatului s-au prăbuşit brusc; chiar şi de la 
spate părea îndurerat. Un fior de milă m-a luat prin surprindere. 

în mod clar, el era băiatul de aur al lui Viridius, Lars. Proiectase o 
maşinărie impresionantă, ce ocupa o capelă întreagă cu fluierele şi 
tuburile şi foalele sale. Mă întrebam ce Sfânt fusese evacuat ca să-i facă 
loc. 

Trebuia să-l salut. Simţeam că-i întrezărisem umanitatea, o parte din 
sufletul lui în interpretarea aceea. Eram prieteni; doar că n-o ştia încă. M- 
am apropiat şi mi-am dres încetişor glasul. S-a întors către mine. 

Bărbia dublă, obrajii rotunzi şi ochii cenuşii m-au lăsat fără grai. Era 
Băiatul Gălăgios, cel care cânta la cimpoi şi chiuia şi care construia 
pergole în grădina minţii mele. 

* 


— Bună! am spus eu calm, în vreme ce pulsul îmi gonea nebunește din 
pricina emoţiei şi a groazei pure. 

Oare toţi groteştii mei, întreaga diasporă ciudată de corcituri de dragon 
aveau să intre în viaţa mea, unul câte unul? Aveam s-o zăresc pe 
Gargoyella dansând la un colţ de stradă sau pe Finch în bucătăriile 
palatului, întorcând frigăruile? Poate că n-avea să mai fie nevoie să plec în 
căutarea lor. 

Băiatului Gălăgios a executat reverenţa cu o simplitate tipic 
samsameză şi a spus: 

— Nu am fost prezenthaţi, grausleine. 

I-am scuturat mâna enormă. 

— Eu sunt Seraphina, noua asistentă a lui Viridius. 

A dat entuziasmat din cap. 

— Ştiu. Pe mine mă cheamă Lhars. 

» 

Lars. Vorbea goreddiana de parcă ar fi avut pietre în gură. 

S-a ridicat de pe banchetă. Era mai înalt decât Orma şi lat cât doi Orma 
şi jumătate, pe puţin. Părea în acelaşi timp dur şi moale, de parcă se 
alesese cu o mulţime de muşchi cumva din întâmplare şi nu ţinea morţiş 
să-i păstreze. Avea un nas precum un ac de busolă; indica o direcţie 
anume. L-a îndreptat înspre balconul corului, unde călugării înălţau imnuri 
vesele către Sf. Gognait şi albinele ei binecuvântate. 

— Ţhin slujba. Phoate am putea... 


A arătat cu mâna dincolo de Casa Aurită, înspre transeptul nordic. L-am 
urmat afară din catedrală, păşind în lumina tulbure a după-amiezii. 

Am mers până la Podul Ţipătu-Lupului. Deasupra noastră plutea o 
tăcere stânjenită. 

— Vrei să iei prânzul? l-am întrebat, arătând către cărucioarele cu 
mâncare îngrămădite laolaltă. 

Nu a răspuns, însă a făcut un pas în faţă, nerăbdător. Am cumpărat 
plăcinte şi bere pentru amândoi şi le-am dus pe balustrada podului. 

Lars s-a tras în sus cu o graţie neaşteptată şi s-a aşezat pe balustradă 
în aşa fel încât picioarele i se bălăngăneau deasupra apei. Ca orice 
samsamez cuviincios, se îmbrăca sobru: pieptar, veston şi pantaloni pe 
picior negre. Nu tu volane sau dantele, pantaloni cu tăieturi sau bufanţi. 
Cizmele arătau de parcă le avea de mult şi nu se îndura să renunţe la ele. 

A luat o gură de plăcintă şi a oftat: 

— Threbuie shă vorbesc cu dumneata, grausleine. The-am auzit la 
înmormântare şi am ştiut că tu eşti... 

Vorba i-a rămas în aer; am aşteptat, plină de curiozitate şi de groază. 

Pescăruşii dădeau roată, aşteptând să ne scape o firimitură cât de 
mică. Lars arunca bucăţi de crustă de plăcintă în apa râului; pescăruşii 
plonjau să le prindă din aer. 

— O ihau de la capăt, a spus el. Hai observhat, phoate, chă un 
instrument phoate fi ca o voce? Că poţi să-ţi dai seama cine cântă, doar 
asculthând, fără să îl şi vhezi? 

— Dacă îl cunosc foarte bine pe interpret, da, am spus eu precaut, 
neştiind sigur încotro bătea. 

Şi-a umflat obrajii şi şi-a înălţat privirea către cer. 

— Să nu mă crezi nebun, grausleine. The-am mai auzit cântând şi 
înainte, în vhisare, în... A arătat cu mâna către cap. Nu şhtiam ce haud, a 
spus el, dar chredeam în asta. Era ca firimiturile pe chărarea din pădure: 
m-am ţhinut după ele. Ele mi-au arhătat unde îmi pot chonstrui maşinăria 

şi unde nu sunt atât de, ei, vilishparaiah... Scuze, gorshya mea nu bun. 

Goreddiana lui era mai bună decât samsameza mea, însă vilishparaiah 
suna asemănător. Partea cu „paria“, cel puţin. Nu am îndrăznit să-l întreb 
dacă era pe jumătate dragon; pe cât de mult nădăjduisem că exista o 
legătură între toţi groteştii mei şi mine, nu aveam încă nicio dovadă. l-am 
spus: 

— Ai luat urma muzicii... 

— Muzica tha! 

— ... ca să scapi de persecuție? 

îi vorbeam pe un ton blând, străduindu-mă să transmit compasiune şi 
să-i dau de înţeles că îmi erau cunoscute toate greutăţile cu care se 
confrunta un metis. 

A dat din cap cu putere. 

— Eu sunt daanit. 


— O! am exclamat. 

Era o informaţie neaşteptată şi m-am trezit reevaluând tot ce-mi 
spusese Viridius despre protejatul lui şi felul în care îi sclipeau ochii. 

Lars fixa rămăşiţele prânzului. Valul de timiditate îl copleşise din nou. 
Speram că nu luase tăcerea mea drept dezaprobare. Am încercat să-l 
ademenesc să se deschidă din nou fată de mine: 

9 

— Viridius este foarte mândru de megaharmoniumul tău. 

A zâmbit, dar n-a înălţat privirea. 

— Cum ai calculat acustica pentru invenţia aia? 

Şi-a ridicat brusc ochii cenușii către mine. 

— Achustica? E simplu. Dar am nhevoie de ceva cu care să scriu. 

Am scos un mic creion cu cărbune - o invenţie dragoni- că, rară în 
Goredd, dar foarte utilă - din buzunarul man- toului. Buzele i s-au destins 
într-un zâmbet şi a început să 

mâzgălească o ecuaţie pe balustradă lângă el. Rămânea fără spaţiu pe 
măsură ce notația i se apropia de fund - avea un scris sinistru - aşa încât 
s-a ridicat în picioare pe balustradă, balansându-se ca o pisică şi a 
continuat să scrie aplecat. A schiţat pârghii şi foaie, a ilustrat rezonanţa 
diverselor soiuri de lemn şi şi-a demonstrat teoria conform căreia se 
puteau imita sunetele altor instrumente prin manipularea proprietăţilor 
undelor sonore. 

Toată lumea s-a întors să-l vadă pe acel bărbat uriaş şi neaşteptat de 
agil făcând echilibristică pe balustradă, scriind aplecat şi bolborosind 
despre megaharmoniumul lui într-o samsameză intermitentă. 

l-am zâmbit larg, minunându-mă să văd că cineva putea nutri o 
pasiune atât de obsesivă pentru o maşinărie. 

Un grup de curteni s-a apropiat de pod călare, însă le-a fost greu să-l 
traverseze cu toţi neguţătorii şi localnicii care se strânseseră să 
urmărească acrobaţiile lui Lars. Nobilii au creat o învălmăşeală cu caii; 
oamenii se fereau din calea lor, ca să nu fie călcaţi în picioare. Unul dintre 
curteni, îmbrăcat în veşminte negre bogate, îi lovea cu biciul de călărie pe 
gură-cască opriţi în drum. 

Era Josef, Conte de Apsig. Nu m-a văzut; îl fixa pe Lars. 

Lars a înălţat privirea, a întâlnit-o pe aceea cruntă a contelui şi a pălit. 

Goreddienii susţin că samsameza în general sună ca o înjurătură, însă 
tonul şi gesticulaţia lui Josef nu lăsau nicio urmă de îndoială. Şi-a mânat 
calul ţintă către Lars, gesticulând şi ţipând. Cunoşteam cuvintele 
„corcitură*! şi „bastard!* şi ghiceam ici şi colo câte o jumătate de cuvânt 
din cele compuse. M-am uitat la Lars, îngrozită pentru el, însă el suporta 
cu stoicism ocara. 

Josef şi-a mânat calul până lângă balustradă, făcând ca lui Lars să-i fie 
greu să-şi menţină echilibrul. Contele a 

coborât tonul până când nu s-au mai auzit decât nişte şoapte furioase. 
Lars era suficient de puternic încât să-l trântească pe sfrijitul de Josef de 


pe cal, însă el nu se clintea. 

M-am uitat în jur, sperând că cineva avea să-i sară în ajutor lui Lars, 
însă nimeni de pe podul aglomerat nu a schiţat vreun gest. Lars era 
prietenul meu, chiar dacă îl cunoşteam abia de două ceasuri; îl ştiam pe 
Băiatul Gălăgios de cinci ani şi întotdeauna fusese unul dintre preferaţii 
mei. M-am apropiat de cal şi l-am bătut pe Contele de Apsig pe genunchi, 
încetişor la început, apoi mai tare când am văzut că nu mă bagă în seamă. 

— Hei! am spus, de parcă m-aş fi putut adresa unui conte în felul acela. 
Lasă-l în pace! 

— Treaba asta nu te priveşte, grausleine, a rânjit Josef pe deasupra 
jaboului apretat. 

Părul decolorat îi intra în ochi. 

Şi-a întors calul pe loc, forţându-mă să mă trag înapoi. Fără intenţie - 
poate - calul a ridicat picioarele din spate, împingându-l pe Lars în apa 
îngheţată. 

Toată lumea a luat-o la fugă în clipa aceea, unii către mal, alţii hotărâți 
să lase tot tărăboiul cât mai mult în urmă. Eu am coborât în fugă treptele 
care dădeau spre chei. Oamenii fluviului înaintau deja în bărci cu vâsle şi 
în luntrii pescăreşti întinzând prăjini peste apa agitată şi strigând 
instrucţiuni către silueta care se zbătea. Lars ştia să înoate, se părea, însă 
mişcările îi erau îngreunate de îmbrăcăminte şi de frig. Buzele i se 
albăstriseră. Nu reuşea să apuce prăjinile care i se întindeau. 

Cineva a reuşit să-l agaţe în cele din urmă, trăgându-l către mal, acolo 
unde bătrânele locului târâseră teancuri de pături din bărcile lor. Un 
barcagiu a scos un coş pentru jar şi a făcut un foc mare, care a adăugato 
undă de fum la mirosul de peşte care plutea în aer. Am simţit cum mi 

se împăienjenesc ochii, mişcată fiind să văd oameni care muncesc laolaltă 
ca să ajute un străin. Amărăciunea care mă însoţise de dimineaţă, de la 
incidentul de la Piaţa Sf. Williband, s-a topit. Oamenii se temeau de 
necunoscut, era evident, însă tot mai nutreau o uriaşă disponibilitate 
pentru bunătate atunci când unul de-ai lor... 

Doar că Lars nu era unul de-ai lor. Arăta normal, cu excepţia înălţimii şi 
a circumferinței taliei, dar ce se ascundea pe sub vesta neagră? Solzi? 
Ceva mai rău? Şi iată-i pe orăşenii bineintenţionaţi şi uşor de înspăimântat 
pe punctul de a-l dezbrăca de hainele ude. Chiar în clipa aceea se ferea cu 
timiditate de mâinile unei bătrâne care încerca să-l ajute. 

— Haide, băiete, a râs ea, n-ai de ce a te ruşina de mine. Ce n-am 
văzut eu, la cei cincizeci de ani ai mei? 

Lars tremura, se cutremura din tot trupul lui masiv. Avea nevoie să se 
usuce. Nu-mi venea decât un singur lucru în minte şi acela era uşor 
nebunesc. 

Am sărit pe una dintre grămezile de pe ponton, am strigat: „Cine vrea 
un cântec?" şi m-am avântat într-o interpretare însufleţită a cântecului 
„Piersici şi unt“. 

Soarele vagabond face cu ochiul printre copaci, 

Astimp liliacul, precum amintirile, flutură-n vânt Prietene, m-am născut 

pentru zilele blânde de-aici, Parfum să respir Şi noaptea s-o-nfrunt, 


Şi să mă-nfrupt ca un rege cu piersici şi unt! 

Oi tot bate lumea în lat şi în lung Locului nu pot sta, zici că-s bolund. 
Singurul of când pe mări mă avânt: 

Că las în urmă, 
Deşi sper să găsesc, 

Un oraş al meu plin cu piersici şi unt! 

Oamenii râdeau şi băteau din palme, majoritatea uitân- du-se la mine. 
l-a luat lui Lars un minut până să priceapă că nu avea să se ivească o 
ocazie mai bună decât aceea. S-a întors ruşinat cu faţa la dig, cu o pătură 
înfăşurată pe după umeri, şi a început să-şi dea jos hainele. 

Trebuia să se grăbească; cântecul nu mai avea decât cinci versuri. Mi- 
am amintit de lăută, am tras-o în faţă şi m-am lansat într-un interludiu 
improvizat. Oamenii ovaţionau. Lars mă fixa din nou, spre enervarea mea. 
Nici el nu crezuse că sunt în stare să cânt? „Merci pentru că mi-ai cântat 
osanalele, Viridius!“ 

După aceea, însă, a venit rândul meu să mă uit fix la Lars, căci nu 
părea să fie nimic ciudat la corpul lui. Nu am zărit nicio urmă de argint pe 
picioare, însă şi le-a acoperit iute cu nişte pantaloni de împrumut. Şi-a 
ţinut pătura pe umeri cât de bine a putut, până când i-a alunecat. M-am 
holbat la bustul lui. Nimic. 

Ba nu, stai, uite acolo, pe bicepsul drept: o fâşie îngustă de solzi care 
înconjura braţul. De la distanţă semăna cu o brățară porfiriană; găsise 
chiar şi un mod de a o presăra cu strasuri colorate. Ar fi putut fi luată cu 
uşurinţă drept o bijuterie de oricine nu s-ar fi aşteptat să dea de solzi. 

Brusc, am înţeles enervarea Doamnei Okra. Cât de uşoară trebuie să 
fie viaţa ta dacă acea fâşie îngustă este singura ta manifestare fizică! Şi 
eu care mă ridicasem în faţa tuturor şi riscasem să fiu dată de gol, când el 
de abia dacă avea ceva de ascuns. 
lubita o să mi-o-ntreb şi sper da să aud. 

Cum să refuze când stau în genunchi ? 
Dragă Jill, c-ai să vrei zi-mi 

Când vremea să mâncăm o veni. 
Dulciuri pentru dulcea-mi. 

lubito, răspunde-mi cu piersici şi unt! 

Am terminat cu un pasaj ornamentat. Lars era cuviincios, îmbrăcat cu 
nişte haine de pescar desperecheate, doar cu o idee prea mici. Mulțimea 
striga să le mai cânt, însă eu terminasem, odată consumat valul de 
energie pricinuit de panică. Nu-mi mai rămânea decât să-mi dau seama 
cum să cobor de unde mă cocoţasem. Uindu-mă în jos, nu eram sigură 
cum ajunsesem acolo. Disperarea îţi dă o alonjă mai mare, se pare. 

O mână s-a întins să mă ajute; când m-am uitat în jos, am dat de 
buclele întunecate şi de ochii veseli ai Principelui Lucian Kiggs. 

Zâmbea la vederea absurdului situaţiei în care mă găseam, şi eu nu m- 
am putut abţine să nu-i întorc zâmbetul. 


Am sărit jos, fără cine ştie ce agilitate. 

— Eram în drum spre Castelul Orison împreună cu patrula de seară, a 
spus prinţul. Ne-am gândit să ne oprim şi să vedem ce e cu tărăboiul ăsta 
- şi cu muzica. Ai cântat frumos. 

Mulţi se făcuseră nevăzuţi la apariţia micului grup de străjeri; cei 
rămaşi relatau păţania noastră însufleţiţi, de parcă ar fi putut să 
înlocuiască epopeea noastră naţională, Belondweg. Crudul Conte de 
Apsig, care dă şi numele lucrării, chinuie un biet prostănac pe parapetul 
podului! O frumoasă domniţă încearcă să-l salveze, orăşenii curajoşi îl 
pescuiesc din apă şi apoi - muzică triumfală! 

Principele Lucian părea să savureze istorioara. Eu mă bucuram că nu 
trebuia să explic ce încercasem să fac de fapt; tuturor li se păruse perfect 
logic. Lars stătea tăcut, ignorând un ofiţer care încerca să-l chestioneze. 
Ofiţerul frustrat i-a dat raportul prinţului: 

— Nu doreşte să depună plângere pentru acest incident, domnule 
Căpitan. 

— Găseşte-l pe Contele Josef! O să vorbesc cu el despre treaba asta. Nu 
se poate să împingă oamenii în apă şi apoi să îşi vadă de drum! a spus 
Principele Lucian, făcându-le semn locotenenţilor să plece, ceea ce şi 
făcură. 

Soarele începea să apună, iar vântul de pe mal se înteţise. Principele 
stătea cu faţa către prietenul meu care tremura. Lars era mai în vârstă şi 
cu un cap mai înalt, însă Principele Lucian afişa o postură demnă de 
Căpitanul Gărzii Reginei, în vreme ce Lars arăta ca un băieţel care voia să 
intre în pământ. Eram uluită de cât de bine îi reuşea treaba asta. 

9 

Principele a vorbit, pe un ton neaşteptat de blând: 

— Tu eşti protejatul lui Viridius. 

— Da, a spus Lars, mormăind ca un bărbat pe jumătate afundat în 
pământ. 

— L-ai provocat pe conte în vreun fel? 

Lars a ridicat din umeri şi a spus: 

— Ham creschut pe domeniul lui. 

— Asta nu constituie neapărat o provocare, nu-i aşa? a întrebat 
Principele Lucian. Eşti sclavul lui? 

Lars a şovăit. 

— Ham pethrecut mai bine de un an şi o zi departe de phământurile lui. 
Sunt liber după lege. 

O întrebare mi-a încolţit în minte: dacă Lars crescuse pe domeniul lui, 
era posibil ca Josef să ştie că Lars e pe jumătate dragon? Părea plauzibil, 
iar ostilitatea lui Josef căpăta sens având în vedere atitudinea lui faţă de 
neamul dragonilor. Din păcate, nu-l puteam întreba de faţă cu Lucian 
Kiggs. 

Principele Lucian părea dezgustat. 

— Poate în Samsam e voie să-ţi hărţuieşti foştii sclavi, dar noi nu ne 
purtăm aşa aici. O să vorbesc cu el. 

— AŞ prefhera să n-o fhaceţi, a spus Lars. 

Principele Lucian a dat să protesteze, însă Lars l-a întrerupt: 

— Pot pleca, da? 

Principele i-a făcut semn că da. Lars mi-a înapoiat creionul, care era 
uşor umed, şi m-a privit în ochi preţ de o clipă înainte de a se îndepărta. 
îmi doream să-l pot strânge în braţe, însă m-a încercat o stânjeneală 
ciudată să fac asta de faţă cu prinţul. Eu şi Lars împărtăşeam un secret, 
chiar dacă Lars n-o ştia încă. 

A urcat treptele care duceau la Podul Ţipătu-Lupului fără niciun cuvânt. 
Cu umerii plecaţi, de parcă ar fi dus în spate greutatea unor lumi întregi 
pe care noi nu le puteam vedea. 

Unsprezece 

— Dar bineînţeles că aş putea spune orice, căci tu eşti cu gândurile foarte 
departe în momentul ăsta, a spus Principele Lucian, care se părea că îmi 
vorbea de o vreme. 

A 

— îmi cer scuze! 

Mi-am dezlipit privirea de Lars şi am făcut o reverență completă 
dinaintea prinţului. 

— Putem renunţa la o parte din formalităţi, a spus el când m-am ridicat. 

Sprâncenele îi erau arcuite într-o expresie vizibil amuzată. Şi-a dus 
mâna la inimă, peste pieptarul stacojiu şi a spus cu sinceritate: 

— în acest moment sunt doar Căpitanul Gărzii. O semi- reverență este 
suficientă şi poţi să-mi spui Căpitane Kiggs, sau pur şi simplu Kiggs, dacă 
doreşti. Toată lumea îmi zice aşa. 

— Principesa Glisselda vă spune Lucian, am spus pe un ton îndrăzneţ, 
mascându-mi stânjeneala. 

A râs scurt. 

— Selda e o excepţie din toate punctele de vedere, după cum probabil 
ai observat. Propria mea bunică îmi spune Kiggs. Te pui cu Regina? 

— N-aş cuteza, am spus, încercând să-i răspund cu aceeaşi degajare. 
Nu când vine vorba de ceva atât de important. 

— Aşa zic şi eu, a spus, făcând un gest larg către treptele care duceau 
pe pod. Dacă nu ai nimic împotrivă, hai să vorbim în timp ce mergem; 
trebuie să mă întorc la Castelul Orison. 

L-am urmat, neştiind despre ce avea să-mi vorbească, însă amintindu- 
mi că Orma îmi trasase o sarcină. Mi-am dus mâna la punga de bani de la 
cingătoare, însă micuța figurină sub formă de şopârlă m-a făcut să mă 
neliniştesc, ca şi cum ar fi putut scoate capul fără permisiune. 

Cum ar fi reacţionat prinţul la vederea ei? Poate i-aş fi putut spune 
toată povestea. 

Un breslaş din sentinela oraşului stătea în picioare pe balustradă, la fel 
ca Lars mai devreme, aprinzând felinarele în aşteptarea apusului; 
neguţătorii râdeau în timp ce îşi demontau tarabele. Principele - Kiggs - se 
plimba prin mulţimea care se împuţina, părând atât de în largul lui printre 
oamenii din piaţă încât parcă nu ar fi fost decât un orăşean oarecare. Am 


apucat-o pe Calea Regală care urca încetişor, însă el mi-a făcut semn 
către o stradă îngustă, drumul mai scurt. Strada, care oricum nu era largă, 
se îngusta şi mai mult deasupra capetelor noastre; caturile superioare se 
revărsau peste stradă, ca şi cum casele s-ar fi aplecat laolaltă să 
bârfească. O femeie de pe o parte a străzii ar fi putut împrumuta un calup 
de unt de la vecina ei de vizavi fără să fie nevoită să iasă din casă. 
Clădirile amenințătoare făceau ca din cer să nu se mai zărească decât o 
fâşie care se întuneca cu iuţeală. 

Când zgomotul pieţei s-a stins şi singurul sunet care se mai auzea era 
cel al cizmelor pe caldarâm, Lucian Kiggs a zis: 

— Voiam să-ţi mulţumesc pentru că ai intervenit alal- tăseară în 
chestiunea cu saarantraii. 

Mi-a luat o clipă să-mi aduc aminte despre ce vorbea. Momentul în care 
Doamna Okra mă pocnise cu cartea 

eclipsase cumva celelalte evenimente din ziua respectivă. El a reluat: 

— Nimeni altcineva n-a îndrăznit să-i vorbească atât de deschis Seldei - 
nici măcar eu. Şi eu mă simţeam paralizat la fel ca ea, de parcă problema 
s-ar fi rezolvat de la sine dacă refuzam cu toţii să-i acceptăm existenţa. 
Dar Selda spune că ştii o mulţime de lucruri despre dragoni. Se pare că a 
avut dreptate. 

— Sunteţi foarte amabil, am spus eu pe un ton neutru, nelăsând să se 
ghicească faptul că vorbele lui făcuseră să mi se strângă inima de 
nelinişte. 

Nu-mi plăcea că mă asocia cu dragonii. Era prea perspicace. 

— Asta ridică nişte întrebări, desigur, a spus el de parcă îmi citise 
gândurile. Selda spunea că toate cunoştinţele tale se datorează faptului 
că citeai tratatul împreună cu tatăl tău. Poate, o parte dintre ele, dar cu 
siguranţă nu toate. Degajarea ta în preajma saarantrailor - capacitatea de 
a le vorbi fără să te treacă fiorii — aşa ceva nu se poate învăţa studiind 
tratatul. Am citit şi eu tratatul; te face să te temi de ei, mai degrabă, 
pentru că este plin de găuri ca o bucată de brânză de Ducana. 

Inima mi s-a strâns şi mai tare. Mi-am amintit că brânza din provincia 
Ducana era celebră pentru că era plină de găuri; el făcuse o simplă 
analogie, nu o aluzie ascunsă la Amaline Ducanahan, mama mea fictivă 
de origine umană. 

Kiggs şi-a înălţat privirea către cerul roşiatic. îţi ţinea mâinile 
încrucişate la spate la fel ca unii dintre institutorii mei bătrâni şi pedanţi. 

— Bănuiala mea e că treaba asta are de-a face cu profesorul tău 
dragon. Orma parcă îl cheamă, nu? 

M-am mai relaxat puţin. 

— Aşa este. îl cunosc de când mă ştiu. Este un membru al familiei, 
practic. 

— Pare logic. Te-ai obişnuit cu el. 

— M-a învăţat o mulţime de lucruri despre dragoni, am plusat eu. îi pun 


tot timpul întrebări; sunt curioasă din fire. 

Era plăcut să-i pot spune acestui prinţ ceva adevărat. 

Strada era atât de abruptă în locul în care ne aflam încât construiseră 
trepte; l-am privit cum le sare în fugă, asemenea unei oi de munte. în 
cartierul acela de case erau atârnate felinarele de Speculus; cioburile de 
oglindă din spatele lumânărilor proiectau stropi de lumină orbitoare pe 
caldarâm şi pe ziduri. Alături atârnau clopoței de Speculus, pe care Kiggs 
i-a făcut să răsune. Am rostit în şoaptă cuvintele tradiţionale sub 
cacofonia luminoasă: „împrăştie-te, întuneric, împrăştie-te, tăcere! “ 

Părea un moment potrivit să aduc în discuţie îngrijorarea lui Orma, 
dacă tot vorbiserăm despre el. Am deschis gura, dar m-am oprit. 

— Cine este sfântul tău după psaltire? m-a întrebat prinţul dintr-odată. 

Tocmai plănuiam ce ar fi trebuit să spun despre Orma, aşa încât, preţ 
de o clipă, n-am fost în stare să-i răspund. 

Şi-a întors privirea către mine. Ochii negri îi sclipeau în lumina 
descompusă a felinarelor. 

— Ai zis că eşti curioasă. Noi, ăştia curioşi din fire, suntem de obicei 
copiii unuia dintre trei sfinţi. Uite. A băgat mâna în pieptar, de unde a scos 
un medalion de argint pe un lanţ; sclipea în lumină. Eu sunt a Sf. Claire, 
ocrotitoarea perspicacităţii. Tu, însă, nu pari obsedată de mister, şi nici 
suficient de sociabilă încât să fii una de-a Sf. Williband. Eu zic că e Sf. 
Capiti - viaţa minţii! 

Am clipit uluită. într-adevăr, psaltirea mea se deschisese în cădere în 
dreptul Sf. Yirtrudis, eretica, însă Sf. Capiti fusese sfânta mea surogat. 
Fusese suficient de aproape. 

— Cum aţi...? 

— Este în firea mea să observ lucruri, a spus el. Şi eu şi Selda ţi-am 
remarcat inteligenţa. 

Brusc, îmi era şi cald de la efortul urcării scărilor şi frig din pricina 
acelei reiterări a perspicacităţii lui. Trebuia să am grijă. în ciuda modului 
prietenos de a se purta, principele şi cu mine nu puteam fi prieteni. Eu 
aveam foarte multe de ascuns iar el era învăţat să cerceteze. 

îmi strecurasem stânga cât de adânc putusem pe sub legătura mânecii 
şi îmi pipăiam încheietura solzoasă. Acela era exact genul de gest 
inconştient pe care l-ar fi putut remarca; m-am forţat să încetez. 

Kiggs m-a întrebat de tata; i-am dat un răspuns evaziv. Mi-a cerut 
opinia despre metodele pedagogice ale lui Lady Corongi; mi-am exprimat 
o mică îngrijorare. El şi-a expus părerea în termeni direcţi şi deloc 
măgulitori; eu n-am zis nimic. 

Strada s-a nivelat şi curând am trecut prin turnul de pază al Castelului 
Orison. Gărzile i-au dat onorul; Kiggs a înclinat din cap la rândul lui. Am 
început să mă destind; aproape că ajunseserăm acasă, ceea ce însemna 
că interogatoriul se încheiase. Călcam pe prundişul Curţii de Piatră, fără să 
spunem nimic. Kiggs s-a oprit în dreptul treptelor şi s-a întors către mine, 
zâmbind: 

— Mama ta trebuie să fi fost foarte talentată la muzică. 

Cutia cu amintirile mamei a zvâcnit dureros în minte, 


ca şi cum i-ar fi plăcut să-i răspundă. Am încercat să mă îndepărtez fără 
să spun nimic, făcând doar plecăciunea. Nu mi-a reuşit: aveam braţele 
atât de strânse în jurul taliei încât de abia m-am putut apleca. 

163 

RACHEL HARTMAN 

— O chema Amaline Ducanahan, nu-i aşa? a întrebat, cercetându-mi 
chipul. Am căutat informaţii despre ea când eram tânăr, intrigat fiind de 
misteriosul prim mariaj al tatălui tău, cel despre care nu auzise nimeni 
până când nu ai apărut tu ca un cuc în timpul celui de-al doilea. Eram 
acolo. Te-am auzit cântând. 

îngheţase şi ultima părticică din mine, mai puţin inima care-mi bubuia 
şi cutia cu amintiri, care se cabra ca un mânz în interiorul minţii mele. 

— A fost prima enigmă rezolvată: cine era fata aceea care cânta şi de 
ce era Consilierul Dombegh atât de stânjenit când a apărut, a spus el, cu 
privirea înceţoşată de amintiri. 

Râsul lui tăcut plutea asemenea unui nor de aburi în aer. A clătinat din 
cap, minunându-se de obsesia sa din tinereţe. 

— Nu mă puteam opri până când nu aveam să descopăr adevărul. Se 
poate să fi sperat ca şi tu să fii ilegitimă, ca şi mine, dar nu, totul era în 
ordine. Felicitări! 

într-adevăr, totul trebuie să fi fost în perfectă ordine; paranoia tatălui 
meu nu îngăduise să-i scape niciun detaliu - contractul nupţial, 
certificatele de naştere şi de deces, scrisori, chitanţe... 

— Ai mai fost vreodată în provincia Ducana? a întrebat Kiggs din senin. 

— De ce? 

Nu-l mai urmăream. Mă simţeam asemenea unei arbalete armate: tot 
ce spunea răsucea mecanismul de întindere a corzii un pic mai tare. 

— Să-i vizitezi mormântul. Tatăl tău a comandat o piatră funerară 
frumoasă. Nu m-am dus în persoană, s-a grăbit să adauge. Aveam nouă 
ani la vremea aceea. Unul dintre oamenii unchiului Rufus avea rude în 
Trowebridge, 

aşa că l-am rugat pe el. A copiat desenul cu grafit. S-ar putea să-l mai am 
pe undeva, dacă îl vrei. 

Nu aveam ce răspuns să-i dau. Eram atât de îngrozită să aflu că îmi 
cercetase trecutul familiei încât mă temeam de ce i-aş fi putut spune. Cât 
de aproape ajunsese? Aveam nervii întinşi la maximum; în acel moment 
constituiam un pericol. Am fluturat ultima flamură albă pe care o mai 
aveam: 

— Nu doresc să vorbesc despre mama. Vă rog să mă scuzaţi. 

Fruntea i s-a încreţit de îngrijorare; îşi dădea seama că sunt supărată, 
dar nu şi de ce. A ghicit exact pe dos: 

—E greu că te-a părăsit aşa de tânără. Şi a mea a murit când eram 
mic. Dar nu a trăit degeaba. Ce moştenire minunată ţi-a lăsat! 

Moştenire? Pe tot braţul, de jur împrejurul taliei şi împrăştiată peste tot 
prin cap? Cutia de amintiri care se hurducăia şi care mă temeam că o să 
se spargă din clipă în clipă? 

— Ţi-a transmis capacitatea de a atinge sufletele oamenilor, a spus el 


blând. Cum e să ai un asemenea talent? 

— Cum e să fii bastard? am izbucnit eu. 

Mi-am dus mâna la gură, îngrozită. Simţisem că lovitura stătea să vină; 
nu-mi dădusem seama că arcul era încărcat chiar cu acea săgeată, 
perfect calibrată să-l lovească unde îl durea cel mai tare. Care parte din 
mine îl studiase, acumulând informaţii pe post de muniţie? 

Expresia lui deschisă s-a întunecat brusc; dintr-odată, arăta ca un 
necunoscut iar privirea îi era străină şi rece. A adoptat o postură 
defensivă. Eu m-am tras un pas înapoi, împleticindu-mă de parcă m-ar fi 
împins. 

— Cum este? Aşa este, a spus el, arătând furios către spaţiul dintre noi. 
Aproape tot timpul. 

Apoi s-a făcut nevăzut, de parcă l-ar fi luat vântul. Am rămas singură în 
curte, dându-mi seama că nu apucasem să-i vorbesc despre Orma. 
lritarea pricinuită de asta pălea în faţa tuturor celorlalte sentimente care 
îmi urlau să le conştientizez, aşa că m-am agăţat de ea, ca de un lemn 
plutind pe o mare agitată. Cumva, picioarele care mă dureau m-au purtat 
înăuntru. 

Doisprezece 

în seara aceea mi-am căutat linştea în normalitatea şi ordinea grădinii 
mele. Am adăstat vreme îndelungată la marginea văioagei Băiatului 
Gălăgios, privindu-l cum înalţă un cort din stuf şi uitându-mă la Plăcintă cu 
Mere, care îşi lepăda pielea. Băiatului Gălăgios, la fel ca şi Cusurgioaica, 
arăta mai bine conturat şi mai detaliat decât atunci când îl văzusem în 
viaţa reală; degetele îi erau lungi şi agile, conturul umerilor trist. 

Liliacul de Fructe continua să fie singurul grotesc care îmi întorcea 
privirea. Deşi îl rugasem să stea în crângul lui, a venit şi s-a aşezat lângă 
mine pe marginea defileului. Picioarele subţiri şi cafenii îi atârnau peste 
marginea râpei. Mi-am dat seama că nu mă deranja. M-am gândit să-i iau 
mâinile intr-ale mele, dar până şi ideea de a o face mă copleşea. Aveam 
suficiente motive de îngrijorare în momentul acela, iar băiatul nu pleca 
nicăieri. 

— în plus, i-am spus de parcă am fi purtat o conversaţie, la cum merg 
lucrurile, nu trebuie decât să aştept să treci pe la mine. 

Nu a spus nimic, dar ochii i-au sclipit. 

A doua zi de dimineaţă, m-am moşmondit cu spălatul şi unsul solzilor. 
îmi era groază la gândul că aveam s-o întâlnesc pe Principesa Glisselda 
pentru lecţia de muzică; cu siguranţă Kiggs îi va fi vorbit despre mine. însă 
când am 

ajuns în cele din urmă în salonul de studiu, ea nu era acolo. M-am aşezat 
la clavecin şi am cântat ca să mă liniştesc; sunetul acestui instrument 
este, pentru mine, echivalentul muzical al unei băi fierbinţi. 

în ziua aceea apa era rece. 

Un sol a sosit cu un mesaj de la prinţesă, care anula lecţia fără nicio 
explicaţie. M-am uitat vreme îndelungată la biletul acela, de parcă scrisul 


mi-ar fi putut da un indiciu despre dispoziţia ei sufletească, dar nu eram 
nici măcar sigură că-l scrisese ea însăşi. 

Mă pedepsea pentru că-i insultasem vărul? Aşa s-ar fi părut şi o 
meritam, desigur. Mi-am petrecut restul zilei încercând să nu mă gândesc 
la asta. Mi-am văzut (încruntată) de îndatoririle faţă de Viridius, exersând 
instrumentele pe imnurile de stat (îmbufnate), supraveghind construcţia 
scenei (ursuze) din sala cea mare, finalizând dispunerea pentru ceremonia 
de primire (cea demnă de milă) de care ne mai despărţeau doar două zile. 
M-am afundat (neliniştită) în muncă, ca să ţin la distanţă sentimentul 
(jalnic) care mă copleşea ori de câte ori mă opream. 

S-a înserat. Am pornit către turnul nordic, unde urma să iau cina. Cel 
mai scurt drum de la apartamentul lui Viridius ducea pe lângă încăperile 
de stat: biroul Reginei, sala tronului, camera de consiliu. întotdeauna 
treceam pe lângă ele în grabă; acela era unul dintre locurile bântuite de 
tatăl meu. în seara aceea, ca şi cum m-ar fi auzit gândindu-mă la el, tata a 
ieşit din camera de consiliu şi mi s-a ivit în cale, absorbit de conversaţia 
cu Regina însăşi. 

M-a văzut - tata şi cu mine suntem capabili să simţim în aer prezenţa 
celuilalt - însă s-a prefăcut că nu mă observă. Nu eram în dispoziţia de a 
îndura umilinţa ca Regina să-i atragă atenţia asupra prezenţei mele, 
crezând că el nu mă zărise, aşa că m-am pitit pe un coridor lăturalnic 

şi am aşteptat pe după o statuie a Reginei Belondweg. Nu stăteam chiar 
ascunsă, dar eram suficient de retrasă încât să nu pot fi remarcată de 
nimeni dintre cei care nu ştiau că sunt acolo. Alţi demnitari ieşeau din 
camera de consiliu; Doamna Okra Carmine, Lady Corongi şi Principele 
Kiggs au trecut cu toţii prin dreptul coridorului meu fără să se uite 
înăuntru. 

O voce veselă s-a auzit din spatele meu. 

— Pe cine spionăm? 

Am tresărit. Principesa Glisselda îmi zâmbea larg. 

— E o usă secretă care dă afară din camera de consiliu. 

9 
O evit pe zbârcitura aia de Lady Corongi. A trecut pe aici? 

Am dat din cap, uluită să constat că Principesa Glisselda afişa aerul ei 
indiferent şi prietenos dintotdeauna. Aproape că dansa de încântare, iar 
buclele aurii îi tresăltau pe lângă chip. 

— îmi pare rău că a trebuit să amân lecţia de astăzi, Phina, dar am fost 
îngrozitor de ocupați. Tocmai am ţinut cea mai interesantă şedinţă de 
consiliu de când mă ştiu şi eu am părut foarte deşteaptă, în mare măsură 
datorită ţie. 

— Asta e... minunat. Ce s-a întâmplat? 

— Astăzi au venit doi cavaleri la castel! 

De abia se putea stăpâni; mâinile îi fluturau pe lângă corp ca două 
păsărele agitate. Mi-a dat peste braţul stâng, însă am reuşit să nu mă 
feresc vizibil. 

— Susţin că au văzut un dragon solitar care zboară pe la ţară în forma 
sa naturală! Nu e îngrozitor? 


Era suficient de îngrozitor cât s-o facă să râdă cu gura până la urechi. 
Era o micuță prinţesă tare ciudată. 

M-am trezit că-mi pipăi încheietura plină de solzi; mi-am încrucişat în 
grabă braţele. 

— Capul Principelui Rufus lipseşte, aproape că am şoptit, gândind cu 
glas tare. 

— Ca şi cum ar fi fost muşcat şi smuls, intr-adevăr, a spus Principesa 
Glisselda, dând din cap cu însufleţire. 

— Consiliul suspectează că ar exista o legătură între acest dragon şi 
moartea lui? 

— Bunicii nu-i place ideea, însă pare de neevitat, nu-i aşa? a spus ea, 
sărind pe călcâie. Acum facem o pauză pentru cină, însă tot restul serii o 
să discutăm ce e de făcut în continuare. 

îmi pipăiam iarăşi încheietura. Mi-am îndesat mâna dreaptă la 
subsuoară. „încetează, mână! Eşti proscrisă." 

— Dar nu ţi-am spus partea cea mai frumoasă, a reluat Glisselda, 
ducându-şi mâna la piept de parcă ar fi fost pe punctul de a ţine un 
discurs. Eu însămi m-am adresat consiliului spunându-le că dragonii ne 
văd pe noi ca pe nişte libărci foarte interesante şi că poate că unii dintre 
ei au gândit tratatul ca pe o capcană! Poate plănuiesc în secret să ardă 
casa libărcilor până la temelie! 

Am simţit că îmi cade faţa. Poate de asta guvernanta ei nu i-a spus 
nimic: dă-i o idee şi face din ea ditamai basmul. 

— Ş-şi... Ce-au avut de spus? 

— Toată lumea a fost uluită. Lady Corongi a bălmăjit o prostie cum că 
dragonii ar fi înfrânți şi demoralizaţi, dar n-a reuşit decât să dea impresia 
că e o ignorantă. Cred că celorlaţi le-am dat noi suficiente motive de 
gândire! 

— Noi? 

Pe piatra Sf. Masha! Toată lumea avea să creadă că eu i-am băgat idei 
nebuneşti în cap prinţesei. Făcusem analogia cu libărcile, într-adevăr, însă 
casa cu gândacii în flăcări - ca să nu mai zic de ideea că pacea ar fi fost o 
capcană - fusese propria ei extrapolare. 

— Ei bine, nu ţi-am recunoscut meritele, dacă asta sperai, a pufnit ea 
dispreţuitor. 

— Nu, nu, e în regulă, m-am grăbit eu să spun. Niciodată nu e nevoie 
să-mi recunoaşteţi mie meritele! 

Chipul prinţesei a căpătat dintr-odată o expresie severă. 

— N-aş spune niciodată. Eşti deşteaptă. Asta e o chestie utilă. Sunt 
oameni care apreciază această calitate. De fapt, a spus ea, aplecându-se 
către mine, sunt oameni care chiar apreciază asta, iar tu nu-ţi faci niciun 
bine îndepărtându-i. 

M-am holbat la ea. Se referea la Kiggs, nu încăpea urmă de îndoială. 
Am făcut o reverență completă şi ea a zâmbit din nou; chipul ei de 
spiriduş nu era făcut pentru seriozitate. A dispărut, lăsându-mă singură cu 


gândurile şi cu regretele mele. 
* 


Am rumegat veştile pe drumul către masa de seară. Un dragon solitar 
la ţară era ceva nemaiîntâlnit. A cui era responsabilitatea? Cunoşteam 
bine tratatul, însă la această întrebare anume nu se răspundea nicăieri. în 
ceea ce ne privea pe noi, goreddienii, aveam, fără îndoială, să-i obligăm 
pe dragoni să rezolve problema - şi totuşi, cum ar fi putut-o face, fără a 
trimite dragoni în forma lor naturală să-l prindă pe cel solitar. lar asta era 
inacceptabil. Atunci cum altfel? 

Ne bazam în foarte mare măsură pe cooperarea dragoni- lor când 
venea vorba de implementarea tratatului. Chiar şi dacă puţini dintre ei 
refuzau să-l mai accepte, ce altă soluţie aveam decât ajutorul altor 
dragoni? Asta nu însemna efectiv că erau liberi să se bată unii cu alţii în 
văzduhul nostru? 

Paşii mi-au încetinit. Nu era un singur dragon solitar. Propriul meu 
bunic, generalul exilat Imlann, participase la înmormântae şi îi trimisese 
moneda aceea lui Orma. Oare peste tot umblau dragoni ilegali, 
neînregistraţi, care se sustrăgeau de la purtarea clopoţelului şi se 
amestecau în mulţime? 

9 

Sau nu era, totuşi, decât acela singur? Oare Imlann era cel pe care îl 
văzuseră cavalerii? 

Oare propriul meu bunic era asasinul Principelui Rufus? 

Gândul mă făcea să mi se strângă stomacul; am fost pe punctul de a 
renunţa la cină, însă am tras adânc aer în piept şi mi-am impus să 
înaintez. Flecăreala din sala de mese era un bun prilej de a afla mai multe 
despre dragonul solitar, asta dacă cumva se ştiau şi alte lucruri. 

Am traversat refectoriul până am ajuns la masa muzicienilor şi m-am 
înghesuit pe o banchetă. Băieţii erau deja absorbiți de conversaţie; abia 
dacă au remarcat că eram acolo. 

— Douăzeci de ani sub pământ - ticăloşii bătrâni mai sunt măcar întregi 
la minte? a spus Guntard cu gura plină de blamanjele. Probabil au văzut 
un bâtlan în bătaia soarelui şi l-au confundat cu un dragon! 

— Vor să împiedice venirea lui Comonot creând tensiuni, la fel ca Fiii, a 
spus un toboşar, culegând stafidele din tocană. Nu poţi să-i învinovăţeşti. 
Nu ţi se ridică părul pe ceafă să te gândeşti că dragonii umblă printre noi 
ca şi când ar fi oameni? 

Toată lumea s-a întors în acelaşi timp să se uite către masa 
saarantrailor, acolo unde cinau laolaltă cei mai mărunți subordonați ai 
ambasadei. în seara aceea erau opt la număr. Şedeau de parcă ar fi avut 
un băț pe post de şira spinării, fără să-şi vorbească. Servitorii ocoleau 
colţul acela; un saarantras se ducea cu holurile la bucătărie dacă aveau 
nevoie să le fie reumplute. Mâncau pâine şi rădăcinoase şi nu beau decât 
zeamă de orz, ca nişte călugări cumpătaţi sau ca anumiţi samsamezi 
economi. 

Un trombonist sfrijit s-a tras mai aproape. 

— De unde ştim că toţi poartă clopoţelul? Unul ar putea sta printre noi, 


chiar la masa asta şi noi nici n-am bănui! 

Muzicienii mei s-au uitat unii la alţii cu suspiciune. Le- am urmat 
conştiincios exemplul, însă curiozitatea pusese stăpânire pe mine. Am 
întrebat: 

— Ce s-a întâmplat cu cavalerii până la urmă? Li s-a dat drumul înapoi 
în sălbăticie? 

— Unor proscrişi şi scandalagii? a spus Guntard dispreţuitor. Sunt 
încuiaţi în subsolul din aripa estică, donjonul adevărat fiind plin cu butoaie 
de vin în perspectiva unei importante vizite de stat care se apropie. 

— Dulce Sf. Siucre, despre ce vizită să fie vorba oare? a întrebat cineva 
râzând. 

— Cea în care maică-ta se culcă cu un saar şi face un ou. Omletă 
pentru toată lumea! 

Am râs mecanic în cor cu ceilalţi. 

Conversaţia s-a mutat către programul de concerte şi, brusc, toate 
întrebările îmi erau adresate. îmi venise o idee, însă, şi eram prea 
absorbită de ea ca să mă pot concentra să le răspund. l-am îndrumat pe 
toţi către orarul afişat pe uşa sălii de repetiţii, le-am oferit tava mea 
căţeilor de sub masă şi m-am ridicat să plec. 

— Seraphina, aşteaptă! a strigat Guntard. Atenţie, toată lumea - cum 
aveam noi de gând să-i mulţumim Maestrei Seraphina pentru toată munca 
ei? 

A suflat în signal în vreme ce tovarăşii lui au înghiţit în grabă ultimele 
îmbucături, apoi le-au dat pe gât cu vinul rămas. 

Spre marele amuzament al tuturor celorlalţi meseni, cu excepţia 
saarantrailor, au început să cânte: 

O, Maestra Seraphina Vrei să te măriţi cu ? 

Din clipa-n care te-am văzut Că-mi eşti sortită am ştiut! 

îmi placi că-ţi porţi nasul pe sus, 

Eşti deşteaptă şi ai mersul făşneţ Dar mai ales că îl împungi pe Viridius în 
ochişorii de mistreţ! 

— Ura! au strigat în cor toţi muzicienii. 

— Are curaj să se ia de Viridius ca să nu trebuiască să avem noi de-a 
face cu el! a strigat un isteţ izolat. 

Toată lumea a izbucnit în râs. Eu am zâmbit în timp ce fluturam din 
mână în semn de la revedere - un zâmbet autentic - şi am continuat să 
surâd tot drumul spre aripa estică. îmi venise ideea că aceşti cavaleri l-ar 
putea descrie pe dragon suficient de detaliat încât Orma să-l poată 
identifica drept Imlann. Atunci aş fi avut o dovadă reală, concretă să-i ofer 
lui Lucian Kiggs, nu doar o monedă, îngrijorarea unui dragon şi cea mai 
vagă descriere cu putinţă. 

Atunci poate că aş fi reuşit să-mi fac curaj să-i vorbesc din nou. îi 
datoram cel puţin nişte scuze. 

Un singur străjer stătea de pază în capul treptelor care dădeau către 
subsol. Mi-am îndreptat ţinuta şi mi-am şters rânjetul rămas întipărit pe 


chip; aveam nevoie de toată concentrarea de care eram capabilă dacă 
voiam să o scot la capăt. Am încercat să-mi fac paşii să răsune hotărât pe 
măsură ce mă apropiam. 

— Scuzaţi-mă, am spus. Căpitanul Kiggs a sosit deja? 

Tipul s-a tras de mustață. 

— lo nu l-am văz't, da’ tocmai c-am intrat în tură. S-ar putea să fie jos. 

Speram să nu aibă dreptate, dar aveam să mă ocup de asta, dacă 
trebuia. 

— Cine e de pază jos? John? 

John era un nume bun, comun. Pupilele i s-au mărit un pic. 

— John Corn de Şa, da. Şi Mikey Peştele. 

Am dat din cap de parcă i-aş fi ştiut pe amândoi. 

— Păi nu mă deranjează să mă duc să-i întreb chiar eu. Dacă apare 
Căpitanul Kiggs, vrei, te rog, să-i spui că am coborât deja? 

— Stai aşa! a spus el. Despre ce e vorba? Cine eşti? 

l-am aruncat o privire uşor uluită. 

— Seraphina Dombegh, fiica eminentului avocat Claude Dombegh, 
expertul Coroanei în problemele Tratatului Comonot. Căpitanul Kiggs 
dorea să-l asist la interogarea cavalerilor. N-am ajuns unde trebuie? 
înţelesesem că sunt ţinuţi aici. 

Străjerul s-a scărpinat pe sub coif, vizibil încurcat. Bănuiam că nu 
primise instrucţiuni clare să nu lase pe nimeni la subsol, însă nu credea că 
e o idee bună. 

— Hai cu mine, dacă vrei, am plusat eu. Am să le pun câteva întrebări 
despre dragonul pe care l-au văzut. Sper că-l vom putea identifica. 

A ezitat, însă a acceptat să mă însoţească la subsol. Doi străjeri stăteau 
dinaintea unei uşi din lemn solid, jucând o partidă de macrou pe un butoi 
răsturnat; când ne-au văzut, au pus cărţile jos, derutaţi. Străjerul care mă 
însoțea pe mine a făcut un semn cu degetul mare arătând către în sus. 

— Mikey, mergi tu sus! Când soseşte căpitanul, spune-i că jupâniţa 
Dombegh este deja aici. 

— Despre ce-i vorba? a întrebat cel pe nume John, în timp ce însoţitorul 
meu descuia uşa. 

— A venit să-i interogheze pe prizonieri. Eu o să intru cu ea; tu stai aici. 

Nu voiam să vină cu mine, însă nu mă puteam gândi la un mod dea 
împiedica acest lucru. 

— Vii cu mine pentru protecţia mea? Sunt foarte periculoşi? 

El a râs. 

— Domniţă, sunt oameni bătrâni. Va trebui să vorbeşti tare. 

Cei doi cavaleri s-au ridicat de pe saltelele de paie, clipind des din 
pricina luminii. Nu erau atât de decrepiţi pe cât mi se spusese. Erau 
cărunţi şi ciolănoşi, însă afişau o anumită duritate plină de vână. Dacă 
strălucirea din ochii lor constituia un indiciu, jucau cartea cu „bătrânii 
neaju- toraţi“ până la epuizare. 


— Ce ne-ai adus, băiete? a întrebat cel mai solid dintre ei, care era chel 
si avea mustată. Le aduceţi deţinuţilor si femei mai nou sau ăsta e un alt 
mod de-a ne face să vorbim? 

îmi punea la îndoială virtutea. Ar fi trebuit să mă simt jignită, însă, 
cumva, ideea mi-a plăcut. Aceea avea să fie noua mea carieră: instrument 
de tortură! Aveam să-i seduc pe deţinuţi ca mai apoi să le arăt solzii! 
Aveau să mărturisească totul de groază. 

Străjerul s-a înroşit la faţă. 

— Fii respectuos! a zbierat prin mustață. E aici din partea Căpitanului 
Kiggs şi a Consilierului Dombegh. Ai să-i răspunzi cum trebuie la întrebări, 
altfel o să-ţi găsim o locuinţă mai puţin plăcută, tataie! 

— E în regulă, am spus. Te superi dacă te rog să ne laşi singuri? 

— Jupâniţă Dombegh, ai auzit ce-a spus. N-ar fi cuviincios. 

— O să fie absolut în ordine, l-am asigurat eu pe un ton liniştitor. 
Căpitanul Kiggs trebuie să coboare din clipă-n clipă. 

A înfipt fălcia în suport şi a plecat, bombănind. încăperea, ce servea 
drept depozit în majoritatea timpului, conţinea nişte butoiaşe; am tras 
unul mai aproape, m-am aşezat şi le-am zâmbit cald bătrânilor. 

— Care e unul şi care e celălalt? am întrebat, dându-mi seama că ar fi 
trebuit să le ştiu deja numele dacă aş fi fost aici în calitate oficială. 

Spre stânjeneala mea, l-am recunoscut pe cel mai slab dintre ei, cel 
care nu rostise încă niciun cuvânt. îl alungase pe Orma de lângă mine în 
timpul procesiunii aceleia dezastruoase a dragonilor din urmă cu cinci ani 
şi îl ajutase pe Maurizio să mă care acasă. Eu crescusem mult de atunci, 
iar el îmbătrânise. Poate nu-şi amintea de mine. 

— Sir Karal Halfholder, a spus el, îndreptându-se de spate. 

Era îmbrăcat ca un ţăran, cu tunică, saboţi, murdărie şi 
tot tacâmul, însă purtarea era cea a unui bărbat binecrescut. 

— Fratele meu de arme, Sir Cuthberte Pettybone, a adăugat el. 

Sir Cuthberte era cel care mă luase drept femeie uşoară. S-a înclinat, 
spunând: 

— îmi cer iertare, jupâniţă Dombegh! N-ar fi trebuit să fiu atât de 
necioplit. 

Sir Karal a încercat să-mi anticipeze următoarea întrebare: 

— N-o să-ţi spunem niciodată unde se ascund fraţii noştri! 

— Ar trebui să ne seduci mai întâi, a spus Sir Cuthberte, răsucindu-şi 
mustaţa. 

Sir Karal i-a aruncat o privire furioasă, iar Cuthberte a strigat: 

— Uită-te la ea că zâmbeşte! Ştie că glumesc. 

Aşa era. Dintr-un motiv sau altul, gluma continua să mi se pară 
amuzantă. Nişte bătrâni, ascunşi zeci de ani doar în compania altor 
bărbaţi, găseau că merită să flirteze cu mine. Asta era ceva. 

— Coroana ştie unde se ascunde ordinul vostru, am spus, imaginându- 
mi că era, probabil, adevărat. Nu mă interesează asta; vreau să ştiu unde 
aţi văzut dragonul. 

— A venit până la tabăra noastră! a spus Sir Karal. Am mai spus asta! 

Hait! Aş fi ştiut asta dacă n-aş fi minţit. Am încercat să par 
nerăbdătoare: 

— Din ce unghi? Dinspre nord? Dinspre sat? Dinspre pădure? 

Sfinţi din Ceruri, faceţi să fie un sat şi o pădure prin apropiere! în 
Goredd, amândouă erau foarte probabile, dar nu garantate. 

îi pusesem, însă, pe gânduri, aşa că n-au remarcat ignoranta mea. 

— Era întuneric, a spus Sir Karal, scărpinându-şi barba ţepoasă de pe 
gâtul subţire ca de pui. Dar ai dreptate, bestia ar fi putut să stea în sat ca 
saarantras. Nu ne-am gândit la asta; noi căutam prin peşterile de calcar 
din sud. 

M-am dezumflat. Dacă era întuneric, nu văzuseră mare lucru. 

— Sunteţi siguri că era un dragon? 

M-au privit plini de dispreţ. 

— Domniţă, a spus Sir Karal, am luptat în războaie. Eu am fost pumnaş 
stâng într-un detaşament de dragomachie. Zburam prin văzduh, atârnând 
de harponul meu agăţat de flancul unui dragon, în vreme ce pyria în 
flăcări zbârnâiau pe lângă mine, cercetând cu disperare terenul în 
căutarea unui loc moale unde să aterizez atunci când bestia a luat în 
sfârşit foc. 

— Toţi am trecut prin asta, a spus Sir Cuthberte încetişor, apuncându-şi 
tovarăşul pe după umeri. 

— N-ai cum să-i uiţi pe dragoni, a rânjit Sir Karal. Când să fiu orb şi 
surd, senil şi lovit de apoplexie, tot o să ştiu când mă aflu în prezenţa unui 
dragon. 

Sir Cuthberte a zâmbit stins. 

— Emană căldură şi miros a pucioasă. 

— Emană nenorocire! Sufletul meu o să ştie, chiar dacă trupul şi mintea 
n-o să mai funcţioneze. 

Ura lui mă rănea mai mult decât ar fi avut dreptul s-o facă. Mi-am 
înghiţit nodul din gât şi am încercat să păstrez un ton plăcut. 

— Aţi apucat să vă uitaţi bine la dragonul despre care vorbim? Bănuim 
că ştim cine este, însă ne-ar fi de folos orice detaliu care i-ar putea 
confirma identitatea. Un corn distinctiv sau vreun defect al aripii, de 
exemplu, sau coloritul... 

— Era întuneric, a spus Sir Karal sec. 

— Avea o gaură în aripa stângă, a răspuns Sir Cuthberte. în membrana 
cea mai apropiată de trup. în formă de... Nu ştiu. Şobolan, zău de nu! Cum 
stau ei cocoşaţi când mănâncă. 

Mi-a arătat, şi-a dat seama cât de caraghios era apoi a izbucnit în râs. 

Am râs la rândul meu şi mi-am scos creionul de grafit. 

— Desenează-l pe zid, te rog! 

Ambii cavaleri s-au holbat la creion, iar pe chip li se citea groaza. Sf. 
Masha şi Sf. Daan! Era o invenţie dragonică. 

Din fericire, n-au dat vina pe mine, ci pe tratatul de pace. 

— Au pătruns peste tot viermii ăştia! a strigat Sir Karal. Le-au făcut pe 


femeile noastre să poarte la ele instrumentele lor blestemate cu aceeaşi 
degajare cu care ar mirosi uleiuri! 

Chiar si asa, Sir Cuthberte l-a luat si a desenat o siluetă pe tencuiala 
cenuşie. Sir Karal a corectat forma. S-au dondănit un pic, dar în cele din 
urmă s-au hotărât la ceva care arăta, într-adevăr, ca un rozător care 
mănâncă porumb. 

— Acesta era singurul lui semn distinctiv? am întrebat eu. 

— Era întuneric, a spus Sir Cuthberte. Am avut noroc să vedem şi atâta 
lucru. 

— Spercă e suficient. 

Experienţa îndelungată cu Orma îmi spunea că şansele nu erau prea 
mari. 

— Cine bănuiţi că este? a întrebat Sir Karal, tinându-si pumnii încleştaţi 
în poală. 

— Un dragon pe nume Imlann. 

— Generalul Imlann, cel care a fost surghiunit? a întrebat Sir Cuthberte, 
părând neaşteptat de încântat. Ambii cavaleri au fluierat, lung şi încetişor, 
producând un interludiu de o disonanţă destul de bine sincronizată. 

— îl ştiţi? 

— El a condus Al Cincilea Ard, nu-i aşa? şi-a întrebat Sir Cuthberte 
tovarăşul. 

9 

Sir Karal a încuviinţat solemn. 

— Noi ne-am luptat de două ori cu Batalionul al Cincilea, dar eu unul nu 
m-am întâlnit niciodată faţă în faţă cu generalul. Sir James Peascod, de la 
noi din tabără, e specialist în identificări. El ar fi cea mai bună şansă a ta. 
Nu cred că l-ai întrebat pe Sir James dacă-l cunoaşte pe dragonul ăsta, nu- 
i aşa, Cuthberte? 

— Nu mi-a trecut prin cap. 

— Păcat! a pufnit Sir Karal. Chiar şi aşa, dacă-i afli numele, cu ce vă va 
ajuta asta să-l prindeţi? 

Acum că mă întreba, nu ştiam, însă am încercat să dau un răspuns 
logic: 

— Nu-l putem prinde fără ajutorul ambasadei, iar ei nu ne vor ajuta 
dacă nu ne cred. S-ar putea simţi motivaţi dacă am avea dovezi că e 
Imlann. 

Sir Karal s-a făcut periculos de roşu la faţă; îi vedeam vena pulsându-i 
pe sub tâmplă. 

— Viermele ăla mâncător de copii încălca în mod flagrant tratatul. Te-ai 
gândi că asta ar trebui să le fie de ajuns, dacă ar avea o fărâmă de 
onoare! Să se consemneze că noi ne-am ţinut partea din învoiala aia 
blestemată. Nu l-am atacat, deşi am fi putut-o face! 

Sir Cuthberte a pufnit dispreţuitor: 

— Cine s-o fi făcut? Pender şi Foughfaugh? Lupta s-ar (i terminat în 


câteva secunde. 

Sir Karal îi arunca priviri înveninate lui Sir Cuthberte. 

— M-am săturat! Unde e Căpitanul Kiggs? 

— Bună întrebare! am răspuns, ridicându-mă şi scu- turându-mi fustele 
de praf. Merg să-l caut. Vă mulţumesc pentru timpul acordat, buni 
cavaleri! 

Sir Karal s-a ridicat în picioare şi a făcut o plecăciune. 

Sir Cuthberte a spus: 

— Cum? Niciun sărut? 

l-am făcut o bezea, râzând, apoi am plecat. 

Afară, străjerii au părut surprinşi să mă vadă. 

— Căpitanul Kiggs tot n-a sosit, jupâniţă Dombegh, a spus John, 
împingându-şi coiful în sus pe frunte. 

Am zâmbit, uşurată că se terminase totul şi că eu scă- pasem basma 
curată. Aveam să mă întorc în apartamentul meu, să-l contactez pe Orma 
prin intermediul spinetei cu pisici şi să văd dacă putea să-şi identifice tatăl 
după perforaţia din aripă. 

— Probabil că a fost reţinut. N-are importanţă, eu am terminat aici. Mă 
duc să văd dacă nu dau de el. 

— N-ai mult de mers, a spus o voce de undeva de la jumătatea scărilor. 

Principele Lucian a coborât scările, iar inima mi-a coborât în stomac. 
181 
Treisprezece 
N-am îndrăznit să-mi las pupilele să se mărească de groază, ca nu cumva 
să se prindă gărzile; ca să trag de timp, am făcut o plecăciune până în 
pământ, numărând încet până la trei. 

Principele, atunci când am îndrăznit în cele din urmă să mă uit la el, 
părea amuzat. A schiţat un gest larg. 

— Ai terminat aici, sper. 

— Da, mulţumesc, am spus, reuşind să-mi stăpânesc orice urmă de 
tremur din glas. Dacă doriţi să-i interogaţi şi dumneavoastră pe cavaleri, 
poate ne-am putea întâlni aici mâine dimineaţă... 

— O, nu! a spus el pe un ton degajat, zâmbind şi mai larg. Cred c-o să 
ne întâlnim chiar acum. Aşteaptă-mă în capul scărilor, dacă eşti amabilă! 

Nu-mi rămânea altceva de făcut decât să urc scările. în urma mea, l- 
am auzit spunând: 

— Cine-şi aminteşte cum arată însemnul meu? Bun. Şi jupâniţa 
Dombegh purta însemnul meu? 

— Dar, domnule, nu trebuia să implementăm protocolul respectiv 
înainte de sosirea lui Comonot! 

— începem din seara asta. Numai cineva care îmi poartă însemnul 
vorbeşte în numele meu. 

— Am greşit când am lăsat-o să coboare aici, domnule Căpitan? a 
întrebat John. 

Lucian Kiggs a ezitat o clipă înainte de a răspunde. 

— Nu. V-aţi urmat instinctele în privinţa ei, şi ele nu v-au înşelat. Dar e 
vremea să sporim măsurile de siguranţă, nu-i aşa? în curând palatul va fi 


plin de străini. 

A pornit în sus pe trepte; m-am grăbit să ajung în capul scării înaintea 
lui. Privirea pe care mi-a adresat-o când m-a ajuns din urmă nu mai era la 
fel de amuzată. l-a răspuns lui Mikey Peştele la salut, m-a apucat de cotul 
stâng şi m-a condus de-a lungul coridorului. 

— Pentru cine lucrezi? m-a întrebat când ne-am îndepărtat suficient 
încât să nu mai putem fi auziţi. 

Era o întrebare capcană? 

— Viridius. 

S-a oprit cu faţa la mine. Sprâncenele i se împreunaseră ameninţător. 

— Asta este şansa ta de a spune adevărul. Nu-mi plac jocurile de-a 
şoarecele şi pisica. Te-am prins! Nu te juca cu mine! 

Cămin al Cerurilor, credea că sunt un soi de agent pentru un guvern 
străin, poate, sau pentru cineva anume! Un dragon, să zicem. Poate că nu 
se înşela. 

— Am putea vorbi undeva în altă parte decât pe hol, vă rog? 

A măsurat coridorul din priviri, încruntându-se. Aripa estică era plină de 
servitori şi de cămări, bucătării şi ateliere. M-a condus pe un hol scurt şi a 
descuiat uşa grea de la capătul lui cu o cheie. A aprins un felinar de la 
făclia de pe hol, m-a împins înăuntru şi a închis uşa în urma noastră. Ne 
aflam la baza unei scări în spirală care se pierdea în întuneric. în loc să 
urcăm, însă, s-a aşezat cu cinci trepte mai sus şi a pus felinarul alături. 

— Unde suntem? am întrebat eu, întinzându-mi gâtul să văd ce era sus. 

— în „turnul meu afurisit", după cum îl numeşte Glis- selda. 

Nu părea dispus să continue discuţia. Felinarul proiecta o lumină 
stranie, îngreunându-mi încercarea de a-i interpreta expresia feţei; în 
orice caz, nu zâmbea. 

— Ar fi fost foarte uşor să îi interoghezi pe cavalerii aceia având 
binecuvântarea mea. Nu trebuia decât să-mi ceri. Nu-mi place să-mi invoci 
numele sub false pretexte. 

— N-nu... trebuia s-o fac! îmi pare rău! m-am bâlbâit eu. 

De ce mi se păruse o idee bună? De ce eram mai dispusă 
să joc la cacealma cu nişte străini decât să vorbesc cinstit cu acest prinţ? 
Mi-am deschis precaut punga de bani, având grijă să nu las să se zărească 
figurina quig, apoi i-am înmânat principelui moneda de aur. 

— Şi profesorul meu, Orma, este îngrijorat de existenţa unui dragon 
solitar. l-am promis că am să vă vorbesc. 

Lucian Kiggs a examinat în tăcere moneda la lumina felinarului. înainte 
fusese foarte vorbăreţ; tăcerea lui de acum mă speria. Dar era firesc să 
aibă dubii atunci când susţineam că vorbesc în numele altcuiva. Pe toţi 
câinii Sfinţilor, ideea de a-i păcăli străjile nu fusese una foarte bună! 

— Un mesager i-a dat moneda după înmormântarea unchiului 
dumneavoastră, am continuat eu. Orma susţine că a aparţinut tatălui său. 

— Atunci aşa trebuie să fi fost, a spus el, examinându-i reversul. 
Dragonii îşi cunosc bine monedele. 

— Tatăl lui este Generalul Imlann, căzut în dizgrație şi exilat pentru 
strângere de comori. 


— Strângerea de comori nu se pedepseşte de obicei cu exilarea, a spus 
principele. 

Chiar şi umbra lui amenințătoare părea sceptică. 

— Imlann a mai comis şi alte infracţiuni, cred. Orma nu mi le-a descris 
în detaliu. 

184 
Seraphina 

lată-mă minţind deja. Nu se sfârşea niciodată. 

— El crede că Imlann este aici, în Goredd, şi că ar putea plănui să-i facă 
rău Ardmagarului sau să saboteze festivitățile sau... Nu ştie nici el ce 
altceva. Din păcate, nu sunt decât nişte vagi supoziţii. 

Lucian Kiggs îşi muta privirea de la mine la reversul monedei şi invers. 

— Nu eşti sigură dacă are dreptate să-şi facă griji. 

— Aşa e. Speram ca, vorbind cu cavalerii, să pot obţine nişte detalii pe 
baza cărora Orma să-şi poată da seama dacă dragonul solitar pe care l-au 
văzut ei este Imlann. Nu voiam să vă irosesc timpul cu presupuneri. 

S-a aplecat către mine intenţionat. 

— Este posibil ca Imlann să fi dorit să-i facă rău unchiului meu? 

îi captasem atenţia; asta era o imensă uşurare. 

— Nu ştiu. Consiliul a conchis că dragonul solitar a avut vreo legătură 
cu moartea Principelui Lucian? 

— Consiliul nu a ajuns la cine ştie ce concluzie. Jumătate dintre cei 
prezenţi îi bănuiau pe cavaleri că ar fi înscenat întreaga tărăşenie ca să 
aţâţe spiritele şi să împiedice venirea lui Comonot. 

— Dumneavoastră ce credeţi? am insistat eu. 

— Cred că veneam să vorbesc eu însumi cu cavaleri, când am aflat că 
cineva vorbea deja cu ei în numele meu. A fluturat din deget înspre mine, 
dar se făcea doar că mă ceartă. Tu ce părere ţi-ai făcut? Au văzut cu 
adevărat un dragon? 

— Da. 

A ridicat o sprânceană. 

— Ce te face să fii atât de sigură? 

— Presupun că are de-a face cu genul de detalii pe care au fost capabili 
să mi le furnizeze. Aş vrea să pot spune că a fost mai mult decât o simplă 
intuiţie. 

îmi mai doream şi să pot spune că, fiind eu însămi o mincinoasă, 
aveam o înţelegere superioară a genului ăstuia de lucruri. 

— Nu respinge ideea de intuiţie atât de uşor! Eu îmi sfătuiesc oamenii 
să îşi asculte instinctele. Bineînţeles, în privinţa ta s-au înşelat. Mi-a 
aruncat o privire iritată, apoi a părut să se gândească mai bine la ce 
spusese. Nu, dă-mi voie să rectific. S-au înşelat crezând că eu îţi dădusem 
permisiunea de a vorbi cu prizonierii, însă în privinţa ta nu s-au înşelat. 

Cum de mai putea nutri gânduri bune faţă de mine, după ce mă 
purtasem atât de îngrozitor cu el? M-a copleșit un val cald de vinovăţie. 
A 9 

— îmi pare rău... 


— Nu s-a întâmplat nimic. 

Mi-a respins confesiunea cu un gest al mâinii. 

— De fapt, lucrurile au ieşit cum nu se poate mai bine. Noi doi părem 
să avem un scop comun. Acum că ştim asta, ne putem ajuta unul pe 
celălalt. 

Credea că mă scuzam pentru minciună; făcusem deja asta. 

— îmi pare rău şi pentru ce v-am spus. leri. 

— A! a zâmbit în cele din urmă, iar nodul de nelinişte din pieptul meu a 
cedat. Asta era celălalt motiv pentru ezitarea ta. Uită de asta! Eu am 
făcut-o deja. 

— Dar am fost nepoliticoasă! 

— lar eu am fost jignit. Toată treaba a fost ca la carte. Dar să trecem 
peste asta, Seraphina. Suntem în aceeaşi echipă. 

Nu mă convingea iertarea asta acordată aşa, cu una, cu două; mi-a 
remarcat dubiile şi a adăugat: 

— Selda şi cu mine am vorbit mult despre tine. A vorbit foarte însufleţit 
în apărarea ta. 

— Nu v-a spus că sunt ţepoasă? 

— O, ba cum să nu! Şi aşa şi este. Părea vag amuzat de expresia 
întipărită pe chipul meu. Nu te mai încrunta! Nu e nimic greşit în a le da 
de înţeles oamenilor atunci când te-au călcat pe coadă. întrebarea pe care 
trebuie să ne-o punem când muşti este de ce o faci. 

Muşcătură. Coadă. Mi-am încrucişat mâinile pe piept. 

— Selda a remarcat că-ţi displac întrebările personale şi cu siguranţă eu 
atinsesem o coardă sensibilă. Aşa că te rog să mă ierţi. 

M-am uitat în jos la picioarele mele, stânjenită. 

A continuat: 

— în acest caz anume, nu cred c-a fost vorba doar despre asta. Mi-ai 
răspuns cu sinceritate la întrebare, a spus, lăsându-se pe spate mulţumit 
de sine, de parcă rezolvase o ghicitoare dificilă. Am întrebat cum e să fii 
atât de talentat, iar tu mi-ai oferit un termen de comparaţie cât se poate 
de direct: la fel cu a fi un bastard! Şi, acum că am stat să mă gândesc mai 
atent, am înţeles: toată lumea se zgâieşte la tine pentru ceva pe care nu-l 
poţi controla şi pe care n-ai făcut nimic să-l meriţi. însăşi prezenţa ta îi 
face pe alţii să se simtă prost. leşi în evidenţă atunci când ai prefera să nu 
se întâmple asta. 

Preţ de o clipă, am simţit că nu pot respira. Ceva din mine vibra, 
asemenea unei coarde de lăută atinse de vorbele lui şi, dacă respiram, s- 
ar fi oprit. 

Nu-mi ştia adevărul, însă intuise ceva adevărat despre mine pe care 
nimeni altcineva nu îl remarcase vreodată, în ciuda acestui lucru - sau 
poate tocmai datorită lui -, mă credea bună, credea că merit să fiu luată în 
serios, iar încrederea lui m-a făcut, pentru o clipă ameţitoare, să îmi 
doresc să fiu mai bună decât eram. 

Era o neghiobie să-mi îngădui să simt astfel. Eram un monstru, iar asta 
nu avea să se schimbe niciodată. 

Aproape că m-am repezit la el, aproape că am jucat de-a- devăratelea 
rolul monstrului aşa cum numai eu o puteam face, însă ceva m-a oprit. Nu 
era un dragon care mă observa indiferent. îmi oferea la schimb ceva 
adevărat despre el, ceva ce strălucea precum un diamant. Asta nu era un 
lucru oarecare; era o dovadă de generozitate. Dacă îi dădeam peste mână 
atunci când se pregătea să mi-l ofere, n-aveam să mai primesc niciodată 
un altul. Am tras aer în piept şi i-am spus: 

— Vă mulţumesc dar... Nu, „dar“. Vă mulţumesc! 

A zâmbit. 

— Eşti mai complicată decât laşi să se vadă. Am remarcat asta în mai 
multe rânduri. Care dintre filosofii porfirieni îţi place cel mai mult? 

Era o concluzie atât de îndepărtată de premise, încât aproape că am 
izbucnit în râs, însă el a continuat să vorbească, simțindu-se în sfârşit din 
nou în largul lui în preajma mea. 

— Ai recunoscut citatul acela alaltăseară şi mi-am spus: „în fine, încă 
cineva care l-a citit pe Pontheus!“ 

— Mă tem că nu prea l-am citit. Tata avea Analectele lui... 

— Dar ai citit alţi filosofi. Recunoaşte! S-a aplecat către mine 
nerăbdător, sprijinindu-şi coatele pe genunchi. îmi imaginez că-ţi place... 
Archiboros. Era atât de preocupat de viaţa minţii, încât nu şi-a bătut 
niciodată capul să stabilească dacă teoriile lui erau valabile în lumea 
reală. 

— Archiboros era un fanfaron, am spus eu. îmi plăcea mai mult Necans. 

— Morocănosul ăla bătrân! a strigat Kiggs, plesnindu-se peste 
genunchi. Duce lucrurile prea departe. Dacă ar fi după el, n-am fi nimic 
altceva decât nişte minţi fără trup, efemere, plutind complet detaşate de 
materia acestei lumi. 

188 
Seraphina 

— Ar fi chiar aşa de îngrozitor dacă ar fi aşa? am întrebat eu, cu vocea 
sugrumată. lar atinsese un subiect personal sau eram eu atât de 
vulnerabilă încât orice mă putea răni, chiar şi cea mai inofensivă remarcă. 

— Mi-am imaginat că eşti genul care îl preferă pe Pon- thius, asta e tot, 
a spus el, examinând un punct invizibil de pe mâneca vestonului, 
acordându-mi puţin spaţiu pentru a-mi reveni. 

— Un filosof specializat în jurisprudenţă? 

— în mod evident nu i-ai citit decât lucrările de tinereţe. Tot geniul său 
rezidă în scrierile de mai târziu. 

— Nu a înnebunit? 

Intenţia mea fusese să sune dispreţuitor, însă expresia de pe chipul lui 
îmi spunea că ratasem efectul, reuşind să par de-a dreptul amuzantă. 

— Dacă a fost nebunie, Phina, a fost genul acela de nebunie la care tu 
sau eu putem doar visa! O să caut ultima lui carte pentru tine. 

M-a privit din nou, iar ochii i-au sclipit în lumina lămpii sau din pricina 
luminii interioare şi a aşteptării pline de încântare. 

Entuziasmul îl făcea frumos. Mă holbam la el. Mi-am privit mâinile. 

El a tuşit şi s-a ridicat, băgând moneda în buzunarul vestonului. 

— Bun! Asa, deci. Mâine dimineaţă o să-i arăt lui Eskar moneda de la 


Orma şi o să văd ce zice. La ce noroc am, o să tragă concluzia că 
adăpostim infractori. Nu cred că m-a iertat că am îngăduit ca piele-nouă 
acela să fie rănit, sau că am dansat cu ea, dacă stau bine să mă gândesc. 
Vorbeşte cu profesorul tău despre detaliile pe care le-ai aflat de la 
cavaleri; ţi-aş fi recunoscător. Dacă l-am putea identifica pe dragonul 
solitar, ambasada ar putea vedea că facem un 

efort de bună credinţă în vederea... Voiam să spun „menţinerii ordinii“, 
dar e puţin cam târziu pentru asta, nu-i aşa? 

— Pe mâine, atunci! am spus eu. Evident, el era cel îndreptăţit să-mi 
dea de înţeles că trebuie să plec, nu invers. M-am făcut mică. 

Nu părea să fi remarcat încălcarea codului bunelor maniere. Am făcut o 
plecăciune pentru a mă revanşa. El a zâmbit şi mi-a deschis uşa de la 
turn. Creierul îmi clocotea, chinuindu-se să găsească încă ceva să-i spună 
înainte de a pleca, dar n-a reuşit. 

— Noapte bună, Seraphina! a spus el închizând uşa. 

l-am auzit sunetul paşilor pierzându-se în sus pe treptele turnului. Ce 
făcea acolo? Nu era treaba mea, desigur, însă am rămas vreme 
îndelungată cu mâna pe uşa de stejar. Am stat aşa, nemişcată, atât de 
mult timp încât aproape că am murit de groază atunci când s-a auzit o 
voce: 

— Maestra? Vă este rău? 

Am întors capul. în spatele meu stătea unul dintre muzicienii mei, 
trombonistul cel sfrijit al cărui nume nu mi-l puteam aminti niciodată, care 
părea să fi trecut prin apropiere când m-a zărit arătând aproape 
catatonică. S-a apropiat de mine şovăielnic. 

— Aveţi nevoie de ceva? 

— Nu, am bolborosit eu, cu glasul aspru de parcă aş fi încălcat un 
jurământ de tăcere de ani de zile. îţi mulţumesc! am adăugat. 

Am înclinat din cap, l-am ocolit ruşinată şi am apucat-o înapoi pe 
coridor înspre apartamentul meu. 

190 

Paisprezece 

A doua zi era ultima înainte de sosirea lui Comonot, iar Viridius îşi 
propusese să ne pună să repetăm până când aveam să cădem laţi. M-am 
trezit extrem de devreme; trebuia să iau legătura cu Orma la prima oră, 
aşa încât să-i pot spune lui Kiggs ce mi-a zis. Am cântat acordul ştiut la 
spinetă şi am aşteptat, opărindu-mi limba cu ceai şi între- l)ându-mă unde 
l-aş fi putut găsi pe Kiggs la ora aia. Avea un birou lângă camera gărzilor, 
ştiam asta, însă îşi petrecea o mulţime de timp şi în oraş. 

Când pisoiul de pe spinetă a vorbit în cele din urmă, m-a speriat atât 
de tare încât aproape mi-a scăpat ceaşca din mână. 

— Nu pot vorbi, a huruit vocea lui Orma. Fac pe bona pentru Basind. 

Uitasem complet de piele-nouă. 

— Când ai să poţi vorbi? 

— La cină? La Ciocanul şi chefalul? La şase? 

— Bine, dar să fie la şapte. Viridius are de gând să ne biciuiască până 
ne dă sângele astăzi. 


— Ne vedem atunci. Nu mânca aia! 

M-am uitat la ceaşca de ceai şi înapoi. 

— Ce să nu mănânc? 

— Nu tu, Basind. Pisoiul a pârâit şi vocea a dispărut. 

191 
RACHEL HARTMAN 

Am oftat, am împins instrumentul la loc şi am auzit ceasul cel mare de 
deasupra curţii principale bătând ora exactă. îmi mai rămânea o mulţime 
de timp pentru ritualul matinal şi pentru micul dejun. Aveam să ajung prea 
devreme, dar nu conta. Viridius nu avea să-mi poată reproşa nimic în ziua 
aceea. 

Am ajuns în sala cea mare a Castelului Orison devreme şi plină de 
energie. Tâmplarii se înghesuiau peste tot pe scenă, ceea ce nu putea fi 
un semn bun şi nu se zărea nici urmă de bătrân cu păr cânepiu şi bolnav 
de podagră. Muzicienii mişunau peste tot, ca furnicile, dar Viridius nu era 
printre ei. 

în fine, Marius, servitorul lui flegmatic, s-a apropiat cu un mesaj pentru 
mine: 

— Stăpânul nu e aici. 

— Cum adică nu e aici? Asta e repetiţia cu costume. 

Marius şi-a dres neliniştit glasul: 

— Ca să-l citez întocmai: „Spune-i Seraphinei că las totul în mâinile ei 
cât se poate de capabile. Nu uita să repetaţi intrările şi ieşirile line!" 

Mi-am înfrânat primul gând care mi-a venit în minte, la fel şi pe al 
doilea. 

— Deci unde e? 

Omul şi-a ferit capul încărunţit; după toate aparențele, tonul meu 
fusese unul brutal. 

— La catedrală. Protejatul lui avea nişte probleme... 

— Lars? am întrebat. Cineva cu auzul ascuţit s-a oprit în loc în spatele 
meu. Am coborât tonul. Ce fel de problemă, mai precis? 

Omul lui Viridius a ridicat din umeri: 

— Stăpânul n-a vrut să-mi zică. 

— Cele obişnuite, fără îndoială! a pufnit Contele Josef din spatele meu. 
Se bate pe stradă, îşi aduce acele 

red-grauser jegoase în catedrală, se îmbată şi îşi distruge propria 
maşinărie. 

Am înţeles „femei-roşii“. 

— Ale noastre poartă dungi negre şi galbene, am spus eu încercând să- 
mi maschez agitația cu o glumă. Dar îmi închipui că ştiţi asta din proprie 
experienţă. 

Contele şi-a supt dinţii perfecţi şi s-a tras de manşetele de dantelă. 

— în mod normal nu mi-aş bate capul, dar dumneata îmi placi, 
grausleine. Ţine-te departe de Lars. Este un daanit şi un mincinos şi nu-ţi 
poate aduce decât necazuri. De-abia dacă are ceva de om în el. 

— Viridius are încredere în el, am spus eu. 

— Maestrul Viridius s-a apropiat periculos de mult de el, a spus contele. 


Niciunul dintre voi nu înţelege ce e el. Mă rog zilnic ca Sf. Ogdo să-l 
distrugă. 

Voiam din răsputeri să-i spun că ştiam întocmai ce era Lars şi că nu-i 
purtam pică pentru asta, însă n-am reuşit decât să îngaim: 

— Nu-mi pasă ce spuneţi! Este prietenul meu. Nu vreau să mai aud că îl 
ponegriţi! 

Şi-a încolăcit braţul pe după mijlocul meu; am încercat să mă desprind 
din îmbrăţişare, însă avea strânsoarea unui homar. 

— Eşti cea mai drăguță şi cea mai inocentă dintre gra- usleiner, a şoptit 
el. însă sunt nişte oameni pe lumea asta care comit acte îngrozitoare şi 
nenaturale ce depăşesc orice ţi-ai putea imagina în naivitatea ta. El este 
cel mai îngrozitor coşmar al tău. Ascultă-mi sfatul şi ţine-te departe de el! 
Altfel mă tem pentru binele tău. 

S-a aplecat şi mi-a sărutat urechea, ca pentru a consemna faptul că 
înţelesesem să mă supun, însă s-a tras brusc în spate. 

— Ce este parfumul acela ciudat pe care îl porţi? 

— Dă-mi drumul! am spus printre dinţii încleştaţi. 

Josef a pufnit dispreţuitor şi mi-a dat drumul, îndepăr- 
tându-se fără ca măcar să-mi mai arunce vreo privire. 

Mi-am reprimat un puseu de panică. Mă mirosise. Recunoscuse mirosul 
ca fiind de saar? 

Mi-am adunat restul de demnitate rămasă după ce fusesem atinsă într- 
un mod atât de neplăcut şi m-am apropiat de turma de instrumentişti, 
gata să le aplic tratamentul Viridius până la capăt. La urma urmei, nu se 
aşteptau la altceva. 

Scena era frumoasă, dar s-a dovedit nesigură deasupra trapei din 
centru, după cum am constatat cu uimire atunci când cinci başi au 
dispărut simultan. Am strigat la tâmplari şi am repetat cu coriştii în 
cealaltă parte a sălii cât timp au făcut ei modificările. Apoi mecanismul 
cortinei s-a stricat, omului pe picioroange i-a căzut costumul în mijlocul 
numărului - asta ar fi fost amuzant, în alte împrejurări - iar soloul de violă 
al lui Josef suna fals. 

Nu mă bucura câtuşi de puţin acest din urmă lucru; de fapt, bănuiam 
că era un tertip pentru a mă face să mă uit la el. Am continuat să privesc 
încruntat în altă parte. 

Pentru o repetiţie generală, toate neregulile astea nu însemnau mare 
lucru, însă erau mai mult decât puteam suporta, dată fiind dispoziţia în 
care mă găseam. Urlam ca o apucată la toţi, fie că o meritau sau nu. 
Artiştii itineranţi păreau alarmaţi, însă muzicienii mei de la palat mă 
găseau amuzantă; chiar şi atunci când eram cel mai indispusă, nu mă 
ridicam la înălţimea ştachetei impuse de Viridius. Pasaje din imnul pe care 
mi-l închinaseră răsunau în spatele meu atunci când treceam ca o furtună 
pe lângă ei, ceea ce făcea să-mi fie greu să stau încruntată. 

în sfârşit, s-a făcut seară iar muzicienii mei au decis că e timpul să 

refuze să mai lucreze. Asta, desigur, a însemnat că au organizat un amplu 


concert de dansuri scoțiene şi de gigi în sala cea mare, doar de 
amuzament. Muzica înseamnă muncă doar atunci când te pune altcineva 
să cânţi. Mi-ar fi plăcut şi mie să mă alătur lor - simţeam că îmi 
câştigasem dreptul acesta cu vârf şi îndesat -, însă mă aştepta Orma. M- 
am înfofolit şi am coborât colina până în oraş. 

Căldura din interiorul cârciumii Ciocanul şi chefalul era binevenită, deşi 
nu mă simţeam niciodată în largul meu în prezenţa străinilor, a fumului, a 
larmei şi a flecărelii. Focul şi lămpile dădeau prea puţină lumină. Am 
cercetat chipurile de la mese vreme îndelungată înainte de a-mi da seama 
că Orma nu sosise încă. Am ocupat un loc lângă cămin, mi-am comandat o 
zeamă de orz, spre amuzamentul dispreţuitor al chelneriţei de la bar, şi m- 
am pus pe aşteptat. 

Lui Orma nu îi stătea în fire să întârzie. Sorbeam din băutură fără să 
mă uit în jur, până când agitația de la uşă a devenit prea zgomotoasă ca 
s-o mai pot ignora. 

— Nu poţi intra cu din ăştia aici! a strigat cârciumarul care ieşise de 
după bar târându-l după el pe un bucătar musculos pe post de ariergardă. 
M-am întors să mă uit! Orma stătea în hol, desfacându-şi catarama de la 
pelerină. Basind se iţea din spatele lui. Clopoţelul îi răsuna tânguitor. 
Clienţii de lângă uşă îşi făceau semnul Sf. Ogdo sau îşi duceau săculeţi 
parfumati la nas, ca şi cum ar fi vrut să preîntâmpine o boală. 

Cârciumarul şi-a încrucişat braţele peste şorţul murdar. 

— Asta este un local respectabil. l-am avut oaspeţi pe Baronetul 
Meadoburn şi pe Contesa du Paraday. 

— Recent? a întrebat Orma, făcând ochii mari. 

Cârciumarul a luat-o ca pe un semn de lipsă de respect şi şi-a umflat 
pieptul; bucătarul îşi pipăia lama satârului. 

Eu eram deja în picioare. Am azvârlit o monedă pe masă. 

—  leşiţi de unde aţi venit! 

Când am ajuns afară, aerul nopţii a venit ca o uşurare, chiar dacă nu 
puteam spune acelaşi lucru şi despre silueta cocoşată a lui Basind. 

— De ce l-ai adus şi pe el? l-am întrebat supărată când am ieşit în 
strada goală. Ar fi trebuit să ştii că n-o să vrea să-l servească. 

Orma a deschis gura, însă Basind a vorbit primul: 

— Unde merge profesorul meu, acolo merg şi eu. 

Orma a ridicat din umeri. 

— Mai sunt locuri unde putem mânca. 

Se poate, dar numai într-o singură parte a oraşului. 


In mod oficial, Groapa cu Quig era închisă după apusul soarelui. Numai 
două străzi duceau către ceea ce fusese cândva îngrăditura Sf. Jobertus; 
fiecare dintre ele fusese prevăzută cu o poartă înaltă din fier forjat pe care 
Garda Reginei o încuia cu lacătul în fiecare seară, în cadrul unui adevărat 
ceremonial. Desigur, clădirile care dădeau înspre piaţă aveau uşi în spate, 
aşa încât nu trebuia decât să intri într-o prăvălie, o tavernă sau o casă 
pline de quig ca să intri şi să ieşi din Groapă - şi mai erau şi tunelurile de 
pe dedesubt. Saarantraii nemulţumiţi vedeau în Groapa cu Quig o 


temniţă; dacă era aşa, era una poroasă. 

Vechea Sf. Jobertus fusese cândva o biserică. Atunci când parohia a 
devenit prea mare pentru clădirea respectivă, se construise Noua Sf. 
Jobertus pe malul opus al râului, unde era mai mult loc. După încheierea 
Tratatului Comonot, 

câțiva dragoni speraseră să înființeze un mic colegiu în vederea 
schimbului de cunoştinţe între specii propovăduit de Comonot. Vechea Sf. 
Jobertus a fost cea mai mare clădire nefolosită pe care au putut-o găsi. în 
vreme ce studenţii dragoni scutiţi de la purtarea clopoţelului, cum era 
Orma, se strecurau încoace şi încolo studiindu-ne căile misterioase, alţi 
învăţaţi, absolvenţi dotați cu clopot şi tot tacâmul, veneau la Sf. Bert (cum 
i se spunea acum) ca să le predea ştiinţele lor oamenilor înapoiaţi. 

Aveau puţini studenţi, şi încă şi mai puţini dispuşi să recunoască că 
sunt studenţi. Sf. Bert pregătea cei mai buni medici, însă puţini oameni îşi 
doreau un doctor care să practice medicina supranaturală a saarantrailor 
pe ei. Recentul scandal legat de disecţia cadavrelor umane nu ajutase 
deloc. Revoltele de pe tot cuprinsul oraşului aproape că degeneraseră 
într-o vărsare de sânge; oamenii cereau răzbunare împotriva saarantrailor 
- şi a studenţilor lor - care îndrăzneau să pună laba pe rămăşiţele umane. 
Avusese loc un proces, iar tatăl meu fusese, ca de obicei, în mijlocul 
evenimentelor. Disecţiile au fost interzise şi câţiva dragoni au fost trimişi 
înapoi în Tanamoot, însă medicii au continuat să se pregătească în taină. 

Mai fusesem în Groapa cu Quig o singură dată, atunci când Orma mă 
luase cu el să cumpărăm unguentul pentru mâncărimi. Nu era bine să fii 
văzută pe aici dacă erai o tânără respectabilă, iar tatăl meu era foarte 
ferm în a-mi impune să evit cartierul respectiv. Oricâte obiecţii de-ale lui 
aş fi răstălmăcit sau încălcat, mă conformasem de bunăvoie acesteia. 

Orma a luat-o înainte pe o alee, s-a aplecat peste o poartă pentrua o 
descuia şi ne-a condus în grădina din spate plină de noroi a cuiva. într-un 
ţarc grohăia un purcel; o altă împrejmuire era plină de legume putrezite. 
Mi-era teamă 

că proprietarul casei avea să vină după noi cu o furcă din clipă în clipă, 
însă Orma s-a dus ţintă la uşă şi a ciocănit de trei ori. Nu a răspuns 
nimeni. A mai bătut de trei ori, apoi a zgândărit vopseaua cojită cu 
unghiile. S-a deschis o ferestruică. 

— Cine este? a întrebat un glas aspru. 

— Sunt dihorul, a spus Orma. Am venit să jumulesc nurca. 

Ne-a deschis o bătrână cu un rânjet ştirb cât toată faţa. L-am urmat pe 
Orma în jos pe scări într-un semiîntuneric fetid. Am ajuns într-o pivniţă 
umedă şi urât mirositoare luminată de o vatră întinsă, de nişte lămpi 
micuţe şi de un candelabru în forma unei sirene cu coarne ce îşi dezvelea 
pieptul oricui s-ar fi întâmplat să treacă pe acolo, fluturând două lumânări 
ca pe nişte săbii. Se holba la mine cu ochii ieşiţi din orbite, de parcă ar fi 
fost uluită să vadă o soră monstru. 


Ochii mi s-au obişnuit cu lumina slabă. Ne aflam într-un soi de tavernă 
subterană. înăuntru erau mese şubrede şi tot soiul de clienţi - oameni, 
saarantrai şi quigutli. Aici, oamenii şi saarantraii stăteau la aceeaşi masă: 
studenţi angajaţi în discuţii profunde cu profesorii lor. Un saar demonstra 
principiile tensiunii suprafeţelor - aşa cum Zeyd îmi predase mie înainte 
cursul ei special de gravitație - ţinând un pahar cu apă răsturnat în aşa fel 
încât singurul lucru care îi despărţea pe studenţii lui fascinaţi de un duş 
rece era o bucăţică de pergament. într-un alt colţ avea loc disecţia 
improvizată a unui mic mamifer, sau a cinei, sau şi una şi alta. 

Nimeni nu venea în Groapa cu Quig dacă nu era nevoit; aveam mai 
mult de-a face cu saarantraii decât majoritatea oamenilor şi nici eu nu 
fusesem acolo decât o singură dată. 

Nu-mi văzusem niciodată ambele... popoare laolaltă astfel. M-am simţit 
uşor copleşită. 

Studenţii umani nu prea interacţionau cu cei quig, dar tot era 
remarcabil cât de puţin caz făceau de prezenţa creaturilor respective. 
Nimeni nu refuza mâncarea pe care o atinseseră quigutlii - existau 
chelneri quig! - şi nimeni nu ţipa când descoperea vreunul sub masă. 
Quigutilii se lipiseră de căpriori şi de ziduri; unii se înghesuiau în jurul 
meselor alături de saarantrai. Duhoarea care umplea aerul provenea fără 
îndoială de la respiraţia gquigutlilor, însă mirosul este un simţ uşor de 
adormit. Când am găsit în sfârşit o masă, de abia dacă mai simţeam ceva. 

Orma a plecat să ne comande de mâncare, lăsându-mă cu Basind. 
Masa noastră era plină de ecuaţii scrise cu creta. M-am prefăcut că le 
studiez, în timp ce îl cercetam pieziş pe piele-nouă. El se uita plictisit la o 
masă vecină plină de quigutli. 

Nu puteam vorbi cu Orma de faţă cu Basind, dar nu vedeam cum aş fi 
putut evita acest lucru. 

l-am urmărit privirea lui Basind până la masa învecinată şi am rămas 
cu gura căscată. Quigutiii din jurul ei aveau limbile scoase şi peste tot 
zburau scântei. Era greu să vezi prin întuneric, însă păreau să modifice 
forma unei butelci, topind sticla cu căldura concentrată a limbilor lor şi 
trăgând de ea ca de o caramea. Degetele lungi de la braţele dorsale - 
membrele abile, ca nişte rămurele pe care le aveau în loc de aripi - păreau 
insensibile la căldură. Cu ele, întindeau sticla în fire subţiri ca de aţă, o 
încălzeau din nou şi o răsuceau în structuri dantelate. 

Orma s-a întors cu băuturile noastre. Mi-a urmărit privirea până la 
quigutlii care torceau sticlă. Făcuseră un ou mare cât un coş, gol pe 
dinăuntru, din fire de sticlă verde. 

— De ce nu-i angajează sticlarii? am întrebat eu. 

199 
RACHEL HARTMAN 

— De ce nu-i angajează aurarii? a spus Orma, oferin- du-i lui Basind un 
pahar cu zeamă de orz. Nu urmează de bunăvoie instrucţiunile, una la 
mână. 

— Cum se face că voi saarantraii nu înţelegeţi arta? am întrebat eu, 
minunându-mă de opera lor. Quigutlii fac artă. 


— Aia nu e artă, a spus Orma sec. 

— De parcă ai şti! 

S-a încruntat. 

— Ei n-o valorizează aşa cum fac oamenii. Pentru ei nu are nicio 
însemnătate. 

Unul dintre quigutli se suise pe masă şi încerca să se aşeze pe oul de 
sticlă. Acesta s-a spart în mii de cioburi. 

— Vezi? a spus Orma. 

M-am gândit la şopârla cu chip de om din punguţa mea de bani; nu 
eram sigură că avea dreptate. Figurina aceea îmi transmitea ceva. 

Cârciumarul s-a repezit la quigutii, fluturând o mătură şi ţipând. 
Quigutilii s-au împrăştiat, unii pe sub masă, alţii pe pereţi. 

— Curăţaţi cioburile! a strigat bărbatul. Nu puteţi veni aici dacă aveţi 
de gând să săriţi încoace şi-ncolo ca nişte maimuțe! 

Quigutlii au sâsâit tot soiul de insulte la adresa cârciu- marului, însă s- 
au întors şi au curăţat masa, folosindu-se de degetele lipicioase ale 
mâinilor ventrale pentru a culege aşchiile de sticlă. Le strângeau pe toate 
în gură, le mestecau şi apoi scuipau şuierând, într-un pahar de bere, biluţe 
de sticlă topite. 

Şi pe masa noastră era un pahar de bere ce-i aparţinea lui Orma. 
Basind se dusese drept la el, iar acum se apleca peste buza recipientului, 
amuşinând. Când s-a ridicat, pe vârful nasului i se prelingea un strop de 
lichid. 

—Aceea e o substanţă intoxicantă. Ar trebui să te raportez. 

— Adu-ţi aminte clauza numărul nouă din documentele de exceptare, a 
spus Orma pe un ton egal. 

— „Un profesor care lucrează incognito poate încălca Protocoalele 
Standard numărul 22 şi 27, precum şi orice alte protocoale consideră 
necesar pentru reuşita deghizării sale“? 

— întocmai. 

Basind a continuat: 

— Clauza 9a: „Respectivul profesor va completa Formularul 89XQ 
pentru fiecare dintre abaterile comise şi i se poate cere să se supună unei 
examinări psihologice şi/ sau să-şi susţină necesitatea acţiunilor dinaintea 
Comisiei de Cenzori." 

— Ajunge, Basind! a spus Orma. 

Vrerea sfinţilor protectori ai comediei a făcut, însă, ca exact în acea 
clipă, un quiguti să ne aducă mâncarea: stufat de miel pentru mine, supă 
de praz şi nap pentru Basind, iar pentru unchiul meu, ditamai cârnatul 
fiert. 

— Spune-mi, trebuie să depui un formular separat pentru fiecare 
element în parte sau poţi trece laolaltă cârnatul şi berea consumate în 
cadrul aceleiaşi mese? a întrebat Basind cu o agerime surprinzătoare. 

— Formulare separate atunci când am depăşit termenul la care trebuia 
să mă prezint pentru audit, a răspuns Orma sorbind din băutură. Mă poţi 
ajuta să le completez mai târziu. 

— Eskar spune că regulile au scopul lor, l-a şfichiuit Basind. Eu trebuie 


să port haine ca să nu sperii oamenii. Nu trebuie să mă ung cu unt pe 
piele atunci când mă mănâncă ca să n-o supăr pe proprietăreasa mea. La 
fel, nu avem voie să mâncăm came de animal pentru că ne deschide 
apetitul pentru carnea care abundă în jurul mesei noastre. 

Basind m-a săgetat cu privirea lui tâmpă. 

— Asta e ideea, într-adevăr, a spus Orma. Dar mie nu mi s-a întâmplat 
niciodată, cu atât mai puţin când vine vorba de cârnaţi, la care carnea 
abia dacă aduce a carne. 

Basind şi-a plimbat privirea prin semiîntunericul pivniţei, uitându-se la 
ceilalţi saarantrai şi a bolborosit: 

— Ar trebui să le fac raport tuturor celor din încăpere. 

Orma i-a ignorat replica. A extras un pumn de monede 
din ascunzişurile pieptarului, şi-a coborât mâna în poală şi le-a făcut să 
zornăie. Dintr-odată, pe podea în jurul nostru s-au strâns o mulţime de 
quigutii, târându-se pe sub masă, înfăşurându-ni-se pe după glezne ca 
nişte şerpi. Era prea mult, chiar şi pentru mine. 

Orma a azvârlit monedele în mijlocul viermuielii de pe podea, ca şi cum 
ar fi dat de mâncare la găini; quigutlii s-au repezit după monede, s-au 
potolit o clipă, apoi l-au încercuit pe Basind. 

— Nu am, a spus Basind încurcat. Lăsaţi-mă în pace! 

Mă uitam cu gura căscată la Basind, fără să recunosc 
ocazia pe care Orma o crease până când unchiul meu m-a prins de braţ şi 
m-a tras de la masă, şoptindu-mi: 

— Cunosc limbajul quiguti al semnelor. Le-am spus că Basind are o 
comoară acasă. Dacă ai vreo veste, acum e momentul să vorbeşti. 

— l-am arătat lui Kiggs moneda şi i-am împărtăşit temerile tale. 

-Şi? 

— In zona rurală a fost zărit un dragon solitar. Doi cavaleri au venit să 
raporteze. l-am interogat. Spun că dragonul are o gaură în formă de 
şobolan în aripa stângă. Tatăl tău avea o astfel de... 

— Pe vremuri şi-a rănit aripa într-un ciob de gheaţă, dar i s-a vindecat. 
Pe de altă parte, în şaisprezece ani ar fi avut suficient timp să capete alte 
răni. 

202 


Seraphina 

— Cu alte cuvinte, se poate să fie Imlann sau nu. Am suspinat, 
frustrată. Deci ce-mi poţi spune despre forma lui naturală? Cum l-ar putea 
recunoaşte Kiggs? 

Orma descrisese saarantrasul tatălui său în termeni atât de vagi, că nu 
mă aşteptasem la abundența de detalii pe care mi-o oferea atunci: luciul 
pielii lui Imlann (diferit în bătaia lunii), cât de ascuţite îi erau de obicei 
ghearele, forma exactă şi culoarea ochilor (care se schimba atunci când 
închidea cea de-a treia pleoapă), curbura cornului şi angulaţia aripilor 
(descrise cu precizie matematică), iuţeala răsuflării lui de sulf, tendinţa de 
a executa o fandare la stânga şi de a lovi în dreapta, lăţimea tendoanelor 
de la călcâie. 


Orma îşi amintea forma de dragon a tatălui său de parcă ar fi fost o 
comoară. Mă simţeam de parcă l-aş fi auzit descriindu-mi o grămadă de 
monede de aur, pe care era de aşteptat să o pot distinge de alte grămezi 
numai în baza acelei descrieri. Nu avea niciun rost să cer alte detalii. Oare 
şi dragonii găseau descrierile fiinţelor umane ambigue? Aveau nevoie de 
timp şi de experienţă ca să ne poată deosebi între noi? 

— îmi dau seama că n-ai să poţi reţine nimic din ce ţi-am spus, a spus 
Orma. Ai aceeaşi expresie goală pe care o aveai la lecţiile de istorie. L-ai 
putea căuta pe Imlann... 

— Dar mi-ai spus să nu-l caut! 

— Lasă-mă să termin! L-ai putea căuta pe Imlann în propria ta minte, 
printre amintirile tale materne. Linn trebuie să-ţi fi lăsat vreo imagine de-a 
tatălui nostru. 

Am deschis gura şi am închis-o la loc. Nu aveam niciun chef să 
răscolesc iar prin cutia aceea, nu dacă puteam evita acest lucru. 

Cavalerii pomeniseră de un anume Sir James ca fiind specialistul lor în 
materie de identificat dragoni. Cu el trebuia să vorbesc - cu el trebuia să 
vorbească Kiggs, adică. 

între timp, nădăjduiam că Kiggs nu amânase să vorbească cu Eskar în 
speranţa că eu aveam să obţin nişte informaţii utile. 

Cu ajutorul cârciumarului şi al măturii acestuia, Basind reuşise să 
alunge aproape toţi quigutlii. Nu ne mai rămânea prea mult timp. 

— întoarce-te cu spatele la Basind, a şoptit Orma. Nu vreau să mă vadă 
când îţi dau asta. 

Era cam târziu să înceapă să pozeze într-un saar care se supune legii. 

— Ce să-mi dai? 

Fără să-şi dezlipească ochii de la piele-nouă, Orma s-a prefăcut că se 
scarpină în cap. A coborât apoi braţul şi mi-a strecurat în palmă o bucată 
de metal rece. Era unul dintre cerceii lui. Am simţit că mi se taie 
respiraţia. Am încercat să i-l înapoiez. Orma a spus: 

— Cenzorii nu ne urmăresc. Am rugat un quig să mi-i modifice. 

— Cenzorii n-o să remarce că nu te mai pot monitoriza? 

— Sunt sigur că au făcut-o deja. O să se asigure că primesc o pereche 
nouă. S-a mai întâmplat şi altă dată. Por- neşte-l dacă eşti la ananghie şi o 
să vin cât pot de repede. 

— Am promis că n-o să plec în căutarea lui Imlann. 

— S-ar putea să te găsească necazurile pe tine, a spus el. Am un 
interes personal în această chestiune. 

Eu am ascuns cercelul în corset şi amândoi ne-am întors la masă. 
Tunica lui Basind era plină de urme soioase de mâini; mâncarea lui 
dispăruse, dar nu era clar dacă o mâncase el. Avea un aer uluit ca şi cum i 
se topise puţin faţa. 

— Trebuie să ne întoarcem la Sf. Ida, a spus Orma, întinzându-mi o 
mână pentru a-i arăta lui Basind cum se procedează. Am dat noroc, 
străduindu-mă să-mi ascund amuzamentul. Noi nu dădeam niciodată 
mâna. 

A încercat apoi şi Basind, însă nu voia să-mi dea drumul la mână. 
Atunci când am reuşit în cele din urmă să 
9 
mi-o desprind dintr-a lui, mi-a aruncat o privire pe care nu reuşeam s-o 
descifrez. 

— Atinge-mă din nou! a şuierat el, iar eu am simţit cum stomacul mi se 
strânge ghem. 

— Acasă! a spus Orma. Ai de făcut meditații şi exerciţii de împărţire. 

Basind a scâncit, frecându-şi palma cu furie, ca şi cum ar fi sperat să 
recupereze ceva din atingerea mea, însă l-a urmat pe unchiul meu în sus 
pe treptele tavernei, docil ca un miel. 

M-am asigurat că Orma îi achitase cina cârciumarului; nu puteai fi 
niciodată sigur că are să-şi amintească un lucru ca ăsta. Am aruncat o 
ultimă privire către acea felie de coexistenţă inter-specii stranie şi urât 
mirositoare, visul nebun al tratatului materializat brutal, apoi m-am 
îndreptat la rândul meu către trepte. 

— Jupâniţă? am auzit un glas nesigur în urma mea. 

Când m-am întors, am văzut un student tânăr cu praf 
de cretă în păr. Intr-o mână ţinea un pai foarte scurt; în spatele lui, o 
masă plină de tineri se prefăceau că nu se uită în direcţia noastră. 

9 

— Te grăbeşti? Nu glasul, ci mâinile agitate şi clipitul des îi trădau 
nervozitatea. Nu vrei să ni te alături? Suntem cu toţii oameni la masa 
aceea - mă rog, cu excepţia lui Jim - şi nu suntem o companie neplăcută. 
N-ar trebui să discutăm despre matematică. Doar că... n-am mai văzut o 
fată umană în Groapa cu Quig de când s-a scos disecţia în afara legii! 

Aproape toţi cei de la masă au izbucnit în râs; saaran- trasul a urmărit 
consternat reacţia celorlalţi, spunând: 

— Dar se înşală, nu-i aşa? 

Nu m-am putut abţine să nu râd şi eu împreună cu ei; de fapt, m-am 
simţit mult mai atrasă de invitaţia lor decât de cea a lui Guntard la 
Maimuta însorită. Tipii ăştia plini de praf de cretă, care se certau şi 
rezolvau exerciţii de trigonometrie pe tăblia mesei, îmi dădeau un 
sentiment de familiaritate, ca şi cum Colegiul Sf. Bart ar fi atras toate 
fiinţele umane care aduceau cel mai mult cu saarantraii. L-am bătut pe 
umăr într-un fel camaraderesc şi i-am spus: 

— Sincer, mi-aş dori să pot sta. Ca informaţie de viitor: nu subestima 
puterea de seducţie a matematicii. Dacă mai vin pe aici, o să vreau să 
scrijelesc pe mese împreună cu voi. 

Odată întors la masă, prietenii lui l-au întâmpinat strigând şi închinând 
toasturi în cinstea curajului său. Am zâmbit în sinea mea. Mai întâi 
cavalerii aceia bătrâni, si acum asta. Hotărât lucru, eram drăguţa 
întregului Goredd. Asta m-a făcut să râd, iar râsul mi-a dat curajul să mă 
afund în întunericul nopţii, departe de căldura acelei adunări. 

Când am ajuns la Castelul Orison era suficient de târziu încât să nu mai fiu 
sigură unde l-aş fi putut găsi pe Lucian Kiggs. Mi-a trecut prin minte să-l 
caut în Salonul Albastru, unde mai mult ca sigur că Principesa Glisselda îţi 
întreținea micul anturaj, însă mă temeam că miroseam a tavernă - sau, 
mai rău, a quigutl - şi cu siguranţă, până când m-aş fi schimbat şi m-aş fi 
spălat, s-ar fi făcut prea târziu şi toată lumea ar fi plecat la culcare. 

Ştiam că nu acela era motivul; pur şi simplu nu voiam să merg. 

M-am dus în apartamentul meu şi i-am scris un bilet lui Kiggs: 

înălţimea Voastră, 

Am vorbit cu Orma dar, din păcate, nu a putut identifica dragonul după 
descrierea făcută de cavaleri. Pe de altă parte, am uitat să vă spun că 
unul dintre cavaleri susţinea că un tovarăş de-al lor, Sir James Peascod, s- 
a specializat în recunoaşterea dragonilor în timpul războiului. Sir James 
era de faţă în seara vizitei dragonului solitar şi se poate să-l fi recunoscut. 
Cred că ar merita să-l interogaţi în această problemă. 

Nădăjduiesc că nu aţi amânat să vorbiţi cu Eskar, în speranţa că eu 
aveam să obţin nişte informaţii utile. îmi cer scuze pentru lipsa de precizie 
a lui Orma. 

Nu reuşeam să mă hotărăsc cum să semnez. Toate variantele păreau 
fie prea familiare, fie ridicol de preţioase. Am decis să merg pe soluţia din 
urmă, având în vedere cum începusem scrisoarea. Am găsit un paj pe 
coridor şi i-am înmânat-o. Le-am urat groteştilor mei noapte bună şi m-am 
culcat devreme; a doua zi avea să fie cea mai lungă zi dintre toate. 

* 

Soarele se înălța pe cerul pestriț, rozaliu şi cenuşiu precum burta de 
păstrăv. Servitoarele băteau în uşa încuiată înainte să fi apucat să-mi 
termin toaleta; sala de mese zumzăia de nerăbdare. Drapelul verde cu 
violet al lui Belondweg, prima regină a Goreddului, flutura pe toate 
turnurile şi drapa toate fațadele caselor din oraş. Şirul de trăsuri ţinea 
tocmai de la Curtea de Piatră până la poalele Dealului Castelului: erau 
demnitarii care soseau din toate Ținuturile Sudice. Nimeni nu îndrăznea să 
rateze această rară ocazie de a se întâlni cu Ardmagarul Comonot în 
forma lui umană. 

Am urmărit procesiunea lentă a Ardmagarului din vârful turnului de 
pază, alături de majoritatea muzicienilor mei. Comonot zburase până la 
Poarta Sudică înainte de răsăritul soarelui, astfel încât să reducă la 
minimum spaima pricinuită de apariţia sa solzoasă, însă toată lumea din 
oraş ştia că vine, iar acolo se strânsese o mulţime încă din noaptea 
precedentă. Reprezentanţii Coroanei fuseseră prezenţi să-l întâmpine pe 
Ardmagar şi să-i ofere lui şi 

anturajului său haine pentru când aveau să se transforme. Comonot 
avusese parte de un mic dejun tihnit; trecuse de prima jumătate a 
dimineţii când a pornit către palat însoţit de alaiul său. A refuzat să 
călărească, insistând să traverseze oraşul pe jos, salutând el însuşi 


mulţimea - care ovaţiona sau din contră - aliniată de-a lungul străzilor. 

După toate aparențele, a ajuns în piaţa catedralei tocmai când Ceasul 
cu Numărătoare Inversă bătea pentru ultima dată. Lumea zicea că ceasul 
a redat o melodie stranie, de flaşnetă mecanică, şi că Regina şi dragonul 
au dansat împreună o gigă. Cei care l-au văzut susțineau că nu era 
reprezentaţia unei maşinării, ci un spectacol de marionete. Nicio 
maşinărie n-ar fi putut susţine un astfel de spectacol. 

Aş fi pus pariu că o maşinărie construită de Lars ar fi putut să o facă, 
dar, din păcate, n-o văzusem cu ochii mei. 

Deşi Ardmagarul purta albastru aprins, era greu de distins printre 
milioanele de oameni şi de steaguri fluturânde. Saarantrasul lui nu era un 
bărbat înalt. Noi, cei care tremuram în vârful turnului de pază, nu eram 
foarte impresionați. 

— Ce mic e! a gângurit trombonistul cel sfrijit. L-aş putea strivi cu tocul 
cizmei! 

— Cine e gândacul acum, Ard-furisitule? a ţipat unul dintre toboşarii 
mei, suficient de tare. 

M-am făcut mică, sperând că nu-l auzise nimeni dintre cei care contau. 
Cum de mergea vorba atât de iute la curte? Am spus: 

— Să nu mai aud niciun cuvânt nepoliticos de la vreunul dintre voi, 
dacă nu vreţi să ajungeţi să vă câştigaţi pâinea cântând la colţ de stradă! 

Mi-au aruncat tot soiul de priviri neîncrezătoare. 

— Viridius mi-a dat mână liberă în privinţa asta, i-am asigurat eu. 
Forţaţi-mi mâna, dacă vă închipuiţi că nu vorbesc serios! 

Au plecat privirea. l-am mulţumit Sf. Loola, protectoarea copiilor şi a 
nebunilor, pentru faptul că niciunul nu părea dispus să mă dea de gol. 

Aceia dintre noi responsabili cu fanfara am pornit către sala de 
banchete, pe care am găsit-o plină ochi cu toată nobilimea Ţinuturilor 
Sudice strânsă la un loc. Din cornişa mea de la balcon, am văzut că 
Regentul Samsamului şi Contele Pesavolta din Ninys colonizaseră fiecare 
câte un sfert din încăpere, cel dintâi încrâncenat şi sever, cel de-al doilea 
extravagant şi zgomotos. Am zărit-o pe Doamna Okra printre ninyşi; era 
mai discretă decât mulţi alţii, dar asta şi pentru că trăise o bună bucată de 
vreme în Goredd. 

Când a intrat Ardmagarul, întreaga încăpere a amuţit. Era la fel de solid 
şi de fălcos ca Viridius. Părul lui negru arăta de parcă ar fi fost udat şi 
pieptănat extrem de strâns; şuviţe rebele amenințau să i se desprindă pe 
măsură ce i se usca. Chiar şi aşa, nasul de vultur şi privirea pătrunzătoare 
îi confereau un aer impunător. Emana încordare, de parcă ar fi fost animat 
de un foc interior pe care cu greu îl putea zăgăzui; însuşi aerul din jurul lui 
părea să sclipească, asemenea căldurii degajate de străzile oraşului vara. 
îşi purta clopoţelul ca pe o medalie, agăţat de un lanţ din aur masiv 
petrecut pe după gâtul gros. A ridicat un braţ în semn de salut; toată 
încăperea şi-a ţinut respiraţia. Regina s-a ridicat; Principesa Dionne s-a 
ridicat la rândul ei, cu o expresie uluită pe chip. Glisselda şi Kiggs, aflaţi 
unul lângă celălalt în stânga, nu erau decât nişte umbre care se jucau la 
periferia istoriei. 


Noi, şobolanii din galerie, ar fi trebuit să atacăm marşul exact în clipa 
aceea, însă eram cu toţii paralizaţi de uimire. Probabil că muzicienii mei îl 
găseau pe Comonot puţin mai impresionant de aproape. 

210 
Seraphina 

Pe mine, pe de altă parte, am simţit că mă trec toate sudorile. 
Tremuram din toate încheieturile, în vreme ce simţeam cum mă încearcă 
tot soiul de emoţii negative: teamă, furie, dezgust. Ghiveciul de emoţii nu- 
mi aparţinea, însă. 

Am închis ochii si am văzut cutia de tinichea într-o baltă. Din ea se 
scurgea ceva. Stropi denşi de condens se prelingeau pe laterale. Nu-mi 
puteam face treaba fără ca sentimentele mamei legate de Comonot să nu 
pătrundă în fluxul conştiinţei mele. M-am uitat peste tot prin mintea mea 
după un... prosop. A apărut unul când m-am gândit la el. Am şters pe sub 
cutie, după care am înfaşurat-o în el. 

Harababura de emoţii s-a împrăştiat, iar eu am deschis ochii. Comonot 
nu înaintase pe covor către estradă. Braţul şi-l ţinea în continuare ridicat; 
semăna cu o statuie de ipsos a propriei persoane. 

— Trezirea, mocofanilor! le-am şuierat muzicienilor mei. 

Au tresărit ca treziţi din vrajă, şi-au aranjat instrumentele în poziţie şi 
au început să cânte la semnalul meu. 

La auzul marşului său întârziat, generalul şi-a început lungul drum 
către estradă, lăsând o dâră de strălucire în urma sa pe măsură ce înainta, 
făcând cu mâna şi zâmbind. Părea să ne zâmbească fiecăruia în parte. 

S-a urcat pe estradă, i-a sărutat Reginei mâna plină de bijuterii şi s-a 
adresat mulţimii cu un glas baritonal: 

— Regină Lavonda, principeselor, înalţi oaspeţi! Am venit să cinstesc 
patruzeci de ani de pace între popoarele noastre. 

A aşteptat până când s-au domolit aplauzele, afişând o expresie la fel 
de mulţumită de sine ca a unei pisici. 

— Ştiţi de ce au învăţat dragonii să ia forma umană? Ne transformăm 
ca să putem vorbi cu voi. în forma noastră naturală, gâtlejurile ne sunt 
atât de aspre din pricina fumului, încât nu putem articula cuvintele 
voastre. Pe de 

altă parte, voi refuzaţi să acceptaţi mootya noastră ca limbaj. înțeleptul 
dragon Golya, sau Golymos, după cum este cunoscut în Porfir, a fost cel 
care a descoperit cum să pună în aplicare această schimbare acum 
aproape o mie de ani. El dorea să vorbească cu filosofii porfirieni şi a găsit 
o universitate foarte bună pentru poporul nostru. A fost prima dată când 
dragonii s-au îndreptat către oameni pentru ceva bun şi folositor, dar nu şi 
ultima. Golya a rămas în istorie ca una dintre marile noastre personalităţi - 
şi la fel se va întâmpla şi cu mine. 

Din nou, aplauzele au zguduit sala. Comonot a aşteptat să se termine, 
îndesându-şi mâna stângă în crăpătura dintre nasturii vestonului de satin, 
de parcă ar fi vrut să se scarpine pe burtă pe ascuns. 

— Ideea păcii mi-a venit într-un vis, pe când eram student la 
universitatea lui Golya, Danlo Mootseye. Noi, dragonii, nu visăm. Am 


asistat la un curs despre vise: dormeam în saarantrai şi în fiecare zi 
prezentam minunile pe care le văzuserăm. Intr-o noapte, am văzut o 
comoară. Strălucea ca un soare. M-am apropiat, dorind să-mi trec 
degetele prin ea, dar nu era aur, era cunoaştere! Şi atunci mi-am dat 
seama că aceea putea fi comoara noastră, că erau lucruri pe care 
omenirea le ştia, iar noi nu, că misiunea noastră de căutare nu trebuia să 
implice jaful şi uciderea, ci că putea consta în învingerea, împreună, a 
ignoranței şi a neîncrederii. 

A început să măsoare estrada cu pasul, gesticulând la intervale ciudat 
de exacte, de parcă ar fi văzut un om făcând asta înainte şi ar fi conchis 
că era un dans ritualic pe care îl putea stăpâni. A reluat: 

— Mi-am povestit visul la curs şi ceilalţi au râs de mine. „Cum arată 
cunoaşterea? Ce ar putea valora cunoaşterea din ceea ce noi nu putem 
descoperi pe cont propriu?" însă eu ştiam că era adevărat, o credeam 
până în adâncul inimii 
212 


Seraphina 

mele arzânde, iar din ziua aceea am acţionat animat doar de acea viziune. 
Am devenit puternic de dragul ei. Am elaborat o pace de oţel. M-am 
chinuit să aflu cum se pot deprinde cel mai bine artele voastre, diplomaţia 
voastră, capacitatea voastră de a vieţui laolaltă, asta în vreme ce 
continuam să ne păstrăm trăsăturile noastre esenţiale de dragoni. Nu a 
fost uşor. Dragonii se schimbă greu; fiecare vrem să zburăm într-o altă 
direcţie. Singurul mod de a conduce este să-i târăşti pe ceilalţi, dând din 
aripi şi fumegând, către ceea ce este bine. Am negociat cu Regina 
Lavonda în secret, ştiind că ar fi de preferat să-i impun un tratat poporului 
meu decât să îndur un secol de dezbateri pe marginea lui în Ker. Am avut 
dreptate. Tratatul a fost şi continuă să fie un succes, mulţumită reformelor 
dinspre partea noastră şi a neîntreruptei bune credinţe dinspre a voastră. 
în cinstea altor patruzeci de ani sau - dacă îmi permiteţi să extrapolez - a 
altor o sută! Co-semnatara mea va fi murit demult până atunci, iar eu mă 
voi adresa nepoților voştri, însă intenţionez ca pacea aceasta să dureze 
până la sfârşitul zilelor mele şi după aceea. 

Nobilimea adunată a ezitat, luată prin surprindere de referinţa 
neglijentă la durata noastră de viaţă mai mică, însă, în cele din urmă, au 
aplaudat cu toţii. Regina l-a condus pe Comonot la scaunul care îi fusese 
pregătit, aflat între al ei şi al Principesei Dionne, după care s-a dat startul 
lungului şi plictisitorului ritual de prezentare a omagiilor. Toată lumea din 
sala aceea, de la Regentul Samsamului la Micul Lord Nimeni de Ţărănoaia, 
aştepta ocazia de a face cunoştinţă cu Ardmagarul Comonot şi de a-i 
săruta inelele de pe degetele groase. L-am văzut pe Contele de Apsig 
aşteptând în rând cu toţi ceilalţi şi m-a încercat o satisfacţie sumbră. 

Nesfârşita ceremonie de recepţie necesita, desigur, un acompaniament 
muzical. Eu cântam la lăută, însă îmi uitasem plectronul; înainte de prânz 
aveam deja degetele pline de bătături. 


Mai aveam şi o durere de cap. începuse odată cu scurgerea din cutia 
de tinichea şi creştea în intensitate de la un ceas la altul. 

— Vă simţiţi bine, Maestra? a întrebat o voce din... Nu-mi dădeam 
seama cu precizie de unde se auzea. 

M-am uitat vizavi, la muzicienii mei, care păreau ciudat de departe. 
Chipurile li se clătinau. Am clipit. 

— Ce s-a albit la faţă! s-a auzit un glas înăbuşit, un sunet precum 
mierea neagră strecurată printr-o sită. 

M-am întrebat dacă aveam să ratez prânzul, când m-a încolţit 
amintirea mamei. 

O sută şaizeci şi unu de dragoni cocoţaţi în Cuibul înalt. Dedesubtul 
nostru, munţi. Deasupra, nori nimbus care plutesc pe direcţia sud-sud-est 
la extremitatea 0,0034. 

în noul semestru, Ardmagarul ţine un curs dinaintea studenţilor şi a 
profesorilor de la Danlo Mootseye intitulat „Boala insidioasă“. 

Ştiu la ce se referă. Nu pot dormi, gândindu-mă la asta. Sunt foarte 
probabil infectată. 

Îmi scot blocnotes-ul şi îi dau drumul. A fost meşterit de unul dintre 
quigutlii tatălui meu. Mă ajută să-mi amintesc, dar nimic nu mă poate face 
să uit. 

— Omenirea poate fi profesorul nostru! strigă Ardmagarul. Scopul păcii 
îl reprezintă schimbul de cunoştinţe. Reformele mele - interzicerea 
vendetei şi a strânsului de comori - au la bază filosofiile umane. în măsura 
în care aceste filozofii sunt logice, etice şi cuantificabile, ni le putem 
însuşi. Dar îngăduiţi-mi să vă previn, pe toţi, de 

la piele-nouă pe punctul de a porni în prima sa călătorie în sud, la 
profesorul bătrân care a zburat de-a dreptul în norul lipsei de precauţie: 
umanitatea ascunde pericole. Nu cădeţi pradă creierului umed! Tentaţi 
fiind de intoxicația chimică a emoţiei, dragonii uită ce sunt. 

Ardmagarul se înşală în privinţa asta. Eu nu am uitat niciodată, până la 
trei cifre semnificative, nici măcar atunci când mi-am dorit s-o fi făcut. Şi 
iată-mă stând cocoţată aici, fără să-l fi uitat pe Claude. 

— Emoţiile dau dependenţă! strigă Ardmagarul. Ele nu au nicio 
însemnătate: sunt opusul raţiunii. Ele conduc către o etică ilogică, non- 
dragonică. 

— Ele conduc către artă, bombăn eu. 

îmi aude ecoul vocii; acustica Cuibului înalt a fost desăvârşită de-a 
lungul unui mileniu, aşa încât oricine să poată fi auzit. 

— Cine a vorbit în afara ard-ului ? 

îmi înalţ capul la un unghi de 40 de grade, abandonând postura 
supusă. Toţi ochii sunt aţintiţi asupra mea. 

— Am spus, Ardmagare, că emoţiile sunt cele care îi conduc pe oameni 
către artă. 

— Artă. 

Mă fixează cu o privire de prădător care îmi măsoară viteza şi 
mecanismele de apărare. 

— Arta sclipeşte dinaintea noastră, a tuturor, precum o comoară 


neatinsă. înţeleg asta, puiule. însă noi studiem arta. Zburăm pe deasupra 
ei din toate direcţiile, de la o distanţă rezonabilă, sigură. Cândva, îi vom 
înţelege puterea. O vom pune în ard. Vom învăţa să o clocim şi vom 
înţelege de ce merită s-o facem. Dar să nu vă lăsaţi ademeniţi pe 
traiectoria de zbor a oamenilor. Valorează oare o clipă de artă cât o viaţă 
întreagă în care să fiţi subjugaţi de agitația fetidă a creierului de ? 

Mi-am plecat capul, înfrănându-mi pornirile. Pentru un om, aceasta 
trebuie să fie furia; am mai simţit-o. In creierul de dragon, ea se manifestă 
ca „flacără sau fugă“. De ce am vorbit?îmi va măsura vorbele şi în urma 
calculului va rezulta că sunt pestilenţială. Noaptea vor veni Cenzorii; o să 
mă trimită la excizare. îmi vor scoate necuantificabilul cu totul. Asta o să- 
mi pună neuronii la loc în ard. Mi-am dorit să uit; de asta am venit acasă. 
Mi-o doresc şi nu. 

Nu se poate zbura în două direcţii diferite în acelaşi timp. Nu pot sta pe 
creastă alături de cei care cred că sunt stricată. 

Recitesc textul înscris pe blocnotes. La el adaug: „Dragostea nu este o 
boală. “ 

Am deschis ochii, închizându-i la loc în clipa în care l-am zărit pe Kiggs 
aplecat deasupra mea, cu un aer îngrijorat şi cu mâna pe fruntea mea. Pe 
câinii Tuturorsfinţilor, am leşinat copleşită de amintirea aceea! De ce nu 
m-am aruncat cu capul înainte peste parapet, scutindu-mă de umilinţa de 
a mă trezi înconjurată de toată lumea care se holbează la mine? 

— îşi revine, a spus el. Phina, mă auzi? 

— Este foarte cald aici, a spus cel mai bun trâmbiţaş al nostru. Cântăm 
de trei ceasuri. Sigur se simte bine? 

— E numai vina corciturii ăleia de Viridius. O lasă să facă totul de una 
singură! 

Asta nu putea fi decât Guntard. 

Mâna de pe fruntea mea s-a încordat la auzul cuvântului „corcitură". 
Am deschis ochii la timp pentru a surprinde iritarea de pe chipul lui Kiggs; 
ea s-a atenuat când a văzut că m-am trezit. 

M-a ajutat să mă ridic. M-am clătinat ameţită - pământul era atât de 
departe! - până când mi-am dat seama că 

eram tot la balcon, privind în jos la sala aproape goală. Ultimii demnitari 
se retrăgeau unul câte unul, prefacându-se că nu se holbează la mine. 

— Ce s-a întâmplat? am murmurat eu, simţindu-mi gâtlejul uscat ca 
pergamentul. 

— Ai leşinat, m-a lămurit Guntard. Ne-am gândit că te-ai încins prea 
tare, dar n-am ştiut cum să facem să te răcoreşti. Ti-am scos încălţările - 
te rugăm să ne ierţi! - şi tocmai ne pregăteam să-ţi suflecăm mânecile... 

Mi-am ferit privirea, încleştându-mi palmele de balustradă ca să nu 
tremure. 

—... însă Principele Lucian a sugerat să-ţi facem vânt. Lăuta e 
neatinsă. 


— îţi mulţumesc, Guntard! am spus, evitându-i privirea şi întinzându- 
mă după încălțări. 

Muzicienii mei se foiau de colo-colo plini de solicitudine, ca şi cum n-ar 
fi fost siguri de ce aş fi putut avea nevoie. Le-am făcut semn să plece; 
aproape că s-au călcat în picioare în zorul de ajunge la masă. Kiggs ceruse 
un scaun, îl întorsese cu spătarul în faţă şi acum şedea cu bărbia sprijinită 
în mâini, uitându-se la mine. în ziua aceea purta un veston stacojiu mai 
elegant, cu fireturi de aur încrucişate pe piept; brasarda albă, simplă, 
părea şi mai tristă prin comparaţie. 

— N-ar trebui să fiţi undeva, în calitate oficială? am întrebat pe un ton 
degajat în timp ce-mi încheiam cataramele de la pantofi, străduindu-mă 
să fiu amuzantă dar temându-mă că el are să sesizeze irascibilitatea din 
glasul meu. 

A ridicat din sprâncene. 

— Ca să fiu sincer, da. Dar sunt responsabil şi cu siguranţa şi s-a 
produs o agitaţie destul de mare aici când ai căzut din picioare. Selda mi-a 
promis că o să-mi păzească farfuria. Te însoțesc până acolo, dacă doreşti. 

— Nu prea îmi vine să mănânc. 

Nu-mi venea nici să vomit, slavă Tuturorsfinţilor! 

M-am aşezat şi m-am frecat la ochi; în spatele lor, capul continua să-mi 
pulseze. 

— Aţi primit biletul meu? l-am întrebat. 

Şi-a îndreptat spatele. 

— Da. Mulţumesc. Se pare că eforturile tale de ieri au fost la fel de 
lipsite de rezultat ca ale mele. N-am reuşit să vorbesc cu Eskar; plecase 
către Avanpostul lui Dewcomb împreună cu restul personalului 
ambasadei, ca să aştepte sosirea Ardmagarului. 

— Ambasada este la curent cu relatarea cavalerilor? am întrebat eu. 

A răsuflat, umflându-şi obrajii. 

— Bunica s-a întâlnit cu Ambasadorul Fulda înainte ca el să plece, şi i-a 
transmis „zvonul“. 

— „Zvonul!!? am întrebat eu, uluită. Ea nu crede că Sir Karal a văzut un 
dragon? 

Kiggs a clătinat din cap enervat. 

— Cu tristeţe trebuie să spun că bunica mea nu doreşte să creadă că 
dragonii i-ar putea încălca tratatul. Şi-a bazat întreaga domnie pe ideea că 
putem avea încredere în dragoni şi refuză să ia în calcul posibilitatea ca 
un dragon neautorizat să zboare liber prin provincie - ca să nu mai vorbim 
de ideea ca tot el să-l fi ucis pe unchiul Rufus - fără o mulţime de dovezi 
de netăgăduit. 

— Moneda lui Orma! am dat eu să intervin. 

— N-a convins-o câtuşi de puţin, a spus el bătând darabana pe spătarul 
scaunului. 

Avea unghiile scurte ca şi cum şi le-ar fi ros, un obicei neaşteptat la 
Căpitanul Gărzii. Ochii i s-au îngustat gânditor. 

— Bănuiesc că profesorul tău nu ţi-a descris saarantra- sul lui Imlann. 

— Ochi albaştri, păr deschis la culoare, am spus eu. Două treimi dintre 
curtenii ninys corespund acestei descrieri. 

— Toţi locuitorii ninys corespund descrierii, dacă-i socotim şi pe roşcaţi, 
la fel şi jumătate dintre samsamezii din Ținuturile Muntoase, a spus 
prinţul. Dar, cu siguranţă, nu avem niciun motiv să credem că este la 
palat, nu-i aşa? Unde a spus Orma că ar putea fi? 

— Orma nu are nici cea mai vagă idee, desigur. Ştie doar că Imlann a 
fost la înmormântare. 

Kiggs mi-a făcut semn dezaprobator cu degetul. 

— Selda şi cu mine am stat de vorbă despre asta. Credem că ideea ta 
de a merge să te întâlneşti cu Sir James şi cavalerii... 

Un zgomot de voci care venea de jos l-a făcut să se întrerupă. în sală 
intraseră câţiva soldaţi din garda palatului; au luat poziţie de drepţi când |- 
au zărit pe Kiggs la balcon. 

— Căpitane! Regina este cât se poate de nemulțumită că 
desconsideraţi normele de politeţe faţă de... 

— Plec numaidecât într-acolo! a spus Kiggs, ridicân- du-se în picioare. 

S-a întors către mine, lăsând impresia că vrea să se scuze: 

— Nu am terminat de vorbit. Rezervă-mi al patrulea dans la bal. 

Am trecut mental în revistă ordinea dansurilor: 

— Pavana? 

— Perfect! O să discutăm mai mult atunci. 

A ridicat braţul ca şi cum ar fi vrut să-mi dea o palmă camaraderească 
peste umăr, însă, cu abilitate, a înlocuit gestul cu o reverență politicoasă, 
plecând apoi să ia masa cu Ardmagarul. 

Am zăbovit o vreme, străduindu-mă să-mi limpezesc gândurile. 
Acceptasem o invitaţie la dans. Nu ştiam cu 

niciun chip să dansez. în plus, n-aveam ce căuta să dansez cu un prinţ, fie 
el şi unul care părea să fi uitat diferenţele dintre poziţiile noastre sociale şi 
care părea, în mod inexplicabil, să găsească în mine un confident de 
încredere. 

Mi-am sprijinit capul de balustrada rece de piatră. El mă credea 
normală, şi asta mă făcea şi pe mine să mă simt normală, iar asta era pur 
şi simplu un act de cruzime. l-aş fi putut spulbera iluziile într-o clipită, 
suflecându-mi mâneca. De ce să trăiesc cu teama că într-o zi avea să mă 
găsească dezgustătoare când puteam face să se întâmple asta pe loc? Mi- 
am strecurat palma dreaptă pe sub legăturile de la mâneca stângă, 
pipăindu-mi solzii reci, marginile zimţate, toate grozăviile trupului meu şi 
simțind cum mi se întoarce stomacul pe dos. 

Cum de mă încolţise atât de pe neaşteptate amintirea aceea? Era o 
altă „perlă a minţii" asemenea celei pe care o declanşase Orma 
înfaţişându-mi-se în forma lui naturală? Mai erau şi altele? Aveam capul 
plin de iască, gata să se aprindă la prima scânteie? 

M-am ridicat clătinându-mă, iar vorbele mamei mi-au venit din nou în 
minte: Nu pot sta pe creastă alături de cei care cred că sunt stricată. M-au 
iritat trufia ei şi norocul pe care îl avusese. 


— Ideea e, mamă, că tu nu erai stricată, am murmurat, de parcă ar fi 
stat chiar lângă mine. Eu sunt. Şi tu eşti cea care m-a făcut să fiu astfel. 

Cutia a zvâcnit în capul meu ca ceva însufleţit. 

M-am întors în camera mea să trag un pui de somn, asi- gurându-mă că 
mă trezesc suficient de devreme cât să am timp să mă schimb în mantoul 
de ocazie. Era maro cu broderie neagră; am adăugat o eşarfa albă, în 
semn de respect pentru Principele Rufus. Am încercat să-mi pieptăn părul 
frumos, căci remarcile Glisseldei mă făcuseră să mă simt nesigură pe 
mine. Mi-am refăcut coafura de nenumărate ori, fără a ajunge la vreun 
rezultat mulţumitor. Până la urmă, plină de frustrare, l-am lăsat despletit 
şi mi-am pus o pereche de cercei frumoşi în semn de scuze pentru cei 
cărora le-ar fi păsat. Nu deţineam alte bijuterii, în afară de cercelul de la 
Orma. M-am gândit să mi-l prind în păr - ar fi constituit o podoabă 
frumoasă şi niciun om nu l-ar fi recunoscut - însă un saarantras şi-ar fi dat 
seama că era făcut de un quiguti. L-am lăsat în cameră. 

Pregătiserăm concertul de bun venit timp de mai bine de o lună, însă 
amploarea însăşi a spectacolului încă mă uluia. Poate totul pare mai 
impresionant în lumina câtorva sute de lumânări, sau un public 
recunoscător îi conferă unei reprezentații o doză de strălucire, însă o 
anumită vrajă care plutea în aer a făcut ca totul să decurgă cum trebuie. 
Nimeni nu a întârziat sau a fost indisciplinat; nimeni nu a căzut de pe 
scenă; dacă cineva a cântat o notă fals, a cântat-o cu atât de multă 
convingere, încât ea a sunat bine. 

Acesta este secretul performanţei: convingerea. Nota corectă 
interpretată ezitant îşi va rata ţinta, în vreme ce, de cânţi cu nerv, nimeni 
nu te va lua la întrebări. Dacă - asemenea mie - crezi că există adevăr în 
artă, atunci este tulburător să constaţi cât de mult se aseamănă arta 
interpretativă cu minciuna. Poate minciuna este ea însăşi o formă de artă. 
Mă gândesc la asta mai mult decât ar trebui. 

Ardmagarul asista la reprezentațiile de pe scenă aşezat în centrul 
rândului din faţă, cu privirea strălucitoare şi atentă. L-am urmărit din 
spatele cortinei în timpul solou- lui de oboi susţinut de Guntard, 
străduindu-mă să împac expresia de pe chipul lui Comonot cu discursul lui 
din Cuibul înalt. Pentru cineva atât de convins de toxicitatea emoţiilor 
omeneşti, părea să se simtă foarte bine. 

Glisselda era aşezată lângă Comonot, asumându-şi rolul decorativ; 
mama ei ocupa celălalt scaun de lângă el. l-am văzut pe regină, pe 
Doamna Okra şi pe Viridius, dar nu şi pe Kiggs până când nu m-am uitat 
mai atent. Mărşăluia prin spatele sălii, discutând cu gărzile, cu un ochi la 
spectacol şi cu celălalt la asigurarea pazei. Era o slujbă solicitantă, dacă 
judecai după expresia de pe chipul lui. 

Nu mă trecusem şi pe mine în program. îmi petreceam timpul 
amintindu-le artiştilor să se pregătească când se apropia momentul să 
urce pe scenă şi ascultând din culise. 

în timpul cvartetului de trombon am remarcat că nimeni nu aştepta să 


intre în scenă. M-am uitat pe program: urma Lars. Trebuia să cânte la 
biniou, un soi de cimpoi mai temperat. Am simţit cum mi se strânge inima. 
Nici măcar nu-l zărisem pe Lars în ziua aceea. Am străbătut coridorul, 
băgându-mi nasul pe după draperiile debaralelor pe care le 
rechiziţionasem pe post de vestiare. 

Sinceră să fiu, sperasem ca încăperile să fie folosite pentru repetițiile 
dinaintea spectacolului şi nu chiar pentru 

schimbatul hainelor. L-am făcut pe unul dintre cântăreții la lăută să ţipe 
de parcă ar fi găsit un quiguti în pat. 

Mergând mai departe pe coridor, am auzit glasuri încordate de după 
ultima draperie. M-am apropiat cu grijă, nedorind să mai dau buzna peste 
cineva, şi am recunoscut una dintre voci ca aparţinându-i lui Lars. Am 
întins o mână către perdea, dar am ezitat. Lars părea furios şi vorbea în 
samsameză. M-am apropiat şi mai mult, ascultând foarte atent şi 
încercând să mă obişnuiesc cu sunetul limbii. Samsameza mea era cam 
ruginită şi n-o vorbisem niciodată perfect fluent. 

Deloc surprinzător, cealaltă voce era a Contelui de Apsig. Am înţeles 
„Vii cu mine!", dar nu şi restul. 

Lars refuza cu încăpățânare: „Niciodată!" Apoi „Sunt aici...“, (ceva 
neinteligibil) „...pentru maşină şi concertul de flaut." A, corect. Mă auzise 
de departe. 

Josef a înjurat mult, apoi a zis ceva de un „flaut al nebuniei" ceea ce 
mi-a părut o sintagmă amuzantă. Cizmele lui Josef boncăneau pe 
pardoseală încoace şi încolo. Tonul i-a devenit rugător. 

— Nimeni nu trebuie să afle ce eşti! 

— Şi tu? a întrebat Lars. Ce-o să te faci dacă află ce eşti tu? 

Josef a răcnit ceva ce n-am înţeles, apoi s-au auzit o bufnitură şi un 
trosnet. Am tras perdeaua în lături. Contele stătea întors cu spatele la 
mine; Lars zăcea întins cu mâinile şi picioarele desfăcute pe podea, printre 
cutiile de instrumente. La auzul perdelei trase, Contele Josef s-a răsucit şi 
m-a izbit de perete. O vreme am stat aşa, nemişcaţi: Josef care mă ţinea 
lipită de zid, răsuflând greu, în vreme ce eu mă străduiam să-mi recapăt 
suflul în urma loviturii. Mi-a dat drumul brusc şi a început să se tragă de 
manşetele de dantelă, căutând să se scuze: 

— Ţi-am spus să nu te înhăitezi cu el! Ce trebuie să se întâmple ca să 
înţelegi că este periculos? 

— Tu eşti cel periculos! 

A încremenit. 

— Maestra, eu voiam doar... 

— Să-mi pocneşti cimpoierul? Să mă izbeşti de perete? Am clătinat din 
cap. Te-am scos din program. la-ţi viola şi pleacă! 

Şi-a trecut mâna tremurândă prin părul decolorat. 

— Nu se poate să vorbeşti serios! 

— O să-l aduc pe Lucian Kiggs, dacă doreşti, şi poţi să-i explici lui 


comportamentul dumitale. 

Contele Josef m-a depăşit în grabă, înghiontindu-mă în stomac şi 
trăgând cu furie draperia în urma lui. îşi uitase viola; n-aveam de gând să-l 
strig să şi-o ia. 

M-am întors către Lars, care tocmai se ridica în picioare, îmi evita 
privirea, simțindu-se, cu siguranţă, la fel de îngrozit ca şi Josef la gândul 
că auzisem ce n-ar fi trebuit. Eram gata să-i spun totul, când l-am auzit pe 
Guntard pe coridor: 

— Maestră Seraphina! Concertul tău se duce pe apa Sâmbetei! 

Am tras draperia în lături. 

— Ce-ai spus? 

— Mă rog, nu încă, a spus Guntard bătând în retragere în timp ce se 
juca cu unul dintre butonii vestonului, însă concertul de trombon e pe 
sfârşite, nu e nimeni care să le ia locul pe scenă, iar tu nu erai de găsit. 

Lars şi-a înşfăcat instrumentul şi a trecut în goană pe lângă mine, 
urcând treptele până în culisele scenei. 

Guntard rânjea. 

— Sper că te-a ajutat să te simţi mai bine, a spus el, făcându-mi cu 
ochiul. Credea că eu şi cu Lars făceam ceva 

acolo, cu draperiile trase. Că ne acordam lăutele unul altuia, cum s-ar 
zice. Exersam polifonia. Cântam la oboe d'amore. 

— La fel flirtezi şi cu Viridius? l-am întrebat. leşi de-aici! A pornit de-a 
lungul coridorului, râzând. S-a întors să-mi 

mai zică ceva, dar chiar în clipa aceea s-a auzit o explozie. Forţa ei m-a 
împins un pas în spate. 

Era Lars. Nu cânta la biniou. 

Preţ de o clipă, mi-am imaginat că reuşise să aducă megaharmoniumul 
cu el, însă în realitate cânta la cimpoiul de război samsamez, cel mai mare 
şi mai de temut membru al familiei cimpoaielor. Muntenii samsamezi 
inventaseră instrumentul ca pe o modalitate de a-şi ameninţa duşmanii; 
suna de parcă muntele le-ar fi arătat pumnul ticăloşilor de peste vale. 
Cimpoiul nu era conceput pentru a fi folosit în interior. Sunetul umplea 
fiecare nişă a sălii. Mi-am înălţat privirea şi m-am făcut mică, aşteptând să 
văd cum începe să cadă tencuiala de pe tavan. 

Mă simţeam de parcă mi-ar fi bătut cineva un cui în cap. Am alergat în 
culise, enervată. Fără să mă gândesc - fără ca măcar să închid ochii sau 
să pătrund în grădină - am apucat mâna imaginară a Băiatului Gălăgios. 
— Trebuia să cânţi la biniou. Asta e prea zgomotos! Lars s-a oprit 
brusc. Tăcerea s-a aşternut grea, urmată 
de o undă de şoc de uşurare, însă el nu terminase de cântat. Se oprise 
doar cât să strige: „Ilhmi place thare!“ 

încăierarea de sunete a revenit, însă de data asta însoţită de câteva 
râsete şi aplauze, de parcă afirmaţia lui împrumutase interpretării o doză 
de umor sau cel puţin o noimă. „Matahalei îi place tare, ha ha! Asta e 
clar!“ 

Nu puteam rămâne unde eram, însă, şi asta nu pentru că simţeam din 
nou cum cuiul îmi străpunge timpanul. Am luat-o la fugă de-a lungul 


coridorului, intrând la loc în vestiarul de unde venisem. 

Din fericire, nu era nimeni înăuntru. M-am trântit pe podea, ţinându-mi 
mâna la gură. 

Lars îmi răspunsese. îi vorbisem doar în gând - fără grădină, fără 
meditaţie, fără avatar. Să-mi întâlnesc groteştii în persoană era şi aşa 
suficient de bizar, dar asta era cu mult mai înspăimântător. Sau mai 
interesant. Nu-mi puteam da seama bine. 

De la distanţa aceea, interpretarea lui suna bine; aprecierea mea 
creştea cu pătratul distanţei care ne despărţea - cu alte cuvinte, direct 
proporţional cu descreşterea volumului. Mi-am sprijinit capul de perete şi 
am ascultat până când a terminat de cântat, bătând cu degetele pe ritmul 
melodiilor „Iubitul nepriceput" şi „Domnița îndoită". Aplauzele răzbăteau 
în surdină, ca şi cum publicul ar fi ezitat să întrerupă tăcerea dulce bătând 
din palme. 

A început următorul solo. Nu mai rămâneau decât trei înainte de 
marele final - corul castelului interpretând prelucrarea pătimaşă a lui 
Viridius după Imnul Oglinzii. Am făcut un efort să mă ridic în picioare. 
Coriştii ăia puturoşi aveau nevoie să fie avertizaţi cu ceasuri întregi înainte 
de a urca pe scenă. Am tras în lături draperiile şi m-am izbit de un zid. 

Zidul era Lars. 

— Una esthe să aud muzică în chap, a spus el cu glas tremurat. 

A făcut un pas în faţă, împingându-mă înapoi în cămăruţă. 

9 

— Dar aceea... aceea era vhocea tha! 

— Ştiu, am spus. N-am vrut. 

— De ce se inthâmplă astha? 

Părul scurt i se ridicase pe cap ca o perie din peri de bour, iar nările îi 
fremătau. Şi-a încrucişat mâinile pe piept, 

de parcă n-ar fi avut de gând să se clintească din loc până când nu aveam 
să mă explic suficient. l-am spus: 

— Am ceva să... să-ţi arăt. 

Speram ca în încăpere să nu fie prea întuneric, ca el să-mi poată 
distinge monstruozitatea. 

M-am oprit. Când i-am arătat Doamnei Okra, lucrurile nu ieşiseră aşa 
cum m-aş fi aşteptat. Habar n-aveam cum ar fi putut reacţiona Lars. lar 
camera aceea n-avea nici măcar o uşă ca lumea. Guntard ar fi putut băga 
capul prin draperie. Oricine ar fi putut s-o facă. 

Lars se încrunta temător, de parcă s-ar fi aşteptat la o mustruluială sau 
la o confidentă amoroasă. Da, asta era: îşi închipuia că aveam să-i fac o 
declaraţie. Avea o expresie preocupată, ca şi cum ar fi repetat în minte un 
discurs, un mod de a mă refuza blând după ce îmi voi fi dat jos toate 
hainele. „îmi phare rău, Seraphina, nhu-mi plac grauslei- ner care îşi 
baghă vocea în chapul meu.“ 

Sau poate: „Nhu-mi plac deloc fhetele. îmi place de Viri- dius.“ 

Nu era atât de amuzant, însă mi-a dat suficient curaj cât să îmi dezleg 


mâneca şi să mi-o suflec. 

A îngheţat preţ de trei bătăi de inimă, apoi mi-a atins antebraţul 
încetişor, aproape reverenţios, legănându-l în palmele lui mari, trecându-şi 
degetul peste porţiunea curbată de solzi. 

— A! a suspinat el. Acum thotul se lheagă. 

îmi doream să îi împărtăşesc convingerea. Mi-o doream atât de tare, 
încât am simţit cum mi se preling lacrimi pe obraji. Chipul i s-a întunecat 
din nou. Am crezut că e furios, însă am înţeles că nu era furie, ci nevoia de 
a mă proteja atunci când m-a strâns în braţe mai-mai să mă frângă. Am 
rămas îmbrăţişaţi aşa vreme îndelungată. Slavă Domnului 

că n-a intrat nimeni! Am fi fost ţinta bârfelor de la palat luni întregi. 

Un trecător nu l-ar fi putut auzi pe bărbatul acela uriaş îmbrăcat în 
negru şoptindu-mi în ureche: „Sesterleine!“ Surioară. 

Şaptesprezece 

Imnul Oglinzii a decurs bine. în spatele meu, publicul s-a ridicat în 
picioare, iar unii cântau. Am reuşit să menţin un tempo rezonabil, cu toate 
că nu eram atât de prezentă pe cât ar fi trebuit. Continuam să revăd în 
minte momentele petrecute cu Lars: cel în care îmi spusese „surioară" şi 
apoi conversaţia care i-a urmat. 

— Ce reprezintă Josef pentru tine? îl întrebasem. Vreau să ştiu ce se 
întâmplă şi dacă te pot ajuta în vreun fel. 

— Nhu înţelheg ce vrei să spui, spusese el, iar privirea îi îngheţase 
brusc. Nhu am sphus nimic de rău de Josef. 

— Ei bine, nu, nu mie, insistasem eu. Dar nu poţi nega... 

— Ba phot. Şi o fac. Shă nu-mi mai vhorbeşti niciodată de el, 
grausleinel 

Spunând asta, ieşise ca o furtună din încăpere. 

Simţeam cum mă învăluie muzica în timp ce dirijam, cum mă face să- 
mi simt inima uşoară şi să mă regăsesc. Corul a intonat ultimele două 
versuri: „Nedemni fiind, ni s-a arătat clemenţă. Suntem oglinda pe care 
Cerul dinainte şi-o înalţă." Le-am zâmbit cald muzicienilor mei, iar ei mi-au 
întors înzecit zâmbetul de peste tot în jurul meu. 

Corul a părăsit scena, iar locul i-a fost luat de orchestră, îmi 
terminasem treaba şi puteam dansa cât pofteam, adică exact o dată. 
Kiggs fusese amabil să aleagă o pavană, care 

consta în a te plimba maiestuos în cerc. Chiar şi eu puteam face asta. 

Servitorii alergau de colo-colo, trăgând scaunele şi banchetele la 
perete, redistribuind sfeşnicele, servind băuturi. lar eu simţeam că mor de 
sete. Timpul petrecut pe scenă te stoarce de tot. M-am îndreptat către 
masa cu băuturi din colţul opus, şi m-am trezit în spatele Ardmagarului. îi 
vorbea grandilocvent unui servitor: 

— într-adevăr, învățații şi diplomaţii noştri nu consumă băuturi 
alcoolice, dar nu este atât o regulă cât, mai degrabă, o recomandare, o 
concesie făcută neamului vostru, care tinde să devină paranoic la gândul 
că dragonii şi-ar putea pierde stăpânirea de sine. Ca şi voi, dragonii au 


grade diferite de toleranţă. Cineva scrupulos ca mine poate bea puţin vin 
fără să se întâmple nimic rău. 

Ochii îi sclipeau în clipa în care a întins mâna după paharul oferit; s-a 
uitat de jur împrejurul încăperii de parcă ar fi fost de aur. Alţi oaspeţi, 
veseli ca nişte cintezoi, se strângeau perechi-perechi în aşteptarea 
dansului. Orchestra şi-a terminat programul umplând sala cu un ultim 
acord cald. 

— Nu am mai luat forma omenească de patruzeci de ani, a spus 
Ardmagarul. Am tresărit dându-mi seama că mi se adresa. Răsucea cupa 
între degetele groase, arun- cându-mi priviri viclene, piezişe. Am uitat 
cum e, cum până şi simţurile voastre diferă de ale noastre. Văzul şi 
mirosul sunt frustrant de neascuţite, însă compensaţi prin intensitatea 
celorlalte. 

Am executat o reverență, nedorind să mă angajez într-o conversaţie cu 
el. Alte amintiri de-ale mamei s-ar fi putut năpusti asupra mea. Pe 
moment, cutia de tinichea era liniştită. 

El a insistat: 

— Pentru noi, totul are gust de cenuşă, iar din pricina solzilor, suntem 
foarte puţin sensibili la atingere. Auzim bine, însă nervul vostru auditiv 
este legat la un centru emoţional. Toate simţurile voastre duc, în mod 
absurd, către emoție, însă acela mai mult decât oricare... De asta faceţi 
muzică, nu-i aşa? Ca să vă stimulaţi acea parte a creierului? 

Puteam tolera genul acela de obtuzitate de la Orma, însă saarul ăla 
bătrân şi arogant mă enerva. 

— Motivele noastre sunt mai complicate de-atât. 

A fluturat din mână şi şi-a umflat buzele în semn că nu-l interesa. 

— Am studiat arta din toate perspectivele posibile. Nu are nimic 
raţional în ea. La urma urmei, nu este decât o altă formă de 
autosatisfacere. 

A dat pe gât vinul şi s-a întors să se uite la dansatori. Era ca un copil 
care se uită cu gura căscată la spectacol, uluit de vastul banchet al 
simţurilor care i se înfăţişează dinainte: parfumul dulce şi vinul piperat, 
tropăitul pantofilor de bal, scârţâitul arcuşurilor pe coarde. S-a întins să 
atingă rochia din mătase verde a unei contese în clipa în care aceasta a 
trecut pe lângă el. Din fericire, ea n-a remarcat. 

Cuplurile au ocupat ringul de dans pentru un cinque pas. Comonot îi 
privea tandru, de parcă ar fi fost nişte flori de cireş - nu era genul de 
expresie tipică pentru un saarantras - şi m-am întrebat câte pahare de vin 
băuse. Mă deranja faptul că el putea sta acolo facând-o pe senzualistul, în 
vreme ce Orma nici măcar nu-mi putea vorbi fără a-şi lua măsuri de 
precauţie împotriva Cenzorilor. 

— Dansul acesta e dificil? m-a întrebat, apropiindu-se. 

M-am îndepărtat. Era puţin probabil să-mi poată mirosi solzii ameţit 
fiind, dar nu avea niciun rost să-mi asum riscuri inutile. 

— Asta mă intrigă, a spus el. Vreau să încerc totul. S-ar putea să mai 


treacă patruzeci de ani înainte să iau din nou forma umană. 

Mă invita la dans? Nu, îmi cerea mie să-l invit. Nu mă puteam hotărî 
dacă să mă simt măgulită sau enervată. Am răspuns pe un ton neutru: 

— Nu am mai dansat niciodată un cinque pas. Dacă îi urmăreşti pe 
dansatori cu atenţie şi analizezi paşii, ar trebui să identifici secvenţe care 
se repetă, care bănuiesc că se sincronizează cu repetițiile din cadrul 
melodiei. 

M-a privit mirat; ochii uşor bulbucaţi îmi aminteau în mod neplăcut de 
cei ai lui Basind. Şi-a lins buzele şi a spus: 

— Exact aşa ar aborda un dragon problema. Vezi, popoarele noastre nu 
sunt atât de diferite, dacă stai să te gândeşti. 

9 

înainte ca el să mai apuce să spună ceva, o prezenţă regală s-a ivit în 
spatele nostru şi s-a auzit o voce severă de femeie: 

— Ardmagare, ai vrea să încerci un dans de-al nostru din Goredd? 

Era mama Glisseldei, Principesa Dionne, îmbrăcată în mătase galbenă 
sclipitoare. Purta o diademă simplă şi un văl uşor, iar părul îi era strâns în 
cocuri de o parte şi de alta a capului. Strălucea precum păsările phoenix 
aurii din Ziziba; prin comparaţie cu ea, eu, în mantoul meu maron, eram o 
păuniţă ştearsă. M-am retras, uşurată să văd că îi captase atenţia 
Ardmagarului, însă Comonot, vulpoiul bătrân, i-a făcut semn cu mâna 
către mine: 

— Tocmai discutam despre dansuri cu această tânără interesantă. 

Principesa m-a privit rece pe deasupra nasului ei elegant. 

— Aceasta este asistenta profesorului nostru de muzică. Ea l-a ajutat pe 
Viridius să organizeze acompaniamentul muzical din această seară. 

După toate aparențele, nu aveam un nume; lucrul ăsta nu mă deranja. 
Am făcut o reverență, îndepărtându-mă cât de repede am putut. 

Ceva roz din satin m-a lovit peste cap. Am ridicat privirea, speriată, la 
timp cât să văd cum colţul mânecii Glis- seldei mă plesneşte din nou în 
plin peste faţă. Ea a râs şi s-a îndepărtat în paşi de dans; partenerul ei, 
Contele de Apsig, era agil. Inima mi s-a strâns la vederea lui, însă el nici 
măcar nu se putea forţa să se uite la mine. Era un dansator bun şi un 
tânăr chipeş, asta când nu ameninţa pe nimeni. Hainele lui de un negru 
sobru contrastau cu rochia ei trandafirie; împreună atrăgeau toate privirile 
din încăpere. A răsucit-o cu spatele către mine. M-am pregătit pentru o 
nouă mânecă peste ochi, însă ea mi-a strigat: 

— A vorbit Lucian cu tine? Nu v-am văzut dansând! 

Kiggs îmi spusese că vorbise cu ea despre Imlann. Speram că prinţesa 
nu îi împărtăşise prosteşte totul contelui. 

— Aşteptăm pavana, i-am spus, când a trecut din nou pe lângă mine. 

— Laşilor! A fost ideea mea să danseze cu tine, ştii? O să fie mai greu 
să vă audă ci... 

Josef a luat-o pe sus şi împreună s-au pierdut pe ringul de dans. 

Pierdusem sfârşitul cuvântului, dar prinsesem ideea. 

S-a încheiat si cel de-al doilea dans; muzicienii au atacat aproape 


imediat o sarabandă. Mă uitam la cuplurile care se perindau prin faţa 
mea. Comonot nu era singurul vrăjit de tot fastul acela. Glisselda continua 
să danseze cu Josef, ceea ce i-a atras o privire ascuţită din partea maică- 
sii. Contele de Apsig nu era un nimeni, după toate probabilitățile, însă 

a doua moştenitoare la tron nu putea dansa doar de plăcere; pe ringul de 
dans se tranşau mişcări politice serioase. 

Kiggs dansase cinque pas cu Amerta, fiica Contelui Pesavolta din Ninys, 
se prinsese într-o gavotă cu Regina Samsamului, iar acum executa 
sarabanda în paşi de chasse alături de o ducesă pe care n-o recunoşteam. 
Dansa corect, chiar dacă nu la fel de extravagant ca Josef, şi părea să se 
simtă bine. li zâmbea ducesei, un zâmbet larg, nereţinut şi nici timid şi, 
preţ de o clipă, mi s-a părut transparent: am simţit că îi văd până în inimă. 
Mi-am dat seama cu o tresărire că mai avusesem senzaţia aceea şi la 
înmormântare. Nu-şi purta inima la vedere, dar şi-o ţinea undeva unde eu 
o puteam vedea. 

Sarabanda s-a domolit. jumătate din orchestră s-a ridicat; după fiecare 
al treilea dans, jumătate dintre muzicieni luau o „pauză de plăcintă!!, în 
vreme ce restul cântau în buclă o piesă de umplutură până când se 
întorcea toată lumea. Era un sistem bun, în sensul în care dansatorii luau 
o pauză iar vârstnicii - printre care şi Regina însăşi - îşi puteau reface 
forţele. 

Lângă mine stăteau Principesa Dionne şi Lady Corongi, care mâncau 
plăcintă. „Pauza de plăcintă" era, desigur, un eufemism. Mă amuza să văd 
că acele doamne de vază chiar se îndopau cu plăcintă. 

— Trebuie să mă declar şocată de purtarea Ardmagaru- lui, a spus Lady 
Corongi, tamponându-şi uşor colţurile gurii cu batista, ca să nu îşi păteze 
buzele vopsite în roşu aprins. 

— Nu a fost vina lui, a spus principesa. Este scund; s-a împiedicat. 
Decolteul meu era chiar în faţa lui. 

Am încercat să vizualizez ce trebuie să se fi întâmplat şi am regretat 
instantaneu. 

— E un neghiob! a spus Lady Corongi, ţuguindu-şi buzele de parcă 
Ardmagarul ar fi fost la fel de acru pe cât era şi ea. 

Ochii i-au aruncat o sclipire vicleană, însă, iar ea a continuat: 

— Cum o fi oare să te culci cu unul dintre ei? 

— Clarissa! Râsetul Principesei Dionne mi-a amintit de cel al Glisseldei. 
Acum sunt eu şocată, obrăznicătură mică! Tu urăşti dragonii! 

Lady Corongi a zâmbit răutăcios. 

— N-am zis să-l iei de bărbat. Dar se zice... 

Nu aveam nici cea mai vagă intenţie să zăbovesc ca să aud ce se zicea. 
Am pornit în direcţia mesei cu băuturi, dar acolo se afla Josef care 
protesta vehement. 

— Noi, samsamezii - aceia dintre noi care îşi respectă credinţa - nu bem 
din băutura diavolului, l-a repezit el pe servitorul ghinionist. Sf. Abaster n- 
a pus picătură pe limbă. Ar trebui eu să-i fac de ruşine sfântul exemplu? 


Mi-am dat ochii peste cap. Nici eu nu eram mare amatoare de vin, dar 
erau moduri mai amabile de a cere să ţi se aducă un ceai. M-am avântat 
din nou în mijlocul mulţimii, strecurându-mă prin pădurea de văluri de 
borangic şi de mantouri tivite cu hermină, până când am ajuns la 
jumătatea sălii de bal. Intermezzoul s-a încheiat, iar orchestra a atacat 
primele măsuri din pavană. Am păşit pe ringul de dans, dar n-am văzut 
nicăieri vreun veston roşu. 

— Arăţi bine! mi-a şotit Kiggs în ureche, făcându-mă să sar în sus. 

Clipeam prosteşte. Exista un lucru pe care oamenii îl spuneau drept 
răspuns atunci când primeau complimente, o replică pe care oamenii 
normali o dădeau instinctiv, însă inima îmi bubuia în urechi iar eu nu-mi 
găseam cuvintele. Am spus: 

— Nu-i adevărat! 

El a surâs, probabil pentru că eram caraghioasă. Mi-a oferit braţul şi m- 
a condus pe ringul de dans chiar în inima 

pavanei. Nu ştiam unde să stau. M-a tras lângă el. Ne ţineam palmele faţă 
în faţă la nivelul umerilor, poziţia de deschidere. 

— Cimpoierul tău a fost absolut remarcabil, a spus el în clipa în care a 
început promenada. 

— Nu este cimpoierul meu, am răspuns pe un ton mai înţepat decât ar 
fi trebuit, din pricina insinuării lui Gun- tard de mai devreme. Este 
cimpoierul lui Viridius. 

Am executat o trecere pe sub mâna stângă, apoi una pe sub dreapta. 
Kiggs a spus: 

— Ştiu precis ce reprezintă el pentru Viridius. Spune-i conştiinţei tale 
vinovate să se calmeze. în mod clar, tu iubeşti pe altcineva. 

Am tresărit. 

— Ce vreţi să spuneţi? 

Şi-a ciocănit încetişor tâmpla cu mâna rămasă liberă: 

— Am pus totul cap la cap. Nu te speria. Nu te judec. 

Nu mă judeca? De cine îşi închipuia că sunt îndrăgostită? Voiam să ştiu, 
dar nu atât de tare încât să menţin cu bună ştiinţă conversaţia 
concentrată asupra mea. Am schimbat subiectul: 

— De când îl cunoaşteţi pe Contele de Apsig? 

Kiggs a ridicat din sprâncene în timp ce executam un ocol lent la 
dreapta. 

— E aici de vreo doi ani a spus cercetându-mi chipul. De ce întrebi? 

Am arătat către ceilalţi dansatori din cercul nostru. Vestonul negru al 
lui Josef ieşea în evidenţă, la doar două locuri depărtare de noi în cerc. 

— îi face viaţa un chin cimpoierului lui Viridius. L-am prins bătându-l 
măr pe bietul om în spate, la vestiare. 

— Am verificat trecutul lui Josef când a sosit la palat, a spus Kiggs, 
trecându-mă în cealaltă mână într-un pas de 

Segosh, în clipa în care cercul a schimbat sensul de mers. Este primul 
Apsig care a coborât din munţi de trei generaţii încoace. Casa aceea era 


considerată apusă, aşa că bineînţeles că eram curios. 
? A 

— Domnia voastră, curios? am spus eu. îmi vine greu să cred! 

Mi-a răsplătit insolenţa cu un zâmbet răutăcios. 

— După toate aparențele, bunica lui era ultima din linie iar el a reînviat 
numele. în Samsam se zvoneşte că ar avea şi un frate vitreg nelegitim. 
Lars s-ar putea să nu fie doar un sclav, la urma urmei. 

M-am încruntat. Dacă Lars nu era doar un metis de dragon oarecare, ci 
însăşi întruparea ruşinii abătute asupra familiei, asta ar explica 
animozitatea lui Josef. Chiar şi aşa, nu mă puteam abţine să nu simt că 
lucrurile erau mai complicate de atât. 

Kiggs continua să vorbească; mi-am îndreptat din nou atenţia asupra 
lui. 

— Cei din Samsam au o atitudine foarte dură faţă de copiii din flori. La 
noi este neplăcut mai ales pentru bietul bastard; la ei, ruşinea pătează 
onoarea întregii familii. Samsamezii îl venerează pe Sf. Vitt. 

— „Păcatele tale arde-vor înapoi de-a pururi?" m-am aventurat eu. 

— „Şi înainte până la ultima ta spiţă." întocmai. Ai 
retinut bine! 

> 

M-a învârtit din nou; ochii îi sclipeau, amintindu-mi de cei ai Principelui 
Rufus. Kiggs s-a aplecat şi mi-a spus pe un ton sincer: 

— Văd că ai demarat o cercetare pe tema asta, dar nu te-aş sfătui să-l 
întrebi pe Lars cum este să fii copil ilegitim. 

L-am privit în ochi, uluită. Râdea înfundat. Apoi am început amândoi să 
râdem. Şi atunci, ceva s-a schimbat. 

Era ca şi când până atunci aş fi privit lumea printr-o coală de pergament 
unsuros sau prin sticlă afumată, care mi-ar fi fost îndepărtată brusc din 
faţa ochilor. Totul a devenit foarte limpede şi luminos. Muzica răsuna 
grandios, noi stăteam neclintiţi în vreme ce încăperea se învârtea în jurul 
nostru, şi acolo, în mijlocul a toate, stătea Kiggs, râzând. 

— Va... trebui să mă mulţumesc să vă întreb doar pe dumneavoastră, 
m-am bâlbâit eu, tulburată. 

A gesticulat larg către întreaga încăpere. 

— Asta este. Chintesenţa caracterului ilegitim. Niciun pic de odihnă 
pentru păcătoşi. Dans după dans până când au să-ţi cadă picioarele. 

Cercul şi-a schimbat direcţia pentru ultima oară, rea- mintindu-ne 
amândurora de ce ne aflam acolo. 

— La treabă! a spus el. Se poate ca bunică-mea să nu creadă că a mai 
rămas ceva de descoperit la ţară, dar eu şi Selda credem că se înşală. S-a 
aplecat şi mai tare. Ar trebui să faci cum ţi-ai propus. Am discutat despre 
asta, însă, şi nu te putem lăsa să pleci singură. 

M-am tras în spate, surprinsă. 

— Unde nu mă puteţi lăsa să plec singură? 

— în căutarea lui Sir James Peascod. Nu este sigur, a insistat el, iar 
fruntea i s-a încreţit de îngrijorare. Nici măcar nu sunt convins că ştii 
încotro mergi. Cu siguranţă juca la cacealma atunci când le-ai spus 


domnilor acelora bătrâni că ştii unde locuiesc. 

Am deschis gura, însă creierul meu amorţit nu formase încă niciun 
cuvânt pe care să-l articuleze. Când îi scrisesem că se impunea o vizită la 
cavaleri, voiam să spun că Kiggs ar trebui să meargă până acolo, nu eu! 

Kiggs mi-a pus o mână pe talie pentru promenada finală. Răsuflarea lui 
îmi încălzea urechea. 

— O să te însoțesc. Punct! Mâine n-o să ne simtă nimeni lipsa: nu avem 
niciun program muzical, iar oamenii cei mai importanţi vor fi prinşi în 
şedinţe toată ziua - inclusiv Selda, spre marea ei disperare. Sugerez să 
pornim în zori, să ne întâlnim cu cavalerii şi apoi, în funcţie de cât de 
târziu terminăm... 

N-am mai auzit nimic după aceea. Urechile îmi vâjâiau. 

Cum îşi putea închipui cineva că mi-aş fi propus să mă aventurez călare 
pe drumuri de ţară, fie că eram sau nu singură? Nu era decât vina mea că 
minţisem ca să ajung la cavaleri. Nu ieşise nimic bun din asta. Acum toată 
lumea îşi făcuse o impresie greşită despre mine. Toţi mă credeau 
curajoasă şi necugetată. 

Uitându-mă în ochii lui Kiggs, însă, m-am simţit puţin necugetată. 

Ba nu, am simţit că mi se taie respiraţia. 

— Eziţi, a spus el. Bănuiesc că ştiu motivul. 

Eu bănuiam că nu-l ştia. 

A zâmbit, şi întreaga încăpere părea să strălucească în jurul lui. 

— Te temi că nu este cuviincios să călărim doar noi, neînsoţiţi. Nu văd 
unde este problema. Un grup mai numeros i-ar face pe cavaleri să bată în 
retragere chiar înainte să ajungem acolo, cât despre decenţă, ei bine, 
logodnica mea nu este îngrijorată, bunica n-o să se supere, Lady Corongi o 
să fie plecată să-şi viziteze verişoara bolnavă vreo două zile, şi nu văd ce 
altă persoană importantă ar putea să ne judece. 

îi era uşor să vorbească; el era prinţ. Pe mine puteau şi aveau să mă 
judece. Lady Corongi avea să dea tonul bârfelor; faptul că era plecată nu 
constituia un impediment pentru ea. 

Ne-am dat ocol unul altuia în ultimul pas de Segosh. Kiggs a spus: 

— lubitul tău nu pare a fi genul gelos. Avem toate şansele să nu reuşim 
să scandalizăm pe nimeni. 

Nu părea genul gelos? Cine? Din păcate, gura mea n-a reuşit nici de 
data aceea să articuleze întrebările necesare, iar apoi a fost prea târziu. 
Pavana se terminase; oamenii aplaudau. 

— în zori, mi-a şoptit el. Ne întâlnim în cabinetul Reginei. O să ieşim pe 
poarta din spate. 

Mi-a dat drumul. Mi-am simţit talia rece în locul unde fusese căldura 
braţului lui. 

Optsprezece 

Am părăsit sala de bal la scurtă vreme după aceea, retră- gându-mă în 
sanctuarul apartamentului meu. Trebuia să-mi îngrijesc grădina şi aveam 
nevoie să dorm dacă voiam să mă trezesc devreme. Erau, cu siguranţă, 


două motive bune să plec. 

Dar nu acelea erau motivele mele. Nu i-am vizitat pe groteşti şi nici nu 
m-am culcat. 

Membrele îmi tremurau de agitaţie. M-am dezbrăcat, împăturindu-mi 
mantoul şi rochia cu o grijă obsesivă, netezind cutele cu pumnii de parcă 
pliurile m-ar fi putut ajuta să mă calmez. De obicei rămâneam îmbrăcată 
cu cămaşa - îmi uram trupul gol - însă de data aceasta am dat-o jos, am 
împăturit-o o dată şi încă o dată, am aruncat-o peste paravan, am luat-o 
de acolo apoi am azvârlit-o din nou. 

Măsurăm încăperea cu pasul, masându-mi solzii de pe burtă - netezi ca 
oglinda într-un sens, ca o mie de dinţi ascuţiţi în celălalt. Asta eram eu. 
Chestia asta de aici. Asta. 

9 9 
M-am forţat să mă uit la aglomerarea de semilune argintii, la porţiunea 
oribilă de unde ţâşneau din carne ca nişte dinţi care sparg gingia. 

Eram monstruoasă. Erau pe lumea asta lucruri pe care nu le puteam 
avea. 

M-am băgat în pat, m-am ghemuit şi am plâns, cu ochii strâns lipiţi. Am 
văzut stele în spatele pleoapelor. Nu am 

pătruns în grădină; nu ştiam cum se numea locul în care mă aflam. O uşă 
s-a deschis brusc în ceața densă a minţii mele. M-a înspăimântat gândul 
că poate apărea aşa, de nicăieri, dar a reuşit să mă scoată din starea de 
autocom- pătimire. 

Uşa s-a deschis. Mi-am ţinut respiraţia. 

De după toc, trăgea cu ochiul Liliacul de Fructe. M-am făcut mică de 
teamă. Fusese atât de cuminte de când i-o cerusem, încât aproape că 
uitasem că existase vreo problemă. Să-l văd afară din grădină m-a speriat, 
totuşi. Nu mă puteam abţine să nu mă gândesc la Jannoula, cu toată 
curiozitatea şi spionatul ei şi la felul în care se instalase, practic, la mine în 
cap. 

Liliacul de Fructe s-a luminat la faţă când m-a văzut. Nu părea să-l 
intereseze ce se petrecea în adâncul minţii mele; mă căuta pur şi simplu 
mine. Spre groaza mea, în propria-mi minte eram goală; am schimbat asta 
cu un gând. 

— M-ai găsit! am spus, netezindu-mi rochia imaginară, sau asigurându- 
mă că era la locul ei. Ştiu, n-am venit în grădină în seara asta. N-am putut. 
Am obosit să tot trebuiască s-o îngrijesc. Am obosit să... să fiu asta. 

Şi-a întins braţele subţiri şi cafenii. 

M-am gândit la oferta lui, dar nu eram în stare să induc o viziune. 

— îmi pare rău, am spus. Totul mi se pare atât de apăsător în clipa asta 
şi... 
N-am putut continua. 

Trebuia să-l încui pe dinafară. Nu vedeam cu ce puteri aş fi putut să o 
fac. 

M-a îmbrăţişat! Era scund. Nu-mi ajungea nici până la umăr. L-am 
strâns în braţe, mi-am lipit obrazul de buclele lui moi şi negre şi am plâns. 
Apoi, cumva, nu ştiu cum, am adormit. 

Kiggs era dureros de vesel pentru un bărbat care n-avea cum să fi 
prins mai mult de patru ceasuri de somn. Eu îmi executasem ritualul 
matinal pe îndelete, presupunând că aveam să ne pornim greu, însă el 
ajunsese în cabinetul Reginei înaintea mea, îmbrăcat în culori pământii, la 
fel ca un ţăran. De aproape, însă, nu l-ar fi putut lua nimeni drept ţăran: 
tăietura vestei era prea fină, tricoturile prea moi, zâmbetul prea larg. 

Lângă el se afla un tip mătăhălos. Am tresărit când mi-am dat seama 
că era Lars. 

— întreba de tine aseară după ce ai dispărut, a spus Kiggs când m-am 
apropiat. l-am spus că te poate prinde azi de dimineaţă, înainte să 
plecăm. 

Lars a băgat mâna pe sub jiletca neagră şi a scos un pergament mare, 
împăturit. 

— L-ham proiectat asheară şi vreau să ţi-l dhau ţie, Maestră Dombegh, 
pentru chă nu ştiu un alt mhod mai bun de... să-ţi mulţumesc. 

Mi l-a înmânat cu o mică reverență după care, surprinzător de iute 
pentru un bărbat de talia lui, s-a făcut nevăzut pe coridor. 

— Ce este? a întrebat Kiggs. 

Pergamentul flutura în timp ce-l despătuream. Arăta ca un proiect 
pentru un soi de maşinărie, cu toate că nu pricepeam ce ar fi putut fi. 
Kiggs avea o idee mai clară: 

— O balistă? 

Citea peste umărul meu. Respirația îi mirosea a anason. 

Am întrebat: 

— Ce este o balistă? 

— E ca o catapultă, doar că trage cu ţepuşe. însă asta trage cu... Ce 
este aia? 

Semăna cu un harpon cu o băşică plină de ceva nedefinit. 

— Nu cred că vreau să ştiu, am spus. 

Arăta ca un clistir uriaş ce ar fi putut fi folosit să-i administrezi unui 
dragon o clismă, dar nu voiam să spun asta cu voce tare dinaintea unui 
prinţ, fie el şi bastard. 

— Bag-o aici! mi-a spus el, întinzându-mi o desagă de atârnat la oblânc 
care părea să conţină şi prânzul nostru. Eşti îmbrăcată suficient de gros ca 
să călăreşti? 

Aşa nădăjduiam. Nu mai călărisem niciodată, orăşeancă fiind, însă 
făcusem rost de o pereche de pantaloni porfirieni şi mă înfofolisem ca de 
obicei într-o mulţime de straturi de haine. 

Purtam cercelul de la Orma legat cu un şnur pe după gât. îi simţeam 
atingerea rece dacă îmi duceam mâna la inimă. 

Am traversat palatul, de-a lungul coridoarelor, printr-o uşă ascunsă în 
spatele unei tapiserii şi mai departe printr-o serie de pasaje pe care nu le 
mai văzusem niciodată. Scările ne-au condus în jos până la nivelul 


pivniţelor, printr-un tunel abrupt. Am trecut de trei uşi încuiate pe care 
Kiggs le-a zăvorât la loc în urma noastră cu atenţie, în timp ce eu ţineam 
felinarul. Conform busolei mele interne, mergeam spre vest. După o 
pereche de uşi din piatră masivă, tunelul dădea într-un sistem de peşteri 
naturale. Kiggs evita ramificaţiile mai înguste, apucând-o pe cele mai 
largi, alegând de fiecare dată drumul cel mai lin, până când am ajuns la 
gura unei peşteri săpate în buza dealului de sub zidul vestic al castelului. 

Dinaintea noastră se întindea lunca întinsă a fluviului Mews, învăluită în 
negura dimineţii. Nori denşi ascundeau chipul cerului. Kiggs s-a oprit cu 
mâinile în şolduri, admirând priveliştea. 

— Pe timp de război, aceasta era o ieşire în caz de asediu, imposibil de 
observat de jos. Ne-am scutit de un drum prin oraş, vezi? La poalele 
dealului e un grajd; acolo ne aşteaptă caii. 

Podeaua prăfuită a peşterii fusese călcată de curând. 

— Cine mai foloseşte peşterile acestea acum? 

— Unchiul Rufus, odihnească-se printre Sfinţi, alegea traseul acesta 
când pleca la vânătoare. M-am gândit că nu strică să-i călcăm pe urme. 
Nimeni altcineva nu mai vine pe aici, din câte ştiu eu. 

S-a uitat la mine; i-am făcut semn către nişte haine aruncate după un 
bolovan. 

— Hm! Păstori care s-au refugiat din calea furtunii? 

A cules de jos un articol de îmbrăcăminte, o rochie bine 
croită, dar simplă. Toate femeile de la palat aveau cel puţin două 
asemenea; eu una aveam. 

— Servitoare care s-au întâlnit cu iubiții? Dar cum puteau trece de trei 
uşi încuiate şi de ce şi-ar fi lăsat hainele aici? 

— Este ciudat. 

A zâmbit ironic. 

— Dacă acesta este cel mai mare mister cu care vom avea de a face 
astăzi, atunci ne vom putea considera norocoşi. A împăturit la loc rochia şi 
a pus-o înapoi după bolovan. Ai spirit de observaţie. Ar fi bine să păstrezi 
talentul acesta la îndemână: panta este abruptă şi este posibil să fie udă. 

Apucând-o la vale, mi-am dat seama că respiram mai lesne. Aerul era 
curat şi uşor; prin comparaţie, atmosfera din oraş şi din palat părea 
sufocantă, încărcată cu necazuri şi griji. Eram numai noi doi acolo, sub 
cerul uşor, infinit, şi am răsuflat uşurată, remarcând pentru prima oară cât 
de claustrofobă fusesem. 

Caii ne aşteptau, într-adevăr. După toate aparențele, Kiggs trimisese 
vorbă că are să călătorească alături de o femeie, căci calul meu era 
echipat cu un mic coş pentru şezut dispus oblic faţă de şa, prevăzut şi cu 
un suport pentru picioare. Mi s-a părut un aranjament mult mai raţional 
decât cele obişnuite. Pe Kiggs, însă, nu-l mulțumea. 

— John! a strigat el. Nu e bine aşa! Ne trebuie harna- sament adevărat! 

Bătrânul grăjdar s-a încruntat. 


— Sharpey mi-a spus că o să mergeţi cu prinţesa. 

— Nu, Sharpey nu ţi-a spus aşa ceva! Asta ai presupus dumneata! 
Jupâniţa Dombegh se aşteaptă să-şi poată controla singură calul, nu să fie 
condusă de colo-colo călare pe un ponei! 

A dat să-mi ceară scuze, dar ceva din privirea mea l-a făcut să se 
răzgândească. 

— Tu vrei să călăreşti, nu-i asa? 

— O, desigur! am spus eu, resemnată de-acum. 

Mi-am suflecat poalele fustelor ca să-i arăt că mă echipasem special cu 
pantaloni porfirieni şi tot restul. S-a uitat la mine cu ochi mari şi mi-am dat 
seama că gestul meu nu fusese câtuşi de puţin unul demn de o doamnă - 
dar nu era el cel care îmi aranjase să călăresc într-o manieră cât se poate 
de nepotrivită pentru o doamnă? Nu păream în stare să mă port cum 
trebuie, oricât m-aş fi străduit. 

Poate că asta însemna că puteam în sfârşit să nu-mi mai bat atât de 
tare capul cu asta. 

Mi-au adus calul echipat din nou; mi-am suflecat fustele şi am încălecat 
dintr-o singură încercare, nedorind să mă prindă careva de după talie ca 
să mă ajute. Calul s-a învârtit în cerc. Nu mai făcusem asta niciodată, însă 
cunoşteam teoria şi nu a durat mult până să reuşesc s-o fac să se mişte în 
linie dreaptă, aproape în direcţia corectă. 

Kiggs m-a prins din urmă. 

— Nerăbdătoare să porneşti la drum? Ai plecat fără desagi. 

Am reuşit să opresc iapa şi s-o ţin aproape nemişcată cât timp mi-a 
legat coburii, apoi am plecat. Calul meu avea o idee foarte clară legată de 
direcţia în care ar fi trebuit să mergem; îi plăcea cum arătau luncile din 
faţă şi era de părere că ar trebui să ajungem acolo mai repede. Am 
încercat s-o înfrânez şi să-l las pe Kiggs să conducă, dar ea era foarte 
hotărâtă. 

— Ce se află dincolo de canalul acela? i-am strigat, ca şi cum aş fi avut 
habar încotro mergeam. 

— Mlaştinile unde l-au găsit pe unchiul Rufus, a spus el, întinzând gâtul 
să vadă mai bine. Putem opri acolo, deşi mă îndoiesc că Garda a ratat 
ceva. 

Calul meu a încetinit când ne-am apropiat de micul canal; ea voia lunca 
inundată, nu mlaştina plină de buruieni. l-am făcut semn prinţului să o ia 
înainte, ca şi cum aş fi încetinit înadins. lapa mea a dat să se întoarcă din 
faţa podului. 

— Nu vrei asta, i-am şoptit. De ce să te ia lumea de fricoasă? Cântăreşti 
mai mult ca noi. 

Kiggs înainta la trap, iar pelerina cenuşie îi flutura în urmă. Stătea bine 
în şa, iar calul lui părea să-i citească gândurile; la el nu vedeai smucitul 
acela îngrozitor de frâie la care eram eu forţată să recurg. Ne-a scos de pe 
drumul principal aproape imediat ce am trecut de canal. Mlaştina era 
aproape uscată în perioada aceea a anului; ce apă mai rămăsese 
îngheţase formând o pojghiţă sticloasă care scârţâia sub copitele cailor, 
însă eu tot am reuşit să găsesc o porţiune de noroi în care potcoavele 
calului meu s-au afundat. 

— Mân-o spre păşune! m-a sfătuit Kiggs, însă iapa mea, mai deşteaptă 
decât mine, o pornise deja într-acolo. 

Kiggs s-a oprit lângă un tufăriş desfrunzit şi a gesticulat către dealurile 
care se înălţau la nord de noi, întunecate din pricina copacilor goi. 

— Vânau în Codrii Reginei, acolo. Curtenii lui susţin că ogarii s-au 
împrăştiat... 

— Şi vânătorii s-au împrăştiat după ei? 

— Nu, nu aşa merg lucrurile! Ogarii trebuie să investigheze toate 
pistele; sunt învăţaţi să fie independenţi. Ţin urma până la capăt, şi dacă 
nu-i duce nicăieri folositor, se întorc la haită. De asta se folosesc câini, ca 
vânătorii să nu fie nevoiţi să bată toate fundăturile prin pădure. 

— Dar Contele de Apsig spunea că Pricipele Rufus îşi urmase ogarii. 

Kiggs m-a privit mirat. 

— L-ai interogat în legătură cu ziua aceea? 

Nu fusese nevoie să-l interoghez; se dăduse mare faţă de doamnele de 
onoare în Salonul Albastru. De fapt, Kiggs nimerise în mjilocul conversaţiei 
respective, dar probabil că ratase discuţia despre ogari. Chiar şi aşa, se 
părea că aveam de apărat o reputaţie de anchetator abil, aşa că am spus: 

— Bineînţeles! 

Kiggs a clătinat din cap a uimire, iar eu m-am simţit imediat vinovată. 

— Ei presupun că unchiul meu a plecat după căţeaua lui cea mai 
valoroasă, Una, pentru că s-a despărţit de grup şi nimeni nu a văzut 
încotro s-a dus. Dar nu avea niciun motiv să facă asta. Animalul ăla ştie ce 
face. 

— Atunci de ce a părăsit grupul? 

— S-ar putea să nu aflăm niciodată, a spus Kiggs, dând pinteni calului, 
care a înaintat puţin. Aici l-au găsit - cu ajutorul Unei - a doua zi 
dimineaţa, lângă pârâiaşul ăsta. 

Nu era mare lucru de văzut, nicio urmă de sânge sau de luptă. Până şi 
urmele de copite ale cailor Gărzii fuseseră şterse de ploaie şi umplute cu 
apă inflitrată din mlaştină. Se vedea un crater destul de adânc plin cu apă 
şi m-am întrebat dacă acolo zăcuse Principele Rufus. Nu avea forma 
trupului lui. 

Kiggs a descălecat şi a băgat mâna în punga de la cingătoare, de unde 
a extras efigia unui sfânt, ştearsă de la atâta folosire. Nebăgând în seamă 
noroiul, a îngenuncheat lângă apă şi şi-a dus respectuos medalionul la 
buze, murmurând ca şi cum ar fi vrut să-l încarce cu rugăciuni. A închis 
ochii, rugându-se fierbinte dar şi străduindu-se să-şi stăpânească 
lacrimile. Mă înduioşa să-l văd aşa; şi eu îmi iubeam unchiul. Ce m-aş fi 
făcut dacă murea? Nu eram un credincios adevărat, însă chiar şi aşa, am 
înălţat o rugăciune către oricare Sfânt s-ar fi întâmplat s-o audă: 
„Primeşte-l pe Rufus în braţele tale! Veghează peste toţi unchii din lume! 
Binecuvântează-l pe prinţul acesta. “ 

Kiggs s-a ridicat de jos, ştergându-se la ochi pe furiş, şi a azvârlit 
medalionul în baltă. Vântul rece îi răvăşea părul în direcţia greşită; undele 


stârnite de medalion au fost înghiţite de valurile agitate. 

Brusc, mi-a venit ideea să gândesc ca un dragon. Un dragon ar fi putut 
sta acolo în plină zi şi să fi ucis un om fără să-l vadă nimeni? Cu siguranţă 
nu. în depărtare vedeam drumul şi oraşul. Nimic nu obtura priveliştea 
aceea. 

M-am întors către Kiggs, care mă privea deja, şi i-am spus: 

— Dacă un dragon este ucigaşul, unchiul domniei voastre trebuie să fi 
fost ucis în altă parte şi mutat până aici. 

— Exact aşa mă gândesc şi eu. 

A ridicat ochii către cer, care deja scuipa o burniţă rece în direcţia 
noastră. 

— Trebuie să o luăm din loc, dacă nu vrem să ne facă ciuciulete. 

A încălecat şi ne-a scos din zona mlăştinoasă, condu- cându-se înapoi 
pe drumul uscat. A apucat-o către nord, în direcţia dealurilor din Codrii 
Reginei; nu am traversat decât colţul sudic al acelei păduri întinse. Se 
spunea că era întunecată, însă noi am văzut lumina zilei tot drumul. 
Crengile negre împărțeau cerul cenuşiu în ochiuri distincte, asemenea 
firelor de plumb din vitralii. A început să burniţeze mai tare şi mai rece. 

După cea de-a treia coamă de deal, pădurea se transforma în crâng, 
dealurile în doline şi defileuri. Kiggs şi-a încetinit calul. 

— Asta pare o zonă mult mai probabilă în care un dragon să ucidă pe 
cineva. Crângul este mai puţin des decât pădurea, aşa încât s-a putea 
mişca suficient, chiar dacă nu tocmai în voie. S-ar putea ascunde într-o 
groapă şi nu l-ar vedea nimeni, decât dacă ar ajunge exact pe marginea 
ei. 

— Credeţi că Principele Rufus a dat din întâmplare peste dragonul 
solitar? 

Kiggs a ridicat din umeri. 

— Dacă a fost într-adevăr ucis de un dragon, pare probabil. Orice 
dragon care şi-ar fi propus să-l ucidă pe Principele Rufus ar fi avut la 
dispoziţie o sută de alte modalităţi de a o face fără să dea naştere la 
suspiciuni împotriva dragoni- lor. în locul lui, m-aş infiltra la palat, aş 
câştiga încrederea principelui, l-aş ademeni în pădure şi i-aş trage o 
săgeată în cap. Aş zice că a fost un accident de vânătoare - sau aş spăla 
putina. Fără toată mizeria aia cu muşcatul capului. 

Kiggs a oftat. 

— înainte să vină cavalerii la noi, eram convins că Fiii Sf. Ogdo l-au 
omorât. Acum nu ştiu ce să mai cred. 

De la o vreme, un zgomot asemenea zumzetului lăcustelor vara 
începuse să se intensifice la periferia câmpului meu auditiv. Acum 
devenise suficient de puternic încât să-l remarc. 

— Ce se aude? 

Kiggs s-a oprit să asculte. 

— Ciori, presupun. Intr-o râpă la nord de aici este o colonie imensă. 
Păsările sunt atât de numeroase, încât se vede mereu câte un stol 


înălțându-se, chiar şi de la câteva mile distanţă. Haide, o să-ţi arăt! 

Şi-a mânat calul pe lângă potecă, prin crâng, până pe coama dealului; 
l-am urmat. Din vârf am văzut, la o jumătate de milă mai încolo, un nor 
leneş de păsări negre care pluteau strânse una într-alta. Trebuie să fi fost 
mii, dacă le puteam auzi ţipetele de la depărtarea aceea. 

— De ce se adună acolo? 

— De ce fac păsările tot ce fac? Nu cred că s-a obosit vreodată cineva 
să afle. 

Mi-am muşcat buzele, ştiind ceva ce el nu ştia şi încercând să găsesc 
cea mai bună cale de a i-o spune. 

— Dar dacă dragonul a fost acolo? Poate că a lăsat ceva în urmă, un 
hoit, am spus, înfiorându-mă de propria-mi slăbiciune. 

Sigur, ciorilor le plăceau stârvurile; ăsta nu era singurul lucru pe care 
un dragon îl lăsase vreodată în urma sa. 

— Phina, colonia aceea de ciori e acolo de ani de zile! a spus el. 

— Imlann e exilat de şaisprezece. 

Kiggs părea neîncrezător. 

— Doar nu crezi că ar fi putut trage în acelaşi loc vreme de şaisprezece 
ani! Este un crâng. Tăietorii de lemne văd de el. Cineva l-ar fi observat 
până la urmă. 

Ptiu! Trebuia să încerc altă abordare. 

— Aţi citit Belondweg? 

— Nu m-aş putea numi învăţat dacă n-aş fi citit-o, a spus el. 

Era adorabil şi mă făcea să zâmbesc, dar nu-i puteam îngădui să vadă 
asta. 

— Vă amintiţi cum lepurilă cel Nebun, Pau-Henoa, i-a păcălit pe 
Mordondey să creadă că armata lui Belondweg era mai puternică decât în 
realitate? 

— A creat un câmp de luptă fals. Mordondey au crezut că au dat peste 
scena unui măcel teribil. 

De ce trebuia să explic de fiecare dată totul cuvânt cu cuvânt? Zău 
aşa! Era la fel de greu de cap ca unchiu-meu. 

— Şi cum a simulat Pau-Henoa acel carnagiu? 

— A împrăştiat balegă de dragon pe un câmp, atrăgând milioane de 
ciori si...! 

A întors privirea către stolul de păsări. 

— Doar nu crezi... 

— Acolo ar putea fi haznaua unui dragon, da. Nu-şi lasă murdăria 
împrăştiată la vedere; sunt delicaţi. în munţi sunt „văi cu vulturi". La fel e 
şi aici. 

L-am privit pe furiş, stânjenită de faptul că purtam acea discuţie şi încă 
şi mai jenată la gândul că Orma mă învățase lucrurile acelea - ca răspuns 
la întrebările mele, bineînţeles. Am încercat să-mi dau seama cât de 
oripilat era prinţul. Mă privea cu ochi mari, fără să pară dezgustat sau să 
râdă, ci arătând realmente intrigat. 

— Prea bine, a spus el. Hai să aruncăm o privire! 


— Ne abatem mult prea tare de la drum, Kiggs! Nu e decât o intuiţie... 

— lar eu am o intuiţie în legătură cu intuiţiile tale, a spus el, dând uşor 
pinteni calului. Nu durează mult. 

Croncănitul răguşit creştea în intensitate pe măsură ce ne apropiam. 
Când străbătuserăm jumătate din distanţă, 

Kiggs a ridicat o mână înmănuşată şi mi-a făcut semn să mă opresc. 

— Nu vreau să dau peste tipul ăsta din greşeală. Dacă asta a păţit 
unchiul Rufus... 

— Dragonul nu este aici, am spus eu. Ciorile ar fi alarmate sau tăcute. 
Mie una, îmi par netulburate. 

Chipul i s-a iluminat ca şi când i-ar fi venit o idee. 

— Poate că asta l-a atras pe unchiul Rufus aici: păsările se comportau 
ciudat. 

Ne-am apropiat, încetişor, prin crâng. înaintea noastră se căsca o 
dolină adâncă. Am oprit caii pe buza ei şi ne-am uitat înăuntru. Fundul era 
stâncos acolo unde se prăbuşise o peşteră subterană. Cei câţiva copaci 
existenţi erau înalţi, fusiformi şi negri de la atâtea păsări gureşe. Un 
dragon ar fi avut suficient loc să se mişte şi erau dovezi de netăgăduit că 
asta se şi întâmplase. 

— Dragonii sunt sulfuroşi de la un capăt la altul? a bombănit Kiggs 
trăgându-şi marginea pelerinei peste faţă. 

Am făcut şi eu la fel. Suportam duhoarea de canalizare - eram orăşeni, 
la urma urmei - dar mirosul ăla de ouă stricate îţi întorcea stomacul pe 
dos. 

— Prea bine! a spus el. Luminează-ne cu mintea aia ascuţită a ta, te 
rog! Aia de colo pare destul de proaspătă, nu crezi? 

— Ba da. 

— Este singura pe care o văd. 

— N-ar avea nevoie să vină aici mai des de o dată pe lună. Dragonii 
digeră încet, şi dacă se transformă în saa- rantras în mod regulat, înţeleg 
că asta îi face să fie... 

Nu. Nu aveam să intru în detalii. 

— Poate că ciorile au terminat tot ce era mai vechi, am zis eu stins. 

Numai ochii i se zăreau pe deasupra pelerinei, însă i s-au încreţit de râs 
văzându-mă atât de încurcată. 

— Sau ploaia ar fi putut topi totul, mă gândesc. Tot ce se poate. Dar nu 
putem fi siguri că ciorile trăiesc aici pentru că un dragon foloseşte locul 
ăsta în mod regulat. 

— Nu e nevoie. Un dragon a fost aici recent, nu încape nicio îndoială. 

Kiggs a mijit ochii, gânditor. 

— Să zicem că ciorile se comportau straniu. Unchiul meu a venit să 
vadă ce se întâmplă. A dat peste un dragon. L-a ucis şi i-a cărat trupul 
decapitat înapoi în mlaştină, la adăpostul întunericului. 

— De ce să fi mutat trupul? am gândit eu cu glas tare. De ce n-a 


mâncat toate dovezile? 

— Garda ar fi continuat să colinde pădurea în căutarea trupului 
unchiului Rufus. Asta ne-ar fi condus aici, în cele din urmă, la dovada de 
netăgăduit a existenţei unui dragon. Kiggs mi-a aruncat o privire. Dar, în 
cazul ăsta, de ce i-a mâncat capul? 

— Unui dragon îi este greu să facă să pară că te-a ucis altceva. Chestia 
asta cu muşcatul capului este destul de ambiguă. Şi poate că ştia că 
oamenii vor da vina pe Fiii Sf. Ogdo, am spus eu. Şi Domnia Voastră aţi 
crezut la fel, nu? 

A clătinat din cap, nepărând tocmai dispus să recunoască. 

— Atunci de ce li s-a înfăţişat cavalerilor? Cu siguranţă şi-a închipuit că 
aveam să punem cele două lucruri cap la cap. 

— Poate că nu se aştepta din partea cavalerilor să rişte închisoarea 
mergând să-i dea raportul Reginei. Sau poate a presupus că Regina n- 
avea să le creadă în veci povestea - lucru care s-a şi întâmplat, nu-i aşa? 

Am şovăit, căci simţeam că îi încredinţez ceva personal, însă în cele din 
urmă am adăugat: 

— Uneori, adevărul nu reuşeşte să treacă de zidurile convingerilor 
noastre. O minciună, îmbrăcată în hainele potrivite, trece mult mai uşor. 

El, însă, nu asculta; se uita lung la un al doilea obiect aflat pe fundul 
gropii, care capta interesul ciorilor. 

— Ce e aia? 

— O vacă moartă? am întrebat eu, dându-mă înapoi. 

— Ţine-mi calul! 

Mi-a înmânat frâiele, a descălecat şi cobora deja de-a buşilea în groapa 
calcaroasă înainte ca eu să apuc să mă mir. Ciorile s-au speriat, 
explodând zgomotos în aer şi împiedicându-mă să văd ce făcea. Dacă ar fi 
fost îmbrăcat în uniformă, aş fi putut distinge stacojiul prin tot negrul 
acela dar, după câte reuşeam să văd, putea fi la fel de bine doar o stâncă 
acoperită cu muşchi. 

Ciorile s-au rotit şi au plonjat la unison, apoi s-au împrăştiat prin copaci. 
Kiggs, care îşi acoperea capul cu mâinile, aproape că ajunsese pe fund. 

lapa mea s-a mişcat în loc neliniştită. Calul lui Kiggs trăgea de frâie şi 
necheza. Ciorile aproape că dispăruseră cu totul, lăsând crângul şi groapa 
straniu de tăcute. Nu-mi plăcea câtuşi de puţin senzaţia aceea. M-am 
gândit să strig la Kiggs, însă calul lui s-a smucit violent şi a trebuit să-mi 
concentrez întreaga atenţie să nu cad de pe animalul meu. 

Burniţa rece continuase să cadă, iar acum vedeam, la nord de noi, un 
nor de vapori înălțându-se din crâng. Poate că era ceaţă; lanţului muntos 
dinspre nord i se zicea Mama Negurilor. însă acela îmi părea mult mai bine 
delimitat. Semăna cu aburii care se ridică atunci când burniţa rece cade 
pe ceva cald. 

Mi-am dus mâna la inimă, unde era cercelul de la Orma, dar nu l-am 
scos încă. Orma ar fi avut atât de mult de pătimit dacă s-ar fi transformat 
şi mi-ar fi venit în ajutor, 

încât nu-mi permiteam să-l chem dacă nu eram cât se poate de sigură. 

Negura se întindea sau sursa ei se mişca. Cât de sigură voiam să mai 
fiu? Orma avea nevoie de timp să ajungă la noi; n-avea să poată zbura 
minute bune după transformare, şi noi eram la mile întregi distanţă. 
Fuioarele de ceaţă au plutit către vest, apoi s-au răsucit către dolină. în 
crâng nu se auzea niciun sunet. Ascultam cu atenţie, aşteptându-mă să 
disting hârşâitul specific al crengilor pe piele, sunet de paşi, gâfâitul 
fierbinte, însă n-am auzit nimic. 

— Să mergem! a spus Kiggs de lângă mine şi aproape că am căzut de 
pe cal. 

S-a azvârlit în şa. l-am dat frâiele, remarcând o sclipire de argint în 
mâna lui. Nu-l puteam întreba ce era chiar atunci. Inima îmi bătea 
nebuneşte. Negura se apropia, iar acum noi făceam zgomot. Fie că era 
conştient de pericol sau nu, Kiggs a dat pinteni calului în linişte şi 
împreună am pornit grăbiţi către drumul principal. 

A aşteptat până când am lăsat în urmă crângul şi am ieşit intr-un câmp 
întins înainte de a-mi arăta ce găsise: două medalii pentru cai. 

— Acesta era protectorul unchiului Rufus, Sf. Brandoll, ospitalierul, 
prietenos cu străinii, a spus Kiggs, străduindu-se în zadar să zâmbească. 
Nu mi-a spus ce reprezenta cealaltă medalie; părea să fi rămas fără 
cuvinte. A ridicat-o, însă, şi am văzut că purta blazonul familiei regale: 
Belondweg şi Pau-Henoa, coroana goreddiană, sabia şi inelul Sf. Ogdo. 

— O chema Hilde, a spus când şi-a recăpătat glasul, un sfert de milă 
mai încolo. A fost un cal bun. 

Nouăsprezece 

Am mânat mai tare după aceea, aparent ca să recuperăm timpul pierdut. 
O nelinişte nerostită plutea deasupra noastră la gândul că am fi putut fi 
atât de aproape. Am trecut pe lângă ogoare iernatice lăsate necultivate şi 
peste păşuni cafenii. Ziduri joase de piatră împânzeau dealurile în toate 
direcţiile. Am trecut prin sate - Grozama, Drumbun, Moara împiedicată, 
Remy, unele prea mici ca să aibă măcar nume. Conacele lor se înălţau 
severe în apropiere. Când am ajuns la Heleşteul înfundat, am desfăcut 
desaga şi am prânzit din mers: ouă fierte, brânză, o pâine dulce şi densă, 
împărţite în doi. 

— Ascultă! a zis Kiggs muşcând din pâine. Ştiu că nu e treaba mea şi 
mai ştiu şi că am zis că nu te judec pentru asta, dar nu pot rămâne tăcut, 
nu după tot ceea ce tocmai am văzut în râpa aceea. Ştiu că eşti majoră şi 
că poţi hotărî pentru tine - „o fiinţă autonomă, neîngrădită şi liberă, 
grăbindu-te către primul conflict al inimii tale...“ 

Acum Îmi cita din tragedii, ceea ce nu-mi mirosea a bine. 

— Parcă era „încăpăţânată, neîngrădită şi liberă“ , nu-i aşa? am spus 
eu, încercând să-mi ascund groaza în spatele pedanteriei. 

El a râs. 

— Tipic mie să omit cuvântul cel mai important! Trebuia să mă fi gândit 
mai bine înainte de a mă apuca să-ţi citez ţie din Necans. Chipul i-a 
redevenit serios, iar privirea, 

dureros de sinceră. lartă-mă, Phina, dar mă simt obligat să-ţi spun, ca 
prieten... 

Ca prieten? M-am apucat strâns cu mâna de şa, ca să nu cad. 

— ...Că e o idee proastă să te îndrăgosteşti de un dragon. 

Mă bucuram că mă ţinusem bine. 

—  Albăstruie Sf. Prue! am strigat. La cine vă referiţi? 

Şi-a făcut de lucru cu frâiele. 

„Profesorul tău“, nu? Dragonul Orma? 

N-am spus nimic. Eram de-a dreptul şocată. 

— Nu mi-a părut că ţi-ar fi doar dascăl, a spus el, sco- ţându-şi o 
mănuşă şi lovind absent greabănul calului cu ea. Il cunoşti prea bine, una 
la mână. Ştii prea multe lucruri despre dragoni, în general. 

— Asta n-a fost o problemă atât de mare în crâng, am spus, 
străduindu-mă din răsputeri să-i vorbesc pe un ton calm. 

— Nu, nu! N-a fost niciodată o problemă, a spus el făcând ochii mari. A 
întins mâna către mine dar s-a abținut să mă atingă pe umăr. N-am vrut 
să sune aşa! Acum avem dovezi concrete care îl leagă pe unchiul meu de 
un dragon, şi asta numai mulţumită ţie. însă te dai peste cap pentru acest 
Orma. Eşti ataşată de el, îl protejezi... 

— Ataşamentul şi nevoia de a proteja înseamnă că eşti îndrăgostit? 

Nu ştiam sigur dacă să râd sau să plâng. 

— Ai dus mâna la inimă! a spus el. 

Nu zâmbea. 

Fără să-mi dau seama, dusesem mâna la cercelul de la Orma. Am lăsat 
mâna jos. 

— Am agenţi, ştii? 

Acum suna de parcă ar fi vrut să se scuze. 

— V-au văzut împreună alaltăseară. Te-au văzut mergând în Groapa cu 
Quig. 

— Mă spionaţi? 

S-a înroşit la faţă într-un fel aproape fermecător. 

— Nu pe tine! Pe el. Susţine că tatăl lui reprezintă o ameninţare la 
adresa Ardmagarului. A părut un lucru prudent să încercăm aflăm mai 
multe despre el şi despre familia lui. 

Simţeam că mă ia ameţeala; linia orizontului a început să se clatine 
puţin. 

— Şi ce aţi aflat? 

S-a luminat la faţă; discuţia se întorsese la soluţionarea unei enigme. 

— Un nor de suspiciune pare să plutească peste întreaga lui familie, dar 
nimeni nu spune clar de ce infracţiune se fac vinovaţi. Pare să nu fie vorba 
doar de tatăl lui, totuşi. Dacă ar trebui să ghicesc, având în vedere 
tăcerea încremenită de la ambasadă, aş zice... 

— Aţi întrebat la ambasadă? 

— Tu unde ai fi întrebat? In orice caz, eu zic că e vorba de nebunie. Ai fi 
uluită să afli câte lucruri normale dragonii le consideră ca fiind nebunie. 
Poate că tatăl lui a început să spună bancuri sau maică-sa a descoperit 


religia sau... 

Nu m-am putut abţine. 

— Sau sora lui s-a îndrăgostit de un om? 

Kiggs a zâmbit amar. 

— Oricât de grotesc ar suna, da. Dar înţelegi unde vreau să ajung cu 
asta. Tipul tău este monitorizat. Dacă te-ar iubi - şi nu spun că e aşa - ar fi 
dus acasă şi excizat cu forţa. l-ar îndepărta toate amintirile legate de tine 
şi... 

— Ştiu în ce constă excizarea! l-am repezit eu. Pe oasele Sfinţilor! Nu 
simte nimic pentru mine! Nu trebuie să vă faceţi griji din pricina asta. 

— Ala spus el, privind în depărtare. Ei bine, e un idiot! 

Mă holbam la el, încercând să pricep ce voia să spună. 

El a zâmbit şi a încercat să se explice: 

— Pentru că te-a rănit, asta e limpede. 

Nu, nu era limpede, dar i-am făcut jocul. 

— Poate că eu sunt idioata, pentru că-l iubesc pe el. 

Nu ştia ce răspuns să-mi dea la asta, deşi nu puteam lua 
tăcerea lui drept încuviinţare, judecând după felul în care a privit în gol şi 
s-a încruntat. 

* 

Am luat-o către sud şi am dat peste ceva care aducea mai degrabă a 
potecă de oi decât a drum. Durata călătoriei începea să mă îngrijoreze. 
Era ziua de Speculus, cea mai scurtă zi din an; când aveam să ajungem la 
cavaleri, urma să fim nevoiţi să plecăm înapoi aproape imediat, ca să ne 
întoarcem pe lumină. Nu se putea ca Kiggs să-şi fi propus să parcurgem 
drumul către casă pe întuneric. Poate pentru un călăreț experimentat, 
asta nu reprezenta o problemă, dar eu abia mă descurcam şi pe timp de 
zi. 

Am ajuns la un hambar vechi şi sumbru care arsese de curând. Partea 
din spate a acoperişului stătea să se prăbuşească, peretele din fund era 
înnegrit de fum şi ars şi toată zona mirosea a fum. Cineva îl stinsese sau 
fusese prea umed ca să ardă. Kiggs l-a cercetat îndelung, apoi a ieşit 
brusc de pe drumul principal, apucând-o în direcţia unui tufăriş. Am ocolit 
tufărişul, care s-a dovedit a fi un mic petec de pădure; ceea ce păreau a fi 
tufe de pe movila de deasupra s-au dovedit a fi copaci de îndată ce am 
ajuns în capătul cel mai puţin adânc al vâlcelei. Pătrunzând din colţul 
opus, am înaintat prin mijlocul râuşorului până când am ajuns la izvorul 
lui, gura unei peşteri săpate sub deal. 

Kiggs a sărit jos de pe cal, şi-a apucat desaga şi a pornit înspre peşteră 
pe jos. Eu nu eram atât de pricepută la descălecat. Nu reuşeam să 
conving calul să stea locului. Din fericire, Kiggs nu se uita la mine. Se 
oprise în apropiere de gura peşterii cu mâinile la cap într-un gest de 
capitulare, strigând: 

— în numele lui Belondweg şi al lui Orison, venim cu gânduri de pace! 

— Nu te preface că ţi-e frică de mine! 


Un bărbat nu tocmai tânăr, pletos şi cu încheieturi osoase şi-a făcut 
apariţia din umbră ducând o arbaletă pe umăr. Purta o cămaşă ţărănească 
de lucru, brodată absurd cu fructe, şi saboţi de lemn peste cizme. 

— Maurizio! a spus Kiggs, râzând. Te-am confundat cu Sir Henri. 

Tipul a rânjit ca un nebun şi a spus: 

— Henri ar fi fost gata să te amenințe un pic. Eu nu aş fi putut trage în 
tine. Arcul nu e nici măcar încărcat. 

El şi Kiggs şi-au strâns mâinile. în mod clar, se ştiau. Mi-am privit 
mâinile, copleşită de o timiditate bruscă, întrebându-mă dacă Maurizio 
avea s-o recunoască în mine pe fetiţa pe care o dusese acasă în braţe în 
urmă cu cinci ani. Aveam sentimentul supărător că vomitasem la un 
moment dat pe parcursul călătoriei; speram din tot sufletul că nu pe el. 

— Ce mi-ai adus? a întrebat Maurizio, înălţându-şi bărbia ascuţită şi 
privind, nu la desagă, ci la mine, care eram jumătate pe cal, jumătate pe 
jos. 

— Ei, tricoturi, a spus Kiggs urmărind privirea lui Maurizio şi uitându-se 
apoi la mine cu surprindere. 

Am făcut calm cu mâna. Kiggs a apucat-o înapoi în direcţia mea. 

— Aţi mâncat? a întrebat Maurizio, apucându-mi calul de căpăstru 
împreună cu Kiggs. Şi-a întors ochii albaştri 

şi ageri către mine. Păsatul este bun astăzi. Nici măcar nu e mucegăit. 

Picioarele mele au atins pământul tocmai când un bătrân într-o tunică 
jerpelită ieşea din peşteră clipind des. Avea pete de ficat pe scalp şi se 
folosea de o lance fioroasă pe post de toiag. 

— Băiete! Cine e ăsta? 

— Tocmai am împlinit treizeci de ani, a spus Maurizio încetişor, aşa 
încât să nu-l audă bătrânul cavaler, dar tot „băiete“ îmi zice. Timpul s-a 
oprit în loc prin locurile astea. 

— Eşti liber să pleci, i-a spus Kiggs. Nu erai decât un scutier când ei au 
fost scoşi în afara legii; tehnic, tu nu ai fost niciodată exilat. 

Maurizio a clătinat trist din capul pletos şi mi-a oferit braţul subţire. 

9 9 

— Sir James! a spus el cu glas tare, ca şi cum i s-ar fi adresat unuia tare 
de urechi. Uite ce-a târât în casă dragonul! 

* 

Erau şaisprezece cavaleri de toţi, plus doi scutieri, ascunşi în peştera 
aceea. Trăiau acolo de douăzeci de ani, săpându-şi încăperi noi care erau 
mai curate şi mai uscate decât grota principală a peşterii. îşi construiseră 
mobilă robustă din resturile găsite prin gunoaie. La un capăt al sălii 
principale se găseau douăzeci şi cinci de armuri neinflamabile speciale 
pentru dragomachie, negre şi vătuite. Nu ştiam cum se numesc armele 
expuse pe zid - cârlige şi harpoane şi ceea ce părea a fi o spatulă turtită la 
capătul unei prăjini - dar am presupus că deserveau un scop specific în 
cadrul dragomachiei. 

Ne-au invitat să ne aşezăm lângă foc şi ne-au oferit cidru cald în nişte 
halbe grele din ceramică. 

— Nu trebuia să veniţi astăzi, a strigat Sir James, care era surd 
de o ureche, cel puţin. Stă să ningă. 

— Nu am avut de ales, a spus Kiggs. Trebuie să-l identificăm pe 
dragonul ăsta pe care l-aţi văzut. Ar putea reprezenta un pericol pentru 
Ardmagar. Sir Karal şi Sir Cuthberte ne-au spus că, pe vremuri, îi ştiai bine 
pe generali. 

Sir James s-a îndreptat de spate şi şi-a înălţat bărbia sură. 

— în zilele mele de glorie, ştiam să-l deosebesc pe Generalul 
Gann de Generalul Gonn. 

— Şi asta în mijlocul măcelului! a ciripit Maurizio în halbă. 

Sir James l-a şfichiuit cu privirea. 

— Erau vremuri îngrozitoare. Trebuia să ştim care cine era ca să 
ne facem o idee legată de ce-ar putea face. Drago- nii nu lucrează bine 
împreună; preferă atacul de conjunctură, asemenea crocodilului Zibou, şi 
au un ochi al naibii de ager pentru sesizat ocazii. Dacă ştii cu cine ai de a 
face, ştii care ar putea fi următoarea lui mişcare şi îl poţi ademeni creând 
o falsă conjunctură - nu de fiecare dată, dar, la urma urmei, e suficient ca 
tactica să funcţioneze o dată. 

— L-ai recunoscut pe cel care s-a apropiat de tabăra voastră? a 
întrebat Kiggs, privind înjur. Şi ce a făcut? Şi-a vârât capul prin gura 
peşterii? 

— A dat foc la hambar. A treia noastră ieşire în caz de asediu dă 
în hambarul acela; fumul a ajuns până tocmai aici în sala mare. 

— Doi scutieri au dănţuit vreme de o săptămână cu cârpe 
înmuiate în oţet ca să iasă mirosul de ars, a spus Maurizio sec. 

— Sir Henri s-a dus să vadă ce luase foc. S-a întors şi ne-a spus 
că un dragon se ghemuia lângă hambar şi bineînţeles că toţi am râs de el. 
Amintirea îl smulse un rânjet; 

îi lipseau câţiva molari. Fumul se înteţea: hambarul ardea prost, căci era 
umed şi mucegăit. Ne-am despărţit. A trecut o vreme de la ultima 
instrucţie, dar nu uiţi niciodată abordarea de bază. 

— Trimiţi scutierii la înaintare, pe post de momeală, a spus 
Maurizio. 

Sir James nu l-a auzit sau nu l-a băgat în seamă. 

— Eu mă aflam în direcția de bătaie a vântului, aşa că eu trebuia 
să vorbesc. Am spus: „Stai, vierme! Ai încălcat Tratatul lui Comonot - asta 
dacă nu ai documente care să ateste contrariul!" 

— Neîndurător! a spus Kiggs. 

Sir James a fluturat din mâna noduroasă. 

— Nu sunt altceva decât nişte conţopişti sălbatici, dra- gonii 
ăştia. Obişnuiau să-şi aranjeze alfabetic monedele din comoară. In orice 
caz, ăsta nici nu vorbea, nici nu se clintea. A încercat să ghicească câţi 
eram, dar noi am aplicat cacealmaua standard cu numerele. 

— Care e asta? 

Sir James s-a uitat la Kiggs ca la un nebun. 

— îţi ascunzi numărul real de oameni - e mai greu decât ţi-ai 


închipui. Dragonii pot distinge indivizii după miros, aşa că pui oameni în 
contra direcţiei vântului şi o duhoare care să-i distragă atenţia în direcţia 
în care bate vântul. Am adus torţe ca să-l atragă în cursă şi doi saci de 
verze calde şi am făcut un pic de tărăboi. Nu rânji la mine, ticălos mic ce 
eşti! Nu trebuie să laşi niciodată un dragon să ştie câţi sunteţi sau unde vă 
ascundeţi cu toţii. 

— Cel pe care îl faci tu ticălos este un prinţ, a spus Maurizio. 

— O să-i spun cum vreau! Sunt deja exilat! 

— Sunt uimit că aveaţi verze calde la îndemână, a spus Kiggs. 

— întotdeauna. Suntem mereu pregătiți pentru orice. 

— Şi ce a făcut dragonul atunci? am întrebat eu. 

Sir James s-a uitat la mine, iar în ochii apoşi i-a lucit un licăr de 
tandrete. 

— A vorbit. Mootya mea nu mai este ce era, şi n-a fost niciodată 
cine ştie ce, dar aş zice că încerca să ne întărâte. Bineînţeles, noi n-am 
pus botul. Noi respectăm legea, chiar dacă monştrii n-o fac. 

Asta suna amuzant venind din partea unui proscris care nu fusese 
exilat foarte departe. Kiggs mi-a căutat privirea; împreună am savurat în 
tăcere umorul situaţiei, până când el s-a simţit obligat să-l readucă pe Sir 
James la subiect. 

— Pe dragonul ăsta îl ştia cineva? 

Sir James şi-a scărpinat căpăţâna cheală. 

— Eu eram atât de şocat, că nu mi-a trecut prin minte. îmi 
amintea de unul cu care mă mai întâlnisem, dar unde? Pârâul Alb? 
Uscătoriile de hamei din Mackingale? Să mă gândesc. Ne pierduserăm 
omul cu smoala şi furca; ne împleticeam înapoi la Fortul Inimacurată, când 
am dat peste... corect! Uscătoriile de hamei din Mackingale şi Ardul al 
Cincilea. 

Un fior mi-a trecut pe şira spinării. Despre acela era vorba. 

— Un dragon din Ardul al Cincilea? l-a întărâtat Kiggs, 
aplecându-se plin de interes. Care? 

— Generalul. Ştiu că toţi îşi zic generali - dragonii nu sunt ogari 
de haită; nu răspund bine la ordine - dar tipul ăsta chiar era ceea ce noi 
am numi un general. Ştia ce face şi îi ţinea pe ceilalţi „în ard“, cum zic ei. 
S-a frecat la ochi cu degetul mare de la mână. Numele lui, însă... Osă mi-l 
amintesc imediat după ce veţi fi plecat, îmi închipui. 

Voiam foarte tare să-i rostesc numele, însă Kiggs mi-a aruncat o privire 
de avertizare. Am înţeles mesajul; tatăl meu era avocat. Martorii pot fi 
foarte impresionabili. 

— Scutiere Foughfaugh! a strigat bătrânul, referindu-se la 
Maurizio, după toate aparențele. Adu-mi vechiul registru cu arduri din 
cufăr. Nu ştiu de ce încerc să-mi storc creierii când am totul scris. 

Maurizio a adus catastiful. Filele se fărâmau şi se crăpau în clipa în care 
Sir James le întorcea, însă numele încă se mai putea citi: 


— Generalul Imlann. Da, acum îmi aduc aminte. 

Ştiusem că momentul acela avea să vină, dar tot m-a 
apucat tremuratul. 

— Eşti sigur că el a fost? a întrebat Kiggs. 

— Nu. Dar asta e cea mai bună presupunere la care pot să ajung, 
acum, la o săptămână după. E tot ce vă pot oferi. 

Era şi nu era suficient. Bătuserăm atâta drum până acolo pentru a 
căpăta acea confirmare şi acum că ştiam, nu însemna că aveam vreo idee 
în plus ce să facem în continuare. 

Cavalerii au pus de ceai şi am stat de vorbă. S-au interesat de tovarăşii 
lor arestaţi şi de ce se mai întâmpla prin oraş. Maurizio glumea întruna - 
ăsta părea să fie unul dintre rolurile lui principale în calitate de scutier - 
însă Kiggs, dus pe gânduri, nu reacţiona la tachinările lui aşa că tăceam şi 
eu, străduindu-mă să mă lămuresc care avea să fie următoarea noastră 
mişcare. 

Niciun plan de acţiune nu mi se părea bun. Să cutreierăm crângul în 
căutarea lui? Să umblăm prin sate după saarantrasul lui? Kiggs n-ar fi 
putut aduna atâţia oameni aici fără a-i deturna de la paza lui Comonot. 
Să-i spunem lui Eskar? De ce nu chiar Ardmagarului şi Reginei? Să-i 
punem pe autorii tratatului, cei mai interesaţi de păstrarea păcii, să 
lămurească lucrurile. 

— Plecăm? i-am şoptit lui Kiggs când conversaţia s-a stins. 
Majoritatea gazdelor noastre plecaseră să tragă un 

pui de somn; alţii se uitau toropiţi la foc. Maurizio şi Pender, celălalt 
scutier, dispăruseră. Nu îmi surâde să călăresc pe întuneric. 

Şi-a trecut palma peste cap şi arăta de parcă se chinuia să nu râdă. 

— Ai mai călărit vreodată până astăzi? 

— Ce? Bineînțeles... 

Privirea pe care mi-a aruncat-o m-a făcut să-mi înghit vorbele. 

— Atât de prost mă descurc? 

— Ai voie să ceri ajutor atunci când ai nevoie. 

— Nu am vrut să întârziem din cauza mea. 

— N-a fost cazul, până când a devenit limpede că nu ştii să 
descaleci. îşi scobea o unghie, iar râsul tăcut i se mai citea încă în ochi. 
încă o dată, însă, mă uimeşti. Nu te temi de nimic? 

L-am privit nedumerită. 

— De... de ce aţi crede aşa ceva? 

A început să numere pe degete: 

— îmi păcăleşti străjerii şi te hotărăşti să porneşti într-aici de una 
singură. Te sui pe un cal ca şi când ai şti ce faci, închipuindu-ţi că o să te 
prinzi din mers. 

S-a tras mai aproape: 

— îi înfrunţi pe Viridius şi pe Contele de Apsig. Inviţi cimpoieri 
nebuni la palat. Te îndrăgosteşti de dragoni... 

Dacă te luai după descrierea lui, păream, într-adevăr, destul de 
nebună; numai eu ştiam cât îmi fusese de frică. Să stau acolo atât de 
aproape de el era poate cel mai înfricoşător lucru dintre toate, căci 


blândeţea de pe chipul lui mă făcea să mă simt în siguranţă şi ştiam că 
asta era o iluzie. Preţ de o fracțiune de secundă, m-am închipuit 
spunându-i că totul mă speria, că bravura mea era o mască. Apoi mi-aş fi 
suflecat mâneca, spunându-i: „Uite de ce. 

lată-mă. Uită-te la mine!“ Şi, printr-o minune, el n-ar fi fost dezgustat. 

Bun. Dacă tot îmi foloseam imaginaţia revoltătoare, poate ar fi trebuit 
să-mi imaginez şi că nu era logodit. Poate avea să mă sărute. 

Nu aveam voie să-mi doresc aşa ceva. 

M-am ridicat. 

— Preastimaţi domni, am spus eu, adresându-mă gazdelor noastre, 
care aţipiseră pe băncuţele lor. Vă mulţumim pentru ospitalitatea voastră, 
dar chiar trebuie să... 

— Eu am zis că rămâneţi să vedeţi demonstraţia, a strigat Maurizio, 
iţindu-se dintr-o încăpere alăturată. Acum purta un coif pe cap. 

Kiggs şi cu mine ne-am uitat unul la celălalt. După toate aparențele, 
fuseserăm atât de absorbiți, încât consimţise- răm la ceva fără să ne dăm 
seama. 

— Dacă nu durează prea mult, a spus Kiggs. O să se întunece în curând 
şi ne aşteaptă un drum lung. 

— Ne ducem pe islaz, a spus Maurizio cu veselia lui stranie, disperată. 
Venim noi cu caii. Puteţi pleca de acolo. 

Peştera a părut că se însufleţeşte în clipa în care bătrânii şi-au dat 
seama că cei tineri se pregăteau să prezinte ultimele vestigii ale mânariei 
lor străvechi. Dragomachia fusese cândva o artă marţială formidabilă; 
Pender şi Fou- ghfaugh se putea să fi fost ultimii practicanți în putere din 
Goredd. 

l-am urmat pe bătrânii cavaleri în josul râuşorului până când am ieşit 
într-o mirişte şi am dat ocol unei căpiţe. Se făcuse simţitor mai frig cât 
timp pierduserăm vremea prin peşteră; burniţa se transformase într-o 
zăpadă uşoară care se agăța de paie, conturând vrejurile frânte cu alb, iar 
vântul se înteţise. Mi-am tras pelerina pe lângă corp şi am sperat că 
treaba asta n-avea să dureze mult. 

Pender şi Foughfaugh cărau nişte halebarde prevăzute cu un cârlig 
ciudat la capăt, înclinat în aşa fel încât să nu-i împiedice să se folosească 
de prăjină pentru a sări peste obstacole. S-au smucit şi s-au dat peste cap, 
au sărit şi s-au răsucit, au schimbat halebardele între ei în aer şi au atacat 
cu furie căpiţa cu cârligele lor. 

Sir James a luat asupră-i educaţia noastră. 

— Cârligelor ăstora noi le zicem „tăietorul". Acum o să vă arătăm 
perforatorul. Scutieri! Harpoanele! 

Scutierii au renunţat la cârlige pentru o armă care aducea mai mult cu 
o suliță, demonstrându-i modul de întrebuințare pe biata căpiţă chinuită. 

— Dragonii sunt inflamabili, a spus Sir James. Şi-au dezvoltat flacăra 
pentru a o folosi unii împotriva altora. La urma urmei, nu-şi perpelesc 
carnea cu ea. Nu se tem de niciun alt animal - sau nu se temeau, până să 


învăţăm noi să luptăm. Au pielea groasă dar arde, dacă o încălzeşti 
suficient de tare pentru suficient de mult timp; măruntaiele lor sunt 
volatile, ăsta fiind motivul pentru care scot flăcări. 

— Cheia dragomachiei este să-i dai foc monstrului. Avem pyria - focul 
Sf. Ogdo - care li se agaţă de corp şi nu este uşor de stins. O înţepătură 
bună şi sângele le iese şuierând ca aburul. Dacă-i dai foc, sunt terminati. 

— Câţi cavaleri făceau parte dintr-o unitate? a întrebat Kiggs. 

— Depindea. Doi tăietori, două perforatoare, furcă, pirostrie, vârtelniţă. 
Asta înseamnă şapte cavaleri, dar aveam oameni cu smoală care aruncau 
pyria şi scutieri care cărau armele... Paisprezece oameni alcătuiau o 
formaţiune completă, cu toate că am doborât un dragon şi numai în trei. 

Lui Kiggs îi sclipiră ochii. 

— O, ce n-aş da s-o fi văzut în acţiune, măcar o dată! 

— Nu fără armură, băiete! Căldura era insuportabilă - şi la fel şi 
duhoarea! 

Scutierii se cocoţau unul pe umerii celuilalt, răsucindu- se şi sărind 
peste vârful căpiţei. Găseam precizia şi puterea lor însufleţitoare. 
Surghiuniţi şi fără să aibă mare lucru de făcut, era limpede că petrecuseră 
o mulţime de timp exersând. Toţi ar trebui să fim atât de dedicați 
meşteşugului nostru. 

— Dulce Sf. Siucre! am exclamat eu. 

— Ce s-a întâmplat? a întrebat Kiggs, alarmat când a văzut că mă duc 
glonţ la cai. 

Am scotocit prin coburul de la şaua iepei mele până când am găsit 
schiţa pe care mi-o dăduse Lars. Kiggs mi-a ghicit imediat intenţia şi m-a 
ajutat să despăturesc pergamentul pe crupa calului. Ne-am uitat atent la 
balista cu tub de clistir, apoi unul la celălalt. 

— Băşicile trebuie să fie pentru pyria, am spus. 

— Dar cum i-ai da foc? a şuierat o voce întretăiată din spatele nostru, 
care s-a dovedit a fi a Scutierului Foughfaugh. 

— Ar trebui să se aprindă singură, Maurizio. Priveşte! a spus Kiggs, 
arătând către un mecanism cu fitil pe care nu-l înţelesesem. 

— Isteţ, a spus Maurizio. Şi scutierii ar fi putut s-o manevreze - oricine 
ar fi putut s-o facă. Aproape că le-ar fi luat cavalerilor pâinea de la gură. 

Sir James a venit să vadă ce era cu agitația aceea. 

— Prostii! Maşinăriile limitează mobilitatea. Vânătoarea de dragoni nu 
tine de forţă brută, altfel i-am dobori de pe cer cu maşini de aruncat 
pietre. Este o artă; necesită fineţe. 

Maurizio a ridicat din umeri. 

— N-ar fi stricat să fi avut una din astea de partea noastră. 

Sir James a pufnit dispreţuitor. 

— Am fi putut s-o folosim pe post de momeală. Nimic nu atrage 
dragonii mai tare ca o scornitură dintr-astea. 

Ninsoarea se înteţise; ar fi trebuit să fi plecat deja. Ne-am luat rămas- 


bun. Maurizio a insistat să mă ajute să încalec. M-am ferit, temându-mă în 
subconştient că avea să-mi distingă solzii. 

— Este o uşurare după atâţia ani să aflu că ţi-ai revenit de pe urma 
sperieturii, a spus el pe un ton scăzut, strân- gându-mă uşor de mână, şi 
că te-ai făcut atât de drăguță! 

— Erai îngrijorat? am întrebat, mişcată. 

— Da. Câţi ani să fi avut atunci, unsprezece? Doisprezece? La vârsta aia 
suntem toţi nătângi, iar rezultatul este tot timpul sub semnul întrebării. 

Mi-a făcut cu ochiul, mi-a plesnit calul peste crupă şi ne-a făcut cu 
mâna până când ne-a pierdut din vedere. 

Kiggs ne-a condus înapoi până la drumul pentru oi, iar eu mi-am 
îndemnat calul să ţină pasul. 

— Nu pari să ai mănuşi, a spus Kiggs când am ajuns lângă el. 

— N-o să păţesc nimic. Mânecile îmi acoperă aproape toată mâna, 
vedeţi? 

Nu a spus nimic, însă şi-a scos propriile mănuşi şi mi le-a întins cu o 
privire care m-a avertizat să nu îndrăznesc să refuz. Erau deja încălzite; nu 
mi-am dat seama cât de îngheţate îmi erau degetele până când nu le-am 
pus pe mână. 

— De acord. Sunt un idiot! a spus Kiggs după ce călărisem în tăcere 
preţ de câteva mile. Avusesem intenţia să râd de teama ta de a călări 
după căderea întunericului, însă dacă mai ninge aşa, n-o să desluşim 
drumul. 

Eu gândeam exact invers: acum drumul ieşea în evidenţă, două linii 
albe paralele acolo unde zăpada umplea 

urmele lăsate de roţile căruțelor. Era aproape întuneric, însă. Era cea mai 
lungă noapte a anului, iar stratul dens de nori o făcea şi mai lungă. 

— Era un han în Drumulbun, am spus eu. Celelalte sate erau prea mici. 

— Ai vorbit întocmai ca cineva care nu este obişnuit să călătorească 
alături de un prinţ, a râs el. Putem rechiziţiona orice conac de pe drum. 
întrebarea este, pe care? Nu Remy, asta dacă nu vrei să-ţi petreci seara 
cu Lady Corongi şi cu vara ei, ducesa singuratică. Dacă reuşim să 
ajungem până la Parcul Pondmere, am avea mai puţin de mers dimineaţa. 
Mâine am treburi. 

Am încuviinţat din cap de parcă aş fi avut şi eu. Cu siguranţă aveam, 
dar nu-mi puteam aminti nici măcar una singură. 

— Am vrut să-ţi spun ceva toată ziua, a zis Kiggs. Mi-au mai venit nişte 
idei legate de statutul de copil ilegitim, dacă ai vrea să le auzi. 

Nu m-am putut abţine să nu râd. 

— Serios? Prea bine, atunci! 

Şi-a strunit calul să ajungă în rând cu al meu. Nu-şi pusese gluga de la 
pelerină pe cap şi avea zăpadă în păr. 

— Ai să mă crezi ciudat, poate, dar nu m-am putut abţine să mă 
gândesc la asta. Nimeni nu întreabă aşa ceva. Tatăl meu era amiral 
samsamez. Mama mea, Principesa Laurel, era mezina Reginei Lavonda şi, 
merge vorba, puţin cam încăpăţânată şi răsfăţată. Au fugit împreună când 
ea avea cincisprezece ani. Scandalul a fost la fel de mare în Samsam ca şi 


aici. El a fost retrogradat la căpitan de vas. Eu m-am născut pe uscat, dar 
am fost adesea pe mare când eram mic. Nu m-au luat cu ei în ultima lor 
călătorie. Cu o zi înainte să ridice ancora din portul ninys Asado s-au 

întâlnit cu Doamna Okra Carmine, care i-a convins să o lase să mă ducă în 
Goredd să-mi cunosc bunica. 

îi considerasem talentul de a face previziuni pe termen scurt puţin 
ridicol; mă înşelasem. 

S-a uitat în sus la nori. 

— Au pierit într-o furtună teribilă. Eu aveam cinci ani, mă simţeam 
norocos că trăiesc, dar şi că pluteam în derivă. Nici măcar nu vorbeam 
goreddiana. Bunica mea nu m-a îndrăgit imediat. Mătuşa Dionne m-a urât 
din prima clipă. 

— Pe copilul propriei surori? am strigat eu. 

El a ridicat din umeri; pelerina îi flutura în bătaia vântului. 

— însăşi existenţa mea îi stânjenea pe toţi. Ce aveau să se facă cu un 
copil din flori, cu maniere îngrozitoare - chiar şi pentru un samsamez - şi 
cu un nume de familie etnic înspăimântător? 

— Kiggs este un nume de familie samsamez? 

El a zâmbit trist. 

— Nici măcar nu mă cheamă Kiggs ci Kiggenstane. „Piatră de şlefuit“. 
Se pare că undeva mai sus în arborele meu genealogic a existat un 
pietrar. însă totul s-a rezolvat, până la urmă. Ei s-au obişnuit cu mine. Le- 
am arătat că eram şi eu bun la câte ceva. Unchiul Rufus, care petrecuse 
ani buni la curtea Samsamului, mi-a netezit calea. 

— Păreaţi atât de trist azi-dimineaţă când vă rugaţi pentru el! m-am 
scăpat eu. 

Ochii i-au licărit în lumina amurgului; scotea aburi pe gură din pricina 
frigului. 

— A lăsat un gol imens pe lume, aşa este. Numai la moartea mamei am 
mai simţit aşa ceva. Dar, vezi tu, aici voiam să ajung. E un lucru pe care 
mi-am tot închipuit că ţi l-aş putea spune, pentru că simt că tu ai să mă 
înţelegi. 

Mi-am ţinut răsuflarea. Zăpada se aşternea tăcut peste tot în jurul 
nostru. 

— Am nişte sentimente contradictorii în ceea ce o priveşte. Vreau să 
zic, am iubit-o, era mama mea, dar... uneori sunt furios pe ea. 

— De ce? am întrebat eu, însă ştiam răspunsul. 

Şi eu simţeam exact acelaşi lucru. îmi venea greu să cred că era pe 
punctul de a o spune cu glas tare. 

— Sunt furios pe ea că m-a părăsit când eram atât de mic - se poate să 
fi simţit şi tu asta, legat de mama ta - dar, spre groaza mea, sunt furios şi 
că s-a îndrăgostit fără să ţină seama de nimic. 

— Ştiu, am şoptit în aerul îngheţat, sperând şi temân- du-mă că avea să 
mă audă. 

— Ce fel de ticălos îi poartă pică propriei mame pentru iubirea vieţii ei? 


9 

A râs de propria purtare, însă ochii îi erau plini de tristeţe. 

9 

Aş fi putut întinde mâna să-l ating. Am vrut s-o fac. Am strâns frâiele 
mai tare şi m-am uitat fix la drumul care se deschidea în fată. 

9 

— Nu sunteţi un ticălos, am spus eu. Sau, dacă sunteţi, atunci suntem 
doi. 

— Hm! Eu cred că sunt, a spus el pe un ton degajat apoi a tăcut. 

Preţ de câteva clipe s-a auzit doar trosnetul potcoavelor pe zăpadă şi 
scârţăitul pieii îngheţate a şeilor. M-am uitat la el. Gerul îi îmbujorase 
obrajii; sufla în mâini să şi le încălzească. Mi-a întors privirea; avea ochii 
întunecaţi şi trişti. 

— Nu înţelegeam, a spus el încetişor. Am judecat-o, dar nu înţelegeam. 

Şi-a ferit privirea şi a încercat să zâmbească pentru a întrerupe 
momentul de stânjeneală. 

— N-o să mă las pradă aceleiaşi impulsivităţi distructive, desigur. Mă 
feresc de ea. 

— Şi, oricum, sunteţi logodit, am adăugat eu, străduin- du-mă să par 
obraznică, pentru că mă temeam că are să-mi audă inima, aşa de tare 
bătea. 

— Da, asta este o pavăză bună împotriva neprevăzutului, a spus el, iar 
glasul părea încă să-i tremure din pricina unui soi de emoție. Asta, şi 
credinţa. Sf. Claire mă ajută să ţin calea dreaptă. 

Bineînţeles că îl ajuta: Ce să spun, mulţumesc, Claire! 

Călăream în tăcere. Am închis ochii. Ninsoarea îmi şfi- chiuia obrajii. 
Preţ de o clipă, mi-am îngăduit să-mi imaginez că nu aveam solzi de 
dragon şi că el nu era încătuşat de promisiuni făcute deja. Acolo, în 
noaptea îngheţată, sub cerul infinit, ar fi putut fi adevărat. Nimeni nu ne- 
ar fi putut vedea; am fi putut fi oricine. 

Se vede treaba că cineva ne-a văzut, totuşi, cineva cu capacitatea de a 
vedea obiecte calde pe întuneric. 

Am simţit un suflu fierbinte pe piele, miros de pucioasă şi, când am 
deschis ochii, l-am văzut pe bunicul meu în oribila lui imensitate reptiliană 
aterizând pe drumul acoperit cu zăpadă din faţă. 

lapa s-a cabrat şi m-am trezit întinsă pe spate în zăpadă, cu răsuflarea 
întretăiată. 

Kiggs a coborât de pe cal în secunda următoare, cu sabia scoasă din 
teacă, facându-se zid între mine şi întunecimea de pucioasă. Aripile 
musculoase se proiectau deschise pe cer. A întins braţul stâng în spate ca 
să mă ajute, pipăind aerul. M-am chinuit să mă ridic de la pământ, mi-am 
pus mâna într-a lui, am tras adânc aer în piept. El m-a tras după el până 
când am stat pe picioarele mele. Stăteam acolo, mână în mână, 
înfruntând îngrozitoarea arătare, pe bunicul meu. 

Spre uluirea mea deplină, l-am recunoscut pe Imlann, cu toate că 


întunericul se aşternea cu repeziciune. Nu era din pricina descrierii 
absurde făcute de Orma; îl ştiam de la mama, din cutia cu amintiri care a 
scos un fuior de fum în mintea mea. li cunoşteam contururile capului plin 
de ţepi; arcuirea gâtului de şarpe semăna cu a lui Orma... 

Orma. Gât. Corect. Mi-am pipăit gâtul cu mâna stângă, căci Kiggs încă- 
mi mai ţinea dreapta într-a lui, căutând şnurul de care era prins cercelul 
lui Orma. Kiggs a făcut un pas înainte, punându-se din nou scut dinaintea 
mea, şi a spus: 

— Ai încălcat Tratatul Comonot - dacă nu ai documente care să ateste 
contrariul! 

M-am strâmbat. Era uşor să-ţi spui că dragonii nu sunt decât nişte 
conţopişti sălbatici cât timp un specimen enorm şi coleric nu-ţi sufla 
pucioasă în nas. Am găsit cercelul, i-am deschis mica încuietoare şi l-am 
ascuns la loc pe sub haine. 

Orma avea să mă ucidă; speram doar că avea să mă ajute mai întâi. 

Dragonul a ţipat: 

— Mirosi a saar! 

Se referea la mine. M-am strâns în mine. Kiggs, care nu înţelegea 
Mootya, a strigat: 

— Retrage-te! Reia imediat forma de saarantras! 

Imlann nu l-a băgat în seamă, continuând să mă fixeze 
cu ochii mici şi negri. 

— Cine eşti? De partea cui eşti? M-ai spionat? 

N-am răspuns; nu ştiam ce să fac. Imlann credea că sunt un 
saarantras. Oare Kiggs avea să-şi închipuie acelaşi lucru dacă afla că 
vorbesc mootya? Am continuat să fixez zăpada. 

Kiggs şi-a fluturat sabia. Ca şi cum asta ne-ar fi putut ajuta cu ceva! 

— Mimezi surzenia! a ţipat bunicul. Ce să fac ca să mă auzi? Să-l ucid 
pe prinţişorul ăsta enervant? 

M-am cutremurat, iar saarul a râs, sau ce ar fi fost echivalentul râsului 
la oameni. Semăna mai degrabă cu un strigăt oribil de victorie. 

— Am muşcat un nerv sensibil! Nu se poate să fii atât de ataşată deo 
biată fiinţă umană! Poate că n-am să te ucid, totuşi. încă mai am un 
prieten în Comisia de Cenzori; poate că o să-l las pe el să te descoasă. 

Trebuia să fac ceva; nu mă puteam gândi decât la un singur lucru pe 
care să-l încerc. Am făcut un pas în faţă şi am spus: 

— Pe tine ar trebui să te caute Cenzorii! 

Imlann s-a dat îndărăt, îndoindu-şi gâtul ca de şarpe într-o parte şi 
scoțând un văl de fum înecăcios pe nări. Kiggs m-a tras de braţ şi a 
strigat: 

— Ce faci? 

Nu-l puteam linişti. Un saarantras n-ar fi făcut-o, iar eu asta trebuia să 
par dacă voiam să-l păcălesc pe Imlann suficient cât să mă creadă până 
sosea Orma. 

Asta dacă Orma era măcar pe drum. Cât de departe eram? Cât de 


repede putea zbura? 

— Am contactat ambasada! am ţipat eu. Eskar e pe drum, cu o comisie. 

— De ce nu te transformi şi o să rezolvăm treaba asta cum se cuvine? 

Era o întrebare înspăimântător de firească. 

— Eu respect legea, chiar dacă tu nu o faci. 

— Ce mă împiedică să te omor chiar în clipa asta? 

Am ridicat din umeri. 

— Se pare că nu ştii de dispozitivul pe care îl am implantat în cap. 

Dragonul şi-a înclinat capul într-o parte, umflându-şi nările, părând că 
stă să se gândească; speram că avea să ajungă la o concluzie care să-mi 
îngăduie să mai trăiesc puţin. Am adăugat: 

— Este în măsea. Dă-mi foc sau loveşte-mă cu percuție şi va exploda, 
distrugându-te şi pe tine. Dacă-mi smulgi capul cu dinţii şi îl înghiţi, 
măseaua mea va continua să emită din interiorul stomacului tău. 
Ambasada îti va lua urma, Generale Imlann! 

Părea uluit; nu mai auzise niciodată de existenţa unor astfel de 
dispozitive - n-avea cum; inventam toată povestea aceea - dar, la urma 
urmei, lipsise din Tanamoot vreme de şaisprezece ani. Mi-am înălţat 
bărbia cu trufie, cu toate că tremuram, şi i-am spus: 

— Jocul s-a terminat. Predă-te acum şi spune-ne tot! Unde ai stat 
ascuns? 

Asta a făcut ca vraja să se spulbere. Pe chip i s-a aşternut mulţumirea 
de sine. Ştiam s-o recunosc doar din amintirile materne; tot ce vedeau 
ochii mei de om era că ţepii de la baza craniului şi-au schimbat unghiul. A 
spus: 

— Dacă nu ştii asta, nu ştii nimic din ce merită ştiut. O să te las cu 
pasiunea ta dezgustătoare. Planurile sunt în desfăşurare, toate la timpul 
lor; iar eu să le las să-şi urmeze cursul. O să ne mai întâlnim noi, şi asta 
mai devreme decât te-ai aştepta! 

S-a răsucit cu o unduire şerpească, şfichiuindu-ne cu coada ţepoasă, a 
început să alerge şi şi-a luat zborul. A executat un cerc larg, jos pe cer, 
probabil ca să se uite după dragonii ambasadei, apoi a apucat-o brusc 
către sud, dispărând printre nori. 

Genunchii îmi tremurau şi tâmplele îmi zvâcneau, însă jubilam. Nu îmi 
venea să cred că păcăleala ţinuse. M-am întors către Kiggs; trebuie să fi 
avut ochii mari de uşurare. 

S-a dat îndărăt. Avea o expresie concentrată. 

— Ce eşti? 

Sf. Masha şi Sf. Daan! Ne salvasem pe amândoi, însă acum trebuia să 
plătesc pentru asta. Am ridicat braţele ca pentru a mă preda. 

— Sunt ce am fost dintotdeauna. 

— Eşti dragon. 

— Ba nu! Pe vatra Cerului, jur că nu sunt! 

— Vorbeşti mootya. 

— O înţeleg. 

— Cum este posibil aşa ceva? 


— Sunt foarte, foarte deşteaptă. 

Nu părea să pună la îndoială vorbele mele; eu aş fi facut-o, în locul lui. 

— Ai în posesie un dispozitiv dragonic. Fiinţelor omeneşti li se 
interzice să deţini un instrument de comunicaţie construit de quigut.... 

— Nu! Nu am nimic de genul ăsta! A fost un bluf. 

Răsufla din greu, acum că panica instalată cu întârziere 
îl ajunsese în sfârşit din urmă. 

— L-ai păcălit? Două tone de foc şi pucioasă, cu colții ca nişte săbii, 
gheare ca... ca nişte săbii! Şi tu... ai jucat la cacealma? 

Ţipa. Am încercat să n-o iau personal. Mi-am încrucişat braţele pe 
piept. 

— Da. 

Şi-a trecut palmele prin păr. S-a îndoit de mijloc ca şi cum ar fi vrut să 
vomite, a cules nişte zăpadă şi s-a frecat cu ea pe faţă. 

— Dulce Cămin Ceresc, Seraphina! Te-ai gândit vreo clipă ce-am fi 
putut păţi dacă nu ţinea cacealmaua? 

— Nu s-a conturat un alt plan mai bun. 

Cerule, sunasem la fel de rece ca un dragon! 

La un moment dat, lăsase să-i cadă sabia. A cules-o din zăpadă, şi-a 
şters-o de pelerină şi a vârât-o la loc în teacă. Avea încă ochii mari de 
uimire. 

— Nu se poate să... Vreau să zic, să fii curajos e un lucru. Asta a 
fost nebunie! 

— Voia să vă omoare, am spus eu, cu bărbia tremurândă. Trebuia 
să fac ceva. 

La naiba cu bunacuviintă! lartă-mă, Sf. Claire! 

Am făcut un pas în faţă şi l-am luat în braţe. Era exact de înălţimea 
mea, lucru care m-a surprins; admiraţia pe care i-o purtam îl făcuse să 
pară mai înalt. A scos un scâncet de împotrivire, sau poate de surpriză, 
însă m-a cuprins cu braţele şi şi-a îngropat faţa în părul meu, pe jumătate 
plângând, pe jumătate certându-mă. 

— Viaţa este atât de scurtă! am spus eu, neştiind sigur de ce o 
spuneam, nefiind nici măcar sigură că era adevărat în cazul cuiva ca 
mine. 

Stăteam tot acolo, îmbrăţişaţi, cu picioarele îngheţate în zăpadă, când 
Orma a aterizat pe colina cea mai apropiată, urmat îndeaproape de 
Basind. Kiggs a ridicat capul şi s-a uitat la ei cu ochi mari. Am simţit cum 
mi se strânge inima. 

îi spusesem că nu posed niciun fel de dispozitiv. îl min- ţisem în faţă pe 
prinţ, şi iată dovada: dragonul pe care îl chemasem şi acolitul lui cel 
nătâng. 

f 


Douăzeci si unu 
» 


Pentru noi, goreddienii, Speculus e o sărbătoare care ar trebui petrecută 
analizându-ne păcatele şi defectele. Este cea mai lungă noapte a anului, 
reprezentând întunericul etern al morţii pentru sufletul care refuză lumina 
Cerurilor. 

Era, în mod clar, cea mai lungă noapte pe care o trăisem vreodată. 
Kiggs îşi scosese, bineînţeles, din nou sabia din teacă, însă aceasta îi 
atârna fără noimă în prelungirea mâinii. Se dovedise inutilă împotriva unui 

dragon; cu doi dragoni, etalarea ei nu putea fi decât simbolică. 

— Nu suntem în pericol, i-am spus, încercând să-l liniştesc dar 
temându-mă că bunele mele intenţii erau la fel de inutile ca şi sabia lui. 
Este Orma, şi în urma lui e Basind. Nu l-am chemat pe Basind. 

— Dar l-ai chemat pe Orma? Cu dispozitivul acela pe care nu-l ai? 

— Nu-l am pe cel de care i-am spus lui Imlann - pe acela l-am inventat 
pe moment - şi încercam să vă liniştesc şi... am uitat. 

— înţeleg. Deci Orma ţi-a dat dispozitivul ăsta şi a venit imediat ce l-ai 
chemat ca un căţeluş, pentru că - cum ai spus? - nu simte nimic pentru 
tine? 

— Noi nu suntem... Nu! Nu e cum credeţi. 

9 

— Atunci cum e? a strigat el, furios pe mine. Eşti agentul lui? Este 
sclavul tău? E ceva între voi, dincolo de faţada asta cu profesorul şi eleva, 
dincolo de relaţia pe care ar trebui s-o aibă vreodată dragonii cu fiinţele 
umane. Nu este ceva normal şi nu-mi pot da seama ce este. Şi m-am 
săturat să-mi dau cu presupusul! 

— Kiggs... 

Nu ştiam ce altceva să spun. 

— Principe Lucian, dacă eşti amabilă! a spus el. Zi-le să se micşoreze. 

Orma s-a apropiat cu capul plecat într-o atitudine supusă. După toate 
aparențele, îi spusese lui Basind să se turtească în zăpadă, căci Basind 
imita foarte bine o şopârlă călcată de car - o şopârlă uriaşă şi o un car 
neînchipuit de mare. 

— Sunteţi cu toţii arestaţi! a spus Kiggs, tare şi răspicat. Voi doi, pentru 
transformare neautorizată. jJupâniţă Dombegh, pentru că e clar că eşti în 
cârdăşie cu doi dragoni neautorizaţi... 

— Asocierea cu dragonii nu este o infracţiune, am spus eu. 

— Deţinerea unui dispozitiv de transmisie construit de quigutl este. 
Complicitatea şi instigarea dragonilor în vederea comiterii de infracţiuni 
este. Aş putea continua. 

S-a întors către dragoni spunând: 

— O să vă micşoraţi în clipa asta! 

Orma a ţipat: 

— Seraphina, dacă m-am transformat degeaba, o să am probleme 
uriaşe! Dă-mi un motiv să nu-ţi smulg capul cu dinţii. Mai rău de-atâta n-ar 
avea cum să-mi fie. 

Am tradus vorbele lui drept: „O să te urmăm în linişte, Principe, şi ne 
vom conforma oricărei solicitări rezonabile, dar nu putem să ne micşorăm 
pentru că nu avem haine la noi şi am îngheţa." 

— Eşti îndrăgostită de Principele Lucian? a zbierat unchiul meu. Ce 
făceaţi când am ajuns eu? Nu aveaţi de gând să vă împreunaţi chiar acolo, 
în zăpadă, nu-i aşa? 

Mi-am acordat un moment să-mi recapăt glasul înainte de a spune: 

— Dragonii sugerează să meargă ei înainte. Ochii lor ageri pot distinge 
drumul mai uşor decât ai noştri. N-o să fugă. 

— Ţi-am spus să nu te duci după Imlann! a ţipat unchiul meu. Ştiu că a 
fost aici; îi simt mirosul. De ce nu l-ai reţinut aici ca să-l pot ucide? 

Era prea mult. l-am strigat la rândul meu: 

— Nu le poţi avea pe amândouă, Orma! 

— Suie-te la loc pe cal! a spus Kiggs, care reuşise să strângă animalele. 

Caii erau în continuare speriaţi de prezenţa dragonilor, aşa că mi-a luat 
o vreme până am reuşit să încalec. Kiggs mi-a ţinut iapa de căpăstru, dar 
refuza să se uite la mine. 

Dragonii îşi ţineau capetele în pământ, docil, ca şi cum ar fi ţinut 
drumul; în spatele lor, ghearele lăsau urme uriaşe. Eu şi prinţul îi urmam 
într-o tăcere dureroasă. 

Am avut mult timp să reflectez. Cum ne găsise Imlann? Ne luase urma 
din crâng sau ne aşteptase să ne întoarcem pe acelaşi drum? Cum de 
ştiuse că aveam să ne întoarcem? 

— Principe Lucian! am început eu, trăgându-mi calul în rând cu al lui. 

— Aş prefera să nu-mi vorbeşti, jupâniţă Dombegh, a spus el, cu ochii 
aţintiţi asupra saarilor. 

Replica a durut, dar am insistat: 

— Bănuiesc că Imlann ştia încotro mergem şi că aveam să ne 
întoarcem. Se poate să-i fi spus cineva de la palat - sau cineva de la palat 
este el. Cine ştia unde mergem astăzi? 

— Bunica mea, a spus el sec. Glisselda. Niciuna dintre ele nu e dragon. 

Nu îndrăzneam să sugerez asta, dar trebuia. 

— E posibil ca Glisselda să-i fi pomenit în trecere Contelui de Apsig 
despre asta? 

S-a întors nervos către mine. 

— Dacă a facut-o - ceea ce mi se pare greu de crezut - ce vrei să spui? 
Că el este un trădător sau că ea este dragon? 

— A apărut de nicăieri acum doi ani - aţi spus-o chiar dumneavoastră. 
Nu bea vin. Are păr deschis la culoare şi ochi albaştri. 

îmi amuşinase şi solzii, dar ăsta era, evident, un detaliu pe care nu-l 
puteam include. 

— A făcut parte din grupul care a participat la ultima partidă de 
vânătoare a unchiului dumneavoastră, am îndrăznit eu. 

Astea nu reprezentau dovezi, însă, ci mai degrabă circumstanţe. 

— Uiţi o mulţime de contraargumente, a spus Principele Lucian, 
implicat în sfârşit în discuţie, chiar şi doar pentru a mă contrazice. 
Credeam că am ajuns la concluzia că e fratele vitreg al lui Lars. 


— Aţi spus cu e un zvon. Ar putea fi fals. 

Nu am îndrăznit să rostesc lucrul care tocmai mi se revelase: dacă 
Josef era dragon, ar fi putut fi tatăl lui Lars. 

— Cântă divin la violă. Susţine că urăşte neamul dra- gonilor. 

— Imlann ar putea adopta o astfel de atitudine strategic, pentru a 
alunga suspiciunile, am spus eu. 

Nu puteam răspunde acuzaţiei legate de cântatul la violă fără să aduc 
vorba de propria mea mamă, care cânta la flaut cu o cadență omenească 
stranie, potrivit lui Orma. 

— Eşti îndrăgostită de Principele Lucian? a zbierat unchiul 
meu. Ce făceaţi când am ajuns eu? Nu aveati de gând să vă împreunaţi 
chiar acolo, în zăpadă, nu-i aşa? 

Mi-am acordat un moment să-mi recapăt glasul înainte de a spune: 

— Dragonii sugerează să meargă ei înainte. Ochii lor 
ageri pot distinge drumul mai uşor decât ai noştri. N-o să fugă. 

— Ţi-am spus să nu te duci după Imlann! a ţipat unchiul 
meu. Ştiu că a fost aici; îi simt mirosul. De ce nu l-ai retinut aici ca să-l pot 
ucide? 

Era prea mult. l-am strigat la rândul meu: 

— Nu le poţi avea pe amândouă, Orma! 

— Suie-te la loc pe cal! a spus Kiggs, care reuşise să 
strângă animalele. 

Caii erau în continuare speriaţi de prezenţa dragonilor, aşa că mi-a luat 
o vreme până am reuşit să încalec. Kiggs mi-a ţinut iapa de căpăstru, dar 
refuza să se uite la mine. 

Dragonii îşi ţineau capetele în pământ, docil, ca şi cum ar fi ţinut 
drumul; în spatele lor, ghearele lăsau urme uriaşe. Eu şi prinţul îi urmam 
într-o tăcere dureroasă. 

Am avut mult timp să reflectez. Cum ne găsise Imlann? Ne luase urma 
din crâng sau ne aşteptase să ne întoarcem pe acelaşi drum? Cum de 
ştiuse că aveam să ne întoarcem? 

— Principe Lucian! am început eu, trăgându-mi calul în 
rând cu al lui. 

— Aş prefera să nu-mi vorbeşti, jupâniţă Dombegh, a 
spus el, cu ochii aţintiţi asupra saarilor. 

Replica a durut, dar am insistat: 

— Bănuiesc că Imlann ştia încotro mergem şi că aveam 
să ne întoarcem. Se poate să-i fi spus cineva de la palat - sau cineva de la 
palat este el. Cine ştia unde mergem astăzi? 

— Bunica mea, a spus el sec. Glisselda. Niciuna dintre ele nu e dragon. 

Nu îndrăzneam să sugerez asta, dar trebuia. 

— E posibil ca Glisselda să-i fi pomenit în trecere Contelui de Apsig 
despre asta? 

S-a întors nervos către mine. 

— Dacă a făcut-o - ceea ce mi se pare greu de crezut - ce vrei să spui? 


Că el este un trădător sau că ea este dragon? 

— A apărut de nicăieri acum doi ani - aţi spus-o chiar dumneavoastră. 
Nu bea vin. Are păr deschis la culoare şi ochi albaştri. 

îmi amuşinase şi solzii, dar ăsta era, evident, un detaliu pe care nu-l 
puteam include. 

— A făcut parte din grupul care a participat la ultima partidă de 
vânătoare a unchiului dumneavoastră, am îndrăznit eu. 

Astea nu reprezentau dovezi, însă, ci mai degrabă circumstanţe. 

— Uiţi o mulţime de contraargumente, a spus Principele Lucian, 
implicat în sfârşit în discuţie, chiar şi doar pentru a mă contrazice. 
Credeam că am ajuns la concluzia că e fratele vitreg al lui Lars. 

— Ați spus cu e un zvon. Ar putea fi fals. 

Nu am îndrăznit să rostesc lucrul care tocmai mi se revelase: dacă 
Josef era dragon, ar fi putut fi tatăl lui Lars. 

— Cântă divin la violă. Susţine că urăşte neamul dra- gonilor. 

— Imlann ar putea adopta o astfel de atitudine strategic, pentru a 
alunga suspiciunile, am spus eu. 

Nu puteam răspunde acuzaţiei legate de cântatul la violă fără să aduc 
vorba de propria mea mamă, care cânta la flaut cu o cadență omenească 
stranie, potrivit lui Orma. 

Principele m-a privit sarcastic, iar eu m-am grăbit să adaug: 

— Tot ce vă cer este să aveţi în vedere şi această 
posibilitate. întrebaţi dacă l-a văzut cineva pe Josef la curte astăzi. 

— Asta e tot, jupâniţă Dombegh? 

Dinţii îmi clănţăneau de frig şi de încordare. 

— Nu chiar. Vreau să explic ce e cu Orma. 

— Chiar nu mă interesează! a spus el, mânându-şi calul 
un pic mai în față. 

— Mi-a salvat viaţa! i-am strigat eu din urmă, hotărâtă să- 
| fac să audă ce aveam de spus, fie că voia sau nu. Orma mi-a fost 
preceptor când eram mică. Vă amintiți că familia lui este monitorizată. Ei 
bine, Cenzorii se temeau că s-ar putea ataşa prea mult de elevii lui, căci îi 
plăcea enorm să predea şi era bun la asta. Au trimis un dragon pe nume 
Zeyd să-l pună la încercare. Zeyd m-a ademenit în clopotniţa Catedralei 
Sf. Gobnait, promiţându-mi o lecţie de fizică, apoi m-a apucat de picioare 
şi m-a legănat deasupra pieţei, ca şi cum ar fi fost gata în orice clipă să 
mă scape. Vedeţi domnia voastră, dacă Orma venea să mă salveze, asta 
ar fi însemnat că era compromis. Nu avea voie să-i pese atât de mult. 

Am înghiţit în sec. Şi acum mi se usca gura când îmi aminteam groaza 
de a-mi vedea pantofii căzându-mi din picioare, vântul care îmi vâjâia în 
urechi, lumea care se înclinase. 

Kiggs mă asculta împotriva voinţei lui. Calul meu a ajuns în rând cu al 
lui. 

— Orma a sosit, am continuat eu, şi primul meu gând a 
fost „Ura, m-a salvat!“ însă el s-a sprijinit de balustradă, câtuşi de puţin 
preocupat de binele meu, şi a început să încerce s-o convingă pe Zeyd că 


avea să fie sfârşitul carierei ei - ca să nu mai pomenim de pace - dacă mă 
scăpa. Ea 

m-a scuturat, m-a lăsat să-i alunec un pic din mână, însă el nici măcar n-a 
clipit. Nu-i păsa de mine nici cât negru sub unghie; nu-l interesa decât să- 
şi ajute un tovarăş saar. 

Sinceră să fiu, partea asta încă mă durea. 

— Zeyd m-a pus în cele din urmă jos pe pasarelă. Orma i-a luat braţul şi 
au plecat împreună, lăsându-mă singură, plângând şi desculţă. M-am târât 
în jos pe trepte, toate patru sute douăzeci câte erau, şi când am ajuns în 
sfârşit acasă, Orma m-a certat că am avut încredere într-un dragon şi m-a 
numit „savantă autistă". 

— Dar şi el este dragon, a observat Kiggs înţelept, facân- du-şi de lucru 
cu frâiele. 

Rahat! Am presupus că n-are să conteze dacă îi spun. 

— Nu ştiam asta atunci. 

începuse să mă studieze, dar eu nu mă puteam uita în ochii lui. 

— De ce îmi spui toate astea? 

Pentru că vreau să-ţi spun ceva adevărat iar asta e tot ce-ţi pot oferi. 
Pentru că vreau să cred că, la un anumit nivel, ai să înţelegi această 
poveste. Pentru că am nevoie s-o înţelegi. 

Am spus: 

— Vreau să înţelegeţi de ce trebuie să-l ajut. 

— Pentru că s-a purtat atât de rece cu tine? a spus Kiggs. Pentru că te- 
a lăsat să mergi singură acasă şi te-a făcut idioată? 

— Pentru că... Mi-a salvat viaţa, am bălmăjit eu, din ce în ce mai 
încurcată. 

— Ai zice că, în calitatea mea de Căpitan al Gărzii Reginei, am mai auzit 
povestea asta. Un dragon care aproape că ucide pe cineva nu e un fleac, 
şi cu toate astea tatăl dumitale nu a dat-o imediat pe mâna legii? 

Stomacul mi s-a făcut ghem. 

— Nu. 

Kiggs s-a încruntat. 

— Aş vrea să ştiu cât din povestea dumitale este adevărat. 

A dat pinteni calului, lăsându-mă singură. 


Ne-am apropiat de oraş în pas de melc; dragonii sunt mai înceţi decât 
caii când vine vorba de mers pe propriile picioare, cu atât mai mult cu cât 
cei doi nu păreau să se grăbească nicăieri. Era trecut bine de miezul nopţii 
când am ajuns la grajdul de la poalele dealului. 

Dragonii s-au transformat când au zărit grajdul, răcin- du-se şi 
condensându-se şi pliindu-se până când s-au preschimbat într-o pereche 
de bărbaţi despuiaţi. M-au urmat înăuntru împreună cu animalele, în 
vreme ce Kiggs s-a dus să vadă dacă John Ostler avea să le dea nişte 
haine. Orma nu mai avea barba falsă: speram că măcar îşi ascunsese 
ochelarii intr-un loc sigur înainte de a se fi transformat. 


— Mă mir că nu eşti rănită, a spus printre dinţii care îi clănţăneau, 
manifestând puţin mai multă înţelegere ca om. Cum ai reuşit să scapi cu 
viaţă? 

L-am tras deoparte, departe de Basind şi i-am spus cum îl păcălisem pe 
Imlann. Orma mijea ochii în timp ce asculta. 

— Ai avut noroc că te-a crezut saar. N-aş fi zis că ciudăţeniile tale se 
pot dovedi utile. 

— Nu cred că a bănuit vreo clipă adevărul. 

— Adevărul? a spus Kiggs, care se apropiase pe la spatele nostru cu 
braţele încărcate de tunici şi pantaloni. Nu-mi spuneţi că l-am ratat, a spus 
el, înmânându-le saarantrailor hainele. 

Nu l-am putut privi în ochi. El a pufnit dezgustat. 

Basind, binecuvântată fie-i căpăţâna seacă, era singurul dintre noi care 
părea să se simtă bine. în decursul lungului drum către casă, îl tot întreba 
pe Orma ce avea să se întâmple în continuare şi dacă mai aveam mult 
până să ajungem. Acum, transformat la loc în saarantras, a bombănit: 

— O să ne arunce în temniţă? 

Părea aproape încântat de idee. 

— Nu ştiu, a spus Kiggs care avea un aer nefericit şi umerii căzuţi. 

Nu dormise decât patru ceasuri în noaptea de dinainte; epuizarea îl 
ajungea din urmă. 

— O să vă predau Reginei şi Ardmagarului. Ei o să decidă ce e de făcut 
cu voi. 

Am primit altă pereche de cai şi am pornit din nou la drum, de data 
asta către porţile oraşului. Kiggs nu dorea să le dezvăluie dragonilor 
amplasarea ieşirii în caz de asediu. Străjerii ne-au blocat accesul cu 
brutalitate, însă s-au tras în lături când l-au recunoscut pe prinţ. Ne-am 
croit drum prin zăpada neatinsă care acoperea oraşul adormit, în sus pe 
dealul care ducea la castel. 

Nici Regina, nici Ardmagarul nu erau treji, bineînţeles, însă Kiggs n- 
avea de gând să ne scape din ochi. Ne-a ţinut înghesuiți în anticamera 
cabinetului Reginei sub supravegherea atentă a trei străjeri. Basind, 
aşezat lângă unchiul meu pe o canapea mică din catifea, a aţipit cu capul 
pe umărul lui Orma. Kiggs măsura întruna camera. îi crescuse barba de o 
zi; ochii îi sclipeau plini de o energie iritată, febrilă, ultimele rămăşiţe ale 
epuizării. Nu-şi putea concentra privirea; se uita peste tot, numai la mine 
nu. 

Nu mă puteam abţine să mă uit la el, cu toate că ceva îngrozitor 
ameninţa să crească în mine de fiecare dată când o faceam. Trupul îmi 
era plin de nelinişte; antebraţul stâng 

începuse să mă mănânce. Trebuia să ies de acolo, şi nu mă puteam gândi 
decât la o singură modalitate de a o face. 

M-am ridicat; cei trei străjeri au devenit atenţi. Kiggs a trebuit să se 
uite la mine în clipa aceea. l-am spus: 

— Principe, nu vreau să vă deranjez, dar am nevoie să folosesc camera 


de baie. 

S-a holbat la mine de parcă n-ar fi înţeles. Nu aşa i se zicea în înalta 
societate? Cum i-ar fi zisLady Corongi? Camera nevoilor nefericite? Nevoia 
disperată de a mă face nevăzută m-a făcut să-mi piţigăiez glasul. 

— Nu sunt dragon. Nu pot să mă aşez pe vine într-o râpă sau să mă 
uşurez pucioasă în zăpadă. 

Ultima observaţie era o trimitere la ceva ce făcuse Basind pe drumul 
către casă. 

Kiggs a clipit des, ca pentru a se trezi, şi a schiţat două gesturi. înainte 
de a apuca să mă dumiresc, unul dintre străjeri mă escorta de-a lungul 
coridorului. Părea hotărât să mă facă să mă simt cât mai stânjenită cu 
putinţă. Am ocolit toate latrinele relativ călduroase ale temniţei şi am 
traversat Curtea de Piatră, prin zăpadă, până la o căcăstoare a soldaţilor 
aflată pe zidul sudic. Am trecut de paznicii de noapte care stăteau adunaţi 
în jurul tăciunilor încinşi, curăţându-şi arbaletele şi râzând gros; au amuţit 
şi s-au uitat lung după mine şi tovarăşul lor care mă mâna de la spate. 

Nu-mi păsa. Putea să mă care pe jos tocmai până la Podul Trowe. 
Trebuia doar să fiu undeva cât mai departe de Kiggs. 

Am închis uşa cămăruţei şi am zăvorât-o cu grijă. Latrina mirosea mai 
bine decât mă temusem; avea două locuri şi se deversa direct în şanţul de 
apărare de dedesubt. Prin găuri se vedea pământul înzăpezit şi şuiera un 
vânt tăios care i-ar fi îngheţat dosul până şi celui mai rezistent soldat. 

Am deschis oblonul ferestrei fără geamuri ca să las să pătrundă puţină 
lumină. Am îngenuncheat pe scândura de lemn dintre ochii de dragon 
(cum le spun unii găurilor ăstora). Mi-am sprijinit coatele de pervaz şi 
capul în palme. Am închis ochii, repetând mantrele pe care le învăţasem 
de la Orma ca să-mi limpezesc mintea, însă un gând nu-mi dădea pace, 
bâzâind în jurul meu şi înţepându-mă ca o viespe, iar şi iar. 

îl iubeam pe Lucian Kiggs. 

Am scos un chicot de râs amar, căci nu-mi puteam alege un loc mai 
ridicol în care să am revelaţia asta. Apoi am izbucnit în lacrimi. Cât de 
proastă puteam fi, să-mi îngădui să simt lucruri pe care nu ar fi trebuit să 
le simt, să-mi închipui că lumea ar putea fi altfel decât era? Eram un 
demon cu solzi; nu trebuia decât să-mi strecor mâna pe sub mânecă 
pentru a avea confirmarea. Asta nu avea să se schimbe niciodată. 

Slavă Tuturorsfinţilor că prinţul avea şi principii şi o logodnică care să 
se interpună ca o barieră între noi! Slavă Cerului că îl îndepărtasem 
minţindu-l cu neruşinare! Existenţa acelor piedici ar fi trebuit să mă 
bucure; mă salvaseră de la cea mai neagră umilinţă. 

Şi cu toate acestea, în perversitatea ei, mintea mea revenea la ceea ce 
se întâmplase după ce Imlann îşi luase zborul. Preţ de o clipă - o clipă 
încremenită în memoria mea încăpăţânată - şi el mă iubise pe mine. O 
ştiam, dincolo de orice îndoială. O clipă, oricât de efemeră, era cu mult 
mai mult decât crezusem vreodată că aş merita să primesc şi mult prea 
puţin pentru a-mi ostoi nevoia. N-ar fi trebuit să-mi îngădui nici măcar 
atât; acum, că ştiam ce pierdeam, îmi era şi mai greu. 

Am deschis ochii. Norii se risipiseră; luna strălucea splendidă peste 


acoperişurile ninse ale oraşului. Era 

frumos, ceea ce mă făcea să mă doară şi mai tare. Cum îndrăznea lumea 
să fie frumoasă când eu eram atât de înspăimântătoare? Mi-am suflecat 
mânecile hainei şi am dezlegat cu grijă şnurul de pânză cu care era legată 
mâneca de la cămaşă. Mi-am tras în sus şi această ultimă mânecă, 
expunându-mi solzii argintii în întunericul nopţii. 

Luna dădea suficientă lumină cât să disting fiecare solz din fâşia 
îngustă, răsucită. Solzii individuali era minusculi prin comparaţie cu solzii 
dragonilor adevăraţi, fiecare cât o unghie de mare, cu margini dure, 
ascuţite. 

Ura îmi sfâşia măruntaiele. îmi doream cu disperare să n-o mai simt; 
asemenea unei vulpi prinse în capcană, mi-aş fi ros propriul picior ca să 
scap. Mi-am scos stiletul din tivul pelerinei şi m-am înjunghiat în braţ. 

Pumnalul a ricoşat, dar nu înainte de a împunge pielea fragedă de om 
de lângă solzi. Mi-am muşcat buzele ca să-mi înăbuş strigătul de uimire, 
însă pumnalul meu tocit nu străpunsese pielea. De data aceea răzuiam 
fâşia acoperită cu solzi cu partea netăioasă a lamei, lucru greu de făcut în 
linişte; oţelul aluneca şi scotea scântei. Aş fi putut declanşa un incendiu cu 
scânteile alea; voiam să dau foc întregii lumi. 

Ba nu: voiam să sting focul. Nu puteam trăi urându-mă atât de tare. 

O idee îngrozitoare mi-a încolţit în minte asemenea florilor de gheaţă 
pe geamuri. Mi-am încordat încheietura ca să mi se zburlească solzii şi am 
strecurat lama sub capătul unuia. Ce se întâmpla dacă îi smulgeam? 
Aveau să-mi crească la loc? Dacă îmi rămâneau cicatrici, ar fi fost cu 
adevărat mai rău? 

Am forţat cu lama pe post de levier. Solzul nu s-a cilintit. Am plimbat 
cuțitul în sus şi în jos pe dedesubtul lui, ca şi cum aş fi decojit o ceapă. Mă 
durea, şi totuşi... Am simţit 

cum o răceală de gheaţă îmi inundă sufletul şi stinge focul ruşinii. Am 
scrâşnit din dinţi şi am forţat mai tare. Un colţ a ieşit; m-am încovoiat de 
durere şi am tras aer rece printre dinţi. Am simţit din nou îngheţul acela, 
prin tot trupul, şi am perceput asta ca pe o uşurare. Nu puteam uri cât 
timp braţul mă durea în halul ăla. Am închis ochii şi am tras o ultimă dată. 

Ţipătul meu a umplut cămăruţa. Mi-am strâns braţul cu cealaltă mână, 
plângând. Sânge întunecat ţâşnea din locul unde fusese solzul. Solzul 
scânteia în vârful pumnalului meu. L-am aruncat în gaură. Sclipea dus de 
vânt. 

Aveam aproape două sute de solzi numai pe braţ. Nu eram în stare. Era 
ca şi cum mi-aş fi smuls unghiile singură. 

Orma îmi spusese odată că atunci când dragonii au învăţat prima oară 
să adopte forma umană, cu secole în urmă, unii se răneau singuri, 
sfâşiindu-şi carnea cu dinţii pentru că intensitatea emoţiilor omeneşti îi lua 
prin surprindere. Preferau să îndure suferinţa fizică mai degrabă decât 
confuzia mentală. Acesta era unul dintre multele motive pentru care 
ţineau emoţiile omeneşti atât de bine ascunse. 


Dacă aş fi putut face şi eu asta? Nu funcţiona niciodată; nu făcea decât 
să amâne sentimentul pentru mai târziu. 

Soldaţii băteau în uşă alertaţi de ţipătul meu. De cât timp stăteam 
închisă acolo? Mă luase frigul şi tremuram. Mi-am ascuns cuțitul şi mi-am 
înfăşurat încheietura însângerată cu baierele cămăşii. Mi-am adunat 
demnitatea rămasă şi am deschis uşa. 

Paznicul meu m-a fulgerat cu privirea pe sub vizetă. 

— Regina Lavonda şi Ardmagarul Comonot s-au trezit şi te aşteaptă! s- 
a răstit el. Sf. Masha şi Sf. Daan, ce făceai aici? 

— Treburi femeieşti, am spus, văzând cum îi ies ochii din orbite 
auzindu-mă cum mărturisise cele de nemărturisit. 

Chiar şi jumătatea mea omenească putea înspăimânta lumea. M-am 
hârjâit de el în drumul spre ieşire, lucru care mi-a făcut silă. Undeva în 
adâncul inimii, flacăra continua să ardă. 

Douăzeci şi doi 

Până când am ajuns eu, Kiggs le dăduse deja raportul Reginei şi lui 
Comonot şi se dusese la culcare. l-am resimţit absenţa ca pe un pumn în 
plex. 

Cabinetul Reginei îmi amintea de cel al tatei, deşi avea mai puţine cărţi 
şi mai multe statuete vechi. Regina stătea aşezată în spatele unui birou 
lat, exact acolo unde s-ar fi aşezat şi tatăl meu. Ardmagarul Comonot 
ocupa un jilţ amplasat lângă ferestre; în spatele lui, cerul începea să 
strălucească roşiatic. Fiecare îşi adusese cu sine un mic alai al cărui 
membri stăteau în picioare de-a lungul pereţilor de parcă ar fi păzit cărţile 
de mâinile noastre murdare. 

Am constatat uşurată că nimeni nu se gândise să-l informeze pe tatăl 
meu. Ar fi fost furios pe mine, dar poate că asta nu era evident pentru 
toată lumea. Poate că se temeau că şi-ar fi îndreptat privirea funestă de 
avocat asupra lor. 

Orma nu s-a arătat îngrijorat de absenţa mea îndelungată, cu toate că 
a tras destul de zgomotos aer pe nas când m-am apropiat. Avea să 
remarce că sângerez. Nu aveam niciun chef să discut despre asta. 

— O solicitare, a spus Orma, luând primul cuvântul, cu mult înainte de 
a-i veni rândul. Vă rog să-l scuzaţi pe Basind de la aceste proceduri. lau 
vina lui asupra mea. Este un piele-nouă, lipsit de experienţă şi extrem de 
prost. Eu ar trebui să-l învăţ; nu a făcut decât să-mi urmeze exemplul. 

— Se acceptă, a spus Comonot, înălţându-şi mandibula falcoasă. 

— Piele-nouă Basind, poţi pleca! 

Basind şi-a salutat Ardmagarul şi a părăsit încăperea fără să schiţeze 
nici măcar un gest în direcţia Reginei. 

— Principele Lucian ne-a relatat versiunea lui privind întâlnirea pe care 
aţi avut-o cu dragonul Imlann, a spus Regina, încruntându-se în timp ce-l 
urmărea pe Basind cu privirea. Aş dori să aud versiunea dumitale, jupâniţă 
Dombegh. 

l-am spus tot ce puteam, subliniind angajamentul nostru faţă de 


menţinerea păcii şi dorinţa noastră de a descoperi adevărul, pentru a-l 
putea apăra mai bine pe Ardmagar. 

Regina m-a ascultat impasibilă; Comonot părea mişcat că luaserăm 
asupra noastră misiunea de a evalua acea ameninţare. Cineva i-ar fi putut 
lua drept opusul lor: pe Comonot drept omul înţelegător, pe Regina 
Lavonda drept saarul indiferent. Poate tocmai acele calităţi îi ajutaseră să 
ajungă la un acord după secole de neîncredere şi de război. Fiecare vedea 
în celălalt ceva familiar. 

— Jupâniţă nu a comis nicio încălcare a tratatului, a spus Regina. Nu 
văd niciun motiv pentru care s-o reținem. Deţinerea unui dispozitiv de 
transmisie este împotriva legii, dar sunt dispusă să trec cu vederea acest 
lucru dacă îl returnează. 

Am desprins cercelul de pe şnurul de la gât şi i l-am înmânat lui Orma. 

Comonot i s-a adresat lui Orma. 

— Conform legii, ar trebui să îţi revoc licenţa de profesor şi permisele 
de călătorie pentru transformarea neautorizată. Sunt, însă, impresionat de 
iniţiativa dumitale şi de hotărârea cu care ţi-ai protejat Ardmagarul. 

După toate aparențele, înfăţişasem acea parte a poveştii suficient de 
elocvent. Orma a schiţat un salut către cer, după obiceiul saar. 

— Hotărăsc să te scutesc de sancţiuni, a spus Comonot, aruncându-i o 
privire Reginei ca pentru a-i vedea reacţia la gestul lui de mărinimie. Ea 
părea doar obosită. Vom discuta cea mai bună cale de urmat în cadrul 
şedinţei de consiliu. Un nemulţumit solitar nu reprezintă un pericol pentru 
mine, mulţumită excelentului corp de pază pus la dispoziţie de gazdele 
mele, dar asta nu înseamnă că nu încalcă tratatul şi, prin urmare, trebuie 
arestat. 

Orma a salutat din nou şi a spus: 

— Ardmagare, pot să profit de această întrevedere neaşteptată pentru 
a vă vorbi în particular? 

Comonot a consimţit fluturând din degetele groase. Regina şi însoțitorii 
săi au plecat să ia micul dejun, lăsân- du-l pe Comonot doar cu un mic alai 
de saarantrai. Am dat şi eu să plec, însă mâna lui Orma pe cotul meu m-a 
împiedicat. 

— Puteţi să vă rugaţi şi suita să plece, Ardmagare? 

Spre uluirea mea, Ardmagarul s-a conformat. Orma trebuie să fi părut 
cât se poate de inofensiv, în ciuda faimosului său tată. 

— Totul în ard, a spus Orma. Ce am să vă spun are de-a face cu 
Cenzorii şi nu voiam... 

— Nu văd cum familia ta ar putea decădea mai mult de atât, a spus 
Ardmagarul. Grăbeşte-te, te rog! Constat că trupul acesta devine irascibil 
dacă nu primeşte micul dejun. 

Orma clipea des când nu purta ochelari. 

— Am fost vânat de Cenzori vreme de şaisprezece ani, pus neîncetat la 
încercare, monitorizat, testat iarăşi în vreme ce munca mea de cercetare 
îmi era sabotată. Când se 

consideră că e suficient? Când vor fi convinşi că sunt tot ce ar trebui să 
fiu? 

Comonot s-a foit neliniştit în jilţ. 

— Asta este o întrebare pentru Cenzori, profesore. Sunt în afara 
jurisdicției mele; mai mult, mă supun lor în aceeaşi măsură în care o faci 
şi dumneata. Aşa trebuie să fie. Neutralitatea lor ne ajută să păstrăm 
controlul când ne vine mintea de maimuţă. 

— Nu puteţi face nimic? 

— E ceva ce ai putea face dumneata, profesore: excizie benevolă. Mi- 
am programat eu însumi una, aproape imediat după ce mă întorc. 

Şi-a ciocănit ţeasta masivă; părul lipit îi conferea aspectul unui bolovan 
acoperit cu alge de mare. 

— O să scap de tot balastul emoţional. Este neaşteptat de înviorător. 

Orma a îndrăznit să nu pară tulburat; speram că numai eu remarcasem 
micul muşchi care îi zvâcnea lângă maxilar. 

— N-ar ajuta, Ardmagare. în mod inevitabil, se îndepărtează şi 
amintirile în cadrul acestei proceduri, iar asta mi-ar îngrădi munca de 
cercetare. Dar dacă aş porni în căutarea lui Imlann şi l-aş distruge? 

Orma nu părea să ştie când să se oprească. 

— N-ar demonstra asta că sunt loial? Nu mi-ar deveni dator statul... 

— Statul nu se achită de datorii în felul acesta, după cum bine ştii! a 
spus Comonot. 

Rapiditatea răspunsului său a făcut să mi se ridice părul pe ceafa; 
minţea. 

— Basind nu ar trebui să fie aici, dar este! m-am răstit eu. Eskar a spus 
în mod explicit că i se făcea o favoare mamei lui pentru că îşi denunţase 
soţul. 

— Nu-mi amintesc cazul, dar cu siguranţă asta nu reprezintă politica de 
stat, a spus Comonot pe un ton care suna a avertizare. 

— Seraphina! a exclamat unchiul meu, iar mâna îi plutea pe lângă 
braţul meu. 

Nu l-am luat în seamă; nu terminasem. 

— Prea bine! Numiţi-o o împrejurare excepţională, dar nu s-ar putea 
face o excepţie şi pentru unchiul meu, care nu a făcut nim... 

— Profesore Orma, cine este această persoană? a întrebat Ardmagarul, 
ridicându-se brusc în picioare. 

M-am întors către unchiul meu, cu gura căscată. Ţinea ochii închişi şi 
degetele lipite dinaintea bărbiei ca şi cum s-ar fi rugat. A tras adânc aer 
pe nas, a deschis ochii şi a spus: 

— Seraphina este fiica surorii mele nenumite, Ardma- gare. 

Ochii lui Comonot au ieşit în mod îngrijorător din orbite. 

— Nu... nu cu acel... 

— Cu el, da. Omul, C... 

— Nu-i rosti numele! a poruncit Ardmagarul, brusc cel mai indiferent 
dintre saarantrai. 

— A stat să se gândească o clipă. 

— Ai raportat că a murit fără copii. 


— Da, aşa am raportat, a spus Orma. 

Inima mi-a tremurat odată cu glasul lui. 

— Cenzorii ştiu că ai minţit, şi-a dat Ardmagarul perspicace cu părerea. 
Ăsta e un punct împotriva dumitale. De aia nu te lasă în pace. E ciudat că 
nu s-a raportat asta în Ker. 

Orma a ridicat din umeri. 

— După cum spuneaţi, Ardmagare, Cenzorii nu vă dau socoteală 
domniei voastre. 

— Nu, dar dumneata da! Viza ta de profesor este revocată, saar, 
începând din această clipă. Te vei întoarce acasă; te vei programa la 
excizare. Dacă nu te vei prezenta la chirurg în termen de o săptămână, 
asta va atrage după sine o sentinţă de magna culpa. Ai înţeles? 

— Da. 

Comonot ne-a lăsat singuri. M-am întors către Orma atât de plină de 
furie şi de groază şi de părere de rău încât, pe moment, n-am putut vorbi. 

— Am presupus că ştia! am strigat eu. Eskar ştia. 

— Eskar a făcut parte dintre Cenzori pe vremuri, a spus Orma încetişor. 
9 

Mi-am azvârlit mâinile în aer într-un gest de deznădejde, păşind 
neliniştit în jurul lui; Orma stătea absolut nemişcat, privind în gol. 

— îmi pare rău! am spus eu. Este vina mea. Eu stric totul, eu... 

— Nu, a spus Orma pe un ton egal. Ar fi trebuit să te trimit afară din 
încăpere. 

— Am presupus că voiai să mă prezinţi, ca atunci cu Eskar! 

— Nu. Te-am ţinut aici pentru că... Aveam nevoie să fii aici. Am crezut 
că o să ajute. 

Pupilele i s-au mărit de groaza propriei purtări. 

— Au dreptate. Sunt compromis emoţional fără speranţă de îndreptare. 

îmi doream cumplit de tare să-l ating pe umăr sau să-i iau mâna într-a 
mea ca să ştie că nu era singur pe lume, dar n-am putut. M-ar fi plesnit ca 
pe un ţânţar. 

Şi cu toate astea mă prinsese de cot şi voia să rămân. Mă chinuiam să- 
mi stăpânesc lacrimile. 

— Deci, ai să pleci acasă? 

M-a privit de parcă mi-ar fi căzut capul. 

— în Tanamoot? Niciodată! Pentru mine, excizare nu înseamnă doar să 
mă scape de balastul emoţional. Cancerul a ros prea adânc. Ar exciza 
toate amintirile cu Linn. Toate amintirile cu tine. 

— Dar ai trăi. Magna culpa înseamnă că, dacă te găsesc, te pot ucide 
pe loc. 

Tata ar fi fost şocat să afle de câte ori o făcusem pe avocatul în seara 
aceea. 

A ridicat din sprâncene. 

— Dacă Imlann poate supravieţui în sud vreme de şaisprezece ani, îmi 


închipui că am să reuşesc şi eu să o mai duc câţiva. A dat să plece, apoi s- 
a răzgândit. Şi-a scos cercelul şi mi l-a înapoiat. S-ar putea să mai ai 
nevoie de el. 

— Te rog, Orma, ai şi aşa atâtea probleme din cauza mea... 

— încât nu e cu putinţă să mai am şi altele. la-1! 

Nu a încetat să mă fixeze până când nu am pus cercelul la loc pe 
şnurul lui. 

— Tu eşti tot ce mai rămâne în urma lui Linn. Propriul ei neam refuză 
să-i pronunţe numele, măcar. Eu... preţuiesc existenţa ta. 

Nu puteam vorbi; mă lovise drept în inimă. 

După bunul său obicei, nu şi-a luat la revedere. întreaga greutate a 
tuturor lucrurilor care se abătuseră asupra mea în cea mai lungă noapte a 
anului m-a copleşit brusc şi am rămas vreme îndelungată pe loc, privind în 
gol. 

Nu dormisem toată noaptea; m-am dus la culcare împle- ticindu-mă. 

De obicei, nu pot dormi în timpul zilei, dar adevărul era că nu voiam să 
fiu trează. Trezia era o stare cât se poate de neplăcută. Mă dureau toate 
şi, atunci când nu-mi făceam griji legate de unchiul meu, nu mă puteam 
opri să mă gândesc la Lucian Kiggs. 

O bătaie furioasă în uşă m-a trezit pe la jumătatea amiezei. Adormisem 
îmbrăcată, aşa că m-am rostogolit din pat şi m-am împleticit către uşă, 
aproape fără să deschid ochii. O fiinţă sclipitoare, sidefie şi multicoloră a 
năvălit ca o furtună pe lângă mine: Principesa Glisselda. O prezenţă mai 
blândă care m-a condus până la un scaun era Millie. 

— Ce i-ai făcut lui Lucian? a ţipat Glisselda, ridicându-se amenințătoare 
cu mâinile în şolduri. 

Nu reuşeam să mă trezesc de tot. Mă holbam la ea fără să înţeleg. Şi 
ce-ar fi fost de spus? Că îi salvasem viaţa şi că îl făcusem să mă urască, 
amândouă dintr-o singură încercare? Că nutrisem sentimente interzise şi 
că îmi părea rău? 

— Şedinţa de consiliu tocmai s-a suspendat, a spus ea, măsurând cu 
pasul distanţa până la cămin şi înapoi. Lucian ne-a povestit tot: cum v-aţi 
întâlnit cu dragonul solitar, despre curajul de care ai dat dovadă 
convingându-l 

pe dragon să nu vă omoare. Sunteţi un adevărat cuplu de eroi detectivi. 

— Ce a decis consiliul? am mormăit eu, frecându-mă la ochi cu podul 
palmei. 

— Trimitem un grup de dragoni - un mic ard, cum îi zicem noi - la ţară, 
sub conducerea lui Eskar. Se juca cu lungul şirag de perle, facându-i nod. 
Vor rămâne în saaran- trai, dacă nu se iveşte vreo urgenţă. Vor porni de la 
coloana de ciori, căci e locul pe unde se ştie sigur că Imlann a fost de 
curând, şi vor încerca să-i ia urma de acolo. Dar, vezi tu, tocmai asta mă 
nedumereşte pe mine. 

M-a privit ameninţător şi mi-a fluturat şiragul înnodat prin faţa ochilor. 


— Ai fost atât de îndatoritoare şi de informată încât te-ai aştepta ca 
Lucian să te ridice în slăvi. Nu face asta. Ştiu că te-a arestat sub un 
pretext minor. în mod evident, e furios pe tine, dar nu vrea să spună de 
ce; s-a închis în turnul lui afurisit. Cum să vă împac dacă nu ştiu ce se 
întâmplă? Nu-mi pot permite să staţi certaţi! 

Trebuie să mă fi clătinat puţin, căci Glisselda s-a răstit: 

— Millie! Fă-i bietei femei nişte ceai! 

Ceaiul m-a ajutat, deşi a părut să-mi umezească şi ochii. 

— îmi lăcrimează ochii, am spus eu, ca să fie toată lumea lămurită. 

— E în regulă, a spus Glisselda. Şi eu aş plânge dacă Lucian ar fi furios 
pe mine. 

Nu ştiam ce să-i spun. Nu mi se mai întâmplase niciodată asta: 
întotdeauna am ştiut care lucruri pot fi spuse şi care nu şi, deşi nu îmi 
plăcea să mint, nu mai resimti- sem asta ca pe o povară atât de mare. Am 
încercat să-mi reamintesc regulile după care mă ghidam: mai simplu era 
întotdeauna mai bine. Am spus, cu glas tremurat: 

— Este furios pentru că l-am minţit. 

— Lucian e sensibil la chestii dintr-astea, a spus Glis- selda înţelept. De 
ce ai minţit? 

M-am holbat la ea de parcă m-ar fi întrebat de ce respir. Nu-i puteam 
mărturisi că minciuna nu era ceva ce spuneam cât, mai degrabă, ceva ce 
eram şi nici că îmi dorisem să-l asigur pe Kiggs că sunt om, disperată să 
nu-i fie frică de mine pentru că înţelesesem, acolo, sub fulgii de zăpadă şi 
funingine, că eu... 

Nici în gând nu puteam rosti cuvântul acela cu logodnica lui de faţă, iar 
asta în sine era o altă minciună. Nu se sfârşea niciodată. 

— Eram foarte speriaţi după confruntarea cu Imlann, am bălmăjit eu. 
Am deschis gura fără să mă gândesc, încercând să-l liniştesc. Sinceră să 
fiu, în clipa aceea, uitasem şi că aveam... 

— Citesc sinceritatea pe chipul tău. Spune-i şi lui asta şi o să fie bine. 
Bineînţeles, lui îi spusesem deja asta, mai mult sau mai puţin, şi nu 
făcuse decât să înrăutăţească lucrurile. Principesa Glisselda s-a îndreptat 

către uşă, urmată ca o umbră de Millie. 

— O să aibă loc o întâlnire între voi şi o să vă împăcaţi. O să mă ocup 
eu de asta. 

M-am ridicat şi am executat semi-reverenţa. Ea a adăugat: 

— Ar trebui să ştii: Contele Josef a lipsit de la palat ieri toată ziua. 
Lucian mi-a pomenit de bănuielile tale şi l-am pus să se intereseze. Apsig 
susţine că a fost în oraş în vizită la ibovnica lui, dar nu i-a dat numele. 
Aproape că părea că vrea să se scuze. Eu i-am pomenit de expediţia 
voastră la bal. Voia să ştie de ce îţi vorbeşte Lucian. Poate a fost o idee 
proastă. Dar, a adăugat ea, luminându-se din nou la faţă, acum suntem cu 
ochii pe el. 

Fetele au ieşit, însă Glisselda s-a oprit în prag, ridicând un deget ca şi 

când ar fi vrut să mă certe: 


— Nu vreau să vă duşmăniţi, tu şi cu Lucian! Am nevoie de voi! 

După ce a plecat, m-am împleticit până în camera cealaltă şi m-am 
trântit înapoi în pat, dorindu-mi să-i pot împărtăşi optimismul, întrebându- 
mă dacă, să fi ştiut ce se ascundea în inima mea, ar mai fi fost la fel de 
dornică să ne împace. 

* 

M-am trezit în miez de noapte speriată pentru că ceva luase foc. 

M-am ridicat în capul oaselor, sau cel puţin am încercat; mlaştina 
saltelei umplute cu fulgi mă trăgea înapoi de parcă aşternutul ar fi 
încercat să mă mănânce. Eram scăldată în sudoare. Draperiile de la pat 
fluturau încetişor, iluminate de focul cât se poate de liniştit din cămin. 
Visasem? Nu-mi aminteam niciun vis şi ştiam că focul... continua să ardă. 
Aproape că simţeam fumul. îi simţeam căldura în cap. Se întâmpla ceva 
cu grădina de groteşti? 

Pe câinii Sfinţilor! Aş fi crezut că o iau razna, dacă nu s-ar fi întâmplat 
tot timpul astfel de lucruri în mintea mea. 

M-am trântit pe pat, am închis ochii şi am intrat în grădină. în zare se 
vedea fum; am fugit până am ajuns la capătul mlaştinii lui Plăcintă cu 
Mere. Din fericire, Plăcintă cu Mere era sub apă, dormea, iar eu am reuşit 
să-mi văd de drum. Era cel mai puţin uman dintre groteştii mei, o creatură 
aducând cu un melc fără casă care se bălăcea în noroi. Mă umplea de milă 
şi de groază, dar era şi el unul de-ai mei, la fel ca Lars. 

în inima mlaştinii şedea ghemuit Liliacul de Fructe şi ardea. 

Sau, nu chiar: flăcările proveneau de la cutia mea cu amintiri, pe care o 
strângea la piept, acoperind-o cu tot trupul. A scâncit iarăşi, ceea ce m-a 
făcut să-mi revin din uluire. Am alergat la el, i-am smuls-o din mână - mi-a 
fript degetele - şi am azvârlit-o în apa întunecată. Am îngenuncheat 
dinaintea Liliacului de Fructe - nu era decât un copil! - şi i-am cercetat 
abdomenul dezgolit, interiorul braţelor, chipul. Nu avea băşici vizibile, însă 
pielea îi era atât de închisă la culoare, că nu eram sigură că aş fi ştiut cum 
arată arsurile. Am strigat: 

— Eşti rănit? 

— Nu, a răspuns el, împungându-se cu vârful degetelor. 

Pe piatra Sf. Masha, acum îmi vorbea! M-am chinuit 
să-mi ascund frica întrebându-l: 

— Ce făceai? încercai să-mi deschizi cutia cu secrete? 

— Cutia luase foc, a zis el. 

— Pentru că ai încercat tu să te uiţi înăuntru! 

— Niciodată, madamina! 

Şi-a încrucişat degetele mari, făcând din mâini o pasăre, gestul 
porfirian pentru implorare. 

— Ştiu ce e al tău şi ce e al meu. A izbucnit în flăcări azi-noapte. M-am 
aruncat peste ea ca să nu te rănească. Am procedat bine? 

M-am întors brusc către apă; cutia de cositor plutea, dar focul nu se 
stinsese. începeam să simt eu însămi durerea flăcărilor, acum că Liliacul 
de Fructe nu le mai înăbuşea cu trupul lui. 

Am ştiut, fără să-mi dau seama cum, că luase foc atunci când Imlann 


aterizase în câmpul înzăpezit, la fel cum luase apă la vederea lui 
Comonot. Avusesem mare noroc că Liliacul de Fructe se aruncase peste 
ea; dacă aş fi fost copleșită de o amintire în timp ce Imlann se repezea 
asupra noastră, cutia imaginară nu ar fi fost singura cuprinsă de foc. 

M-am întors către băiat. Albul ochilor îi strălucea limpede în contrast cu 
tenul închis la culoare. 

— Cum îţi zice? Pe numele adevărat, adică? l-am întrebat. 

— Abdo, a răspuns el. 

Auzul acelui nume mi-a pricinuit o vagă senzaţie de dejâ-vu, dar nu 
ştiam de unde să-l iau. 

— Şi unde eşti tu, Abdo? 

— Sunt la un han cu familia mea. Din pricină că am ținut cutia, m-a luat 
durerea de cap. Am zăcut la pat toată ziua. Bunicul meu este foarte 
îngrijorat, dar acum pot dormi, şi el o să se liniştească. 

Cutia arzândă îi pricinuise suferinţă, dar el refuzase s-o lase din braţe 
preţ de mai bine de o zi. 

— De unde ai ştiut să-mi sari în ajutor? l-am întrebat. 

— Pe lume sunt două cauze sacre, a spus el, ridicând degetul mic şi 
inelarul. întâmplarea şi nevoia. Din întâmplare, am fost acolo când tu 
aveai nevoie. 

Era un mic filosof. Poate la ei în ţară toată lumea era. Am deschis gura 
să-i pun altă întrebare, însă el şi-a lipit palmele de obrajii mei şi m-a privit 
sincer: 

— Te-am auzit, te-am căutat şi te-am găsit. Am ajuns la tine peste 
spaţiu, în ciuda raţiunii şi a legilor naturii. Nu ştiu cum. 

— Mai comunici şi cu alţii în felul acesta? îţi vorbesc? 

Teama mi s-a risipit. Era atât de nevinovat! 

A ridicat din umeri. 

— Nu mai cunosc decât alţi trei ityasaari, în Porfir. Dar îi ştii şi tu: sunt 
aici. l-ai numit Newt şi Miserere şi Omul Pelican. Niciunul dintre ei nu-mi 
vorbeşte cu mintea, dar nici nu m-a chemat vreunul. Numai tu. 

— Când te-am chemat eu? 

— Ti-am auzit flautul. 

9 

întocmai precum Lars. 

— Madamina, a spus el, trebuie să dorm. Bunicul şi-a făcut griji. 

Mi-a dat drumul şi a făcut o plecăciune. M-am înclinat şi eu nesigur, 
apoi m-am uitat către cutia care ardea. Plăcintă cu Mere a bolborosit pe 
sub apă şi a pleznit furios din coadă, trimițând cutia plutind înapoi la mine. 
Am simţit cum durerea de cap se intensifică. Nu mai puteam amâna să 
mă ocup de cutie; mai mult ca sigur că amintirea avea să mă copleşească 
împotriva voinţei mele dacă o reprimam, la fel cum făcuse şi cealaltă. l- 
am aruncat o privire lui Abdo, însă el se ghemuise pe o parte, adormind 
sub un buzdugan-de- apă. Am adus cutia la mal cu un fir de papură mai 
rezistent. 


Când am atins-o, cutia a explodat într-o isterie pirotehnică. M-am 
înecat cu fum, întrebându-mă cum de era posibil să simt gustul furiei şi 
mirosul de verde pe piele. 

Ţâşnesc de pe versantul muntelui şi zbor către soare. Cu o lovitură a 
cozii declanşez o avalanşă sub care îngrop ieşirea. Masa combinată a 
doisprezece generali bătrâni va reuşi să dovedească această cădere de 
gheaţă; nu mi-am obţinut decât o amânare. Nu trebuie s-o irosesc. Plonjez 
către est, lăsându-mă purtată de vânt. Mă încilin printre norii lenticulari 
până deasupra unui amfiteatru de gheaţă. 

Sub ghețar se află o peşteră! Sper să pot ajunge la ea. Zbor razant 
peste apa calcaroasă; răceala ei îmi arde pântecul. îmi iau avânt de pe 
morenă, lăsând în urmă o furtună de pietre şi mă înalţ iute ca să evit ca 
suliţele de gheaţă să mă eviscereze. 

Sus pe munte, în spatele meu, aud un urlet şi o bubuitură. Generalii şi 
tatăl meu s-au eliberat, dar eu am zburat suficient de repede. Prea 
repede: mă izbesc de marginea amfiteatrului, disloc roci argiloase care se 

prăvălesc pe versantul falezei şi îmi fac griji că o să observe lichenii 
striviţi. Mă chircesc ca să intru în peşteră. Gheaţa albăstruie se topeşte la 
atingerea mea, nindu-mi trecerea. 

li aud pe cer, ţipând, chiar şi peste vuietul izvoarelor glaciare. Pătrund 
mai adânc, de teamă să nu scot prea mult abur şi să mă dau singură de 
gol. 

Gheaţa îmi răcoreşte gândurile şi mă ajută să mă concentrez. Am văzut 
şi am auzit ce n-ar fi trebuit: tatăl meu şi alţi unsprezece generali vorbind 
despre comoara lui. Până şi vorbele despre comori trebuie păzite cu 
străşnicie, cum spune zicala. M-ar putea ucide pentru că am tras cu 
urechea. 

Mai rău: vorbeau de trădare. Nu pot ţine secrete aceste vorbe. 

Peştera îmi dă un sentiment de claustrofobie. Cum reuşesc quigutlii să 
se înghesuie prin crevase fără să- şi piardă minţile?Poate că nu reuşesc. 
încerc să mă gândesc la alte lucruri: la fratele meu de eclozare care 
studiază în Ninys şi care va fi în siguranţă dacă rămâne acolo, la cel mai 
scurt drum până înapoi în Goredd şi la Claude, pe care îl iubesc. Nu simt 
iubire când iau forma naturală, dar mi-o amintesc şi îmi doresc să mă 
întorc. Golul imens acolo unde a fost cândva sentimentul mă face să mă 
zvârcolesc de durere. 

O, Ormal N-ai să înţelegi ce mi s-a întâmplat. 

Vine noaptea; gheaţa albastră capătă sclipiri întunecate. Peştera e prea 
strâmtă ca să mă pot întoarce în loc - nu sunt la fel de sprintenă şi de 
unduioasă ca altele - aşa că înaintez cu spatele, pas cu pas, prin galeria 
alunecoasă. Vârful cozii mi-a ieşit afară, în aerul nopţii. 

îi simt prea târziu mirosul. Tatăl meu mă muşcă de coadă sub pretextul 
că vrea să mă scoată afară, apoi mă mai muşcă o dată, de după cap, 
drept pedeapsă. 


— Generale, pune-mă la loc în ard! spun eu, supu- nându-mă altor 
trei muşcături. 

— Ce ai auzit?mârâie el. 

Nu are niciun rost să mă prefac că nu am auzit nimic. Nu m-a crescut 
să fiu o neghioabă, iar mirosul meu din galerie i-ar fi putut spune de cât 
timp ascultam. 

— Că Generalul Akara s-a infiltrat printre cavalerii goreddieni şi că 
acţiunile lui au fost cele care au condus la surghiunirea lor. 

Asta e doar o mică parte. Propriul meu tată face parte dintr-o cabală 
care complotează împotriva Ardmagaru- lui nostru. Mi-e silă până şi să 
rostesc asta cu glas tare. 

Scuipă foc în direcţia ghețarului, făcând ca intrarea să se prăvălească. 

— Aş fi putut să te îngrop de vie aici. N-am făcut-o. Ştii de ce? 

Este greu să pari supus tot timpul, însă tatăl meu nu acceptă altă 
atitudine din partea copiilor lui şi mă întrece de două ori în greutate. Va 
veni o zi când inteligenţa noastră va cântări mai mult decât puterea fizică. 
Acesta este visul lui Comonot, iar eu cred în el, însă pe moment îmi plec 
capul. Dragonii se schimbă greu. 

— îţi îngădui să trăieşti pentru că ştiu că nu îi vei spune 
Ardmagarului ce ai auzit. Nu vei spune nimănui. 

— Pe ce se bazează această 

Mă turtesc şi mai tare. Nu reprezint nicio ameninţare pentru el. 

—  Loialitatea ta şi onoarea familiei tale ar trebui să reprezinte un 
motiv suficient! strigă el. Dar tu recunoşti că n-ai nici una, nici alta. 

310 
Seraphina 

— Şi dacă îi sunt loială Ardmagarului meu Sau, mă rog, ideilor lui. 

Tata a scuipat foc peste degetele mele de la picioare; sar îndărăt, dar 
simt miros de gheară pârnlită. 

— Atunci ascultă-mă cu atenţie, Linn: aliaţii mei din Comisia de 
Cenzori îmi spun că ai dat de necaz. 

Nu am auzit nimic oficial, dar mă aşteptam la asta. îmi umflu nările şi 
îmi înfoi ţepii de pe cap, însă, ca şi cum aş fi luată prin surprindere. 

— Au spus de ce? 

—  Ascund detaliile, dar nu contează ce ai făcut. Eşti pe listă. Dacă 
dezvălui ce s-a spus despre comoara mea - sau pe cine ai văzut sau câţi 
erau - va fi cuvântul tău împotriva cuvântului meu. Te voi declara un 
element periculos. 

Adevărul este că sunt un element periculos, dar până în clipa asta 
eram un element periculos sfâşiat între dorinţa de a mă întoarce în 
Goredd şi nevoia de a rămâne. Nu mai am nicio ezitare. 

Tatăl meu urcă versantul ghețarului în aşa fel încât să se poată lansa 
mai uşor. Gheaţa s-a subţiat din pricina topirii masive de peste vară; 
bolovani mari cât capul meu se desprind sub ghearele lui, se rostogolesc 
către mine şi se sfărâmă. Galeria pe care a strivit-o a tensionat ghețarul; 
văd o crăpătură adâncă în gheaţă. 

—  Urcă, puiule! strigă el. O să te însoțesc înapoi la maică-ta. N-o să 
mai mergi niciodată în sud; o să am grijă să ţi se revoce vizele în Ker. 

— Generale, eşti înţelept, spun eu, imitând ciripitul puilor proaspăt 


ieşiţi din ou. 

Nu urc; fac un calcul mental. Trebuie să trag de timp. 

—  Pune-mă la loc în ard! Dacă nu mă mai pot duce niciodată în sud, 
nu e vremea să mă daţi la împerecheat? 

A ajuns în vârful falezei de gheaţă. Muşchii îi tremură pe sub piele de-a 
lungul gâtului arcuit. Luna s-a înălţat în spatele lui, conferindu-i o aură 
înspăimântătoare. E intimidant; aproape că mă fac mică de frică de-ade- 
văratelea. îmi mai rămân câţiva vectori de calculat, şi forţa de frecare. îmi 
va fi ea prieten sau duşman ? întind discret o aripă, încercând să estimez 
mai precis temperatura. 

— Eşti fiica lui Imlann! ţipă el. L-ai putea avea pe oricare dintre 
generalii pe care i-ai văzut astăzi. l-ai putea avea pe toţi, în ce ordine 
pofteşti. 

E o provocare să continui să vorbesc cu gura ocupată. Mă trag înapoi 
copleşită de admiraţie, comportament histrionic pentru un dragon, însă 
tatăl meu acceptă gestul ca pe ceva cuvenit. 

— O să mă ocup eu de asta, spune el. Nu eşti tu cea mai grozavă 
femelă, dar zbori bine şi ai dinţii buni. Vor fi onoraţi să-şi unească linia de 
sânge cu a mea. Numai promite-mi să striveşti ouăle nevolnice înainte să 
ecloze- ze, cum ar fi trebuit să fac şi eu cu al lui Orma. 

O, Orma! Tu eşti singurul care îmi va lipsi. 

Expulzez o minge de foc pe care o trimit cu precizie în direcţia unui 
contrafort îngust situat în spatele zidului de gheaţă. Distrugerea lui face 
să se perturbe echilibrul construcţiei. în spatele tatălui meu se cască o 
crevasă; gheaţa ţipă pe măsură ce faţa ghețarului se năruie. Sar în lături 
din calea aşchiilor de gheaţă şi înaintez anevoie în josul morenei, ricoşând 
de bolovani până când mă înalt în aer. Ţin cursul curenților generaţi de 
prăbuşirea ghețarului, rotindu-mă în cerc. Ar trebui să zbor cât de repede 
pot departe, încotro văd cu ochii, dar nu reuşesc să mă desprind. Trebuie 
să văd ce am făcut: este durerea 

mea, mi-am câştigat-o şi o voi purta cu mine pentru tot restul zilelor 
mele. 

Amândoi merităm asta. 

Potrivit calculelor mele, gheaţa de sub greutatea lui incandescentă era 
prea moale şi alunecoasă pentru ca ghearele lui să facă priză bună. Nu şi- 
a putut lua avânt la timp; s-a prăvălit la loc în crevasă. O ţepuşă de 
gheaţă de mai sus - dintr-o zonă care nu figurează în calculele mele - a 
căzut peste el, ţintuindu-i aripa. Poate i-a şi perforat-o, chiar. Dau roată, 
încercând să-mi dau seama dacă l-am ucis. Simt mirosul sângelui lui, un 
amestec de pucioasă şi trandafiri, însă el mârâie şi se zvârcoleşte şi trag 
concluzia că nu e mort. Aprind toate dispozitivele quiguti pe care le am 
asupra mea şi le azvâri peste trupul lui; ele sclipesc în lumina lunii şi 
estimez că, de la distanţă, va putea fi confundat cu o comoară. Cineva îl 
va găsi. 


Zbor roată, luându-mi rămas-bun de la Tanamoot - munţi, cer, apă, tot 
neamul dragonilor. Mi-am distrus familia, tatăl, promisiunile, totul. Acum 
eu sunt trădătoarea. 

O, Orma! Păzeşte-te de el! 

Draperiile de la pat îşi dansau sarabanda fantomatică în bătaia 
curenților de aer cald. Le-am privit fix o vreme, nevăzând nimic, simţindu- 
mă stoarsă şi moale. 

Fiecare nouă amintire umplea nişte goluri în înţelegerea mea. Acea 
primă amintire, cu atât de mult timp în urmă, îmi smulsese solzii de pe 
ochii orbi şi îmi tulburase liniştea, poate pentru totdeauna, după cum 
credeam atunci. Următoarea mă făcuse s-o urăsc pentru egoismul ei 
nesăbuit; acum puteam accepta acest lucru. După cea de-a treia am 
invidiat-o, însă acum... Ceva era diferit. Nu la ea - ea era 

moartă şi nu se mai schimba ci la mine. Eu mă schimbasem. îmi ţineam 
încheietura mânii stângi strâns la piept, înțelegând natura schimbării. 

De data asta i-am simţit zbaterea, am simţit ecourile propriei mele 
lupte. îl alesese pe tata în defavoarea familiei ei, a ţării, a propriului neam, 
a tuturor lucrurilor cu care crescuse. Ţinea la Orma, pe cât puteau ţine 
dragonii unii la alţii. Asta a contribuit mult la a-mi câştiga simpatia. Cât 
despre golul asurzitor din inima ei, îmi era cât se poate de cunoscut. 

— Am crezut că sunt singura care a mai simţit vreodată aşa ceva, 
mamă, am şoptit către draperiile de la pat. Am crezut că sunt singură şi, 
poate, puţin nebună. 

Patul din pene încetase să mai încerce să mă devoreze. Părea, mai 
degrabă, un nor care mă purta către o iluminare: ea descoperise existenţa 
unui complot împotriva Ard- magarului. Oricât ar fi fost de dificil pentru 
mine, oricât de mult ar fi ajuns Kiggs să mă dispreţuiască şi Ardmagarul 
să mă condamne, nu puteam tăinui acele vorbe. 

Douăzeci şi patru 
Dar cui să-i fi putut spune? 

Kiggs era furios pe mine. Glisselda s-ar fi întrebat de unde ştiam şi de 
ce nu spusesem cuiva mai devreme. Aş fi putut minţi, susţinând că Orma 
tocmai ce-mi spusese. Simplul fapt că mă gândeam la Orma făcea să mi 
se strângă inima. 

Ar fi trebuit să-i spun lui Orma. Mi-am dat brusc seama că ar fi vrut să 
ştie. M-am trezit la prima geană de lumină şi m-am aşezat la spinetă, 
strângându-mi braţele pe lângă corp din pricina răcorii. Am intonat 
acordul lui Orma, neştiind dacă avea să-mi răspundă sau dacă nu cumva 
plecase către destinaţii necunoscute. 


9 

Pisoiul a prins viaţă cu un zumzet. 

— Aici sunt. 

— Asta reprezintă optzeci şi trei la sută din ceea ce voiam să ştiu. 

— Restul de şaptesprezece ce este? 


— Când pleci? Am nevoie să vorbesc cu tine. 

A urmat o tăcere punctată de bufnituri, ca şi cum ar fi trântit nişte cărţi 
grele. Dacă stătea să împacheteze fiecare carte pe care o deţinea, avea 
noroc dacă reuşea să plece până la sfârşitul săptămânii. 

— ŢI-Il mai aminteşti pe piele-nouă cu care m-am pricopsit? E tot aici. 

Pe câinii Sfinţilor! 

— N-ai fost declarat nepotrivit pentru a-i sluji drept mentor? 

— Ori nu-i pasă nimănui că îl pervertesc - posibil, având în vedere cât 
de inutil este ori îşi imaginează că o să mă ajute la împachetat, ceea ce nu 
face. 

S-a auzit o bombăneală indescifrabilă, apoi unchiul meu a spus 
limpede: 

— Nu, nici să nu te gândeşti! 

Am zâmbit înţelegător către ochiul pisoiului. 

— Ca să-ţi răspund la întrebare, a spus el în cele din urmă, o să plec 
acasă unde mă aşteaptă chirurgii peste trei zile, de Anul Nou la voi, după 
ce voi fi împachetat totul aici. Voi face întocmai ceea ce prevede legea. 
Am fost prins şi pedepsit şi nu există alternativă. 

— Trebuie să vorbesc cu tine între patru ochi. Vreau să-mi iau rămas- 
bun cât încă îţi mai aminteşti cine sunt. 

A urmat o tăcere foarte lungă şi, preţ deo clipă, am crezut că plecase. 
Am ciocănit în ochiul pisoiului, îngrijorată, însă în cele din urmă vocea i-a 
răzbătut slab. 

— îmi cer scuze, laringele absurd al corpului ăstuia s-a gripat, dar acum 
pare să-şi fi revenit. Mâine mergi în oraş cu restul curţii să vedeţi Piesele 
Aurite? 

— Nu pot. Mâine este repetiţia cu costume pentru concertul de Ajunul 
Tratatului. 

— Atunci nu văd cum am putea vorbi. Asta e momentul în care ar 
trebui să emit o înjurătură răsunătoare, bănuiesc. 

— Fă-o! l-am îndemnat eu, dar de data asta chiar plecase. 

M-am gândit la accentuările lui stranii cât timp mi-am îngrijit solzii, m- 
am îmbrăcat şi mi-am băut ceaiul. Se poate să fi fost martora primului 
exemplu cunoscut de încercare de folosire a sarcasmului la dragoni. Ce 
păcat că nu ştiam 

cum funcţiona dispozitivul spinetei, căci sigur ar fi putut înregistra acea 
frază pentru ca generaţiile viitoare de dragoni să aibă ce învăţa: 
„Aceasta, puilor, este o tentativă demnă de admirat, dar nu e tocmai 
ce trebuie. “ 
Am încercat să râd la gândul acela, însă râsul a sunat gol. Orma pleca; 
nu ştiam când sau unde sau pentru cât timp. Dacă fugea de Cenzori, nu 
putea risca să stea lângă mine. Avea să plece pentru totdeauna. Se putea 


să nu mai am ocazia să-mi iau rămas-bun. 
* 


Ceva se schimbase în ziua pe care mi-o petrecusem în pat. Coridoarele 
amuţiseră; toată lumea îşi vedea de treabă afişând un aer sumbru şi 
neliniştit. După toate aparențele, nimeni nu era încântat la gândul că 
dragonii umblau liberi prin ţară. Pe drum către micul dejun, am remarcat 
oameni care se se ascundeau în cămăruţe lăturalnice când vedeau că mă 
apropii, refuzând să mă privească în ochi sau să mă salute dacă se 
vedeau nevoiţi să treacă pe lângă mine pe coridor. 

Nu se putea ca lumea să mă creadă pe mine vinovată! Eu îl găsisem pe 
Imlann, dar nu eu trimisesem micul ard pe urmele lui; asta fusese la 
latitudinea Reginei şi a consiliului. Mi-am spus că îmi închipuiam eu 
lucruri, până când am intrat în sala de mese din turnul nordic şi întreaga 
încăpere a amuţit. 

Rămăsese loc pe băncuţă între Guntard şi trombonistul cel sfrijit, asta 
dacă unul dintre ei s-ar fi mutat câţiva centimetri mai încolo. 

— lertaţi-mă, am spus eu, dar ei s-au făcut că nu aud. Aş vrea să stau 
şi eu aici! am spus, însă fiecare avea dinainte 

un bol cu boabe de ovăz foarte interesant şi nu-şi putea lua ochii de la el. 

Mi-am săltat fustele şi am păşit peste banchetă într-o manieră 
nedemnă de o doamnă; să fi văzut cât de repede s-au mişcat atunci! De 
fapt, trombonistul a decis că micul dejun nu era, totuşi, atât de fascinant 
şi l-a abandonat cu totul. 

Nu-i puteam surprinde privirea ospătăriţei. Nimeni de la masă nu mă 
băga în seamă. Nu mai puteam suporta: oamenii ăia îmi erau, dacă nu 
chiar prieteni, cel puţin colegi şi autori ai osanalei pe care mi-o 
închinaseră. Nu se poate să nu fi contat asta măcar un pic! 

— Să v-aud! am spus. Ce am făcut să merit să mă trataţi cu spatele? 

Şi-au aruncat unul altuia priviri neliniştite. Niciunul nu voia să 
vorbească. în cele din urmă, Guntard a zis: 

— Unde ai fost aseară? 

— In patul meu încercând să recuperez noaptea nedormită de dinainte. 

— A, corect, expediţia ta eroică în căutarea dragonului solitar! a spus 
oboistul, scobindu-se între dinţi cu un os de scrumbie. Ei bine, acum le-ai 
oferit dragonilor un pretext să umble liber prin Goredd şi Principesei 
Glisselda un pretext să ne înţepe pe toţi! 

— Să vă înţepe? 

De jur împrejurul mesei, muzicienii mi-au arătat degetele bandajate. 
Unele se înălţau într-un gest grosolan. Am încercat să n-o iau în nume 
personal, dar nu era uşor. 

— Iniţiativa prinţesei de verificare a speciei, a mormăit Guntard. 

Nu există decât un mod sigur de a identifica un saaran- tras: sângele 
de argint. Glisselda încerca să-l dea în vileag pe Imlann, dacă se ascundea 
la curte. 

Un cântăreţ din lăută şi-a fluturat ameninţător furculiţa. 

— Uitaţi-vă la ea; nu are nici cea mai mică intenţie să se lase împunsă! 

Dragonii nu roşesc; ei pălesc. Obrajii mei îmbujoraţi ar fi putut alunga 


îndoielile, dar bineînţeles că nu s-a întâmplat aşa. Am spus: 

— Cooperez bucuroasă. Doar că e prima dată când aud de aşa ceva, 
asta e tot. 

— V-am zis eu, nătărăilor! a spus Guntard apucându-mă pe după umeri 
- brusc, era apărătorul meu. Nu-mi pasă ce se zvoneşte, Phina noastră nu 
e dragon! 

Stomacul mi s-a strâns ghem. Sf. Prue albăstruie! Era o diferenţă uriaşă 
între „nu vrea să se lase înţepată ca tot restul lumii“ şi „se zvoneşte că e 
un dragon deghizat". Am încercat să păstrez un ton degajat, însă vocea 
mi-a semănat cu un chiţăit: 

— Despre ce zvon e vorba? 

Nimeni nu ştia cine-l lansase, dar în ziua precedentă se răspândise prin 
tot palatul precum focul pe mirişte. Eu eram dragon. Nu plecasem ca să-l 
vânez pe cel solitar, ci ca să-l previn. Vorbeam mootya. Deţineam 
dispozitive. II pusesem cu bună ştiinţă în pericol pe prinţ. 

Şedeam acolo, uluită, încercând să-mi dau seama cine ar fi putut spune 
toate lucrurile alea. Kiggs era unul dintre ei, dar nu voiam să-l cred atât de 
răzbunător. Nu: era absolut de neconceput. Nu prea credeam eu în Ceruri, 
dar credeam în cinstea lui, chiar şi atunci când era furios. Poate cu atât 
mai mult atunci când era furios - îmi părea genul de om care adera mai 
abitir la principiile proprii când era constrâns. 

Dar atunci cine? 

— Nu sunt dragon, am spus eu stins. 

— Hai să dovedim asta chiar acum, a spus Guntard, plesnind masa cu 
palmele. îi ajuţi pe toţi să se liniştească şi te şi distrezi puţin, amândouă 
dintr-o lovitură. 

M-am tras înapoi, crezând că are de gând să mă înjunghie - cu ce, cu 
lingura de terci? - însă el s-a ridicat în picioare şi m-a apucat de braţ. Mi l- 
am tras brusc. Zâmbetul îmi îngheţase pe buze, însă m-am ridicat, 
nădăjduind că n-avea să simtă nevoia să mă înşface din nou dacă îl 
urmam de bunăvoie. De peste tot ne însoțeau priviri. 

Am traversat sala de mese peste care se aşternuse o tăcere stranie şi 
ne-am oprit la masa dragonilor. Nu erau decât doi în dimineaţa aceea, un 
mascul gălbejit şi o femelă cu părul scurt, nişte copişti singuratici care nu 
plecaseră să-l vâneze pe Imlann, fiind lăsaţi în urmă să se ocupe de 
birourile ambasadei. Şedeau ţepeni, cu chiflele în aer, hol- bându-se la 
Guntard ca şi când ar fi fost un nap vorbitor care se furişase lângă ei. 

— îmi cer iertare, saarantrai! a strigat Guntard, adre- sându-se întregii 
încăperi cu mese, ferestre, ospătari şi tot restul. Voi vă puteţi recunoaşte 
propriul neam după miros, e adevărat? 

Saarantraii au schimbat priviri precaute. 

— Cuvântul unui saarantras nu este acceptat drept probă în instanţă în 
anumite chestiuni, iar asta este una dintre ele, a spus masculul, 
ştergându-şi dispreţuitor degetele de faţa de masă. Dacă sperai să eviţi 
verificarea speciilor, nu te putem ajuta. 

— Nu eu. Maestra noastră de muzică, Seraphina. Şi ea are să se supună 
înţepării, ca toată lumea vizată, dar circulă nişte zvonuri oribile şi vreau să 


le curm. 

Guntard şi-a dus o mână la piept şi pe cealaltă a ridicat-o în aer 
asemenea unui fanfaron dintr-o piesă. 

— E prietena mea, nu un dragon mârşav şi scârbos! Miroase-o si 
confirmă. 

Nu mă puteam mişca; îmi înfăşurasem braţele pe lângă corp, ca şi cum 
numai asta m-ar fi putut ajuta să nu izbucnesc spontan în flăcări. 
Saarantraii au fost nevoiţi să se ridice şi să se apropie de mine pentru a 
distinge ceva. Femela m-a mirosit după ureche, ţinându-mi părul deoparte 
ca pe o draperie întunecată. Masculul s-a aplecat cu un gest teatral 
deasupra mâinii mele stângi; avea să aibă ce mirosi. îmi înlocuisem 
bandajul de la rana autoindusă în dimineaţa aceea, dar el avea s-o 
miroasă, nu încăpea urmă de indoială. Poate că miroseam comestibil; 
sângele meu era la fel de roşu ca al oricărui alt goreddian. 

Mi-am încleştat dinţii, pregătindu-mă pentru lovitură. Saarantraii s-au 
îndepărtat şi şi-au reluat locurile la masă fără un cuvânt. 

— Ei bine? a întrebat Guntard. 

întreaga încăpere aştepta cu răsuflarea tăiată. 

Acela era momentul. Am rostit o mică rugăciune. 

Femela a vorbit: 

— Maestra voastră de muzică nu este dragon. 

Guntard a prins a bate din palme, precum o mână de 
prudinş azvârlită în jos pe versantul unui munte şi, încetul cu încetul, alte 
palme i s-au alăturat până când am fost îngropată sub o avalanşă de 
aplauze. 

M-am uitat cu ochi mari la saarantrai. Nu se putea să nu fi simţit 
mirosul de dragon. îşi închipuiseră că sunt un profesor scutit de la 
purtarea clopoţelului şi tăcuseră din respect pentru presupusa mea 
cercetare? Posibil. 

— Să vă fie ruşine la toţi că aţi dat crezare unor zvonuri! a spus 
Guntard. Seraphina a fost întotdeauna cinstită, drăguță şi bună, o prietenă 
de nădejde şi un muzician excelent... 

Masculul saar a clipit rar, asemenea unei broaşte care îşi înghite cina; 
femela a schiţat un gest către cer într-o manieră subtilă, dar 
inconfundabilă. Dubiile mi s-au risipit; mă mirosiseră. Minţiseră. Poate 
sperau că eram un dragon neautorizat, doar ca să le facă în ciudă lui 
Guntard şi tuturor celor care dădeau din cap aprobator la auzul înşiruirii 
tuturor calităţilor morale înălţătoare pe care le posedam eu, iar un dragon, 
nu. 

Nu mai văzusem niciodată diferenţa dintre popoarele noastre înfăţişată 
atât de limpede. Acei saarantrai n-ar fi clintit un deget pentru oamenii din 
încăpere; se poate să nu-l fi deconspirat nici măcar pe Imlann. Câţi 
dragoni i-ar fi luat partea dacă ar fi avut de ales între a se supune 
fanatismului goreddienilor şi a încălca legea? 

Guntard continua să mă bată pe spate şi să-mi înşire calităţile umane. 


M-am întors pe călcâie şi am ieşit din sala de mese fără să fi mâncat. Mi l- 
am închipuit pe Guntard continuând să bată aerul, fără să remarce că 
dispărusem. 

— Vreau să-ți iei liber mâine. Mergi să vezi Piesele Aurite, să-ți vezi 
familia, ieşi la băut, orice vrei. Mă ocup eu de repetiţia generală, a spus 
Viridius în apartamentul său, după repetiţia corului. 

îmi dictase o compoziţie; comentariul lui m-a surprins într-atât de tare 
încât pana mi s-a înţepenit într-o porţiune rugoasă de pergament, lăsând 
în urmă o pată imensă de cerneală. 

— Am greşit cu ceva, domnule? am întrebat eu, tamponând pata cu o 
cârpă. 

S-a sprijinit de perna de catifea şi s-a uitat pe fereastră la cerul 
întunecat şi la curtea acoperită de zăpadă. 

322 
Seraphina 

— Dimpotrivă. îmbunătăţeşti tot ce atingi. Cred că ţi-ai câştigat o zi de 
odihnă. 

— Tocmai ce am avut o zi de odihnă. Două, dacă a fi încolţită de 
dragoni se consideră odihnă. 

Şi-a muşcat buza de jos. 

— Consiliul a emis o hotărâre aseară... 

— Iniţiativa de verificare a speciei? Mi-a spus Guntard. 

M-a privit drept în ochi. 

— M-am gândit că ai prefera să nu fii aici. 

Mi-au transpirat palmele; mi le-am şters de fuste. 

— Dacă vă referiţi la un zvon care circulă pe seama mea şi pe care nu 
se ştie cine l-a lansat, vă asigur că... 

Şi-a pus mâna umflată de gută, care aducea cu o gheară, pe antebraţul 
meu şi a ridicat din sprâncenele roşiatice. 

— O să pun o vorbă bună pentru tine, a spus el. Ştiu că nu sunt cel mai 
simpatic boşorog, nu e întotdeauna uşor de lucrat cu mine, dar te-ai 
descurcat bine. Dacă n-o spun foarte des, asta nu înseamnă că nu remarc. 
N-a mai fost nimeni atât de talentat prin părţile astea de când Tertius a 
fost răpit dintre noi, aşezas-ar la masa Cerului! 

— De ce să puneţi o vorbă bună pentru mine? 

Buzele groase i-au tremurat. 

— Seraphina, o ştiam pe mama ta. 

Am simţit că mă sufoc. 

— Vă înşelaţi, domnule! 

Nu părea să fie suficient aer în încăpere. 

— Am auzit-o cântând la Château Rodolphi în Samsam, acum vreo 
douăzeci de ani, pe când călătoream împreună cu Tertius, odihnis-ar pe 
vatra Cerului! Era absolut fermecătoare. Când Tertius mi-a spus că e saar, 
la început nu l-am crezut. 

Viridius a făcut semn cu mâna către ulcior; i-am turnat un pahar cu 
apă, dar când l-am adus, mi-a zis: 

— Nu, nu, pentru tine! Te-ai albăstrit pe la branhii. Calmează-te, copilă! 
Am ştiut dintotdeauna, nu-i aşa? Şi n-am spus nimic! 

Am încuviinţat tremurând. Paharul zomăia, lovindu-mi-se de dinţi. 

9 

Viridius a bătut într-o doară cu bastonul în podea până când a crezut că 
sunt pregătită să-l ascult din nou. 

— l-am cerut lui Linn să predea la Sf. Ida, unde eram director pe 
vremea aceea. Mi-a spus că nu poate; era ea însăşi o studentă, tocmai îşi 
termina munca de cercetare. l-am girat cererea pentru scutirea de la 
purtarea clopoţelului ca să-şi poată continua cercetarea aici fără să le 
înspăimânte pe bibliotecare - sau pe elevii ei, pentru că speram că are să 
predea. Părea aranjamentul ideal. 

M-am trezit dorindu-mi cu disperare să-l plesnesc, ca şi cum el ar fi fost 
de vină pentru toate necazurile mele. 

— Nu era aranjamentul ideal. 

— Privind în urmă, poate că ăsta nu e un lucru surprinzător. Mama ta 
putea trece cu uşurinţă drept om şi era absolut extraordinară. Nu-şi bătea 
capul să pară prețioasă sau timidă sau alte prostii asemenea; era 
puternică şi practică şi nu accepta să-şi bată nimeni joc de ea. Până şi eu 
am ajuns s-o iubesc şi nu m-au interesat femeile cine ştie ce. Era o iubire 
abstractă, desigur, cam ca ideea că lumea ar putea fi răsturnată cu un 
levier suficient de mare. Ar putea, dar nu se poate. închide gura, dragă! 

Inima îmi zvâcnea dureros. 

— Aţi ştiut că ea era saar şi că tatăl meu era om şi n-aţi spus nimănui, 
niciodată? 

S-a ridicat cu greu şi a şontâncăit până la fereastră. 

— Eu sunt daanit. Nu e treaba mea să critic poveştile de amor ale 
altora. 

— în calitatea domniei voastre de girant al ei, nu eraţi obligat să 
anunţaţi ambasada înainte ca lucrurile să ajungă prea departe? am 
întrebat, cu glasul plin de lacrimi. N-aţi fi putut măcar să-l avertizaţi pe 
tata? 

— Pare atât de evident, privind în urmă, a spus el încetişor, inspectând 
o pată de pe pieptul cămăşii largi de pânză. La vremea aceea, eram doar 
fericit pentru ea. 

Am suspinat. 

— De ce îmi spuneţi asta acum? Nu v-aţi decis să... 

— Să renunţ la asistenta mea fără pereche? îţi par nebun, fetiţă? De ce 
crezi că te avertizez în legătură cu înţeparea? O să te ascundem pe 
undeva sau o să găsim o persoană de încredere bine plasată care poate 
ţine un secret. Principele... 

— Nu! m-am grăbit eu să refuz. Nu e nevoie. Sângele meu e la fel de 
roşu ca al domniei voastre. 

El a oftat. 

— Deci ţi-am dezvăluit degeaba cât de mult admir ceea ce faci. Acum 
presupun că-ţi închipui că poţi să leneveşti toată ziua dându-ţi importanţă! 


— Nu, Viridius! am spus eu, apropiindu-mă şi sărutân- du-l spontan pe 
creştetul chel. Sunt perfect conştientă că acesta este rolul domniei 
voastre. 

— Să ştii! a bombănit el. Şi mi-am câştigat dreptul ăsta. 

L-am ajutat să se aşeze la loc pe canapea şi el a terminat de dictat 
tema principală şi cele două teme secundare ale compoziţiei lui, laolaltă 
cu o idee de a le metamorfoza una în cealaltă, care implica o transpunere 
extraordinară. La început, notam totul mecanic; mi-a luat o vreme să mă 
liniştesc după revelaţia lui Viridius în legătură cu mama mea, însă muzica 
m-a calmat, ca apoi să mă umple de admiraţie. Aici se înălţau 
contraforturi zburătoare şi ferestre de muzică, aici coloane şi boite, 
elemente structurale mai 

prozaice; şi toate în slujba unui scop unitar, acela de a limpezi şi de a 
desăvârşi spaţiul maiestuos dinăuntru, o întindere imensă la fel de 
impresionantă ca şi arhitectura care o înconjura. 

— Bănuiesc că nu mă iei în serios, a bombănit Viridius în timp ce îmi 
ştergeam peniţele şi mă pregăteam de plecare. 

— Domnule? am întrebat eu, năucită. 

îmi petrecusem ultima oră minunându-mă de măiestria lui. După 
părerea mea, asta însemna să iei pe cineva în serios. 

— Eşti destul de nouă la curte, aşa că poate că nu-ţi dai seama cât rău 
pot face zvonurile. la-ţi tălpăşiţa, fetiţă! Nu e nicio ruşine într-o retragere 
strategică cât timp aştepţi ca Scandalul, basiliscul ăla nenorocit, să-şi 
îndrepte privirea aia pârjolitoare în altă parte - cu atât mai mult dacă eşti 
cineva care chiar are ceva de ascuns. 

— O să mă gândesc la asta, am spus, executând o semi- reverentă. 

— Ba nu! a bombănit el în urma mea. Semeni prea mult cu mama ta. 
* 

Ziua s-a sfârşit imposibil de repede, ajutată şi de un strat de nori 
ameninţători; avea să ningă din nou. După o zi plină de comisioane şi de 
îndatoriri, nu-mi mai rămânea decât lecţia de clavecin a prinţesei. Şi ea 
avusese o zi agitată, plină de însărcinări legate de consiliu; m-au căutat 
cinci soli pe parcursul zilei, fiecare cerând să amânăm încă o dată lecţia, 
până când am ajuns s-o programăm aproape de ora cinei. Când mă 
îndreptam spre salonul de studiu din aripa sudică, am fost interceptată de 
un ultim mesager; trebuie 

să-mi fi dat ochii peste cap, pentru că băiatul a scos limba la mine înainte 
s-o rupă la fugă pe coridor. 

Era clar că biletul fusese dictat: „Principesa vă cere s-o aşteptaţi la 
subsol în a doua spălătorie. Este urgent. Veniţi deîndată.“ 

M-am uitat la pergament derutată. De ce ar fi vrut Glis- selda să ne 
întâlnim într-un loc atât de ciudat? Poate se temea să nu fie auzită. 

M-am strecurat pe o scară a servitorilor până la coridoarele de serviciu 
strâmte de la subsol. Am trecut pe sub sala cea mare şi pe sub camerele 
de stat, pe lângă cămări şi camere ale servitorilor şi pe lângă intrarea 


zăbrelită, întunecată, în donjon. Am trecut pe lângă o spălătorie încinsă, 
dar nu era cea bună - sau, cel puţin, aşa am dedus după absenţa 
Principesei Glisselda. Am întrebat o spălătoreasă, care m-a îndrumat mai 
departe pe coridorul întunecat. 

Am ajuns la cuptorul care ţinea de hipocaustul care deservea baia 
Reginei. Trei bărbaţi slinoşi încărcau cărbune în gura lui deschisă, care îmi 
amintea în mod neplăcut de cea a lui Imlann. 

Şi bărbaţii m-au privit pofticios, sprijinindu-se în lopeţi şi rânjind ştirb. 

M-am oprit în loc. Duhoarea de cărbune îmi umplea nările. înţelesesem 
bine ce-mi spusese spălătoreasă? Nu se putea ca cineva să vrea să-i fie 
spălate hainele atât de aproape de funinginea de la cărbune. 

Mi-a trecut prin minte să le cer indicaţii fochiştilor, dar înfăţişarea lor 
avea ceva de rău augur. l-am privit cum dădeau la lopată; nu reuşeam să 
mă desprind. Căldura îmi dogorea în faţă, chiar şi de la distanţa aceea. 
Siluetele lor păreau decupaje întunecate în lumina violentă a focului. 
Fumul înecăcios umplea întreaga încăpere, făcând să mă usture ochii şi 
plămânii. 

Semăna cu Infernum, chinurile care le aşteptau pe sufletele care 
respingeau lumina Cerului. Cumva, durerea eternă continua să fie 
considerată de preferat absenței sufletului. Nu eram sigură că înţelegeam 
de ce. 

M-am întors cu spatele la tabloul acela infernal. O figură întunecată, 
încornorată mi-a ţâşnit drept în cale. 

Douăzeci şi cinci 
Spre uluirea mea, era Lady Corongi; confundasem cele două vârfuri ale 
bonetei ei demodate. 

— Dumneata eşti, jupâniţă Dombegh? a întrebat ea, mijind ochii ca şi 
cum nu i se obişnuiseră încă cu întunericul. Pari pierdută, fată dragă. 

Am scos un chicot de uşurare şi am executat o reverență, dar nu 
credeam că era bine să-i mărturisesc că urma să mă întâlnesc cu prinţesa 
pe acolo, prin subsol. 

— Tocmai mă duceam către lecţia de muzică a Glisseldei. 

— Ai ales un drum ciudat. 

A aruncat o privire către troglodiţii unsuroşi din spatele meu şi şi-a 
încreţit dezgustată nasul pudrat. 

— Vino, o să-ţi arăt drumul înapoi. 

Aştepta cu cotul ieşit în afară ca o aripă de pui; am dedus că trebuia să 
mă prind de el. 

— Deci, a spus ea în timp ce traversam împreună coridorul strâmt, a 
trecut ceva vreme de când am vorbit. 

— A... Bănuiesc, am spus eu, nefiind sigură unde bate. 

A surâs afectat pe sub văl. 

— Am auzit că între timp ai devenit o aventurieră curajoasă care îşi 
pierde vremea cu cavaleri, înfruntă dragoni şi se sărută cu logodnicul celei 
de-a doua moștenitoare la tron. 

Am îngheţat. Circula şi povestea asta? La asta se referise Viridius, că 
zvonurile luau amploare pe măsură ce erau 

purtate din gură în gură până când deveneau imposibil de stăvilit? 

— Milady, am spus eu tremurînd, cineva v-a minţit. 

Mâna i s-a încleştat ca o gheară pe braţul meu. 

— Crezi că ştii atâtea, a spus ea, iar vocea i-a răsunat neverosimil de 
plăcută. Dar alţii te-au întrecut în uneltiri, iepuraşule. Ştii ce spune Sf. 
Ogdo despre trufie? „Văzul ascunde orbire iar isteţimea nebunie. Aveţi 
răbdare: chiar şi cea mai strălucitoare văpaie se consumă singură. “ 

— Se referea la dragoni, am spus eu. Şi ce-am făcut să mă consideraţi 
trufaşă? Este din pricină că v-am criticat metoda de predare? 

— Toate li se vor revela celor drepţi, a spus pe un ton degajat, târându- 
mă după ea. 

Am luat-o către vest. Am intrat într-o spălătorie. 

A doua. 

Ceaunele erau toate răsturnate cu susul în jos, iar spălătoresele 
plecaseră să mănânce, însă focurile duduiau. De suporturile fixate de 
tavan atârnau cearşafuri ale căror tivuri măturau podeaua, fluturând 
asemenea unor rochii la un bal de fantome. Umbre pâlpâiau grotesc pe 
fundalul lor palid, crescând şi micşorându-se odată cu flacăra 
nestatornică. 

O umbră se mişca hotărât. Mai era cineva în încăpere. 

Lady Corongi m-a condus prin labirintul de pânzeturi puse la uscat 
până în colţul opus al încăperii, unde ne aştepta Principesa Dionne, 
mărşăluind încoace şi încolo ca o leoaică în cuşcă. Nu mirosea a bine. M- 
am oprit brusc; Lady Corongi m-a târât mai departe. Principesa a spus pe 
un ton dispreţuitor: 

— Bănuiesc că ar fi corect să-ţi dau ocazia să te explici, jupâniţă 
Dombegh. 

încăperea nu mai avea altă uşă şi doar o ferăstruică minusculă sus pe 
perete, complet aburită. Am început să asud din pricina căldurii; nu-mi 
dădeam seama ce voia să-i explic. Că mă sustrăsesem obligaţiei de a lăsa 
sânge? Că aş fi fost dragon, cum se zvonea? Cealaltă acuzaţie a lui Lady 
Corongi? Toate astea la un loc? Nu îndrăzneam să presupun. 

— Ce anume să explic, înălţimea Voastră? 

A scos un pumnal din corset. 

— Te rog să remarci: am fost corectă. Clarissa, ţine-o! 

Lady Corongi era uluitor de puternică pentru o femeie 
atât de minionă şi de manierată. M-a prins într-un clinei de lupte greco- 
romane - „catarama de la centură' se numeşte, deşi seamănă mai 
degrabă cu o cataramă pentru umeri şi gât - Principesa a dat să mă prindă 
de braţul stâng; i l-am întins iute pe dreptul. A încuviinţat cu o mică 
înclinare a capului şi a pufnit, satisfăcută că mă arătam cooperantă. M-am 
aşteptat să mă înţepe în deget, însă ea mi-a suflecat mânecile, mi-a 
răsucit mâna şi a trecut lama peste încheietura mea palidă. 


Am scos un țipăt. Inima îmi gonea nebuneşte. Mi-am smucit mâna şi o 
puzderie de pete roşii au înflorit pe pânzeturile întinse dinaintea noastră, 
asemenea unui câmp de maci sau unei parodii groteşti a unui cearşaf 
nuptial. 

— Ei bine, găsesc chestia asta enervantă, a spus prințesa, dezgustată. 

— Nu! a strigat Lady Corongi. E un truc! Ştiu din surse de încredere că 
duhneşte a saar! 

— Sursa ta de încredere s-a înşelat, a spus Principesa Dionne, 
strâmbând din nas. Eu nu simt niciun miros, şi nici tu. Zvonul se modifică 
pe măsură ce circulă; poate că nu despre ea era vorba prima dată. Brutele 
astea de rând seamănă toți între ei! 

Lady Corongi mi-a dat drumul; m-am prăbuşit la podea. Şi-a ridicat 
poalele rochiei cu un aer dezgustat şi cu degetele mici de la mâini ridicate 
şi m-a lovit cu pantofii ei ascuţiţi. 
ui 9 

— Cum ai făcut, monstrule? Cum îţi maschezi sângele? 

— Nu este un saarantras, a spus calm o voce feminină din spatele 
pădurii de cearşafuri. Cineva a prins a traversa încăperea în direcţia 
noastră, nebăgând în seamă labirintul, împingând albiturile în lături şi 
croindu-şi drum de-a dreptul. 

— încetează s-o mai loveşti cu piciorul, căţea ciolănoasă ce eşti! a spus 
Doamna Okra Carmine, lăsând cearşaful însângerat să cadă la loc în urma 
ei. 

Principesa Dionne şi Lady Corongi o priveau fix, ca şi când conturul 
solid al Doamnei Okra ar fi reprezentat o fantomă mai convingătoare 
decât cearşafurile agitate din jurul ei. 

— Am auzit un țipăt, a spus Doamna Okra. M-am gândit să chem 
Garda, dar am decis să văd mai întâi ce s-a întâmplat. Poate cineva a 
văzut un şobolan şi atât. 

A surâs batjocoritor în direcţia lui Lady Corongi. 

— Am fost pe aproape. 

Lady Corongi m-a mai lovit o dată, ca pentru a demonstra că Doamnei 
Okra n-o putea opri. Principesa Dionne şi-a şters pumnalul cu o batistă pe 
care a azvârlit-o într-un coş de rufe din apropiere şi a păşit cu grijă pe 
lângă trupul meu întins cu faţa la pământ. S-a oprit să-mi arunce o privire 
plină de ură: 

— Să nu-ţi închipui că e de ajuns că eşti om ca să-mi recâştigi 
încrederea, desfrânato! Poate fiica mea e proastă, dar eu nu sunt. 

A luat-o pe Lady Corongi de braţ şi împreună au plecat cu aerul demn 
al aristocratelor care nu au a se ruşina de nimic. 

Doamna Okra s-a abținut până când s-au făcut nevăzute, apoi a sărit 
să mă ajute, cloncănind: 

— Dar chiar ai fost proastă să le urmezi într-o spălătorie goală! Ce ţi-ai 
închipuit? Că au să-ţi arate o faţă de pernă frumoasă? 

— Nu mi-am închipuit aşa ceva! 


Mi-am strâns la piept braţul care sângera îngrijorător. 

Doamna Okra a recuperat batista Principesei Dionne şi mi-a bandajat 
încheietura. 

— Chiar că miroşi a saar, a spus ea încetişor. Un strop de parfum ar 
acoperi mirosul imediat. Aşa fac eu. Nu putem lăsa un fleac ca obârşia să 
ne stea în cale, nu-i aşa? 

M-a ajutat să mă ridic în picioare. l-am spus că trebuia să ajung în sala 
de studiu din aripa sudică; şi-a împins ochelarii pe nas cu un deget gras şi 
s-a uitat la mine de parcă aş fi fost nebună. 

— Ai nevoie de ajutor pe toate fronturile, a spus ea. Stomacul meu 
trage în două direcţii diferite în acelaşi timp, ceea ce e extrem de 
enervant. Nu sunt sigură încotro s-o apucăm mai întâi. 

Am ieşit la etaj în apropierea Salonului Albastru. Doamna Okra a ridicat 
o mână în semn de atenţionare. M-am oprit, aşteptând să se uite după 
colţ. Am auzit glasuri şi paşi, sunetele care arătau că Millie şi Principesa 
Glisselda se îndepărtau de sala de studiu unde aşteptaseră o lecţie de 
muzică ce nu mai avusese loc. 

Doamna Okra m-a strâns de braţ şi mi-a şoptit: 

— Orice ar spune maică-sa, Glisselda nu e proastă. 

— Ştiu asta, am spus eu, înghițind zgomotos în sec. 

— Nu fi nici tu! 

Doamna Okra m-a tras după colţ şi le-am ieşit fetelor în cale. Principesa 
Glisselda a scos un mic țipăt. 

— Seraphina! Sfinţi din Ceruri, ce ţi-au făcut? 

— Se pare că are o scuză bună pentru întârziere, a spus Millie. îmi 
datorezi... 

— Da, da, taci! Unde aţi găsit-o, doamnă Ambasador? 

— Nu e vreme pentru explicaţii în momentul ăsta, a spus Doamna Okra. 
Duceţi-o într-un loc sigur, Infanta! S-ar putea să fie căutată. Şi vedeţi de 
braţul ei! Eu mai am ceva de făcut şi o să vin să vă caut după aceea. 

Batista se îmbibase; o dâră de sânge mi se prelinsese pe pieptarul 
rochiei. Vederea mi se înceţoşase, dar câte o domnişoară mă ţinea de 
fiecare cot, susţinându-mă să nu cad, ajutându-mă să înaintez în timp ce 
continuau să fle- cărească. M-au dus la etaj într-un apartament despre 
care am dedus că îi aparţinea lui Millie. 

— Purtaţi aproape aceeaşi mărime, a chiţăit Glisselda încântată. O să te 
facem în sfârşit să arăţi cât se poate de drăguță! 

— Toate la vremea lor, principesă! a spus Millie. Să vedem ce e cu 
braţul ăla! 

Aveam nevoie de copci; l-au chemat chiar pe doctorul Reginei. Mi-a 
administrat un pahar de ţuică de prune, apoi încă unul, până când 
dădusem pe gât trei. Păream imună la efectele lui anestezice, aşa că în 
cele din urmă s-a dat bătut şi m-a cusut, exclamând exasperat de 
lacrimile mele şi dorindu-şi cu glas tare să fi fost mai beată. M-aş fi 
aşteptat ca fetele să-şi ferească privirea, dar n-au făcut-o. Căscau gura de 
mirare, strângându-se una în alta, însă au urmărit fiecare împunsătură de 
ac şi fiecare smucitură de fir. 


— Pot să vă întreb cum aţi reuşit să vă provocaţi o asemenea rană, 
Maestră? a întrebat medicul, un tip bătrân şi flegmatic fără niciun fir de 
păr pe cap. 

— A căzut, s-a grăbit Glisselda să răspundă. în... ceva ascutit. 
9 

— In subsol, a adăugat Millie, lucru care sunt sigură că a întărit enorm 
credibilitatea poveştii. Medicul şi-a dat ochii peste cap, dar nu s-a sinchisit 
să pună alte întrebări. 

De îndată ce fetele l-au gonit din încăpere, Glisselda a luat un aer 
serios. 

— Cum s-a întâmplat? 

Alcoolul mi se urcase în sfârşit la cap; ţuica şi pierderea de sânge şi 
săritul peste masa de seară la un loc făcuseră ca încăperea să înceapă să 
mi se legene dinaintea ochilor. Oricât mi-aş fi dorit să pot minţi - căci cum 
să-i fi spus Glisseldei că propria ei mamă mă tăiase - n-am găsit nicio altă 
explicaţie cât de cât plauzibilă. Aveam să omit numele Principesei Dionne, 
cel puţin. 

— Aţi auzit zvonul cum că aş fi... saar? 

Ferească-ne sfinţii să-l fi auzit şi pe celălalt! 

— A fost oribil, a spus prinţesa, şi, evident, neîntemeiat. 

— Nu fusesem încă să las sânge. Nişte... Nişte membri zeloşi ai unui 
comitet al vigilenţei au decis s-o facă în locul meu. 

Glisselda a sărit în picioare, clocotind. 

— Nu exact asta am sperat să evităm? 

— Ba da, Principesă, a spus Millie, clătinând din cap şi punând ibricul pe 
foc. 

— Seraphina, sunt îngrozită că s-a ajuns la aşa ceva, a spus prinţesa. 
Ideea mea fusese... 

— Şi a lui Lucian, a spus Millie, căreia, după toate aparențele, îi era 
îngăduit să o întrerupă pe a doua moștenitoare. 

Glisselda i-a aruncat o privire enervată: 

— A contribuit şi unul dintre filosofii lui porfirieni, dacă tot vrei să fii 
scrupuloasă. Ideea era ca toţi să trebuiască să 

ne lăsăm înţepaţi, toată lumea, de la bunica însăşi până la ultimul ajutor 
de bucătar, nobili cu oameni de rând laolaltă, oameni cu dragoni. Ar fi 
corect. 

— însă câţiva nobili şi demnitari au vociferat împotriva hotărârii. Noi ar 
trebui să fim scutiţi! Suntem oameni de calitate! Până la urmă, numai 
curtenii cu mai puţin de doi ani vechime la curte şi oamenii din popor 
trebuie să se lase testaţi - şi vezi care este rezultatul, draga mea Millie? 
Comitete ale vigilenţei şi ticălosul ăla de Apsig scapă fără măcar o 
zgârietură. 

Glisselda continua să declame; nu mă puteam concentra s-o urmăresc. 


încăperea se legăna precum puntea unui vas. Eram beată de-a binelea 
acum; halucinam că o să-mi cadă capul, căci părea prea greu să mi-l pot 
susţine. Cineva a vorbit, dar a fost nevoie de minute întregi să-i pot 
pătrunde înţelesul vorbelor: 

9 

— Ar trebui s-o schimbăm măcar de rochia aia plină de sânge înainte să 
se întoarcă Doamna Okra. 

— Nu! am spus eu, sau cel puţin aşa am vrut. 

Intenţia şi acţiunea se amestecau în mod straniu, iar 
judecata părea să se fi dus cu totul la culcare. Millie avea un paravan înalt 
pictat cu sălcii plângătoare şi nuferi şi m-am lăsat convinsă să trec în 
spatele lui. 

— în regulă, dar numai rochia de deasupra trebuie schimbată, am spus, 
iar vorbele mele au plutit pe deasupra paravanului asemenea unor bule 
ineficiente, goale. 

— Ai sângerat îngrozitor, a spus Millie. Nu se poate să nu se fi îmbibat 
şi hainele de dedesubt! 

— Nimeni nu poate vedea ce este pe dedesubt... am început eu să zic 
nedesluşit. 

Glisselda şi-a iţit capul pe după marginea paravanului lăcuit; am făcut 
ochii mari şi aproape că am căzut de-a berbeleacul, cu toate că eram încă 
îmbrăcată. 

— Eu o să ştiu, a ciripit ea. Millie! Straturile de sus şi de jos! 

Millie a scos la iveală o cămaşă din cea mai moale şi mai albă pânză pe 
care îmi fusese dat vreodată s-o ating. Voiam s-o îmbrac, ceea ce făcea să 
mi se întunece şi mai tare judecata. Am început să mă dezbrac. In celălalt 
colţ al camerei, fetele se dondăneau pe tema culorii rochiei; după toate 
aparențele, alegerea uneia care să se potrivească cu tenul şi cu părul meu 
necesita calcule matematice complexe. Am chicotit şi am început să 
explic cum se rezolvă o ecuaţie de gradul al doilea, cu toate că nu-mi 
puteam aminti foarte clar. 

îmi lepădasem toate hainele - şi odată cu ele, şi uzul raţiunii - când 
Glisselda şi-a iţit capul pe după colţul paravanului din spatele meu, 
spunând: 

— Ţine-o sub bărbie pe asta stacojie să vedem cum îţi vine. O! 

Ţipătul ei m-a făcut să-mi recapăt concentrarea preţ de o clipă. M-am 
răsucit către ea, ţinând cămaşa lui Millie dinaintea mea ca pe un scut, dar 
ea dispăruse. Camera s-a învârtit cu mine. Văzuse porţiunea de solzi 
argintii de pe spatele meu. Mi-am dus mâna la gură ca să nu tip. 

Şuşoteau îngrijorate. Vocea Glisseldei era piţigăiată de panică în vreme 
ce a lui Millie era calmă şi rezonabilă. Mi-am tras cămaşa de la Millie peste 
cap, aproape rupând o cusătură de la umăr în graba mea, pentru că nu-mi 
puteam da seama unde îmi erau toate membrele sau cum să mi le mişc. 
M-am ghemuit pe podea, pe propria rochie, lipindu-mi-o de gură pentru că 
răsuflăm prea tare. Am aşteptat agonizând ca una dintre ele să zică ceva. 

— Phina? a spus Principesa Glisselda într-un târziu, ciocănind în 
paravan ca într-o uşă. Aia era o... povară de sfânt? 

Creierul meu înceţoşat nu-i putea pătrunde înţelesul vorbelor. Ce era 
aceea o povară de sfânt? Primul meu impuls a fost să răspund „nu“, însă, 
din fericire, am reuşit să mi-l reprim. Mi se oferea o cale de ieşire, cu 
condiţia să înţeleg care era. 

Reuşisem să nu scot niciun sunet. Nu-mi puteau auzi lacrimile curgând 
pe obraji. Am tras adânc aer în piept şi am spus cu glas tremurat: 

— La ce vă referiţi? 

9 

— Brâul acela de argint pe care îl porţi. 

Le-am mulţumit tuturor sfinţilor din Ceruri şi câinilor lor. Nu-şi crezuse 
ochilor. Cât de nebun trebuia să fii să-ţi închipui c-ai văzut solzi de dragon 
răsărind din carnea unui om? Trebuie să fi fost ceva, orice altceva. Am 
tuşit ca să-mi dreg glasul de lacrimi şi am spus, pe cât de degajat am 
putut: 

— O, acela! Da. O povară de sfânt. 

— Pentru care sfânt? 

Care sfânt... care sfânt... Nu-mi venea nici măcar un singur sfânt în 
minte. Spre norocul meu, a intervenit Millie: 

— Mătuşa mea a purtat o brățară de picior pentru Sf. Vitt. A funcţionat: 
nu s-a mai îndoit niciodată. 

Am închis ochii; era mai uşor să articulez nişte gânduri coerente fără ca 
văzul să-mi distragă atenţia. Am strecurat o doză de adevăr: 

— In ziua binecuvântării mele, protectoarea mea era Sf. Yirtrudis. 

— Eretica? 

Amândouă au căscat gura de mirare. Nimeni nu părea să ştie în ce 
anume constase erezia lui Yirtrudis, dar nu părea să aibă vreo importanţă. 
însăşi ideea de erezie era suficient de înspăimântătoare. 

— Preotul ne-a spus că Cerurile se gândiseră de fapt la Sf. Capiti, am 
reluat eu, dar din ziua aceea a trebuit să port un brâu de argint ca să... să 
previn erezia. 

Explicaţia mea le-a impresionat şi a părut să le satisfacă. Mi-au oferit o 
rochie; stacojiul câştigase disputa. Mi-au aranjat părul şi s-au minunat de 
cât de drăguță puteam fi când mă străduiam. 

— Păstrează rochia, a insistat Millie. Poart-o de Ajunul Tratatului. 

— Eşti un exemplu de generozitate, draga mea Millie! a spus Glisselda, 
ciupind-o pe Millie de ureche cu mândrie, de parcă ar fi inventat-o ea 
însăşi pe domnişoara ei de companie. 

Bătaia în uşă îi aparţinea Doamnei Okra, care s-a înălţat pe vârfuri să 
se uite peste umărul lui Millie. 

— Aţi cârpit-o la loc? Am găsit persoana perfectă care s-o ducă undeva 
unde să fie în siguranţă, după care doresc să vă vorbesc, Infanta. 

Millie şi prinţesa m-au ajutat să mă ridic în picioare. 

— îmi pare atât de rău! mi-a şoptit Glisselda cu căldură. 

M-am uitat în jos la ea. Totul părea mai strălucitor după 
trei pahare de ţuică, însă licărul din colţul ochilor ei era suficient de real. 


Doamna Okra m-a condus către uşă, unde mă aştepta tatăl meu. 

Vântul rece din sania deschisă nu m-a ajutat cine ştie ce să mă trezesc. 
Tatăl meu ţinea frâiele, aşezat lângă mine şi împărțind cu mine cuvertura 
şi scăunelul pentru picioare. Capul mi se bălăbănea; m-a lăsat să mi-l 
odihnesc pe umărul lui. Dacă mi-ar fi venit să plâng, cu siguranţă lacrimile 
mi-ar fi îngheţat pe obraji. 

— îmi pare rău, tată! Am încercat să mă arăt rezervată; n-am vrut ca 
lucrurile să ia întorsătura asta, am bolborosit în pelerina lui din lână 
închisă la culoare. 

Nu a spus nimic, lucru pe care l-am găsit încurajator într-un mod 
inexplicabil. Am arătat cu un gest larg către oraşul întunecat, un fundal 
potrivit pentru sentimentul de proporţii epice al tragismului propriului 
destin pe care mi-l insuflau aburii beţiei. 

— Dar îl alungă pe Orma, ceea ce este vina mea şi am cântat la flaut 
atât de frumos că m-am îndrăgostit de toată lumea şi acum vreau totul. Şi 
nu-l pot avea. Şi mi-e ruşine că fug. 

— Nu fugi, a spus tata, luând frâiele într-o mână înmă- nuşată şi 
bătându-mă stingherit pe genunchi cu cealaltă. Cel puţin nu trebuie să te 
hotărăşti până dimineaţă. 

— N-o să mă încui undeva pentru totdeauna? am întrebat, aproape 
hohotind. 

O anumită parte trează a creierului meu părea să observe tot ce 
făceam, plescăind dispreţuitor şi informându-mă că ar fi trebuit să-mi fie 
ruşine, fără însă a schiţa vreun gest să mă oprească. 

Tata a ignorat acel comentariu, un lucru înţelept, probabil. Fulgii de 
nea îi împodobeau chipiul cenuşiu de avocat; picuri mici i se agăţau de 
sprâncene şi de gene. îmi vorbea atent, ca unui copil. 

— Te-ai îndrăgostit de cineva anume sau pur şi simplu de lucrurile pe 
care nu le poţi avea? 

— Ambele, am spus, şi de Lucian Kiggs. 

— A! 

O vreme, singurele sunete care se auzeau erau clopoţeii de la hamuri, 
fornăitul cailor în aerul îngheţat şi scârţâitul zăpezii sub tălpile săniei. 
Capul îmi atârna greu. 

M-am smucit din somn. 

Tatăl meu vorbea: 

— ... Că n-a avut niciodată încredere în mine. Asta m-a rănit mai adânc 
decât orice altceva. Credea că am să încetez s-o iubesc dacă aş fi aflat 
adevărul. Şi-a asumat atâtea riscuri, însă niciodată pe cel care conta cel 
mai mult. Unu la o mie reprezintă o şansă mai bună decât zero, dar ea s-a 
mulţumit cu zero. Căci cum aş fi putut-o iubi dacă nu mă lăsa s-o văd? Pe 
cine am iubit eu, de fapt? 

Am dat aprobator din cap, apoi m-am smucit iarăşi. Aerul vibra, luminat 
de fulgii de zăpadă. 

Tata a spus: 


— ... e timpul să mă gândesc la asta, şi nu mă mai tem. Mă dezgustă că 
ţi-a lăsat moştenire casa părăginită a înşelătoriei şi că, în loc s-o dărâm, 
am consolidat-o cu şi mai multă înşelătorie. Preţul eu am să-l plătesc. 
Dacă te temi pentru tine, înţeleg, dar să nu-ți fie frică pentru mine... 

Apoi m-am trezit că mă scutura uşor de umăr. 

— Seraphina! Am ajuns acasă. 

L-am înconjurat cu braţele. El m-a ajutat să cobor şi m-a condus prin 
intrarea iluminată. 

* 

A doua zi de dimineață am zăcut vreme îndelungată, uitându-mă la 
tavanul vechii mele camere, întrebându-mă dacă nu cumva Îmi 
închipuisem cele mai multe dintre lucrurile pe care le spusese. Nu sunase 
ca o conversaţie pe care aş fi putut s-o am cu tatăl meu, chiar dacă am fi 
fost amândoi beţi pulbere. 

Soarele era insuportabil de strălucitor, iar în gură aveam un gust de 
moarte, dar altfel nu mă simţeam rău. Am aruncat un ochi la grădina mea, 
pe care o neglijasem în seara precedentă, însă toată lumea era liniştită; 
chiar şi Liliacul de Fructe era cocoţat intr-un copac şi nu îmi cerea atenţie. 
M-am dat jos din pat şi m-am îmbrăcat cu o rochie veche pe care am 
găsit-o în şifonier; cea stacojie în care sosisem era prea elegantă pentru 
toată ziua. Am coborât în bucătărie. Râsete şi mirosul pâinii de dimineaţă 
răzbăteau până la mine de-a lungul coridorului. M-am oprit cu mâna pe 
clanţă, distingând vocile una câte una, temându-mă să păşesc în 
încăperea aceea caldă şi s-o văd cum îngheaţă. 

Am tras adânc aer în piept şi am deschis uşa. Preţ de o fracțiune de 
secundă, înainte ca prezenţa mea să fie remarcată, am savurat scena 
domestică: vatra în care duduia focul, cele trei tipsii elegante din piatră 
vânătă agăţate deasupra şemineului, micile altare închinate Sf. Loola şi Sf. 
Yane şi unul nou pentru Sf. Abaster, ierburile atârnate şi funiile de ceapă. 
Mama mea vitregă, afundată până la coate în ligheanul pentru frământat, 
a înălţat privirea la auzul uşii şi a pălit. La masa grea din bucătărie, Tessie 
şi 

Jeanne, gemenii, curăţaseră pere; au încremenit, holbân- du -se la mine în 
tăcere, Tessie cu o coajă atârnându-i din gură ca o limbă verde. Frăţiorii 
mei vitregi, Paul şi Ned, se 
uitau nedumeriţi la mama lor. 


Eram o străină în familia aceea. întotdeauna fusese aşa. Anne-Marie şi- 
a şters mâinile de şorţ şi s-a chinuit să zâmbească. 

— Seraphina! Bine ai venit! Dacă îl cauţi pe tatăl tău, a plecat deja la 
palat. 
Fruntea i s-a încreţit de derută. 
— De acolo vii? Trebuie să fi trecut unul pe lângă celălalt. Dacă 
stăteam să mă gândesc, nu-mi aminteam să ne fi 
ieşit cineva în întâmpinare în seara precedentă. Oare tatăl meu mă 


strecurase în casă şi apoi la etaj fără să-i spună? Asta suna ca ceva ce-ar 
fi făcut tata, mai degrabă decât să poarte o conversaţie despre iubire, 
minciuni şi frică. 

M-am străduit să zâmbesc. Aveam o înţelegere tacită cu mama mea 
vitregă: amândouă ne străduiam. 

— De fapt, eu... am venit acasă să iau ceva. De la... â... de la mine din 
cameră. Ceva ce am uitat să iau cu mine şi de care am nevoie. 
Anne-Marie a încuviinţat nerăbdătoare. 

— Da, da, sigur. 

Fiica vitregă cea ciudată avea să plece în curând. 

— Te rog, mergi sus! Asta e în continuare casa ta. M-am întors în 
cameră, uşor buimacă, dorindu-mi să-i 

fi mărturisit adevărul, căci cum rămânea cu micul dejun acum? în mod 
uimitor, punga mea cu bani mă însoţise tot drumul şi nu zăcea pe 
podeaua din camera lui Millie. Mi-aş fi putut cumpăra o chiflă de pe 
undeva sau... Inima mi-a zvâcnit. M-aş fi putut vedea cu Orma! Sperase că 
aveam să vin să-l văd cândva. Cel puţin, acela era planul. Aveam să-i fac 
o surpriză înainte să dispară definitiv. 

Am alungat acel din urmă gând. 

Am împachetat cu grijă rochia stacojie într-un săculeţ şi mi-am făcut 
patul. Nu reuşeam niciodată să aranjez aşter- nuturile cum o făcea Anne- 
Marie; avea să-şi dea seama că dormisem acolo. Ei bine, n-avea decât! 
Era treaba tatei să îi explice. 

Anne-Marie nu avea nevoie de vorbe de rămas-bun. Ştia ce sunt şi 
părea să o liniştească să mă vadă purtându-mă ca un saar neatent. Am 
deschis uşa de la intrare, pregătită să ies în oraşul înzăpezit când, în 
spatele meu, s-a auzit sunet de papuci. 

— Ai găsit lucrul pentru care ai venit? m-a întrebat Jeanne, cu fruntea 
palidă încreţită de preocupare. Pentru că tata ne-a zis să-ţi dăm asta. 

Tessie flutura o cutie lungă şi subţire într-o mână şi o scrisoare 
împăturită în cealaltă. 

— Mersi! 

Le-am pus pe amândouă în traistă, intuind că trebuia să fiu singură 
când aveam să mă uit la ele. 

îşi muşcau buzele în acelaşi fel, deşi nu erau identice. Jeanne avea 
părul de culoarea mierii de trifoi; Tessie moştenise pletele întunecate ale 
tatei, la fel ca mine. Le-am spus: 

— împliniţi unsprezece ani peste câteva luni, nu-i aşa? Aţi vrea - v-ar 
plăcea - să veniţi să vizitaţi palatul de ziua voastră? Dacă e de acord şi 
mama voastră, desigur. 

Au dat afirmativ din cap, intimidate. 

— Prea bine, atunci! O să mă ocup de asta. Le-aţi putea cunoaşte pe 
prințese. 

N-au răspuns, iar eu nu ştiam ce altceva să mai spun. Mă străduisem. 
Am schiţat un gest vag în semn de rămas- bun şi am pornit pe străzile 
înzăpezite către locuinţa unchiului meu. 

Apartamentul lui Orma - o singură cameră deasupra atelierului unui 
cartograf - era mai aproape de casa tatălui meu decât Sf. Ida, aşa că am 
încercat acolo mai întâi. Mi-a deschis Basind, dar nu avea nici cea mai 
vagă idee unde plecase unchiul meu. 

— Dacă aş şti, aş fi acolo cu el, mi-a explicat el, iar vocea lui mi-a dat 
senzaţia de nisip în ciorapi. 

A privit în gol, smulgându-şi o pieliţă cu dinţii, cât mi-a luat să-i las un 
mesaj pentru Orma. N-aveam nicio urmă de încredere că avea să-i 
parvină. 

Neliniştea m-a făcut să iuţesc pasul către Sf. Ida. 

Străzile erau pline de oameni ieşiţi să asiste la Piesele Aurite. M-am 
gândit s-o apuc pe lângă râu, unde era mai puţină lume, dar nu eram 
suficient de gros îmbrăcată. Cel puţin înghesuiala de pe străzi facea să nu 
se mai simtă vântul. La fiecare câteva străzi, erau amplasate vase mari 
pentru jăratic, ca publicul să nu îngheţe; am profitat şi eu de ele când am 
reuşit să-mi croiesc drum până aproape de ele. 

Nu plănuisem să urmăresc piesele, dar era greu să nu te opreşti la 
vederea unui cap imens al Sf. Vitt care scotea flăcări pe gură în faţa 
depozitului Ghildei Sticlarilor. O limbă de foc de zece metri a ţâşnit 
mugind; toată lumea a ţipat. Sf. Vitt şi-a dat foc la propriile sprâncene - 
fără să vrea, dar, Cerule, ce fioros arăta cu fruntea arzând! 

— Sf. Vitt, ai scuipat şi-ai fornăit! psalmodia mulţimea. 

Sf. Vitt nu dispusese de astfel de însuşiri dragonice în 
timpul vieţii, desigur. Era o metaforă pentru temperamentul lui năvalnic şi 
pentru judecata pe care o impunea asupra credincioşilor. Sau, la fel de 
probabil, cineva din Ghilda Sticlarilor se trezise în creierii nopţii cu o idee 
grozavă, lasă că era discutabilă din punct de vedere teologic. 

Piesele Aurite exagerau cât cuprinde hagiografiile, pentru că adevărul 
era că nimeni nu-şi dădea seama cu adevărat. Vieţile Sfinţilor conţineau 
multe contradicții; poemele psaltirii nu limpezeau cu nimic lucrurile şi apoi 
mai erau şi efigiile. Sf. Polypous din Vieţile avea trei picioare, de exemplu, 
însă altarele de la ţară îl reprezentau cu nu mai puţin de douăzeci. La noi 
în catedrală, Sf. Gobnait avea un stup de albine binecuvântate; era, însă, 
celebră reprezentarea ei de la întretăierea Sudică sub forma unei albine 
de dimensiunea unei vaci, cu un ac cât braţul de lung. Protectoarea mea 
surogat, Sf. Capiti, îşi purta de obicei capul retezat pe o tipsie, dar în unele 
poveşti capul ei era înzestrat cu nişte picioruşe şi se deplasa de colo-colo 
independent, muştru- luind lumea. 

Săpând mai adânc, desigur, psaltirea mea o produsese iniţial pe Sf. 
Yirtrudis. N-o văzusem niciodată fără chipul înnegrit sau capul făcut 
ţăndări, aşa că trebuie să fi fost cel mai îngrozitor dintre sfinţi. 

Am pornit mai departe, pe lângă mărul Sf. Loola şi imensul ferestraş al 
Sf. Kathanda, i-am depăşit pe Sf. Ogdo care ucidea dragoni şi pe Sf. Yane 
care se ţinea de năstruşniciile specifice, care adesea implicau fertilizarea 
unor sate întregi. Am trecut pe lângă vânzători de castane coapte, de 


pateuri şi plăcinte, iar asta mi-a făcut stomacul să chiorăie. în faţă se 
auzea muzică: nai, lăută şi tobă, o alăturare specific porfiriană. Peste 
capetele mulţimii, am distins etajele superioare ale unei piramide din 
acrobaţi, porfirieni după înfăţişare şi... 

Nu, nu erau acrobaţi. Erau dansatori pygegyria. Cel din vârf aducea cu 
Liliacul de Fructe. 

Am vrut să zic „Abdo“. Dulce Sf. Siucre! Era chiar Abdo, în pantaloni 
largi din satin verde şi cu braţele goale înco- lăcindu-i-se pe fundalul 
cerului de iarnă. 

Fusese aici în tot acest timp, încercând să dea de mine, iar eu ÎI tot 
amânasem. 

încă mă mai holbam cu gura căscată, la dansatori, când cineva m-a 
apucat de braţ. Am tresărit şi am scos un țipăt. 

— Şşş! Mergi! mi-a murmurat vocea lui Orma în ureche. Nu am mult 
timp la dispoziţie. Am scăpat de Basind; nu sunt sigur c-o s-o mai pot face 
şi altădată. Suspectez că ambasada îl plăteşte să mă urmărească. 

Mă ţinea în continuare de braţ; i-am acoperit mâna cu a mea. Mulțimea 
curgea pe lângă noi ca un râu pe lângă o insulă. 

— Am aflat ceva nou despre Imlann dintr-una dintre amintirile mamei, i- 
am spus eu. Putem găsi un loc mai liniştit unde să vorbim? 

9 

Mi-a dat drumul la braţ şi s-a furişat pe o străduţă; l-am urmat printr-un 
labirint de butoaie şi lemne de foc stivuite şi în sus pe treptele unei mici 
capele închinate Sf. Claire. Am ezitat când am văzut-o - gândindu-mă la 
Kiggs, percepându-i privirea plină de tristeţe ca pe un reproş -, însă mi-am 
dus respectuos încheietura degetului la buze şi m-am concentrat asupra 
unchiului meu. 

Părea să-şi fi rătăcit barba falsă sau nu-şi mai bătuse capul cu ea. Avea 
riduri adânci în colţurile gurii, ceea ce îl făcea să pară neaşteptat de 
bătrân. 

— Repede! a spus el. Dacă nu te-aş fi zărit, mă făceam nevăzut demult. 

Am suspinat; fusesem cât pe ce să-l ratez. 

— Sora ta l-a auzit la un moment dat pe Imlann conspirând cu o cabală 
de generali trădători, cam o duzină de toţi. Unul dintre ei, Generalul 
Akara, a jucat un rol crucial în surghiunirea cavalerilor goreddieni. 

— Akara îmi este un nume cunoscut, a spus Orma. A fost prins, însă 
Ardmagarul a pus să-i curețe creierul mult 

prea aproape de trunchi; şi-a pierdut aproape complet capacitatea de a 
funcţiona. 

— Regina ştie? am întrebat, îngrozită. Cavalerii au fost surghinuiţi în 
urma unei înşelăciuni, însă nu s-a întreprins nimic pentru a corecta 
situaţia asta! 

Unchiul meu a ridicat din umeri. 

— Mă îndoiesc că Ardmagarului i-a displăcut această 
consecinţă. 


> 

Din păcate, îl credeam; regulile lui Comonot erau aplicate în mod 
inconsecvent. Am spus: 

— Dacă, într-adevăr, cabala s-a putut infiltra printre cavaleri, ar putea 
la fel de bine să fie oriunde. 

Orma se uita la Sf. Claire, reflectând. 

— N-ar putea fi chiar oriunde, nu cu uşurinţă. La curte ar putea exista 
pericolul ca dragonii care respectă legea să-i dibuiască. Printre cavaleri, 
cel puţin puteau fi siguri că nu mai erau alţi dragoni. 

Am înţeles atunci ce-ar fi putut fi în mintea lui Imlann. 

— Dacă tatăl tău îi urmăreşte pe cavaleri? Se poate să fi dat foc la 
hambar şi să li se fi înfăţişat doar ca să poată face o evaluare finală a 
capacităţilor lor. 

— O evaluare finală? Orma s-a aşezat necuviincios pe altar, dus pe 
gânduri. Asta înseamnă că Akara nu a complotat la surghiunirea 
cavalerilor doar ca să se răzbune? înseamnă că această cabală şi-a propus 
în mod deliberat să contribuie la dispariţia dragomachiei? 

Toată povestea asta avea o implicaţie foarte limpede; amândoi ştiam 
care era aceea. Ochii mei au pus întrebarea, însă Orma scutura deja din 
cap, refuzând să accepte. 

— Pacea nu este un vicleşug, m-am grăbit să spun. Cel puţin, Comonot 
n-a gândit-o în acest fel. Cred asta, dar este posibil ca generalii lui să se fi 
prefăcut doar că sunt de 

acord cu ea, făcând în tot acest timp semnul Sf. Polypous pe la spate - ca 
să zicem aşa? 

Orma a pipăit monedele din bolul pentru colectă aflat pe altar, lăsând 
bucăţile de cupru să i se prelingă printre degete precum apa. 

— Atunci s-au înşelat amarnic, a spus el. Cât timp au stat aşteptându-i 
pe cavaleri să îmbătrânească, o generaţie mai tânără a fost crescută în 
spiritul unor idealuri paşnice, al învăţăturii şi al cooperării. 

— Dar dacă Ardmagarul ar muri? Dacă cel care i-ar lua locul ar vrea 
război? Această cabală ar avea nevoie de tine şi de congenerii tăi? N-ar 
putea purta un război fără voi, cu atât mai mult cu cât n-ar mai exista 
ameninţarea instaurării dragomachiei împotriva lor? 

Orma a zornăit monedele în palmă şi nu a răspuns. 

— Oare Ogeneraţia mai tânără li s-ar împotrivi celor mai în vârstă, dacă 
s-ar ajunge la asta? am insistat eu, amintin- du-mi de cei doi saarantrai 
din sala de mese. 

Eram dură cu el, dar acela era un moment crucial. 

— Actuala generaţie de învăţaţi şi de diplomaţi ştiu măcar să se lupte? 

S-a dat înapoi de parcă ar mai fi auzit acuzaţia respectivă şi înainte. 

— lartă-mă, am spus, dar dacă războiul mocneşte în inimile bătrânilor 
generali, generaţia ta s-ar putea să aibă de luat nişte decizii dureroase. 

— Un război între generaţii? Un război între dragoni? Sună ca un 
îndemn la trădare, a şuierat o voce din spatele meu. 

M-am răsucit şi l-am văzut pe Basind urcând treptele capelei. 

— Ce faci aici, Orma? Nu-mi închipui că te rogi la Sf. Claire, nu-i aşa? 

— Te aşteptam pe tine, a spus Orma pe un ton degajat. Mă întreb doar 
ce ţi-a luat atâta. 

— Târfa ta m-a condus aici, a spus Basind alunecos. 

Dacă sperase să obţină o reacţie de la Orma, a fost dezamăgit. Chipul 
lui Orma a rămas complet impasibil. 

— Aş putea să te denunţ, a spus piele-nouă. îţi dai ran- devuuri în 
capele de pe marginea străzii. 

— Te rog! a spus Orma, concediindu-l cu un gest. Dispari! Şterge-o şi 
denunţă-mă! 

Basind nu părea să ştie cum să răspundă la această bravadă. Şi-a dat 
părul moale din ochi şi a pufnit: 

— Am datoria să mă asigur că te prezinţi la chirurg la timp! 

— Am dedus asta, a spus Orma. Dar te rog să-ţi aminteşti că nepoata 
mea - da, nepoata mea, fiica surorii mele nenumite - a dorit să-şi ia rămas 
bun de la mine, şi asta în particular, dacă s-ar fi putut. La urma urmei, 
este pe jumătate om şi o doare gândul că n-o voi mai recunoaşte data 
viitoare când ne vom vedea. Dacă ai vrea să ne mai laşi doar câteva 
minute... 

— Nu am nici cea mai mică intenţie să te scap din nou din ochi! 

Basind şi-a bulbucat ochii ca să sublinieze ideea. 

Orma a ridica din umeri, părând resemnat. 

— Dacă poţi suporta hohotele de plâns ale oamenilor, ai nervi mai tari 
decât mulţi. 

Unchiul mi-a aruncat o privire ascuţită şi, odată în viaţă, ne-am înţeles 
perfect. Am început să mă văicăresc zgomotos, punând toată inima în 
asta. M-am tânguit ca o zână prevestitoare de moarte, ca furtuna pe 
versantul unui munte. Am ţipat ca un sugar cu colici. M-aş fi aşteptat ca 
Basind să se ţină tare - ăsta părea un mod prostesc de a încerca să-l alung 
- însă el s-a tras în lături dezgustat, spunând: 

— O să stau de pază afară. 

— Cum doreşti, a spus unchiul meu. L-a urmărit cu privirea până când 
s-a întors cu spatele la noi, apoi s-a tras lângă mine, şoptindu-mi direct în 
ureche: 

— Continuă să te vaieţi, cât timp poţi. 

M-am uitat la el, suspinând de-adevăratelea, incapabilă să spun vreun 
cuvânt de despărţire pentru că-mi cheltu- isem toată energia pe plânsul 
zgomotos. Fără să-mi mai arunce o privire măcar, Orma a dispărut în 
spatele altarului şi s-a făcut nevăzut. Trebuie să fi existat o criptă pe sub 
capelă, aşa cum se întâmpla uneori; mai mult ca sigur, cripta era legată 
de marea reţea de tuneluri din subteranele oraşului. 

Am continuat să bocesc, de-adevăratelea, privind-o fix în ochi pe Sf. 
Claire, bătând în tivul rochiei ei cu pumnul până când am răguşit şi am 
început să tuşesc. Basind s-a întors să se uite, apoi s-a mai uitat încă o 
dată, tresărind. Nu-l puteam lăsa să înţeleagă unde plecase Orma. M-am 
uitat peste umărul lui Basind, prefăcându-mă că zăresc chipul unchiului 


meu în ferestrele oblonate din spatele lui şi am strigat: 

— Orma! Fugi! 

Basind s-a răsucit pe călcâie, uluit că Orma ar fi putut ajunge pe alee 
fără ca el să-l vadă. M-am năpustit pe lângă el, împingându-l într-un 
maldăr de lemne de foc, creând o mică avalanşă de buşteni. Am rupt-o la 
fugă. El şi-a revenit mult mai repede decât calculasem. Tălpile îi răsunau 
în urma mea, iar clopoţelul îi suna ca un avertisment. 

Nu eram cine ştie ce atletă; la fiecare pas, simţeam că-mi trece o 
țepuşă prin genunchi, iar tivul rochiei, ud de la zăpada murdară, mi se 
lipea de glezne, cât pe ce să mă facă să mă împiedic. Am cotit la stânga şi 
m-am smucit către dreapta, alunecând pe gheaţa murdară din spatele 
unei 

măcelării. Am urcat o scară care ducea către atelierul cuiva, am ridicat-o 
în urma mea şi m-am folosit de ea ca să cobor pe partea cealaltă. Mi s-a 
părut o idee isteaţă, până când am văzut mâna lui Basind apucându-se de 
marginea acoperişului. Era suficient de puternic să se tragă în sus; la asta 
nu mă aşteptasem. Am sărit de pe scară şi am făcut o aterizare forţată, 
pricinuind o larmă printre găinile din curtea cuiva. Am ţâşnit pe poartă şi 
am ieşit într-o altă alee. Am luat-o către nord, apoi iarăşi către nord, 
îndreptându-mă spre drumul aglomerat de lângă râu. Cu siguranţă, 
mulţimea avea să-l oprească pe Basind - nu doar să-l încetinească, dar să- 
| şi reţină. Niciun goreddian nu putea sta deoparte când un saarantras îl 
fugărea pe unul de-ai lor. 

l-am simţit răsuflarea în ceafa; mâna mi-a lovit săculeţul care se 
bălăbănea, dar n-a reuşit să-l apuce. Am ieşit de pe străduţa lăturalnică în 
lumina strălucitoare a soarelui. Mulțimea s-a împrăştiat dinaintea mea. Mi- 
a luat o clipă până mi s-au obişnuit ochii, dar ceea ce am văzut m-a făcut 
să încremenesc. L-am auzit pe Basind oprindu-se aproape în acelaşi 
moment, dinaintea aceleiaşi privelişti - ieşiserăm în mijlocul unui pâlc de 
oameni cu chipiuri cu panaşe negre: Fiii Sf. Ogdo. 

Am făcut primul lucru care mi-a trecut prin minte. Am arătat către Basind 
şi am strigat: 

— încearcă să-mi facă rău! 

Este posibil să fi fost, într-adevăr, aşa; sunt sigură că părea vinovat, 
cum mă fugărea pe străduţe lăturalnice; şi ştiam, în adâncul sufletului 
meu, că sacrificam un dragon ca să-l salvez pe altul. Dar n-ar fi trebuit să 
spun niciodată aşa ceva, nu Fiilor Sf. Ogdo, care n-aveau nevoie de cine 
ştie ce pretext ca să-i facă rău unui saar. 

L-am înconjurat, izbindu-l de calcanul unei clădiri, şi în clipa aceea am 
ştiut că începusem ceva mult mai mare decât intenţionasem. Trebuie să fi 
fost pe puţin patruzeci de Fii numai în acea facțiune; numărul lor creştea 
zilnic, de când cu venirea Ardmagarului în oraş. 

l-am surprins privirea unuia dintre Fii şi am fost şocată să-l recunosc pe 
Contele de Apsig. 

Era deghizat - haine ţesute în casă, un şorţ de cizmar, o pălărie turtită 


de care era prinsă pana -, dar nimic nu-i putea ascunde ochii aceia albaştri 
atât de aroganţi. Cu siguranţă mă văzuse când ieşisem în fugă de pe alee; 
acum încerca să se ascundă, pitindu-se în spatele tovarăşilor lui, ferindu-şi 
chipul în vreme ce ei intonau Blestemul Sf. Ogdo împotriva viermelui: 
„Ochi din Ceruri, dibuieşte-l pe saar. Nu-l lăsa să pândească dintre noi, ci 
arată-ni-l în toată 

nemernicia lui! Lipsa lui de umanitate flutură ca un steag dinaintea ochilor 
ageri ai celor drepți. Vom curăța lumea de cei ca el!“ 

Disperată, am căutat din ochi Garda şi am zărit o unitate apropiindu-se 
dinspre nord, călare. 

Escortau trăsurile regale pe drumul către Piesele Aurite. Şi Fiii i-au zărit 
şi şi-au strigat unul altuia. Lăsând doar doi bărbaţi care să-l rețină pe 
Basind care atârna moale între ei, restul s-au împrăştiat pe drum, exact 
cum stăteau când am năvălit de pe alee. 

Fiii aşteptau trăsura Ardmagarului. Cu colţul ochiului, l-am zărit pe Josef 
furişându-se pe alee. Avusese o idee bună. Mai participasem şi altă dată la 
răscoale; noutatea se ducea repede. 

Mi-am făcut loc cu coatele prin mulţime şi am intrat pe alee tocmai în 
momentul în care Garda a ajuns în dreptul primului rând de Fii. Din 
spatele meu se auzeau strigăte, însă nu m-am întors să mă uit. Am fugit 
cât m-au ţinut picioarele, ca să nu asist la bătaie. 

* 


Fiii aveau găşti prin tot oraşul, după cum aveam să descopăr. în 
realitate, nu eu fusesem cea care declanşase cea mai groaznică zi de 
răscoale din istoria oraşului, dar asta nu mă încălzea cu nimic. Fiii 
ocupaseră Podul Ţipătu- Lupului; în cartierul cu depozite, se aruncau 
cărămizi. Am continuat să înaintez pe străduţe lăturalnice, dar tot trebuia 
să traversez arterele majore ale oraşului fără să-mi crape cineva ţeasta. 
Orma avea noroc că ajunsese în subterane. 

Sperasem să ajung până acasă la tatăl meu. Am ajuns până la 
catedrală; de acolo, mişcările din piaţetă şi de pe Podul Catedralei arătau 
sumbru. Garda cucerise piaţa, însă 

Fiii înălţaseră o baricadă pe pod şi îi dăduseră foc, iar acum îşi mențineau 
poziţiile în spatele ei. 

Cineva vandalizase Ceasul cu Numărătoare Inversă, inversând capul 
Dragonului cu al Reginei şi apropiindu-le într-o poziţie sugestivă. O 
întrebare era măzgălită pe întreg cadranul: „Dar cât mai durează până 
când pleacă acasă quigutiii împuţiţi?" O altă mână scrisese răspunsul: „Nu 
până când nu-i alungăm chiar noi pe diavoli!" 

M-aş fi putut adăposti în catedrală până când Garda avea să 
recucerească podul. Nu eram singura care gândise la fel. în naos erau 
aproximativ cincizeci de oameni, majoritatea copii şi bătrâni. Preoţii îi 
strânseseră laolaltă şi se îngrijeau de răni. Nu voiam să mă îngrămădesc 
cu restul lumii. Am ocolit laterala estică a Casei Aurite, fără ca preoţii să 
mă observe, şi m-am strecurat în tăcere înspre transeptul sudic. 


Megaharmoniumul se înălța în alcovul său, ascuns de o prelată menită 
să-l protejeze de praf şi de degete unsuroase. M-am aventurat până în 
spatele lui ca să arunc o privire şi pentru că părea un loc ferit de ochii 
iscoditori ai preoţilor. Foalele din spatele megaharmoniumului îmi 
ajungeau până la umăr. Oare cineva trebuia să stea acolo, pompând la 
nesfârşit, surzind puţin câte puţin? Părea a fi o slujbă neplăcută. 

Capela arăta de parcă fusese goală vreme îndelungată; pe pereţi nu 
era nicio decoraţiune, cu excepţia urmelor de aurire rămase între 
crăpăturile lambriului. Puteam distinge forme întunecate ce fuseseră 
cândva litere pictate. Am mijit ochii o vreme, dar am descifrat până la 
urmă cuvintele „Singurul Rai este aici." 

Era deviza Sf. Yirtrudis. Am simţit un fior pe şira spinării. 

Deasupra mea, conturul ei se distingea cu greu pe sub straturile de 
var. Acolo unde chipul îi fusese şters cu dalta rămăsese o porţiune 
neşlefuită, însă în jurul ei persista o umbră; braţele întinse, rochia umflată, 
părul...? Speram că acela era părul ei, şi nu nişte tentacule sau picioare de 
păianjen sau altceva mai rău. Nimic nu se vedea bine, cu excepţia siluetei. 

Am auzit şoapte în transept şi am scos nasul din capelă, în mijloc 
stătea Josef, Conte de Apsig. îi lipsea doar chipiul cu pană neagră. Vorbea 
în şoaptă cu un preot. Preotul stătea cu spatele la mine, însă la gât purta 
un şirag de mătănii din chihlimbar. M-am retras imediat şi m-am pitit după 
instrument, uitându-mă la picioarele lor printre cele ale băncuţei. Au 
vorbit, s-au îmbrăţişat, apoi s-au despărţit. Când am simţit că mă pot 
ridica fără teamă, Josef dispăruse dincolo de porţile sudice. 

M-am strecurat înapoi până la marea răspântie, m-am oprit în spatele 
Casei Aurite şi l-am căutat din priviri pe preotul cu care stătuse de vorbă 
printre cei care vedeau de răniţi în naos. Niciunul nu purta mătănii din 
chihlimbar. 

O mişcare bizară în traveea nordică mi-a atras atenţia. La început, am 
crezut că silueta, îmbrăcată într-o rasă cu glugă, era a unui călugăr, doar 
că se mişca foarte ciudat. Rămânea încremenit în posturi nefireşti bucăţi 
lungi de timp, urmate de o mişcare aproape imperceptibilă. Era ca şi cum 
aş fi urmărit limbile unui ceas sau norii într-o zi fără vânt, toate acestea 
punctate de momente de mişcare extrem de scurte, în mod evident, 
intenţionase să treacă nevăzut, dar nu părea familiarizat cu mijloacele 
obişnuite de a face asta. 

Bănuiam că e un saar. 

Am stat ascunsă până când silueta a ajuns în transeptul nordic, asupra 
căruia aveam o perspectivă mai bună. M-am uitat drept la el, i-am 
recunoscut profilul şi am îngheţat. 

Era Ardmagarul. 

L-am urmărit înspre absida umbrită, păstrând distanta. Podeaua 
absidei era de marmură si atât de fin lustru- 

9 9 
ită încât părea udă. Sute de lumânări mici se reflectau în arcadele cupolei 


aurite, făcând ca aerul încărcat de tămâie să sclipească. Comonot mergea 
mai normal acum, trecând pe lângă întunecatul Sf. Vitt şi vicleanul Sf. 
Polypous. S-a îndreptat către capelă chiar la capăt, acolo unde Sf. Gob- 
nait, cu obrajii rotunzi şi binevoitoare, şedea pe tron, cu stupul ei 
binecuvântat din poală şi capul încununat de un fagure auriu. Ochii îi erau 
de un albastru nepământesc, iar albul lor strălucitor contrasta cu faţa 
lustruită. 

Comonot s-a oprit, şi-a dat jos gluga şi s-a întors cu faţa către mine, 
zâmbind. 

Zâmbetul m-a luat prin surprindere, venind din partea unui dragon, 
însă s-a evaporat în clipa în care m-a recunoscut. S-a întors cu faţa de la 
mine, pornind către Stupul Sfânt, pe care călugării îl scoteau afară 
primăvara pentru a sluji drept adăpost pentru albinele ei binecuvântate. 

— Ce vrei? a întrebat Comonot, adresându-i-se Sf. Gobnait. 

M-am adresat părului lui lipit de creştet: 

— Nu ar trebui să ieşiţi neînsoţit. 

— Am traversat oraşul pe jos fără niciun incident, a spus el, făcând un 
gest larg. 

M-a izbit un val de parfum neverosimil. 

— Nimeni nu bagă în seamă un călugăr. 

Ar fi băgat în seamă un călugăr parfumat, dar nu câştigam nimic dacă 
tineam morţiş să-mi susţin ideea. Am insistat: 

— Trebuie să vă spun ceva. E legat de bunicul meu. 

Continua să stea cu spatele întors la mine, prefacându-se 
că cercetează Stupul. 

— Ştim totul despre el. Probabil că Eskar îi smulge capul cu dinţii chiar 
în clipa asta. 

— Am nişte amintiri din partea mamei... 

A pufnit dispreţuitor, însă eu am insistat: 

— Imlann i-a dezvăluit mamei că nu este singurul care desconsideră 
ideea de pace. E o cabală. Aşteaptă ca Goreddul să fie suficient de slăbit, 
moment în care nu pot decât să-mi închipui... 

— Sunt sigur că nu ai nici măcar un singur nume. 

— Generalul Akara. 

— Prins şi modificat acum douăzeci de ani. 

Am renunţat să mă mai străduiesc să nu-l antagonizez. 

— Nu aţi informat-o niciodată pe Regina noastră. 

— Generalii mei sunt loiali! a pufnit peste umăr. Dacă doreşti să mă 
convingi de existenţa unui complot, va trebui să te străduieşti mai tare. 

Am dat să-l contrazic, însă un braţ mi s-a încolăcit pe după gât, 
sugrumându-mă, iar apoi cineva m-a înjunghiat în spate. 

Sau, cel puţin, a încercat. 

Atacatorul meu m-a eliberat cu un țipăt de uimire. Pumnalul lui nu a 
lăsat nici măcar o urmă pe mijlocul meu acoperit de solzi. Comonot s-a 
răsucit pe picioare la auzul sunetului, scoțând o sabie pe care o ţinuse 


ascunsă pe sub rasa călugărească. M-am lăsat pe vine; Ardmagarul a lovit 
mai iute decât aş fi crezut capabil un bărbat de vârsta şi talia lui - dar, la 
urma urmei, el nu era un bărbat oarecare. Când am înălţat din nou capul, 
pe podeaua absidei zăcea un preot mort. Veşmintele îi erau o 
învălmăşeală de negru, viaţa, o baltă stacojie dinaintea tronului 
episcopului. Sângele lui răspândea aburi în aerul îngheţat. 

l-am zărit şiragul de mătănii din chihlimbar de la gât. Era fără îndoială 
preotul pe care îl văzusem vorbind cu Josef. L-am întors cu faţa în sus şi 
am scos un țipăt de groază. 

Era postăvarul care mă ameninţase, Thomas Broadwick. Comonot şi-a 
umflat nările. Nu putea fi de bine, un saarantras care simte miros de 
moarte recentă. Am auzit glasuri şi zgomot de paşi grăbindu-se către noi; 
larma scurtei noastre lupte nu trecuse neobservată. Am îngheţat de frică, 
neştiind dacă să-l îndemn pe Ardmagar să fugă sau să-l predau eu însămi. 

îmi salvase viaţa, sau i-o salvasem pe a lui. Nici măcar asta nu era clar. 

Trei călugări au ajuns la noi, oprindu-se brusc când au dat cu ochii de 
scena înspăimântătoare. M-am întors către Comonot, cu intenţia dea mă 
lua după el, însă el era neaşteptat de uluit şi de palid; mă privea prostit, 
clătinând din cap. Am tras adânc aer în piept şi am spus: 

— A avut loc o tentativă de asasinat. 

* 

Comonot şi cu mine nu am fost reţinuţi în mod oficial, ci doar închişi 
„de bunăvoie” în biroul episcopului până când avea să sosească Garda 
Reginei. Episcopul a pus să ni se aducă mâncare bună şi vin din 
bucătăriile seminarului şi ne-a invitat să-i cercetăm biblioteca. 

Aş fi fost bucuroasă să mă ocup de cărţi, însă Comonot nu contenea să 
se plimbe în sus şi în jos, şi ori de câte ori mă mişcăm, el tresărea, de 
parcă s-ar fi temut că aş fi putut merge să-l ating. Aş fi putut, probabil, să- 
| înghesui în colţul din spatele pupitrului de citit dacă-mi puneam mintea. 

în cele din urmă, a izbucnit: 

— Explică-mi ce e cu corpul ăsta! 

Eram persoana potrivită să-i răspundă. Şi Orma mă asaltase de zeci de 
ori cu astfel de întrebări. 

— Ce anume vă supără, Ardmagare? 

S-a aşezat în faţa mea, privindu-mă pentru prima oară drept în ochi. 
Era alb la faţă; sudoarea îi lipise părul de frunte. 

— De ce am făcut lucrul acela? a întrebat el. De ce l-am ucis din reflex 
pe bărbatul acela? 

— Instinct de auto-apărare. M-ar fi înjunghiat pe mine; cel mai probabil 
avea să încerce să vă ucidă pe dumneavoastră după aceea. 

360 
Seraphina 

— Nu! a spus el, scuturându-şi fălcile. Vreau să zic că probabil m-ar fi 
atacat, dar nu asta mi-a trecut prin minte în clipa aceea. Te protejam pe 
tine. 

Aproape că i-am mulţumit, însă el părea atât de tulburat de întreaga 
întâmplare că am şovăit. 


— De ce regretaţi faptul că m-aţi protejat? Din pricina a ceea ce sunt? 

Şi-a redobândit puţin din trufie; şi-a muşcat buzele, coborând pleoapele 
greoaie. 

— Ceea ce eşti mă dezgustă la fel de mult ca întotdeauna. 

Şi-a turnat un pahar mare de vin. 

— Pe de altă parte, însă, acum îţi sunt dator. Dacă eram singur, acum 
aş fi fost probabil mort. 

— Nu ar fi trebuit să veniţi aici neînsoţit. Cum aţi putut pleca de lângă 
alaiul dumneavoastră fără să observe cineva? 

A luat câteva înghiţituri mari de vin şi a părut că se uită la aerul din 
faţa lui. 

— N-am fost în trăsura mea. Nu aveam nicio intenţie să merg să văd 
Piesele Aurite; nu mă interesează câtuşi de puţin religia voastră bizară sau 
dramele pe care le generează. 

— Atunci ce căutaţi în catedrală? E de presupus că nu căutaţi 
iluminarea religioasă. 

— Nuetreaba ta! 

A sorbit din vin, iar ochii i s-au îngustat de preocupare. 

— Cum se cheamă atunci când faci ceva în numele altcuiva, aparent 
fără niciun motiv? Altruism? 

— A... Vă referiţi la ce aţi făcut pentru mine? 

— Bineînţeles că la asta mă refer! 

— Dar aveaţi un motiv: vă simţeaţi recunoscător că vă salvasem viaţa. 

— Nu! a strigat el. 

Am tresărit, speriată. 

— Nu m-am gândit la asta decât după ce am făcut-o. Te-am apărat fără 
ca măcar să mă gândesc. Preţ de o fracțiune de secundă... 

S-a oprit, răsuflând greu. Ochii îi străluceau de groază. 

— Aveam un sentiment puternic în legătură cu ceea ce ţi s-ar fi putut 
întâmpla. Se poate să-mi fi păsat! Ideea că tu ai putea suferi mă făcea pe 
mine să... sufăr! 

— Bănuiesc că aş putea numi asta empatie, am spus, nesimţind eu 
însămi cine ştie ce empatie văzând cât de mult îl scârbea ideea. 

— Dar nu eram eu, înţelegi? a tipat el. 

Vinul îl făcuse deja teatral. 

— E corpul ăsta diavolesc. E invadat de un val de sentimente înainte de 
a apuca măcar să-ţi dai seama. E un instinct de conservare a speciei, 
poate, să îi aperi pe cei tineri şi lipsiţi de apărare, dar mie nu îmi pasă de 
tine. Trupul acesta vrea lucruri pe care eu nu le-aş dori niciodată. 

Exact în clipa aceea, desigur, Căpitanul Kiggs a deschis uşa. 

A părut stânjenit. Nu-mi închipui că eu lăsam altă impresie. Ultima dată 
când vorbiserăm, eram arestată. 

— Ardmagare! Jupâniţă Dombegh! a spus el, înclinând din cap. Aţi lăsat 
un pic de mizerie lângă stup. Binevoiţi să-mi spuneţi ce s-a întâmplat? 

Comonot a fost cel care a vorbit. Conform variantei lui, ne 
retrăseserăm în fundul apsidei ca să vorbim în linişte. Mi-am ţinut 
răsuflarea, însă Comonot nu a lăsat să-i scape nimic despre obârşia mea 


sau despre amintirea de la mama. Pur şi simplu, a susţinut că aveam să-i 
împărtăşesc nişte informaţii confidenţiale. 

— Legate de ce? a întrebat Kiggs. 

— Nu e treaba dumitale! l-a repezit Ardmagarul. 

Băuse suficient vin cât să nu mai găsească uşa către încăperea 
mentală unde se presupunea că-şi depozita emoţiile. Asta dacă avea, 
măcar, o astfel de încăpere. 

Kiggs a ridicat din umeri, iar Comonot a reluat, redând în detaliu lupta 
rapidă şi sângeroasă. Kiggs a scos pumnalul lui Thomas de la cingătoare, 
răsucindu-l pe degete. Vârful i se strâmbase într-un fel îngrozitor. 

— Aveţi idee cum s-a întâmplat asta? 

Comonot s-a încruntat. 

— S-ar fi putut lovi de podea în aşa fel încât... 

— Puțin probabil, asta dacă nu l-ar fi aruncat direct înspre pietre, a 
spus Kiggs, privindu-mă drept în faţă pentru prima dată. Seraphina? 

Senzaţia aceea veche, neplăcută, m-a învăluit ca reacţie la auzul 
numelui meu rostit de el. 

— M-a înjunghiat pe mine, am spus, privindu-mi mâinile. 

— Cum? Nu mi-a spus nimeni asta! Unde? 

Părea atât de speriat, încât am ridicat privirea. Mi-am dorit să n-o fi 
făcut; mă durea să-l văd preocupat din pricina mea. 

M-am pipăit în dreptul rinichiului drept. în mod deloc surprinzător, lama 
pătrunsese prin pelerină şi prin toate straturile rochiei. îmi puteam ajusta 
cingătoarea ca s-o acopăr? M-am uitat din nou la Kiggs; mă privea cu gura 
căscată. Avea şi de ce: ar fi trebuit să fiu moartă. 

— Nu v-a spus Glisselda? Port... o povară de sfânt. Un brâu din argint 
care mă apără de erezie. Mi-a salvat viaţa. 

Kiggs a clătinat din cap uluit. 

— întotdeauna se iveşte ceva neaşteptat în legătură cu tine, nu-i aşa? 
Un sfat: o lovitură suficient de puternică încât să facă asta - a înălţat 
pumnalul îndoit - va lăsa o vânătaie 

dureroasă sau chiar şi o tăietură. l-aş lăsa pe doctorii de la palat să arunce 
o privire. 

— O să mă gândesc, am spus. 

Mă durea spatele; mă întrebam cum arătau solzii învineţiţi. 

— Ardmagare, oraşul este sigur, a spus Kiggs. Un contingent de străjeri 
aşteaptă să vă însoţească înapoi la Castelul Orison. Mă aştept să rămâneţi 
acolo tot restul vizitei. 

Comonot a încuviinţat grăbit; dacă se îndoise vreodată de raţiunea 
rămânerii sub escortă, nu mai era cazul. 

— Ce făceaţi singur aici? a întrebat Kiggs. 

Comonot i-a oferit şi lui aproape acelaşi răspuns pe care 
mi-l dăduse mie, însă de data asta glasul îi suna melodramatic. 

Lui Kiggs i-a apărut o cută pe frunte. 


— O să vă îngădui să vă mai gândiţi la răspuns. Cineva ştia că veţi fi 
aici. Tăinuiţi informaţii cruciale pentru soluţionarea cazului. Avem legi 
pentru asta; sunt sigur că bunica mea ar fi încântată să vi le prezinte 
diseară la cină. 

Ardmagarul s-a înfoiat ca un arici furios, însă Kiggs a deschis uşa, le-a 
făcut semn oamenilor lui şi în doar câteva minute îl făcuse pachet pe 
bătrânul saar. A închis uşa la loc şi s-a uitat la mine. 

Eu fixam covorul porfirian bogat ornamentat al episcopului, simţindu- 
mă neliniştită şi încurcată. 

— Presupun că nu l-ai ajutat pe Ardmagar să scape de escortă. 

— Nu, am răspuns. 

— De cete aflai lângă Stup cu el? 

Am clătinat din cap, neîndrăznind să-l privesc în ochi. 

Kiggs şi-a pus mâinile în şolduri şi a început să se preumble prin 
cameră, prefăcându-se că cercetează reprezentarea caligrafică a 
binecuvântării Sf. Gobnait care atârna între etajerele cu cărţi. 

— Ei bine, a spus el, cel puţin ştim cine era atacatorul. 

— Aşa este, am spus eu. 

S-a răsucit încetişor către mine şi mi-am dat seama că spunând „ştim“ 
nu se referise la noi doi, ci la el şi Gardă. 

— Deci îl cunoşteai, a spus el degajat. Asta schimbă destul de mult 
lucrurile. Ştii de ce ar fi putut dori să te ucidă? 

Cu mâini tremurânde, am scotocit prin săculeţ, pe sub rochia stacojie şi 
pe lângă darul de la tatăl meu, până când am dat de punguta mea de 
bani. l-am golit conţinutul pe scaunul pupitrului episcopului, cea mai 
apropiată suprafaţă orizontală. Silueta lui Kiggs, păşind în lumina ferestrei 
ca să vadă mai bine, mi-a proiectat o umbră peste mâini. Am cules 
şopârla din grămada de monede şi i-am înmânat-o prinţului fără un 
cuvânt. 

— E un pic grotescă, a spus el, răsucind-o în mână cu burta în sus şi 
cercetându-i faţa. 

A zâmbit însă, aşa că, cel puţin, nu îşi închipuise imediat că este un alt 
dispozitiv ilegal. 

— Are şi, o poveste, presupun. 

— l-am dat o monedă unui cerşetor quiguti, iar el mi-a oferit asta la 
schimb. 

Prinţul a dat din cap cu un aer de înţelegere. 

— Acum quigul va crede că a dat de un colţ de stradă deosebit de 
lucrativ, vecinii se vor supăra, iar noi vom fi chemaţi de două ori pe 
săptămână să-l escortăm înapoi la Groapa cu Quig. Dar care este legătura 
cu postăvarul mort? 

Şi acum trebuia să înceapă minciuna: în centrul acelei istorisiri erau o 
ezitare şi o viziune care o umpleau de ruşine şi de teamă. Am spus: 

— A fost martor la tranzacţie. A fost foarte supărat şi m-a făcut în toate 
felurile. 

— Şi cu toate astea, te-a adus înapoi la palat, a spus Kiggs încetişor. 

Am ridicat privirea, şocată să-mi dau seama că ştia, dar, desigur, Garda 
de la turnul de apărare ţinuse evidenţa şi îi dăduse raportul. Privirea îi era 
liniştită, dar acela era calmul dintr-o zi de vară înnorată: putea lăsa locul 
furtunii fără niciun avertisment. Trebuia să păşesc cu grijă: 

— Fratele lui, Silas, a insistat să mă ducă cu căruţa, pentru a se 
răscumpăra grosolănia lui Thomas. 

— Trebuie să fi fost îngrozitor de grosolan. 

M-am întors cu spatele la el, îndesându-mi punga de bani înapoi în sac. 

— M-a făcut iubitoare de viermi şi mi-a spus că femeile ca mine sunt 
băgate în saci şi aruncate în râu. 

Kiggs a tăcut suficient de mult încât să ridic privirea şi să o întâlnesc pe 
a lui. Expresia lui era o combinaţie de uluire, îngrijorare şi iritare. A fost 
primul care şi-a întors chipul, clătinând din cap şi spunând: 

— E păcat că Ardmagarul l-a ucis; mi-ar fi plăcut să discut cu el despre 
femeile astea din saci. Ar fi trebuit să-mi vorbeşti mie despre asta, sau 
tatălui tău. 

— Aveţi dreptate. Ar fi trebuit, am mormăit eu. 

Nevoia de a mă ascunde mă împiedica să fac ce trebuia, 
după cum începeam să remarc. 

Şi-a întors din nou atenţia către figurina din mână. 

— Deci, ce ştie să facă asta? 

— Să facă? 

Nu mă obosisem să verific. 

Mi-a luat întrebarea drept un semn de ignoranță mai profundă. 

— Confiscăm dispozitive demonice săptămânal. Toate fac ceva, chiar şi 
cele legale. 

A răsucit-o în mâini, împungând-o ici şi colo cu degete curioase. Acum 
stăteam amândoi aplecaţi deasupra obiectului, ca doi copilaşi care au 
prins o cicadă. Ca nişte 

prieteni. l-am indicat o sudură la baza gâtului; Kiggs a înţeles pe dată 
unde băteam. A tras de capul figurinei. Nimic. L-a răsucit. 

— Tlu-tlu-tluuu! 

Vocea a răsunat atât de limpede încât Kiggs a scăpat figurina din 
mână. Nu s-a spart, dara ricoşat până sub pupitru, unde a continuat să 
bolborosească, în vreme ce Kiggs pipăia după ea. 

— Asta e mootya quiguti, nu-i aşa? O înţelegi? a întrebat el, întorcând 
capul spre mine în timp ce o căuta pe nevăzute. 

Am ascultat cu atenţie. 

— Pare să fie o tiradă despre dragoni care se transformă în saarantrai. 
„Te văd, impostorule! Crezi că i-ai dus de nas, că treci drept unul de-ai lor 
într-o mulţime, dar coatele îţi ies în afară şi puti. Eşti un impostor! Cel 
puţin noi, quigu- tlii, suntem cinstiţi...“ Continuă aşa pe tema asta. 

Kiggs a surâs. 

— Nu credeam că quigutlii îşi dispreţuiesc verii într-atât. 

— Mă îndoiesc că toţi simt la fel, am spus eu, dar mi-am dat seama că 
nu ştiam. 


Mă temeam mai puţin de quigutli decât majoritatea oamenilor, dar nici 
măcar eu nu mă obosisem să aflu ce gândesc. 

A răsucit capul figurinei la loc, iar discursul iritant, şuierător, a încetat. 

— Ce trucuri îngrozitoare s-ar putea face cu un astfel de dispozitiv! a 
reflectat prinţul. îţi imaginezi cum ar fi să-i dai drumul în Salonul Albastru? 

— Jumătate dintre oaspeţi ar sări pe mobilă, ţipând, în vreme ce restul 
şi-ar scoate pumnalele, am spus eu, râzând. Ca totul să fie şi mai 
amuzant, ai putea pune pariu care ce-ar face. 

— Tu ce ai face? a întrebat el, iar tonul lui a căpătat brusc o notă de 
asprime. Eu cred că nici una, nici alta. Ai înţelege ce spune şi ai rămâne 
încremenită, ascultând cu atenţie. N-ai vrea ca cineva să-i facă rău unui 
quiguti, nu dacă ar sta în puterea ta să împiedici asta. 

A făcut un pas către mine; fiecare fibră din trupul meu tremura în 
apropierea lui. 

— Oricât de versat ai fi când vine vorba de înşelătorie, nu poţi anticipa 
toate posibilităţile, a spus el încetişor. Mai devreme sau mai târziu, ceva 
tot reuşeşte să te ia prin surprindere, reacţionezi cu sinceritate faţă de 
tine însuţi şi eşti prins. 

M-am clătinat puţin, uluită. Cum de se transformase în anchetator atât 
de repede? 

— Vă referiţi la ceva anume? am întrebat. 

— încerc doar să înţeleg ce făceai aici cu Ardmagarul Comonot şi de ce 
ai fost înjunghiată. Asta nu explică lucrurile. 

A fluturat figurina, pe care o ţinea strâns între degetul mare si arătător. 

— Nu a fost o crimă din impuls; omul era deghizat în preot. Cine i-a 
spus că Ardmagarul avea să fie aici? S-a aşteptat ca el să se întâlnească 
cu altcineva - cineva pe care intenţiona de asemenea să-l ucidă - sau te-ai 
aflat pur şi simplu în locul nepotrivit în momentul nepotrivit? 

îl priveam cu gura căscată. 

— Prea bine! a spus Kiggs, cu chipul împietrit. Tăcerea e de preferat 
unei minciuni. 

— Nu am vrut niciodată să vă mint! am strigat. 

— Hm! Trebuie să duci o viaţă tare nenorocită, forţată să minţi când, de 
fapt, nu vrei. 

Kiggs stătea la distanţă de mine, privindu-mă cum plâng. 

— A sunat mai dur decât am vrut, Phina, a spus el, pe un ton întristat. 
îmi pare rău. Dare a doua zi la rând când cineva te înjunghie. 

Am înălţat brusc privirea; răspunsese la întrebarea mea nerostită. 

— Mătuşa Dionne a mărturisit sau, mai degrabă, a deplâns lipsa de 
inteligenţă a lui Lady Corongi oricui era dispus să asculte. Selda a suferit 
îngrozitor aflând că propria ei mamă a fost cea care te-a înjunghiat. 

S-a apropiat; eu continuam să fixez butonii din aur ai vestonului său. 

— Seraphina, dacă ai necazuri, dacă ai nevoie să fii protejată de cineva, 
vreau să te ajut. Şi nu te pot ajuta dacă nu-mi spui ce se întâmplă. 

— Nu vă pot spune. 


Bărbia îmi tremura. 

— Nu vreau să vă mint, dar dacă nu o fac, atunci nu am nimic să vă 
spun. Am mâinile legate. 

Mi-a întins batista lui. L-am privit pe furiş; părea atât de îngrijorat, încât 
n-am putut suporta. Voiam să-l strâng în braţe de parcă el ar fi fost cel 
care avea nevoie să fie liniştit. 

Mi-au răsunat în minte vorbele tatălui meu de cu o noapte înainte. 
Dacă avea dreptate? Dacă era totuşi o şansă, cât de mică, caelsănu mă 
dispreţuiască dacă ar fi aflat adevărul? O şansă la un milion era totuşi mai 
bine decât nimic. Am simţit cum mă ia ameţeala, iar senzaţia aducea prea 
mult cu aceea de a atârna peste parapetul clopotniţei, văzând cum 
papucul ţi se învârte în aer şi aterizează în piaţa de dedesubt. 

Nu doar solzii stăteau între noi. El avea datorii şi obligaţii şi o nevoie 
copleşitoare de a face ce trebuie. Kiggs cel pe care îl iubeam nu mă putea 
iubi, judecând după felul în care stăteam lucrurile; dacă ar fi putut, n-ar 
mai fi fost Kiggs al meu. Făcusem o încercare de a mi-l apropia odată, iar 
el fusese suficient de înspăimântat încât să nu se împotrivească, dar nu- 
mi puteam închipui că ar mai fi acceptat si a doua oară. 

Kiggs şi-a dres glasul. 

— Selda îşi ieşise din minţi de îngrijorare azi-dimineaţă. l-am spus că 
aveai să te întorci cu siguranţă, că mătuşa Dionne nu te speriase definitiv. 
Sper sincer că am avut dreptate. 

Am încuviinţat nesigură. Mi-a deschis uşa şi a ţinut-o aşa, însă m-a 
prins de braţ când am trecut pe lângă el. 

— Mătuşa Dionne nu este deasupra legii, fie ea primă moştenitoare sau 
nu. Dacă doreşti să îţi cauţi dreptatea pentru rana de pe braţ, Selda şi cu 
mine te vom sprijini. 

Am tras adânc aer în piept. 

— O să mă gândesc la asta. Vă mulţumesc! 

Părea îndurerat; ceva important nu fusese încă spus. 

— Am fost furios pe tine, Phina, dar şi îngrijorat. 

—  lertaţi-mă, Principe... 

— Kiggs, te rog! a spus el. Am fost furios şi pe mine. M-am purtat cam 
prosteşte după întâlnirea noastră cu Imlann, ca şi cum mi-aş fi putut 
ignora cu lejeritate obligaţiile şi... 

— Nu, am spus eu, clătinând din cap puţin prea hotărât. Nicidecum. 
Oamenii fac lucruri ciudate când sunt înspăimântați. Nici nu mi-a mai 
trecut prin minte... 

— A! Este o mare uşurare să te aud spunând asta. 

Nu părea uşurat. 

— Te rog să nu uiţi că mă consider prietenul tău, în ciuda tuturor 
obstacolelor pe care le-am întâmpinat pe drumul acesta. Inima ţi-e bună. 
Eşti un detectiv inteligent şi neînfricat şi o profesoară bună, din câte aud. 
Glisselda jură că nu s-ar descurca fără tine. Ne dorim să rămâi. 

Continua să mă ţină de braţ. M-am extras încetişor din strânsoare şi l- 
am lăsat să mă conducă acasă. 

Cerul începea să se întunece când trăsura noastră a tras în interiorul Curții 
de Piatră. Principesa Glisselda ne aştepta; s-a agitat în jurul meu şi l-a 
certat pe Kiggs că a îngăduit să fiu rănită din nou, ca şi când protejarea 
mea ar fi trebuit să constituie prioritatea lui, când tot oraşul era cuprins de 
revoltă. Kiggs zâmbea văzând că se purta ca o cloşcă. Glisselda s-a 
poziţionat ferm între noi, oferindu-ne fiecăruia câte un braţ, continuând să 
flecărească după bunu-i obicei. Eu am invocat o oboseală îngrozitoare şi 
am rupt micul nostru trio deîndată ce s-a ivit ocazia. 

Eram epuizată, deşi nu era nici cinci ceasul. M-am împleticit până în 
cameră şi m-am aruncat pe un scaun, lăsând să-mi cadă traista pe podea. 

Nu puteam continua să trăiesc atât de aproape de Kiggs dacă avea să 
mă doară mereu la fel de tare. Aveam să rămân pentru sărbătoarea de 
Ajunul Tratatului de a doua zi, după care plănuiam să-i dau preavizul lui 
Viridius. Poate n-aveam să fac nici măcar asta. Aveam să dispar, pur şi 
simplu, să fug în Blystane, în Porfir sau în Segosh, într-unul dintre oraşele 
mari, unde mă puteam pierde în mulţime lară ca cineva să mă mai vadă 
vreodată. 

încheietura stângă mă mânca pe sub bandaj. Nu voiam decât să mă uit 
la crustă, aşa îmi spuneam. Să văd cum se vindeca. Am prins a desface 
bandajul, trăgând de el cu dinţii când era înnodat prea strâns. 

Era, într-adevăr, o crustă acolo unde fusese solzul; se iţea sfidătoare 
dintre solzii din argint care o înconjurau. Mi-am trecut degetul peste ea; 
era aspră şi dureroasă. Prin comparaţie cu coaja aceea neagră şi groasă, 
solzii nu erau urâţi. Numai eu îmi puteam transforma hidoşenia înnăscută 
în ceva încă şi mai hidos. Uram crusta aceea. Am tras de margine, apoi a 
trebuit să-mi feresc privirea, scrâşnind din dinţi şi strângându-mă în mine 
de repulsie. 

Cu toate astea, nu aveam de gând să mă opresc până nu îmi mai 
provocam o rană. 

Traista de la picioarele mele s-a deschis. Trebuie s-o fi lovit cu piciorul. 
Din geantă au căzut cutia alungită şi scrisoarea pe care, în dimineaţa 
aceea, - părea că trecuse mai mult de atât - surorile mele mi le 
înmânaseră în numele tatălui meu. Mi-am luat gândul de la încheietură 
pentru moment şi am cules cutia de jos. Inima mi-a zvâcnit dureros; cutia 
avea forma şi dimensiunea potrivite pentru a adăposti un anume 
instrument muzical. Nu eram sigură că aş fi putut îndura sfâşierea de 
inimă dacă mă înşelam. M-am întins după scrisoare, pe care am deschis-o 
prima. 

Fiica mea, 

Bănuiesc că nu îţi vei aminti mare lucru din discuţia noastră de aseară, 
dar nu îmi fac griji. Mă tem că am trăncănit prosteşte. Chiar şi aşa, îţi 
datorez măcar atât. Mama ta nu avea un singur flaut, altfel n-aş fi avut 
niciodată inimă să-l rup pe celălalt. încă îmi mai pare rău, dacă nu pentru 
altceva, cel puţin pentru privirea ta de om trădat. Eu eram monstrul din 


casa noastră, nu tu. 

Ce va fi, va fi. M-am împăcat cu trecutul şi cu viitorul. Fă ce simţi că ai 
de făcut şi nu te teme. 

Toată dragostea mea, la bine şi la rău, 

Tata 

Cu mâini tremurânde, am deschis carcasa de lemn. înăuntru, înfăşurat 
într-o bucată lungă de material galben- şofran, se găsea un flaut din 
abanos şlefuit, încrustat cu argint şi sidef. Mi s-a tăiat răsuflarea; am ştiut 
imediat că fusese alei. 

L-am dus la buze şi am interpretat o gamă, lină ca apa. Ambele 
încheieturi mă usturau în timp ce degetele mi se mişcau pe clape. Am luat 
bucata de pânză şi mi-am înfăşurat-o pe după încheietura stângă 
acoperită cu cruste. Darul venea de la ambii mei părinţi. Să-mi aducă 
aminte că nu eram singură şi să mă apere de mine însămi. 

M-am ridicat, simțind că renăscusem, şi m-am îndreptat către uşă. Mai 
rămâneau lucruri de făcut, iar eu eram singura care le putea face. 

* 

Comonot era suficient de important încât să i se ofere o cameră în 
aripa privată a familiei regale, cea mai somptuoasă şi mai bine păzită 
parte a palatului. Am simţit cum îmi tremură stomacul de nelinişte pe 
măsură ce mă apropiam de punctul de pază. Nu aveam un plan limpede 
despre cum aş fi putut trece de strajă, nici nu ştiam ce minciună le-aş fi 
putut spune. Aş fi putut să le cer să mă lase să-l văd pe Ardmagar şi apoi 
vedeam eu ce avea să se întâmple. 

Aproape că am renunţat când l-am recunoscut pe Mikey Peştele, unul 
dintre gardienii de data trecută, însă mi-am cuprins încheietura înfăşurată 
în pânza galben-şofran, am înălţat bărbia şi m-am dus la el, oricum: 

— Am nevoie să vorbesc cu Ardmagarul, am spus. Cum trebuie să 
procedez? 

Mikey Peştele chiar mi-a zâmbit. 

— Mă urmaţi pe mine, jupâniţă profesoară! a spus el, deschizându-mi 
uşile grele şi facându-le semn din cap tovarăşilor săi. 

M-a însoţit până în aripa rezidențială interzisă. Tapiserii viu colorate 
împodobeau pereţii coridorului, presăraţi cu statuete de marmură, 
portrete şi piedestaluri pentru obiecte din porțelan fin şi sticlă fragilă. 
Dragostea Reginei pentru artă era recunoscută; după toate aparențele, 
aici îşi păstra colecţia. îmi era frică până şi să respir, ca nu cumva să 
dărâm ceva. 

— Acesta este apartamentul lui, a spus Mikey, dând să plece. Aveţi 
grijă - Principesa Dionne susţine că bătrânul saar s-a dat la ea. 

Din păcate, nu-mi venea deloc greu să cred asta. L-am urmărit cum se 
îndepărtează în josul holului şi am remarcat că nu s-a întors la postul lui, 
ci a conţinut să înainteze în interiorul aripii rezidenţiale. | se spusese să 
mă lase să intru şi acum se ducea să dea raportul că sosisem. Ei bine, nu- 
mi puteam pune la îndoială norocul. Am bătut la uşa lui Comonot. 


Servitorul Ardmagarului - un băieţaş ales dintre pajii de la castel - a 
răspuns pe dată la uşă, făcând o faţă foarte ciudată în clipa în care a dat 
cu ochii de mine. în mod clar, aşteptau pe altcineva. 

— E cina mea? Adu-o încoace! a spus Ardmagarul din camera cealaltă. 

— E o femeie, Excelenţa Voastră! a strigat băiatul când am trecut pe 
lângă el intrând în ceea ce era în mod evident biroul. 

Băiatul hămăia la călcâiul meu ca un terier: 

— Nu puteţi intra decât dacă Ardmagarul spune că aveţi voie! 

Comonot scria la un birou întins; când m-a zărit, s-a ridicat în picioare 
şi m-a privit mut de uluire. Am executat o reverență completă. 

— lertaţi-mă, domnule, dar nu terminasem să vă spun tot ce aveam de 
zis mai devreme, când am fost atât de brutal întrerupţi de potenţialul 
dumneavoastră asasin. 

A mijit şmechereşte ochii. 

— E vorba de teoria ta cu cabala? 

— Aţi desconsiderat mesajul din dispreţ faţă de mesager. 

— la loc, Seraphina! a spus el, facându-mi semn către un scaun tapiţat 
sculptat cu înflorituri şi brodat cu un frunziş elegant, neverosimil. 

Camera lui era tapetată toată cu brocart din catifea şi lambrisată cu 
stejar negru, somptuos; din mijlocul chesoa- nelor plafonului răsăreau 
conuri mari de pin sculptate, ca nişte degete uriaşe acoperite cu solzi. 
Această aripă a palatului întreținea un standard mai elaborat de eleganţă 
decât al dormitorului meu. 

Avusese timp să se trezească de la discuţia noastră din biblioteca 
episcopului, iar acum mă privea la fel de pătrunzător ca Orma. S-a aşezat 
vizavi de mine, trecându-şi gânditor limba peste dinţi. 

— Probabil mă crezi un prostănac superstiţios, a spus el, îndesându-şi 
mâinile în mânecile ample ale mantoului brodat. 

Aveam nevoie de mai multe informaţii înainte de a-i putea da un 
răspuns; se putea să fi avut dreptate. 

— Recunosc, a spus el, aşa am fost. Tu eşti ceva ce nu ar trebui să 
existe. Dragonii au o problemă cu lucrurile care există împotriva 
evidenţelor. 

Aproape că am izbucnit în râs. 

— Cum puteţi spune că exist împotriva evidenţelor? Sunt aici. 

— Dacă ai fi doar o fantomă care ar pretinde acelaşi lucru, ar trebui să 
te cred? Nu ar trebui, mai degrabă, să te consider un simptom al propriei 
mele nebunii? Mi-ai arătat, la catedrală, că ai un soi de substanţă. Doresc 
să înţeleg natura acelei substanţe. 

— Prea bine! am spus, străduindu-mă să înţeleg. 

— Tu stai cu câte un picior în ambele lumi; dacă ai amintiri materne, ai 
văzut ce înseamnă să fii dragon, prin comparaţie cu ce înseamnă să fii 
saarantras, prin comparaţie, în fine, cu ce înseamnă să fii om... Sau pe 
aproape. 

S-a tras mai aproape. 


— Şi ce părere ai despre condiţia de dragon? 

— 0... o găsesc neplăcută, ca să fiu sinceră. Şi derutantă. 

— Zău? Poate că n-ar trebui să mă mir. E un lucru foarte diferit. 

— Mă plictisesc calculele nesfârşite legate de vectorul vântului şi 
duhoarea întregii lumi. 

Şi-a acoperit degetele groase şi mi-a cercetat chipul. 

— Dar poate că înţelegi, cumva, cât de străină ne este această formă. 
Lumea din jur pare diferită. Ne rătăcim cu uşurinţă, atât prin noi înşine cât 
şi în exterior. Dacă, saarantras fiind, reacţionez diferit faţă de cum ar 
reacţiona un dragon, atunci cine sunt eu cu adevărat în clipa aceasta? Te 
iubesc? a întrebat el. Mi-a trecut prin mine că unul dintre posibilele motive 
pentru care am sărit în apărarea ta este iubirea. Doar că nu sunt sigur 
cum vine treaba asta. Nu am niciun instrument pentru a o cuantifica. 

— Nu mă iubiţi, i-am spus eu sec. 

— Dar poate că te-am iubit măcar pentru o clipă? Nu? 

— Nu. 

îşi scosese aproape complet braţul din mânecă; mâna i-a ieşit prin 
gaura gâtului mantoului şi i-a scărpinat mandibula. îl priveam, uluită de 
manevra la care recursese. 

376 
Seraphina 

A continuat: 

— lubirea necesită măsuri extreme de corecție. Este starea emoţională 
de care îi învăţăm pe studenţii noştri să se ferească cel mai mult. Ea 
constituie un pericol real pentru un saar întrucât, vezi tu, profesorii noştri 
care se îndrăgostesc nu doresc să se mai întoarcă. Nu mai vor să fie 
dragoni. 

— Ca mama mea, am spus eu, încrucişându-mi strâns braţele. 

— întocmai! a strigat el, insensibil la faptul că m-aş fi putut simţi jignită 
de tonul lui. Guvernul meu a impus restricţii asupra oricărei forme de 
hiperemotivitate, dar în mod special asupra iubirii, şi am avut dreptate să 
procedăm astfel. Dar fiind aici, fiind asta, sunt curios să simt totul, măcar 
o dată. Când o să ajung acasă, o să-mi spele creierul - n-o să-mi pierd 
capul pentru atâta lucru - dar vreau să cuantific acest pericol, să mă uit 
drept în fălcile înspăimântătoare ale iubirii, să supraviețuiesc deflagraţiei 
ei mortale şi să găsesc metode mai bune de a-i trata pe alţii care suferă 
de maladia asta. 

Aproape că am râs. Dată fiind durerea în suflet pe care o îndurasem 
deja din pricina lui Kiggs, nu puteam să nu fiu de acord cu termenii 
„Înspăimântătoare** şi „maladie**, însă nici nu-l puteam lăsa să creadă că 
eram de acord cu planul lui. 

— Dacă experimentați iubirea, sper că veţi ajunge să căpătaţi un soi de 
înţelegere pentru zbuciumul sufletesc, pentru alegerile imposibile pe care 
mama a trebuit să le facă de una singură, între neamul ei şi bărbatul pe 
care îl iubea, între copilul ei şi propria viaţă! 

Comonot a holbat ochii. 

— A făcut alegerea greşită în ambele privinţe. 

377 


RACHEL HARTMAN 

Mă înfuria. Din păcate, mă dusesem acolo cu un scop anume, pe care 
nu îl atinsesem încă. 

— Generale, în legătură cu cabala... 

— Obsesia ta? 

Şi-a îndesat braţul la loc prin mânecă şi a început să bată darabana cu 
degetele pe braţul scaunului. 

— Da, dacă tot vorbim de lucruri care există împotriva oricărei 
evidențe, hai să discutăm despre asta. Dacă ai aflat de existenţa unei 
cabale dintr-o amintire maternă, atunci informaţia e veche de aproape 
douăzeci de ani. De unde ştii că nu au fost prinşi şi desfiinţaţi? 

Mi-am încrucişat braţele strâns, străduindu-mă să-mi stăpânesc 
enervarea. 

— Mi-aţi putea spune dumneavoastră cu uşurinţă. 

S-a tras de cercel. 

— De unde ştii că nu s-au desfiinţat singuri când Imlann a fost 
surghiunit? 

— Imlann pare să continue să urmărească țelul pentru care s-au 
constituit, ca şi cum ar crede că există în continuare, am spus eu. Au 
obţinut scoaterea cavalerilor în afara legii; caută să se asigure că 
dragomachia a murit cu adevărat. Dacă e aşa, vor căuta un mod dea 
accede la putere. Asasinarea dumneavoastră s-ar putea dovedi suficientă, 
asta dacă nu dau o lovitură de stat în Tanamoot chiar în acest moment. 

Comonot a concediat sugestia cu un gest; inelele i-au sclipit pe degete. 

— Mi-ar fi ajuns la ureche veşti despre o lovitură de stat. Imlann ar 
putea lucra de unul singur; este suficient de nebun încât să-şi închipuie că 
îl susţin şi alţii. Şi dacă o cabală mi-ar dori moartea, n-ar fi putut să mă 
ucidă mai uşor când mă aflam în Tanamoot? 

— Asta n-ar fi făcut decât să declanşeze un război civil. Ei vor ca şi 
Goreddul să fie târât în treaba asta, am spus eu. 

— Duci speculaţia prea departe, a spus el. Chiar dacă o mână de 
generali nemulţumiţi ar complota împotriva mea, generalii loiali mie - ca 
să nu mai zic de tânăra generaţie, care a avut cel mai mult de câştigat de 
pe urma păcii - ar înăbuşi imediat orice revoltă. 

— Tocmai a avut loc o tentativă de asasinat împotriva dumneavoastră! 
am strigat eu. 

— Pe care am deturnat-o. S-a terminat. 

— Şi-a scos unul dintre inele şi l-a pus la loc pe deget absent, gânditor. 

— Principele Lucian spunea că bărbatul era unul dintre Fiii Sf. Ogdo. Nu 
mi-i închipui pe Fii conlucrând cu o cabală dragonică. Ce fel de dragon ar 
considera că e o opţiune viabilă să se folosească de ei? 

Un dragon înspăimântător de deştept, mi-am dat eu brusc seama. Dacă 
Fiii începeau să asasineze oameni, Regina avea să fie nevoită să îi 
reprime. Treaba murdară a lui Imlann ar fi fost dusă la îndeplinire de 
fanatici anti-dra- goni, ca mai apoi problema fanaticilor să fie înlăturată de 
către Coroană - toate astea în timp ce el ar sta şi s-ar uita de pe margine 
ca reptila care era. 


— Ardmagare, am spus eu, ridicându-mă, trebuie să plec. Vă doresc 
noapte bună! 

A mijit ochii. 

— Nu am reuşit să te conving că te înşeli, iar tu eşti prea încăpăţânată 
să te dai bătută. Ce ai de gând? 

— Să vorbesc cu cineva dispus să mă asculte, am spus, şi care, atunci 
când se confruntă cu un lucru a cărui existenţă contravine oricărei 
evidențe, îşi adaptează modul de gândire la realitate, şi nu invers. 

Am ieşit din cameră. Nu a schițat niciun gest să mă oprească. 

Kiggs aştepta pe coridor, sprijinindu-se de peretele de vizavi cu o 
cărticică în mână. A închis-o cu zgomot când m-a zărit şi a îndesat-o în 
vestonul stacojiu. 

— Sunt chiar atât de previzibilă? am întrebat. 

— Doar atunci când faci exact ceea ce aş fi făcut şi eu. 

— Vă mulţumesc că aţi instruit gărzile să mă lase să trec. Ne-a scutit de 
multă stânjeneală şi pe unii, şi pe ceilalţi. 

S-a înclinat, o reverență exagerată faţă de ce mi se cuvenea. 

— Selda crede că ar trebui să te întreb încă o dată ce ati 
9 
putea avea de discutat voi doi. l-am promis că o voi face, deşi nu mă 
aştept... 

— Tocmai veneam să vorbesc cu domniile voastre. Sunt lucruri pe care 
trebuia să vi le fi spus dar... n-am făcut-o, am spus. îmi pare rău. Darsăo 
găsim mai întâi pe veri- soara domniei voastre; trebuie să audă si ea. 

9 i 9 

M-a privit de parcă nu ştia dacă să se încreadă în brusca mea 
disponibilitate de a vorbi. Meritam scepticismul acela; chiar şi după tot ce 
se întâmplase, nu aveam nici cea mai mică intenţie să le spun adevărul 
despre mine. Am oftat, dar am încercat să-i zâmbesc. M-a însoţit înapoi în 
Salonul Albastru. 

380 

Treizeci 

Glisselda ne-a zărit pe dată dincolo de alaiul sclipitor de curteni; zâmbea, 
dar ceva din expresiile noastre a făcut ca a ei să se schimbe într-una 
întrebătoare. 

— Vă rog să ne scuzaţi! le-a spus ea stolului de gentlemeni care o 
înconjurau. Chestiuni de stat importante, înţelegeţi, sper. 

S-a ridicat brusc şi ne-a condus într-o încăpere adiacentă, mobilată 
doar cu o canapea porfiriană. A închis uşa după noi şi ne-a făcut semn să 
ne aşezăm. 

— Care sunt ultimele veşti din oraş? a întrebat. 

— Stare de alertă, a spus Kiggs, aşezându-se cu atenţie, ca un bătrân 
pe care îl dor toate cele. Nu îmi doresc să vină ziua de mâine, când se va 
duce vestea că Ardmagarul a ucis un cetăţean în catedrală - lasă că a fost 
în legitimă apărare. 


— Nu puteţi trece sub tăcere această informaţie? am întrebat eu, 
zăbovind lângă uşă, nedorind să mă aşez lângă el, neştiind ce să fac cu 
mine dacă nu mă aşezam. 

— Ne străduim, m-a repezit el, însă mişcarea cetăţenească a aflat 
despre Imlann şi despre micul ard îngrozitor de repede. După câte se 
pare, palatul mişună de răspândaci. 

Nu aveam nici cea mai vagă idee cine ar fi putut fi un astfel de 
răspândac. Am spus: 

— Am multe să vă spun amândurora. 

Glisselda m-a apucat de braţ şi m-a îndesat pe canapea între ea şi 
Kiggs, zâmbind de parcă am fi alcătuit cel mai fericit, cel mai agreabil trio 
din lume. 

— Vorbeşte, Phina! 

Am tras adânc aer în piept. 

— înainte ca Ardmagarul să fie atacat, l-am văzut pe Contele de Apsig 
la catedrală vorbind cu un preot cu glugă despre care cred că era Thomas 
Broadwick, am început eu. 

— Crezi, a spus Kiggs, foindu-se pe canapea, în vreme ce însăşi postura 
lui îi trăda scepticismul. Adică nu eşti complet sigură. Bănuiesc că nu ai 
auzit ce vorbeau? 

— De asemenea, l-am văzut pe Josef în oraş, mai devreme, recitând 
Blestemul Sf. Ogdo împreună cu un grup de Fii, am insistat eu. 

— Dacă s-a alăturat ordinului, e grav, a spus Kiggs, însă raţionamentul 
tău are o scăpare: fie e un Fiu de-al Sf. Ogdo, fie e dragon. Nu se poate şi 
una, şi alta. 

Mulțumită conversaţiei avute cu Comonot, eram pregătită pentru acel 
contraargument. Am explicat cât de diabolic de inteligent era să-i faci pe 
Fii să se implice, adăugând: 

— Orma a spus că Imlann va fi acolo unde ne aşteptăm mai puţin. Unde 
în altă parte, dacă nu printre Fii? 

— Tot nu văd cum ar putea un dragon să trăiască aici, la curte, mai 
bine de doi ani, fără ca ceilalţi dragoni să-l miroasă, a spus Kiggs. 

— In mod evident, se preface că-i dispreţuieşte ca să poată ieşi din 
încăpere de fiecare dată când intră ei, a spus Glisselda. 

— Şi-ar putea masca destul de uşor mirosul cu parfum, am spus eu, 
simţindu-mă îngrozitor, cum stăteam acolo, îndesată între ei, un monstru. 
Mi-am strecurat palmele între genunchi pentru a mă împiedica să-mi 

pipăi încheietura. 

— Dar vă rog să ascultați! am spus eu. Mai sunt şi altele. Le-am spus 
ce bănuiam în legătură cu Imlann şi cabala, 

trecând, pur şi simplu, sub tăcere amintirea maternă: că Imlann era acolo 
pentru a verifica cât de disfuncţională ajunsese dragomachia şi cum 
cabala avea tot interesul să-l vadă mort pe Comonot. 

— Poate că s-a terminat, poate că acea unică tentativă a fost singurul 
lucru de care sunt capabili, dar nu cred că ne permitem să riscăm. Cred că 


ei vor încerca din nou. 

— „Ei“ fiind cine? a întrebat Kiggs. Cabala aceasta pe care ai scos-o de 
nicăieri? Fiii? Imlann, într-o pluralitate nouă, misterioasă? 

— Lucian, încetează să fii atât de pedant! a spus Glisselda, luându-mă 
pe după umeri. 

Am continuat. 

— Multe dintre lucrurile pe care vi le-am spus reprezintă speculaţii, dar 
nu ar fi înţelept să ignorăm posibilitatea... 

— Speculaţii pornind de la ce? a spus Kiggs. 

Glisselda s-a întins prin spatele meu şi l-a plesnit peste 
tâmplă. 

— Ce-am zis? E o întrebare importantă! Care este sursa acestei 
informaţii şi cât de demnă de încredere este ea? 

Prinţesa şi-a înălţat sfidător bărbia. 

— Sursa o reprezintă Phina, iar Phina este de încredere. N-a contrazis- 
o, deşi s-a foit neliniştit, dorindu-şi în mod 
clar să o facă. 

— V-aş spune dacă aş putea, am spus eu. Dar am şi eu obligaţiile mele 
şi... 

— Prima mea obligaţie o reprezintă adevărul, a spus el cu amărăciune. 
întotdeauna. 

Glisselda s-a îndreptat de spate, îndepărtându-se puţin de mine, iar eu 
mi-am dat seama că, pomenind de obligaţiile mele, o făcusem să se 
îndoiască de loialitatea mea până 

intr-acolo încât nu ştia dacă îmi mai putea lua apărarea. A vorbit pe un ton 
stăpânit: 

— Dacă această cabală există într-adevăr sau nu, realitatea este că 
cineva a încercat să-l ucidă pe Ardmagar şi a dat greş. Nu a mai rămas 
mult timp pentru o nouă tentativă. 

Kiggs a pufnit zgomotos şi şi-a trecut mâna peste faţă. 

— Ai dreptate, Selda. Nu ne permitem să stăm cu mâinile în sân. Mai 
bine să fim prea prevăzători decât luaţi prin surprindere. 

Am lăsat la o parte echivocurile şi ne-am pus capetele la contribuţie, 
elaborând un plan, ocolindu-i pe Regină şi pe Comonot, luând întreaga 
greutate a păcii pe umerii noştri. Nu trebuia decât să avem grijă ca 
Ardmagarul să rămână în siguranţă încă o noapte, să trecem de Ajunul 
Tratatului fără ca cineva să fie ucis, după care Comonot avea să se 
întoarcă acasă. Dacă această cabală exista în realitate şi îl ucidea când se 
afla în Tanamoot, ei bine, asta nu ne mai privea. 

x 

Kiggs avea să întărească paza palatului, cu toate că era deja aproape 
cât se putea de strictă, asta dacă nu ne puneam în gând ca demnitarii 
străini să danseze cu membri ai Gărzii la bal. Avea, de asemenea, să-l 
informeze pe Ambasadorul Fulda că pe Ardmagar îl pândea un pericol real 
aici, acasă, şi avea să solicite ca Eskar şi micul ard să fie rechemaţi pentru 
a-şi oferi sprijinul. Ultima dată când raportaseră erau la multe mile 
depărtare; nu era sigur că ar fi reuşit să ajungă înapoi la timp. Glisselda 


avea să se ţină pe lângă Ardmagar cât de bine putea; s-a plâns că n-avea 
să mai poată exersa bucata din Tertius înainte de concert, dar îmi dădeam 
seama după licărul din ochii ei că intriga o interesa mai mult decât 
muzica. 

Eu aveam îndatoriri, desigur: trebuia să-l ajut pe Viri- dius şi să 
pregătesc reprezentațiile. Aceea avea să fie principala preocupare până 
înainte de bal, când urma să facem cu rândul să-l supraveghem pe 
Ardmagar. 

în sinea mea, mi-am trasat alte câteva sarcini. Voiam ca toti cei trei 
tovarăşi metişi să fie de fată. Aveam nevoie 
9 9 9 9 
de tot ajutorul pe care îl puteam obţine. 

L-am căutat pe Abdo în grădina cu groteşti de îndată ce am ajuns în 
apartamentul meu. Atârna cu capul în jos în smochinul lui, însă s-a dat jos 
când m-a văzut apropiindu-mă şi mi-a oferit nuci de gola. 

— Ţi-am văzut trupa de la distanţă, i-am zis, aşezându- mă picior peste 
picior pe pământ lângă el. îmi doresc să mă fi prezentat, pentru că mă 
simt ciudat să vin să-ţi cer ajutorul când nici măcar nu ne cunoaştem. 

— Să nu spui asta, madamina! Bineînţeles că am să te ajut dacă pot. 

l-am spus ce se punea la cale. 

— Vino cu toată trupa. O să vă fac loc în programul manifestărilor. 
îmbrăcaţi-vă... 

— Ştim care este ţinuta cuvenită la curtea goreddiană. 

— Bineînţeles că ştiţi. lartă-mă! O să mai fie şi alţii ca tine acolo, alţi... 
Care e cuvântul porfirian pe care l-ai folosit? 

— ltyasa-ari? 

— Da. îi ştii pe Băiatul Gălăgios şi pe Cusurgioaică, din grădină? 

— Desigur, a spus el. Văd tot ce îmi îngădui tu să văd. 

Mi-am înfrânat un fior, întrebându-mă dacă şi el îmi 
putea simţi gustul emoţiilor în vânt la fel ca Jannoula. 

— O să vreau să vă ajutaţi între voi şi să lucraţi laolaltă, la fel cum mă 
ajuţi pe mine. 

— Cum porunceşti, madamina. Tu ştii cum e mai bine. Voi fi acolo, 
pregătit. 

l-am zâmbit şi m-am ridicat să plec, scuturându-mi fustele de praf. 

— „Madamina" este porfirianul pentru „jupâniţă", cum e „grausleine" în 
samsameză? 

Ochii i s-au mărit. 

— Nu, nicidecum! înseamnă „general". 

— Dar de ce mi-ai spune aşa? 

— Tu de ce mi-ai spus mie Liliacul de Fructe? Trebuia să-ţi zic cumva, şi 
în fiecare zi veneai aici ca şi cum ţi-ai fi trecut în revistă legiunile. 

A zâmbit sfios şi a adăugat: 

— Cândva, demult, i-ai spus cuiva de aici, fetei aceleia cu ochi verzi, 
frumoşi, cea pe care ai alungat-o... l-ai spus cu glas tare cum te cheamă, 


dar eu am auzit prost. 

De jur împrejurul nostru bătea un vânt plin de uimire. 
* 

Nu ştiam unde dormea Lars noaptea, dar fuseseră suficiente aluzii din 
diverse surse încât ajunsesem să mă tem că aveam să petrec mai mult 
timp cu Viridius decât îmi doream. 

Am aşteptat până în zori, mi-am făcut o cană cu ceai revigorant şi m- 
am dus drept în grădină. L-am prins pe Băiatul Gălăgios de mâini, 
lăsându-mă târâtă în vârtejul unei viziuni. Spre uimirea mea, lumea 
întreagă părea să se întindă la picioarele mele: oraşul, care sclipea 
liliachiu în lumina zorilor, panglica strălucitoare a râului, ogoarele care se 
întindeau în depărtare. Lars şedea pe crenelurile turnului de apărare, cu 
picioarele pe câte un dinte al 

zidului, cântând la cimpoi pentru zori şi pentru oraşul de la picioarele lui. 
Prezenţa mea diafană nu l-a făcut să se oprească; l-am lăsat să termine, 
savurând în taină senzaţia de a zbura pe deasupra oraşului, ghidată de 
muzica lui. Era încântător să mă aflu atât de sus şi să nu-mi fie teamă că 
voi cădea. 

— Thu eşthi, Seraphina? a spus el, în cele din urmă. 

— Da. Am venit să-ţi cer ajutorul. 

l-am spus că mă temeam pentru viaţa Ardmagarului, că era posibil să 
am nevoie de el în orice clipă, că alţii ca noi - Abdo şi Doamna Okra - 
aveau să vină să ne ajute şi cum să-i recunoască. Dacă a fost uluit să afle 
că mai erau şi alţi metişi de dragon, stoicismul tipic samsamez nu i-a 
permis să o arate. 

— Dar sub ce fhormă se va abate acest pericol, Seraphina? Un athac 
asupra chastelului? Un trădăthor între zidurile lui? 

Nu ştiam cum să-i spun pe cine bănuiam. Am început precaut. 

— Ştiu că nu-ţi place să vorbim despre Josef, dar... 

M-a întrerupt brusc. 

— Nu. N-am nimic de sphus despre el. 

— Se poate să fie implicat. E posibil ca el să fie în spatele tuturor 
acestor lucruri. 

A fost uluit, dar hotărârea nu i s-a zdruncinat. 

— Dachă e aşha, o să lupt împothriva lui alături de tine. Dar am jhurat 
să nu vorbesc despre ce esthe. 

Pipăia absent fluierul cimpoiului. 

— Phoate, a spus el în cele din urmă, o shă vin înhar- mat. 

— Nu cred că Kiggs va îngădui altcuiva în afară de gărzile lui să vină 
înarmat. 

— întotdheauna am cu mine phumnii şi cimpoiul de război! 

— Ei... da! Aşa te vreau, Lars! 

Avea să fie o seară memorabilă, cel puţin. 

* 


Mă ducea mintea suficient cât să n-o contactez pe Doamna Okra în 


gând. Nu voiam să defilez cu nasul vânăt de Ajunul Tratatului. 

Am muncit repede şi îndârjit întreaga dimineaţă, coordonând agăţarea 
ghirlandelor, amplasarea şfeşnicelor şi a bufetelor, mutarea clavecinului - 
care arăta ca un sicriu aşa, cărat fără picioare printre uşi de patru bărbaţi 
- şi o mulţime de alte detalii. în tot acest timp am încercat în mod 
conştient să-i atrag atenţia Doamnei Okra fără a o contacta. încercările 
mele de a o convinge să se materializeze, de a-i transmite o nevoie falsă - 
oftatul şi agitația şi toate acele „Ce bine mi-ar prinde ajutorul Doamnei 
Okra!“ murmurate - nu au avut niciun rezultat. 

De abia am apucat să dau fuga până la mine în apartament şi mă 
schimb pentru cină. îmi pregătisem deja rochia stacojie pe care mi-o 
dăduse Millie, aşa că nu a fost nevoie să mă gândesc, netrebuind decât să 
îmi schimb hainele de pe deasupra. Astfel, nu riscam să rămân în pielea 
goală: ar fi putut apărea oricând o slujnică să-mi aranjeze părul. Glisselda 
insistase asupra acestui aspect, mergând până într-acolo încât să mă 
amenințe cu Millie dacă nu juram să nu mă pieptăn singură. 

Slujnica a sosit: părul meu a fost îmblânzit cu bătaia. Prima mea 
reacţie, când m-am văzut în oglindă, a fost una de uimire, văzând de lung 
îmi e gâtul. Părul ascundea de obicei acest detaliu, dar atunci când îl 
purtam ridicat în 

creştet, arătam de-a dreptul ca o girafa. Decolteul rochiei lui Millie nu era 
de niciun ajutor. Pfu! 

Mi-am prins cercelul de la Orma de un lanţ auriu pe care mi l-am pus la 
gât, mai degrabă ca să am ceva drag care să mă ajute să-mi stăpânesc 
emoţiile decât pentru că mi-aş fi imaginat că avea să-mi fie de ajutor. Cine 
ştia pe unde era sau dacă putea recepționa semnalul transmis de el? 
Cercelul constituia un pandantiv straniu. Nu-mi mai era teamă că 
Ardmagarul avea să-l recunoască. Să îndrăznească să-mi spună ceva legat 
de Orma, să încerce numai! Avea să capete mai mult decât îşi dorea. 

Cu siguranţă, nimeni n-ar fi îndrăznit să îi facă felul cât timp eram eu 
acolo, jumulindu-1. 

* 


Nu mai luasem niciodată parte la un festin de asemenea proporții. Mă 
aşezasem cât se putea de departe de masa oficialităților, desigur, însă 
aveam vedere directă la ea. Ardmagarul stătea între Regină şi Principesa 
Dionne; Kiggs şi Glisselda erau aşezaţi după Regină şi amândoi cercetau 
neliniştiţi încăperea. La început, am luat-o drept o măsură de precauţie, 
până când Glisselda m-a zărit, mi-a făcut energic cu mâna şi m-a arătat 
vărului ei. Chiar şi aşa, i-a luat o clipă să mă recunoască, pentru că nu 
arătam întocmai ca de obicei. 

A zâmbit într-un târziu, de îndată ce a încetat să mai pară uluit. 

De abia îmi pot aminti numărul şi tipul felurilor de mâncare; ar fi trebuit 
să iau notițe. S-a servit mistreţ şi vânat şi pasăre de toate soiurile, o 
plăcintă de păun cu coada desfăşurată în toată splendoarea ei, salate, 
pâine albă şi moale, şarlotă de migdale, peşte, smochine, curmale Zibou. 
389 


RACHEL HARTMAN 
Comesenii mei, rude îndepărtate ale ducilor şi conților de la celălalt capăt 
al încăperii, râdeau afabil la pornirea mea de a gusta din toate. 

— Nu se poate! a spus un tip mai în vârstă, cu cioc. Nu dacă speri să te 
ridici de la masă fără ajutor! 

Banchetul s-a încheiat în cele din urmă cu un tort cu şase etaje, arzând, 
care reprezenta Farul din Ziziba şi nimic mai mult. Din păcate, chiar mă 
simţeam prea plină - şi, la momentul respectiv, prea neliniştită - să gust 
din el. 

Slavă Cerului că mă puteam bizui cu totul pe muzicienii mei, pentru că 
am fost prinsă în tăvălugul de oameni care se îndreptau către sala de bal 
şi n-aş fi ajuns niciodată suficient de repede cât să-i aşez pe toţi la locurile 
lor. Când am intrat, orchestra ataca deja uvertura, una dintre bucăţile 
acelea ciclice ce puteau fi cântate iar şi iar până când familia regală avea 
să sosească şi să înceapă primul dans. 

Cineva m-a prins de braţul drept şi mi-a şoptit la ureche: 

— Eşti pregătită? 

— Cât de pregătit poţi fi pentru necunoscut, am răspuns, neîndrăznind 
să mă uit la el. 

Mirosea a migdale, la fel ca tortul de marţipan. 

L-am văzut cu coada ochiului dând aprobator din cap. 

— Selda a pitit un clondir cu cafea Zibou pentru tine undeva pe scenă 
în caz că începe să te ia somnul. 

Kiggs m-a bătut pe umăr şi mi-a spus: 

— Rezervă-mi o pavană! 

Apoi a dispărut în mulţime. 

9 

Nici nu plecase bine că m-a luat în primire Doamna Okra. 

— Ce mai vrei acum? a întrebat ea iritată. 

Am tras-o către peretele sălii de banchete, departe de mulţimea de 
oameni; am rămas în picioare lângă un sfeşnic înalt care ne adăpostea ca 
un copac. 

— Ne facem unele griji în legătură cu siguranţa Ard- magarului în seara 
aceasta. Pot conta pe sprijinul domniei voastre la nevoie? 

Şi-a înălţat bărbia, căutându-l din ochi pe Comonot. 

— Ce trebuie să fac? Să stau cu ochii pe el? 

— Să-l supravegheați discret, într-adevăr. Şi să vă păstraţi stomacul... 
atent. 

9 

Ochelarii cu lentile groase reflectau lumina lumânărilor. 

— în regulă! 

Am apucat-o de mâneca de satin tocmai când se pregătea să se afunde 
în mulţimea de petrecăreţi. 

— Vă pot contacta mental? 

— Nici să nu te gândeşti! 

S-a grăbit să-mi dezamorseze eventualele obiecţii: 

— Dacă ai nevoie de mine, voi sosi. 


Am scos un oftat. 

— în regulă. Dar nu e vorba doar despre mine; unul dintre ceilalţi ar 
putea avea nevoie de dumneavoastră. 

Cutele din colţurile gurii i s-au adâncit. 

— Care ceilalţi? 

Am deschis gura şi am închis-o la loc, uimită să îmi dau seama că 
uitasem că nu locuia la mine în cap. Numai Abdo putea vedea grădina. 

— Ceilalţi... ca noi, am şoptit grăbită. 

Chipul ei a traversat întreg spectrul de emoţii în doar câteva secunde - 
de la uluire la tristeţe la surpriză şi bucurie - încheind cu una care îi venea 
ca turnată: iritare. M-a plesnit cu evantaiul. 

— Şi n-ai putut să-mi spui asta? Ai idee câţi ani am? 

— Ă... nu. 

— O sută douăzeci şi opt! a mârâit ea. Şi în toţi aceşti ani am fost 
convinsă că sunt singură. Apoi dai buzna în viața mea, mai, mai să-mi 
provoci o criză, iar acum îndrăzneşti să-mi spui că mai sunt şi alţii. Câţi 
sunt de toţi? 

— Optsprezece, cu noi două, am spus eu, neîndrăznind să-i mai 
tăinuiesc nimic. Dar numai doi sunt aici: cimpoie- rul - ea a izbucnit în râs, 
amintindu-şi-l, pare-se - şi unul dintre dansatorii pygegyria. Un băieţaş 
din Porfir. 

Sprâncenele i s-au arcuit brusc. 

— Ai invitat dansatori pygegyria? în seara asta? 

A lăsat brusc capul pe spate şi a râs. 

— Orice s-ar spune despre tine, faci lucrurile în felul tău, cu o 
încăpățânare înviorătoare. îmi place! 

A dispărut în mulţimea colorată, lăsându-mă să desluşesc înţelesul 
complimentului ei. 

Că tot vorbeam de pygegyria, nu văzusem trupa pe nicăieri. l-am 
contactat mental: 

— Unde sunteţi? 

— în mica sală de recepții. Suntem prea mulţi pentru vestiarele voastre 
minuscule. 

— Rămâneţi acolo. Vin să vă întâmpin. 

M-am strecurat în hol şi am dat destul de repede de uşile duble de la 
sala cea mică. Am şovăit cu mâinile pe clanţele de alamă. Abdo era atât 
de diferit de ceilalţi pe care îi cunoscusem - modul lui de gândire aducea 
mai degrabă cu al meu sau al Jannoulei - încât mă încerca o nelinişte la 
gândul că îl voi cunoaşte. Odată ce se va fi întâmplat asta, avea să intre 
pentru totdeauna în viaţa mea, la bine si la rău. 

9 

Am tras adânc aer în piept şi am deschis uşile. 

Am fost întâmpinată cu ţipete şi un răpăit exploziv de tobe. întreaga 
trupă se afla în mişcare, în cercuri concentrice, fiecare răsucindu-se într-o 
altă direcţie. Preţ de o clipă, nu m-am putut concentra din pricina 


învălmăşelii de eşarfe colorate şi de văluri sclipitoare, de mâini cafenii şi 
de salbe de monede zornăitoare. 

Cercurile s-au deschis, dansatorii s-au tras în lături învârtindu-se, iar în 
mijlocul lor s-a zărit Abdo, într-o tunică verde aprins şi în pantaloni, cu 
picioarele goale şi legănându-şi braţele. Ceilalţi dansau tremurat la 
distanţă, scuturând din lanţuri şi din eşarfele cu bănuţi. Abdo se rotea cu 
braţele larg deschise, iar franjurii de la cingătoare îi proiectau un nimb de 
jur împrejurul taliei. 

Pentru prima dată în viaţa mea, am înţeles rostul dansului. Mă 
obişnuisem să consider muzica drept mijloc de expresie, dar iată-l pe 
băiatul ăsta vorbindu-mi, nu cu mintea, ci cu trupul. 

Simt muzica aceasta până în sânge. Asta înseamnă să fiu eu, aici, 
acum, carne solidă, aer diafan, mişcare veşnică. Simt asta şi este adevărul 
de dincolo de toate. 

Cerurile păreau să se răsucească dimpreună cu el, soarele şi luna, 
timpul însuşi. Se învârtea atât de repede încât părea să stea pe loc. Aş fi 
putut jura că simţeam miros de trandafiri. 

Cu un ultim bubuit de tobe a îngheţat, încremenit ca o statuie. Nu eram 
sigură dacă porfirienii aplaudau, dar eu am bătut din palme. Asta a 
destrămat vraja; dansatorii au zâmbit şi au rupt rândurile, flecărind între 
ei. M-am dus la Abdo, care mă aştepta cu o privire strălucitoare. 

— A fost foarte frumos, am spus. Cred că publicul vă va adora, fie că 
vor vrea, fie că nu. 

El a zâmbit. 

— V-am pus în program târziu, când lumea va avea nevoie de ceva să-i 
trezească. Găsiţi mâncare şi băutură pentru artişti în cămăruţa de lângă... 

— Madamina! a strigat un bătrân. 

Mi-a luat o vreme să-l recunosc ca fiind cel care dorise să stea de vorbă 
cu mine după înmormântarea Principelui Rufus; acum era înfăşurat în 
mătăsuri. Am presupus că era bunicul de care pomenise Abdo. 

— lertăciune! a spus el. Aţi venit aci, încercaţi vorbiţi la Abdo, dar el nu 
poate să vorbeşte cu tine fără ajutor. lertăciune! 

— El... Ce? 

Nu eram sigură că înţelesesem. 

M-am uitat la Abdo, care părea enervat. A schiţat o serie de gesturi 
către bătrân, care gesticula grăbit drept răspuns. Era... surd? Dacă da, 
atunci cum de vorbea atât de fluent goreddiana în grădină? In cele din 
urmă, l-a convins pe bătrân să plece, lucru pe care l-am găsit uimitor. 
Avea zece, poate unsprezece ani, însă bătrânul era plin de respect. 

Ca, de altfel, toţi ceilalţi dansatori. El era liderul acelei trupe. 

Mi-a zâmbit încurcat şi i-am auzit vocea în minte: 

— Băiatul Gălăgios şi Cusurgioaica... Ştiu ce am de făcut. Nu te voi 
dezamăgi. 

— Nu poţi vorbi ?l-am întrebat în gând, nedorind să dau pe gură ceva 


atât de evident. 

A surâs îndurerat, şi-a azvârlit capul pe spate şi a deschis gura cât a 
putut de larg. Limba lui lungă, gingiile, palatul, totul până unde puteam 
vedea în jos pe gât sclipea de la solzii de dragon din argint. 

* 


Noaptea părea să nu se mai sfârşească şi, în acelaşi timp, a trecut ca 
un vârtej. Kiggs distribuise membri ai Gărzii peste tot pe unde era loc; 
câţiva, îmbrăcaţi în civil, luaseră cu asalt bufetul, iar unul era pe scenă, 
băgând spaima în muzicienii mei. Verii regali şi cu mine ne-am surprins 
urmărindu-l pe Ardmagar; Glisselda a dansat cu el de trei ori, apoi a 
dansat lângă el cu Kiggs. Doamna Okra l-a ţinut de vorbă lângă masa cu 
aperitive; eu stăteam pe scenă, după cortină, observând mulţimea prin 
deschizătură. Nimeni nu facea nimic suspect - mă rog, Principesa Dionne 
zâmbea încontinuu, ceea ce era neobişnuit, şi bârfea cu Lady Corongi, 
ceea ce nu era. Contele de Apsig a dansat cu toate doamnele din 
încăpere; nu părea să obosească niciodată. 

Viridius şedea intr-un scaun cu rotile, în vreme ce câţiva tineri îl 
alimentau cu vin şi brânzeturi. Toată mâncarea aceea grasă avea să-l facă 
nesuferit şi să-l scoată din funcţiune o săptămână întreagă; nu înţelegeam 
cum de-şi putea spune că merita sacrificiul. 

Orchestra a părăsit scena, în vreme ce Lars şi Guntard au adus 
clavecinul pentru numărul Principesei Glisselda. M-am trezit cu ea în 
culise, chicotind şi strângându-mă de braţ. 

— Nu sunt în stare, Phina! 

— Trageţi aer în piept! i-am spus, luându-i palmele în mâini ca să le 
opresc tremuratul. Nu vă grăbiţi în timpul arpegiilor. Aveţi grijă ca pavana 
să rămână maiestuoasă. O să vă descurcaţi minunat. 

M-a sărutat pe obraz şi a păşit pe scenă, unde s-a preschimbat brusc 
dintr-o fetiţă emoţionată, plângăcioasă, într-o tânără demnă. Culoarea 
rochiei era azuriul Cerurilor; părul auriu, soarele. Şi-a îndreptat ţinuta, a 
ridicat o mână către public, şi-a înălţat mândră bărbia. Am mijit ochii, 
uluită, dar n-ar fi trebuit să mă surprindă acea prezenţă calmă, 
impunătoare. încă mai avea de crescut, însă elementele de bază părea să 
le aibă în sânge. 

Cât despre talentul muzical, pe de altă parte... Mă rog! Era de-a dreptul 
mediocră, dar nu conta. La sfârşitul reprezentaţiei a câştigat puţin teren 
doar prin ţinută şi prezenţă şi i-a închis definitiv gura lui Viridius. îl 
urmăream din spatele cortinei. Rămăsese cu gura căscată. Lucrul ăsta mă 
mulțumea din mai multe privinţe. 

L-am urmărit şi pe Comonot, dacă tot nu părea s-o facă altcineva. 
Doamnei Orka îi fusese distrasă atenţia de cea pe care o detesta cel mai 
mult pe lume, Lady Corongi, şi acum o sfredelea cu privirea. Kiggs, retras 
în stânga sălii, zâmbea cald văzându-şi verişoara cântând. Am simţit o 
strângere de inimă şi mi-am mutat privirea. Ardmagarul - pe care se 
presupunea că îl urmăream - stătea în fundul sălii cu Principesa Dionne, 
fără să-şi vorbească, urmărind reprezentaţia cu un pahar în mână şi cu 


celălalt braţ pe după talia principesei. 

Nu părea s-o deranjeze dar... în! 

Am fost şocată de dezgustul pe care îl resimţeam. Eu, mai mult decât 
oricine altcineva pe lume, nu aveam voie să fiu dezgustată de ideea de a 
vedea un om împreună cu un saarantras. Nu, cu siguranţă agitația mea 
avea de a face 

cu personalităţile toxice ale celor doi şi cu faptul că tocmai mi-l 
imaginasem pe Ardmagar dezbrăcat. Trebuia să-mi curăţ mintea de 
imaginea aceea. 

Glisselda a încheiat în ropote de aplauze. Mă aşteptam să coboare 
imediat de pe scenă, dar n-a făcut-o. A ieşit la rampă, a ridicat o mână 
cerând să se facă linişte, după care a spus: 

— vă mulţumesc pentru aplauzele generoase. Nădâăjduiesc, totuşi, că 
aţi mai păstrat câteva pentru persoana care le merită cel mai mult, 
profesoara mea de muzică, Seraphina Dombegh! 

Aplauzele au izbucnit din nou. Mi-a făcut semn să vin alături de ea pe 
scenă, dar eu am şovăit. A venit la mine, m-a apucat de braţ şi m-a tras 
după ea. Am făcut o reverență dinaintea mării de chipuri, profund 
stânjenită. Am ridicat privirea şi l-am zărit pe Kiggs; mi-a făcut uşor cu 
mâna. M-am chinuit să-i întorc zâmbetul, dar tare mă tem că nu mi-a ieşit. 

Glisselda a redus publicul la tăcere cu un gest al mâinii. 

— Sper că jupâniţa Dombegh mă va ierta pentru că îi întrerup 
programarea atentă, dar cu toţii meritaţi puţină muzică desăvârşită drept 
răsplată pentru răbdarea cu care aţi ascultat interpretarea mea jalnică: o 
reprezentaţie din partea Seraphinei însăşi. Şi, vă rog, ajutaţi-mă să o 
convingem pe Regină să o numească pe Phina compozitorul curţii, egala 
lui Viridius. E prea bună să-i fie doar asistentă! 

M-aş fi aşteptat ca Viridius să se încrunte, însă el a lăsat capul pe spate 
şi a râs. Publicul a mai aplaudat puţin, iar eu am profitat de ocazie pentru 
a-i spune Glisseldei: 

— Nu mi-am luat cu mine niciun instrument. 

— Ei bine, clavecinul e chiar în spatele nostru, prostuţo! a şoptit ea. Şi 
trebuie să mărturisesc: mi-am permis să-ţi aduc flautul şi lăuta. Tu alegi. 
397 
RACHEL HARTMAN 

îmi adusese flautul de la mama. Când l-am văzut, am simţit o strângere 
de inimă: îmi doream să cânt la el, dar, cumva, era prea personal. Lăuta, 
un dar de demult de la Orma, nu mi-ar fi solicitat atât de mult încheietura 
dreaptă; asta m-a convins. Guntard mi-a adus instrumentul si pana; Lars 
mi-a adus un scaun. Am ţinut instrumentul în formă de pepene în poală 
cât am verificat sunetul tuturor celor unsprezece coarde, dar nu se 
dezacordase. în tot acest timp, am mai aruncat câte o privire în sală. 
Kiggs mă urmărea; Glisselda i s-a alăturat, iar el şi-a petrecut braţul pe 
după mijlocul ei. Nimeni nu-l urmărea pe Ardmagar. L-am contactat pe 
Lars în gând şi l-am trimis după el; când m-am liniştit văzându-l cum 
traversează mulţimea, am închis ochii şi am început să cânt. 

Nu mi-am propus să cânt ceva anume; sunt o adeptă a abordării Zibou 


când vine vorba de lăută, improvizând, căutând forma în sunet, ca atunci 
când încerci să identifici forme în nori, ca mai apoi s-o consolidez. Mintea 
îmi tot fugea la imaginea lui Kiggs alături de Glisselda, la oceanul de 
oameni care ne despărţea, iar asta a conferit norului meu muzical o formă 
pe care n-o doream, tristă şi absorbită de sine. în timp ce cântam, însă, o 
altă formă a început să prindă contur. Oceanul era tot acolo, dar muzica 
mea reprezenta un pod, un vas, o baliză. Mă lega de toată lumea aceea, 
ne ţinea pe toţi în palmele ei, purtându-ne împreună către un loc mai bun. 
Se unduia (valurile mării), iar şi iar (un stol de pescăruşi), aterizând cu 
precizie pe o tonalitate pe care o iubeam (o faleză calcaroasă, un far bătut 
de vânturi). Am identificat o altă linie sonoră, una de-ale mamei, imediat 
sub suprafaţă; am interpretat o melodie sfioasă, o variaţiune enigmatică, 
făcând trimitere la melodia ei, fără a o reda explicit. Am curtat-o, i-am dat 
târcoale, am atins-o în trecere înainte de a plonja pe lângă ea încă o dată. 
M-a 

atras înapoi pe orbita ei, iar şi iar, până când i-am cedat. Am interpretat 
integral melodia ei şi am cântat versurile tatălui meu şi, preţ de o clipă 
strălucitoare, am fost toţi trei împreună. 

O mie de regrete în iubire m-au încercat, 

De o mie de ori mi-am dorit trecutul să-l fi schimbat 

Ştiu, iubirea mea, că înapoi nu-i cale de întors. 

O mie de poveri cu neputinţă sunt de lepădat. 

Trebuie să mergem înainte cu durerea-n gând. 

O mie de regrete în iubire m-au încercat, 

Dar pe tine n-am să te regret nicicând. 

Cântecul m-a eliberat atunci, iar eu m-am simţit liberă să improvizez 
din nou. Cercurile mi s-au lărgit tot mai mult, până când am simţit iarăşi 
că dau roată lumii prin muzică. 

Când am redeschis ochii, publicul mă privea cu gura căscată, ca şi cum 
ar fi încercat să păstreze gustul acordului final. Nimeni nu a aplaudat până 
când nu m-am ridicat cu totul, iar atunci aplauzele au fost atât de 
asurzitoare încât m-am tras un pas în spate. Am făcut o reverență, 
simţindu- mă epuizată şi fericită. 

Când am ridicat privirea, mi-am văzut tatăl. Nici măcar nu-mi dădusem 
seama că era acolo. Era la fel de palid ca atunci, după înmormântare, dar 
acum îi înţelegeam expresia altfel. Nu era furios pe mine: aceea era o 
expresie de durere şi de hotărâre încrâncenată de a nu-i îngădui să-l 
copleşească. l-am făcut o bezea. 

Kiggs şi Selda stăteau unul lângă celălalt în stânga, ceea ce-mi provoca 
o durere proprie. Mi-au zâmbit şi mi-au făcut cu mâna; erau prietenii mei, 
amândoi, oricât de dulce-amă- rui mi se părea gândul acesta. în spatele 
sălii, Doamna 

Okra stătea împreună cu Lars şi cu Abdo, care sărea în sus de bucurie. Se 
regăsiseră; ne regăsiserăm cu toţii. 

Reprezentaţia de la funeralii mă epuizase, dar de data asta mă 


simţeam diferit. Eram înconjurată de prieteni, iar curtea regală îmi 
înapoiase ceva prin aplauzele acelea. Preţ de o clipă, am simţit că locul 
meu era acolo. Am mai făcut o reverență şi am ieşit de pe scenă. 

* 

Morişca neobosită a nopţii ne-a măcinat vigilența; în ceasul al treilea 
după miezul nopţii, nu-mi doream decât să-l înjunghie careva pe Comonot, 
ca să putem termina odată şi să mergem la culcare. Era greu să stai cu 
ochii pe el, în vreme ce el nu părea să obosească câtuşi de puţin. A 
dansat, a mâncat, a băut, a flecărit cu Principesa Dionne, a râs, 
minunându-se de dansatorii pygegyria şi tot mai avea energia a trei 
bărbaţi obişnuiţi. 

Am auzit clopotul bătând ora patru şi tocmai mă hotă- râsem să-mi 
întreb tovarăşii de arme dacă nu mă puteam retrage pentru un pui de 
somn, când însuşi Kiggs şi-a făcut apariţia lângă mine şi m-a luat de 
mână: 

— Pavana! a fost tot ce a spus, trăgându-mă după el în rând cu 
perechile care mărşăluiau. 

Mintea mea obosită încetase să mai numere dansurile, însă muzica m-a 
ajutat să-mi recapăt brusc concentrarea, la fel ca şi lumânările, dansatorii 
maiestuoşi, întreaga încăpere. Kiggs era mai bun decât o cafea tare. 

— încep să cred că ne-am ambalat cu toţii degeaba, am spus eu, 
păşind mai hotărât decât cu o clipă în urmă. 

— O să fiu bucuros să recunosc că ne-am înşelat, imediat ce Comonot 
ajunge cu bine acasă, a spus Kiggs. Avea 

ochii obosiţi. Nu-l plăti pe Pau-Henoa până când nu te-a trecut râul. 

L-am căutat din priviri pe Ardmagar printre dansatori, dar, pentru 
prima dată, nu era acolo. Intr-un final, l-am zărit sprijinindu-se de un 
perete, uitându-se în jur, fără să vorbească cu nimeni, cu un pahar de vin 
în mână şi privirea înceţoşată. îl ajungea oboseala? Asta era o veste bună. 

— Unde e Principesa Glisselda? am strigat, nevăzând-o. 

M-a trecut dintr-o mână în alta. 

— Fie trage un pui de somn, fie discută cu bunica. Voia să facă şi una, 
şi alta, dar nu era sigură în care ordine. 

Poate erau, totuşi, şanse să prind şi eu un pui de somn. în momentul 
acela, nu aveam nevoie. Nu voiam să se sfârşească dansul şi nici ca 
prinţul să-mi dea drumul la mână. Nu voiam să-şi întoarcă privirea de la 
mine. Nu voiam să trăiesc altcândva decât în clipa aceea. 

Am simţit cum mă copleşeşte un sentiment şi i-am permis să o facă, 
pentru că, la urma urmei, ce rău putea face? Nu mai avea de trăit decât 
treizeci de măsuri de adaggio pe lumea asta. Douăzeci şi patru. încă opt 
măsuri în care să te iubesc. Trei. Două. Una. 

Melodia s-a sfârşit şi i-am dat drumul, însă el nu a dat drumul mâinii 
mele. 

— O clipă, Phina! Am ceva pentru tine. 

M-a condus către scenă, în sus pe trepte până în culisele unde îmi 
petrecusem deja cea mai mare parte a serii, într-un colţ se găsea clondirul 
cu cafea al Glisseldei, golit de mult; lângă el se afla un mic pacheţel învelit 


în pânză pe care nu-l atinsesem, neștiind al cui era. El l-a ridicat de jos şi 
mi l-a oferit. 

— Ce este? 

— Evident, n-ai cum să ştii până nu-l deschizi, a spus el, iar ochii i-au 
licărit în penumbră. An nou fericit! 

Era un volum subţire, legat în piele de vițel. L-am deschis şi am 
izbucnit în râs. 

— Pontheus? 

— EI însusi. 

9 

Kiggs sătea chiar lângă mine, ca şi cum ar fi vrut să-mi citească peste 
umăr, fără să-mi atingă braţul. 

— E ultima lui carte, lubire şi muncă, cea despre care ţi-am mai vorbit. 
E, după cum îţi poţi imagina, despre muncă, dar şi despre gândire şi 
cunoaştere de sine şi despre ce e bun în viată si... 

9 9 

Şi-a pierdut şirul gândurilor. Mai era, desigur, încă un cuvânt în titlul 
cărţii. Unul care stătea între noi ca un bolovan. 

— Şi despre adevăr? am spus eu, crezând că era un subiect neutru şi 
dându-mi seama prea târziu că nu era câtuşi de puţin aşa. 

— Ei bine, da, dar eu voiam să spun... prietenie. 

A zâmbit împăciuitor; m-am uitat din nou la carte. El a adăugat: 

— Şi despre fericire. De aceea este considerat nebun. Toţi filosofii 
porfirieni au semnat un pact să fie nefericiţi. 

Nu m-am putut abţine să nu râd şi Kiggs a râs şi el, apoi Guntard, care 
tocmai ataca un solo de oboi, ne-a aruncat o privire furioasă, cum stăteam 
acolo, în culise şi chicoteam. 

— Mă simt stânjenită, am spus, pentru că eu nu am nimic să vă ofer. 

— Nu fi ridicolă! a spus el hotărât. Ne-ai făcut tuturor un dar în seara 
asta. 

M-am întors cu spatele, simțind cum inima îmi bătea dureros şi, prin 
despicătura cortinei, am văzut-o pe Doamna Okra Carmine în dreptul unei 
uşi aflate în colţul opus al sălii, fluturându-şi grăbită mâneca lungă şi 
verde. 

— Se întâmplă ceva, am spus. 

Kiggs nu m-a întrebat ce era, însă m-a urmat pe trepte, prin vârtejul de 
dansatori, şi împreună am ieşit pe coridor. Acolo, Doamna Okra Carmine îl 
trăgea pe Comonot de mână, împiedicându-l să plece, în vreme ce gărzile 
contrariate şovăiau în apropiere, neştiind cui să-i ia partea. 

— Susţine că merge că tragă un pui de somn, dar nu-l cred! a strigat 
ea. 

—Vă mulţumesc, doamnă Ambasador, a spus Kiggs, neîn- ţelegând ce 
treabă avea Doamna Okra în toată povestea asta. 

Avea să fie nevoie să inventez o explicaţie. larăşi am simţit cum mă 
copleşeşte toată apăsarea nopţii aceleia. Comonot, cu braţele încrucişate 


şi maxilarul încleştat, a aşteptat cât Doamna Okra a executat în silă o 
reverență şi s-a întors la petrecere. 

— Acum că am scăpat de nebună, a spus el, pot să-mi văd de ale mele? 

Kiggs s-a înclinat. 

— Domnule, mă văd nevoit să insist să luaţi un străjer sau doi cu 
dumneavoastră. Avem câteva motive de îngrijorare în ceea ce priveşte 
siguranţa dumneavoastră în această seară şi... 

Comonot a clătinat din cap. 

— Eşti în continuare convinsă că se pune la cale un complot împotriva 
mea, Seraphina? Mi-aş dori să arunc o privire prin amintirea aceea a ta. 
Paranoia ta în această chestiune aproape că e de ajuns să mă facă să mă 
uit peste umăr. Asta este o altă reacţie specifică corpului omenesc, nu-i 
aşa? Teama de întuneric şi de necunoscut? Teama de dragoni? 

— Ardmagare, am spus eu, profund tulburată de faptul că pomenise de 
amintirea maternă pe un ton atât de degajat, vă rog doar să ne faceţi 
hatârul în problema asta! 

— Nu aveţi mare lucru pe care să vă bazaţi. 

— Pacea depinde de rămânerea dumneavoastră la putere, am stăruit 
eu. Riscăm multe dacă vi se întâmplă ceva. 

Privirea i s-a ascutit şmechereşte. 
> 9 9 

— Ştii de cine altcineva mai depinde? De Casa Regală a Goreddului, 
dintre ai cărei prinți, dacă îmi aduc bine aminte, unul a fost asasinat 
recent. îi supravegheați şi pe ai voştri la fel de îndeaproape cum mă 
supravegheați pe mine? 

— Desigur, a spus Kiggs, însă era evident că întrebarea îl luase prin 
surprindere. 

îl vedeam străduindu-se să-şi amintească unde s-ar fi putut afla bunica, 
mătuşa şi verişoara lui pentru a ajunge la concuzia supărătoare că nu ştia. 

— Ştiu că nu ştii unde îţi e mătuşica, a spus Comonot cu un rânjet 
deconcertant. 

Kiggs şi cu mine ne-am uitat la el cu groază. 

— Ce insinuaţi, Ardmagare? a spus Kiggs cu glas tremurat. 

— Doar că nu eşti atât de atent pe cât îţi închipui, a spus Comonot, şi 
că... 
S-a întrerupt brusc şi s-a albit la faţă. 

— Pe tot ce sclipeşte, sunt la fel de prost ca voi! 
A rupt-o la fugă. Kiggs şi cu mine îl urmam îndeaproape. Kiggs a 
strigat: 

— Unde e? 

Ardmagarul a apucat-o în sus pe scara cea mare din marmură. Urca 
treptele câte două odată. 

— Pe cine intenţiona asasinul să înjunghie, a ţipat Comonot, înainte să 
se mulţumească cu Seraphina? 

— Unde este mătuşa Dionne, Ardmagare? a urlat Kiggs. 

— La mine în apartament! a spus saarul, care acum răsufla greu. 

Kiggs a trecut în goană pe lângă el, îndreptându-se către aripa 


palatului rezervată familiei regale. 

404 

Treizeci şi doi 

Comonot şi cu mine am ajuns în dreptul apartamentului lui în acelaşi timp; 
Kiggs sosise cu mult înaintea noastră, împreună cu câţiva străjeri pe care 
îi culesese de pe drum. Am intrat tocmai când un străjer năvălea afară şi 
curând am înţeles de ce: Kiggs îl trimisese în fugă după medic. 

Kiggs şi celălalt străjer au ajutat-o pe Principesa Dionne să se ridice de 
pe podea, încercând s-o aşeze în şezut pe canapea. Kiggs i-a îndesat două 
degete pe gât, încercând s-o facă să vomite. Ea s-a conformat, vărsând o 
mizerie vineţie direct în casca străjerului, care i-o întindea în acest scop, 
însă nu a părut să se simtă mai bine după aceea. 

Se înverzise la faţă; albul ochilor se mărea înspăimântător şi nu părea 
capabilă să se concentreze. 

— Apsig! Vin! a bolborosit ea. 

Străjerul, care luase asta ca pe o cerere, a început să-i toarne un pahar 
de băutură din sticla de pe masă, însă Kiggs i-a dat peste mână. Cioburile 
s-au împrăştiat pe podea. 

— în mod evident, îi e rău de la vin, a spus Kiggs printre dinţi, 
străduindu-se să-şi împiedice mătuşa să alunece de pe canapea în timpul 
convulsiilor. Comonot a sărit să-l ajute. 

— De când aveţi sticla aceea, Ardmagare? 

— Nu ea mea. Trebuie s-o fi adus cu ea. 

A făcut ochii mari. 

— Avea de gând să mă otrăvească? 

— Nu fiţi idiot! a spus Kiggs, îngăduind ca mânia să-l facă să uite de 
bunele maniere. De ce ar mai fi băut şi ea? 

— De remuşcare la gândul a ceea ce era pe punctul să facă? 

— Nu aşa merg lucrurile, dragon prost ce eşti! a strigat Kiggs, cu glasul 
sugrumat de plâns, ştergându-i principesei spumele de pe buze. De cete 
aştepta aici? De ce îţi aducea vin? De ce îţi închipui că poţi veni în Goredd 
să te joci de-a fiinţa umană, când nu ştii nimic despre asta? 

— Kiggs! am spus, încercând să-mi pun o mână pe braţul lui. 

S-a smucit de lângă mine. 

Comonot s-a sprijinit de spătarul canapelei, uluit. 

— Eu... n-aş zice că nu ştiu chiar nimic. Adică, ceva simt. Nu ştiu ce 
anume. 

Şi-a întors ochii rugători către mine, dar eu nu ştiam ce să-i zic. 

Doctorul a sosit însoţit de trei asistente. l-am ajutat s-o ducă pe Dionne 
în pat, unde au dezbrăcat-o, au spălat-o cu buretele, i-au luat sânge, i-au 
dat să înghită pudră de cărbune şi au examinat îndeaproape vinul şi voma 
căutând indicii care să-i ajute să aleagă antidotul potrivit. Comonot, care 
nu ar fi trebuit s-o vadă dezbrăcată, a intrat în cameră fără să-l oprească 
cineva şi a început să o privească cu ochii măriţi. Kiggs măsura 
anticamera cu pasul. 

Mi-a trecut prin minte o idee îngrozitoare. Am dat să ies din cameră în 


fugă, însă Comonot m-a înşfăcat de mânecă. 

— Ajută-mă! a spus el. Simt ceva... 

— Vinovăţie! l-am repezit, încercând să-mi eliberez braţul din 
strânsoare. 

— Fă-o să dispară! 

Părea de-a dreptul înspăimântat. 

— Nu pot! 

Am aruncat încă o privire către agitația de pe pat. Dionne era iar 
scuturată de convulsii. M-a încercat un puseu de milă pentru bătrânul 
saar. In faţa morţii, toţi eram copleșiți, dragoni şi oameni deopotrivă. Mi- 
am lipit mâna de obrazul lui cărnos şi i-am vorbit ca unui copil: 

— Rămâneţi. Ajutaţi cum puteţi; mai e o şansă s-o poată salva. Eu 
trebuie să mă asigur că nu mai moare nimeni în seara asta. 

Am ieşit în fugă şi m-am dus la Kiggs. Şedea pe canapea, cu coatele 
sprijinite pe genunchi, mâinile la gură şi ochii măriţi. 

— Kiggs! 

Nu s-a uitat la mine. Am îngenuncheat dinaintea lui. 

— Ridică-te! Nu s-a terminat. M-a privit cu ochi goi. 

Mi-am îngăduit să-i ating părul răvăşit. 

— Unde e Selda? Unde e bunica ta? Trebuie să ne asigurăm că sunt 
bine. 

Asta l-a convins. A sărit în picioare. Am dat fuga până la apartamentele 
lor, însă nici Regina şi nici principesa nu dormeau în paturile lor. 

— Glisselda voia să-i vorbească, a spus Kiggs. Probabil că sunt 
împreună. în biroul Reginei sau... 

A ridicat din umeri. 

Am dat s-o apuc în direcţia respectivă, însă el a cules un felinar, m-a 
prins de braţ şi m-a condus pe o uşă ascunsă în peretele dormitorului 
Reginei, care dădea intr-un labirint de coridoare. 

Drumul era îngust; mergeam în spatele lui. Când n-am mai putut 
suporta tăcerea, am întrebat: 

— Ai auzit-o pe mătuşa ta pronunţând numele lui Apsig? 

A dat afirmativ din cap. 

— Concluzia pare limpede. 

— Că Josef i-a dat vinul? Era menit doar pentru Ard- magar sau... 

— Pentru amândoi, fără îndoială. 

S-a uitat la mine. Chipul îi era ascuns de umbră. 

— Mătuşa Dionne trebuia să se întâlnească cu Comonot la catedrală. 

— Thomas nu m-ar fi putut confunda pe mine cu ea. 

— îmi închipui că te-a recunoscut şi s-a hotărât pe moment că ar putea 
la fel de bine să te ucidă pe tine în locul ei. Dar să ne aducem aminte: ai 
spus că l-ai văzut pe Josef în apropierea scenei. 

— Ai zis că ar fi putut fi o coincidenţă. 

— Aşa am crezut până când i-am auzit numele mai devreme! a tipat el. 


Agitaţia serii îi anula precauţia obişnuită. 

Am ajuns în biroul Reginei doar ca să constatăm că era gol. Kiggs a 
înjurat. 

— Ar trebui să ne despărţim, am spus. Eu o să mă întorc în sala cea 
mare. 

A încuviinţat abătut. 

— O să mobilizez Garda. O să le găsim. 

Eu îl contactam deja pe Abdo în gând, în timp ce alergam către sala de 
banchete. 

— Abdo, găseşte-l pe Lars! Aşteptaţi-mă lângă scenă. O vezi pe 
Doamna Okra? 

Abdo a zărit-o pe ambasadoare lângă masa cu prăjituri, apoi mi-a spus 
că pleacă la cabine să-l caute pe Lars. L-am contactat pe Lars să-i spun că 
Abdo venea după el. 

M-am gândit să-mi încalc cuvântul dat şi s-o caut pe Doamna Okra, dar 
mai devreme era cam nervoasă şi acum aveam nevoie de ajutorul ei. 
Aveam nevoie ca puterea ei, oricât ar fi fost de ciudată, să se ridice la 
înălţimea promisiunii stranii pe care o reprezenta. Când am ajuns în sala 

cea mare, era acolo unde îmi spusese Abdo, întreţinând o conversaţie 
însufleţită cu Fulda, singuraticul ambasador al dragonilor. Am ocolit 
cuplurile care dansau, minunându-mă că unii mai aveau energie pentru o 
volta când aproape se crăpa de ziuă. M-am apropiat de Doamna Okra şi 
am spus: 

— Vă rog să mă scuzaţi, domnule Ambasador Fulda, însă trebuie să o 
răpesc pe Doamna Okra o clipă. Mă tem că e urgent. 

Bunele maniere erau pentru ea, mai degrabă decât pentru el. S-a 
apropiat plină de importanţă - lucru care n-o făcea să pară mai înaltă - şi a 
spus: 

— Ai auzit-o, Fulda. Valea! 

Ambasadorul Fulda m-a privit cu ochi strălucitori. 

— Deci tu eşti jupâniţa Dombegh. Eram curios să te cunosc în sfârşit. 

— Pfui! a strigat Doamna Okra, plesnindu-l. Nu e cu nimic mai specială 
decât mine, iar pe mine mă cunoşti de ani buni. Haide, Seraphina! 

M-a apucat de braţ şi m-a târât după ea. 

— în regulă, ce doreşti? a spus ea când am rămas singure intr-un colţ. 

Am tras adânc aer în piept. 

— Trebuie să le găsim pe Regină şi pe Glisselda. 

— Bănuiesc că nu sunt în birou. 

M-am zgâit la ea. 

— Ce vă spune stomacul? 

— Stomacul meu nu lucrează la comandă, fetiţă! a spus ea dispreţuitor. 
El mă conduce pe mine şi nu invers. 

M-am apropiat de chipul ei de broască, demonstrând dincolo de orice 
putere de tăgadă nu doar că îi puteam face faţă când venea vorba de 
arătat colții, dar că aveam s-o şi întrec într-o bună zi. 

— Mi-aţi spus că stomacul vă ajută să fiţi în locul potrivit la momentul 
potrivit. Regina şi Glisselda pot fi în pericol de moarte chiar în clipa 
aceasta, aşa că aş zice că locul potrivit este acolo unde sunt ele, iar 
momentul potrivit este înainte să păţească ceva! 

— Mă rog, îţi mulţumesc pentru informaţiile suplimentare, a pufnit ea. 
Am nevoie de nişte detalii pentru a face asta. Nu e magie, să ştii. Aduce, 
mai degrabă, cu indigestia. 

— Vă îndrumă în vreo direcţie sau nu? 

A stat să se gândească o clipă, lovindu-se cu degetul peste buze. 

— Da. Pe acolo. 

M-a condus către o uşă a sălii de banchete tocmai când Kiggs intra pe 
alta. L-am strigat şi i-am făcut cu mâna; el a ţâşnit de-a lungul ringului de 
dans către noi, împrăştiind şi zăpăcind dansatorii. Doamna Okra nu l-a 
aşteptat, apucând-o pe coridor către aripa estică. Am continuat să o 
urmăresc de la distanţă, până când Kiggs m-a ajuns din urmă. 

— Unde mergeţi? a întrebat el cu răsuflarea întretăiată. 

— Am dedus unde sunt Glisselda şi Regina, am spus, temându-mă de 
următoarea lui întrebare. 

— Unde sunt? 

— Sf. Vitt, de unde să ştiu eu? a mârâit Doamna Okra, iuţind pasul. 

Kiggs mi-a aruncat o privire neîncrezătoare. 

— Ce e asta? 

— Are o intuiţie. Eu mă încred în ea. Să-i dăm o şansă! 

Kiggs a mormăit sceptic, însă ne-a urmat. Am ajuns la 
uşa turnului său afurisit. Doamna Okra a zgâlţâit clanţa, dar era încuiată. 

— Unde duce uşa asta? Dumneata ai o cheie, Prinţe? a întrebat 
Doamna Okra. 

— N-au cum să fie aici sus! a bombănit el, însă s-a căutat de cheie. 

— Cum ar fi putut intra? am întrebat când broasca s-a auzit descuindu- 
se. 

— Glisselda are o cheie. Nu este imposibil, dar nici nu sună plauzibil... 

S-a oprit brusc. în josul scării în spirală răzbăteau voci stinse. 

— Pe moaştele sfinţilor! 

Doamna Okra a dat să se repeadă pe trepte, însă Kiggs a oprit-o, 
uitându-se cu atenţie în sus. Şi-a dus un deget la buze şi s-a mişcat în 
tăcere, cu o mână pe mânerul săbiei; l-am urmat. Uşa de la eraj era 
întredeschisă, lăsând lumina şi sunetul dinăuntru să plutească până la noi. 
Am auzit râsete şi trei... nu, patru voci diferite. Kiggs ne-a făcut semn să 
rămânem pe loc. 

— E mai mult decât suficient. Minunat! a spus o voce care părea a 
Reginei. 

— Mulţumesc! a ciripit un glas care îi aparţinea fără nicio îndoială 
Glisseldei. N-ar trebui să îi aşteptăm şi pe mama şi pe vărul Lucian? 

A treia voce a dat un răspuns înfundat, urmat de un clinchet de sticlă 
pe măsură ce un alt pocal de vin era umplut. 


Kiggs s-a întors către noi şi a numărat pe degete: trei, doi, unu... 

A trântit uşa în lături tocmai în clipa în care Regina, Glisselda şi Lady 
Corongi închinau un pahar de vin în cinstea noului an. Josef, Conte de 
Apsig, stătea deoparte ţinând în mână sticla de vin. 

— O, iată-te, Lucian! a ciripit Glisselda, care stătea cu fața către uşă. 

— Nu! a strigat Kiggs, ajungând dintr-o fandare lângă bunica lui, 
singura care dusese paharul la buze. 

— M-am gândit că o să avem o privelişte minunată asupra răsăritului 
de aici, de sus, a continuat verişoara lui, înregistrând acțiunile lui, dar cu 
întârziere. 

A încremenit în clipa în care Kiggs i-a smuls paharul din mână. 

— Ce se întâmplă? 

— Cineva a otrăvit-o pe mama ta. E ceva în vin. N-ar trebui să ne 
încredem nici în ăsta: bănuiesc că provine din aceeaşi sursă. Paharul 
dumitale, te rog, Lady Corongi, a spus Kiggs. 

Lady Corongi i l-a întins, scandalizată. 

— Sper că te înşeli, a spus Regina, aşezându-se tremurând pe un 
taburet. 

Şi-a sprijinit cotul pe o măsuţă din apropiere, plină de cărţi şi de hărţi. 

— Mă tem că eu am apucat să iau o înghiţitură din al meu înainte să 
dai buzna pe uşă. 

— Trebuie să vă ducem la doctori, a spus Doamna Okra, cu atâta 
fermitate în glas încât nimeni nu a îndrăznit s-o contrazică. 

A ajutat-o pe Regină să se ridice şi a condus-o către trepte. 

— Dr. Ficus se află în apartamentul Ardmagarului, i-a strigat Kiggs din 
urmă, însă Dr. Johns ar trebui să fie... 

— Ştiu încotro mergem! s-a auzit o voce ţâfnoasă de undeva de la 
jumătatea coridorului. 

— Selda, tu n-ai băut niciun strop, sper, a spus Kiggs, întorcându-se 
către verişoara lui. 

Selda s-a sprijinit de un raft cu cărţi de parcă ar fi ameţit, însă a 
răspuns: 

— Nu. Ai dat buzna la timp. Dar dumneata, Lady Corongi? 

Bătrâna a clătinat scurt din cap. Orice otravă o fi fost în 
băutura ei, nu s-ar fi putut compara cu otrava din privirile pe care i le 
arunca Contelui de Apsig. 

Josef pălise cu totul. l-a întins sticla lui Kiggs şi a ridicat braţele ca şi 
cum s-ar fi predat. 

— Vă rog! a spus el. Ştiu că nu arată bine... 

— Observ că nu ţie nu ţi-ai turnat, Conte Josef, a spus Kiggs pe un ton 
degajat, remarcând sticla de pe masa de lucru. Nu eşti saar, nu? 

— Sunt samsamez! s-a stropşit Josef. Noi nu bem din băutura 


diavolului... 

Vorba i-a rămas în aer, apoi s-a întors către Lady Corongi cu ochii 
măriţi. 

— Pe asta contai! Care era planul tău, vrăjitoareo? Regina şi prinţesa 
beau, te prefaci şi tu că bei, toate leşinaţi şi când eu dau fuga să aduc 
medicii, ce se întâmplă? O ştergi pe şestache, lăsându-mă pe mine să 
răspund pentru crimele tale? 

— O acuzi pe această nobilă doamnă de ceva, monstrule? a strigat 
Glisselda, punându-şi un braţ pe după umerii micuţei femei. Mi-a fost 
profesoară aproape toată viaţa! 

Albul ochilor lui Josef sclipea; arăta ca un nebun. îşi micşa buzele de 
parcă ar fi făcut un calcul îngrozitor în minte. Şi-a trecut ambele mâini prin 
părul blond. 

— Principe, a bolborosit el, nu am cum să vă conving. E cuvântul meu 
împotriva cuvântului ei. 

— l-ai dat mătuşii mele o sticlă de vin otrăvit, a spus Kiggs. lritarea lui 
de mai devreme lăsase locul unei priviri îngheţate. 

— Vă jur, nu am bănuit nimic! De ce să suspectez un dar pe care draga 
ei prietenă Lady Corongi mi-a spus să i-l ofer din partea ei? 

îşi agita braţele pe lângă corp, căutând cu disperare un argument 
convingător. 

— Nu ştiţi că vinul de aici este otrăvit - aţi presupus, doar. Dar dacă nu 
este? 

— Ştiu că te aflai în catedrală în ziua în care Seraphina a fost 
înjunghiată, a spus Kiggs, reordonând absent obiectele de pe masa lui de 
lucru. 

— Te-am văzut stând de vorbă cu Thomas Broadwick, am spus eu, 
încrucişându-mi braţele. 

Josef a clătinat din cap cu hotărâre. 

— Transmiteam un mesaj din partea Fiilor Sf. Ogdo. Era încifrat; nu 
aveam habar ce însemna, a stăruit el. 

— Mincinosule! am tipat eu. 

— întreab-o! a strigat la rândul lui, arătând către Lady Corongi. Ea este 
cea care m-a pus în legătură cu Fiii. Ea este cea care le furnizează 
informaţii din interiorul palatului. Ea este pricina tuturor necazurilor mele! 

— Prostii! a pufnit Lady Corongi, uitându-se la arătătorul lui de parcă ar 
fi jignit-o mai mult decât toate vorbele lui. Principe, nu înţeleg de ce nu l- 
aţi legat deja fedeleş pe nenorocitul ăsta! 

Josef a dat să zică ceva, dar tocmai în clipa aceea un sunet 
înspăimântător - „Tluuu-tluu-tluuu!“ - a răzbit de undeva din apropierea lui 
Kiggs. Principesa Glisselda a sărit pe un taburet, strigând: 

— Pe toate picioarele Sf. Polypous, de unde se aude? 

Josef şi-a scos pumnalul şi s-a uitat înnebunit în jur. 

Numai Lady Corongi rămăsese locului, cu ochii măriţi 
de uluire, în vreme ce vocea i s-a auzit şuierând: 


— Te văd, impostorule! 

M-am uitat la Kiggs. Mi-a făcut un semn din cap şi a deschis palma pe 
care o ţinea la spate, dezvăluind figurina mea ce reprezenta omul-şopârlă. 

Kiggs a întrebat: 

— Pe cine numeşte impostor, Lady? 

Lady Corongi şi-a revenit din uluire, cutremurată. M-am întors cu faţa 
către ea. Ochii ei albaştri turbaţi i-au înfruntat pe ai mei preţ de o clipă 
doar, dar în eternitatea aceea fragilă am întrezărit mintea din spatele 
manierelor; în clipa aceea lungă cât o veşnicie, am ştiut. 

Lady Corongi s-a năpustit asupra Glisseldei, care stătea în continuare 
pe taburet. Glisselda a ţipat şi s-a frânt de la mijloc peste umărul lui 
Corongi. Venerabila doamnă s-a răsucit şi a ţâşnit pe trepte în jos. 

Toţi am rămaşi încremeniţi de uimire o clipă mai mult decât ar fi 
trebuit; Kiggs şi-a revenit primul, m-a apucat de braţ şi m-a târât în 
întuneric pe urmele ei. Josef a strigat ceva din urmă, dar nu-mi puteam da 
seama dacă ni se adresa nouă sau lui Corongi. Ajuns la capătul scărilor, 
Kiggs s-a uitat în dreapta, iar eu în stânga. Am zărit tivul fustei lui Lady 
Corongi dispărând pe după colţ. Am rupt-o la fugă după ea, luându-ne 
după cele mai vagi indicii - o uşă deschisă, urma parfumului ei, o draperie 
mişcată de o adiere inexistentă - până când am ajuns în dreptul unei 

comode care fusese trasă de la perete, lăsând la vedere o cale de acces 
către coridoarele de trecere. 

Kiggs a întrerupt urmărirea. 

— Asta a fost o greşeală, Lady! a spus el. 

A ieşit la loc pe hol; la trei uşi mai încolo era o cameră a străjilor. A 
împins uşa în lături, a strigat „Atenţie! “ apoi a făcut rapid cinci gesturi 
unul după altul. Străjile s-au năpustit afară şi s-au împrăştiat în toate 
direcţiile. Kiggs s-a repezit din nou la comoda mutată din loc; lângă ea se 
afla deja un străjer, care a salutat şi ne-a întins un felinar când am trecut 
pe lângă el. 

— Ce le-ai cerut să facă? am întrebat eu. 

Mi-a răspuns, arătându-mi fiecare gest în parte: 

— Daţi de veste; toată lumea; închideţi tunelurile subterane; anunţaţi 
garnizoana oraşului; şi... M-a privit în ochi. Dragon. 

Era o etalare impresionantă de gesturi. 

— O să ne urmeze în subteran? 

— Curând. O să dureze până când îşi ocupă toţi posturile. Sunt şapte 
intrări. 

— Inclusiv ieşirea în caz de asediu? 

Nu mi-a răspuns, afundându-se în întuneric. Bineînţeles că garda 
palatului nu avea cum să ajungă la ieşirea de urgenţă la vreme; de aia 
trimitea vorbă în oraş, dar garnizoana avea să ajungă prea târziu. Am 
simţit cum mă cuprinde disperarea. Glisselda ar fi putut fi ucisă înainte ca 
vreunul dintre noi să poată ajunge la ea. 

Aveam şi eu propriile trupe pe care mă puteam bizui. Am activat 
cercelul lui Orma de la gât, rugându-mă ca el să-l audă şi să nu fi ajuns 
atât de departe încât să nu mai poată ajunge la noi la timp. Apoi l-am 


contactat pe Abdo. 

— Unde eşti? a întrebat el. începuserăm să ne facem griji! 

— Se întâmplă lucruri rele. Am nevoie ca tu şi Lars să alergaţi cât de 
tare puteţi către versantul 
tic al Dealului Castelului. Prin ieşirea de asediu de la poalele dealului s-ar 
putea să apară în scurtă vreme un dragon ostil. 

Sau o bătrână puternică, diabolic de iute de picior. încă nu era sigur. 

— Cum coborâm zidul castelului pe laterala aceea ? 

Pe piatra Sf. Masha! 

— O să găsim o cale. 

Speram să fie adevărat. 

— Şi ce să facem noi doi singuri împotriva unui dragon ostil? 

— Nu ştiu. Tot ce ştiu este că eu sunt în tuneluri în acest moment, pe 
urmele lui şi că, dacă tu şi Lars apăreţi acolo, vom fi de două ori mai mulţi 
decât am fi altfel. Nu trebuie să-l ucidem; nu trebuie decât să-l ţinem în 
loc până când soseşte unchiul meu. 

L-am lăsat să plece pentru că îmi dădeam seama că se pregătea să 
protesteze din nou şi pentru că mă tot împiedicam pe pardoseala vălurită 
când nu eram atentă la mers. 

Am trecut de cele trei uşi, acum descuiate şi întredeschise, şi am ştiut 
că Lady Corongi trecuse pe acolo înaintea noastră. Când am ajuns în zona 
peşterilor naturale, Kiggs şi-a scos sabia din teacă. M-a măsurat din cap 
până în picioare. 

— Ar fi trebuit să te înarmăm înainte să coborâm! în lumina felinarelor, 
avea o privire rătăcită. 

— Vreau să te întorci. 

— Nu fi ridicol! 

— Phina, nu ştiu ce m-aş face dacă ai păţi ceva! Te rog să te întorci! 

S-a înfipt pe picioare ca şi cum ar fi avut de gând să-mi blocheze 
drumul. 

— Opreşte-te! am strigat eu. Pierzi timpul. 

Un văl de durere i s-a aşternut pe chip, însă a dat din cap şi şi-a 
îndreptat din nou atenţia către lucrul pe care îl aveam de făcut. Am rupt-o 
amândoi la fugă. 

Am ajuns la gura peşterii, dar nu se vedea nimeni, ci doar nişte haine 
de femeie împrăştiate peste tot pe jos, ca o piele lepădată. Kiggs şi cu 
mine ne-am uitat unul la celălalt, amintindu-ne rochia aceea împăturită pe 
care o găsiserăm în acelaşi loc data trecută. Răspunsul fusese sub ochii 
noştri, dar nu fuseserăm suficient de inteligenţi să-l vedem. 

După toate aparențele, Glisselda se luptase din răsputeri cât timp 
„Lady Corongi“ se dezbrăcase, aşa că mai era o speranţă că dragonul nu 
era încă în stare să zboare. Am ieşit din peşteră în iarba alunecoasă, plină 
de zăpadă, şi ne-am uitat în jur după ei. Glisselda a tipat; ne-am întors 
către locul de unde răsuna glasul ei. Deasupra intrării în peşteră, profilat 
pe fundalul tot mai roz al cerului, stătea un bărbat gol, vânos, cu Glisselda 


azvârlită peste umăr. 

Trăise în palat deghizat în bătrână aproape întreaga viaţă a Glisseldei. 
îmbălsămat în parfum, evitându-i pe ceilalţi saari, câştigându-i încrederea 
Principesei Dionne, aşteptase să-i vină vremea cu o răbdare de care 
numai o reptilă poate fi în stare. 

Oricât de mult timp îmi petrecusem printre saarantrai, nu mai văzusem 
niciodată unul transformându-se din om în dragon. S-a desfăcut, s-a întins, 
s-a înălţat, apoi s-a mai înfoiat puţin. Totul părea logic, privit astfel: toate 
componentele anatomiei lui umane ascundeau unele de dragon: 

umerii care i se despărţiseră lăsând locul unor aripi, şira spinării care se 
lungise transformându-se în coadă, chipul care i se alungea, pielea căreia 
îi luau locul solzii. Şi toate astea fără să-i dea drumul Glisseldei; a terminat 
transformarea ţinând-o strâns în ghearele din faţă. 

Dacă am fi fost deştepţi, ar fi trebuit să-l atacăm în timp ce se 
transforma, însă am rămas pe loc încremeniţi, prea uluiţi să reacţionăm. 

Orice urmă de îndoială a fost alungată, în cele din urmă: era Imlann. 

N-avea să poată zbura vreme de câteva minute; un saar proaspăt 
transformat este moale şi nevolnic, asemenea unui fluture proaspăt ieşit 
din crisalidă. Maxilarul îi funcţiona; putea totuşi să scuipe flăcări. L-am 
tras pe Kiggs înapoi în peşteră înainte ca mingea de foc să aterizeze în 
praful din faţa intrării, împrăştiind o ploaie de bolovani arşi într-o explozie 
de pucioasă. Imlann nu reuşea încă să scuipe un ghem foarte mare de foc, 
dar dacă şi-ar fi întins gâtul până înăuntrul peşterii, nu i-ar fi trebuit toată 
flacăra, cu atât mai mult cu cât Kiggs refuza să se retragă. 

Cât avea să le ia lui Lars şi Abdo să ajungă la noi? Şi lui Orma, dacă era 
pe drum? Nu am întrezărit decât o singură cale de atac şi am dat să ies 
din peşteră. 

— Ţi-ai pierdut minţile? a urlat Kiggs, apucându-mă de braţ. 

întâmplarea făcea că mi le pierdusem. M-am întors şi l-am sărutat 
direct pe gură, pentru că era posibil ca acela să fie ultimul lucru pe care 
mai apucam să-l fac în viaţă şi pentru că îl iubeam şi mă umplea de 
tristeţe gândul că nu avea s-o ştie niciodată. Sărutul l-a uluit într-atât de 
tare încât mi-a dat drumul la braţ iar eu am ţâşnit de lângă el, ieşind pe 
povârnişul acoperit de zăpadă. 

— Imlann! am tipat, sărind şi dând din braţe ca o nebună. la-mă cu 
tine! 

Monstrul a înălţat capul şi a urlat: 

— Nu eşti dragon; am stabilit asta în spălătorie. Ce naiba eşti? 

Asta era. Trebuie să mă dovedesc suficient de interesantă încât să nu 
mă ucidă pe loc şi exista o singură informaţie care ar fi putut avea 
rezultatul scontat. 

— Sunt nepoata ta! 

— Imposibil! 

— Ba da! Este posibil! Linn s-a măritat cu omul, Clau... 

— Să nu-i rosteşti numele! Vreau să mor fără să-l fi auzit rostit 


vreodată. El e o chestie fără nume, opusul a tot ce este ard. 

— Ei bine, fiica ta nenumită a făcut un copil cu chestia fără nume care 
era soţul ei. 

— Orma ne-a spus... 

— Orma a minţit. 

— Artrebui să te ucid. 

— Ai face mai bine să mă iei cu tine. M-aş putea dovedi utilă în 
conflictul care se va declanşa. 

Am întins braţele într-o postură dramatică. Rochia mea stacojie aducea 
cu o rană deschisă pe povârnişul nins. 

— Faptul că sunt o corcitură mi-a conferit nişte calităţi formidabile pe 
care nu le posedă nici dragonii, nici oamenii. Pot intra în legătură telepatic 
cu alte corcituri; îi pot dirija de la distanţă doar cu puterea minţii. Am 
viziuni şi amintiri materne. Cum îţi închipui că am ştiut cine eşti? 

Lui Imlann i-au fremătat nările, cu toate că nu-mi puteam da seama 
dacă era neîncrezător sau curios. Jos în peşteră, Kiggs s-a mişcat din loc, 
înaintând încetişor şi în tăcere până în poziţia de atac. 

— Ştiu totul despre cabala ta, am spus, dându-mi seama cât era de 
important să nu mă opresc din vorbit. Ştiu că lovitura de stat de acasă 
prinde contur chiar în această clipă. 

Imlann şi-a ridicat ţepii din creştet, ca şi cum gândul că ştiam lucrurile 
astea l-ar fi îngrijorat. O nimerisem? M-a cuprins un val de disperare, însă 
am insistat: 

— L-ai ucis pe Ardmagar şi jumătate din familia regală; se apropie 
războiul. Dar Goreddul nu este încă suficient de slăbit încât să puteţi intra 
netulburaţi în el. Veţi avea nevoie de ajutorul meu. 

Imlann a fornăit, scoțând fum pe nări. 

— Mincinoaso! Ştiu că m-ai mai dus de nas şi înainte. N-ar fi trebuit să 
te grăbeşti atât cu lauda de sine. Chiar dacă m-aş încrede în puterile tale, 
îi eşti devotată prinţişo- rului din peşteră. Pe care dintre calităţile tale 
formidabile ţi-o vei folosi când o să mă aplec şi-o să-l prăjesc? între timp, 
flacăra mi s-a întețit suficient. 

Am deschis gura şi s-a auzit un sunet ca de sfârşitul lumii. 

Nu venea de la mine, cu toate că mi-a luat ridicol de multă vreme să 
pricep asta. Lars, care se strecurase prin stânga, îşi pusese în funcţiune 
cimpoiul de război, şuierând, făcând o larmă drăcească şi înjurând în 
lumina zorilor. Imlann s-a întins după sursa zgomotului şi o siluetă 
întunecată a sărit la el din partea opusă, s-a agăţat de gâtul dragonului şi 
l-a apucat cu braţele şi cu picioarele de beregata încă moale. Imlann îşi 
azvârlea gâtul încoace şi încolo, însă Abdo se ţinea strâns - suficient cât 
să-l împiedice pe Imlann să scuipe flăcări. 

— Kiggs! Acum! am strigat, însă el era deja acolo, înjunghiind piciorul 
cu care o ţinea pe Glisselda. 

Imlann a bolborosit şi şi-a tras instinctiv piciorul. Am ajuns lângă Kiggs 
chiar în clipa aceea; împreună, am 

răsucit-o pe Glisselda pe o parte. Eu am ajutat-o pe prinţesa care plângea 
să coboare stâncile până la intrarea în peşteră, în vreme ce Kiggs, 
nedorind să plece singur, l-a înjunghiat pe dragon şi în celălalt picior. 
Imlann s-a năpustit asupra lui şi, dintr-o lovitură, l-a proiectat prin aer 
până când a aterizat la nivelul nostru, pe spate, strivindu-şi plămânii. 
Glisselda a ţâşnit lângă el. 

Am simţit un vânt vierbinte, sulfuros, şi am înălţat privirea. Imlann îşi 
lua zborul de pe coama dealului cu Abdo agăţat încă de gâtul lui. Am 
strigat, dar nu puteam face nimic. Abdo nu-i putea da drumul cât timp se 
aflau în aer; căderea l-ar fi ucis. Imlann a făcut alene un ocol în direcţia 
noastră. Dacă i se întăriseră solzii suficient cât să poată zbura, nici Abdo 
nu-l mai putea sugruma cât să nu-i permită să scoată flăcări. Se întorcea 
să ne pârjolească până când nu mai rămânea decât cenuşa din noi. 
pi ; 

— înapoi! le-am strigat Glisseldei şi lui Kiggs, împin- gându-i către 
peşteră. Cât de adânc puteţi! 

— Minciuna ta ne-a salvat! a spus Kiggs răsuflând greu, încă ameţit din 
pricina căzăturii. 

Minciuna mea. Da. 

— Grăbeşte-te! Fugi! l-am implorat eu. 

Ceva uriaş a ţipat pe cer chiar deasupra mea. Am ridicat privirea, l-am 
văzut pe Orma năpustindu-se către Imlann şi am lăcrimat de uşurare. 

Treizeci şi patru 

Imlann s-a răsucit şi a întins-o sau, cel puţin, aşa a părut. L-a lăsat pe 
Orma să-l prindă aproape, înainte de a se eschiva şi de a-l înşfăca. Şi-au 
țintuit unul altuia aripile şi au plonjat către pământ, însă au reuşit să 
scape din încleştare înainte să se lovească de copaci. S-au avântat către 
cer, căutând fiecare o oportunitate. Imlann scotea flăcări pe nări; Orma, 
nu. îl zărise pe Abdo şi nu voia să-l rănească. Umanitatea gestului mi-a 
tăiat respiraţia; prostia imensă din spatele lui m-a umplut de disperare. 

Abdo, agăţat de gâtul lui Imlann, avea să-l împiedice pe Orma să 
folosească focul dar şi să-i smulgă lui Imlann capul cu dinţii. Singura 
speranţă a lui Orma ar fi fost să reuşească să-i dea drumul tatălui său din 
cer, însă acesta era cu un sfert mai lung decât el. Nu avea să fie uşor, iar 
Abdo ar fi putut muri oricum. 

Dinspre oraş, un alt lucru imens şi întunecat se înălța spre cer şi se 
apropia în viteză de cei doi dragoni încleştaţi. Era un alt dragon, dar nu-mi 
dădeam seama care. Le-a dat roată de la o distanţă sigură fără să-i 
confrunte, urmărind şi aşteptând doar. 
în spatele meu, Kiggs i-a spus încetişor Glisseldei: 

— Eşti rănită? 

— Cred că mi-am fisurat o coastă, Lucian. Dar... Ard- magarul chiar e 
mort? 

— A fost doar un bluf. Am mai văzut-o făcând asta. Este talentul ei 
special. 

— Ei bine, du-te după ea! Stă în zăpadă în condurii de bal şi o să 
îngheţe. 

Nu îmi dădusem seama până în clipa aceea cât de frig era. Nu aveam 
nici măcar o pelerină. Kiggs a venit lângă mine, dar eu nu-mi puteam lua 


ochii de la bătălia de pe cer. Imlann zbura puţin mai către est cu fiecare 
mişcare; în curând aveau să se lupte deasupra oraşului. Dacă Orma nu era 
dispus să rişte viaţa unui băieţel, chiar avea de gând să îi dea drumul lui 
Imlann peste clădirile pline de oameni? Am simţit cum mă cuprinde şi mai 
tare deznădejdea. 

Clopotele de la catedrală au început să bată într-un ritm care nu se mai 
auzise de patruzeci de ani: chemarea ard. „Dragoni! Adăpostiţi-vă!“ 

— Phina! a spus Kiggs. Vino înăuntru! 

Din gura peşterii nu i-aş mai fi putut vedea pe dragoni, la cum erau 
dispuşi în clipa aceea. M-am îndepărtat de el, intrând mai adânc în 
zăpadă. Kiggs a venit după mine şi mi-a pus o mână pe braţ, ca pentru a 
mă trage înapoi, dar şi privirea lui era aţintită către cerul care se lumina. 

— Cine este cel de-al treilea dragon? 

Aveam o bănuială, dar nu şi energia de a-i explica. 

— Pluteşte de colo-colo inutil, a spus Kiggs. Dacă ar fi un dragon de la 
ambasadă, mă gândesc că ar trebui să-i ia partea profesorului tău. 

Ultimul cuvânt m-a luat prin suprindere. Sinceră să fiu, mă aşteptasem 
să spună „unchiul tău“. Rostisem adevărul chiar în faţa lui iar el nu putea - 
sau nu voia - să creadă, îmi oferea o ieşire uşoară către normalitate iar eu 
mă simţeam îngrozitor de tentată să o accept. Ar fi fost atât de 

simplu să nu-l corectez, să trec totul cu vederea! N-ar fi presupus niciun 
efort. 

Dar îl sărutasem şi rostisem adevărul. lar acum eram schimbată. 

— E unchiul meu, am spus, suficient de tare încât să fiu sigură că mă 
aude şi Glisselda. 

Kiggs nu mi-a dat drumul la braţ, cu toate că mâna a părut să i se 
împietrească. S-a uitat către Glisselda; nu am văzut expresia de pe chipul 
ei. Kiggs a spus: 

— Phina, nu glumi! Ne-ai salvat. S-a terminat. 

L-am privit fix până când s-a uitat în ochii mei. 

— Dacă ai pretenţia să-ţi spun adevărul, ai putea avea măcar 
bunăvoința să-l crezi. 

— Nu poate fi adevărat! Lucrurile astea nu se întâmplă. Glasul i se 
împotmolea şi roşise până în vârful urechilor. Vreau să zic, ceea ce 
mătuşa Dionne ar fi putut pune la cale... O să admit că lucruri din astea se 
întâmplă, într-adevăr. Poate, uneori. 

Fusese pe punctul de a se întâmpla la sugestia lui Lady Corongi, mi-am 
dat eu, brusc, seama. 

— Dar încrucişarea speciilor este cu siguranţă imposibilă, a continuat 
Kiggs cu încăpățânare. Suntem ca pisicile şi câinii, cum se spune. 

— Cum sunt caii şi măgarii, am spus eu. Vântul rece mă facea să 
lăcrimez. Se întâmplă. 

— Ce-ai spus despre mama mea, Lucian? a întrebat Glisselda cu glas 
tremurat. 

Kiggs nu i-a răspuns. Mi-a dat drumul la braţ, dar nu s-a îndepărtat. 
Pupilele i s-au mărit. l-am urmărit privirea şi l-am văzut pe Orma 
extrăgându-se dintr-o priză în ultimul moment, măturând cu coada un coş 


şi acoperişul 

unei taverne. Bubuitura a ajuns la urechile noastre o clipă mai târziu, 
dimpreună cu ţipetele orăşenilor înspăimântați. 

— Sfinţi din Ceruri! a strigat Glisselda, care se apropiase de noi fără ca 
eu să o aud, apăsându-se într-o parte a trunchiului. De ce nu-l ajută şi 
celălalt? 

De fapt, „celălalt'* plutea alene către noi. Devenea tot mai mare, până 
când a aterizat în cele din urmă mai la vale de noi; o pală de vânt sulfuros 
ne-a făcut să ne tragem un pas înapoi. Şi-a întins gâtul de şarpe şi apoi a 
început să facă opusul a ceea ce făcuse Imlann, strângându-se în sine, 
răcindu-se şi condensându-se până când a căpătat formă umană. Basind a 
rămas gol puşcă în zăpadă, frecându-şi palmele una de alta. 

— Saar Basind! am ţipat eu, chiar dacă ştiam că era inutil să fiu 
furioasă pe el. îl laşi pe Orma să fie ucis! Pre- schimbă-te la loc imediat! 

Ochii lui Basind s-au întors către mine, iar eu am încremenit. Avea 
privirea ascuţită. Cu mişcări line şi coordonate a început să-şi croiască 
drum prin zăpadă către mine. Şi-a dat părul moale din ochi şi a spus: 

— Lupta aceasta nu are nimic de-a face cu mine, Sera- phina. Am 
strâns informaţiile relevante despre unchiul tău, iar acum am voie să mă 
duc acasă. 

M-am uitat la el cu ochi mari. 

— Eşti... Eşti de la... 

— Comisia de Cenzori, da. îl verificăm pe unchiul tău în mod regulat, 
dar a fost greu de prins. De obicei observă şi strică testul. De data asta 
dădea dovadă de emotivitate excesivă pe mai multe fronturi în acelaşi 
timp; nu putea să-şi păstreze vigilenţa. Ardmagarul ordonase deja exciza- 
rea lui Orma, scutindu-mă de chinul de a trebui să susţin utilitatea 
procedurii. 

— Ce a făcut Orma? a întrebat Glisselda din spatele meu. 

M-am întors; stătea pe un afloriment, arătând surprinzător de 
imperială, profilându-se pe fundalul cerului care se colora în roz şi auriu în 
jurul ei. 

— A pus de nenumărate ori interesul nepoatei sale, care este pe 
jumătate om, mai presus de cel al poprului său, a spus Basind pe un ton 
plictisit. A manifestat câteva emoţii în cantităţi care depăşesc limitele 
maxime admise, inclusiv iubire, ură şi durere. Chiar în acest moment 
pierde o bătălie pe care ar fi putut s-o câştige foarte uşor, doar din grijă 
faţă de un fiu de om pe care nici măcar nu îl cunoaşte. 

în timp ce Basind vorbea, Orma a fost azvârilit în clopotniţa catedralei, 
strivind acoperişul turnului cu spatele. Resturile de ardezie şi de lemn au 
ricoşat în clopote, adăugând o larmă îngrozitoare la chemarea la ard care 
continua să răzbată dinspre bisericile oraşului. 

— îi ofer azil, a spus Glisselda, încrucişându-şi braţele pe piept. 

Basind a ridicat o sprânceană. 


— Vă distruge oraşul. 

— Se luptă cu un trădător de neam. Imlann a încercat să-l ucidă pe 
Ardmagar! 

Basind a ridicat din umerii osoşi. 

— Ca să fiu sincer, asta nu mă priveşte câtuşi de puţin. 

— Nu îţi pasă dacă pacea se destramă? 

— Noi, Cenzorii, existăm de dinaintea păcii şi vom fi aici multă vreme 
după ce se va fi destrămat. 

S-a uitat la propriul trup, părând să remarce pentru prima oară că era 
gol. A dat să pornească către gura peşterii. Kiggs a încercat să-i aţină 
calea; Basind şi-a dat ochii peste cap. 

— Corpului ăstuia ridicol îi este frig. Sunt haine pe jos în peşteră. Dă-mi- 
le! 

Kiggs a făcut întocmai fără să se împotrivească. Am fost uluită de 
promptitudinea lui, până când am văzut cu propriii-mi ochi ce-şi amintise 
el: era rochia lui Lady Corongi. Basind a îmbrăcat-o, bombănind că era 
prea strâmtă, dar fără să remarce nimic altceva la ea. S-a întors pe 
călcâie şi a pornit agale prin tunelul de ieşire în caz de asediu, netulburat. 

— Lucian! a tipat Glisselda. Nu-l lăsa să plece! Nu sunt convinsă că e 
prietenos. 

— Toate tunelurile sunt blocate. Va fi arestat înainte să apuce să facă 
vreun rău. 

De-ar fi fost aşa! Răul fusese făcut. Mi-am întors privirea către cer, 
unde unchiul meu încasa lovitură după lovitură. Chiar dacă supravieţuia, 
avea să fie trimis înapoi în Tanamoot, unde urma să i se curețe creierul. 
Nu puteam suporta ideea. 

Imlann l-a trântit din nou, dar de data asta Orma nu şi-a putut reveni 
suficient de repede. Luase foc; a coborât în picaj şi a aterizat de-a dreptul 
în râu, distrugând Podul Ţipătu- Lupului. Un nor de abur s-a înălţat în locul 
în care căzuse. 

Mi-am dus o palmă la gură. Imlann se răsucea pe cer, ţipând şi scoțând 
flăcări victorios. Soarele ce tocmai răsărise i se reflecta în solzi. 

Ajunul Tratatului se încheiase. De obicei noi, goreddienii, închinam în 
cinstea luminii celei noi strigând: „Războaiele cu dragonii s-au încheiat 
pentru totdeauna!" Anul acesta, însă, toată lumea ieşise în stradă ca să se 
uite la nişte dra- goni care se luptau unul cu celălalt deasupra capetelor 
lor. 

încă se mai auzeau ţipete, dar nu erau ale orăşenilor. Tonalitatea era 
diferită. Brusc, mi-am dat seama că punctele negre care se zăreau pe cer 
înspre sud şi pe care le 

luasem drept un stol de păsări zburau prea repede şi creşteau mult prea 
mult ca să fie păsări. 

Eskar şi micul ard se întorceau. 

Dragonul Imlann, bunicul meu din partea mamei, nu a încercat să fugă 
şi nici nu şi-a muşcat propria coadă, pre- dându-se. A zburat ţintă către 


dragonii care se apropiau, scoțând flăcări şi urlând, fără nicio şansă de 
scăpare. 

Ca Lady Corongi, fusese necinstit, crud şi calculat, încercase să ucidă 
întreaga familie regală şi pe Ardmagar; aproape că reuşise să-şi ucidă 
propriul fiu. Ultimul său atac era sinucigaş de-a dreptul. Şi, cu toate astea, 
văzându-l astfel, cuprins de furia bătăliei, lovind şi plesnind în stânga şi în 
dreapta gata să sfâşie tot cerul, am simţit cum mă inundă o îngrozitoare 
părere de rău. Era tatăl mamei mele. Ea îi distrusese şi lui viaţa, la fel cum 
şi-o nenorocise pe a ei măritându-se cu tatăl meu, dar oare, la urma 
urmei, încăpăţânarea ei era atât de diferită de atacul acesta? Nu se 
împotrivise şi ea sorţilor? 

Eskar nu-l putea trânti de una singură. împreună, trei dragoni au reuşit 
într-un târziu să-i dea foc şi chiar şi atunci a rămas în aer mai mult decât 
mi-aş fi închipuit că e posibil. Când Eskar l-a decapitat în cele din urmă, a 
fost mai degrabă o ucidere din milă decât o victorie. Am privit trupul 
bunicului meu răsucindu-se în aer, luminos ca o cometă, şi am plâns. 

Clopotele şi-au schimbat ritmul într-unul de avertizare de incendiu, căci 
în sudul oraşului începea să se înalțe fum. Chiar şi mort, Imlann provoca o 
mulţime de stricăciuni. 

M-am întors către gura peşterii. Ochii mă usturau, faţa şi mâinile îmi 
îngheţaseră, iar în piept simţeam un gol imens. Kiggs şi Glisselda stăteau 
unul lângă celălalt şi amândoi mă cercetau neliniştiţi, prefacându-se că nu 
o fac. în spatele lor, în întuneric, stătea Lars, de care aproape că 

uitasem. îşi ţinea cimpoiul atât de strâns în mână că i se albiseră 
încheieturile degetelor. 

— Phina! a spus el când ni s-au întâlnit privirile. Ce s-a înthâmplat cu 
Abdo? 

Dragonului de gâtul căruia stătuse agăţat Abdo i se dăduse foc şi 
fusese decapitat. Nu reuşeam să întrezăresc vreo urmă de speranţă. 

— Nu-l pot căuta, Lars, am spus eu. 

Ideea de a întinde mâna după Abdo în minte şi de a o retrage goală mă 
înspăimânta. 

— Nu phoţi sau nu vhrei? 

— Nu vreau! 

Lars mi-a aruncat o privire feroce. 

— Ba ai s-o faci! îi datorezi athâta lucru! El a sacrificat 
thotul pentru thine, bucuros! A coborhât zidul, s-a arun- 
chat înspre dragonul acela, a fliăcut thot ce i-ai ceruth şi 
mai mult. Ghăseste-l! 
> 

— Şi dacă nu e acolo? 

— Athunci ai să-l găseşti în Ceruri, dar thot ai să dai de el. 

Am încuviinţat, croindu-mi drum prin zăpadă către Lars. Kiggs şi 
Glisselda s-au tras în lături să mă lase să trec. Amândoi mă priveau cu 
ochi mari. 

— Ţine-mă dreaptă, te rog, i-am spus lui Lars, care şi-a pus braţul în 
care nu ţinea cimpoiul pe după umerii mei şi m-a lăsat să-mi sprijin capul 


de pieptul lui. Am închis ochii. 

L-am găsit pe Abdo imediat. Conştient, treaz, aproape neatins, şedea 
pe ceea ce părea a fi o insulă în mijlocul râului. Mi-am concentrat privirea 
din viziune ca să mă uit mai bine. Abdo mi-a făcut cu mâna, zâmbind 
printre lacrimi şi abia în clipa aceea mi-am dat seama pe ce şedea. 

Era Orma. 

— Abdo, dragonul acela este viu sau mort? am tipat eu, dar Abdo nu a 
răspuns. 

Poate nu ştia. Am dat roată pe deasupra. Pieptul lui Orma s-a înălţat - 
respira? Mulţimi de oameni se aflau pe ambele maluri, strigând şi 
fluturând torţe, prea speriaţi ca să se apropie de el. O umbră a trecut pe 
deasupra lor şi s-au împrăştiat ţipând. Era Eskar. A aterizat pe mal şi şi-a 
întins gâtul până jos, unde se afla unchiul meu. 

Cu un efort uriaş, el a înălţat capul şi i-a atins nasul cu al lui. 

— Abdo trăieşte! am bolborosit eu, ieşind din viziune. E în râu cu 
unchiul Orma. Probabil că a sărit de pe un dragon pe celălalt în aer. 

Lars m-a strâns în braţe şi m-a sărutat pe creştet, apoi şi-a stăvilit 
exuberanţa. 

— Unchiul tău? 

— Mişcă. Nu prea bine. Eskar e acolo; o să aibă grijă de el. 

Aşa speram, cel puţin. Nu mai făcea parte din Comisia de Cenzori? Ea 
fusese cea care îl forţase pe unchiul meu să vadă de Basind. Ştiuse cine 
era? Plângeam înfundat în vesta lui Lars. 

Am simţit o altă mână pe umăr. Principesa Glisselda îmi întindea 
batista ei. 

— Acestea sunt formidabilele tale puteri mentale? m-a întrebat ea 
înceşor. îţi poţi vedea tovarăşii în gând? Aşa m-ai găsit pe mine? 

— Nu poate vedea decât alţi metişi de dragon, a spus Lars, uitându-se 
urât fără ca cineva să ştie de ce. 

— Mai sunt şi alţi metişi de dragon? a întrebat Glisselda şoptit cu ochii 
ei albaştri măriţi de uimire. 

— Domniţă, a spus Lars. Eu însumi sunt unul. 

Principesa a dat încetişor din cap, adâncită în gânduri. 

— Şi băieţelul ăla porfirian. Despre el vorbiţi, nu? 

Kiggs clătina din cap, mărşăluind în cerc fără nicio noimă. 

— AŞ putea crede că există unul pe lume, dar trei? 

— Patru, cu tot cu Doamna Okra Carmine, am spus eu obosită. 

De ce să nu-i dau în vileag pe toţi, cu toate că aveam o bănuială că 
Doamnei Okra n-o să-i placă asta? 

— Se poate să fim şaptesprezece de toţi, dacă reuşesc să dau de urma 
celorlalţi. 

Optsprezece, dacă reuşeam să dau de Jannoula, sau dacă dădea ea de 
mine. 

Glisselda părea uimită, însă Kiggs îşi ţinea maxilarul încleştat ca şi cum 


n-ar fi dat crezare vorbelor mele. 

— L-ai auzit pe Basind referindu-se la Orma ca fiind unchiul meu, i-am 
spus. îţi aminteşti cum ai crezut că-l iubesc, cum te săturaseşi să-ţi dai cu 
presupusul? în sfârşit ai primit explicaţia pe care o aşteptai. 

Kiggs clătina din cap cu încăpățânare. 

— Nu pot pur şi simplu să... Ai sângele roşu. Răzi şi plângi ca toţi 
ceilalţi... 

Lars a părut să se înalțe protector deasupra mea. Mi-am pus o mână pe 
braţul lui ca să-l liniştesc şi i-am spus în gând: 

— A venit vremea. Pot să o fac. 

Prinţul şi prinţesa se holbau la mine, fascinaţi de câte mâneci şi 
legături a trebuit să desfac. Mi-am întins braţul dezgolit către ei; lumina 
soarelui s-a reflectat în solzii din argint. Bătea un vânt îngheţat. Nimeni nu 
spunea nimic. 

Kiggs şi Glisselda nu se mişcau. Eu nu mă uitam la chipurile lor; nu 
voiam să citesc toate expresiile de dezgust care probabil li se întipăreau 
pe faţă. Mi-am legat hainele la loc, mi-am înghiţit nodul din gât şi am 
bolborosit: 

— Ar trebui să intrăm şi să vedem cine mai trăieşte. 

Verişorii regali au tresărit, ca treziţi dintr-un vis îngrozitor şi s-au 
năpustit în peşteră, înaintea mea şi departe de mine. Lars m-a luat pe 
după umeri. M-am sprijinit de el pe tot drumul până la castel, plângând 
jumătate pentru Orma, jumătate de milă pentru mine însămi. 

Treizeci si cinci 

t 

Când ne-am întors, tot palatul era cuprins de agitație, căutând-o pe 
Glisselda. Numai noi ştiam unde fusese. Din tuneluri a ieşit o fată sfârşită 
şi înfrigurată, însă în decurs de câteva minute, înainte chiar să afle ce se 
întâmplase cu mama şi bunica ei, îşi luase deja aerul regal şi liniştea 
curtenii panicaţi şi şefii de stat înspăimântați. 

Principesa Dionne nu supravieţuise peste noapte. Regina rezista cu 
greu. Glisselda a fugit la etaj să vegheze la căpătâiul bunicii ei. 

Kiggs s-a dus direct la străjerii lui, cerându-le să-i dea raportul şi 
asigurându-se că şi-au preluat îndatoririle diurne fără incidente. îl 
arestaseră pe Basind; Kiggs a decis că era nevoie să fie interogat cum se 
cuvine şi a fugit intr-acolo. 

Lars şi cu mine am fost lăsaţi de capul nostru. Fără un cuvânt, m-a 
prins de braţ şi m-a condus pe coridoarele întortocheate până când am 
dat de o uşă. Ne-a deschis servitorul lui Viridius, Marius. Viridius se auzea 
ţipând în spatele lui. 

— Ce fel de fiu de căţea bate la uşă înainte de răsăritul soarelui? 

— Soarele a răsărit, Maestre, a spus Marius plictisit, dând ochii peste 
cap şi facându-ne semn să intrăm. E doar Lars si... 

9 

Silueta lui Viridius a întunecat cadrul uşii dinspre camera de culcare. Se 
ţâra cu ajutorul a două bastoane. Expresia i s-a îmbunat când a dat cu 
ochii de noi. 

— Vă rog să mă iertaţi, dragilor! Aţi trezit un bătrân cu faţa la cearşaf. 

Lars, care mă susţinea, a declamat: 

— Are nhevoie de un lhoc unde să doarmă. 

— Nu mai are un apartament al ei? a întrebat Viridius, strângând 
pernuţele şi un halat de-al lui de pe canapea, ca să-mi facă loc. Şezi, 
Seraphina! Arăţi îngrozitor. 

— Şi-a revelhat adevăratha natură dinaintea principelui şi a prinţesei, a 
spus Lars, punând o mână pe umărul bătrânului. Nu ar threbui să iasă în 
lume phână când nu se odihneşte, în linişte, depharte de oameni. 

Marius s-a dus în camera de studiu să-mi pregătească un pat 
improvizat, însă eu am adormit chiar acolo, pe canapea. 

Am moţăit întreaga zi. Viridius şi Lars i-au ţinut pe toţi la distanţă şi nu 
au pus întrebări. 

A doua zi de dimineaţă m-am trezit şi am dat cu ochii de Lars, care 
şedea la capul patului meu improvizat. 

— Prinţesa a trecut pe aici, a spus el. Vhrea să mergem în birhoul 
Reginei după ce te îmbhraci. S-au înthâmplat multe. 

Am dat din cap. Mintea îmi era înceţoşată. Mi-a oferit braţul şi am 
plecat împreună într-acolo. 

Principesa Glisselda se instalase la biroul masiv al bunicii ei; dinaintea 
ei, într-un semicerc, fuseseră dispuse opt scaune cu spătar înalt, dintre 
care majoritatea erau ocupate deja. Kiggs era în spatele ei, citind o 
scrisoare împăturită; a aruncat o privire către uşa pe care am intrat, Lars 
şi cu mine, dar nu a ridicat capul. La dreapta prinţesei, lângă fereastră, 
asemenea unei umbre cenuşii, stătea tatăl meu. A zâmbit stins. L-am 
salutat cu o înclinare a capului şi l-am urmat pe Lars până la cele două 
scaune goale de lângă Doamna Okra Carmine. 

Abdo s-a iţit din spatele formelor ei generoase şi mi-a făcut cu mâna. 

Regentul Samsamului, Contele Pesavolta din Ninys, Ambasadorul Fulda 
şi Ardmagarul ocupau celelalte scaune. Regentul era îmbrăcat din cap 
până în picioare în negru. Pletele cenușii îi ajungeau până la umeri. 
Contele Pesavolta era lat în spate, rumen în obraji şi chel. Amândoi 
arborau acelaşi aer acru, însă. Lars se prăvălise pe scaun lângă mine, ca şi 
cum ar fi încercat să se facă mic, aruncând priviri prudente către Regent. 

Principesa Glisselda şi-a împreunat mâinile micuţe pe birou dinaintea ei 
şi şi-a dres glasul. Purta un mantou alb şi diadema celui dintâi moştenitor. 
O plasă aurie îi înfrâna bogăţia de bucle. Deşi era micuță, părea să umple 
încăperea cu lumina ei. A spus: 

— Mama mea e moartă, iar bunica este extrem de bolnavă. Eu sunt 
prima moştenitoare la tron. Boala Reginei - fie ca Sf. Eustace să o ţină cât 
de mult va binevoi! - impune ca eu să vorbesc, să hotărăsc şi să acţionez 
în numele ei. 

Regentul şi Contele Pesavolta s-au foit în scaunele lor, bombănind. 
Glisselda s-a răstit: 

— Domnule Consilier Dombegh! Precedentul! 


Tatăl meu şi-a dres glasul: 

— Când Regina Favonia II a fost incapacitată de un atac de apoplexie, 
Principesa Annette a slujit ca regină supleantă până când s-a refăcut. 
Niciun goreddian nu v-ar contesta acest drept, înălţimea Voastră. 

— Nu aveţi decât cincisprezece ani! a spus Contele Pesavolta. 

Chipul rotund zâmbea, însă privirea îi era împietrită. 

— Nu am dorit să par lipsit de respect. 

— Regina Lavonda avea doar şaptesprezece ani când a negociat cu 
mine, a spus brusc Comonot. 

îşi odihnea mâinile pe genunchi; pe fiecare deget purta mai multe inele 
făcute de quigutli care scânteiau asemenea unei comori miniaturale pe 
fundalul bleumarin al mantoului. 

— Tinereţea ei nu a reprezentat o scuză pentru neghiobia de care a dat 
dovadă, a spus Regentul, aruncând priviri furioase pe deasupra nasului 
ascuţit. 

Comonot nu a băgat în seamă remarca lui; i se adresa doar Glisseldei. 

— Era deja regină de drept. Era deja mamă. A urcat Tre- cătoarea 
îndoită pe o furtună îngrozitoare, însoţită de doar două păstoriţe din 
Avanpostul Dewcomb pe post de ghizi. Nu-mi imaginasem că o fiinţă 
raţională ar putea înfrunta o astfel de vreme, aşa că nici măcar nu mi-am 
pus saarantrasul să o întâmpin. Iscoadele mele au adus-o în peştera 
noastră pe fetiţa aceea micuță, pe jumătate îngheţată, cu zăpada 
învârtejindu-se în jurul ei. Cu toţii ne uitam la ea cu gura căscată, neştiind 
sigur ce să credem, până când şi-a dat jos gluga tivită cu blană şi şi-a 
desfăşurat şalul de lână care îi acoperea faţa. M-a privit drept în ochi şi 
atunci am ştiut. 

— Era deja regină de drept. Era deja mamă. A urcat Tre- cătoarea 
îndoită pe o furtună îngrozitoare, însoţită de doar două păstoriţe din 
Avanpostul Dewcomb pe post de ghizi. Nu-mi imaginasem că o fiinţă 
raţională ar putea înfrunta o astfel de vreme, aşa că nici măcar nu mi-am 
pus saarantrasul să o întâmpin. Iscoadele mele au adus-o în peştera 
noastră pe fetiţa aceea micuță, pe jumătate îngheţată, cu zăpada 
învârtejindu-se în jurul ei. Cu toţii ne uitam la ea cu gura căscată, neştiind 
sigur ce să credem, până când şi-a dat jos gluga tivită cu blană şi şi-a 
desfăşurat şalul de lână care îi acoperea faţa. M-a privit drept în ochi şi 
atunci am ştiut. 

A urmat o tăcere prelungită, până când Glisselda a întrebat: 

— Ce ai ştiut, Ardmagare? 

— Că îmi găsisem egalul, a spus Comonot, cu trăsăturile concentrate, 
adâncit în amintiri. 

Glisselda a făcut un semn cu capul în direcţia Ardma- garului, 
surâzând. A întins o mână către Kiggs, care i-a înmânat pergamentul 
împăturit. 

— Azi dimineaţă am primit o scrisoare. Domnule Ambasador Fulda, vrei, 
te rog, s-o citeşti cu glas tare? 


Ambasadorul a scos o pereche de ochelari din vestă şi a citit: 

Noi, subsemnaţii, am preluat controlul asupra mei începând de ieri. Ne 
proclamăm conducători de drept peste Tanamoot, peste toate 
pământurile şi armatele sale, până când vom fi, la rândul nostru, 
îndepărtați cu forţa de la putere. 

Trădătorul Comonot trăieşte încă. Este căutat pentru crime împotriva 
neamului dragonilor, printre care enumerăm: încheierea de tratate şi de 
alianţe împotriva voinţei Kerului, păgubitoare pentru valorile şi modul 
nostru de viaţă, dedarea la emotivitate excesivă; fraternizarea cu oameni, 
tolerarea eterocliţilor, demersurile întru modificarea firii noastre de 
dragoni în sensul apropierii ei de cea a oamenilor. 

Solicităm înapoierea lui imediată către Tanamoot. Refuzul de a vă 
conforma va echivala cu o declaraţie de război. Admiteţi, goreddieni, că 
nu sunteţi în postura de a vă lupta. Ne aşteptăm să acţionaţi în 
conformitate cu interesele voastre. Aveţi la dispoziţie trei zile. 

— Este semnat de zece generali, a spus Ambasadorul Fulda, împăturind 
la loc pergamentul. 

Comonot a dat să zică ceva, dar Glisselda l-a redus la tăcere cu un 
gest. 

— Dragonul Imlann, din postura de guvernantă a mea, m-a învăţat că 
Goreddul este puternic şi că dragonii sunt slabi şi demoralizaţi. Am crezut 
asta până când am văzut cu ochii mei cum luptă dragonii. Orma a distrus 
Podul Ţipătu-Lupului şi a retezat acoperişul Sf. Gobnait; acolo unde a 
căzut Imlann, a ars un cartier întreg. Cât ar fi fost de rău dacă s-ar fi 
războit cu noi şi nu unul cu celălalt? Dragomachia este un haos. Mă tem 
că trebuie să le dau dreptate conspiraţioniştilor: nu le-am putea face faţă 
de unii singuri dragonilor. Oricât de mult te-aş admira, Ard- magare, va 
trebui să mă convingi să nu te înapoiez. 

Glisselda s-a întors către Fulda. 

— Domnule ambasador, dragonii îşi vor susţine Ard- magarul? 

Fulda şi-a ţuguiat buzele, gânditor. 

— Nu este o succesiune legală, atât timp cât Comonot este în viaţă. 
Unii pot respinge cabala doar din acest motiv, dar îmi închipui că 
generaţiile mai vârstnice vor subscrie în mare măsură la ţelurile lor. 

— Nu sunt de acord! a spus Ardmagarul. 

— Generaţia mai tânără, a insistat Fulda, va opta categoric în favoarea 
păcii. Asta ar putea duce la un război între generaţii. 

— Infanta! a spus Regentul Samsamului fluturând din degetul ciolănos 
ca şi cum ar fi mustrat-o. Nu se poate să vă gândiţi să-i oferiţi acestei 
creaturi azil politic! A fost suficient de umilitor faptul că bunica 
dumneavoastră - Sf. Eustace s-o sară la numărătoare! - a negociat cu el. 
Nu-i arătaţi îndurare când propriul neam îi vrea moartea. 

— V-aţi târî ţara - şi Ținuturile Sudice, împotriva voinţei lor - într-un 
război civil între dragoni, a rostit Contele Pesavolta tărăgănat, bătând 
darabana pe burta imensă. 

— Dacă îmi permiteţi! a intervenit tatăl meu. Tratatul conţine o clauză 
care îi interzice Goreddului să intervină în chestiunile interne ale 
dragonilor. Nu am avea voie să ne implicăm intr-un război civil. 

— Ne-ai legat de mâini şi de picioare, Ardmagare, a spus Glisselda, iar 
guriţa frumoasă i s-a strâmbat intr-un surâs sardonic. Ar trebui să 
încălcăm propriul tău tratat ca să te putem salva. 

— S-ar putea să fie nevoie să încălcăm tratatul ca să salvăm tratatul, a 
spus Ardmagarul. 

Glisselda s-a întors către Ninys şi Samsam. 

— Voi doriţi să-l înapoiem pe Comonot. Se poate să hotărăsc că nu pot 
face acest lucru. Dacă se ajunge la război între Goredd şi dragoni, mă pot 
baza pe voi? Dacă nu pentru ajutor, măcar să nu profitaţi de ocazie pentru 
a ridica armele împotriva noastră? 

Regentul Samsamului era palid şi nervos; Contele Pesa- volta, şovăitor 
şi descumpănit. Amândoi au bolborosit ceva care aducea cu, dar nu era 
chiar cuvântul „da“. 

— Tratatul Goreddului cu Ninys şi Samsam i-a surghiunit pe cavalerii de 
pe întreg teritoriul Ţinuturilor Sudice, a reluat Glisselda cu ochii albaştri 
fixându-i rece. Nu voi risca un război dacă nu suntem liberi să resuscităm 
drago- machia. Ar însemna să renegociem acea înţelegere. 

— înălţimea Voastră, a spus tatăl meu, mulţi dintre cavalerii samsamezi 
şi ninys se zice că au fugit către Fortul Exterior, pe Insula Paola. 
Dragomachia lor se poate să fie în stare mai bună decât a noastră. 
Modificarea tratatului le-ar putea permite cavalerilor din toate cele trei ţări 
să colaboreze. 

Principesa a dat din cap cu un aer gânditor. 

— Aş avea nevoie de ajutorul dumitale să redactăm acest document. 

— Aş fi onorat, a spus tatăl meu, făcând o plecăciune. 

Regentul Samsamului şi-a îndreptat ţinuta, iar gâtul lui 
subţire s-a întins ca al unui vultur. 

— Dacă va însemna să îi repunem în drepturi pe exilaţii noştri, poate că 
Samsamul ar fi dispus să negocieze un soi de pact de nonagresiune. 

— Ninys nu s-ar dat niciodată de partea dragonilor împotriva 
Goreddului, a anunţat Contele Pesavolta. Vă susţinem, desigur! 

Glisselda a înclinat din cap. în spatele ei, Kiggs a mijit ochii 
neîncrezător. Ninys şi Samsam s-ar fi zvârcolit în scaunele lor dacă ar fi 
ştiut cu câtă atenţie erau observati. 

— Asta mă aduce în sfârşit la voi, a spus prinţesa, făcând un gest 
elegant către noi, metişii de dragon. Avem aici un băieţel neînfricat care a 
strâns de gât un dragon într-o variantă proprie de dragomachie, un bărbat 
care poate proiecta maşinării de război complicate... 

— Şi instrumente muzicale, a bombănit Lars. 

— ...0 femeie care poate prevede viitorul apropiat cu ajutorul 
stomacului şi o alta care ar putea da de urma altor fiinţe cu însuşiri 
extraordinare. Glisselda mi-a zâmbit cald. 

9 9 
Cel puţin, ai spus că mai sunt şi alţii. Toţi sunt la fel de înzestrați? 


9 

Aproape că am răspuns că nu ştiu, dar mi-a trecut prin minte că era 
posibil. Dacă m-aş fi gândit, aş fi ştiut ce să aştept de la cei trei: Abdo se 
cocoţa peste tot, Lars construia foişoare şi poduri, Doamna Okra smulgea 
buruieni înainte să răsară. Fiecare dintre groteştii mei avea câte o 
preocupare specială. Omul Pelican se uita la stele. Plăcintă cu Mere era el 
însuşi un monstru. Jannoula - dacă aş fi avut curajul s-o mai caut vreodată 
- mi se putea sui drept în minte, dar poate că nu doar într-a mea. 

— Cred că împreună am fi formidabili, am spus. Şi cred că i-aş putea 
găsi pe ceilalţi, dacă i-aş căuta. Mi-am dorit să le dau de urmă. 

— Fă-o! a spus Glisselda. De orice ai nevoie - cai, stră- jeri, bani - 
vorbeşte cu Lucian şi el te va ajuta. 

A făcut un semn din cap către vărul ei; el i l-a întors, deşi evita să se 
uite în direcţia mea. 

Regentul n-a mai suportat. 

— îmi cer iertare, înălţimea Voastră, dar cine sunt aceşti oameni? O 
cunosc pe ambasadoarea Contelui Pesavolta, dar ceilalţi? Un muntean 
mocofan, un băieţel porfirian şi această. .. Această femeie... 

— Fiica mea, Seraphina, a spus tata cu o expresie dură pe chip. 

— O, asta explică totul! a strigat Regentul. Principesă? Ce se petrece? 

In clipa aceea de şovăire, mi-am dat seama că se simţea stânjenită - 
pentru mine, pentru noi toţi. Noi reprezentam poanta din sute de bancuri 
porcoase. Cum să-i vorbească despre astfel de lucruri dezgustătoare 
conducătorului unei ţări străine? 

M-am ridicat în picioare, pregătită să o scutesc de chin. Tatăl meu 
avusese aceeaşi idee şi şi-a găsit primul vorbele: 

— M-am căsătorit cu un dragon. Fiica mea, pe care o iubesc, este pe 
jumătate dragon. 

— Tată! am ţipat eu, îngrozită pentru el, recunoscătoare, tristă şi 
mândră în acelaşi timp. 

— Infanta! a bolborosit Regentul, sărind în picioare. în numele Sf. Vitt, 
acestea sunt nişte monstruozităţi, nişte fiare fără suflet! 

Contele Pesavolta a fornăit. 

— Nu pot să cred că vă făceaţi griji în legătură cu loialitatea noastră, 
dar sunteţi dispusă să vă încredeţi în 

chestiile astea. Cum puteţi fi sigură măcar de partea cui se vor posta: a 
dragonilor sau a oamenilor? Ambasadoarea mea pare deja hotărâtă să 
aleagă Goreddul în defavoarea Ninysului. Acesta nu poate fi decât primul 
act de trădare din partea ei. 

— Aleg ce e drept, a mărâit Doamna Okra, aşa cum mă aştept să faceţi 
şi domnia voastră, Excelenţă! 

Comonot s-a întors către Ninys şi Samsam. Ochii îi scăpărau, însă 
glasul îi degaja autoritate calmă. 

— Nu vedeţi că nu se mai pune problema unui conflict între dragoni şi 
oameni? Dezacordul este între cei care cred că pacea merită păstrată şi 


cei care şi-ar dori să ne războiul până când una dintre părţi este distrusă. 
Sunt dragoni care văd binele pe care l-a adus tratatul. Ni se vor alătura. 
Cei tineri au fost crescuţi în spiritul unor idealuri paşnice; nu vor ţine 
partea acestor generali cărunţi care îşi doresc comorile şi terenurile de 
vânătoare înapoi. 

S-a întors către Glisselda şi a făcut un gest către cer. 

— Ceva ce noi, dragonii, am învăţat de la voi este că suntem mai 
puternici împreună. Nu trebuie să înfruntăm întreaga lume de unii singuri. 
Hai să apărăm împreună pacea! 

Principesa Glisselda s-a ridicat, a ocolit biroul din stejar masiv şi l-a 
îmbrăţişat pe Comonot, alungând orice îndoială. Nu avea să-l predea 
generalilor lui. Aveam să pornim la război în numele păcii. 

Şedinţa s-a suspendat; Regentul şi Contele Pesavolta nu ştiau cum să iasă 
mai repede din încăpere. Glisselda şi Kiggs plănuiau deja cum era mai 
bine să se adreseze consiliului în după-amiaza respectivă. Prinţesa îi 
zâmbea sfioasă vărului ei. 

— Ai avut dreptate: Ninys şi Samsam au reacţionat prost. Am sperat să 
dau dovadă de eficienţă, însă ar fi trebuit să mă întâlnesc cu fiecare 
separat. Hai, jubilează dacă simţi nevoia! 

— Dimpotrivă, a spus Kiggs blând. Instinctul nu te-a înşelat. In cele din 
urmă, tot ar fi aflat de existenţa metişilor de dragon şi ne-ar fi acuzat de 
duplicitate. O să le treacă. 

Mă holbam la ceafa prinţului de parcă mi-ar fi putut arăta dacă el însuşi 
se obişnuise cu ideea. Dacă refuzul lui de a se uita la mine era un semn, 
atunci răspunsul era nu. M-am desprins cu greu de pe loc şi i-am lăsat să- 
şi vadă de planuri. 

Tatăl meu mă aştepta pe coridor cu braţele încrucişate şi privirea 
nerăbdătoare. Mi-a întins mâna când m-a văzut. Am luat-o şi am rămas pe 
loc, tăcuţi. 

— îmi pare rău! a spus el în cele din urmă. Am trăit atât de mult în 
temnita asta, încât... încât am simtit că nu mai rezist. 

L-am strâns de mână şi i-am dat drumul. 

— Ai făcut exact ce aveam şi eu de gând să fac. Şi acum ce-o să se 
întâmple? Sigur sunt repercusiuni pentru avocaţii care încalcă legea. 

Avea o soţie şi alţi patru copii de întreţinut; nu m-a lăsat, inima să fac 
remarca asta. 

El a zâmbit trist. 

— Mi-am pregătit pledoaria vreme de şaisprezece ani. 

— Vă rog să mă iertaţi, s-a auzit o voce din stânga mea, aşa că ne-am 
întors şi l-am văzut pe Comonot stând în apropierea noastră. 

Şi-a dres glasul şi şi-a trecut mâna încărcată de bijuterii peste bărbie. 

— Dumneata eşti - ai fost - omul încurcat cu nenumita. .. Vreau să zic, 
cu Linn, fiica lui Imlann? 

Tata s-a înclinat scurt. 


Comonot s-a apropiat, prevăzător ca o pisică. 

— Şi-a abandonat casa, poporul, studiile, totul. Pentru dumneata. 

A atins chipul tatălui meu cu degetele groase: obrazul stâng, pe cel 
drept, nasul şi bărbia. Tatăl meu s-a supus fără să clintească. 

— Ce eşti? a întrebat Ardmagarul, iar glasul i-a răsunat neaşteptat de 
aspru. Nu eşti un maniac depravat. în nord eşti cunoscut ca fiind un 
interpret lucid al tratatului - îţi dai seama? Ai apărat în instanţă dragoni 
când nimeni n-ar fi făcut-o; să nu-ţi închipui că nu am remarcat. Şi cu 
toate astea, dumneata eşti cel care a ademenit-o pe fiica noastră departe. 

— Nu am ştiut, a spus tatăl meu cu glas răguşit. 

— Nu, darea a ştiut. 

Comonot a pus o mână pe creştetul fără păr al tatălui meu, uluit. 

— Ce a văzut ea? Şi eu de ce nu o pot vedea? 

Tata s-a îndepărtat, a făcut o reverență şi a pornit de-a lungul holului. 
Preţ de o clipă, în curbura tristă a umerilor lui, am văzut ceea ce Comonot 
nu putea vedea: esenţa bunătăţii, povara pe care o purtase în tot acest 
timp, lupta continuă de a face ceea ce era bine în faţa acestui rău 
ireversibil, pe soţul îndurerat şi pe tatăl înspăimântat, pe autorul tuturor 
acelor cântece de dragoste. Pentru prima dată, am înţeles. 

Comonot nu a părut tulburat de plecarea intempestivă a tatălui meu. 
M-a luat de braţ şi mi-a şoptit la ureche răsuflând greu, ca un copilaş: 

— Unchiul tău este în infirmeria seminarului. 

Am făcut ochii mari. 

— S-a transformat? 

Ardmagarul a ridicat din umeri. 

— A refuzat categoric să lase vreun doctor saar să se apropie de el; 
pare convins că l-ar putea exciza pe loc. O să plece mâine oricum. 

M-am îndepărtat de lângă el. 

— Pentru că Basind îl va duce să i se curețe creierul? 

Comonot a plescăit din buzele groase, ca şi cum ar fi 
avut nevoie să simtă gustul amărăciunii mele ca s-o poată înţelege. 

— Dimpotrivă. îl graţiez pe Orma - nu că Cenzorii se vor conforma 
edictelor unui Ardmagar exilat. La miezul nopţii, Eskar îl ia să-l ascundă şi 
nici măcar eu nu ştiu unde anume. S-ar putea să treacă multă vreme până 
când vă veţi revedea. 

— Nu-mi spuneţi că încurajați eterocliţii emoţionali! 

Privirea lui ascuţită ascundea o inteligenţă pe care nu 
o percepusem până atunci. Comonot a spus: 

— Să-i încurajez, nu. Dar poate că am ajuns să înţeleg dedesubturile. 
Credeam că ştiu ce lucruri ar trebui să 

învăţăm noi, dragonii, şi care sunt inutile, dar acum îmi dau seama că 
părerile mele s-au osificat. Eram la fel de inflexibil în modul meu de a 
vedea lucrurile ca şi generalii ăia ramoliţi care mi-au furat ţara. 

Mi-a luat mâna într-a lui, a ridicat-o în aer şi şi-a lipit-o de gât. Am 
încercat să mă trag în lături, însă el nu s-a clintit, spunând: 


— Fie ca acest gest să simbolizeze faptul că mă pun sub ocrotirea ta, 
căci mă îndoiesc că vei fi de acord să mă muşti de ceafa. Tu eşti 
profesorul meu. Voi asculta şi mă voi strădui să învăţ. 

— Mă voi strădui să fiu demnă de respectul domniei voastre, am spus, 
simțind cum vorbele mamei mele îmi vin din străfundurile cutiei cu 
amintiri. 

M-am simţit obligată să adaug unele de-ale mele: 

— Şi voi încerca să apreciez stăruința, chiar şi atunci când veţi da greş. 

— Bine zis! a spus el, dându-mi drumul. Acum fugi! Spune-i unchiului 
tău că-l iubeşti. îl iubeşti, nu-i aşa? 

— Da, am spus, iar glasul mi-a răsunat brusc aspru. 

— Fugi! Şi, Seraphina... mi-a strigat el din urmă. îmi pare rău de mama 
ta. Cred că asta simt. A schiţat un gest către stomac. Acolo, nu? Acolo se 
simt lucrurile astea? 

Am executat o reverență până la pământ şi m-am îndepărtat în fugă. 
* 

Un călugăr bătrân m-a condus către infirmerie. 

— Tot locul e numai al lui. De îndată ce au auzit că soseşte un dragon, 
toți ceilalți invalizi s-au însănătoşit miraculos! Ologii au prins a merge, iar 
orbii au decis că nu au nevoie musai să vadă. E un panaceu! 

l-am mulţumit omului şi am intrat încetişor, în caz că unchiul dormea. 
în fundul salonului, lângă singura fereastră existentă, şedea sprijinit pe 
perne, vorbind cu Eskar. M-am apropiat şi mi-am dat seama că nu 
vorbeau, de fapt. Fiecare ținea o mână întinsă către celălalt, atingându-şi 
doar vârfurile degetelor. îşi plimbau pe rând degetele pe palma celuilalt. 

Mi-am dres glasul. Eskar s-a ridicat în picioare, cu faţa împietrită şi cu 
un aer demn. 

— îmi cer scuze! am spus, neştiind sigur de ce mă scuzam. 

Nu era ca şi cum i-aş fi surprins făcând prostioare. 

Doar că aşa păreau să stea lucrurile, din punctul de vedere al unui 
dragon. Mi-am dus mâna la gură ca să nu mă pufnească râsul. 

Am spus: 

— Doresc să vorbesc cu unchiul meu înainte să-l duci de aici. îţi 
mulţumesc că l-ai ajutat. 

S-a tras în lături, dar nu a părut să manifeste nici cea mai mică intenţie 
de a pleca, până când Orma a spus: 

— Pleacă, Eskar! întoarce-te mai târziu. 

A înclinat scurt din cap, înfaşurându-se în pelerină, şi a plecat. 

M-am uitat chiorâş la el. 

— Ce făceaţi voi doi... 

— Ne stimulam nervii corticali, a spus unchiul meu, zâmbind misterios. 

în mod evident, călugării îi dădeau ceva împotriva durerii. Părea moale. 
Avea braţul stâng bandajat şi fixat în aţele; bărbia îi era plină de pete 
albe, echivalentul vânătăilor, când ai argint în loc de sânge. Nu vedeam 
unde fusese ars. Capul i se bălăbănea pe perne. 

— E chiar maiestuoasă în forma ei naturală. Uitasem. 
Au trecut ani de atunci. Era de aceeaşi vârstă cu Linn, 
ştii? Obişnuia să vină la mama în cuib să eviscereze bouri. 
F> 

— Avem încredere în ea? am întrebat eu, detestând faptul că trebuia 
să aduc vorba despre asta când el părea atât de netulburat. Ea e 
răspunzătoare pentru Zeyd şi pentru Basind. Eşti sigur... 

— Nu pentru Basind. 

M-am încruntat, dar n-am insistat. Am încercat să mă înveselesc 
singură, necăjindu-l: 

— Deci ai scăpat, eteroclit bătrân ce eşti! 

Sprâncenele i s-au apropiat şi m-am întrebat dacă nu 
mersesem prea departe cu gluma. S-a dovedit că altceva îl deranja: 

— Nu ştiu când am să te mai văd. 

L-am mângâliat pe braţ, străduindu-mă să zâmbesc. 

— Cel puţin ai să mă recunoşti data viitoare când ne vom revedea. 

— S-ar putea să treacă foarte mult până atunci, Seraphina. Până atunci 
tu s-ar putea să fii între două vârste, măritată şi cu şase copii. 

Chiar că era dus dacă spunea astfel de prostii. 

— S-ar putea să fiu între două vârste, dar nimeni nu m-ar lua de 
nevastă şi cu siguranţă nu pot avea copii. Un catâr nu se poate reproduce. 
Corciturile sunt capătul liniei genealogice. 

Orma privea fericit în gol. 

— Mă întreb dacă e adevărat ce spui. 

— Eunu mă întreb. Am venit să-mi iau rămas-bun şi să-ţi urez călătorie 
plăcută, nu să speculăm pe seama capacităţii mele de reproducere. 

— Vorbeşti ca un dragon, a spus el visător. 

îl lua somnul. 

M-am şters la ochi. 

— O să-mi fie foarte dor de tine! 

Şi-a rostogolit capul către mine. 

— L-am salvat pe băieţel. A sărit de pe gâtul lui Imlann pe al meu şi 
după aia am căzut în râu, iar el dansa. Dansa pe burta mea, iar eu 
simţeam. 

— Dansa pe tine. Bineînţeles că simţeai. 

— Nu, nu în felul acela. în celălalt fel. Nu eram în saaran- tras, dar 
eram... fericit, în ciuda faptului că aveam picioarele rupte şi râul era 
îngheţat. Şi după aia Eskar a aterizat iar eu m-am simţit recunoscător. Și 
soarele strălucea iar eu mă simţeam trist pentru tatăl meu. Şi pentru tine. 

— De ce pentru mine? 

— Pentru că Cenzorii reuşiseră să mă păcălească până la urmă, iar eu 
urma să fiu excizat iar tu aveai să plângi. 

Plângeam în clipa aceea. 

— O să fii în siguranţă cu Eskar. 

— Ştiu. Mi-a luat mâna şi mi-a strâns-o. Nu suport gândul că ai să 
rămâi singură. 

— Nu sunt singură. Mai sunt şi alţii ca mine. O să-i găsesc. 


— Cine te va săruta? Cine te va legăna până adormi? 

Vorba i se împleticea. 

— Nu că ai fi făcut-o tu vreodată, am spus eu, încercând să-l necăjesc. 
Mi-ai fost mai tată decât tata, dar n-ai făcut niciodată lucrurile astea. 

— Cineva ar trebui s-o facă. Cineva ar trebui să te iubească. O să-l 
muşc dacă n-o face. 

— Şşş! Spui prostii... 

— Nu. Nu-s prostii. E important! 

S-a opintit să se ridice în capul oaselor, dar n-a reuşit. 

— Mama ta mi-a spus odată ceva şi trebuie să-ţi spun... Pentru că 
trebuie să... înţelegi... 

Pleoapele i-au tremurat şi s-au închis şi a tăcut atât de mult încât am 
crezut că adormise, dar după aceea a spus, pe un ton atât de scăzut că 
abia îl puteam auzi: 

— lubirea nu este o boală. 

Mi-am sprijinit fruntea de umărul lui, simțind cum toate vorbele pe care 
nu i le spusesem niciodată îmi năvălesc în gât dintr-odată, adunându-se 
într-un nod îngrozitor. M-a mângâiat nesigur pe păr. 

— Nu sunt perfect convins că avea dreptate, a murmurat el. Dar nu-i 
pot lăsa să te taie din mine, şi nici pe ea. O să ţin cu dinţii de boala mea... 
dacă e o boală. ..Os-o ţin aproape de mine ca pe... soare şi pe... 

A adormit din nou, de data asta de-a binelea. L-am ţinut în braţe până 
s-a întors Eskar. l-am netezit părul de pe frunte şi l-am sărutat încetişor. 
Eskar ne privea cu ochi mari. 

— Ai mare grijă de el. De nu... O să te muşc! i-am spus. 

N-a părut îngrijorată. 

Afară, cerul era albastru, rece şi foarte îndepărtat; soarele era prea 
strălucitor să mă pot uita la el, darămite să-l mai şi strâng la piept. 

— Dar voi încerca, unchiule, am murmurat eu, deşi mă arde. O să-l ţin 
aproape de mine. 

Am gonit către casă pe străzile pline de zloată. Trebuia să găsesc un 
prinţ. 

Când am ajuns la palat, la poartă era o mare învălmăşeală de trăsuri. 
Magistraţii oraşului, episcopul, adunarea canonicilor, conducătorii 
breslelor, Garda Reginei - toate personalităţile oraşului sosiseră în acelaşi 
timp. înăuntru, am fost purtată către sala cea mare de o mulţime de 
oameni, mai mulţi decât încăpeau confortabil în ea, după cum avea să se 
vadă. Jumătate dintre noi am fost redirecţionaţi înapoi către Curtea de 
Piatră. 

După toate aparențele, şedinţa de consiliu nu durase mult. Aveam să 
auzim rezultatul oficial. 

Un balcon situat la jumătatea zidului era deschis atât către coridor cât 
şi către curtea interioară, astfel încât cineva cu glas puternic să poată fi 
auzit în ambele locuri. Glis- selda şi-a făcut apariţia, făcând cu mâna către 
mulţimea zgomotoasă. Acţiona în numele bunicii ei, însă toţi cei care au 


văzut-o în acea zi, îmbrăcată în alb în memoria mamei ei, cu părul auriu 
strălucitor ca o coroană, au ştiut că se aflau în prezenţa viitoarei Regine. 
Uluirea ne-a redus pe toti la tăcere. 

l-a înmânat o scrisoare împăturită unui crainic, un tip foarte zgomotos 
al cărui glas a răsunat limpede pe deasupra mulţimii amuţite. 

Către Generalii din Tanamoot 

Goredd respinge legitimitatea pretenţiei voastre de suveranitate 
asupra Ţinuturilor Dragonilor. Ardmaga- rul Comonot trăieşte încă: nişte 
ameninţări meschine nu ne vor convinge să-l predăm şi nici nu 
recunoaştem valabilitatea acestor acuzaţii trunchiate pe care i le aduceţi. 
E| este prietenul nostru dovedit şi aliatul nostru, autorul şi apărătorul păcii 
şi conducătorul de drept al Tanamootului. 

Dacă veţi insista să ajungem la război, să nu vă imaginaţi că suntem 
neajutoraţi sau că propriul popor va alege să lupte pentru voi mai degrabă 
decât pentru continuarea cooperării dintre specii. Această pace a 
constituit o adevărată binecuvântare pentru întreaga lume, care s-a 
schimbat în bine; n-o puteţi târî înapoi în trecut. 

Nădăjduind sincer că vom putea cădea la o înţelegere, semnează 

înălţimea Sa Principesa Glisselda, întâia Moştenitoare a Goreddului, în 
Numele Majestății Sale Regina Lavonda Magnifica 

Am aplaudat cu inimile grele, ştiind că era singurul pretext de care 
aveau nevoie generalii pentru a ne declara război. Un alt conflict avea să 
se declanşeze, fie că voiam sau nu. Am văzut câteva zâmbete superioare 
pe câteva chipuri şi m-am temut că unii dintre noi chiar îşi doreau asta. 

A durat o veşnicie până când mulţimea s-a risipit; toată lumea avea să 
le ceară ceva prinţesei sau Ardmagarului, să-şi jure credinţa, să dezbată. 
Garda palatului dirija mulţimea cât de bine putea, dar pe Kiggs nu-l 
vedeam nicăieri. Nu îi stătea în obicei să lipsească din miezul acţiunii. 

Principesa Glisselda izbutise şi ea să se facă nevăzută. Bănuiam că 
prinţul era cu ea. Două erau locurile în afara 

aripii regale a palatului unde cineva ca mine i-ar fi putut căuta. Păşisem 
pe scara cea mare, însă, când o voce din spate m-a făcut să încremenesc. 

— Spune-mi că nu e adevărat, Seraphina! Spune-mi că mint în ceea ce 
te priveşte. 

M-am întors. Contele de Apsig traversa atriul înspre mine, iar cizmele îi 
răsunau pe podeaua de marmură. Ninys şi Samsam împrăştiaseră vestea 
în tot palatul. Am apucat strâns balustrada, făcându-mi curaj. 

— Nu este o minciună, am spus eu. Sunt pe jumătate dragon - la fel ca 
Lars. 

Nici nu a tresărit, nici n-a sărit să mă pocnească, cum mă temusem 
întrucâtva că are să facă. Trăsăturile i s-au înmuiat de disperare. S-a 
trântit pe treptele largi de piatră şi şi-a prins capul în palme. Preţ de o 
clipă, m-am gândit să mă aşez lângă el - părea atât de trist! - dar era prea 
imprevizibil. 


— Ce ne facem? a spus el într-un târziu, azvârlind braţele în aer şi 
uitându-se la mine cu ochii înroşiţi. Au câştigat. Nicăieri nu sunt doar 
oameni; nicio parte din conflictul ăsta nu este numai a noastră. Sunt peste 
tot, controlează tot! M-am alăturat Fiilor Sf. Ogdo pentru că păreau să fie 
singurii oameni dispuşi să ia măsuri, singurii care s-au uitat cum trebuie la 
tratat şi l-au denunţat drept ceea ce este cu adevărat: distrugerea 
noastră. 

Şi-a trecut mâinile prin păr ca şi cum ar fi vrut să şi-l smulgă din 
rădăcină. 

— Dar cine m-a pus în legătură cu Fiii şi m-a îndemnat să mă implic? 
Dragonul acela, Lady Corongi. 

— Nu toţi vor să ne vină de hac, am spus eu încetişor. 

— Nu? Dar cum rămâne cu cea care l-a păcălit pe tatăl tău sau cu cel 
care a înşelat-o pe mama şi a făcut-o să dea naştere unui bastard? 

Am tras adânc aer în piept, iar el m-a străfulgerat cu privirea. 

— Mama l-a crescut pe Lars ca pe egalul meu. Intr-o zi, au început să-i 
crească solzi drept din carne. Nu avea decât şapte ani. Ne-a arătat 
tuturor, şi-a suflecat mâneca inocent... 

Glasul i s-a împotmolit. A tuşit. 

— Tatăl meu a înjunghiat-o prin gât. Era dreptul lui, onoarea lui 
terfelită. L-ar fi ucis şi pe Lars. 

A început să se uite în gol ca şi cum n-ar mai fi vrut să vorbească. 

— Nu l-ai lăsat tu, i-am şoptit eu. L-ai convins să renunţe. 

S-a uitat la mine de parcă aş fi vorbit în mootya. 

— Convins? Nu! L-am ucis pe bătrân. l-am făcut vânt din turnul rotund. 

A zâmbit trist văzându-mă atât de uluită. 

— Noi trăim în cel mai îndepărtat ţinut muntos. Chestiile astea se 
întâmplă tot timpul. Am luat numele de familie al bunicii, pentru a evita 
întrebările stânjenitoare dacă ajungeam la curte în Blystane. Pe la noile 
genealogiile sunt complexe; samsamezii de pe coastă nu le ţin şirul. 

Deci asta era: nu un dragon, ci un paricid care îşi schimbase numele. 

— Cum a rămas cu Lars? 

— l-am spus că o să-l omor dacă îl mai văd vreodată şi apoi i-am dat 
drumul pe dealuri. Nu am avut nici cea mai vagă idee unde s-a dus, până 
când a apărut aici ca o fantomă răzbunătoare trimisă să mă bântuie. 

Mi-a aruncat o privire ursuză, urându-mă pentru că ştiam prea multe, 
chiar dacă el însuşi fusese cel care îmi spusese totul. 

Mi-am dres glasul. 

— Ce-o să faci acum? 

S-a ridicat în picioare, şi-a îndreptat tivul vestonului negru şi s-a înclinat 
în bătaie de joc. 

— Mă întorc în Samsam. O să-l conving pe Regent să priceapă. 

Tonul lui mi-a dat fiori. 

— Ce să priceapă? 


— Singurul lucru care trebuie priceput. Că oamenii trebuie puşi mai 
presus de animale. 

Cu aceste vorbe, s-a îndepărtat de-a lungul atriului. Când a plecat, a 
părut să ia tot aerul din încăpere cu el. 


%4 

Pe Glisselda am găsit-o în camera lui Millie, plângând cu capul în 
palme. Millie, care îi masa umerii, a părut speriată că am intrat fără să bat 
la uşă. 

— Principesa e obosită, a spus Millie, ieşindu-mi în întâmpinare, 
neliniştită. 

— E în regulă, a spus Glisselda, ştergându-se la ochi. Părul îi curgea pe 
umeri iar obrajii înroşiţi o făceau să 
pară foarte tânără. S-a chinuit să zâmbească. 

— întotdeauna mă bucur să te văd pe tine, Phina. 

Am simţit cum mi se strânge inima văzând-o atât de 
tristă. Tocmai îşi pierduse mama şi greutatea unui întreg regat îi fusese 
aruncată pe umeri, iar eu nu eram o prietenă bună. N-o puteam întreba de 
Kiggs; nu ştiam de ce mi se păruse o idee grozavă până în urmă cu câteva 
clipe. 

-— Cum rezistaţi? am întrebat-o, trăgându-mi un scaun în fata ei. 

9 

Şi-a privit mâinile. 

— Suficient de bine în public. Tocmai îmi îngăduiam un mic răgaz să 
fiu... o fiică. Diseară trebuie să priveghem la Sf. Eustace. Toată lumea o să 
fie cu ochii pe noi şi ne-am gândit 
456 
Seraphina 
că un moment discret de reculegere ar fi cel mai potrivit. Asta înseamnă 
că acum pot să orăcăi ca un bebeluş. 

Credeam că foloseşte pluralul majestăţii, având acest drept, însă ea a 
continuat: 

— Ar fi trebuit să ne fi văzut când redactam scrisoarea aceea după 
şedinţa de consiliu. Eu plângeam, Lucian încerca să mă consoleze, iar asta 
îl făcea pe el să plângă şi pe mine să bocesc şi mai abitir. L-am trimis în 
turnul lui afurisit şi i-am zis să se descarce acolo. 

— Are noroc să vă aibă pe Domnia Voastră care să îi purtaţi de grijă, 
am spus şi chiar gândeam asta, oricât de sfâşiată mă simţeam. 

— Şi viceversa, a spus ea, cu glasul înecat de lacrimi. Dar aproape că 
apune soarele şi el tot n-a coborât. 

Chipul i s-a schimonosit de durere. Millie a sărit lângă ea şi i-a pus un 
braţ pe după umeri. 

— Vrei tu să te duci după el, Phina? Aş lua-o ca pe un gest de mare 
amabilitate. 

Era un moment extrem de prost în care să mă abandoneze talentul 
meu de a minţi, însă prea multe sentimente contradictorii m-au invadat 
deodată. Dacă eram amabilă faţă de ea din motive egoiste, oare asta era 
mai grav decât să refuz, cinstit, să o ajut? Era vreo cale pe care s-o apuc 
fără să mă simt copleşită de vinovăţie? 

Glisselda mi-a remarcat şovăiala. 


— Ştiu că a fost puţin cam arţăgos de când a aflat că eşti pe jumătate 
dragon, a spus ea, apropiindu-se. înţelegi, desigur, că îi vine greu să se 
obişnuiască cu ideea. 

— Nu îl desconsider câtuşi de puţin din pricina asta, am spus eu. 

— lar eu... Eu nu te desconsider deloc pe tine, a spus Glisselda hotărât. 

S-a ridicat; m-am ridicat şi eu, crezând că voia să plec. A ridicat puţin 
braţele, apoi şi le-a lăsat să cadă - un fals început - dar după aceea s-a 
îmbărbătat şi m-a luat în braţe. Am îmbrăţişat-o la rândul meu, incapabilă 
să-mi stăvilesc lacrimile sau să le identific sursa ca fiind uşurare sau 
părere de rău. 

Mi-a dat drumul şi a rămas cu bărbia înălţată. 

— Nu a fost atât de greu de acceptat, a spus ea neînfricată. A fost doar 
o chestiune de voinţă. 

Protestul ei era prea vehement, dar i-am recunoscut bunele intenţii şi 
am crezut cu putere în voinţa ei oţelită. A spus: 

— O să-l cert pe Lucian dacă vreodată nu se poartă curtenitor cu tine, 
Seraphina! Să-mi zici! 

Am încuviinţat cu un semn din cap, simțind cum inima mi se frânge 
puţin şi am pornit către Turnul Estic. 

* 


La început, n-am fost sigură că era acolo. Uşa turnului era descuiată, 
aşa că m-am repezit pe scări cu inima mai să-mi sară din piept, dar am 
găsit încăperea de sus goală. Mă rog, nu complet goală - era plină de 
cărţi, peniţe, palimpseste, geode şi lentile, lăcriţe vechi, desene. Regina 
avea biroul ei; acela era al Principelui Lucian, fermecător de dezordonat. 
Fiecare lucru de acolo era folosit. Nu admirasem spaţiul înconjurător când 
fusesem acolo cu Lady Corongi. Acum, tot ce vedeam, erau alte lucruri pe 
care să le îndrăgesc la el, iar asta mă întrista. 

Vântul mi-a atins gâtul cu un deget îngheţat; uşa care dădea în 
coridorul exterior era crăpată. Am tras adânc aer în piept, mi-am înfrânat 
vertijul şi am deschis-o. 

Stătea aplecat peste parapet, privind în jos la oraşul învăluit în lumina 
apusului. Vântul îi răvăşea părul; poalele pelerinei dansau. M-am dus către 
el încetişor, ocolind porțiunile de gheaţă, strângându-mi pelerina pe lângă 
corp ca să capăt curaj şi să mă încălzesc. 

S-a întors cu faţa către mine. Ochii lui negri erau reci, dar nu părea 
neplăcut surprins să mă vadă. Am îngăimat mesajul: 

— Glisselda m-a trimis să-ţi reamintesc că... toată lumea merge să 
privegheze la Sf. Eustace pentru mama ei de îndată ce apune soarele şi 
ea... ăăă... 

— Nu am uitat, a spus întorcându-şi privirea. Soarele nu a apus încă, 
Seraphina. Vrei să stai aici cu mine puţin? 

M-am apropiat de parapet şi am privit cum umbrele se alungeau peste 
munţi. Orice urmă de hotărâre aş fi avut, pălea odată cu soarele acela. 
Poate era mai bine aşa. Kiggs avea să meargă la verişoara lui; eu aveam 


să pornesc în căutarea semenilor mei. Totul avea să fie cum era rânduit, 
la suprafaţă, cel puţin, şi fiecare părticică dezordonată sau deranjantă din 
mine avea să fie ascunsă undeva unde nimeni să n-o poată vedea. 

Pe moaştele sfinţilor! Mă săturasem să trăiesc aşa. 

— Adevărul despre mine a ieşit la iveală, am spus, iar vorbele mi s-au 
cristalizat într-un nor în aerul îngheţat. 

— Tot adevărul? a întrebat el. Tonul îi era mai puţin aspru decât atunci 
când mă interoga cu adevărat, dar îmi dădeam seama că multe 
depindeau de răspunsul meu. 

— Toate părţile importante, da, am spus eu hotărât. Poate nu şi toate 
detaliile extravagante. Intreabă-mă şi îţi voi răspunde. Ce vrei să ştii? 

— Totul. 

Se sprijinise pe coate, dar s-a dat înapoi şi a apucat balustrada cu 
ambele mâini. 

— întotdeauna am fost aşa: dacă se poate afla, vreau să ştiu. 

9 

Nu ştiam de unde să încep, aşa că am început pur şi simplu să vorbesc. 
l-am spus cum leşinam sub impresia viziunilor, despre grădina pe care o 
îngrijeam şi cum amintirile mamei cădeau în jurul meu ca fulgii de zăpadă. 
l-am spus cum mi-am dat seama că Orma este dragon, cum îmi ieşiseră 
solzii, cum era să te simţi cu totul dezgustătoare şi cum minciuna a ajuns 
o povară insuportabilă. 

Mă simţeam bine să pot vorbi. Cuvintele ţâşneau din mine cu atâta 
uşurinţă, că mi-am închipuit că sunt o carafa din care se toarnă conţinutul. 
Când am terminat, m-am simţit mai uşoară şi, pentru prima dată, senzaţia 
de gol a fost o dulce uşurare şi o stare pe care s-o preţuiesc. 

M-am uitat la Kiggs. încă nu îşi întorsese privirea către mine, dar mi-am 
dat brusc seama cât de mult vorbisem şi mi s-a făcut ruşine. 

— Sunt sigură că am mai uitat câte ceva, dar sunt lucruri la mine pe 
care nu mi le pot imagina încă. 

— Lumea din mine este mai vastă şi mai bogată decât câmpia asta 
meschină, populată doar cu galaxii şi zei, a citat el. încep să înţeleg de ce 
îți place Necans. 

Privirile ni s-au întâlnit si în ochii lui am citit căldură si 
9 9 
înţelegere. Eram iertată. Nu, şi mai bine: înţeleasă. Vântul şuiera printre 
noi, răvăşindu-i părul în toate direcţiile. într-un târziu, am reuşit să îngaim: 

— Mai e un lucru... adevărat pe care vreau să-l ştii şi... Te iubesc. 

M-a privit concentrat dar nu a spus nimic. 

— îmi pare atât de rău! am spus eu, pradă deznădejdii. Tot ce fac e 
greşit. Tu eşti în doliu; Glisselda are nevoie de tine; tocmai ce ai aflat că 
sunt pe jumătate monstru... 

— Nimic din tine nu e monstruos, a protestat el vehement. 

Mi-a luat o clipă să-mi recapăt glasul. 

— Am vrut să ştii. Am vrut să pornesc mai departe cu conştiinţa curată, 


ştiind că ţi-am spus în sfârşit adevărul. Sper că asta valorează ceva în 
ochii tăi. 

A înălţat privirea către cerul roşiatic şi a spus, râzând de propria 
persoană: 

— Mă faci să-mi fie ruşine, Seraphina. Curajul tău m-a făcut mereu să- 
mi fie ruşine. 

— Nu e curaj. E stângăcie încăpăţânată. 

A clătinat din cap, privind în gol. 

— Recunosc curajul când îl văd, şi când mie îmi lipseşte. 

— Eşti prea aspru cu tine. 

— Sunt un bastard; cu asta ne ocupăm, a spus, zâmbind amar. Tu, mai 
mult ca oricine, trebuie să înţelegi povara de a trebui să demonstrezi că 
eşti suficient de bun ca să meriţi să exişti, că meriţi toată suferinţa pe 
care mama ta le-a pricinuit-o tuturor. în vocabularul inimii fiecăruia dintre 
noi, „bastard" e sinonim cu „monstru“; de aia ai înţeles întotdeauna atât 
de bine totul. 

Şi-a frecat palmele ca să şi le încălzească. 

— Eşti dispusă să mai auzi o poveste deplorabilă din seria „am fost un 
copil nelegitim foarte, foarte trist"? 

— M-aş bucura s-o aud. Probabil am trăit-o deja. 

— Nu pe asta, a spus el, smulgând un petec de lichen de pe balustradă. 
Când s-au înecat părinţii mei şi am ajuns aici, eram furios. Mi-am asumat 
rolul bastardului, purtân- du-mă cât de rău se putea purta un băieţel. Am 
minţit, am furat, mă băteam cu pajii, o făceam de râs pe bunica ori de 
câte ori mi se oferea ocazia. Am ţinut-o aşa ani întregi până când a trimis 
după unchiulRufus... 

— Odihnească-se pe vatra Raiului! am spus în cor, iar Kiggs a zâmbit 
trist. 

— L-a adus tocmai din Samsam, crezând că avea să se arate suficient 
de ferm cât să mă ajute să mă îndrept. A reuşit, cu toate că au trecut luni 
întregi până să mă dau în sfârşit pe brazdă. Era în mine un gol pe care nu 
reuşeam să-l înţeleg. El l-a văzut şi i-a dat un nume. „Semeni cu unchiul 
tău, băiete. Lumea nu e de ajuns pentru noi dacă nu avem ceva serios de 
făcut. Sfinţii vor să-ţi găsească un rost. Roagă-te, mergi cu inima deschisă 
şi vei auzi chemarea. Vei vedea misiunea care îţi este sortită strălucind 
dinaintea ta, asemenea unei stele. “ Aşa că m-am rugat la Sf. Claire, dar 
am mers şi mai departe: i-am făcut o promisiune. Dacă avea să-mi arate 
calea, nu aveam să spun decât adevărul începând din acea zi. 

— Sf. Masha şi Sf. Daan! am izbucnit eu. Vreau să zic, asta explică 
multe. 

A zâmbit, aproape imperceptibil. 

— Sf. Claire m-a salvat şi m-a legat de mâini şi de picioare. Dar sar 
prea departe cu povestea. Când aveam nouă ani, unchiul Rufus a mers la 
o nuntă unde era nevoie de o prezenţă regală. L-am însoţit. Era prima 
dată când aveau încredere să mă lase să ies din castel după ani de zile, 
iar eu eram nerăbdător să le arăt că făceam faţă. 

— Nunta tatălui meu, la care am cântat! am spus eu, iar glasul mi-a 


sunat neaşteptat de aspru. Mi-ai povestit, îmi amintesc vag că v-am văzut 
pe amândoi. 

— Era un cântec frumos, a spus el. Nu l-am uitat niciodată. încă mă mai 
trec fiorii când îl aud. 

M-am uitat la silueta lui profilată pe cerul ruginiu, uluită să aflu că un 
cântec de-al mamei se număra printre preferatele lui. Cântecul proslăvea 
necugetarea romantică; 

era tot ce dispreţuia el mai mult pe lume. Nu m-am putut abţine. Am 
început să cânt, iar el mi s-a alăturat: 

Binecuvântat cel ce trece, iubire Pe sub fereastra ta Fără a suspina. 

Dusă-i inima şi sufletu-mi s-a dus. 

Uită-te la mine, iubire, uită-te în jos înainte să mor. 
O singură privire, perla mea regală, un zâmbet doar Sunt de ajuns să mă 
ţină, 

Acordă-mi atâta măcar, 

Sau ia-mi viaţa şi fă-o a ta: 

O sută de mii de războaie-aş purta Pentru o singură sărutare de-a ta. 

— Nu cânţi prost. Ai putea să te înscrii în corul castelului, am spus eu, 
căutând ceva inofensiv de spus ca să nu izbucnesc în plâns. 

Mama mea era la fel de necugetată ca a lui, încă crezuse în asta; 
investise tot ce avea în iubirea ei. Dacă mamele noastre nu fuseseră 
nesăbuitele pe care ni le imaginam noi? Cât valora cu adevărat iubirea? O 
sută de mii de războaie? 

A zâmbit către mâinile strânse pe balustradă şi a continuat: 

— Tu ai cântat şi atunci m-a lovit ca un trăznet, ca trâmbiţa Cerului: 
vocea Sf. Claire spunând: „Adevărul va ieşi la iveală! “ Tu însăţi întrupai 
adevărul ce nu putea fi ascuns sau zăgăzuit - nu de o sută de taţi sau deo 
sută de doici - care avea să ţâşnească neîngrădit şi să umple lumea cu 
frumuseţe. Am ştiut că rolul meu era de a scoate adevărul la iveală; asta 
era chemarea mea. Am căzut în 

genunchi, i-am mulţumit Sf. Claire şi am jurat că nu am să uit nicicând 
legământul faţă de ea. 

Mă holbam la el, ca lovită de trăsnet: 

— Eu eram adevărul, şi frumoasă? Cerul are un simţ al umorului tare 
prost. 

— Te-am confundat cu o metaforă. Dar ai dreptate să spui asta despre 
Ceruri, pentru că altfel cum m-aş afla în postura în care mă găsesc acum? 
Am făcut un legământ şi m-am ţinut de el cât am putut de bine - deşi m- 
am minţit, să mă ierte Sf. Claire! Dar am sperat să evit chiar această 
capcană în care sunt prins între sentimentele mele şi înţelegerea faptului 
că, spunând adevărul cu glas tare, voi răni pe cineva foarte important 
pentru mine. 

Nici nu îndrăzneam să mă gândesc la ce adevăr se referea. Speram şi, 
în acelaşi timp, mă temeam că avea să-mi spună. 

Glasul i s-a întunecat de tristeţe. 


— M-am gândit atât de mult la tine, Phina! Mă tot sfădesc cu mine 
însumi. Oare aş fi reuşit s-o împiedic pe mătuşa Dionne să ajungă în 
apartamentul lui Comonot dacă nu dansam cu tine? îmi doream atât de 
mult să-ti ofer cartea aia! Poate n-am fi observat niciodată că Ardmagarul 
a plecat de la bal dacă nu era Doamna Okra. 

— Sau poate ai fi reuşit să-i opreşti pe amândoi, după care te-ai fi dus 
în turn şi ai fi închinat în cinstea Noului An cu Lady Corongi, am spus, 
încercând să-l liniştesc. în cealaltă variantă, ai fi putut fi mort. 

A azvârlit mâinile în aer, pradă disperării. 

— Toată viaţa mea m-am luptat să pun raţiunea mai presus de 
sentimente, să nu fiu atât de pripit şi de iresponsabil ca mama! 

— A, corect, mama ta şi groaznicele ei crime împotriva intereselor 
familiei! am ţipat eu, furioasă pe el acum. Dacă m-aş întâlni cu mama ta 
în Ceruri, ştii ce aş face? Aş pupa-o 
464 
Seraphina 
drept pe gură! Şi apoi aş târi-o până la baza Scării Cereşti şi i te-aş arăta, 
spunând: „Uite ce ai făcut, diavole!“ 

Părea scandalizat, sau, cel puţin, surprins. Nu m-am putut opri. 

— Ce-o fi fost în mintea Sf. Claire când m-a ales pe mine să fiu 
instrumentul ei nedemn? Ar fi trebuit să ştie că nu-ţi puteam spune 
adevărul. 

— Phina, nu! a spus Kiggs, şi la început m-am gândit că mă ceartă că o 
vorbesc de rău pe sfântă. 

A ridicat o mână, a lăsat-o în aer câteva clipe, apoi şi-a pus-o peste a 
mea. Era caldă şi mi-a tăiat răsuflarea. 

— Sf. Claire nu s-a înşelat când te-a ales, a spus el încetişor. 
întotdeauna am văzut adevărul din tine, oricât te-ai fi eschivat, chiar şi 
atunci când mă minţeai drept în faţă. Ti-am zărit inima, limpede ca lumina 
zilei, şi a fost ceva extraordinar. 

Mi-a luat mâna între palmele lui. 

— Minciunile tale nu m-au împiedicat să te iubesc; nici adevărul tău n-a 
făcut-o. 

M-am uitat în pământ din reflex. îmi ţinea mâna stângă. A remarcat 
stânjeneala mea şi cu o atingere îndemânatică şi delicată mi-a suflecat 
mâneca - pe toate patru - expunându-mi braţul dinaintea aerului îngheţat, 
a apusului care pălea şi a stelelor care răsăreau. Şi-a trecut degetul mare 
peste şirul argintiu de solzi, încruntîndu-se de îngrijorare când a ajuns la 
coaja rănii, şi apoi, aruncându-mi o privire pe furiş, şi-a plecat capul şi mi- 
a sărutat încheietura solzoasă. 

Simţeam că nu pot respira; eram copleşită. De obicei nu simţeam mare 
lucru prin solzi, dar am simţit sărutul acela până în tălpi. 

Mi-a tras la loc mânecile, cucernic, ca şi când ar fi acoperit altarul unui 
sfânt. A continuat să-mi ţină mâna între palme, încălzind-o. 

— Mă gândeam la tine, înainte să vii. Mă gândeam, mă rugam şi nu 
ajungeam la nicio concluzie. Am fost tentat să nu dau glas iubirii. Să 
trecem de războiul acesta; să o las pe Glisselda să se obişnuiască cu 


coroana. Va veni ziua, de vor vrea Cerurile, când îi voi putea mărturisi 
toate astea fără să ne arunc pe toţi în haos. Poate ea are să mă dezlege 
de legământul făcut, dar poate că nu. S-ar putea să trebuiască să o iau de 
nevastă oricum, pentru că trebuie să se mărite, iar eu rămân cea mai 
bună posibilitate. Poţi trăi cu asta? 

— Nu ştiu, am spus. Dar ai dreptate: ea are nevoie de tine. 

— Are nevoie de noi amândoi, a spus el, şi are nevoie să nu ne lăsăm 
atât de distraşi unul de celălalt încât să nu mai fim capabili să ne achităm 
de îndatoririle ce ne revin în acest război. 

Am dat aprobator din cap. 

— Criza mai întâi, iubirea după aceea. Va veni şi ziua aceea, Kiggs. 
Cred asta. 

Fruntea i s-a înnegurat. 

— Detest să ascund asta de ea; se cheamă că o mint. Minciunile 
nevinovate nu sunt cu nimic mai puţin grave decât cele mari, dar dacă am 
putea păstra totul discret până când... 

— Totul? am spus eu. Filosofia porfiriană? Poveştile amuzante despre 
copii nelegitimi? 

El a zâmbit. Puteam rezista multă vreme numai cu amintirea acelor 
zâmbete. Aveam să le semăn şi să le culeg ca pe grâu. 

— Ştii la ce mă refer, a spus el. 

— Vrei să spui că n-ai să-mi mai săruţi încheietura, am spus eu. Dar nu 
mă deranjează, pentru că am să te sărut eu pe tine. 

Şi am facut-o. 

Dacă aş putea păstra un singur moment de-a pururi, acela ar fi. 

Am devenit aerul însuşi; eram plină de stele. Eram spaţiul nesfârşit 
dintre turlele catedralei, răsuflarea solemnă a coşurilor de fum, o 
rugăciune şoptită în aerul iernii. Eram tăcerea şi eram muzica, un acord 
limpede înălțându-se către Ceruri. Credeam, atunci, că m-aş fi putut înălța 
în aer dacă nu m-ar fi țintuit mâna lui în părul meu şi gura lui moale, 
rotundă şi perfectă. 

„Nu există alt Rai în afară de acesta! “ mi-am spus şi am ştiut că era 
adevărat într-o atare măsură că nici Sf. Claire n-ar fi negat. 

x 

Apoi s-a terminat, iar el îmi ţinea ambele mâini între- ale lui, spunând: 

— Într-o baladă sau într-o poveste de dragoste porfiri- ană, am fugi 
împreună în lume. 

M-am uitat repede la chipul lui, încercând să-mi dau seama dacă îmi 
propunea să facem asta. Hotărârea din ochii lui spunea „nu“, dar eu am 
văzut exact unde trebuia să insist, şi cât de tare, ca să destram acea 
hotărâre. Ar fi fost îngrozitor de simplu, dar mi-am dat seama că nu 
doream asta. Kiggs al meu nu se putea purta atât de josnic şi să rămână 
Kiggs al meu. O altă parte din el s-ar fi frânt, deodată cu hotărârea, şi nu 
vedeam cum aş fi putut-o lipi la loc. Marginea sfâşiată avea să-l împungă 
toată viaţa. 

Dacă aveam să mergem mai departe de aici, nu o puteam face pripit, 


nici necugetat, ci în maniera „Kiggs şi Phina“. Era singurul mod în care ar 
fi mers. 

— Cred că am auzit balada aceea, am spus. E frumoasă, dar se termină 
trist. 

A închis ochii şi şi-a lipit fruntea de a mea. 

— E mai puţin trist că te voi ruga să nu mă mai săruţi din nou? 

— Da. Pentru că e doar pentru moment. Va veni şi ziua aceea. 

— Vreau să cred asta. 

— Să faci bine s-o crezi! 

A tras anevoie aer în piept. 

— Trebuie să plec. 

— Ştiu. 

L-am lăsat pe el să intre primul; nu se cădea să fiu prezentă la ritualul 
din seara aceea. M-am sprijinit de parapet, uitându-mă la aburii respirației 
mele profilaţi pe cerul întunecat ca şi cum aş fi fost un dragon care suflă 
fum în vânt. Fantezia aceea m-a făcut să zâmbesc şi apoi mi-a venit o 
idee. Cu atenţie, ocolind gheaţa, m-am căţărat pe parapet. Avea o 
balustradă largă, bună pentru şezut, dar eu nu aveam de gând să stau pe 
ea, doar. Cu o încetineală comică, asemenea lui Comonot când încerca să 
treacă neobservat, mi-am urcat picioarele pe balustradă. Mi-am scos 
pantofii, dorind să simt piatra sub tălpi. Voiam să simt totul. 

M-am ridicat în picioare, ca Lars pe tumul de pază. Oraşul întunecat se 
întindea la picioarele mele. Lumini pâlpâiau în ferestrele tavernelor şi 
tremurau pe şantierul Podului Ţipătu-Lupului. Cândva atârnasem deasupra 
acelui spaţiu imens, neajutorată, la mila unui dragon. Cândva mă 
temusem că a spune adevărul era asemănător cu a cădea, că iubirea era 
ca atunci când te izbeşti de pământ, dar iată-mă, cu picioarele bine 
înfipte, pe cont propriu. 

Toţi eram nişte monştri şi nişte copii nelegitimi, şi toţi eram frumoşi. 

9 

Eu avusesem parte de frumuseţe în ziua aceea mai mult decât 
sperasem. A doua zi aveam să dăruiesc şi eu puţină la rândul meu, să 
umplu lumea la loc. Aveam să cânt la înmormântarea Principesei Dionne; 
aveam să mă trec în program de data asta, în mod intenţionat, dacă tot 
nu mai aveam niciun motiv să stau departe de ochii lumii. De ce să nu ies 
în faţă şi să ofer lumii ce aveam de oferit? 

Vântul îmi flutura fustele, iar eu am râs. Am întins braţul către cer 
răsfirând degetele, imaginându-mi că mâna mea e un cuib de stele. Dintr- 
un impuls, mi-am azvârlit pantofii cât de tare am putut înspre întunericul 
nopţii, strigând: 

— împrăştie-te, întuneric! Imprăştie-te, tăcere! 

Au accelerat la treizeci şi două de picioare pe secundă la pătrat, 
aterizând undeva în Curtea de Piatră, însă Zeyd se înşelase despre 
inevitabilitatea cu care suntem purtaţi către sfârşit. Viitorul avea să vină, 


însă eu nu aveam să-l înfrunt de una singură. Aveam iubire şi muncă, 

prieteni şi un popor. Aveam un loc al meu. 

Distribuţia 

Casa Dombegh 

Seraphina Dombegh - fermecătoarea noastră eroină, numită adesea 
„Phina“ 

Claude Dombegh - tatăl ei, un avocat cu un secret Amaline Ducanahan - 

mama inventată a Phinei Linn - adevărata mamă a Seraphinei, din păcate 

Orma - mentorul misterios al Phinei Zeyd - fostul institutor al Phinei, un 

dragon Anne-Marie - mama vitregă, nu foarte rea, a Phinei Tessie, Jeanne, 

Paul şi Nedward - fraţii vitregi, potrivit de răi 

Familia regală a Goreddului 

Regina Lavonda - un monarh care înfruntă dragoni Principele Rufus - 

unicul fiu al Reginei, ucis în mod inexplicabil 

Principesa Dionne - fiica înfumurată a Reginei, prima moştenitoare la tron 

Principesa Glisselda - fiica veselă a Principesei Dionne, a doua 
moştenitoare la tron 

Principesa Laurel - cealaltă fiică a Reginei, moartă după ce a fugit în lume 
cu iubitul 

Principele Lucian Kiggs - fiul nelegitim şi stânjenitor al Principesei Laurel, 
logodit cu Principesa Glisselda, 

căpitanul Gărzii Reginei, posesor al unui număr prea mare de însuşiri 

Curtea 

Viridius - irascibilul compozitor al curţii Guntard - un muzician profesionist 

un trombonist sfrijit - exact ce vă închipuiţi Lady Miliphrene - doamna de 

onoare preferată a Principesei Glisselda, numită „Millie“ 

Lady Corongi - guvernanta Principesei Glisselda, un despot bătrân 

Doamna Okra Carmine - ambasadoarea statului Ninys, o dulceaţă de 
bătrână 

Josef, Conte de Apsig - un boiernaş samsamez Regentul Samsamului - 

regentul statului Samsam Contele Pesavolta - conducătorul poporului 

ninys 

Prietenii noştri dragoni 

Ardmagarul Comonot - conducătorul lumii dragonilor Ambasadorul Fulda - 

dragonul cu cele mai bune maniere Subsecretarul Eskar - adjuncta 

laconică a lui Fulda Basind - un piele-nouă cu ochi bulbucaţi 

Nobili cavaleri surghiuniţi 

Sir Karal Halfholder - respectă legea, chiar dacă diavolii n-o fac 

Sir Cuthberte Pettybone - tovarăşul lui dotat cu un dram de simţ al 
umorului în plus 

Sir James Peascod - cândva ştia să-l deosebească pe Generalul Gann de 

Generalul Gonn Scutierul Maurizio Foughfaugh - unul dintre ultimii doi 

practicanți ai dragomachiei Scutierul Pender - celălalt 

în oraş 

Fiii Sf. Ogdo - nemulţumiţi de tratat Lars - geniul din spatele orologiului 

Thomas Broadwick - un vânzător de stofe Silas Broadwick - motivul pentru 

care li se spune „Fraţii Broadwick. Postăvari. “ 

Abdo - un dansator dintr-o trupă pygegyria O trupă pygegyria - ceilalţi 

dansatori 

în mintea Phinei 

Liliacul de Fructe - căţărătorul Omul Pelican - întruparea lui „grotesc" 

Miserere - cea cu pene 

Newt - cel care se bălăceşte în noroi 

Băiatul Gălăgios - zgomotosul Jannoula - prea curioasă pentru binele ei 

Cusurgioaica - cea imposibil de mulţumit Plăcintă cu Mere - chestia din 

mlaştină 

Nag şi Nagini - gemenii iuți de picior Gargoyella şi Finch - pomeniti în 

trecere Alţi cinci - într-o carte viitoare 

Legenda şi credinţa 

Regina Belondweg - prima regină a Goreddului unit, eroina unei epopei 
naţionale 

Pau-Henoa - un iepure pişicher care o însoţeşte, numit şi lepuroiul Nebun 
şi Hen-Wee 

Sf. Capiti - reprezentând viaţa minţii, protectoarea Phinei Sf. Yirtrudis - 

eretica înspăimântătoare, cealaltă protectoare a Phinei, din păcate 

Sf. Claire - sfânta perspicacităţii, protectoarea Principelui Lucian Kiggs. 

absidă - parte a unei catedrale aflată în spatele balconului corului şi al 

altarului (şi al Casei Aurite, în catedralele goreddiene), adesea cu capele 

dispuse radial Ajunul Tratatului - sărbătoare închinată semnării Tratatului 

lui Comonot; coincide cu Ajunul Anului Nou ard - cuvântul mootya pentru 

„ordine, corectitudine"; poate desemna şi un batalion de dragoni 

Ardmagar - titlu deţinut de conducătorul neamului drago- nilor; s-ar 

traduce grosso modo prin „generalul suprem" biniou - tip de cimpoi, folosit 

în muzica bretonă tradiţională în lumea noastră 

bour - specie de bovine mari; dispăruţi astăzi, dar au existat în Europa în 

timpul Renaşterii Casa Aurită - machetă a Cerurilor amplasată în centrul 

catedralelor şi bisericilor goreddiene mai mari Ceruri - Goreddienii nu cred 

într-o singură zeitate, dar cred în viaţa de apoi; sălaşul Tuturorsfinţilor 

Colegiul Sf. Bert - cândva Biserica Sf. Jobertus, acum o şcoală din Groapa 

cu Quig unde profesorii saarantrai le predau matematicile, ştiinţa şi 

medicina celor suficient de curajoşi să participe 

daanit - homosexual; numit astfel după Sf. Daan, care a fost martirizat din 
această cauză, dimpreună cu iubitul său, Sf. Masha 

dragomachia - artă marţială perfecționată anume pentru lupta cu 
dragonii; potrivit legendei, a fost inventată de Sf. Ogdo 

Goredd - ţara Seraphinei 


Groapa cu Quig - ghetou pentru dragoni şi quigutli în Lavondaville 
ityasaari - cuvântul porfirian pentru „metis de dragon“ Ker - Consiliu 
alcătuit din generali dragoni care îl sfătuiesc pe Ardmagar 
Lavondaville - oraşul de baştină al Seraphinei şi cel mai mare din Goredd, 
numit după Regina Lavonda lăută - instrument muzical des întâlnit în 
muzica Orientului Mijlociu din lumea noastră; adesea se foloseşte o pană 
sau un plectron pentru a ciupi corzile mantou - veşmânt din material 
bogat cu mâneci ample, purtat adesea cu o cingătoare; ale femeilor ajung 
până la podea; cel bărbătesc poate fi scurt până la genunchi mootya - 
limba dragonilor, transpusă în sunete pe care le poate reproduce o fiinţă 
umană naos - corpul principal al unei catedrale, unde congregația se 
strânge pentru a asista la slujbă Ninys - ţară aflată la sud-est de Goredd 
piele-nouă - un dragon neobişnuit să ia formă umană şi să trăiască printre 
oameni 
Piesele Aurite - piese înfăţişând vieţile Sfinţilor, puse în scenă de breslele 
din Lavondaville în timpul Săptămânii Aurite 
Porfir - o ţară mică, un stat-oraş, mai degrabă, situat la nord- vest de 
Ținuturile Sudice; iniţial, o colonie de oameni cu piele închisă la culoare 
proveniţi de şi mai sus dinspre nord 
psaltire - carte de poeme religioase, adesea ilustrată; psaltirile goreddiene 
conţin câte un poem închinat fiecăruia dintre Sfinţii principali 
pPygegyria - cuvântul profirian pentru „dat din fund“; o variantă acrobatică 
de dans din buric 

pyria - o substanţă lipicioasă, inflamabilă, folosită în drago- machie pentru 
a le da foc dragonilor; numită şi „Focul Sf. Ogdo“ 
saar - cuvântul porfirian pentru „dragon“; adesea folosit de goreddieni ca 
prescurtarea de la „saarantras“ saarantras - cuvântul porfirian pentru 
„dragon în formă umană“ 
Săptămâna Aurită - serie de zile ale Sfinţilor în miezul iernii, care se 
încheie cu Speculus şi Ajunul Tratatului. Goreddienii obişnuiesc să asiste la 
Piesele Aurite, să dea înconjurul Casei Aurite, să atârne felinare de 
Speculus, să dea petreceri, să ofere daruri prietenilor, să facă acte de 
caritate şi să ia hotărâri măreţe pentru anul ce vine Sf. Capiti - 
protectoarea profesorilor; îşi poartă capul pe o tipsie 
Sf. Claire - protectoarea celor perspicace Sf. Gobnait - catedrală din 
Lavondaville; Sf. Gobnait este protectoarea celor harnici şi stăruitori. 
Simbolul ei este albina, de unde şi stupina din catedrala ei Sf. Ida - 
conservatorul de muzică din Lavondaville; Sf. Ida este protectoarea 
muzicienilor şi a artiştilor Sf. Masha şi Sf. Daan - amanţii; adesea invocaţi 
la mânie, poate pentru că nu comportă riscuri - e greu să-ţi închipui că 
nişte protectori ai iubirii romantice ar putea nimici pe cineva 
Sf. Ogdo - fondatorul dragomachiei; protectorul cavalerilor şi al întregului 
Goredd 
Sf. Vitt - apărătorul credinţei; acesta nu se va da în lături de la a nimici 
oameni, şi în mod special pe necredincioşi Sf. Willibald - piaţă acoperită 
din Lavondaville; Willibald este protectorul pieţelor şi al veştilor Sf. 
Yirtrudis - eretica; rămâne deschisă întrebarea cum poate exista o sfântă 


eretică 

Samsam - ţară aflată la sud de Goredd Speculus - sărbătoare goreddiană 
ce coincide cu solstițiul de iarnă care se doreşte a fi o noapte închinată 
reflecţiei Tanamoot - ţara dragonilor 

Toţisfinţii - toţi sfinţii din Ceruri, invocaţi ca un grup. Nu e chiar o zeitate, 
ci mai degrabă un substantiv colectiv transept - aripă a unei catedrale 
construită perpendicular pe naos 

Tratatul lui Comonot - înţelegere prin care se instituia pacea între Goredd 
şi neamul dragonilor Ținuturile Sudice - trei naţiuni adunate laolaltă la 
capătul sudic al lumii: Goredd, Ninys şi Samsam Ziziba - ţinut foarte 
îndepărtat, aflat la nord; adăposteşte multe animale stranii precum 
crocodilii şi cameloparzii (adjectiv: zibou) 

Le mulţumesc din inimă: surorilor mele (inclusiv Josh); părinţilor, 
părinţilor vitregi şi socrilor; doctorului George Pepe; lui Mac şi găştii de la 
Children's Book World, curajoşilor mei cititori beta, celor de la Sparkly 
Capes şi Oolican, lui Epicur; lui George Eliot, lui Lois McMaster Bujold şi lui 
Arwen, Els şi Liz. 

îi mulţumesc lui Dan Lazar, agentul meu, care are capacitatea unică de 
a vedea lucruri care nu există încă. Mulţumiri lui Jim Thomas, editorul 
meu, care înţelege legătura dintre a râde la glumele mele şi a mă face să 
lucrez din greu. 

Lui Scott şi Byron care m-au făcut să râd când eram morocănoasă şi 
care mi-au dat motive să continuu cartea. Şi îi mulţumesc Unei, a cărei 
vezică minusculă de whippet m-a forţat să ies la plimbare de câteva ori pe 
zi. 

înainte ca Seraphina să ajungă asistenta compozitorului curţii, a trebuit 
să dea interviu pentru slujba respectivă! 

Faceţi cunoştinţă cu Orma, Glisselda, Viridius şi Seraphina în... 

Audiţia 

t 

Este perfect normal - omenesc chiar - să îţi doreşti să ai parte de sprijin 
moral pe durata unei audiții dificile. Nu-l puteam lua cu mine pe tata. 
Dacă ar fi avut cea mai mică bănuială că doresc să devin asistenta 
compozitorului curţii, ar fi încercat să mă împiedice, şi audițiile sunt şi aşa 
destul de dificile fără să trebuiască să fug mai întâi pe fereastra camerei 
mele. Fraţii mei vitregi i-ar fi spus lui tata şi nu aveam niciun prieten pe 
care să-l rog să vină cu mine. 

Mai bine el decât nimic, mi-am spus în sinea mea, dar era discutabil. 
Petrecuse ani întregi în formă umană, dar înăuntru era tot dragon: o fiinţă 
lipsită de emoție, supra- raţională, care, oricât s-ar fi străduit, tot nu 
reuşea să îşi însuşească bunele maniere şi nici să înţeleagă de ce a da pe 
gură tot soiul de critici în timpul recitalului meu de flaut nu mă ajuta. La 
sfârşitul primei zile de audiții, am ajuns să regret că îl luasem cu mine. 


în timp ce urcam Dealul Castelului în ziua aceea parfumată de toamnă, 
am hotărât să-l trimit înapoi. Era imposibil să jigneşti un dragon, dar tot 
mă simţeam prost. Pentru vizita noastră la palat îşi pusese un veston şi 
pantaloni închise la culoare şi chiar îşi netezise părul stufos, cu toate că i 
se umfla încet la loc pe măsură ce se usca. Se plimba agale pe sub teii 
aurii, indiferent la neliniştea mea, rezolvând probabil nişte ecuaţii în 
minte. 

Când am ajuns în umbra severă a porţii de la turnul de pază, l-am oprit 
şi i-am spus: 

— iți mulţumesc că m-ai însoţit la aceste audiții dificile, Orma. Astăzi 
nu-mi rămâne decât să-i dau Principesei Glis- selda lecţia de muzică. Nu te 
interesează lucrurile astea. Dacă ţi-ai neglijat munca la conservator, nu aş 
vrea să te rețin. 

9 

— Eşti una dintre ultimele trei finaliste, a spus, împin- gându-şi ochelarii 
pe nasul coroiat. Erai cea mai lipsită de experienţă şi singura femeie din 
douăzeci şi şapte de oameni. Iniţial am calculat şansele tale la una la 
cincisprezece mii. Maestrul de lăută şi trubadurul sunt în continuare în 
cărţi, însă... 

— Treci la subiect! am spus eu, aruncând o privire peste umăr către 
străjerii din ghereta gărzii. 

Se uitau la noi cu detaşare. Orma era scutit de clopoţelul pe care 
majoritatea dragonilor erau obligaţi să-l poarte; arăta doar ca un profesor 
înalt, greoi. Cu toate astea, întotdeauna îmi făceam griji că oamenii cu 
săbii le vor folosi preventiv dacă aflau adevărul. 

Orma a spus cu glas tare: 

— Ai douăsprezece la sută şanse să devii asistenta Maestrului Viridius. 

Mi s-au prăbuşit umerii. 

— Douăsprezece procente întregi? Mersi! 

— Cu plăcere. 

Faptul că nu pricepuse ironia din glasul meu mă enerva. 

— Si tot mai vrei să mă însotesti? 

9 99 

— Bineînţeles. Şi-a scărpinat barba. Sunt cele mai bune şanse ale tale 
de până acum. 

Am pornit mai departe. Zâmbetul pe care li l-am adresat străjerilor era 
complet fals, dar îmi pusesem pe mine cea mai bună rochie, cea 
bleumarin din lână merinos, iar Orma 

a reuşit să-şi ţină gura. Arătam suficient de respectabil. Străjerii nu ne-au 
luat la întrebări, cu toate că îl urmăreau cu privirea pe Orma. Probabil îşi 
închipuiau că mă deranja; nu se înşelau. 

9 

Am fost ultima dintre cei trei Analişti care a intrat în cabinetul 
Maestrului Viridius. Bătrânul compozitor nu stătea la biroul lui, ci pe o 
canapea specială pentru suferinzii de gută, cu picioarele înălțate să stea 


mai comod. Mâinile ca nişte gheare îi erau înfăşurate în bandaje: 
genunchii şi labele picioarelor îi erau îngrozitor de umflate. Vederea lui mă 
umpluse de groază în prima zi de audiții şi de milă în cea de-a doua, dar 
nu îmi diminuase dorinţa de a deveni asistenta lui. Admiram de mult timp 
muzica bătrânului compozitor. Fanteziile lui fuseseră primele lucrări 
pentru clape pe care mi le predase Orma, şi fusesem vrăjită pe dată de 
vioiciunea şi forţa lor. 

Maestrul Viridius s-a încruntat în clipa în care am intrat. 

— Jupâniţă Dombegh! Ai binevoit în sfârşit să ni te alături, a rostit el 
tărăgănat. Eşti a treia la rând, aşa cum i se cuvine unui codaş. 

Am făcut o plecăciune, ruşinată. 

Viridius a fluturat din mână enervat. 

— Aşteptaţi-vă rândul în anticameră! Am o durere de cap îngrozitoare 
şi nu suport să vă văd cum vă agitaţi de emoție. 

9 

Maestrul de lăută, primul care trebuia să susţină proba, a urmat un paj 
spre locul unde Principesa Glisselda îşi aştepta lecţia. Restul ne-am înşirat 
în anticamera îngustă, încăperea era prevăzută cu câte o băncuţă aliniată 
de-a lungul fiecărui perete; Orma şi cu mine stăteam vizavi de trubadur. 
Mi-am făcut de lucru compunând motete în minte şi urmărindu-l pe 
trubadur. Purta o pereche de pantaloni de mătase pe care, cel mai 
probabil, nu şi-i putea permite, 

îşi ţinea chipiul cu panaş în poală şi părea neliniştit. Lângă mine, Orma 
făcea însemnări intr-un carneţel. M-am uitat la foaie. Scrisese: „Cărţi de 
căutat în biblioteca personală a Reginei!!. 

— Nu poţi merge în biblioteca personală a Reginei, i-am şoptit aspru. 

— Atunci lista asta e pentru tine, a spus el, neobosindu-se să vorbească 
în şoaptă. Cu siguranţă ţi se va permite accesul la ea, atunci când vei 
primi slujba. O să trec cărţile în ordinea în care mi-ar plăcea să le citesc. 

— Când o să obţin slujba? Douăsprezece procente, Orma! 

El a ridicat din umeri. 

— Douăsprezece procente dacă nu faci nimic imprevizibil. Sunt şaizeci 
şi opt la sută şanse să mă surprinzi. Pot să-ţi arăt cum am ajuns la 
concluzia asta. 

A dat pagina şi s-a apucat să calculeze. Am închis ochii, exasperată. 

După o oră şi şase pagini de algebră, maestrul de lăută s-a întors, dând 
din mâini agitat, furios şi negru din cap până în picioare. S-a hârjâit de 
genunchiul trubadurului în trecere, lăsându-i o dâră întunecată pe 
pantalon, a mărşă- luit în biroul Maestrului Viridius şi a trântit uşa după el. 
Chiar şi aşa, l-am auzit cât se poate de limpede: 

— Refuz să fiu umilit în felul acesta! îmi retrag candidatura, domnule! 

A dat uşa în lături şi a ieşit ţanţoş, împrăştiind un nor de praf de 
cărbune în urma lui. Trubadurul, care îşi freca pantalonii de mătase 
murdari cu o batistă, mi-a întâlnit privirea şi mi-a zâmbit stins. Nu 
rămăseserăm decât noi doi acum. 

Pajul a revenit să anunţe următorul candidat. Trubadurul şi-a îndreptat 
vestonul, şi-a făcut semnul Sf. Ida şi 

a plecat. Uşa de la biroul Maestrului Viridius s-a deschis; când m-am 
întors, l-am văzut pe bătrân stând în prag, proptit în două bastoane, 
urmărindu-l cu ochi mari pe trubadur. M-a văzut uitându-mă la el şi mi-a 
aruncat o privire încruntată pe sub sprâncenele stufoase. 

— Maestrul de lăută e un idiot, a spus bătrânul compozitor ţâfnos. Nici 
măcar n-a apucat să-i dea neastâmpăratei lecţia, pentru că a alunecat pe 
jgheabul pentru cărbuni. Sunt sigur că nu ai de ce să-ţi faci griji. 

Nu-mi făcusem griji până să spună el asta, desigur. Şi-a vârât capul la 
loc în birou, asemenea unei broaşte țestoase irascibile şi pline de pete de 
ficat, şi a închis uşa după el. 

M-am întors către sursa mea de consolare, simțind brusc nevoia de aşa 
ceva, însă Orma dispăruse. 

Oricine poate auzi chemarea naturii, chiar şi un dragon; nu aveam 
nevoie să-mi povestească în detaliu unde pleca de fiecare dată când ieşea 
din cameră. Pe oricine altcineva în locul lui, însă, te-ai fi putut baza să se 
şi întoarcă imediat. Minutele treceau unul după altul, iar eu eram din ce în 
ce mai convinsă că se rătăcise pe undeva pe unde nu avea voie să umble. 

Pajul s-a iţit înapoi în cameră. Am crezut că venise să mă cheme la 
lecţia prinţesei, însă el a spus obraznic: 

— Ai venit însoţită de ticălosul ăla cu barbă? Cel cu nasul? 

— Da, am spus, sărind în picioare. 

— Se află într-o situaţie jenantă; a spus că tu ai să-l ajuţi. 

— Unde este? am întrebat. 

Puştiul m-a îndrumat - sus pe scări şi la dreapta -, dar n-a părut deloc 
dispus să mă însoţească. Am traversat coridorul cât de repede am 
îndrăznit; sfatul Reginei tocmai se încheiase, iar holul era plin de oameni 
de vază. Când 

am ajuns la scara cea mare din marmură, mi-am suflecat fustele şi am 
sărit treptele câte două odată, atrăgându-mi privirile dezaprobatoare ale 
doamnelor de onoare care coborau. M-am înroşit de jenă şi de efort, dar 
nu am încetinit. în capul scărilor, am cotit-o la dreapta pe un coridor şi m- 
am izbit de o fată care stătea cocoţată pe un scaun. 

Ea a ţipat, dar nu a căzut şi nici n-a scăpat din mână găleata care era 
cât pe ce să se verse. 

— Sf. Daan pe divan! Eşti chioară? a strigat ea. 

Mi-a luat o clipă să-mi trag sufletul. 

— Vă rog să mă iertaţi! am spus eu. 

— în mod clar eşti un soi de mocofancă! a spus ea, rânjind batjocoritor 
de la înălţimea la care se găsea. Bănuiesc că nu te poţi abţine. 

Era minionă, dar nu cu mult mai mică decât mine. Cincisprezece ani, 
cam atât îi dădeam. Buclele aurii îi încadrau chipul ca un soare înălţat 
deasupra cerului azuriu al rochiei de mătase. îşi înfipsese scaunul 
dinaintea unei uşi duble. A bătut cu piciorul în tăblia de lemn a scaunului, 
provocând un vârtej în lichidul din găleata ei. Orice ar fi conţinut, mirosea 
oribil. 


— la asta! a poruncit, întinzându-mi găleata duhnitoare. Ai putea la fel 
de bine să dai o mână de ajutor. Tu eşti înaltă; eu nu ajung, nici măcar cu 
scaunul. 

— îmi pare rău, nu pot rămâne, am spus, trăgându-mă în spate din 
pricina mirosului. Profesorul meu de muzică... 

— Prăjina aia? a întrebat ea. N-a păţit nimic. Şi el s-a împiedicat de 
mine, dar ne-am împăcat şi l-am trimis să-şi vadă de drum. 

M-am uitat dincolo de ea în lungul coridorului. 

— Unde e? 

Ea mi-a aruncat o privire încruntată şi mi-a îndesat găleata sub nas. 

— N-are nimic. Ajută-mă, mocofanco! 

Mâinile au apucat găleata, în ciuda împotrivirii nasului, care prinsese 
un damf copleşitor de peşte. M-am uitat la lichidul vâscos şi cafeniu. în 
întuneric sclipeau vesel nişte solzi argintii; nasturii negri care pândeau în 
străfunduri nu puteau fi decât nişte ochi. Mi-am înfrânat greaţa. 

— Ce să fac cu ea? 

— Ce să fac cu ea, înălţimea Voastrăl m-a corectat ea, încrucişându-şi 
braţele pe burtă. Păsări de mărgele se jucau pe norii aurii ai corsetului ei. 

Am executat o reverență până în pământ, neîndemânatică din pricina 
găleţii din mână. Acel „înălţimea Voastră" plus vârsta respectivă nu 
puteau însemna decât un singur lucru: că era nepoata Reginei, Principesa 
Glisselda, cu toate că nu înţelegeam cum de era cu putinţă. Din câte 
ştiam eu, chiar în acea clipă ar fi trebuit să fie la lecţia de muzică cu 
trubadurul. 

— Ridică-te! a spus ea. N-am reţinut cum te cheamă. 

— Seraphina Dombegh, înălţimea Voastră. 

M-am îndreptat de spate, ţinând lichidul care duhnea a peşte departe 
de corp. Mirosul persista, în ciuda distanţei. 

Prinţesa a sărit jos de pe scaun, sprintenă ca un cintezoi. Abia dacă îmi 
venea până la umăr. 

— Ei bine, jupâniţă Dombegh, a spus ea, pregătim o capcană pentru 
ultimul meu potenţial profesor de muzică. 

Am înţepenit locului. Găleata aia de zoaie îmi era destinată! 

în mod evident, prinţesa nu-şi dăduse seama cine eram. Mi-a tremurat 
un pic glasul când am spus: 

— E vreo problemă anume cu acest profesor, de simţiţi nevoia să... 

— O, nu! a spus ea vesel. Nu i-am cunoscut pe nici- unul dintre Analiştii 
lui Viridius. îi detest pe toţi în aceeaşi 

măsură, din principiu. L-am trimis pe primul - maestrul de lăută pipernicit - 
după cai verzi pe pereţi prin pivnițe. La final, ca bonus, a primit o excursie 
pe jgheabul de cărbuni. 

Sfinţi din Ceruri! 

îmi era groază să întreb, dar trebuia să aflu: 

— Ce i-aţi făcut trubadurului? 

Chipul i s-a luminat şi a sărit în vârful picioarelor. 


— Hai să-ţi arăt! 

A împins uşa dublă în lături şi m-a condus printr-un mic cabinet, sau 
poate o cameră de studiu, mobilat cu două mese şi un raft pentru cărţi. O 
hartă desfăşurată pe una dintre mese era plină de adnotări; peste ea erau 
împrăştiate stilouri, cărţi şi marcatoare din lemn. Şi-a croit drum până la 
ferestrele care dădeau înspre o grădină împrejmuită la capătul căreia se 
zărea un labirint din gard viu. S-a trântit pe un divan amplasat în scobitura 
ferestrei şi a deschis geamul. A mângâiat perna brodată de lângă ea. 
Şovăiam pe marginea canapelei, cu găleata pe genunchi. 

— Uite: pana de la chipiul lui ridicol! a spus ea, arătând cu degetul. 

O brățară din perle argintii îi atârna de încheietura fragilă. 

într-adevăr, vedeam unde se afla tovarăşul meu de arme într-ale 
muzicii printre tufele de cimişir. Pana îi tremura nesigură în lumina 
soarelui de toamnă, de parcă ar fi încercat să se hotărască între două 
direcţii. 

A ales cărarea din stânga. 

— Nu mai aveţi mult! a strigat Principesa Glisselda, lovind cu 
pumnişorul în tocul ferestrei. 

— Principesă, am spus eu, cu gura prea uscată pentru a putea vorbi, 
cântă ca un înger. Ar fi trebuit să-l auziţi la audiție. Ar fi un asistent 
minunat pentru Maestrul Viridius 
486 
Seraphina 
şi un profesor excelent pentru dumneavoastră, dacă aţi fi dispusă să... 

— Să-i acord o şansă? a spus ea, aruncându-mi o privire piezişă. Asta 
fac. Maestrul de muzică şi cu mine suntem în război. Pe tipul ăsta încerc 
să-l avertizez în legătură cu vendeta noastră. îi dau o şansă să vadă în ce 
mocirlă e pe cale să intre. De fapt, i-am pregătit o mocirlă adevărată. M- 
am gândit că o abordare concretă ar face lucrurile mult mai clare. 
Priveşte-l! 

Pana s-a făcut brusc nevăzută. Din centrul labirintului au răzbătut 
strigăte. M-am uitat la ea cu ochi mari, îngrozită. 

— Nu merita asta, i-am spus eu. 

— Toate războaiele fac victime, a spus ea, continuând să fixeze scena 
de dedesubt. 

M-am uitat la lichidul cafeniu care îmi era destinat mie. 

— Ce aveţi de gând să faceţi cu... cu substanţa asta? am întrebat eu, 
înclinându-l şi privind cum se lipea de marginea găleţii. 

— Nu e aşa că e dezgustătoare? a chiţăit ea, întorcându-se de la 
fereastră şi bătând din palme. Sunt capete de peşte fermentate. 
Simbolizează cât de indigestă mi se pare ideea unor lecţii de muzică. O să 
i-o turnăm în cap următorului ticălos şi aşa vom scăpa de două chestii 
dăunătoare deodată. Va trebui să ne grăbim, însă, s-a neliniştit ea, sau n-o 
să fie gata când intră ăla pe uşă. 

„Ala“. M-am uitat fix în găleata halucinantă şi mi-a venit o mică idee. 
Poate că mai puteam încă salva situaţia, oferindu-i prinţesei o lecţie sub 
acoperire şi dezvăluindu-mi identitatea doar la sfârşit. 

M-am ridicat şi i-am zâmbit. 

— Dacă vreţi să o fixaţi în aşa fel încât să-i cadă în cap când deschide 


uşile, aţi abordat problema greşit. 

A adus un scaun din hol; m-am urcat pe el şi i-am arătat cum se putea 
aşeza în echilibru găleata pe marginea uşii duble, uşor întredeschise. 
Prinţesa a râs şi a sărit în sus, încântată de mine şi nici măcar eu nu m-am 
putut abţine să nu simt o undă de satisfacţie bine stăpânită. Mă simţeam 
mai în siguranţă ştiind că găleata era într-un loc la care ea nu putea 
ajunge. 

— Desigur, oricine ar putea detecta capcana prin crăpătură, am spus 
eu, dându-mă jos de pe scaun şi studiind aranjamentul dintr-un alt unghi. 
O să vreţi să-i distrageţi atenţia victimei. Ce-ar fi dacă v-aţi aşeza în raza 
lui vizuală, cântând la instrument? 

Prinţesa s-a strâmbat. 

— Nici nu mă gândesc! 

— Nu-l aveţi la dumneavoastră? 

Ne blocasem pe amândouă aici fără instrument? 

N-a găsit de cuviinţă să-mi răspundă, însă s-a întors către o tapiţerie 
atârnată pe perete şi a tras-o în lături, dezvăluind o uşă. A ieşit din 
camera de studiu; eu am şovăit, dar apoi am urmat-o într-un salon mult 
mai mare cu ferestre înalte şi scaune grupate anume pentru discuţii în 
particular. în faţa ferestrei era amplasat un clavecin, acoperit ca să nu se 
prăfuiască. 

— Acela este instrumentul înălţimii Voastre? am întrebat eu. 

Ea a fornăit - un sunet neaşteptat venind de la o fată de viţă atât de 
nobilă. 

— Este al lui Viridius. Nu mă lasă să-l ating. Nu m-a iertat că i l-am 
umplut cu broaşte. Când a văzut că mijesc ochii, m-a lămurit: 

— E un război, Seraphina. 

S-a răsucit pe călcâie şi s-a repezit la fereastră. M-am uitat lung în 
urma ei. 

începea să mă îngrozească ideea că aş putea primi slujba aceea, dar 
îmi era ruşine să mă gândesc că m-aş fi putut lăsa înfrântă de frică în 
acea ultimă încercare, care nu avea nimic de a face cu talentele mele 
muzicale. Am tras adânc aer în piept şi am smuls cearşaful de pe clavecin. 

Principesa Glisselda s-a răsucit la auzul sunetului şi a ridicat o 
sprânceană. M-am aşezat la clape şi mi-am lăsat degetele să-i dea bineţe, 
înfiorându-se de textura notelor. 

— La ce instrument v-a pus Viridius să cântaţi? am întrebat eu. La 
ţiteră? 

— De unde ştii? a întrebat ea. 

— Acesta este de obicei primul instrument care li se recomandă 
tinerelor elegante, am spus eu, lansându-mă în câteva arpegii. Dar să te 
ţii plictiseală! 

— Exact asta am spus şi eu! Am făcut exact aceeaşi glumă! a strigat 
ea. lar tiranul bătrân a lătrat la mine că era instrumentul cel mai uşor de 
învăţat şi că eram afonă ca o sfeclă fiartă. 


Au! în mod limpede, ambii combatanți se împroşcau cu insulte în 
războiul ăla. 

Glisselda a traversat încăperea, cu braţele încrucişate şi o încruntare 
care îi boţea chipul de spiriduş. 

— Ştiu ce pui la cale şi te avertizez că n-o să-ţi meargă! a spus ea. 

Am ridicat ochii de la clape. 

— îmi pare rău, nu ştiu la ce... 

— Şi tu eşti la fel ca toţi ceilalţi, a strigat ea. Bunica, şi mama, şi toată 
lumea. Muzica ar trebui să mă înveţe să fiu disciplinată, aşa zic toţi! 
Plictiseala ţiterei o să mă facă liniştită şi discretă şi imperturbabilă! 

Mi-am pus palmele pe genunchi, întorcându-mă cu faţa către ea. 

— Nu sunteţi câtuşi de puţin interesată de muzică. 

— Deloc! a spus ea înverşunată. 

Am încercat să zâmbesc, dar mă simţeam în pragul deznădejdii. 

— Atunci ce vă interesează? 

Redusesem numărul de opţiuni la trei înainte să deschidă gura. Avea să 
spună rochii sau baluri sau băieţi. Mă gândeam deja cum să stabilesc o 
legătură între oricare dintre ele şi muzică - cu rochiile era cel mai greu - 
aşa că nici măcar nu i-am auzit răspunsul: 

— îmi cer iertare, ce anume? am spus eu prosteşte. 

Mi-a aruncat o privire otrăvită, dar a repetat: 

— Politica. 

Ne-am uitat lung una la cealaltă vreme îndelungată, Principesa 
Glisselda cu buzele strânse şi trăgând de o mărgea de pe corset. Am 
simţit că mi se oferise un grăunte strălucitor de adevăr şi că aştepta să 
vadă ce aveam să fac cu el. 

Politică. 

— Ştiţi, am spus rar, aşa încât să am timp să-mi formulez gândurile, 
muzica nu este atât de inutilă pentru politică pe cât v-aţi putea imagina. 

Şi-a dat ochii peste cap într-un mod teatral. 

Am continuat: 

— Vorbesc serios! Muzica te învaţă despre armonie, despre rezolvarea 
tensiunilor şi găsirea echilibrului - şi astea nu sunt decât notele. Tipul de 
negociere pe care îl porţi cu instrumentul, ei bine, asta... Un diplomat nu 
poate decât să aspire să ajungă să asculte cu atâta atenţie şi să 
reacționeze cu atâta sensibilitate. 

Mi-am întors faţa de la ea şi am interpretat câteva acorduri 
experimentale. 

— Dacă eşti prea timid în preajma instrumentului tău, acesta va profita. 
Notele vor suna prost chiar dacă le cânţi 

corect. Dacă eşti prea dur - asta părea a fi mai degrabă cazul prinţesei 
noastre; am lovit cu putere clapele pentru exemplificare - el se va răzbuna 
subtil şi asta se aude în timbru. Uneori, răzbunarea nu este deloc subtilă. 
Depinde de instrument. 

l-am aruncat pe furiş o privire; se uita fix la capacul clavecinului, fără 


să fie atentă. 

— Orice instrument şi-ar dori să i se vorbească respectuos, a spus ea 
încetişor. 

Am dat afirmativ din cap. 

— Şi poruncitor. E un echilibru. Din fericire pentru începător, clavecinul 
este un partener iertător, maleabil. Chiar dacă apeşi clapa greşită, nu va 
suna fals, iar timbrul rămâne acelaşi oricât de tare ai da în el. 

Principesa s-a aşezat lângă mine pe băncuţă, privindu- mi mâinile cum 
se micşă, adâncită în gânduri. 

— lertător şi maleabil sunt două însuşiri care îi lipsesc lui Viridius, a 
spus ea într-un târziu. Şi, tot ce se poate, şi mie. 

Acordurile se transpuneau într-o piesă pe care o ştiam, deşi nu eram 
încă sigură pe ea. Principesa Glisselda a continuat să-mi urmărească 
mâinile pe măsură ce melodia s-a revelat ca fiind Suita Infanta a lui 
Viridius, pe care el o scrisese în cinstea ei când ea era doar o copiliţă care 
abia începea să umble. întotdeauna mi se păruse o partitură stranie: 
numai veselie la suprafaţă şi o asprime ascunsă, asemenea unui cuţit 
înfăşurat în panglici, dar acum, în timp ce o cântam, începeam s-o înţeleg. 
Principesa Glisselda a recunoscut-o, desigur, şi şi-a îndreptat ţinuta. 

în cele din urmă, m-a întrerupt. 

— Arată-mi ce faci. 

— Desigur, am spus şi am început să-i arăt melodia de bază cu 
degetele de la mâna dreaptă. 

Nu a prins-o din prima, dar se străduia, cu fruntea încreţită şi limba 
scoasă de concentrare. Nici măcar nu ştiu sigur cât am stat aşa, repetând 
măsura aceea, dar când i-a ieşit în sfârşit, m-a privit victorioasă. 

Apoi a spus, fără nicio legătură. 

— Uite-l! 

Din camera cealaltă s-au auzit o bufnitură şi un strigăt. Principesa a 
sărit în picioare şi a ţâşnit prin tapiţerie în mica sală de studiu; am urmat- 
o îndeaproape. Pusesem atât de absorbită de predat, încât uitasem cu 
totul de Orma. 

Bineînţeles, nu era Orma. Era Maestrul Viridius, cu faţa roşie de furie şi 
ţipând. Zeama împuţită de peşte îi împroş- case capul chel, îi udase burta 
proeminentă şi îi înmuiase cu totul bandajele de pe mâini. în confuzia 
provocată de atacul aerian, aterizase pe podea. Principesa Glisselda îi 
întindea braţul subţire, încercând să-l ajute, cu buzele strâns lipite în 
încercarea de a-şi stăpâni hohotul de râs. Bătrânul împungea cu 
bastoanele ori de câte ori se apropia de el. Am ţâşnit în spatele lui şi l-am 
ajutat să se ridice în şezut. 

— Ei bine? a bolborosit el, împingându-mă la o parte. Cum a fost fata? 

Am îngăimat: 

— A fost... 

— Mai bună decât tine, morsă bătrână! a intervenit Principesa 
Glisselda, ca şi cum întrebarea i-ar fi fost adresată. 

Din privirile furioase pe care le schimbau între ei, mi-am dat seama că 
aşa şi fusese. 


— Să sperăm că standardele de exigenţă ale domniei voastre au fost 
atinse? a rânjit el batjocoritor, acceptând batista pe care i-o întinsesem în 
tăcere şi tamponându-şi jiletca cu ea. 

— M-a lăsat să cânt la clavecinul dumitale, a spus ea dulce, fluturând 
din gene. El s-a oprit din şters şi mi-a aruncat o privire furioasă. Principesa 
a ocolit balta de zeamă de peşte de pe podea, croindu-şi drum către uşă. 

— Aţi ştiut! i-am strigat din urmă înainte să dispară după uşă. Aţi ştiut 
dintru început că eram unul dintre candidaţi. 
> 

Ea s-a oprit în prag şi a zâmbit. 

— Bineînţeles că am ştiut. Diplomaţia reprezintă doar o parte a politicii, 
Seraphina. E nevoie şi de spionaj. în plus, a spus ea, desenând cu vârful 
condurului un arabesc în zeama de peşte, am spus eu că n-aş fi ştiut? Mi-a 
aruncat un zâmbet năstruşnic şi a pornit-o de-a lungul coridorului, sărind 
într-un picior, după câte se auzea. 

L-am ajutat pe Maestrul Viridius să se aşeze pe un scaun. Gândurile mi 
se învârteau prin cap. El s-a uitat în ochii mei. Părea neaşteptat de sfios. 

— Mi-a spus azi dimineaţă, a zis el. Tu erai singura căreia avea să-i 
acorde o şansă, şi chiar şi aşa, nu a putut să promită nimic. Nu aveam nici 
cea mai vagă idee ce trăsnăi le pregătea celorlalţi sau ce joc avea să 
joace cu tine, şi îmi pare rău. Din păcate - a oftat - ea e parte din slujba 
asta. Eu nu-i mai pot fi profesor; îmi creşte tensiunea şi îmi dă palpitaţii. 

— E o fată dezgheţată, am spus, măsurându-mi cu atenţie vorbele, în 
caz că intrase înapoi pe vârfuri şi trăgea cu urechea. Nu m-ar mai fi mirat 
nimic în ceea ce o privea. 

Maestrul Viridius se chinuia să se ridice în picioare; l-am ajutat. S-a 
proptit în bastoane şi a spus: 

— Felicitări, jupâniţă Dombegh! Să te prezinţi la mine peste trei zile. în 
seara asta o să-ţi pregătesc apartamentul. Mută-te când vei dori. O să 
avem grijă să ai încuietoare la usă. A zâmbit fără veselie. Odată 
obrăznicătura aia mi-a 
9 

umplut clavecinul cu broaşte. Nu poţi să ştii de ce e capabilă. 

„Capabilă" era o descriere potrivită pentru această prinţesă. Nu aveam 
să uit sfatul lui. 

Am dat să-l ajut să urce scările, dar el mi-a făcut semn să-l las în pace. 

Cum îl urmăream înaintând cu paşi poticniţi, am auzit pe cineva în 
spatele meu. Când m-am întors am văzut un paj - acelaşi pungaş obraznic 
care mă trimisese la etaj - conducându-l pe Orma către mine. 

— Poftim, Profesore! a spus băiatul, întinzând un braţ ca şi cum m-ar fi 
prezentat. Eleva dumitale, întreagă şi nevătămată. 

— Nu mi-am făcut griji, a spus Orma. 

Puştiul a râs. 

— Neghiobule! a spus el, răsucindu-se pe călcâie şi făcându-se 
nevăzut. 


M-am uitat la Orma. 

— Principesa Glisselda l-a trimis pe pajul acela să te ia de aici, nu-i aşa? 
Apoi m-a ademenit pe mine sus după tine. 

El a ridicat din sprâncene. 

— Nu ştiu despre ce vorbeşti. Am primit o invitaţie personală în 
biblioteca privată a Reginei. A fost o coincidenţă absolut întâmplătoare. 

Mda! Principesa trebuie că trăsese cu urechea la conversaţia noastră 
din anticameră. 

Orma şi-a umflat nările; avea un nas sensibil. 

— Audliţia ta a implicat şi sos de peşte fermentat? Asta e chiar o 
delicatesă scumpă în... 

— Da, am spus eu, râzând de el. Principesa a învăţat atâtea de la mine, 
că a avut nevoie de o gustare uşoară. 

— Ai primit slujba, deci? 

M-am uitat în ochii lui. Nu era fericit - dragonii nu funcționau aşa - dar 
era ceva acolo, nu-mi puteam da seama ce. Un soi de satisfacţie, poate, la 
gândul că mă pregătise bine. 

— Am primit slujba, am spus, simțind cum glasul mi se poticneşte 
puţin. 

Dacă a fost luat prin surprindere de emoție, nu a arătat-o. A spus: 

— Sunt uluit că am putut greşi atât de mult la calcule. fmi scapă ceva 
evident. Dacă pot prevedea că mă vei surprinde cu atâta consecvență, 
atunci cu siguranţă... 

în clipa aceea am simţit un val de afecţiune pentru bătrânul dragon şi i- 
am sărit de gât, cu toate că ştiam că detesta să fie atins. Nu reușea să se 
obişnuiască cu pielea fără solzi. El s-a încordat şi a rămas nemişcat, 
aşteptând să-i dau drumul. 

— Apropo de surprize! am spus eu, lovindu-l peste piept, unde am 
simţit o netezime stranie pe sub jiletcă. Eşti neaşteptat de ortogonal în 
clipa asta. 

Un om s-ar fi ruşinat, dar Orma a ridicat doar din umeri. 

— Nu am apucat să termin cartea pe care o începusem. Dar nu e nimic 
- ai primit slujba. Poţi să o restitui pentru mine când o voi fi terminat. 

Am râs, nedorind să mă supăr pe el, şi împreună am părăsit palatul. 
Frunze aurii pluteau în jurul nostru în timp ce coboram dealul abrupt până 
în oraş, iar umbrele ni se întindeau dinainte pe suprafaţa lumii. 

